
Om Grundigheden og Pålideligheden af vor 


Naturerkjendelse. 
Af Poul la Cour. 


Vore Erkjendelsesmidler. 

Ti Naturerkjendelse er i Almindelighed 3 Skridt nød- 
vendige, og Historien frembyder næppe smukkere Exempel 
herpå end de astronomiske Arbejder, der i sin Tid blev 
udførte af Danskeren Tyge Brahe (1546—1601), Tydsk- 
eren Johannes Kepler (1571—1630) og Engelskmanden 
Isaac Newton (1642—1727). 

Tyge Brahe iagttog og målte Stjernernes Stilling så 
fint og med Instrumenter, som han havde indrettet så sind- 
rigt, at hans Iagttagelser var de bedste, man havde, næsten 
i et Par Århundreder efter hans Død, skjøndt man 8 År 
efter denne fik Kikkerten til Hjælp. 

Johannes Kepler beregnede disse Iagttagelser og sam- 
menstillede Resultaterne således, at det lykkedes ham at 
finde de 3 såkaldte Keplerske Love, der på en bestemt 
mathematisk Måde udtrykker, hvorledes Planeterne bevæger 
sig om Solen, hvilken Bane de går i, og hvor hurtigt de 
går på de forskjellige Steder af Banen. 

Isaac Newton forklarede, hvorfor Planeterne går, som 
de går. Ved Forelæggelsen af Newtons Arbejde i det kgl. 
Videnskabernes Selskab i London sluttede Dr. Vincent sin 

Lovtale med den Bemærkning, at Newton havde bragt 
denne Sag så vidt, at der intet mere var at gjøre. 

Er der nogen Naturerkjendelse, overfor hvilken en 
sådan Bemærkning kunde gjøres, måtte Newtons Opdagelse 
ganske vist være en af dem; thi mere grundig Forklaring 
af et storslået og almeninteressant Naturfænomen er sikkert 
aldrig bleven givet; men en sådan Bemærkning kan dog 
virke i høj Grad vildledende m. H. t. til Opfattelsen af 
Grundigheden og Pålideligheden af vor Naturerkjendelse. 
Det er en altfor udbredt Mening, at såvel dette som mangt 
andet Naturfænomen har vi så utfejlbarlig erkjendt og så 
grundig forklaret, at der ikke derved er mere at gjøre. 
Denne Selvsikkerhed virker i høj Grad" kritisk på andre 
Retninger af menneskeligt Åndsliv, og det kan derfor være 
på sin Plads at anbringe nogen Kritik på selve denne Op- 
fattelse af vor Naturerkjendelse. En sådan Antikritik skal 
her forsøges, navnlig i 3 Henseender svarende til de oven- 
nævnte 3 Skridt, der fører til den såkaldt »færdige« Natur- 
erkjendelse. 

Altså først en Undersøgelse af de Midler, hvorved vi 
jagttager Naturen, hvis umiddelbare Indtryk kommer til 
os gjennem vore 5 Sanser. 

Følelsen giver os nogen Underretning om Indtryk, der 
er stærke nok til at forplante sig igjennem vor Overhud; 
men Underretningen er ikke mangesidig, den vedrører i 
Reglen kun den bhefølte Gjenstands Varme, Hårdhed og 
Form, og denne Sandsning har kun en ringe Grad at Fin- 
hed: én kalder varmt, hvad en anden kalder koldt, ja, 
hvad samme Person under andre Omstændigheder kalder 
koldt. Har man en Tid havt højre Hånd i koldt Vand, 
venstre i varmt, og føler man dernæst på en og samme 
Ting af Middelvarme med begge Hænder, vil højre Hånd 
finde den varm, venstre kold. Rører man ved en meget 
varm eller en meget kold Ting, får man en og samme 
Fornemmelse; man brænder sig nemlig, og der dannes 

Brændvabler i begge Tilfælde. — På den ånden Side afgiver 
Følelsen kun en meget grov Erkjendelse af Legemers Hård- 
hed. Derimod synes den bedre at kunne erkjende deres 
Form; men man vil dog her lægge Mærke til, at hvis man 
i Mørke eller med lukkede Øjne vil føle en Gjenstands 
Form, nøjes man ikke med at tage på den med fuld Hånd, 
men man berører efterhånden dens forskjellige Dele med 
sine Fingerspidser. Her er nemlig Håndens fineste Føle- 
evne, og dog er den ikke finere end, at hvis to Nåle- 
spidser ikke har en Afstand af mindst 2 mm., føler Finger- 
spidserne deres Stik, som om der kun var 1 Nål. Hvor 
meget grovere Følelsen er på andre Dele af Legemet, kan 
sluttes af, at de to Nåle kan have en Afstand af indtil 
6 mm., uden at deres Stik på Fingrenes Bagside opfattes 
som mere end ét; på Håndens Bagside kan de fjernes 
indtil 30 mm., på Overarmen indtil 60 mm. (over 2 Tom.), 
og dog gjøre Indtryk af kun én Nål. 

Til Følelsen regnes ofte »Muskelsandsen«, ad: Evnen til 
at fornemme, hvor tung en Ting er; men selv den, der 
har øvet sig i denne Kunst, kan dog kun yde grove An- 
givelser i så Henseende. 

Smagen er ikke nær så omfattende, som man i Reglen 
mener. Med Sikkerhed kan man nemlig kun afgjøre, om 
noget er bedsk, sødt, salt eller surt, hvortil de nærliggende 
Lugteredskaber dog gjerne kan føje en Angivelse af, om 
det tillige er aromatisk eller krydret, og hvortil Tungens 
Følenerver, der synes noget finere i Erkjendelsen end 
Fingerspidsernes, endelig kan føje, om det, der berører 
Tungen, er snærpende, kølende eller hedende; men endog 
alle disse Egenskaber tilsammen er kun ganske få i For- 
hold til de mangfoldige Forskjelligheder, vi ad andre Veje 
ved, der findes ved Tingene. ; 

At Lugtesandsen "også er en meget begrændset Er- 
kjendelsesevne fremgår bl. a. deraf, at det kun er meget 


få Ting, vi bliver klogere af at lugte til; og selv om vi 
1r 


å 
kan lugte noget ved Tingen, da er det i Almindelighed 
blot visse særlige Smådele af den, der kan findele sig i 
Luften og nå op i Næsens Folder, medens Hovedmassen 
af Gjenstanden og dens øvrige Egenskaber ikke bliver ud- 
forsket af Næsen. Går jeg og en Kat igjennem en Stue 
med Moskuslugt, vil vi begge af en Næse i den følgende 
Stue erkjendes for Moskusdyr uden at anden Forskjel er- 
kjendes af Næsen. 

De tre nævnte Sandser har tillige den Mangel, at de 
kun bringer nogen Besked om Ting, som kommer i umiddel- 
bar Berøring med vor Hud eller med Mund- eller Næse- 
hulhedens Hinder. De to »ædlere« Sandser, Hørelse og 
Syn, kan derimod erkjende Egenskaber ved Ting, med 
hvilke eller med hvis løsrevne Dele vi ikke kommer i Be- 
Tøring. 

Øret") kan opfatte Bølger, som i Skikkelse af skit- 
tende Fortætninger og Fortyndninger forplanter sig ind i 
Øregangen. Øret kan vel ikke tælle de enkelte Bølger, 
men det modtager dog et forskjelligt Sandseindtryk, efter- 
som Bølgetallet i en given Tid er stort eller lidet. Jo 
større Bølgetallet er, des højere (musikalsk højere) kalder 
vi Tonen. — Vi får endvidere et forskjelligt Indtryk alt 
efter de enkelte Bølgers Form — ikke således, at Øret 
kan erkjende selve Formen; men alt eftersom Bølgerne i 
en Bølgerække har én Form eller en anden Form, op- 
fatter Øret Tonen, som måske kan være lige høj i de to 
Tilfælde, for at have én Klangfarve (som f. Ex. fra en 
Violinstreng) eller en anden (som f. Ex. fra en Klokke), 
Ligeledes kan hver enkelt Bølge i én Bølgerække have en 
vis Art af Krusninger på sig, medens Bølgerne i en anden 
Række bærer andre Krusninger, og Øret får derefter For- 
nemmelsen af én Selvlyd (f. Ex. a) eller en anden (f. Ex, 


1) Jyfr. ,Ordets legemlige Natur", Danskeren, Juni 1889, Side 
129—147. 
?) Jvfr. samme Afhandling. 

0), måske udtalte på samme Grundtone. Og endelig knytter 
Øret også en bestemt Fornemmelse til Formen af en enkelt 
stærkere Bølge, hvorpå Erkjendelsen af en Medlyd (såsom 
6, m osv.) beror.) 

Af Luftens Sammentrykninger og Udvidelser har Øret 
altså en overordenlig fin Erkjendelse, der vel ikke giver 
os nogen ligefrem Opfattelse af Bølgernes Antal og Form, 
og altså ikke af selve de Naturfænomener, hvorfra For- 
nemmelserne skriver sig, men som dog er af den aller- 
største Betydning for Mennesket, der kan tage disse Små- 
ting i Ordets og Åndens Tjeneste. Men først må det nu 
bemærkes, at for at Bølgerne overhovedet skal kunne op- 
fattes af Øret, må de have en vis Kortvarighed, nemlig 
højst 7% og mindst z7499 af et Sekund. Man kan sikkert 
frembringe Bølger både langsommere end 16 og hurtigere 
end 40000 i Sekundet, men Øret mærker dem ikke. Der 
er altså et stort Råderum for Bølger, som Øret slet ikke 
kan udforske; men selv indenfor dettes Rækkevidde giver 
det ikke en Erkjendelse, der har nogen Lighed med det 
erkjendte, for ikke at tale om, at selv det mest musikal- 
ske Øre aldeles ikke vilde erkjende nogen Forskjel på to 
Toner med samme Klangfarve, men hvoraf den ene har 
1000, den anden 1001 Svingning i Sekundet. 

Endelig må hertil føjes, at det er et overordenligt en- 
sidigt Fænomen, Øret kan erkjende, nemlig alene Sammen- 
trykninger og Udvidelser i de nævnte Takter; alle andre 
Egenskaber ved Tingene er vort Øre absolut døvt for. 
Ikke en Gang et så nærliggende Fænomen som dette, at en 
Telefontråd gjennemstrømmes af elektriske Bølger svarende 
til dem, der ellers vilde kunne høres, hvis de var Sammen- 
trykningsbølger, kan erkjendes af vort Øre. Lægges dette 
nemlig til en Telefontråd, hvorigennem der tales, gjennem- 
strømmes vi selv af elektriske Bølger, men Øret sandser 


1) Jyfr. samme Afhandling. 

intet. Først når Modtagertelefonen atter har omsat de 
elektriske Bølger til Sammentrykningsbølger, kan disse 
virke på Øret. 

De hidtil nævnte 4 Sandsers Begrændsethed og En- 
sidighed gjør, at det kun er rent lejlighedsvis, at vi bruger 
disse til at komme til Erkjendelse af Tingenes Natur — 
at vi føler, om det er varmt, smager, om det er sødt, lugter, 
om det er fordærvet, lytter, om der er Bevægelse i det —. 
Langt de fleste og fineste Undersøgelser af Tingene udfører 
vi med vort Syn. 

Ved Synet erkjender vi på Afstand endog meget små 


Ting. Dette sker derved, at der fra disse — hvis de er 
selvlysende eller oplyste — eller fra deres Omgivelser eller 
Baggrund — hvis de selv er mørke — udgår en Kraft, 


som trænger ind i Øjet, hvis Baggrund er fin nok til at 
erkjende dens Virkning, skjøndt Kraften selv har en Liden- 
hed, der ikke tåler Sammenligning med andre Kræfter, 
som vi erkjender med andre Sandser. 

Øjet er endvidere bygget således, at et helt Mylder 
af Nerver på dettes Baggrund ligger parate til samtidig, 
men hver for sig, at gjøre sine Iagttagelser: en Nerve for 
neden. i Øjet er rede til gjennem Pupillen at modtage Lys 
fra en Ting, som er foran os højt oppe, en Nerve for 
oven i Øjet, fra en Ting langt nede, en Nerve til højre, fra 
en Ting til venstre, og en Nerve til venstre, fra en Ting 
til højre osv., så at alle disse Nerver samtidig bringer 
Besked fra meget forskjellige Gjenstande i forskjellig Ret- 
ning. Øjet er således vort fortrinlige Ruminstrument,”) 
hvorved man i et »Øjeblik« er orienteret iblandt sine Om- 
givelser, 

Det kan nu imidlertid først bemærkes, at det også 
kun er en ensidig Egenskab ved Tingene, Øjet kan er- 
kjende, nemlig, hvilken Slags Lys der udgår fra dem. Der- 


1) Ligesom Øret er vort Tidsinstrument, jyfr. ,Lystelegrafen", 
Danskeren, Juli 1888, Side 3—21. 

for kan et Stykke Sølv og et Stykke Nikkel eller Guld og 
Messing gjøre ganske det samme Indtryk på Øjet — for 
ikke at tale om, at hele Malerkunsten tilstræber at. få et 
Stykke Lærred til at gjøre samme Indtryk som forskjellige 
af Alverdens mangfoldige store og små Gjenstande. 

Men — som det i en følgende Artikel skal blive vist 
— også Lyset består kun i Bølgerækker med bestemte 
Antal Bølger pr. Sekund, nemlig således, at 

rødt Lys har omtr. 400 Billioner Bølger 


orange > » 532 » » 
gult » 562 » ” 
grønt > » 595 » » 
blåt % » 653 » » 
violet » » 733 » » 


Synderligt udenfor det nævnte Antal Bølger” pr. Sekund 
kan Øjet intet erkjende. Vi ved, at der også gives Bølge- 
rækker på 3 å 400 Billioner pr. Sekund, men Øjet er 
blindt for disse, hvorimod Termometret kan angive deres 
'Tilværelse. Ligeledes er der Bølgerækker på 8 å 900 
Billioner pr. Sekund, som påvirker visse Stoffer i kemisk 
Henseende (så at f. Ex. hvidt Papir, præpareret med en 
Sølvopløsning, bliver sort ved at udsættes for denné Slags 
Bølger); men Øjet mærker dem ikke. 

Men selv indenfor det Område af Bølgerækker, hvor 
Øjet er følsomt, giver det dog en højst mangelfuld Besked. 

For det første kan ikke det skarpeste Øje se Forskjel 
på Bølgerækker, der dog er Millioner, ja Milliarder, vist- 
nok endog en Billion af Bølgeantal forskjellige i hvert 
Sekund. 

Dernæst, hvis Øjet rammes af to eller flere Bølge- 
rækker på en Gang, så kan Øjet ikke en Gang” som Øret 
erkjende, at der er to eller flere Rækker, men man op- 
fatter Blandingen som en Mellemfarve. Gult og blåt Lys 
giver som bekjendt grønt; altså en Række på 562 og en 
på 653 Billioner fornemmes af Øjet ganske som en Række 

på 595 Billioner. En Blanding af alle mulige Bølgerækker 
fra 400 til 733 Billioner opfatter vi som hvidt Lys; men 
det selv samme kan nåes ved en Blanding af tre, ja blot 
to Rækker, når de er rigtig valgte. 

Endelig kan det siges om Synet ligesom om Hørelsen, 
at den umiddelbare Sandsning ikke giver noget Indtryk, 
der har mindste Lighed med det, der er Lysets Grund- 
væsen. Når jeg f. Ex. står og betragter den stille Fuld- 
måne, ligger den Betragtning fjernt fra den umiddelbare 
Sandsning, at hvert Punkt af Månen nu sender en Blan- 
ding af Tusinder af Bølgerækker, hver Række på Hun- 
dreder. af Billioner af Bølger eller Sittringer ind i vort Øje. 

Menneskets umiddelbare Sandsning omfatter altså kun 
et meget begrændset Antal Egenskaber ved Tingene, og 
selv i disse Egenskaber trænger den ikke videre dybt ind. 
Hvad Sandsningens Finhed angår, står Mennesket ikke 
højere, i visse Tilfælde endog lavere end mangt et Dyr. 
Noget ganske andet. derimod gjælder den Brug,. som Men- 
nesket på Grund af sit høje åndelige Stade nu kan gjøre 
af det sandsede. 

Navnlig kan Mennesket tælle og behandle Tal. Denne 
Evne hænger på det nøjeste sammen med Menneskets Om- 
gang med Ordet. Det er ved Hjælp af Ordet, at den 
Egenskab, der .er fælles for fem Fingre og fem Fugle, fast- 
slås. Det er ved Hjælp af Ordet, at Begreberne 5, 6 osv. 
så at sige optages fra Sandseverdenen til Tankens Verden 
(»Abstraktion«); og det er atter ved Hjælp af Ordet, at 
disse (abstrakte) Begreber behandles i Forhold til hver- 
andre, så at vi f. Ex. finder, at 5 Gange 6 er 30. Denne 
Behandling af de tænkte (abstrakte) Størrelser foregår i 
Tanken ok efter Tankens eller Ordets egne Love (Logik, 
dannet af det græske Logos, der betyder Ord); og det af 
Tanken eller Ordet fundne Resultat har da den væsent- 
lige Egenskab, at det passer på alle mulige herhen hør- 
ende Tilfælde fra Sandseverdenen. Medens Tanken ad 

sine Veje har fastslået, at 5 Gange 6 er 30, vil alle prak- 
tiske Prøver stemme hermed, hvad enten man 5 Gange 
tager 6 Sten og derefter tæller hele Bunken, eller man 
5 Gange kjøber 6 Fugle o. s. fr. Det er værd at lægge 
Mærke til, at Mennesket har denne Evne: fra Tingenes 
Verden formedelst Ordet at kunne gå over i Tankens 
Verden, operere her efter Tankens egne Love og da altid 
finde, når man vender tilbage til Tingenes Verden, at 
denne svarer på det nøjeste til det, som Tanken ved egen 
Kraft havde udfundet. Denne Overgang i Tankens Verden 
er Menneskets Ejendommelighed. Den er knyttet til Men- 
neskets Omgang med Ordet; den er betegnende for Guds- 
billedet i Muldet. — Dyret kjender det ikke. Man træffer 
på Gjøglere, der har dresseret Hunde og Heste til at om- 
gås med malede Tal, Kort e. 1., så at de synes at kunne 
udføre Talkunster — udøve Taltænkning; men dette er 
blot og bar Dressur, knyttet til materielle Gjenstande. Der- 
for er der heller aldrig Tale om, at Dyrene selv opfinder 
sligt. Det er Mennesket, der har tænkt for dem: 5 Gange 
6 er 30, og så lært Dyret at gjøre noget i den udvortes 
Verden, hvorved denne Operation efterabes. 

Hånd i Hånd med Menneskets Omgang med Tal går 
dets Brug af Mål. At »måle« en Linje med en Fod er 
i Grunden kun at »tælle«, hvor mange Gange Foden er 
indeholdt i den nævnte Linje. Har man først valgt sin 
Målenhed, består Målingen blot i en Optælling. 

Det vil nu snart bemærkes, at al Naturforskning, der 
skal nå ud over den første overfladiske Sandseerkjendelse, 
som vi har fælles med Dyrene, må tage Tallene i Brug 
for at kunne føre Resultatet af Sandsningen over i. Tankens 
Verden. Derfor hører også de første Talord til de Ord, 
der er hele Menneskeslægtens fælles i Eje, de Ord, hvis 
Rødder er fælles i-alle Sprog i den gamle og den ny 
Verden, og som altså stadfæster Menneskeslægtens fælles 
Oprindelse, idet der ikke er nogensomhelst Rimelighed 

for, at Fornuftvæsener uden fælles Udspring hver for sig 
skulde have fundet på at give de samme Lyde overfor de 
samme Begreber. 

Men alt som Mennesketanken stræbte at trænge dybere 
og dybere ind i Naturen, blev Tallene tagne mere og mere 
i Brug; og den græske Filosof og Mathematiker Pytha- 
goras, født omtrent 580 f. Kr., gik så vidt, at han påstod, 
at alle Tings inderste Væsen var Tal. Man har ofte senere 
gjort sig lystig over denne sære Talfilosofi, og det går vel 
heller ikke an at fastholde denne Påstand i den tilspidsede 
" Form, som Pythagoras gav den; men vist er det, at en- 
hver Egenskab ved Tingene, som skal nogenlunde grundig 
beskrives, må beskrives ved Hjælp af Tal, noget, der 
sandes mere og mere i Nutiden, da ikke alene Tingenes 
Størrelse og Vægt angives ved Tal, men også sådanne 
Egenskaber som deres Hårdhed, deres Varmegrad, deres 
Varmeledning, deres elektriske Egenskaber, osv.  Pytha- 
goras har for så vidt stillet Naturforskningens Horoskop 
rigtigt, som det dog bliver med Tal, at alle en Tings Egen- 
skaber skal betegnes; og det kan i Almindelighed betragtes 
som Kjendemærket på, hvor langt en Gren af Naturforsk- 
ningen er nået, om den kan udtrykke sine Resultater i Tal. 

Men Tallene hår sine Vanskeligheder. Allerede Pytha- 
goras opdagede, at der er Størrelser til, som hverken er 
hele Tal eller Brøker, og hvad mere er, han leverede et 
aldeles strengt, et tvingende Bevis for Rigtigheden af denne 
Påstand.”) Pythagoras kaldte sådanne Størrelser »usige- 
lige«. I vore Dage, da man kjender Decimalbrøker (træftes 
først hos Araberne i det 13. Århundrede e. Kr.), er det 
ikke vanskeligt at forstå, at der er sådanne »usigelige« 
(irrationale) Størrelser til. Skriver man en Decimalbrøk 
som følgende 3,14159, så er denne lidt større end 3, nemlig 
først en Tiendedel, og dernæst 4 reden, 1 Tusinde- 


1) Historisk Mathematik, af Poul la Cour, 1888, S. 162—69. 

del, 5 Titusindedel, 9 Hundredtusindedel ; men det er klart, 
at man kunde tænke sig Ciffre skrevne bag efter 9-Tallet 
i det uendelige, så at der ikke kunde findes noget Ciffer 
så langt henne i Rækken (åltså udtrykkende så liden en 
Brøk), at der jo kunde tænkes føjet flere Ciffre til; og 
hele Mellemrummet mellem 3,14159 og 3,14160 kan derfor 
ikke, så lidet som det er, udfyldes af Brøker, om end 
disse er nok så fine. Meget snarere — vi må betragte 
Tal og Brøker for uendelig tynde Mærkepæle med Mellem- 
rum, der ikke kan udfyldes af hine; eller — med andre Ord 
— Mellemrummene eller Hullerne rummer uendelig mange 
Gange mere end Tal og Brøker. Det kan altså på For- 
hånd siges, at det skulde være et underligt Slumpetræf, 
om nogen Størrelse i den virkelige Verden skulde være 
at udtrykke ved hele Tal og Brøker. 

Når vi derfor går til praktisk Opmåling eller Optæl- 
ling, må det indrømmes, at man hjælper sig som man 
kan. Idet vi optæller, forudsætter vi, at alle de enkelte, 
der tælles sammen, er ens. Vi ser bort fra hver enkelts 
Ejendommelighed; men der er næppe to virkelige Ting 
ens i den hele Verden, ikke en Gang to Dråber Vand.— 
Og når vi opmåler, så, bortset fra, at vor Målestok ikke 
er ens med nogensomhelst anden Målestok i Verden, om 
den end er nok så godt justeret, bliver ikke alene selve 
Opmålingen Stykke for Stykke unøjagtig gjort; men det 
Stykke, der bliver tilovers, og som er mindre end Måle- 
stokken, vil vi dog hverken kunne måle nøjagtigt med en 
Tiendedel, en Hundrededel eller nogen som helst anden 
Del af Målestokken. 

Gjælder det nu om at komme Sandheden så nær som 
mulig, så anvender man først al mulig Omhu på, at Re- 
sultatet skal indeholde så.få og så små Fejl som muligt. 
Man gjentager Målingen flere Gange og finder et noget for- 
skjelligt Resultat hver Gang, et håndgribeligt Bevis på vor 
Sandsnings Ufuldkommenhed; men sluttelig bøder man på 

denne ved åndelige Midler; og man beregner nu, ikke 
alene det sandsynlige Resultat, men endog hvor meget 
dette sandsynlige Resultat sandsynligvis afviger fra Sand- 
heden. — Så kan vi ikke komme den nærmere. 

Hertil vil måske en og anden sige, at større Finhed 
vilde det være Pedanteri at attrå, og — ganske vist, over- 
for praktiske Spørgsmål og Opgaver. Meén når Talen er 
om Naturerkjendelse, da er det værd at lægge Mærke til, 
at denne har uendelig større Huller, end den har Udfyld- 
ning. Vistnok plejer man at hjælpe sig med den Slutning: 
vi Mennesker kan ganske vist ikke erkjende mange Ting; 
men når alle de Ting, vi erkjender, peger i samme Ret- 
ning og ikke en eneste i modsat Retning, så er vi be- 
rettigede til at antage, at vor Erkjendelse er almengyldig. 

"Heri kan man dog stundom tage fejl, og Historien 
har såre vigtige Exempler i så Hensende. Da således 
Newton havde påvist, at det hvide Sollys ved at brydes 
igjennem et Glasprisme kan opløses i dets Grundbestand- 
dele, rødt, orange osv., og man så alle de mange Farve- 
overgange fra det yderste røde til det yderste violette, 
var det naturligt, at man mente, der måtte være uendelig 
mange Overgange, skjøndt man kun kunde overkomme at 
erkjende et begrændset Antal. Denne Opfattelse . kunde 
man yderligere finde stadfæstet, da man opdagede, at hver 
Farveart bliver frembragt ved et bestemt Antal Bølger pr. 
Sekund. Det måtte naturligvis kunne bølge i uendelig 
mange forskjellige Takter mellem 500 og 733 Billioner. 
Men at denne Erkjendelse og den Slutning, der støttede 
den, var gal, viste Opdagelsen af de Frauenhoferske Linier 
i Begyndelsen af dette Århundrede. De Farvearter, Solens 
hvide Lys indeholdt, strakte sig ikke uden Afbrydelse 
fra det røde til det violette. I Tusindvis findes der Af- 
brydelser i Overgangene, om end overordentlig fine Af- 
brydelser. 

Dette viser altså, at ovenstående Slutning fra.de er- 
kjendte Mærkepæle til de ikke erkjendte Mellemrum er 
upålidelig, og det viser tillige, at vor mangelfulde Erkjend- 
else kan lade overordentlig vigtige Ting ligge uændset. 
Således har Opdagelsen af de Frauenhoferske Linier ført 
til en hel ny Videnskab, den såkaldte Spektralanalyse, ved 
Hjælp af hvilken vi undersøger Stoffernes kemiske Sammen- 
sætning med langt større Finhed, end det kan ske ved 
nogen kemisk Analyse, så at man endog derved har op- 
daget hidtil ukjendte Grundstoffer, og ved Hjælp af hvilken 
vi erkjender, at der er Jern, Kalk osv. på Solen og de 
fjerne Fixstjerner, med samme Sikkerhed, som vi erkjender 
Jernet og Kalken, vi holder i vor Hånd. 

Synet og de andre Sandser bringer os ganske vist 
nogen Besked om Yderverdenen; men hvor mangfoldige 
Naturvirksomheder kan der ikke være, som muligvis al- 
deles undgår vor Sandsning, bl. a. fordi vi ingen Sandse- 
organer har, der er følsomme for dem? Der skal blot 
henvises til Elektriciteten. Vi har intet særligt Sandse- 
redskab i denne Retning. Kun de grove Virkninger (såsom 
Lynet) kunne mærkes af vore øvrige Sandser. Følgen heraf 
blev, at Elektriciteten, der altså kun kunde erkjendes ad 
Omveje, legede Skjul med Menneskeslægten, indtil Stephan 
Gray i 1729 ved et Tilfælde opdagede, hvorledes man kan 
holde den fangen og slippe den løs. Skjøndt det er gået 
Slag i Slag med Opdagelser af nye Egenskaber ved denne 
Naturkraft, navnlig i dette Århundrede, er. det dog først i 
1882 (kun 8 År siden), at de elektriske: Målenheder blev 
fastslåede ved en international Kongres i Paris. Hvem 
ved, hvor mange Naturvirksomheder, der endnu unddrager 
sig vore Sandser? 

Med Hensyn til vore sandselige Erkjendelsesmidler 
såvel som til den iøvrigt ypperlige Brug, Mennesket ved 
sine Åndsevner kan gjøre af sin Sandsning, må det altså 
indrømmes: 


14 


1? Vore Sandser egner sig kun til Erkjendelsen af et be- 
grændset Antal Egenskaber ved Tingene. 

20 Selv overfor disse bestemte Egenskaber er Sandsernes 
Rækkevidde begrændset, så at vore bedste Sandser, 
Syn og Hørelse, kjender både en højere og en lavere 
Grændse. 


3% Sandsningen af Naturvirksomhederne giver ofte et Ind- - 


tryk, der ikke synes at have mindste Lighed med de 
Virksomheder, der har fremkaldt Sandsningen. 

4" Selv midt iblandt de forholdsvis få Ting, vi kan er- 
kjende, kan der ligge overmåde vigtige Ting, ja Afvi- 
gelser, som fuldstændig undgår vor Opmærksomhed. 


Kirkenyt fra Udlandet. 


Fra de baltiske provinser. For domstolen i Peters- 
borg fandt der den 10. juni en forhandling sted for luk- 
kede døre, på hvis udfald mange ventede med den største 
spænding. Den tysk-lutherske præst ved St. Matthæi i 
Estland, Franz Nerling, var nemlig den 31. marts bleven 
dømt af retten i Reval til et års fængsel samt til tab af 
det præstelige embede for bestandigt. Det var i henhold 
til straffelovens artikel 180, i hvilken det hedder: »Når 
det viser sig, at den, der har tilladt sig på et oftenligt 
sted at udtale ord, som må opfattes som Gudsbespottelse 
eller udskælden af herrens hellige eller som forhånelse af 
den kristelige tro og den ortodokse kirke, ikke har gjort 
sådant for med forsæt at vanære helligdommen, men ene 
og alene af uforstand, uvidenhed eller i drukkenskab, så 
skal han straffes med fængsel fra otte måneder til et år 

og fire måneder samt med tab af særlige rettigheder«. — 
Pastor Nerling er bekendt som en flittig teologisk forfatter, 
der har udtalt sig mange gange i tidsskrifter og pjecer 
navnlig over tidens brændende spørgsmål. — Han appel- 
lerede dommen til den petersborgske domstol. Men også 
hans anklager fra den revalske domstol appellerede den, 
fordi han fandt den for mild, og gjorde derfor fordring 
på, at Nerling måtte blive dømt efter straffelovens artikel 
178, der lyder således: »Den, der på offentligt sted, hvor 
en større eller mindre talrig menneskemængde er tilstede, 
udtaler sig med forsæt ringeagtende om den kristelige tro 
eller den rettroende kirke, eller tillader sig usømmelige 
ord om den hellige skrift og de hellige sakramenter, han 
bliver at straffe: med fuldstændig tab af rettigheder og 
tvangsarbejde på fabrikerne fra 6—8 år.. Dersom den 
omtalte forbrydelse ikke har fundet sted på et offenligt 
sted, men alligevel.i nærværelse af vidner og i den hen- 
sigt at få personer til at falde fra deres tro, så bliver de 
skyldige straffede: med tab af alle rettigheder og med for- 
visning til Sibiriens fjerneste egne«. 

Den 10. juni stod altså Nerling anklaget for den peters- 
borgske ret i henhold til denne frygtelige paragraf i straffe- 
loven. Men Guds barmhjærtige hånd frelste ham. Ikke 
blot afviste retten den revalske aktors påstand som ube- 
føjet, men kasserede endog den revalske rets dom. Pastor 
Nerling blev fuldstændig frikendt. 

Anderledes gik det derimod den 21. juni med en 
anden luthersk præst i de russiske østersø-provinser, pastor 
Karl Tilling i Pussen i Kurland. Den 21. juni blev 
denne mand nemlig dømt til 4 måneders fængsel for sin 
levende lutherske bekendelses skyld. I en »befaling fra 
hans majestæt, selvherskeren over alle Russere, sendt fra 
det dirigerende senat til den kurlandske guvernements- 
regering«, findes en udførlig fremstilling af den omtrent 
33 år lange proces, som har svævet over denne lutherske 

præsts hoved. — Den 28. desember 1886 fremlagde den 
ortodokse biskop over Riga og Mitau til den kurlandske 
guvernements-prokurator en anklage mod pastor Tilling, 
undertegnet af seks personer, mænd og kvinder, af hvilke 
de fire ikke kendte skrift.  Beskyldningen lød: Pastor Til- 
ling har sagt i sin prædiken den 29. juni 1886, at djævlen 
løber om som en brølende løve og søger efter, hvem han 
kan opsluge; hans tjenere er de falske profeter, som går 
om i menigheden og lokker folk over til den russiske 
kirke; dennes tro udgår fra djævlen; de, der går over til 
den, befinder sig lige nede i helvede; disse falske profeter, 
de russiske gejstlige, salver dem, der træder over til ret- 
troenheden, med smuds og møg. 

Overfor denne anklage erklærede Tilling for overretten 
i Goldingen, at det var hverken i den indankede prædiken 
eller andetsteds falden ham ind at udlede den rettroende 
bekendelse fra djævlen eller på nogen måde at ville håne; 
ligeså lidt havde han påstået, at de, der trådte over til 
denne bekendelse, befandt sig lige nede i helvede, ikke 
heller havde han betegnet overgang som synd eller djævels- 
værk. I sin prædiken havde han derimod, sådan som 
teksten 1. Petr, då, 6—11 havde lagt ham det nær, ad- 
varet imod de onde og ugudelige mennesker, der som 
djævlens redskaber gik om i menigheden og lokkede ved 
løfter om jordiske fordele dens medlemmer til utroskab 
imod deres tro. Men blandt disse kunde man ikke forstå 
den ortodokse kirkes gejstlige, så meget desto mindre som 
han udtrykkelig i sin prædiken havde beråbt sig på deres 
offentlige vidnesbyrd .om, at antagelsen af den rettroende 
bekendelse bragte ingen verdslige fordele med sig. 

Præstens erklæring fandt fuld stadfæstelse i »frikend- 
elses-vidnernes« udsagn. De gik alle ud på, at”han havde 
betegnet .overgang for jordisk fordels skyld som. sjæle- 
farlig og forførelse til overgang ved at foreholde sådanne 
fordele som djævlens værk. Ifølge heraf frikendte over- 

retten ham for den mod ham rejste anklage, »at han 
havde forhånet den rettroende bekendelse og dennes kirke 
i dens gejstliges person og havde bespottet det katolske 
konfirmations sakramente og gjort sig umage for på denne 
måde at holde de, der var tilstede i kirken, borte fra 
overgangen til den rettroende kirke«, en anklage, der vilde 
have ført den skyldige til tab af sin embedsret og hårdt 
tvangsarbejde på 6 til 8 år. 

Imod denne dom protesterede guvernementsprokura- 
toren. Han opretholdt anklagen i sit hele omfang og be- 
tonede især, at den anklagede ved sin prædiken faktisk 
havde »forhindret« enkelte tilstedeværende fra at gå over 
til rettroenheden. Således kom sagen for senatet. Dettes 
kendelse er mærkværdig i mer end én henseende. Det 
lægger først anklagen for, at Tilling havde hånet den ret- 
troende bekendelse og dennes kirke i dens gejstliges person, 
fuldstændig til side som en aldeles ubevislig anklage. Man 
skulde da mene, at senatet nu også havde måttet lade 
den anden anklage, som grundedes på den første, falde, 
denne, at Tilling havde gjort sig umage for at holde de 
tilstedeværende borte fra overgang til den græske kirke. 
Men at drage denne slutning fandt man ikke behag i. 
Senatet. finder det konstateret gennem alle vidne-udsagn 
og gennem den anklagedes egen erklæring, at Tilling i sin 
prædiken har gjort sig det til opgave overhovedet »at 
holde den lutherske kirkes bekendere borte fra overgangen 
til den rettroende«, og at han dertil har benyttet sig af 
»trudsel«, har truet med de skrækkelige følger, som en 
overgang drager efter sig, nemlig tabet af saligheden og 
djævlens herredømme. Men senatet går endnu videre. 
Loven tildeler dem, som anvender »trudsler, tryk eller 
voldsgerninger« for at hindre overgang til den ortodokse 
kirke, tab af embedsret og indespærring i forbedrings- 
huset fra ét år og fire måneder til to år. Senatskend- 
elsen udtaler da den mening: »om også lovbogen i alle 


»Danskeren%, V. - 


18 


andre tilfælde kun da erkender trudsel for strafbar, når 
den positivt indeholder tilsagn om overfor den truede at 
begå denne eller hin voldsdåd, så kan man dog ikke andet 
end erkende, at trudsler af hin art har meget mindre 
kraft end trudsler med helvede og hjæmfalden til djævlens 
herredom 0. s. v. Men som formildende omstændighed 
anfører senatet så, at Tilling efter sin værdighed var for- 
pligtet til at varetage sin kirkes interesser og at han ikke 
kunde stå ligegyldig overfor den kendsgerning, at fra- 
faldene fra Lutherdommen til ortodoksien blev stadig hyp- 
pigere«. Dommen faldt da på, at »pastor Karl Tilling, 

28 år gammel, er skyldig, fordi han ved trudsler har 

Forhindret sine menighedsmedlemmer fra at slutte sig fri- 
villig til den ortodokse kirke«. Men på grund af de for- 

mildende omstændigheder, bl. a., at han med disse trudsler 

havde opfyldt sin pligt, indstillede senatet til hs. majestæt, 

at den ham tilkommende straf måtte bestå i indespærring 

i et fængsel på fire måneder. Hans majestæt har stad- 

fæstet denne indstilling, men tillige skærpet dommen ved 

den tilføjelse, at pastor Tilling ikke må blive i embede i 

det baltiske distrikt. 

Præsten Tilling sidder da nu i fængslet i Mitau. Og 

her nyder han langt fra nogen human behandling. Da 

han trådte ind'i fængslet, blev straks ur, forlovelsesring, 

pengepung, blyant o. s. v. taget fra ham. Der blev an- 
vist ham en 6 fod lang og 3 fod bred celle med en i 
højeste grad snavset seng. Hans bøn om, at måtte koste 
sig selv og lade sit eget sengetøj hente, blev afslået. -I 
"førstningen fik den lutherske fængselspræst lov til at komme 
fil fangen, men senere er det nægtet ham under påskud 
af, at hans besøg finder sted for hyppigt og umuligt ene 

kan tjene til at bringe åndelig trøst. Først den kurland- 

"ske general-superintendent formåede ved en kraftig ind- 
skriden at tiltvinge sig uhindret adgang til sin ulykkelige 
embedsbroder. Den eneste gunst han har formået at opnå 

for præsten Tilling, er den, at han må lade sig maden 
bringe fra et gæstgiversted. Alle breve, som Tilling skriver 
til sin hustru og sine venner, bliver nøje gennemlæste af 
fængselsbestyrelsen, førend de afsendes. Alt i alt får den 
fangne præst en behandling, som ellers kun bliver mordere 
og stratenrøvere til del. I Mitau er man overbevist om, 
at denne behandling ikke blot bliver billiget, men netop 
ønsket således i de højere petersborgske kredse, og det 
så stærkt, at selv den øverste embedsmand i provinsen, 
der ellers optræder ret humant, ikke tør vove at anordne 
nogen forandring i den behandling, pastor Tilling har i 
fængslet. 

Og denne dom er en af de mildeste, der er fældet 
imod de lutherske præster i de russiske østersø-provinser. 
Langt sværere straffe truer dem. 

En Estlænder beklager sig i en offenlig artikel navn- 
lig over Russernes hårdhed imod de blandede ægteskaber, 
som efter luthersk ritus nok kan komme istand, men som 
efter russisk kirkelov er utilstedelige. Børnene erklæres 
for uægte og mister arveret. Da de fleste præster er 
bleven stærkt anklagede og også nogle dømte og andre 
forbandede herfor, døbe mødrene nu selv deres børn og 
brudefolk vier sig selv. 

På skolevæsnets område går det rask fremad med 
russifiseringen. Et sirkulære fra skolekuratoren i Dorpat 
befaler, at man skal skynde sig med at. russifisere de 
mellemste læreanstalter, Ved slutningen af august iår 
skulde det russiske sprog uden videre bringes i anvend- 
else ved undervisningen i de tre nederste klasser, dog 
ikke ved religionsundervisningen. Samtidigt gør inspek- 
tørerne ved folkeskolerne opmærksom på, at fra slutningen 
af august må undervisningen i russisk sprog være indført 
i alle privatskoler og i de landlige parochialskoler. 

For nylig er de-evangelisk-lutherske konsistorier i 
Riga, Reval og Arensborg samt de derværende super- 

intendent-embeder bleven ophævede. Det har været et 
hårdt stød for de lutherske der; ti ovennævnte institutioner 
stammede fra reformationstiden, og de gamle bymenig- 
heder i Riga og Reval følte sig sammenvoksede med dem. 
Sager, der hørte ind under konsistorierne i Riga og Årens- 
borg og disses superintendenter, er nu lagt ind under det 
liflandske konsistorium og den liflandske general-super- 
intendent; de, der hørte ind under konsistoriet og super- 
intendenten i Reval, er lagt ind under det estlandske kon- 
sistorium og den estlandske general-superintendent. 
Forrige år vilde den nylig udnævnte præsident for 
det evangelisk-lutherske generalkonsistorium i St. Peters- 
borg, v. Giers, på kejserens befaling gennemrejse de balt- 
iske provinser, for at lære de kirkelige forhold dér nær- 
mere at kende. Man knyttede fra luthersk side forhåb- 
ninger til denne rejse; man vilde nytte denne lejlighed til 
at overrække kejserens gesandt et bønskrift, at han kunde 
give kejseren det.  Petitionen indeholdt kun en aller- 
underdanigst begæring om, at der fra regeringens side i 
religionsanliggender måtte blive ydet en sådan tålsomhed 
som på Alexander II's tid. Der var intet politisk blandet 
ind i petitionen. I hundredvis skrev folk under, og der 
vilde være kommet tusinder af underskrifter; -men inden. 
det kom så vidt, lagde kredspolitiet sig derimellem. De 
for omkring på landet, anstillede husundersøgelser, åbnede 
med magt borde og skabe, når vedkommende personer 
ikke var hjæmme, skånede ikke engang barselkoner i deres 
sværeste øjeblikke og samlede alle- bønskrifterne:  Deltag- 
erne blev da stævnet for politiet og taget i forhør om, 
hvilke motiver der havde drevet dem. — Overhovedet bar 
Russerne sig her lige så råt ad overfor Tyskerne, som 
Tyskerne i de senere år ved flere lejligheder har båret sig 
ad overfor det langt overvejende flertal af danske, der tra 
arilds tid har befolket Nord-Slesvig. 

Man forbød petitionerne og udsatte endog en beløn- 
ning for dem, der vilde angive en eller anden luthersk 
præst som deltager deri. Dette forsøg på bestikkelse kom 
dog ikke til at bære nogen frugt. 

På foranledning af guvernøren i Wolhynien har den 
russiske regering anordnet, at den herefter i Polen ikke 
vil finde sig i oprettelsen af ”omersk-katolske kapeller og 
kors på landevejene. De, der findes nu, skal lidt efter 
lidt skaftes tilside. 


Fra Vatikanet. Til de allerstørste" fester i pavekirken 
hører Kristi legems fest, der fejres på den første tors- 
dag efter trinitatis søndag. Denne dags højtideligholdelse 
er anordnet som almindelig kirkefest af pave Urban den 
fjerde i året 1264. Grundene til festen angiver denne 
pave selv i indstiftelsesbullen, idet han bl. a. siger: »om- 
endskønt festen for alterets allerhelligste hemmelighed fejres 
hver dag ved frembærelsen af det guddommelige offer, så 
anse vi det dog for værdigt og passende at bestemme, at 
én særegen dag i hvert år indvies til en overordenlig fest 
til ære for denne hemmelighed, om det end ikke skulde 
ske af nogen anden grund end for at beskæmme de sidste 
tiders ugudelige vranglærdomme. Vistnok fejrer kirken på 
skærtorsdag ihukommelsen af denne hemmelighed; men 
da den på denne dag indhyller sig i sorg på grund af sin 
brudgoms forestående død, og da den desuden er beskæf- 
tiget med mange andre seremonier, så kan den ikke fejre 
samme med al den højtidelighed, som den fortjener. Man 
tør derfor med grund vente, at alle troende vil beflitte sig 
på ved forhøjet andagt og inderlig tilbedelse, ved offen- 
lige æresbevisninger og lovsange værdigen at fejre denne 
fest.« — 

I alle store byer i den romersk-katolske verden blev 
Kristi legems fest iår fejret med glimrende pragt. IMinchen, 

Wien og Madrid deltog rigets øverste mænd tillige med 
de kronede hoveder i prosessionen. Kun i Rom, den 
romersk-katholske verdens midtpunkt, skete intet af den 
art. Intet kanonskud som forhen, ingen stillen til skue 
og ingen tilskuere. I alle de store romersk-katolske byer 
havde forretningerne lukket deres døre og hængt for deres 
vinduer. I Rom, pavens by, holdt — som et sælsomt 
tidens tegn — deputeretkamret møde uden at ændse den 
dag, som den pavelige lov regner blandt de største fest- 
dage. Men i Mailand, dér opførtes denne dags aften en 
opera, i hvilken Kristus og Judas såvelsom Lasaras' søstre 
optrådte syngende. I Neapel fandt den sædvanlige pro- 
session sted; stor larm, meget politi; mange trommer .og 
piber, og da trømmehvirvlen var forbi, gik enhver sin vej, 
som var der intet sket; de fleste gik til deres sviregilder. 

Det er en sorg for vatikanet, at det ikke kan vise 
sin glans. Derfor blev alle midler brugt for at få jubilæet 
og udstillingen sat i scene. Men sådant lader sig ikke 
gentage, og om også der flød 25 millioner ind i pavens" 
pengepung, så lader guldstykkerne sig dog ikke ret vel 
udstille offenligt. Tidligere var det anderledes. Da tog 
paven selv del i prosessionen på Kristi legems fest. Han 
forlod Peterskirken, gik Peterspladsen rundt og vendte 
atter tilbage til ovennævnte kirke. Paven blew dengang 
båren på en prægtig stol, hvori hans person halvt var 
skjult. Det så ud, som om han knælede, men i virkelig- 
heden sad han magelig i en stol med sakramentet i sin 
hånd. Hele den romerske klerus, kardinalerne, alle byens 
religiøse korporationer, senatet, det pavelige hof tog del i 
denne prosession, et prægtigt skuespil, som vakte erind- 
ringen om pavens triumf over kejseren. Men det var kun 
et skuespil. I den følgende uge efter legemsfesten fandt 
lige til 1870 andre prosessioner regelmæssigt sted. Da 
blev vinduerne i de gader, hvor prosessionerne skred igen- 
nem, smykkede med farvede tæpper, som man plejede at 

leje i timevis af Jøderne. Vejen, hvor højtidstoget drog, 
blev strøet med gult sand, med laurbærgrene og immer- 
grønt, tribuner med stole på for skuelystne blev slået op. 
Gaderne vrimlede dengang af alleslags folk, høje og lave 
morede sig ved et sligt pragttog. Havde man betragtet 
prosessionen, så skyndte alt sig ind i vinstuerne, muntrede 
sig med drik og spil, med dans og kommers. Pavens 
politi havde regelmæssig den næste dag en del sårede og 
enkelte myrdede på sin liste. 

Nu da der ingen glimrende prosessioner mere står til 
pavens rådighed, er han slået ind på en anden vej for at 
skaffe vatikanet berømmelse. I vatikanet er der bleven 
indrettet et astronomisk observatorium, forsynet med de 
bedste instrumenter, og hofbladet har derfor prist paven 
som den store Mæcen. Det er ganske vist ikke let at 
sige, hvad et observatorium har med pavedømmet at gøre, 
men i hvert fald er det noget nyt. 

I dette efterår håber man at vække opsigt ved en 
hundreder af års mindefest for Gregor den første, der 
590 blev valgt til biskop i Rom. Den vatikanske presse 
har for længe siden sendt artikler om denne pave ud i 
verden, som er fyldte med overdrivelser. Også i Peters- 
kirken er der foretaget forskellige restaurationer, navnlig 
er den berømte indskrift: »du er Petrus o. s. v.« på ny 
bleven fremstillet. 

Med vrede, men afmægtige blik ser vatikanet nu hen 
til deputeretkamrets bygning på monte citorio, hvor man 
har haft et vigtigt lovforslag til forhandling. Det angår 
veldædigheds-anstalterne, de såkaldte opere pie, som re- 
præsentere en kapital på 14 milliard. Det drejer sig om 
bestyrelsen af hine anstalters godser, som sikkert i år- 
hundreder har givet sig af med mange misbrug. Reger- 
ingen vil inddrage disse godser og kapitaler og når det 
sikkert engang trods vatikanets klageskrig. 

Når dette værk er fuldbragt, vil regeringen have sit 
øje vendt mod de utallige. »broderskaber«. Disse be- 
sidder kapitaler og godser, over hvis bestyrelse der hviler 
et helligt mørke. »Broderskaberne«, som alle står under 
klerikal indflydelse, forsyner vatikanet og dets hoved med 
hærskarer af lydige tjenere, der blindt hen vandrer frem i de 
spor, som for århundreder siden er trådt. Rom kunde til 
1870 på alle tider af året nyde skuet af broderskabernes for- 
skellige, ofte farvede dragter og emblemer i hundredvis. Snart 
drejede det sig om en fest, som en sådan forening holdt 
for sin specialhelgen og skytspatron, snart om en bønne- 
øvelse, ligeledes forbunden med procession, snart om en 
øvelse i veldædighed, stadig foretaget med udvortes frem- 
stillinger, som man den dag idag kan se det t. eks. i 
Neapel. Det har været og er mange af disse broder- 
skabers pligt årlig på festlig vis — altså i optog med 
faner og standarter — at besøge de syv pilgrimskirker, 
af hvilke enhver af dem bærer denne indskrift: una ex 
septem (en af de syv). Men medens sådanne optog endnu 
bestandig er offenlige i Neapel, viser brødrene i Rom sig 
nutildags kun ved sådanne lejligheder kostumerede i kirken, 
hvor deres Gudstjenestepligt fordrer det.. Når dette er 
sket, skynder de sig til campagna, for der i et eller andet 
værtshus at hengive sig til bordets glæder. I kvarteret 
Trastevere bestod (og består) en forening, der har helliget 
sig til spesialdyrkningen af madonna del carmine, og som 
hvert år til 1870 arrangerede en storartet prosession. Denne 
var berømt, fordi den svære standarts bærer udmærkede 
sig ved sin kæmpemæssige størrelse. Ved denne fest gik 
det højt til — om natten med orgier — og folkemunden 
kaldte denne prosession for de druknes optog. Sådan var 
det skik og brug i Rom på pavedømmets tid. Ingen alvor- 
lige. borgerpligter pålå én, og derfor kendte man ingen 
større smerte end den, der beredtes én ved tabet af en 
eller ånden fest. I pavens skole havde folket i Rom lært 

at lade alle kirkelige fester munde ud i et karneval, og 
denne kunst forstod også broderskaberne. 

Igennem disse sidste blev den fromme lediggang under- 
støttet i utrolig grad; den, der vilde tage del i alle seremo- 
nierne havde med sin bedste vilje ingen tid til med alvor 
at tage sig af sit jordiske kald. Disse seremonier, fra 
alle kanter understøttede af broderskaberne, bunkede sig 
stundom op på en afsindig måde. Idag besøg på station- 
erne, imorgen besøg ved sakramentet, der er udstillet i 
en kirke i 40 timer til tilbedelse; idag en åndelig pilgrims- 
gang, kaldet via crucis (korsets vej), ved hvilken der vindes 
samme aflad, som andre opnår ved en rejse til Palæstina; 
imorgen et triduum, et novene for en eller anden madonna; 
idag hendes kroningsfest, imorgen en lignende til ære for 
en af skytshelgene; idag poenitense og skrifte, imorgen 
bakanalier; sådan var det til 1870, sådan er det tildels 
endnu den dag idag, selv om dette religiøse karneval i 
Rom ikke mere træder frem for offenligheden som tid- 
ligere. Offenlige prosessioner finder ikke mere sted i Rom; 
paven finder dem i modstrid med hans såkaldte fangen- 
skab. I den forrige kirkestats øvrige byer holdes de der- 
imod nu som tidligere, og også her er det broderskaberne, 
som sætter dem i værk og dækker omkostningerne af deres 
ofte rige midler. Iår har da ogsa på Kristi legems fest 
atter hin berømte prosession fundet sted, som hvert år 
drager tusender fra nær og fjærn til byen Genzano i Al- 
banerbjærgene, og ved hvilken vejen danner en hoved- 
pryd under festen, idet den ved blomster formelig er om- 
dannet til et mosaik tæppe, hen over hvilket prosessionen 
kan skride frem. 

Fredagen eller søndagen efter Kristi legems fest fejrer 
pavekirken en fest for Jesu guddommelige hjærte. — En 
bønneforening af præster til ære for »Jesu guddomme- 
lige hjærte« har i den sidste tid fået stærk fart. I 1889 
fik den 837 ny medlemmer. Den har i det hele 4957 

medlemmer, fordelte på 87 distrikter; i Østrig er der 3186 
medlemmer.  Bønneforeningen har fået et korrespondens- 
blad, alene bestemt for dens medlemmer. Det hedder i 
dette blad: »Hvilken trøst er det dog for de levende med- 
lemmer hvert år at blive delagtig i over 4000 messer, da 
der gennemsnitlig bliver læst for dem hver dag mere end 
20 messer, og hvilken en trøst for de afdøde må ikke de 
tusinder af messer, som bliver læst for dem, være«. Et- 
hvert medlem er da også pligtigt til at tage del i messe- 
læsningen. . I den sidste årgang af bladet findes bl. a. en 
artikel: »Nogle særlige grunde for præsterne til at ære 
den hellige Josef.« I denne bliver ordet: »alt til sin tid« 
også anvendt på, at det kunde være tidssvarende nu at 
anbefale den hellige Josef til særlig ophøjelse. Til ære 
for jomfru Maria fortælles der så om en straffefanges om- 
vendelse. Han, der boede langt borte fra en evangelisk 
præst, begærede i sin sygdom åndelig trøst og vilde nu 
blive katolik, men døde om natten, før han skulde træde 
over. »I sit indre, pro foro interno, var han ikke mere 
evangelisk, men pro foro externo (udvortes) tilhørte han 
endnu ikke den katolske kirke«, kunde altså heller ikke 
begraves som katolsk. »Ved den hellige Gudsmoders for- 
bøn, hende, hvem den fortabte søn kaldte på med tillid, 
er nu en langt større nåde bleven ham til del; tilbage- 
vendelsen i den sande -kirkes moderarme.« 


I Warnsdorf i Bøhmen udkommer der på anden år- 
gång et belletristisk tidsskrift: »Zmmergrønt«; det har 
fuldstændig katolske interesser. Det er beregnet på middel- 
klassen og søger at vinde læserne ved belærende og under- 


holdende stof. De spesielle katolske artikler er temmelig 
svage i formen. 

Rektoren for den nyligt opbyggede romersk-katolske 
hellig Josefs kirke i London har iår udsendt en prospektus 
med et træsnit af hans kirke, hvori han opfordrer alle 
engelsktalende katoliker i Storbritanien og de forenede 
stater at tegne aktier i kirken. Hvem der køber disse 
aktier, vil få »både verdslige og åndelige fordele« derved. 
Alle aktionærerne deles i tre klasser, benefactores, zela- 
tores og fundatores. Hvem der køber en aktie, bliver 
benefactor, hvem der køber fem, bliver zelator, og hvem 
der køber 25, bliver fundator. Men det er kun navne. 
En sum på 9000 kroner anvendes til præmier. Den, der 
har solgt det største antal aktier, får en præmie på 1900 
kroner 0. s. v. Enhver køber af en aktie erhverver sig 
»en part i alle messerne, kommunionerne, bønnerne og 
de gode gjerninger i st. Josefs kirke, sålænge denne står«. 
Og for at ingen skal blive bange for, at han måske bliver 
glemt, skal han være forvisset om, at »hans navn bliver 
anbragt under højaltret for bestandigt at blive der«.  Der- 
næst vil der »blive læst 1000 messer for alle benefaåac- 
tores« — og »aktien køber én den hellige faders særlige 
velsignelse«. Endelig erholder enhver benefactor »som et 
tegn på taknemlighed en lille bog med 12 fotografiske 
prospekter af den ny kirke, virkelig en meget smuk gave 
og værd at modtage«. — Som særlig gave til en zelator 
bydes »en solid sølvmedalje af den hellige fader, eller, 
hvis man skulde foretrække det, en anden sølvgenstand«. 
Som et privilegium for fundatores nævnes det, at de må 
føre denne titel, ligesom også »deres navne bliver indførte 
i et pragtfuldt indbundet album, som skal overrækkes den 
hellige fader, og denne vil da udtale en særlig velsignelse 
over alle dem, der er indførte i albumet, tilligemed "deres 
familier«. — Der udbydes 190,000 kr. Og den mærkelige 
prospekt slutter med denne opfordring: »Køb aktier i St. 
Josefs-kirkes-gældsindfrielses-kompagni! Gud velsigne Eder! 
Jeremias Diddler, rektor«. 

En anden mærkelig kirke, som i denne tid er bygget 
færdig, er en kirke i en jernbanevogn, bygget på det 
kejserlig russiske jernbaneværksted i Tiflis. Kirken består 
af en waggon med fire aksler, der rummer et lille kabinet 
for præsten samt plads til 70 kirkegængere. Både ud- 
vendig og indvendig er vognen indrettet meget elegant og 
smykket med mange religiøse symboler. Alteret er af ud- 
skåret egetræ og findes i vognens bagende, et stort for- 
gyldt kors hænger derover. På begge sider findes et antal 
siddepladser, men de fleste besøgende skal stående over- 
være Gudstjenesten. Under platformen er der tre små 
klokker. Denne kirke, som har kostet 12000 rubler, er 
bestemt for krigstider, for at de rejsende generaler og 
storfyrster også under troppetransporterne kan deltage i 
Gudstjenesten. Efter forlydende skal der indføres lignende 
jernbanevognskirker på alle russiske banedistrikter. 


Helgoland. Helgolænderne bekender sig nu til den 
evangelisk-lutherske kirke og vælger selv deres præster, af 
hvilke den yngste tillige besørger undervisningen i skolens 
øverste klasse.  Landsherren må lønne præsterne. På 
»overlandet« findes Nikolauskirken, bygget af kommersråd 
Rickmers i Bremerhafen. En ejendommelighed ved den 
helgolandske søndag er dette, at den allerede begynder 
ved solnedgang. Af denne grund bliver der ikke danset 
på øen om lørdag aften; søndag morgen finder der ingen 
strandkonsert sted, og kirken på »overlandet« er fyldt af 
tilhørere.  Kirkestolene er malede med de forskelligste 
farver, her to lysebrune, der to bleggrønne, nogle TOSA, 
andre gule. Alle bærer de deres ejeres navne. To eller 
tre skibsmodeller hænger ned fra loftet. De er ophængt 
af Helgolændere, som har tjent sig formuer på søen. Ved 
dåben finder der en ejendommelig skik sted. Medens en 
salme bliver sungen, træder et tog af smådrenge og piger 

ind gennem en sidedør og går forbi alteret. Ethvert barn 
bærer et lille fad med vand, som det hælder ud i døbe- 
bæknet. Således bærer slægtninge og fremtidige lege- 
kammerater til barnet, der skal døbes, det vand sammen, 
ved hvilket det skal optages i kirken. Præsten sidder 
sammen med guvernøren i retten, når det drejer sig om 
ægteskabssager.. En Helgolænder må ikke gifte sig med 
en Jødinde, og en Helgolænderinde ikke med en Jøde. 
Borgerligt ægteskab findes ikke, derimod som i Danmark 
vielse efter forudgået kirkelig tillysning. Dog har guver- 
nøren ret til at løse brudefolk for den kirkelige tillysning 
mod en betaling af 130 kroner. Som ved det danske 
»løsen kongebrev« kan altså vielse foretages der med det 
samme. Man har rost beboerne på Helgoland for fred- 
sommelighed, ædruelighed og ærlighed. Endnu i den aller- 
sidste tid — også i danske aviser — har man for alvor 
påstået og skrevet, at der var på øen kun sket ét tyveri og 
at ægteskabsbrud var en ukendt forbrydelse.. Fra anden 
side har man villet forhåne og nedværdige disse øboere 
ved alle slags tossede historier. Man- har åbenbart fra 
begge sider taget fejl. Det mangler hverken på tyverier 
eller på usædelighed. Naturligvis gives der kun ringe 
lejlighed til tyverier i det store. - Men man er kommen 
stærkt bort fra at lade være at lukke sine huse og butiker 
af. Heller ikke mangler det på ægteskabsbryderiske for- 
hold. Helgoland er intet uskyldigt fiskersted, men et sted, 
hvor der leves et lidenskabeligt liv. Alle Helgolændere 
behandler hinanden fuldkommen som ligemænd. Den fat- 
tigste tiltaler den rigeste med du. Alle kalder hinanden 
ved fornavn. For penge gør Helgolænderen meget, han 
vover koldblodigt sit liv. Først i den sidste tid har nogle 
piger dristet sig. til at træde i et slags tjenesteforhold. 

Den reformerte synode i kanton St. Gallen er gået 
ind på kirkerådets andragende om, at det for fremtiden 
skal stå præsterne frit for at stæde udøbte til konfirma- 
tion. Det er vedtaget med stort flertal og som grund an- 
giver man agtelse for samvittighedsfriheden. 


Fra England meldes, at kardinal Newman er død i 
august måned i en såre høj alder. John Henry Newman 
var født den 21. februar 1801 i Ealing ved London. Hans 
fader var bankier og af anglikansk bekendelse. Newman 
studerede ved trinity college i Oxford, hvor han blev præst 
1828: ved Mariekirken. Han blev sat meget højt og be- 
undret i høj grad som en begavet prædikant, indtil den 
åndelige vending indtraf hos ham, der tilsidst førte ham 
over til den romerske kirke. Vendingen skete i skikkelse 
af Puseyisme eller traktarianisme, idet Newman sammen 
med Pusey -fra 1833 udgav de såkaldte tracts for the times, 
i hvilke der lagdes en stærk hældning for dagen over mod 
den romerske lære. 1841 søgte N. endog at påvise, at 
den engelske kirkes 39 artikler helt vel kunde bringes i 
overensstemmelse med den romerske kirkes lære. Dette 
skrift vakte stor opsigt og førte til Newmans afsættelse 
fra hans præstekald. Snart rejste han til Rom, hvor han 
1845 fuldbyrdede sin -overgang ved at slutte sig til den 
tridentinske bekendelse. 6000 Englændere skal have fulgt 
hans eksempel, deriblandt 200 gejstlige. Newman trådte 
ind i Oratorianernes orden og grundede det katolske uni- 
versitet i Dublin 1850. Fra 1859 forestod han i Edgaba- 
ston ved Birmingham en opdragelsesanstalt for den katol- 
ske adel. Den 12. maj 1879 udnævnte paven ham til 
kardinal. Han døde efter et kort sygeleje i Edgahaston, 
891 år gammel. Newman udfoldede en betydelig virksom- 
hed som skribent. Han bliver fremhævet i høj grad af 

den katolske presse. Også som digter er han trådt op. 

General Gordon i Chartum skal have brugt hans religiøse 
epos, »Gerontius' drøm«, som forberedelse til døden. New- 
mans medarbejder, Edward Pusey, der døde for nogle 
år siden i en høj alder, forblev i den anglikanske kirke. 
Blandt de mest fremragende Puseyister, der lever endnu, 
er den 82-årige kardinal Henry Edward Manning, der 
i begyndelsen af sit 30. år dannede det åndelige midt- 
punkt for den traktarianske bevægelse i Oxford, ligesom 
Newman tidligere havde været det. 1851 trådte Manning 
over til den romersk-katolske kirke. Og da hans hustru 
alt var død 1833 efter et barnløst ægteskab, blev han 
viet til papistisk præst. Den 8. juni 1865 blev han ordi- 
neret til erkebiskop i Westminster og den 15. marts 1875 
udnævnt til kardinal. Den 8. juni iår fejrede kardinal 
Manning sit 25 års bispejubilæum. I anledning af høj- 
tideligheden havde man gjort en indsamling, ved hjælp af 
hvilken kardinalen kunde blive sat istand til at afdrage 
på den gæld, der hviler på hans egen kirke, katedralkirken 
i Kensington. Denne indsamling gav over 50,000 kroner. 

Også Gladstone, der nu er en modstander af den 
højkirkelige retning, optrådte tidligere i flere skrifter som 
forsvarer af Puseyismen. 


I Kropp — og dermed den lutherske kirkeafdeling i 
Syd-Slesvig, Holsten og Laduenborg — er der nu sket 
en betydningsfuld afgørelse, idet præsten, Johannes Paul- 
sen den 2. september af konsistorium i Kiel er bleven 
dømt til et års suspension fra sit embede som sognepræst 
i Kropp samt tab af halvdelen af sin embedsindtægt (9: 
1800 mark). Det er den samme sag, hvorfor Paulsen, 
dømt af den verdslige domstol, i foråret måtte sidde i 
fængslet i Flensborg, der nu er pådømt af den gejstlige 
ret som en disiplinær forseelse mod kultusministeren og 
har draget denne betydningsfulde straf efter sig. I et 

brev af 12. september skriver pastor J. Paulsen til mig: 
»Sagen berører mig meget lidt, vor herre véd sikkert, 
hvorfor dette sker, og hermed er jeg tilfreds. Men min 
menighed er i stor bevægelse og vil sandsynligvis danne 
en frimenighed. « 

I sit kirkeblad den 19. septbr. slutter han sin korte 
redegørelse for, hvorledes han mener at have gjort sin 
pligt som præst og som kristen, således: »spørger man 
mig nu: hvad siger Du til dette edikt, så svarer jeg med 
Luther: det angår mig ikke, det angår den herre Jesus 
Kristus, hvis tjener jeg er. Vil han finde sig i, at hans 
tjener af den grund forhindres fra på embeds vegne at 
forkynde hans hellige ord, fordi han efter sin samvittig- 
heds tilskyndelse har gjort sin pligt og aflagt vidnesbyrd 
imod dem, der efter hans overbevisning gjorde kirken uret, 
da kan jeg sagtens finde mig deri. Men vil han ikke lade 
sig det byde, da skal han nok selv tale og handle. Vi 
vil rolig vente, til han gør det. Vi tier og lader nu ham 
have ordet.« — Samtidig har et udvalg af menigheds- 
medlemmerne i Kropp udstedt en foreløbig opfordring, 
hvori de beder om gaver til at bygge et kapel for, hvori 
menigheden i -Kropp roligt kan fortsætte sin Gudstjeneste, 
og for at de unge præsteemners uddannelse intet skår 
skal lide. 

Mens vi danske kristne kun kan ønske Gud faders 
velsignelse og beskærmelse over disse tyske kristne venner 
og den bårde kamp, de er ført ud i, til syvende og sidst 
til forsvar for den sidste rest af tysk levende Lutherdom, 
så må vi nok også samtidigt, nu denne kamp tager sin be- 
gejstrede fart fra det sydligste Slesvig, der i umindelige tider 
har været tysk, ønske den Guds og vor herres Jesu Kristi 
styrelse til at blive indenfor sin egen sproggrænse. Med 
andre ord, den åndelige samling af kristne stridsmænd i 
luthersk dragt, som nu for alvor vil tage sin begyndelse 
fra Kropp, den har ene sin rette og sande samlingsplads, 

hvor tysk er og sikkert i fremtiden vil vedblive at være 
modersmålet; det er i det sydlige Slesvig, i Holsten og 
Lauenborg. Så vil spørgsmålet måske samtidigt rejse sig: 
men skal så det danske Sønderjylland (Nord-Slesvig) ligge 
værgeløst hen for den prøjsiske unionskirkes farlige an- 
greb? Det står i herrens hånd. Men alle, der elsker 
dansk kristendom, må hjærteligt ønske, at de danske i 
Sønderjylland nu kunde vågne kirkeligt talt så meget, at 
de selv kunde sørge for deres præster, men kun sådanne 
lutherske præster, som har fået deres uddannelse i Dan- 
mark og på det danske modersmål. Frederik Nygård. 


Hvad Jung-Stillings Levned 


skal minde os om. 
Af L. Schrøder. 


Det er nu 120 Aar siden, at to af den Tids mærke- 
ligste unge Mænd første Gang mødtes. Det var i den gamle 
tyske Stad Strassburg med den store Domkirke; den var 
da i Franskmændenes Eje, men derfor ikke Tyskerne 
mindre kær, og dens Universitet blev besøgt af mange 
tyske Studerende. I »Kråmergasse« havde to Søstre Lauth 
et Spisekvarter, hvor der hver Middag samledes omtrent 
tyve tyske Studenter, der dannede et sluttet Selskab. For- 
sædet havde en ældre Jurist; der var flere andre Jurister; 
men de fleste var Medicinere. Der var en af disse, som 
stak stærkt af imellem de andre; han var tredive Aar 
gammel, og det var let at se paa hans Væsen, at han 
hidtil mest havde levet iblandt jævne Landsbyfolk; han - 


var simpelt klædt, og om han end ejede en Pungparyk, 

saa vilde han gærne spare paa den og gik derfor til daglig 
Brug med en gammel rund Paryk. Men der var mere 
end dette, som havde vakt hans Bordfællers Opmærksom- 
hed. Han lagde ikke Skjul paa, at han var en kristen 
Mand, og dette havde de unge Medicinere svært ved al 
forstaa. En af dem spurgte ham en Middag, om Adam 
ikke havde gaaet med rund Paryk i Paradis, og alle de 
andre undtagen den gamle Jurist og to til lénnede denne 
Vittighed med en lystig Latter, »De maa skamme Dem 
ved at spotte paa denne Maadel« — sagde saa Landsby- 
studenten med den runde Paryk — »den Slags Godtkøbs 
Indfald er ikke værd at le ad!« Og straks efter lød der 
en anden Stemme: »Prøv først et Menneske, om han for- 
tjæner Spot! Det er lavt at gore Nar af en retskaffen 
Mand, der ikke har fornærmet nogen.« Det var en af de 
tre, der ikke havde været med i Latterkoret, som gav de 
lystige Fyre denne Rivaf. Han var en af de yngre, kun 
toogtyve Aar gammel. Landsbystudenten med den runde 
Paryk havde aldrig set ham får og var uvilkårlig bleven 
bange for ham, da han kom ind. Det var et usædvanlig 
smukt Menneske med store, klare Ojne og en håj Pande. 
Han gjorde Indtryk af at være et Rigmandsbarn, der kunde 
klæde sig efter nyeste Mode. Han syntes at være den 
toneangivende i Selskabet; ti uden at lægge an paa det 
kom han til at lede Samtalen, saa snart han havde taget 
Plads. Det maatte være en meget begavet ung Mand. 
Men han saa tillige ud som en vild og lystig Krahbat. 
Landsbystudenten havde allermindst ventet nogen Bistand 
fra ham, Men det, at han fandt den, bragte ham til straks 
at nære venlige Følelser over for ham. 

Paa denne Maade er det første Møde beskreven imel- 
lem den forhenværende Skræder og Huslærer, Heinrich 
Jung, som "hørte- til »de Stille i Landet« og derfor som 
. Forfatter kaldte sig Stilling, og den unge Digter Goethe. 
Goethe var ikke blot Sån af en rig og anset Raadsherre 

i Rigsstaden Frankfurt ved Main, — han var ikke blot 
derhos udrustet med rige Aands-Evner; men han var til- 
lige en Modsætning til »Stilling« derved, at han var »et 
Verdensbarn«. Paa en Rejse nogle faa Aar efter sad han 
en Gang og spiste til Middag imellem den fromme Præst 
Lavater fra Zyrich og den ivrige Pædagog Basedow; Lavater 
forklarede en Landsbypræst Hemmelighederne i Johannes' 
Aabenbaring, og Basedow søgte at overbevise en Danse- 
mester om, at Barnedaaben ikke passede til vore Tider; 
men Goethe sad imidlertid og fortærede en Kylling; «han 
har i et Digt skildret dette Maaltid: 


Profet til højre, Profet til venstre, 
Verdensbarnet i Midten. 


Allerede i Strassburg var han sig bevidst, at han havde 
vendt Kristentroen Ryggen. 

Fra den Dag af, da Heinrich Jung og Goethe — »Stil- 
ling« og »Verdensbarnet« — mødtes ved Middagsbordet i 
Kråmergasse, udviklede der sig snart et néje Forhold 
imellem dem. Heinrich Jungs første Følelse overfor Goethe 
var Taknemlighed. Men der var mere, som efterhaanden 
knyttede ham til den unge Digter. Selv havde han megen 
poetisk Sans; men den havde kun i ringe Grad faaet 
Næring under de Forhold, hvori han hidtil havde levet; 
hos Goethe mødte han noget, der var beslægtet med hans 
egen Natur. Han var kommen fra en Kreds, hvor der 
raadede stor Snæverhed; han havde længtes efter de vide 
Udsigter, og disse. aabnede sig for ham under Samlivet 
med Goethe. Og var der saaledes paa mere end en Maade 
noget fortryllende ved Omgangen med den unge Digter, 
saa er det rimeligt nok, at Jung tillige har taget det For- 
hold, hvori han var kommen til ham, som en Livsopgave, 
han ikke maatte gaa uden om. " Naar Goethe godt en 
Snes Aar efter, da hans Hedenskab var ganske ander- 


ledes afgjort, meldte sig som Gæst hos den fromme Fyrst- 
ge - 

inde Gallitzin i Minster — det var efter det tyske Angreb 
paa Frankrig med KKanonaden ved Valmy, som han havde 
overværet, da han som Minister ledsagede Karl August af 
Sachsen-Weimar —, saa tog hun venlig imod ham og lod 
ham ikke føle, åt han var hende fremmed; hun har vel 
tænkt, at det dog ikke var helt umuligt, at hun kunde 
øve nogen Indflydelse paa ham. Heinrich Jung har haft 
mere Grund til at se det som en Mulighed, at han kunde 
hjælpe Goethe til paa ny at komme i det Forhold til 
Kristentroen, som han havde været i, under sin Moders 
Venindes, Frøken Klettenbergs, Indflydelse. Og hvor meget 
vilde det saa ikke have at betyde, om han kunde vinde 
en stor Digter for Troen? 

Vilde man omvendt spårge, hvad der drog Goethe til 
Jung, da begyndte det med, at han havde Medynk med 
ham. Men der blev snart mere, der gjorde hans Selskab 
kært for Goethe. Det var saare mærkeligt at høre paa, 
hvad Jung kunde fortælle om det omskiftende Liv, han 
efter sin Skoletid havde ført, og som vel bedst oplyses 
ved Faderens Udraab, da han som flere Gånge får havde 
mistet en Plads som Lærer: »Naa, er du der igen, din 
taabelige Knægt! Jeg har gjort mig forfængelig Glæde for 
din Skyld; hvad hjælper dine brødløse Kunster dig? Haand- 
værket er dig imod, du sidder og sukker og sukker, og 
naar du er Skolelærer, saa vil det ingen Steds gaa«.") 
Jungs Maade at fortælle paa var saa jævn og naturlig, 
som den sjælden er hos dem, der har gaaet igennem de 
lærde Skoler. Det barnlig-enfoldige øvede altid en stor 
Tiltrækningskraft over for Goethe. Selv var han i sin 
Ungdom i en voldsom Gæring og fuld af Grublerier, og 
jo mindre han fandt Fred i dem, desto mere trængte han 


1) R. Petersens Jung-Stilling,. S. dl. Den udførlige Gengivelse 
af, hvad Jung-Stilling har fortalt i sine egne Livs-Erindringer, 
hører til det fornåjeligste i denne helt igennem i håj Grad læse-= 
værdige Bog. 

til at færdes med eller tænke paa Mennesker, i hvis Hjærte- 
liv hverken de vilde Lidenskaber eller de mørke Tvivl havde 
forstyrret Freden. Han har jo malet sit eget Billede i 
den fredløse Gransker Faust; men ogsaa deri lignede han 
Faust, at enfoldige, barnlige Kvinder som Gretchen be- 
standig drog ham til sig. I den Tid, da hans Forhold til 
Heinrich Jung blev befæstet, gjorde han sine Rideture ud 
i Elsas for at samle tyske Folkesange, og der forelskede 
han sig i den sekstenaarige Præstedatter, Frederikke Brion, 
som i sin Landsbydragt med det korte, hvide Skårt og 
det sorte Silkeforklæde, med Straahatten paa Armen og 
de smukke Haarfletninger, der faldt ned over den hvide 
Hals, øvede den samme dragende Magt over den unge 
Digter som de Folkeviser, hun ude i det frie sang for 
ham med sin muntre og friske Stemme. Det var noget 
af det samme, som drog Goethe til Frederikke Brion, der 
gjorde, at han gærne vilde underholde sig med Heinrich 
Jung. Det mærkeligste Bevis paa, hvor' kær den ejen- 
dommelige gamle medicinske Student var bleven Patricier- 
Sønnen fra Frankfurt, er det, at Goethe udgav hans For- 
tælling om hans Barndom og Ungdom fStillings »Jugend«) 
og derved bidrog til at skaffe ham Indgang i den tyske 
Læsevérden. Men vil man vide, hvordan Forholdet senere 
udviklede sig imellem dem, da kan man gaa til den 
Virkeligheds-Fortælling, som »Heinrich Stilling« udgav 1784 
—85. under Navnet » Theobald eller Sværmerne«. Denne 
Bog indeholder nemlig ikke blot righoldige Oplysninger om 
det attende Hundredaars gudelige Livsrøre i Egnen østen 
for Rinen imellem dens Bifloder Main i Syd og Ruhr i 
Nord, hvor Forfatteren havde færdedes fra sin Barndom 
af imellem »de Stille«; men mange Træk i Helten Theo- 
balds Liv er tagne ud af, hvad Heinrich Jung selv håvde 
oplevet... Man sammenligne hans Frierhistorie, som Richard 
Petersen har meddelt den (S. 82 f.), med hvad der for- 
tælles om Theobald. Sammen med en ældre Kvinde vaagede 

han ved den hysteriske Sannchens Seng; da det lod, som 
hun sov, gik Sygeplejersken bort for at drikke Kaffe; men 
saa hørte Theobald pludselig den Syge tale om Guds Vilje, 
som hun skulde båje sig for. Han rev Forhænget til Side 
for Sengen og sagde: »Hvad er det, Mademoiselle! Hvad 
er der sket?>« Hun saa tankefuld paa ham og sagde: 
»Den Herre Jesus har sagt mig noget meget vigtigt; men 
jeg tår ikke aabenbare det endnu.« I samme Øjeblik følte 
Theobald en Bevægelse i sin Sjæl og en-dyb Overbevis- 
ning om, at det ikke var andet, end at Sannchen og han 
skulde have hinanden. Han sagde derfor: »Mademoiselle! 
Jeg ved, hvad den Herre Jesus har sagt til eder«.  »Ved 
De det?« »Ja, jeg ved det; vi skal blive Ægtefolk. Her 
er min Haand!« »Ja, det er Guds Vilje, den Herre Jesus 
har sagt mig, at vi. skal ægte hinanden.« Og saa blev de 
trolovede, — Goethe indføres i Romanen under Navnet 
Bokey. : 

Hvor ivrigt — hedder det — Theobald end bestræbte 
sig efter en fuldkommen kristelig Vandel, havde han et 
temmelig stærkt Hang til at sysle med Skånliteraturen, for 
saa vidt den kunde forliges med hans Grundsætninger. 
Han læste derfor de smukkeste engelske og tyske Bøger. 
Han havde ogsaa selv i nogen Maade Geniets Evne til at 
skrive og til at digte. Dog fortrøstede han sig ikke til at 
lade sine Ting trykke; ti han frygtede med Rette, at det 
ikke i disse Tider vilde lykkes ham at blive en beråmt 
Forfatter. Imidlertid havde han dog skreven et og andet, 
som kun laa hen for i sin Tid at blive sønderrevet. Nu 
traf det sig en Gang, at en vis Finansraad Bokey besøgte 
hans Svigerfader; denne Bokey var en stor Skånaand, og 
det i Ordets bedste Betydning, og en ganske fortræffelig 
Mand af Forstand og Hjærte. -I. sin Ungdom havde han 
ligesaa fuldt som Theobald været en Sværmer; men siden 
havde han som Yngling gjort nogle Rejser; hans Skæbne 

havde ulykkeligvis ført ham til Genf og Ferney,") og der 
led han Skibbrud paa sin Tro; han var nu bleven en ud- 
præget Deist, men ingen Spotter, ingen Foragter af Jesus, 
men kun en Tvivler af Grundsætning, men derhos håjst 
velvillig, virksom for alt godt, ikke vellystig, men fin og 
smagfuld i sin hele Færd og derhos yderst venlig, indtag- 
ende og elskværdig. Da imidlertid denne Slags Mennesker 
er forfinede i højeste Grad, og de har udviklet deres Smag 
i håjeste Grad, saa kan de i den hele af Gud skabte 
Verden ikke finde sig i noget dagligdags; alt saadant 
keder dem; men hvor de opdager Funker af (eniet, der 
jubler de, tager i Favn og kærtegner. Saaledes gik det 
ogsaa her. Bokey fandt Theobalds brave, retskafne Sviger- 
fader uudholdelig; men Theobald selv forekom ham yderst 
interessant; til ham sluttede han sig og udtalte sig saa 
usigelig venligt lige over for ham, saa Theobald derover 
blev i højeste Grad henrykt, og saa i Finansraaden en 
Engel, som Gud havde sendt ham til Trøst. Hvad er, 
spårger Forfatteren sine Læsere, .naturligere end denne 
Theobalds Opførsel? Han var en Mand, der bestandig 
havde maattet kæmpe med Menneskene. Endnu havde 
han kun i ringe Grad nydt den Fornåjelse, som venskabe- 
lig Omgang kan yde. Han var fattig og foragtet, bøjet og 
nedtrykt, og nu viste en stor, fornem og berémt Verdens- 
mand sig ikke blot som hans Ven, men tillige som en 
varm Beundrer af hans Talenter, og opmuntrede ham til 
store Ting og til vigtige Foretagender for Samfundets Vel. 
Det var intet Under, at han med varm Kærlighed knyttede 
sig til denne Mand, forelæste ham, hvad han havde skrevet, 
og glædede sig, naar denne store Kender roste ham. Bokey 
lod ogsaa virkelig et lille Bind af det, som Theobald havde 
skreven, udkomme i Trykken, og det skaffede ham et ual- 
de gt Bifald i Verden. — Dette Forhold gjorde imidler-' 


7) Goethe var stærkt paavirket af Voltaire, "der i sine senere 
Leveaar boede paa Ferney i Nærheden af Genf. 

tid en brat Ende paa vor Doktors Virksomhed som prak- 
tiserende Læge; ti den hele Skare af Kristne og Farisæere 
faldt med al deres Kraft over ham og dåmte om ham, at 
han var bleven Fritænker, eftersom han havde venskabe- 
lig Omgang med Raaden Bokey, stod i nåje Forbindelse 
med ham, og tilmed, som andre af den Slags, lod roman- 
tiske Sager trykke, som ødelagde Ungdommen i Bund og 
Grund; han var et afskyeligt, farligt Menneske o. s. v. Der 
hjalp ingen Undskyldning: at'han vel kunde være Bokeys 
Ven uden at stemme overens med ham i religiøse Grund- 
sætninger: at jo alle de, der havde recenseret hans Skrifter, 
hvor meget de end roste dem, stadig endnu beskyldte ham 
for Pietismus og Sværmeri, og hvad han ellers kunde an- 
føre til sit Forsvar; det hjalp alt sammen slet ingen Ting. 

Og hvad Bokey angik, saa varm han havde været 
til at begynde med, saa kold blev han siden imod Theo- 
bald, og det fornemmelig, fordi denne paa ingen Maade 
vilde lade sig udrive af den Daarskab at tro paa Jesu 
Kristi Evangelium. Han erklærede da rent ud og offent- 
ligt, at Theobald kun var et middelmaadigt Hoved, at der 
aldrig vilde blive noget rigtigt ud af ham 0. s. v., og saa 
stødte han ham efterhaanden ganske fra sig. — 

Det synes efter dette, som om Forholdet til Goethe 
har været afgårende med Hensyn til Heinrich Jungs For- 
hold til »de Stille«. Det havde været svært at dåje for 
hans Bedstemoder, da hun første Gang saa ham med 
Pudder i Haaret."”) Man da han fra Strassburg kom til 
Elberfeld for at leve som praktiserende Læge, gik han 
med Krave, Manchetter og Haarpung, som han havde været 
vant til ved Universitetet, og dette var i hans gamle Ven- 
ners Ojne »det rene babelske Væsen«.”) Får havde de 
omfavnet og kysset ham og kaldt ham Broder; nu holdt 
de sig i Afstand, bukkede og hilste høfligt. Hans Venskabs- 


71) R. Petersen, S. 76. 
?) Smstds., S. 104. 

forhold til Werthers Digter var den sidste Draabe i Bægeret. 
Men ogsaa han saa paa de Stille med andre Ojne end får; 
det snævre i deres Synskreds og Tilbojeligheden hos dem 
til at dåmme alle andpe efter, om de havde de samme 
religiøse Fornemmelser og førte samme Tale som de selv, 
var ham i høj Grad anstødelig. 

Naar Stilling saaledes kom længere og længere bort 
fra »de Stille«, saa kunde han ikke finde Bod for Savnet 
af dem imellem »Verdensbårnene«. Omgangen med disse 
førte ham ind i mange aandelige Kampe. Han lærte i 
Strassburg alle de Indvendinger at kende, som »Fritænk- 
erne« gjorde imod Kristentroen.”) Senere mødte han paa 
sin Vej »Determinismens Goliath«.”) Havde han ikke 
stadig haft udvortes Nød at trækkes med, havde Gud ikke 
altid holdt ham-i Korsets Skole, havde han ikke beståndig 
følt, at han trængte til at gaa til ham for at bede om 
Hjælp, og havde han ikke erfaret paa underlig Maade, 
hvad det er at blive hjulpen i den haarde Nød, saa vidste 
han ikke, hvordan han skulde have kommen igennem 
disse Anfægtelser. Der kunde ikke for Stilling være Tale 
om i Længden at finde sig hjemme i Kredse, hvor der 
bestandig blev gjort Angreb paa hans Barnetro, og — som 
vi har set — blev Goethe ogsaa ked af ham. — 

Naar jeg vil anbefale Richard Petersens Bog om Jung- 
Stilling paa det bedste for vore Dages Læsere, da er det 
navnlig, fordi det vel er værd at dvæle ved det pinlige, 
der følger med — som han at være løsreven fra »de 
Stille«, de gudelig vakte, uden at kunne finde sig til Rette 
med »Verdensbørnene«, — og uden at kunne finde nogen 
tredie Kreds, hvor det var forenet, som han savnede hos 
de Menneskekredse, han kendte. Der var en af Stillings 
Samtidige, Filosofen Jacobi, der tilstod om sig selv, at 
han med Hjærtet=var en Kristen og med Forstanden en 

Hedning og saaledes svommede mellem to Vande, der ikke 
rigtig vilde. forene sig i ham. Jung-Stilling havde det 
ganske vist paa en anden Maade; for ham var det en Livs- 
sag at være en Kristen baade med Hjærte og med For- 
stand; men for såa vidt svommede ogsaa han imellem to 
Vande, som han hverken kunde finde sig til Rette i de 
Stilles eller i de Verdsliges Kreds. 

Da han skrev den ovennævnte Virkeligheds-Fortælling 
»Thecobald«, satte han som Motto paa Titelbladet: »Mittel- 
mass die beste Strass«, og han gjorde det bestemt gæld- 
ende, at Hensigten med Bogen var at anbefale en Middel- 
vej imellem Vantro og Sværmeri. Det er et uheldigt 
Udtryk, og i alt Fald i Danmark vil vi, siden Oehlen- 
schlåger har digtet sit St. Hans-Aftenspil, være betænke- 
lige, hver Gang vi træffer en Lovprisning over den gyldne 
»Middelmaadighed«. Men hvad Jung-Stilling aabenbart 
vilde udtrykke, det var sin Længsel efter et Liv, der 
hverken prægedes af verdslig Vantro eller af sværmerisk 
Gudelighed, men som forenede det friere Syn og den 
rigere Sans, han havde mødt hos Goethe, med den ægte 
Gudsfrygt, der var nedarvet i hans egen Slægt, og som 
havde kvæget hans Sind saa tit i de unge Dage, da 
han levede w de Stilles Kredse. 

At Jung-Stilling maatte advare imod Vantroen, er ikke 
svært at forstaa. Det trænger maaske til en nåéjere For- 
klaring, at han lige saa bestemt tog Afstand fra Sværmeriet, 
eller at han ikke indenfor de Stilles Kreds kunde paavise 
noget, der svarede til hans Længsler. 

I første Kapitel af »Theobald« går han nogle Bemærk- 
ninger om »den tyske Nationalaand«, hvorved. han for- 
staar »den Del af Nationen« — eller rettere: Tankegangen 
hos den Del af Nationen —, »som de sædvanlige Symboler 
ikke tilfredsstillede«, det vil sige: som "ikke havde nok i 
de Prædikener, de offentlig ansatte Præster holdt i Over- 
ensstemmelse med de vedtagne Symboler eller Lære- 

forskrifter. Den tyske Nationalaand eller de opvakte Læg- 
Jolks Tankegang havde været stærkest paavirket af Jakob 
Bøhmes Mystik, stundom og af Paracelsus' Grublerier over 
Naturens Hemmeligheder, indtil noget ind i det attende 
Aarhundrede. Men fra 1720 og de følgende Aar gjorde 
en anden Indflydelse sig gældende.  Hovedmanden for 
den var Peter Poiret, der havde sluttet sig nåje til Antoi- 
nette Bourignon og havde oversat hendes, Madame Guyons 
og Thomas a Kempis' Skrifter; han havde desuden paa- 
virket en ildfuld Lægmand, Hochmann, der havde virket 
vidt og bredt som Opvækkelsesprædikant, men vel især i 
Landet mellem Rinens Bifloder Ruhr og Main. Naar den 
ældre Retning imellem de opvakte Lægfolk havde været 
fristet til at gruble over Forholdet mellem den indvortes 
og den udvortes Verden, Aanden og Naturen, og for 
Eksempel ogsaa kunde give sig af med at prøve paa at lave 
Guld, saa var den yngre Retning mere tilbåjelig til Kviet- 
isme, til at hensynke i et Inderlighedsliv, under hvilket de 
blev ligegyldige over for den Verden, der omgav dem. 
Den første Retning kunde maaske tage mere sværmerisk, 
den sidste mere spidsborgerligt paa, hvad der hørte den ud- 
vortes Virkelighed til. I hvert Fald indeholder baade Stillings 
Theobald og hans egne Livs-Erindringer Eksempler paa begge 
Dele. Det er at tage sværmerisk paa de borgerlige For- 
hold i den udvortes Verden, naar man som Eller i Rhons- 
dorf vil oprette det ny Jerusalem. Den ellerske Sekt, 
hvortil Schleiermachers Farfader en Tid hørte, er et af 
de uhyggeligste Vidnesbyrd om, hvordan Sværmeriet kan 
ende i Kødelighed.”) Men hvordan Spidsborgerligheden 
kunde forliges med Gudeligheden, kom frem i Heinrich 
Jungs eget Liv, da en rig Købmand havde lagt Mærke til 
ham og fundet saa stort Behag i ham, at han ønskede at 
have ham baade til Kompagnon og til Svigerson; ti da 

var der det i Vejen, at han havde været Skrædersvend; 
men det mente Købmanden kunde blive glemt, naar han 
fik den medicinske Doktorgrad. Paa denne Maade kom 
det sig, at Jungs Hushond efter Købmandens Begæring 
sagde til ham: »Hør Præceptor! det falder mig paa en 
Gang ind, hvad I skal gåre. I skal studere Medicin!«?) 

Det var Forhold af denne Slags, Heinrich Jung idelig 
havde truffen imellem de Opvakte. Snart vilde de bruge 
Bibelen som en Lovbog og umiddelbart føre ind i Livet, 
hvad de mente at faa ud af Johannes' Aabenbaring; de 
havde svært ved at tage Kristendommen som et virkeligt 
Evangelium, der skulde virke i Frihed paa Menneskene. 
Snart igen blev Kristenlivet dem et Søndagsliv eller dog 
et rent Inderligheds-Liv, og de tog saa prosaisk paa alt 
det udvorles, end ogsaa paa Ægteskabet, som om det var 
noget, der ikke vedkom deres Hjærteforhold til Gud. 

Hvad Jung-Stilling savnede i sin Samtid, var vist nok 
det, som Grundtvig opstillede som Maalet for sine Born, 
da han ønskede dem 


et jævnt og muntert, virksomt Liv paa Jord, 
som det jeg ej med Kongers vilde hytte, 
opklaret Gang i ædle Fædres Spor, 

med lige Værdighed i Borg og Hytte, 

med Øjet, som det skabtes, himmelvendt, 
lysvaagent for alt stort og skånt herneden, 
men med de dybe Længsler velbekendt 

kun fyldestgjort af Glans fra Evigheden. 


I sit Tidsskrift »den graa Mand« har Jung-Stilling en 
Gang fremsat den Forventning, at« de nordiske Lande 
skulde være »Gemmestedet for de sidste Udvalgte under 
den store Trængsel«, og det fordi de aldrig havde været 
underlagt Romerriget.) Man kan da spårge, om det 
ogsaa passer paa de nordiske Folk, at der hos dem .bedre 

end hos mange andre Folk kan udvikle sig en Livsansku- 
else,” der forener et frit Blik paa og en dygtig Deltagelse 
i Timelighedslivet med en alvorlig Kamp for den uvisne- 
lige Krans. 

I den Efterskrift, som Grundtvig 1869 fåjede til sin 
verdenshistoriske Haandbog, da den udkom anden Gang, 
bemærkede han, at der under dette Aarhundredes Løb 
med de mange haarde Prøvelser, det havde bragt over 
vort Folk, havde der »i Danmark udviklet og udbredt sig 
en kæk og lys Betragtning af Menneskelivet i alle dets 
baade folkelige, kirkelige og videnskabelige Forhold«. Men 
denne kække og lyse Betragtning af Menneskelivet omfat- 
'tede da for ham ogsaa dette, at det folkelige Liv, som er 
knyttet til denne Timelighed, kunde leves til Guds Ære. 

Vil man såa se, hvordan denne kække og lyse Livs- 
betragtning for Grundtvig stod i bestemt Modsætning til 
den romerske, da kan man sammenligne hans Forklaring 
af Romermagten med hans Udvikling af, hvad der hører 
til den danske Folkelighed. ; 

I et Kronikerim lader han Romermagten forklare sit 
inderste Væsen paa følgende Maade: 


Verdensklogskab er mit Navn, 
derfor stræber jeg at knytte 
hele Verdens sande Gavn 

til hver enkelts Egennytte. 
Glipper det, som let kan ske, 
er det dog en stor Ide. 


Dette er i hvert Fald en ypperlig Forklaring af den Verdens- 
klogskab, som Kristendommen fordåommer med Egennytten 
og dens Følgesvend: Misundelsen. Og det er en For- 
klaring, som er vel værd at paaagte i den Tid, hvori vi 
lever, da Overvejelsen af, hvad der svarer bedst Regning. 
langt mere end i tidligere Tider går sig gældende i alle 
Samfundskredse. Det er jo i vor Tid ikke sjælden, at 


Egennytten — rigtignok under det pænere Navn: Selv- 
opholdelsesdriften — fremstilles som den store Drivefjeder 
i alt menneskeligt Arbejde. Og det er ikke blot, hvor 
man opstiller Kravet paa den mest ubetingede Frihed for 
alle de enkelte, den mest udstrakte frie Konkurrence, som 
den heldigste Form for Samfundsordenen, at man let kom- 
mer til at give sig den Verdensklogskab i Vold, som Grundt- 
vig satte i Forbindelse med Rom; men det samme kan 
gore sig gældende i vor Tids mange samvirkende Foren- 
inger, naar deres Ledere glemmer Hensynet til dem, der 
staar udenfor. 


Den Folkelighed, der kan trives i det samme Hjærte 


som Kristentroen, har Grundtvig flere Gange i de to sidste 


Aargange af sit Ugeblad »Danskeren«”) forklaret ved at 
stille de tre Ord sammen: Fæderneland, Modersmaal 
og Vennelag. De udtrykte for ham »alt, hvad der udgår 
gamle Danmark, og hvormed det danske Folks Navn og 
Ære, Magt og Lykke staar og falder«, medens »alt, hvad 
man kalder Stat og Stats-Helhed, Stats-Økonomi, Stats- 
Klogskab o.s. v., hvor vigtigt, ja hvor godt det end ellers 
"kan være, det er dog kun vigtigt og godt, for saa vidt det 
bidrager til at værge, frede og gavne Fædernelandet, be- 
vare, uddanne og berige Modersmaalet, vedligeholde, fri- 
gore, oplyse og glæde Vennelaget, som er hele Folkets Arv 
og Eje, Liv og Lyst, Hæder og Ære!« Fra Folkeligheden 
var for Grundtvig Fællesskabs-Følelsen uadskillelig; det 
udtrykte han ved at stille »Vennelaget« op ved Siden af 
Fæderneland og Modersmaal. Er Vennelaget i Kraft hos 
et Folk, da vil den ene Del af Folket glæde sig over det, 
naar det gaar den anden godt, da vil Nøden hos en Kreds 
af Folket føles som fælles Skade, og da vil aldrig en af 
Folkets Stænder søge at fortrædige en anden. Derfor er 
Hjemmet Moderskødet for det lykkelige Borgersamfund, 

fordi denne Fællesskabs-Følelse vokser naturligt frem i et- 
hvert virkeligt Hjem, og fra de smaa Hjem skal den brede 
sig ud i stårre og stårre Kredse. Men tages de Opgaver 
op, som Samfundsfølelsen stiller, da skal det snart vise 
sig, at de kan ikke løses uden Hjælp ovenfra. Det men- 
neskelige Vennelag vil ikke kunne bestaa og vinde i Styrke, 
uden der er et kristent Vennelag i dets Midte, som kan 
tilføre det Kræfter fra Kærlighedens evige Væld. 

Det historiske Billede af Jung-Stillings trange Kaar, 
da han var bleven skilt fra de Stille, uden at kunne finde 
sig til Rette imellem Verdensbårnene, indeholder en Lære, 
der i håj Grad fortjæner at paaagtes i en Tid som den 
nærværende, da den gudelige Vækkelse paa mange Maader 
fremtræder, parret sammen med en overfor det udvortes 
Livs Opgaver snart i h&j Grad sværmerisk og snart yder- 
lig spidsborgerlig Tankegang, og da paa den anden Side 
den folkelige Fællesskabs-Følelse bliver sat paa en haard 
Prøve- under Paavirkningen af den beregnende Verdens- 
klogskab. 

Det indeholder ganske særligt en Paamindelse om, 
hvor stor Betydning det har at gøre alt for at nære og 
styrke den folkelige Følelse hos vore Landsmænd i Nord- 
Amerika, hvor Fristelsen vel er stårre end nogen Steds 
til enten at slaa sig til Ro i en snæversynet Gudelighed 
eller tabe sig i ren Verdslighed. 

Til Fortrøstning og Glæde kan det være at dvæle ved 
dette historiske Billede, i samme Grad som vi selv er 
kommen ind paa en Livsbane, hvor oplyst Folkelighed gaar 
Haand i Haand med alvorlig Kristentro. 


Bøger om norsk folkeliv. 


Axel Hageman: Blandt Lapper og Bumænd, Billeder og 
Sagn fra en nordlandsk Dalbygd. Kristiania 1889. 
Cammermeyer. 

0. A. Øverland: Fra en svunden tid, sagn og optegnelser, 
Kristiania 1888.  Cammermeyer. 

Dr. Å. Chr. Bang: Kirkehistoriske Smaastykker.  Kri- 
stiania 1890. (Cammermeyer. 


Det er jo godt og vel en menneskealder siden, da ialtfald 
første del af Grundtvigs »Gamle danske Minder i Folke- 
munde« var udkommen, at Valløe i en feuilleton artikkel 
i »Dagbladet« skrev »Emtejægerne« og morede sig selv og 
andre ved i en lystig spøg at gåre låjer med, hvad »gamle 
Maren« fortalte; nå, Bojesens visebog og sangen af folke- 
viser i grundtvigske kredse fik jo deres ved samme lejlig- 
hed. Man så på slige optegnelser af folkeminder, remser 
og sagn, som på snurrepiberier, der ingenting var i, og 
som intet duede til, hjt regnet var det låjerligheder, som 
den uoplyste almue gæmte på, og som burde glemmes 
hellere idag end imorgen. Meget er siden forandret i be- 
tragtningen af slige mundtlige overleveringer. Der var 
samtidig med udstillingen i Paris ifjor møde, hvor man 
forhandlede alle slags spårgsmål folkeminder angående; 
der indbydes i disse dage til en lignende »folkehistorisk 
kongres« i London i Septbr. 1891; både i Amerika og 
Europa er der dannet samfund til indsamling af folke- 
minder og i de forskelligste sprog udgives tidsskrifter til 
indsamling og bearbejdelse af, hvad de forskellige folk 
ejer af fortidens overlevering. Man er kommen til at se 
på dette som vidnesbyrd fra længst henfarne dage, som 
stykker af mennesketankens udviklingshistorie. Det første, 
der overraskede, var et fællesskab i forestillinger, som 

breder sig over alle civiliserede folkeslag, mens de vilde 
folkefærd jævnlig yder forklaring til, hvad der synes rent 
tåbeligt og meningsløst hos os andre. Hagemanns bog 
har som sådan sin store interesse; dens indhold er samlet 
under forfatterens ophold i Saltdalen, dels fra mundtlige 
kilder, dels fra Sommerfelts og C.F. Hagerups optegnelser 
og indholdet grupperer sig: I. Fra gammelkallenes dage, 
I. Fra ufredstiden, IN. En aften i klængestuen, »forst- 
væsenets frøudklængningsanstalt« d. e. et rum, hvor nåle- 
træernes frø ved stærk varme bringes til at falde ud af 
koglerne; IV. Saltdalens lapper; V. Jordsølv d. e. ned- 
gravede skatte; VI. Overtro og endelig VII. VII. IX. for- 
tællinger om Svenske Henrik, Oter Mons, Per Olsa. Hvad 
jeg ovenfor antydede, sagnenes udbredelse, fælleskab i 
overtroiske forestillinger, finder ny bekræftelse i Hage- 
manns bog. H. P. Holst har skrevet et bekendt digt, 
»Bonden fra Lemvig«; han blev tagen til fører for en 
fjendtlig strejftrop under krigen, styrtede sig ned ad de 
høje brinker i Limfjorden, da han red foran for at vise 
vej i mørket, førte fjenderne med sig og friede således 
ved sin egen opofrelse byen fra at falde i fjendevold; 
Holsts kilde er sagtens Thieles Folkesagn I, s. 86. Skånt 
dette sagn altså er stedfæstet i Vestjylland, findes det også 
stedfæstet i Valders (Faye, s. 214), i Solør, Trondhjem, 
ved Tysfjorden (Faye, s. 196) og nu hos Hageman (s. 41) 
i Nordland, hvor personernes navne endog er meddelte; 
det hedder: »På ski bar det ind over Leifsethfjeld, og 
Thor var Kvænernes fører. Mørket faldt på, men han 
tændte sin fakkel og rendte i forvejen, og nu modnedes 
hos ham beslutningen om at redde sine landsmænd. Kom- 
men frem på fjeldet, der hvor flåget styrter sig brat i 
fjorden, kasted han sin fakkel udfor og båjede selv til- 
side, medens kvænerne, følgende lyset, blindt styrtede sig 
i afgrunden.« Sammenlignes kan endnu Qvigstads fortæl- 
ling, s. 17 flig. Meget andet kunde drages frem ved siden 

af dette, således sagnet om de dødes gudstjeneste, beret- 
ningerne om overtroiske skikke og forestillinger. Jeg skal 
endnu blot nævne, at den sidste ulv blev skudt i Saltdalen 
1875; tidligere var ulven så nærgående, at den indfandt 
sig i selve præstegården, »hvor han, præstefa'r, mangen 
gang måtte jage den ned for trapperne og ud af gangen 
med sit pibeskaft« (s. 25). I Øverlands bog er fornemme- 
lig to meddelelser af ganske særlig interesse; »Indtagelse 
i berg« (s. 10) er den ene. Forestillingen kender vi jo 
godt hernede fra sletten, at mennesker, vel mest kvinder, 
tages af de underjordiske ind i håjen, hvor de tilbringer 
kortere eller længere tid; undertiden lykkes det at få dem 
tilbage. Øverland meddeler udskriften af et forhør, der 
den 7—8. august 1720 er holdt på Nordrehougs præste- 
gård i Ringerike »udi deres velærværdigheder hr. Daniel 
Rami og hr. Diderich Stillings overværelse, angående den 
udi Aadals annex i Nordrehougs præstegjeld omtr. først i 
Junio-næstforhen efter beretning i 5 dage udi bjerget ind- 
tagne pige, Astri Olsdatter, 15 år gl.« osv. Pigen for- 
tæller udførlig, hvorledes alt er gået til, om samtale og 
alt hvad der skete under bryllupsfesten, hun var med til i 
fjeldet, hvorledes de derinde gentagne gange forsøgte ved 
overtalelse, ja ved tvang, at få hende til at spise og drikke 
hos dem, men hun vægrede sig standhaftig, indtil hun om- 
sider slap hjem, og så slutter forhørsudskriften:: »om 
hvilket alt, når forlanges, hun vil aflægge sin saligheds 
ed, så og de fire mænd, at have set indmeldte på vejen 
fra hendes forældre til klokkerens med hende gående lign- 
else (1l).« 

Ved at læse hele denne lange redegårelse, spårger 
man sig uvilkårlig: hvad er der sket med hende? For- 
klaringen ligger. sagtens i de sidste ord (s. 19), hvor der 
fortælles, at da hendes madmoder kastede en kniv over 
hendes hoved og røgte hende med ild, blev hun syg, holdt 
sengen i tre dage og var ellers syg i otte, kraftesløs, med 

hovedpine besværet og til såvn hengiven. "Det hele er 
sagtens en fehberdrom, der ved tidens overtroiske forestil- 
linger har fået sit virkelighedspræg. 

Den anden mærkelige meddelelse er en forlovelse på 
retterstedet (s. 65), og hr. Øverland har fuldt ud ret i at 
sige, at den hele sag er et ganske mærkeligt vidnesbyrd 
om, hvilken justits der øvedes i Nordland i det første tiår 
af forrige århundrede. Der var en stakkels pige, Anne 
Larsdatter af Karlsøen, der ved thinget den 30. marts 1701 
i Tromsø beskyldes for barnefødsel i dølgsmål og foster- 
mord. Hun benægtede bestemt at have taget sit barn af 
dage, men beviserne imod hende var for stærke, retten 
fandt hende skyldig, og dømte hende til at miste sin hals 
og hendes hoved at sættes på en stage »andre sådanne 
ukristelige mennesker til exemplariter straf«. I januar 
1702 mødte så fogdens fuldmægtig og mestermanden for 
at udføre dommen, der var afsagt med udtrykkeligt for- 
behold af, at hendes hoved »skulde sættes på et åbenbare 
sted, hvor alfare vej forbifalder, til forskrækkelse og af- 
skyelig spektakul«. Pigen havde.i den sidste tid været 
angst og urolig, og præsten, hr. Michel, havde inderlig 
medlidenhed med hende og gjorde gentagne gange forsøg 
på at få henrettelsen udsat, men blev tvært afvist, det var 
for silde. På retterstedet var mange mennesker samlede, 
graven kastet; præsten gjorde endnu et forsøg hos rets- 
betjenten med bøn om nåde eller frist, men atter forgæves, 
så råbte han med håj røst til forsamlingen: »er der ingen, 
der føler såpas medlidenhed med den arme synderinde, at 
han vil tage hende bort fra en forsmædelig død?« Straks 
råbte en mand blandt de forsamlede, at han vilde gifte 
sig med Anne Larsdatter, »hvis fa'r og fogden ej havde 
noget derimod!« Det var en fantegut, Ole Nielsen, som 
præsten havde i sin tjeneste. Retsbetjentens indvendinger 
blev afviste, præsten påtog sig ansvar og udgifter, alle 


tilstedeværende forpligtedes som vidner, og trolovelsen fore- 

gik på stedet efter ritualets ordlyd i fuldmægtigens, mester- 
mandens og hele almuens nærværelse, og efter endt håj- 
tidelighed drog præsten med de nyforlovede fra retterstedet 
hjem til sin gård. Såvidt syntes alt at skulle blive -godt. 
— Men hvorledes kunde dette lade sig gåre? Jo, det var 
en gammel, i mange lande udbredt, retsskik, at en døds- 
dåmt forbryder kunde bjærge sit liv, når nogen, mens han 
stod på retterstedet, vilde" indgå ægteskab med ham. Om 
nogen lov nogensteder er opbevaret derom, er mig ube- 
kendt, men i folkesange, sagn og fortællinger er der mang- 
foldige vidnesbyrd om, at en sådan skik har gjort sig 
gældende, og fortællingen her viser jo noksom, at den var 
kendt og respekteret til begyndelsen af forrige århundrede 
i Norge... Almindelig synes det at være en mand, der så- 
ledes kan hjælpes, når en kvinde vil stå inde for ham. 
Således fortælles der fra Augsburg under trediveårskrigen, 
at en soldat skulde hænges, men på retterstedet trådte en 
gammel, spidsnæset og skarp pige frem og tilbød at over- 
tage ansvaret for ham. Han så på hende og sagde: 

a spitzig nasen, 

spitzig kinn, 

da sitzt doch der teufel d'rin! — 
så lod han sig hænge.”) Også fra Danmark er der ex- 
empler, se Kristensens »Jydske Folkeminder«, II, s. 159, 222: 
»den gang havde vi den lov i landet. at dersom skarp- 
retteren vilde tage den kvinde til ægte, som han skulde 
hugge hovedet -af, så kunde hun alive benådet.«  Jvf. VI, 
s. 106. ; 

Enden var dog ikke endda på denne tragedie. Anna 

Larsdatter blev årevis i præstegården som et trofast og. 
kærligt tyende; almuen roste sin præst, at han havde fået 
både foged og mestermand til at rejse med uforrettet sag, 
og alt kunde have Bået godt, om ikke provsten i Tromsø: 


1) Birlinger, Bag "Schwaben, II, 8. 483. Liebrecht Volkskunde: 
s, 433. 

havde anmeldt sagen; man fatter ikke rigtig, hvad det 
angik ham. Sagen.blev atter optagen, og den 13. januar 
1603 forelagt det theologiske fakultet til erklæring; her- 
efter fik pigen lov til at appellere sin sag, mens biskoppen 
fik befaling til at suspendere hr. Michel og lade ham til- 
tale efter loven for hans store formastelse; han blev ved 
provstepretten 1704 démt fra »embede, gods og fred«; 
ilde tilfreds med dommen appellerede også han, og fik 
virkelig en slags frifindelsesdom 1706. Såvidt om hr. 
Michel. 1705 afleverede han Anne Larsdatter til øvrig- 
heden, da han var bleven så fattig, at han måtte ind- 
skrænke sit tjenerhold til det mindst mulige, mens der 
samtidig herskede almindelig og stor nød i Nordlandene. 
Sagen mod hende blev atter optagen 1706 og 25. novbr. 
1710 faldt overhofretsdom for, at pigen i henhold til loven 
skulde miste sin hals, og hendes hoved sættes på stage. 
Fogedregnskaberne for 1715—16 udviser, at retfærdighedens 
sværd faldt og gav hende nådehugget, altså 13—14 (tretten 
—fjorten) år efter, at henrettelsen skulde have fundet sted. 
Man bliver underlig til mode ved at læse sligt! Men skal 
man ret have indtrykket af tiden, må det efterlæses i Øver- 
lands bog. 

Når dr. Bangs småstykker her er medtagne i denne 
anmeldelse, er det, fordi de indeholder et par bidrag til 
overtroens historie, et stykke om spredte levninger af 
hedenskabet i Norge, samt om svartebogen, som vi her- 
nede plejer at kalde Cyprianus. Jeg beklager, at der er 
så lidt offentliggjort i Norge af kyndige mænd, der med 
forståelse og kærlighed indgående har skildret almuens 
liv, ikke blot i enkelte tilfældige løse træk, men virkelig 
således, at man kunde få hele-den hedenske, traditionelle 
undergrund at se, hvorpå folkelivet er groet frem. Det 
synes mig rimeligt, at vi i Norges afsondrede fjelddale 
skulde kunne hente forklaringen på meget af det, der er 
dunkelt hos os. Dr. Bang oplyser, at en virkelig afgud, 

udskåret af træ, Faxe, er bleven dyrket i en afkrog i 
Norge til 1858, da den gamle kone på gården fik skrupler, 
tog billedet fra dets plads og kastede det på ilden, idet 
hun brast i heftig gråd. 

I Svartebogen efterviser forfatteren, at en del af for- 
mularerne utvivlsomt er af ældgammel fælles germanisk 
rod, mens andre er indførte udenlands fra. Til hans tyd- 
ning af de meningsløse bogstav-sammenstillinger, kan fåjes 
et nylig afgjort exempel. Imod et bid af en gal hund 
skrives på en seddel: Homines AÅer Ju merita Sulau bis 
Domine guemane mo Jugo multi pii Qusti miseri cor diam 
tu am deus. Dette er en Psalme 35, 7—8: homines et 
jumenta salvabis Domine: quemadmodum multiplicasti 
misericordiam, deus!?) H. F. Feilberg. 


I hvilken form kan statistiken 
komme med som et fag på folkehåjskolen? 


Indledningsforedrag 
til en forhandling på det tredie nordiske folkehåjskolemøde. 


Af Ludvig Schrøder. 


Vi har nys?) hørt en opfordring fra en svensk h6j- 
skoleforstander, Th. Holmberg, til, at vi skulde lære ung- 
dommen tidsruner og evighedsruner. Han talte især om 
evighedsrunerne; jeg skal bringe et æmne på bane, der 
i alt fald til at begynde med, nærmest synes at vedkomme 
tidsrunerne. Idet Holmberg bragte spårgsmålet frem om 
1) Am Ur-Quell I, 27, 

”y Det foregående foredrag handlede om myterne, 

myterne, som vist nok hidtil har spillet en større rolle på 
de danske folkehåjskoler end på de svenske, manede han 
mine landsmænd til at svare, og de har da heller ikke 
holdt sig tilbage; jeg håber, at vore svenske medarbejdere 
i den folkelige ungdomsskole vil tage broderparten i den 
forhandling, jeg skal indlede, og det fordi jeg ved, at den 
svenske folkehåjskole har et forspring for den danske i 
meddelelsen af »medborgerlig kundskab«. Trangen til en 
sådan har jo haft sin store del i, at der opstod folke- 
højskoler her i Sverrig, og navnlig til oprettelsen af den 
skole, hvori vi nu er samlede. Det var jo den svenske 
kommunallov af 1862 og den svenske grundlov af 1866, 
der gav Ola Andersson i Nordanå og en anden bonde 
fra Syd-Sverig anledning til at fremsætte ønsket om, at 
svenske bøndersånner måtte få en sådan lejlighed til at 
erhverve sig kundskab om de ny rettigheder og pligter, 
deres stand havde fået, og i det hele om svensk lov, at 
de med ære kunde røgte, hvad borgerligt hverv der efter- 
dags måtte blive dem betroet, og Ola Andersson blev en 
af folkehåjskolen Hvilans stiftere. Grundtvig har ganske 
vist allerede 1836 knyttet sit forslag om folkehåjskoler til 
indførelsen af rådgivende provinsialstænder og 1848 be- 
tonet, hvor nødvendigt det var, når der skulde indføres 
almindelig valgret til rigsdagen, at der da også blev sørget 
for en oplysning for den voksne ungdom, som kunde gåre 
den skikket til at tage del i det offentlige liv. Men når 
han tillige med særlig styrke har fremhævet som den ny 
ungdomsskoles opgave at kalde det bedste til live hos folket, 
så kan det vel være, at denne vækkende side af folke- 
højskolens gerning er kommen stærkest i forgrunden i Dan- 
mark, navnlig da også på grund af Kristen Kolds store 
indflydelse på den ny skoles udvikling. At Sverigs bønder 
aldrig som de danske har været berøvet stemmeret i rigets 
anliggender, har naturligvis gjort, at sansen for de offent- 
lige anliggender bedre er bleven bevaret hos dem end hos 

deres standsfæller på den anden side af sundet. Vist er 
det, at oplysning i denne retning har spillet en stor rolle 
på svenske folkehåjskoler. Og det har været mig en 
naturlig trang, når der blev stævnet til folkehåjskolemøde 
El Sverig, at tage sporgsmålet frem, om hvordan den med- 
borgerlige kundskab bedst skal meddeles, da jeg tår forud- 
sætte, at man i denne retning her har rigere erfaring end 
på de danske folkehåjskoler. Det er muligt, at jeg ved 
at stille spårgsmålet hellere måtte have brugt udtrykket 
>»medborgerlig kundskab: end »statistik« Når jeg har 
valgt det sidste, da er det, dels fordi jeg har tænkt på 
den omfattende betydning, hvori dette udtryk bruges i et 
værk som professorerne Falbe-Hansens og Scharlings »Dan- 
marks statistik«, dels fordi jeg har fundet det i sin orden, 
at jeg måtte indlede mit spårgsmål med en redegårelse 
for, hvordan jeg selv som lærer meddeler »medborgerlig 
oplysning«, og fordi den fremgangsmåde, jeg hidtil har 
brugt, fører mig ind på en mængde af de spørgsmål, der 
behandles i en håndbog i statistik som den nævnte. 

En del af mine tilhørere ved, at jeg i nogle år har 
været medlem af den danske rigsdag. Det er jeg ikke 
mere; men jeg mener at have lært noget under denne 
gerning. Navnlig er jeg kommen til at tænke meget over, 
hvilke kundskaber jeg burde have haft for at kunne gåre 
fyldest på en sådan plads, og jeg er kommen til den slut- 


ning, at noget af det vigtigste, som en rigsdagsmand bor s 


være kendt med, det er sit fædrelands hjælpekilder og 
næringsveje og det forhold, hvori staten har stillet sig 
til de sidste, hvordan den hidtil har, og hvordan den i 
fremtiden helst burde ståtte dem. Den vigtigste lov, rigs- 
dagen får at arbejde med, er finansloven, og det er ikke 
muligt at danne sig en begrundet mening om enkelthed- 
erne i denne uden at have en kundskab som den nævnte. 
Den slutning, jeg selv kom til at gåre, ved at blive stillet 
over for den opgave at være medlem af en lovgivende 

forsamling, fandt jeg bekræftet ved at se, hvordan Grundt- 

vig i et brev til Kristian den ottende om folkehåjskolen 

nævnte oplysningen om Danmark hjælpekilder og nærings- 

veje som et hovedfag på den folkehåjskole, han ønskede, 

staten skulde oprette. . Og så har jeg selv prøvet at under- 
vise deri. 

Det faldt mig naturligt at gå ud fra de hjælpekilder 
til erhverv, som var givne i vort lands geologiske beskaffen- 
hed, altså fra brugen af de tilstedeværende mineralier, 
granit, kaolin, kridt, kalk, ler m. m. Under omtalen af 
kaolinen og leret har jeg imidlertid ikke indskrænket mig 
til at dvæle ved den porcellænstilvirkning, de pottemagerier 
og de teglværker, som nu er i virksomhed i Danmark, 
men har også søgt i korthed at fremstille disse industriers 
historie både i Danmark og i den store verden. Der kan 
ad denne vej vindes adskilligt til oplysning om kultur- 
historien. Eksempelvis skal jeg nævne, at navnet Majolika, 
der i den nyere tid er taget op igen til at betegne en vis 
slags ovne, kommer af Majorka og peger på, hvordan 
denne ø i middelalderen var et mellemled imellem mavr- 
erne i Spanien og de driftige borgere i Italien; over Ma- 
jorka fik italienerne den færdighed i at sætte glassur på 
lervarer, som araberne havde medbragt til Spanien fra 
Evfrat-dalen. 

Fra de hjælpekilder, der knytter sig til mineralriget, 
går jeg til dem, der findes i planteverdenen. Jeg dvæler 
da udførligt ved de danske skoves historie, ved den øde- 
læggelse af skovene i Vestjylland, som i sin tid har gjort 
140 []-mil af vort lille land til en ørken, og ved den 
virksomhed med at tilplante heden og klitterne, som be- 
gyndte for 100 år siden, men som navnlig har haft glæde- 
lig fremgang, siden det danske hedeselskab i 1866 be- 
gyndte sin rige virksomhed. — Ved fortællingen om det 
danske landbrugs historie er der rig lejlighed til at komme 
ind på den indvirkning, de skiftende statsøkonomiske sy- 

stemer har øvet på vort lands vigtigste erhvervskilde. I 
merkantilismens tid blev landbruget tilsidesat; men da 
fysiokraterne kom frem, begyndte de store landboreformer; 
frihandelssystemets sejr i England ved ophævelsen af korn- 
tolden har i dette hundredår fremkaldt det mærkeligste 
omslag i agerbrugets historie. — Går jeg over til for- 
ædlingen af landbrugsprodukterne, så kommer jeg til at 
tale om møller og bagerier, om brændevins-brænderier og 
bryggerier; her er da god lejlighed til at komme ind på 
sporgsmålene om forholdsregler imod drukkenskab, om be- 
skatning af berusende drikke, om det såkaldte Gåteborg- 
system 0. s. v. 

Under landbruget bliver der også tale om husdyrene, 
om statens forhold til husdyravlen, om mejerier og slagte- 
rier. Går jeg videre til de andre dyr, da kan der kastes 
et blik tilbage til de tider, da jagten spillede en rolle som 
erhvervskilde; men fornemmelig må der dvæles ved fiske- 
riels tilstand for og nu og ved de forholdsregler, der fra 
det offentliges side er trufne til at frede om fiskeynglen 
og til at ståtte fiskerne i deres erhverv ved anlæg af 
bådehavne m. m. Og herfra er overgangen let til behand- 
lingen af skibsfarten og dens historie, lodsvæsenet, sø- 
mærkerne, fyrene. 

Fra skibsfarten kommer jeg til handelen. Handels- 
historien er et af de mærkeligste stykker af slægtens kultur- 
historie. Til spårgsmålet om handelen knytter sig en række 
andre spørgsmål, om veje, (landeveje, jærnveje, kanaler), 
om meddelelsesmidler, (postvæsen, telegrafer, telefoner), om 
omsætningsmidler, (mønter, seddelpenge, veksler). Så kom- 
mer vi til bankernes udvikling, til sparekasserne og til 
forsikringsanstalterne. 

Idet talen kommer til at dreje sig om alderdoms- 
forsørgelse, ligger det lige for, at man kommer ind på 
spårgsmålene om, hvad samfundet går for arbejderne. 

Dertil slutter sig så sporgsmålene om fattigforsørgelse og 
om sygepleje, — om skolerne og om kirkevæsenet. 

Under besvarelsen af alle disse spårgsmål møder man 
bestandig de myndigheder, der har afgørelsen af de for- 
skellige sager i deres hånd, og er da-vel forberedt på at 
komme ind på en samlet fremstilling af den hele samfunds- 
ordning, statsforfatningen og statsforvaltningen eller dé 
ting, man måske ganske særlig tænker på, når man nævner 
den »medborgerlige kundskab«. " 

Den vej, jeg har gået, har da været den, at begynde 
med de virksomheder, som foregår i det daglige liv i de 
kredse, hvor de unge færdes, og derfra lidt efter lidt at 
gå over til de foranstaltninger; der vedrører hele sam- 
fundet, og til dettes ordning: Det er kun i nogle få år, 
jeg har prøvet denne slags undervisning, og jeg kan godt 
tænke mig, at erfaringen vil bringe mig til at ændre meget 
både i enkelthederne og i den hele fremgangsmåde. Jeg 
har dog haft det indtryk, at jeg ved denne undervisning 
har kunnet fængle mine lærlingers opmærksomhed. Og 
det er jeg sikker på, at om end fremgangsmåden kan være 
en anden — enhver skole har sine hensyn at tage og sine 
lærerkræfter at råde over —, så er de kundskaber, jeg 
har hentydet til, sådanne, som har deres fuldt berettigede 
plads i den folkelige ungdomsskole. 

Idet jeg gentager, at det fornemmelig er for at få 
besked om, hvad mine svenske medarbejdere — og sær- 
ligt forfatteren til »medborgerens bog«, min gode ven Aldén, 
— kan meddele ud af deres erfaringer, skal jeg sluttelig 
gore opmærksom på, at om end statistiken, som jeg har 
fremstillet den, nærmest hører til »tids-runerne«, så er 
den dog ikke indskrænket dertil. Den har også med »evig- 
heds-runerne« at gore, så vist som den kan yde sit væsent- 
lige bidrag til udviklingen af viljeskraftige personlig- 
heder. Kan vi ved fremstillingen af det virksomme, dyg- 
tige menneskeliv give vore lærlinger lyst og mod på kraftigt 

at tage del i det, da har' vi gjort dem en stor tjæneste. 
Der er ikke mange lægemidler, som jeg stærkere tår an- 
befale imod tidens værste sygdomme, tvivlesygen og dåmme- 
sygen, end det at tage kraftigt fat på en nyttig gerning i 
den udvortes verden, at gå ind i »et jævnt og muntert, 
virksomt liv på jord« som det, vi synger om som målet 
for en god opdragelse. Og når man med flid i sin under- 
visning dvæler ved mænd, som enten har brudt sig en 
bane under kampen med store vanskeligheder, eller som 
uden at trættes har brugt deres kræfter til løsningen af 
vigtige samfundsopgaver, da hjælper man de unge til for- 
billeder, som vinker dem frem ad til også at holde ud i 
arbejdet og aldrig lægge sig på den lade side. — En på- 
lidelig oplysning om de ting, jeg har omtalt, kan dernæst 
ikke gives, uden at samfundsfølelsen udvikles. Den ene 
gang efter den anden vil det komme frem, at den enkelte 
kun formår lidet, men at de mange enkelte i fællesskab 
kan udrette storværk, og at hver af os under sin livs- 
gerning på mangfoldige måder ståttes og bæres frem af det 
samfund, vi tilhører. — Jo mere historisk vi tager oplys- 
ningen om det virksomme menneskeliv, desto oftere vil 
vi endelig få lejlighed til at gore opnsærksom på, hvordan 
de stårste fremskridt skyldes mennesker, der har været 
lydhøre for de krav, som under de forhåndenværende om- 
stændigheder stilledes i det hele samfund, eller klaråjede 
til at se de muligheder, som lå i forholdene; så er det 
da i virkeligheden ikke dem, hvem æren for fremskridtene 
tilkommer, men den håjere magt, som lagde omstændig- 
heder og forhold således til rette, at de lydhøre og klar- 
&jede kunde benytte sig af dem. Det har i høj grad med 
evighedsrunerne at gore, at mennesket kan komme til al 
se de snævre grænser for sin egen magt og båje sig i 
ydmyghed for den Gud, som råder for alt. 

Under den følgende forhåndling fik jeg lejlighed til 
at gore den bemærkning, at det var mig velbekendt, at 
meget af det, jeg havde omtalt, på danske skoler tit var 
taget med ind under den geografiske undervisning, — at 
Nyholms fremstilling af Danmarks statsforfatning og stats- 
forvaltning blev købt af mange danske håjskolelærlinger 
og oftere er bleven nyttet som hjælpemiddel ved under- 
visningen, — og at man allerede på Rødding håjskole, da 
den blev styret af Høgsbro, som var til stede ved mødet, 
havde Danmarks statistik som et hovedfag ved undervis- 
ningen. L. S. 


Om Varemarkedet. 
Af Chr. Faber. 


Såvel på Vare- som på Produktmarkedet har der fra 
Uge til Uge hersket en livlig Stemning med tildels højere 
Priser for de fleste Artiklers Vedkommende. Også på Penge- 
markedet har der været mere Liv, og Diskontoen er fast 
med opadgående Tendens. — Kaffe uforandret. Tilførs- 
lerne til Rio og Santos er vedvarende ikke ubetydelige; 
også til de større evropæiske Havnepladser tiltager Af- 
skibningerne, så man skulde tro, at Priserne snart måtte 
komme noget ned. — Sukkermarkedet flovere, begrundet 
på det gunstige Septembervejr, der øver en meget heldig 
Virkning på Roerne, såvel i kvantitativ som i kvalitativ 
Hensende. — Ris uforandret meget fast. — Kartoffelmel 
ligeså, om Forårspriserne for denne Artikel er Meningerne: 
meget delte. 

Frugter. Æbler stigende. — Korender fastere, be- 
grundet på store Afskibninger til Frankrig, hvor de af- 

presses og derefter anvendes til Iblanding af billige Rød- 
vine. — Valenzia-Rosiner meget billige, men man venter 
snart højere. Priser på denne Artikel. — B/ommer knappe 
til opskruede Priser; senere hen vil vi komme endel lavere 
med denne Artikel. — Omtrent det samme kan siges om 
Mandler, 

Kryderier gennemgående meget faste med Tendens til 
højere Priser. 

Stearinlys stiger stærkt i Udlandet. 

Frømarkedet. Haussen i Æajgræs er enorm, Priserne 
i Skotland stiger fra Dag til Dag, da man klager over, at 
den kolde Sommer har virket skadelig på Frødannelsen. 
— Hundegræsstigningen vedvarer. Priserne er allerede 
nået 50 pCt. højere op end forrige År. Alle andre Frø- 
sorter meget fast med Tendens til højere Priser. 

Amerikansk Kød lader til at skulle blive en stor År- 
tikel her i Landet; Afsætningen heraf er allerede ret be- 
tydelig. Folk roser Kvaliteten, og Prisen er enorm billig. 

Dansk Svinefedt er steget ca. 25 å 35 pCt. Behold- 


ningerne på. de fleste Slagterier er kun små. Fra Amerika 


indføres nu ikke så lidt rent, fint afsmeltet Taffelsvinefedt 
i Spande på 50 Pund. Kvaliteten heraf synes at være 
meget fin, ligesom Priserne er moderate. Ligeså indføres 
der betydeligt af fine og ordinære Kvaliteter i Fade på ca. 
300 Pund. 

Margarineforbruget tiltager her i Landet. Indførslen, 
inklusive den hjemlige Fabrikation, var i Månederne April 
1889 til. ultimo Marts 1890 ca. 10 Millioner Pund, Året 
forud kun ca. 4 Millioner, altså er Margarineforbruget her- 
hjemme 'steget i det sidste År med 6 Millioner Pund. 

Fragtmarkedet fastere. 

Kornmarkedet gennemgående meget fast, de senere 
Dage dog noget roligere. Fra Amerika klages over, at 
Majsmarkerne har lidt meget af Tørke. Gennemsnitsstanden 
er den laveste siden 1881. Udsigterne for Hvedehøsten 

er ligeledes gået betydelig tilbage i Juli Måned. Man for- 
venter den ringeste Havrehøst, man nogensinde har haft. 
Rug- og Byghøsten, mener man, heller ikke bliver stor, og 
med Bomuldshøsten ser det heller ikke lyst ud. 

Sølv er steget endel. 

Rubelkursen stigende. 1888 noteredes 100 Rubler i 
Berlin Mark 161,60, nu derimod 261,50. Hvad betyder nu 
det? Vist grumme meget! Højere Produktpriser, fastere 
Priser på Landejendomme og bedre Tiender for Præst- 
erne 0. fr. 

Foderstoffer. Siden min sidste Beretning er der ikke 
sket nogen Forandring i Priserne for Foderstoffer; Situa- 
tionen idag er for alle Sorter den samme som for en Måned 
siden, og den ringe Efterspørgsel har ikke formået at for- 
andre Ihændehavernes Fordringer. 

Smørmarkedet. Som forudsagt i sidste Markedsberet- . 
ning sluttede Avgust med en Stigning af 5 Kr. i Sympathi 
med et udmærket Begær. Da dette holdt sig, måtte Noter- 
ingen yderligere forøges med 5 Kr. den første Uge i Sep- 
tember og med 2 Kr. den følgende Uge. Som en Følge 
af disse hurtige Prisforhøjelser og måske endnu mere be- 
grundet på, at Detajlprisen i England ikke mere kunde 
holdes nede på 1 sh. pr. engelsk Pund, er Begæret nu 
forsvundet og Markedet må kaldes flovt. Når man skal 
udtale sig om Udsigterne, gør der sig flere Meninger gæld- 
ende, idet nogle tro på lavere Noteringer i den nærmeste 
Fremtid, medens andre venter Noteringen uforandret. Det 
sidste er vistnok det rimeligste, i alle Tilfælde går vi en 
stille Periode imøde. 

Alig. De opskruede Priser i den første Del af Måneden 
har ikke holdt sig, Markedet er upålideligt, Priserne nedad- 
gående og Artiklen sælges til meget variable Priser. 


64 


Bremens Industri-, Håndværks- og Handelsudstilling. 
Jamaica udstillede: Kamelblade, hvoraf man laver The, 
et Muskattræ, Ris, men af meget slet Kvalitet, Kinabark, 
Farvetræ, Rom, Blåtræextrakt, Allehånde, en stor Skild- 
padde, Palmefrø, Sukker, hele Frugten af Kakao, — ligner i 
Facon noget Kokusnødden, men er noget mere langagtig; 
indeni forefindes Kakaobønnen, — og endelig en Krokodille. 

Meziko: Perlemuslinger, Mineralier, Frugter, Hamp, 
Farvetræ, Gummi, Ærter, Bønner, Korn, Ris, Vine, Likører, 
Kafte, Bomuld, Model af en hel Arbejdsgård, hvor Arbejd- 
erne udvinder Guld og Sølv, forskellige slebne Stene, al- 
deles som Perlemoder, Blåsten, Bjørnehuder, en Model af 
en mexikansk Landsby med Folketyper, Stråhytter, hvori 
der kun var åbne Vinduer og Døre. (Fortsættes). 


Fra den vide Verden. Amerika opkøber Sølv, skruer 
samtidig sine Toldsatser i Vejret, og mange er de Varer, 
der fremtidig ej mere kan indføres i Amerika. Begrundet 
på Toldforhøjelserne, der indtræder i den nærmeste Tid, 
er Tilførslerne af Varer til Amerika for Øjeblikket enorme, 
og da alt skal fortoldes kontant ved Ankomsten forinden 
Toldforhøjelsen, er de amerikanske Pengemarkeder stærkt 
engagerede, og kort Sigt betales med høje Renter. Sølv- 
loven i Amerika fordrer, at Regeringen skal opkøbe Sølv, 
og hvad den amerikanske Regering ikke køber, det køber 
Spekulanterne og Ejerne af Minerne. Sølvets Pris skal 
hæves til 59 Pence pr. Unze, og endnu er den kun 53. 
I England forventes en Renteforhøjelse, og man trykker 
for Øjeblikket her Kursen på de amerikanske Jernbane- 
aktier, fordi man antager, at den ringe Høst iår i hele 
Amerika for det kommen År vil give Jernbanerne for lidt 
at bestille. Toldforhøjelserne har virket i -dobbelt Hen- 
seende på det engelske Marked: 1) Har Pengeknapheden 
i Amerika indvirket uheldigt på det evropæiske- Marked 
og 2) skadet den Del af den gamle Verdens Industri, der 

var beregnet på Export til Amerika. Østrigs Udførsel af 
Drejerartikler til Amerika er for Fremtiden bleven en 
Umulighed, og mere end 15000 Arbejdere er af den 
Grund blevne brødløse. Der menes, at en stor Del af 
dem udvandrer til Amerika for derovre at fortsætte Indu- 
strien. Flere Textil-Fabriker i Frankrig spekulerer på at 
flytte deres Forretninger til Nordamerika. Amerikas nye 
Toldlov vil mærkes næsten hele Verden over, og særlig 
er London ilde berørt af den, hvorimod Tyskland er mere 
interesseret i Ruslands og Rumæniens Pengemarked. Rus- 
lands Papirspenge stiger uafladelig, og alle står spejdende 
efter: »hvorlænge mon det vil varel« Vil Rusland i en 
nær Fremtid gå til at indløse sine Papirspenge i Guld? 
Der er dem, der mener det, og sker det, vil Rubelcursen 
— siges der — yderligere avancere 40 å 50 Points. Om 
dette enten—eller står Meningerne delte, og derfor svinger 
Rubelkursen i denne Tid noget frem og tilbage, alt .efter- 
som Rygterne går i den ene eller den anden Retning. 
På vor hjemlige Børs, hvor man for endel lever sit eget 
Liv, ser man i Øjeblikket lyst på Tingene; man venter 
dygtig Guld ind for den Masse Korn, der iår er indbjærget; 
ingen høje Renter, men desto større Kurs på Obligationer. 


Valgene i Sverig. 144 Valg er afgjorte den 13. Sep- 
tember, deraf er 77 Frihandelsmænd og 67 Protektionister. 
Af de tilbageværende 84 Valg er over 50 Byvalg.  Stock- 
holm, Gøteborg og Malmø har endnu ikke valgt. Fra dem 
skal Frihandelsmændene have den store Majoritet, som 
skal til for at standse den overdrevne svenske Beskyttelse 
i Farten. 


På mine Rejser i Sommer i Tyskland talte jeg alle 
Vegne, .hvor jeg kom frem, med mine Forretningsvenner 
om det nordslesvigske Spørgsmål og udtalte for dem, at 

hvad der var dansk, måtte vi have tilbage, om et varigt, 
godt og venskabeligt Forhold igen skulde komme i Stand 
imellem det tyske og danske Folk. Alle, hvem jeg talte 
med derom og det var ikke få — hørte med Opmærk- 
somhed derpå, og var enig med mig om det overordentlig 
ønskelige deri, dels fordi vi var af én Race; men man 
var også klar over vor betydningsfulde strategiske Beliggen- 
hed og dermed Nytten af — under et givent Forhold — 
at være sande Venner med os; — men hvorledes? Måske 
igennem de vestindiske Øer. Den Tanke mente man alle- 
vegne, hvor jeg talte med tyske Folk om det nordslesvig- 
ske Spørgsmål, at den var der Mening i. Der er en be- 
tydelig Forskel på at tale med Tyskere nu om vort Hjerte- 
spørgsmål og sa tidligere. Nu både vil og kan man drøfte 
det med os, nu begynder man at forstå os. 


Odense, den 22, September 1890. 


En underholdende Bog. 

Lægen Oscar Tybrings »Smaahistorier og Erindringer«, 
der er udkomne" paa Cammermeyers Forlag, er af den Slags, 
hvormed man kan hvile ud i en ledig Time efter anstrængende 
Hovedbrud. Af særlig Interesse er den Doktorhistorie, hvori 
man faar Besked om Holger Drachmanns »Skorstensfejer« fra 
»Derovre fra Grændsen«. »Paa ægte Amerikansk« og »Paa 
tyrkisk Maner« aabner Indblik i ejendommelige Kulturforhold. 
At Fortælleren føler varmt for, hvad der er ægte, kan ses af 
Fortællingen, der findes S. 232—37, med Udbruddet: »Hvilket 
Land har vel slige Lodser som vort«. L. S. 

Leonardo da Vinci 
i den nyeste forsknings lys. 


Indledning. 

Enhver, der har læst sin verdenshistorie, vil udentvivl 
paa spørgsmaal gi temmelig nøie besked om, hvad renæs- 
sancen er for en periode af historien. Det ligger jo i 
selve ordet, og det er ogsaa blevet gjængs at tale om 
»kunsters og»videnskabers gjenfødelse« efter en lang periode 
af stilstand og afmagt. Og det skal være gjenoplivelsen 
af studiet af den klassiske literatur og de antike kunst- 
værker, som har medført dette. 

Imidlertid tror jeg ikke, man saa bestemt kan tale 
om nogen stilstand eller afmagt i middelalderen og heller- 
ikke om nogen gjenoplivelse af studiet af antiken. Hvis 
der i nogen periode er bleven kjæmpet og arbeidet for at 
naa den klassiske kunstfærdighed og den klassiske dan- 
nelse, er det i middelalderen. Gjennem hele lange perioder 
klinger antiken som en skjøn drøm, man higer efter, men 
ikke kan naa — det er op mod dens fuldkommenhed, den 
uøvede haand stræber. Men jordbunden beredes kun lang- 
somt for et forfinet kulturliv. De nye stater, som har 
dannet sig, skal først naa en vis grad af politisk sammen- 
hold og velstand og indre ro, før der kan være tale om 
nogen blomstring for kunsten, og hvilken lang tid kræver 
ikke denne for overhovedet at kunne kaldes kunst! Og 
derfor er antiken ligesaalidt kilde til renæssancen, som 
middelalderen har undladt at stræbe efter det skjønne. 

Det kommer dog ogsaa inden kunsten ån paa den tro 
stræben og viljen til efter smag og evne at gi det bedste, 
naa et ideal, og i saa henseende har middelalderen git 
alt, hvad den efter sine forudsætninger kunde gi. Noget 
andet er det, naar udviklingen har naa't en vis høide, 

haand og øie er bleven øvet gjennem talrige slægtled, de 
kunstneriske tanker er voxede til en vis fylde, forestilling- 
erne er blevne gjennemarbeidede gang paa gang — og saa 
det skub kommer til, som driver alt paa spidsen. 

Som dette lille skub fungerede en tidlang Constanti- 
nopels erobring af tyrkerne, hvorved landflygtige grækere 
udbredte kjendskabet til den klassiske literatur til Europa. 

Men denne opvaagnen af interessen for de gamle sprog 
var foregaaet meget tidligere, I den sydlige del af Italien 
taltes som bekjendt endnu græsk af befolkningen, og det 
latinske sprog var vel aldrig rigtig glemt. Skubbet laa i 
tidsomstændighederne selv. Der var en higen efter et ind- 
hold til den skjønhedsform, man stræbte efter, der var en 
higen efter en text til de sange, man var ifærd med at 
komponere over tilværelsen. Der var en kraft hos nation- 
erne, der var bleven udviklet og hærdet af store kampe, 
og nu vilde gi sig luft i rigdom, i former og farver. Og 
saa kom rygtet om oldtidens værker, tolkede af aandrige 
mænd: ruinerne fik stemmer, statuerne liv, og den fine, 
krydrede duft fra de antike forestillinger lagde sig berus- 
ende over alt og gav livet en anden mening. 

Det, som gjenfødtes, var ikke studiet af antiken, men 
under en dybere forstaaelse af den klassiske kunsts ind- 
erste væsen: studiet af naturen. Det var det, som havde 
manglet middelalderen, som den søgte og ikke kunde finde. 


Et andet produkt af dette opsving er den bevidste 
hævdelse af individualiteten, det næste og store kjende- 
mærke påa renæssancen. Ogsaa det var gaaet langsomt 
og skjult for sig, ogsaa det var en af middelalderens util- 
fredsstillede længsler, 

Middelalderen kendte kun to begreber: det kristelige 
og det borgerlige begreb; om mennesket, personligheden 
var der aldrig tale. En mand i staten er ingen mand for 
sig selv, han er enten vasal eller borger i en by. En 

prest eller en munk handler aldrig ifølge sin opfatning af 
det guddommelige, nei, han er kirkens tjener, en stands- 
person, et led i en kæde af store og smaa, hvis slut- 
punkt er paven i Rom. Og hvad blev der af denne, hvis 
han vilde glemme sin stilling og dens ide og følge person- 
lige planer? 

Men ogsaa her løser baandene sig lidt efter lidt. De 
enkelte stater, de smaa fyrster, de frie stæder kommer op 
og viser sig overordentlig beredvillige til at udnytte det 
givne raaderum. Ingensteder er dette saa tidlig gaaet for 
sig som i Italien. Den diametrale modsætning mellem 
keisermagt og paveligt vælde føltes stærkest her. De tyske 
invasioner vækker nationalhadet og sammenslutning mod 
barbarerne. Da endelig i det fjortende aarh. pavernes 
babylonske landflygtighed gjør landet til bytte for anarchi, 
og de tyske keisere ikke formaar at hævde sin overhøihed, be- 
gynder de smaa existenser, partihøvdingerne, tyrannerne, en 
i hver liden by, at skyde op som paddehatte i fugtigt veir 
og frodig sprede sig. De mægtige republiker kjæmper for- 
tvivlede for at grunde en regjeringsform, der forener deres 
gamle populære frihed med monarkiske tendentser, men 
de ender kun med at falde i condottierernes hænder som 
velkommen seirsløn. Naar nu til disse forhold kommer 
minderne om Roms storhed, om Italiens fortid, er det 
klart, Italienerens selvfølelse voxer med hans politiske 
tøilesløshed. Disse kampe fremkalder jo udvikling af alle 
personlige evner, fortrin som fejl. Men ved denne vil- 
kaarlighed blir ogsaa renæssancen staaende — disse kræfter 
kan ikke bøjes, de maa brydes, og saaledes naar Italien 
dennegang hverken at blive et rige, eller noget lovbundet 
monarki faar væxt. 

Men de skikkelser, som bærer denne udvikling, er saa 
mærkværdige, at man aldrig vil kunne glemme dem. Der. 
er en tro paa tilværelsens berigende magt, en nydelse ved 
at være til, en overstrømmende iver, en kraft, som verden 

siden grækernes dage ikke har set magen til. Det var, 
som om jorden paa nyt var bleven opdaget, og de skulde 
forkynde dens herlighed. Den fuldkomne menneskelighed 
er i deres øjne det eneste ideale. Og dog er det ikke 
antike forestillinger, som besjæler dem. Det er det 15. 
og 16. aarhundredes tanker, forhold, som bunder dybt i 
tidligere tiders sneverhed, og som først langsomt vikler sig 
ud af svøbet. Men der er en saa uforbeholden enthusiasme 
for at gjøre det mest mulige ud af disse forhold, gi dem 
saa at sige et nyt præg, at det er, som om verden" ikke 
var den samme, som om man ikke havde høstet slemme 
-erfaringer. En umaadelig selvbevidsthed karakteriserer 
disse kraftmennesker, disse humanister, disse poet-filologer, 
som søger at paavirke livet med .sine vers, sine traktater, 
sine disputer. 

En saadan tid maatte naturligvis være en sand guld- 
alder for kunsten. Al stræben gik jo ud paa at forme, 
at skabe, at gyde gammel vin paa nye flasker, -og intet 
kunde saa overtydende gjengi glæde over tilværelsen, selv- 
bevidsthed, overstrømmende kraft, nydelse, som kunsten. 
Og den har ogsaa under renæssancen faaet et individuelt 
præg, som aldrig før. 

Som bekjendt tar italienerne ikke imod gotiken, da 
den kommer over alperne, som noget færdigt, som de 
underordner sig, men søger at proportionere de gotiske 
masser paa en anden maade. Midtskibet i domkirken i 
Florents er næsten dobbélt saa bredt som Kølnerdomens, 

"men bare halvt saa høit. Ligesaa er i Kølnerdomen det 
smaa som det store stilstrengt, fuldendt; man smykker 
bygningerne med ornamenter, der bestandig er det samme 
op igjen. Ganske anderledes i Italien. Her kan de ikke 
forstaa, at kunsten er et haandværk; kunstnerens pust, 
hans aandedrag, hans jeg maa mærkes i hans værk. Vidste 

… man end ikke hans navn, skulde man af hans maade at 

udføre paa kunne kjende ham. Da Palazzo Pitti bygges 
i Florents, virker det ikke ved sin pragt eller sine elegante 
forhold — alligevel er det et underværk. Siden den an- 
tike tid er det den første bygning, der virker bare ved 
sine harmoniske forhold. Det er sammenvirkningen af 
det baarne og det bærende, som paa en maade opdages 
paany. 

Inden de øvrige bildende kunster er det samme til- 
fældet. Portræt- og landskabsmaleri, som nærmest betegner 
den moderne kunst, ser sin begyndelse her. Naar hertil 
kommer oljemaleriets opdagelse, som Jan van Eyck gis 


æren for at have gjort, men italienerne videre har udviklet, . 


saa er der jo frugtbare momenter nok til en storartet 
kunst. Endelig den eiendommelighed, italienerne har, at 
staffelibilledet mindre kultiveres, men de store vægflader 
i kirkerne bedækkes med malerier, hvorved kunsten faar 
det monumentale præg. Paa disse vægflader males gjerne 
en hel række af billeder, en cyklus, hvis indhold staar i 
forbindelse og danner en hel historie. Da kunstneren kun 
kan male, saalænge kalken er fugtig, er han nødt til for- 
inden at gjøre sig rede for kompositionen: han tegner en 
carton og overfører saa dens indhold paa kalkgrunden. 
Ogsaa de gjenstande, som fremstilles, undergaar for- 
andringer. Stoffet er det samme, men behandlingen er en 
anden. Skikkelsernes religiøse gehalt alene tilfredsstiller 
ikke længer, man vil ha form, ikke blot skjønhed, men 
. ogsaa virkelighed, ja, sandheden sker i begyndelsen ofte 
fyldest paa skjønhedens bekostning. Istedenfor de smalle 
ætheriske skikkelser kommer mennesker af kjød og blod 
med kraftige former, istedenfor det stærkt drapperede, om- 
hyggelig tildækkede studiet af det nøgne. Christus blir en 
liden gut, som sidder paa Mors skjød og leger med Johan- 
nes, Madonna bortbytter idealdragten med en borgerkones 
ringe klæder, Gud fader viser sig i pelsbræmmet kappe, 

og englene, som omgir ham, vandrer om i harnisk, eller 
de er skjælmske bevingede smaa hjertetyve.”) 

I det 16. aarhundrede naar denne udvikling alt, hvad 
den kan naa af skjønhed og udtryk. Tre store mestre 
betegner dens faser: Leonardo da Vinci, Rafael og Michel 
Angelo. 

Renæssancen har mange store mestre før disse tre, 
men ingen af dem naar det absolute. Der er en vis haard- 
hed over dem — det fuldkomne optræder kun glimtvis. 
En rolig hvilen ud i produktionen kjendte de ikke, deres 
higen og søgen var altfor rastløs. Den sidste og største 
er Leonardo, men han er ogsaa den, som ved sin begav- 
elses storhed formaar at smelte naturstudium og skjønhed 
sammen og direkt begrunde den tid, hvor Rafael hersker. 
Og han er tillige en type paa alt, hvad renæssancen skat- 
tede af stort og fuldendt. 

Den alsidig udviklede menneskelighed er i dens øjne 
den største. Ynde og styrke hos en mand, klogskab og 
kundskab hos en kvinde. Mest bedaarer den, som ikke 
blot er digter, lærd, theoretiker, filosof, men ogsaa kunst- 
ner, statsmand, kriger, rytter, en lidenskabelig elsker — 
en saadan mand var i deres øine ikke ringere end en 
gud — og hvem overgik i guddommelige evner Leonardo 
da Vinci, hvis ry lød som et eventyr, som i sine værker 
virkede mægtig, ja betagende paa samtiden og endnu uvil- 


kaarlig drager enhver til sig, som kommer indenfor hans 
genius” virkekreds. 


Leonardo da Vinci er naturlig søn af Ser Piero da 
Vinci, kommen til verden under dennes kjærlighedsforhold 
til en bondepige, Catarina, og født. 1452 i Castel Vinci, en 


1) J. Burckhardt: Cicerone. 

liden flække i nærheden af Pistoja, men paa florentinsk 
grund. Kort efter sønnens fødsel indgik Ser Piero et 
standsmæssigt ægteskab, og Catarina giftede sig ogsaa. Leo- 
nardo var dog forinden bleven optagen i sin fars hus og 
vedkjendt som søn. Ser Piero var 4 gange gift. Hans 
to første koner skjænkede ham ingen børn, hans to sidste 
derimod 9 sønner og 2 døtre. Ved faderens næstsidste 
giftermaal var Leonardo 18 aar gammel. Disse hans halv- 
søskende blev ham en kilde til stadig fortræd og uhygge. 
Naarsomhelst de kunde, søgte de at forulempe ham, lod 
ham bestandig høre, at han ikke var født i ægteskab, og 
da faderen var død, gjorde de alt for at unddrage ham 
den lille arv, han havde i vente. Ja, Leonardo maatte 
kalde loven tilhjælp for at komme til sin ret. Ingen af 
disse børn af retmæssigt ægteskab synes at have hævet 
sig over det middelmaadige; men den geniale bror har de 
gjerne villet ærgre og krænke. 

Leonardo, der under faderens barnløse ægteskab voxede 
op i Vinci, var sin fars øiesten. Denne, som syntes at 
have anet, hvilken søn han besad, iagttog hans udvikling 
med opmærksomhed. Der siges, Leonardo havde stort 
anlæg for regnekunsten, men ogsaa for musik — dog mest 
for at tegne og modellere. Ser Piero havde en ven i 
Florens, en berømt maler: Andrea del Verrocchio. Til 
denne bragte han nogle af sønnens tegninger og spurgte, 
om han troede, det kunde nytte at la ham lære denne 
kunst. Verrocchio er forbauset over en: saa talentfuld be- 
gynder og siger, han skal strax komme paa hans atelier. 
Og skulde Leonardo bli maler, kunde han ikke komme til 
en bedre lærer end Verrocchio. Denne var ikke alene 
betydelig som maler med dygtige theoretiske kundskaber 
— »han er den første, som ikke indrømmer tilfældighed- 
erne i maleriet noget raaderum mere« — en mester i 
perspektivet og aldrig hvilende i sin stræben efter at naa 
sandhed og liv, men han er ogsaa en af de bedste billed- 


huggere og metalstøbere, renæssancen har ejet. Hans rytter- 
statu af Colleoni er absolut det betydeligste, renæssancen 
har skabt paa dette felt. I visse henseender satte sam- 
tiden ham endog ved siden af Leonardo. Ihvertfald er 
der et indre slægtskab mellem dem. Begge lider af en 
indre uro, en produktionstrang i forening med ringe pro- 
duktivitet — begge er musikere, begge skaber udmærkede 
billeder, som sjelden blir færdige, fordi de strax kaster 
sig over noget andet. En caprice eller et uheld gjør, at 
Leonardo ikke fuldfører et af sine bedste billeder (Anghiari- 
slaget), og ligedan er det med Verrocchio. 

I 1470 — formodentlig — kom Leonardo i Verroc- 
chios atelier, i 1472 staar han nævnt paa byen Florents' 
malerliste, og blir der formodentlig til 1477 eller maaske 
endnu længer. Paa Verrocchios atelier males der, meisles 
” og støbes og drives flittig theoretiske studier ved siden af. 
Leonardo har allerede her lagt grunden til sin universalitet. 
Vasari fortæller om ham i sin biografi, at han er optagen 
med geometri, mekanik, sculptur og arkitektur. Her skal 
Leonardo ogsaa ha udført to kvindehoveder i ler, der 
kjendes paa det smilende udtryk, som er Leonardo eget, 
og dernæst nogle udmærket smukke barnehoveder. Ikke 
længe efter har han overtruffet sin mester. Verrocchio 
faar opgit et emne: Christi daab, som han skal udføre i 
olje, og ved denne lejlighed overlader han eleven at male 
en af bifigurerne: en engel, som holder Christi klæder, og 
— som Vasari fortæller — trods sin ungdom løste han denne 
opgave såa udmærket, at den figur, han havde malt, tog 
sig bedre ud end Verrocchio's, og mesteren overrasket over 
sin lærlings talent, mener at noget saa godt kan han selv 
ikke gjøre og opgir fra nu af at male. Dette er vel en 
fabel. Verrocchio var sagtens en saa dygtig maler, at 
han kunde ta- det op med hvemsomhelst. Hvorom alting er, 
saa er der en paafaldende forskel mellem den engel, der 
tilskrives Verrocchio og den, Leonardo siges at ha malt. Leo- 

nardo viser sig her som idealist, Verrocchio som realist 
— den sidste er i besiddelse af en sikker teknik, men er 
en ængstelig efteraber af naturen; mens Leonardo bevæger 
sig fuldkommen frit paa sit felt. — Efter denne prøve 
maatte den unge kunstner være store vanskeligheder voxen. 

I denne periode fremstaar ogsaa det berømte skjold. 
En bonde bringer en dag et rundt træskjold til Ser Piero, 
som han fra før af er kjendt med, og ber ham la male 
noget paa det. Ser Piero gir sin søn det. Denne sender 
det først hen til en dreier og lar ham gi det en passende 
form, grunder det saa med gips og gjør det skikket til at 
males paa og begynder saa at tænke paa, hvad han nu 
virkelig skal male paa det. Et skjold skal jo virke af- 
skrækkende, og Leonardo har hørt om de gamles Medusa. 
Noget lignende vil han ogsaa frembringe. For at det skal 
virke saa naturlig som muligt, gaar han ud og fanger ind 
alskens tudser, græshopper, sommerfugle, flagermus og 
komponerer af denne brogede forsamling et fabelagtigt 
uhyre, som, mens ilden spruder af det, kommer ud af en 
mørk hule. Og saa flittig arbejder han, at han ikke mærker 
stanken af de døde dyr. Da han har faaet billedet saadan, 
som han vil, vil han prøve virkningen, og her faderen 
hente skjoldet, nu er han færdig med det… Ser Piero 
kommer ogsaa ganske rigtig. Leonardo ber ham vente et 
øjeblik udenfor, skynder sig ind, stiller skjoldet i det rette 
lys paa staffeliet, saa at der kun falder et eneste lidet 
lysglimt paa det fra vinduet og kalder saa paa faderen. 
Da denne ser dette hvæsende, fantastiske uhyre komme 
sig imøde, kun belyst af den ene lille solstraale, kan han 
i øjeblikket ikke besinde sig og farer forfærdet tilbage. 
Leonardo ser virkningen og er tilfreds, siger, han har op- 
naaet, hvad han vilde, og ber faderen ta skjoldet med sig. 
Men Ser Piero synes, det er for godt et kunstværk til at 
tjene -ssom skildt for en landsbyvært, og kjøber for et par 
styvere et andet skjold, som han lår male et hjærte paa, 

gjennemboret af en pil. Det faar bonden og anser sig 
Ser Piero forpligtet for hele resten af sin levetid. Søn- 
nens arbejde derimod sælger Ser Piero i hemmelighed til 
nogle kjøbmænd i Florents for 100 dukater; de sælger det 
igjen til hertugen af Mailand for det tredobbelte. — Det er 
forlængst forsvundet. 

Et madonnabillede, en tegning af Neptun, der kommer 
kjørende med sine hippokamper henover bølgerne, et bil- 
lede af Bacchus, en tegning af samme, et brystbillede af 
en engel, omtales af hans biografer. De er forstørsteparten 
forsvundne som saameget andet. Bacchusbilledet findes i 
Louvre, tegningen i Venedig. 

Ved et overfladisk blik paa Leonardos levnetsløb kan 
det deles i 3 afsnit: I. fra hans fødselsaar 1452—80, 
da han lever i Florents; Il. fra 1481 eller 85—1499, 
tiden for hans ophold i Mailand. Det er den rigeste 
periode af hans liv. III. fra 1499—1519 (hans dødsaar), 
vandreaarene, da han. snart er i Mailand, snart i Flo- 
rents, en kort tid i Rom, til han havner i Frankrig. Af 
disse er der igjen et tidsrum, f. ex. fra 1481 til 85, som 
man er uvis om, hvor Leonardo overhovedet har tilbragt, 
eller hvorledes han har anvendt. Men dette er blot en 
ydre inddeling, som ikke har noget med hans kunst at 
skafte. Hans skrifter er endnu ikke i fuldt omfang op- 
dagede, hvad hans billeder angaar, frakjender kritiken ham 
den største del. Saalænge han levede, var han selv, og 
efter hans død hans minde, gjenstand for en afgudisk til- 
bedelse, som gjorde, at alle gjerne vilde ha noget af, hvad 
han havde malet, og i tilfælde var glade ved. at komme i 
besiddelse af bare en kopi. Derfor er der ved flere af 
de ham tilskrevne billeder endnu strid, om de er originale 
eller ei. Kun et halvt dusin er forblevne uanfægtede. 

Efter dette lille bekjendtskab med mandens evner, 
melder det spørgsmaal sig uvilkaarlig: Hvorledes var Leo- 
nardo da Vinci? Samtidiges dom om ham vidner om, at 

. han har gjort et mægtigt indtryk. Stor, kjæk, velskabt, 
med et smukt regelmæssigt ansigt, vindende, naar han 
talte, i besiddelse af en naturlig værdighed, som holdt 
uforskammede fra livet, overfor sine venner bare aand og 
elskværdighed, fattig og godhjertet — det er det billede, 
man udkaster af ham. »Glansen af hans skjønne ansigt 
opmuntrede ethvert bedrøvet sind, og hans tale formaaede 
at tvinge den mest haardnakkede til ja og nej«, og selv 
om Vasari, fra hvem dette er taget, smører vel tykt paa, 
er vel overstrømmende i sin ros, naar der er en, han vil 
fremhæve, kan han dog. ikke ha opfundet det for anled- 
ningen, men maa tale ud af det indtryk, han har af sam- 
tidens opfatning og den tradition, som havde forplantet 
sig. En herkulisk skikkelse, en ypperlig rytter, en fegter 
og turner, det er hans legemlige fortrin. Den haand, som 
kunde tegne de fineste linjer, kunde ogsaa bøie en heste- 
sko. For alting har han interesse, alting beskjæftiger han 
sig med. En tidlang var han kun optaget af theoretiske 
studier, ligesaameget en lærd som en kunstner. Aldrig 
har naturen frembragt en saa vidunderlig udstyret mand. 
Grublende og opfindsom af væsen, bygger han alle sine 
theorier paa erfaring — altid først forsøge; ved erfaring 
kan aarsag udfindes, aldrig omvendt. »Jeg vil behandle 
en eller anden gjenstand; dog vil jeg iforvejen gjøre nogle 
forsøg, fordi det er en grundsætning hos mig at ta er- 
faringen med paa raad for saa at kunne paavise, hvorfor 
legemerne i overensstemmelse med en eller anden lov er 
nødte til at paavirke hinanden. — Det er nemlig den maade, 
man plejer at benytte ved undersøgelser af foreteelser i 
naturen. Det er sandt, at naturen begynder med grunden 
og ender med erfaringen; men hvad gjør det? Os fore- 
kommer det mere passende at slaa ind paa den modsatte 
vei, vi maa, som sagt, begynde med erfaringen og ved 
hjælp af den udgrunde dens aarsag.« Saadan talte Leo- 
nardo hundrede aar før Baco, den moderne videnskabs fader. 

Forunderligt, at han med denne begavelse har efterladt ct 
saa lidet antal af værker. Men det kommer af, at han 
lægger det ene tilside for at begynde paa et andet. Han 
er en rastløs skabende natur, ingen rolig fuldførende. Der- 
for kunde mængden heller ikke rigtig komme ud af det 
med ham; han forekommer den altfor ustadig, ubestemt, 
flagrende. 

Og dog har han arbejdet meget, ja titansk. Inden 
kunstens sfære var han komponist, arkitekt, plastiker, 
maler, og man tror, han ogsaa har forstaaet sig paa at 
skjære i træ og stikke i kobber. Paa de exakte viden- 
skabers omraade var han: Ingeniør, artillerist, mathema- 
tiker, geometriker (kjender plus & minustegn, construerer 
sig en proportionalcirkel med bevægeligt centrum og be- 
regner pyramidens tyngdepunkt; beviset herfor anvendes 
endnu), physiker, mekaniker — mekaniken priser han som 
videnskabens paradis; hydraulikens grundlægger; er over- 
bevist om, at vandet bestaar af molekyler, og opstiller 
læren om bølgebevægelsen i havet. Denne theori over- 
fører han saa paa lyset og lyden for at komme efter 
lovene for optiken og akustiken. Han har opfundet camera 
obscura og studerer øjets anatomi. Idetheletaget er han 
bekjendt for sine kundskaber om menneskets, hestens og 
fuglenes bygning og beskjæftiger sig gjerne med sammen- 
lignende anatomi. Han var f. ex. klar angaaende blodets 
kredsløb og den berømte læge Marc Antonio della Torre 
og han understøtter hinanden. Efter della Torres præpa- 
rater tegner Leonardo, og disse tegninger beundres endnu 
for sin nøiagtighed. Leonardo's karrikaturer er ligesaa- 
meget baserede paa den fineste iagttagelse af naturen og 
trang til at systematisere som paa lysten til at gjengi det 
latterlige. Fra analyse søger han at naa frem til synthese. 
Endvidere er han ivrig metallurg, bygger glødovne og fa- 
brikerer krudt; geolog, studerer alperne, . apenninerne og 
samler flittig forsteninger. Han interesserer sig levende 

for astronomi og geografi. Ingen ringere end Amerigo 
Vespucci er den, som holder ham å jour med opdagelses- 
reiserne og hvad de bringer, og selv er han vis paa, at 
de fleste kontinenter har ligget paa havsens bund. Endelig 
er han den første planteanatom og -fysiolog og grundlægger 
af videnskaben om bladenes construktion og gruppering 
og beskjæftiger sig med selvtrykket, som først i vore dage 
er gjenopfundet. Hvor betydelig han har været som maskin- 
bygger, kan man se af hans talrige tegninger til maskiner; 
hans construction af marmorsagene i Carrara er endnu i 
brug. Som drivkraft benytter han mennesket, vandet og 
dampen. Ved. siden af en skisse til en dampkanon findes 
af hans haand en notits om, at ved damp kan et skib 
sættes i bevægelse paa vandet. Og selv om ikke alt i 
denne fylde af viden er hans aandelige eiendom, men 
formodentlig ogsaa betegner videnskabens stilling paa den 
tid, saa er hans opfatningsevne ikke desto mindre vid- 
underlig. 

Han er en tidlång generalinspektør for fæstningsvæsenet 
i Cesare Borgia's tjeneste, undersøger fæstningernes for- 
svarsevne, maaler og optar korter. Arno skal kanaliseres 
efter hans udkast — kort, det er en hero's liv og arbejde. 

Denne hans syslen med videnskabelige problemer be- 
gunstigedes naturligvis mere end én gang paa kunstens 
bekostning. Hans historie som maler har exempler nok 
at fremvise derpaa, Den øverste kommunale myndighed, 
signoriet i Florents, bestilte 1478 et billede hos ham. Han 
begynder ogsaa paa -det — men 7 aar efter maa en anden 
maler overta bestillingen. Leonardo kjærer sig ikke mere 
om den. Munkene i San Donatoklosteret sammesteds kom- 
mer overens med ham om udførelsen af »De hellige tre 
kongers besøg« (Marts 1480). Kontrakten fornyes (Juli 
1481). Det skal være færdigt om 2 aar. Dette gaar det 
bedre med —- det blir idetmindste undermalt, men saa 
standser ogsaa hele foretagendet. Munkene taber taalmodig- 

heden og vender sig til en anden med sin bestilling. Et 
tredie: Den hellige Hieronymus, som forretter sin bod, 
har samme skjæbne. Leonardo har begyndt paa dem alle 
med megen iver; men da udførelsen ikke gaar saa hurtig 
fra haanden, som hans tanke har skabt billedet, saa taber 
han lysten. Snart er han igjen fordybet i sine spekula- 
tioner og experimenter, og lærrederne staar der. De under- 
malte billeder er endnu at se, »de hellige tre konger« i 
galleri Uffizi i Florens, »den hellige Hieronymus« i Vati- 
kanet. Det første indtryk af Epiphania er just ikke til- 
talende; men lidt efter lidt løser den ene gruppe sig ud 
af taagen efter den anden, og man har en anelse om 
mesterens evne. 

I disse aar fra 1482—86 er der et hul i vor kund- 
skab om Leonardo da Vinci. En vis anonym biograf siger, 
han kom 1482 til Mailand. Andre, og de synes at ha 
bedre grunde for sig, sætter hans ankomst til 1486. Ihvert- 
fald — et tidsrum af 3—4 aar ved vi intet om. En af 
vor tids første Leonardoforskere, Jean Paul Richter, har, 
støttet paa, hvad han har opdaget af Leonardo's egne 
manuskripter, fremsat den paastand, at han i disse aar 
har været paa rejser. Han, Leonardo, taler nemlig i sine 
optegnelser om vulkanen Stromboli, om Ætna, om hori- 
sonten i Ægypten, hvorledes den for øjet svømmer sammen 
med atmosfæren, om Nilen, om de vestasiatiske elve, om 
Taurusbjergene paa en maade, saa man ikke godt kan 
tro andet, end at han har seet dem med egne øine. Om- 
taler ogsaa højden og længden af en bro fra Constantinopel 
til Pera, fortæller historier, der tyder paa kjendskab til 
muhamedanernes skikke. Derfor tror Richter, at Leonardo 
har opholdt sig i Lilleasien som ingeniør i sultanens tjen- 
este., Der findes nemlig blandt hans manuskripter udkast 
til breve fra ham til defterdaren af Syrien, statholder for 
sultanen af Ægypten, hvori Leonardo tydelig siger, han 
opholder sig i Armenien af strategiske grunde. Da Leo- 

nardo ogsaa .har været en produktiv forfatter, har en anden 
lærd fremsat den formodning, at brevet til defterdaren er 
et fragment af en roman i correspondanceform, som Leo- 
nardo har tænkt paa at skrive; men saa maa han ogsaa 
haft til hensigt at illustrere sin roman, mener Richter, for 
de vedføiede tegninger staar i inderligste sammenhæng 
med det skrevne. I brevet tiltaler Leonardo defterdaren 
med Du og synes at være en favorit af denne. Paa denne 
tid benyttede sultanen flere italienere som ingeniører i sin 
tjeneste, saa tanken er ikke urimelig; kun maa man endnu 
vente paa flere oplysninger for helt at kunne slutte sig 
til den. Leonardo fortæller selv, at han har arbeidet som 
ingeniør i Friaul, og af hans manuskripter ser det ud, 
som om han har gjort en hemmelig reise fra Rom til 
Neapel, men endnu er alt dette spredte glimt, som ikke 
evner at sprede mørket. 

I 1485 .eller 86 — formodentlig — er han altsaa kom- 
men til Mailand. Grunden til, at hertugen indbyder ham 
til at komme, angir hans biografer at være hans selskabe- 
lige talenter, fornemmelig hans færdighed i at spille paa 
luth. Han har et instrument, han har lavet selv i form 
af et hestehoved og tildels af sølv, og paa det forstaar 
han ikke alene at spille de skjønneste melodier, men kan 
ogsaa improvisere dertil, saa de tilstedeværende er ude af 
sig selv af henrykkelse. Leonardo har dog forinden tilbudt 
hertugen sin tjeneste. I et mærkeligt brev, som forresten 
ikke har datum, opregner han sine færdigheder og er- 
klærer sig rede til at ta det op med hvem, det skal være 
— det være sig paa det tekniske, krigsvidenskabelige eller 
kunstneriske gebet. Han minder ogsaa deri hertugen om 
det rytterbillede, han har isinde at reise af sin glimrende 
fader, hertug Francesco, og tilbyder sig at udføre det. Og 
dette rytterbillede, den »store hest«, som han kalder den, 
og haabet om at faa udføre den, mener Richter, er det, 
som holder ham saa længe i hertugens tjeneste. — Og 

hertugen gjør sig ogsaa snart nytte af den kundskabsrige 
og opfindsomme kunstner. Lenardo faar nok at bestille 
for ham, men belønnes ogsaa fyrstelig for sine anstreng- 
elser. Foruden en aarlig pension af 2000 dukater, faar 
han næsten hver dag store foræringer. 

Det er udentvivl bekjendt, hvorledes ved den gamle 
hertugfamilies uddøen paa mandslinjen, en djærv og heldig 
condottiere, Francesco Sporza, en eventyrer forresten, ved 
at ægte en af den sidste Visconti's døtre kom i besiddelse 
af hertugtronen. Hans ældste søn og efterfølger myrdedes 
påa grund af sit voldsherredømme, og nu skulde den yngre 
søn være formynder for brodersønnen, saalænge denne var 
et barn. Imidlertid smagte magten Lodovico med tilnavnet 
Moro saa godt, at han lod sin myndling rydde afvejen for 
selv at herske. Derved kaldte han hevnen ned over sig, 
rigtignok fra en kant, hvor han ikke ventede den. En 
kvindelig Visconti var bleven gift i Frankrig —— sønnen 
besteg den. franske trone som Ludvig Xll og gjorde krav 
paa hertugdømmet Mailand som sin modersarv. Denne 
modstander var Lodovico Moro ikke voxen. Han søgte 
støtte paa forskjelligt hold, men undgik ikke sin skjæbne; 
maatte tilsidst gaa fra sit land og endte .sit liv som fange 
paa fransk grund. Dette rigtignok adskillige aar senere. 

Hvad Lodovico Moro selv angaar, fældte man de haard- 
este domme over ham; man sagde, at han var feig, at 
alt hos ham kun gik ud paa skinnet, paa at vise sig, 
blænde. Folket holdtes i aande med prægtige fester og 
optog — naar det bare fik »brød og lege», som det gamle 
Roms befolkning, saa skulde det ikke bekymre sig om 
staten forresten. i 

Men man maa sige om Moro, hvad man vil; ét stort 
træk er der ved ham: hans hof er ubetinget i aandelig 
henseende det mest straalende i den tid. Han såmler 
lutter betydelige mænd omkring sig. Den ypperste blandt 
dem er Leonardo da Vinci, og det er ikke .det mindst 

smukke træk hos Sforza, at han til dennes ære stifter et 
akademi for malere, der bærer Leonardos navn, og hvis 
lærer han er.”) Ogsaa paa andre maader søger han at 
hædre den store kunstner: ved at stille ham opgaver, der 
er hans geni værdige. 

Domkirken i Mailand havde i en række aar staaet 
ufærdig der. En hel kommission af tyske bygmestre ind- 
kaldes omsider for at overveie, hvorledes kuppelen — dette 
den italienske kunsts ideal, men ogsaa dens smertes barn, 
hvor den skal forenes med gotiske former — skal anbringes. 
Leonardo opfordres ogsaa til at levere en model — og 
det gjør han. Men da det kommer til stykket, har kom- 
missionen besindet sig, og Leonardos arbejde benyttes ikke. 
Domkirken fik vente endnu adskillige aar paa sin fuld- 
endelse. 

Endelig har hertugen, som allerede nævnt, længe haft 
isinde at reise sin far et standbillede, en rytterstatu, og 
hvem kunde en. saadan opgave efter det vundne kjendskab 
bedre overdrages til end Leonardo da Vinci? Og denne 
vier den ogsaa alle sine kræfter. Hans manuskripter er 
fulde af tegninger af maskiner, som skal løfte den tunge 
ekvesterstatu op paa sokkelen. Af statuen selv følger det 
ene udkast. efter det andet. Han studerer ivrig hestens 
anatomi og holder pragtdyr påa sin stald for at glæde 
sig over deres skjønhed og altid ha dem for øje. Den 
13. april 1490 hedder det i kilderne, begynder han for 
anden gang paa modellen. Tre aar senere er den færdig. 
Ved keiser Max's og Bianca Sforza's bryllup paraderer 
den som provisorisk mindesmærke og vækker almindelig 
beundring. Til støbningen forlanger Lenardo 1000 centner 


1) Her undervistes der efter sikre principer, efter en methode, 
der var resultat af mange aars studier og erfaringer. Leonardo 
har jo selv altid henvist til planmæssigt studium af naturen, og 
: »den, som styrter sig i praxis uden at være bevandret i theorien, 

bronce (Schilling's Germania paa Niederwald veier kun 
5001); statuen selv er 26 fod høj — saa til en saadan 
kolos kan der nok trænges hensigtssvarende maskiner. Men 
af støbningen blev der intet. Da den tid kom, havde her- 
tugen mistet sine penge og sin frihed og havde andet at 
tænke paa end at sørge for metal til et rytterstandbillede. 
Heller ingen af de andre havde interesse af at fuldføre 
det. Den, der erobrede Mailand, var Sforza's bitre fjende 
Gian Giacomo Trivulzi, som øieblikkelig bestilte sin egen 
statu hos Leonardo. Paa grund af forholdene, fransk- 
mændenes fordrivelse og deres gjenerobring af hertug- 
dømmet, blev den nye statu ligesaalidt udført som den 
tidligere, sandsynligvis har den bare existeret som udkast, 
i teguing. Til forskjel fra Sforza's, som sandsynligvis 
skulde pryde en aaben plads, var Trivulzi's bestemt til 
en kirke. 

Før havde Leonardo med stolthed kunnet sige: Jeg 
er Leonardo, florentineren, som udfører hertug Francesco's 
rytterbillede i bronce og faar nok at bestille med den for 
hele min levetid — nu var det forbi. Efterat hertugdømmet 
var erobret af Frankrig, var statuen en tidlang skive for 
de franske bueskyttere; alligevel holdt den ud i 2. aar. 
Kongen vilde føre den med sig til Frankrig, men om det 
er sket, ved man ikke. Formodentlig er den smuldret hen. 

Et fund i kobberstiksamlingen i Minchen, en tegning, 
fremstiller en rytter, der sprænger hen over en overvunden. 
Da den har lighed med udkast hos Leonardo, tror man, 
det maaske er en gjengivelse af den forsvundne model, 
tegnet af et øjenvidne eller af Leonardo selv. 

Alt, hvad Leonardo da Vinci har skabt, er næsten helt 
eller for størsteparten gaaet tilgrunde. Ogsaa hans »nadver« 

.er en ruin, saa man kan bli ræd ved at se den. 

Man ved ikke, naar der er begyndt paa den, eller 
naar den er fuldført. Ihvertfald har han arbeidet paa den 
samtidig med, at han modellerede Sforza's statu. I 16 

aar (1481—97), siger en biograf, har han beskjæftiget sig 
med dette billede — nogen støtte for dette udsagns rigtig- 
hed har man imidlertid ikke. Han er ihvertfald gaaet 
langsomt og grundigt tilværks, derom vidner hele billedet. 

Paa bestillifz af munkene i klosteret, der hører til 
kirken St. Maria delle Grazie i Mailand, skulde Leonardo 
i deres spisesal male en gjengivelse af nadveren. Leonardo 
tog ogsaa fat paa det med brændende iver, og dennegang 
udførte han det til alverdens beundring og tilfredshed. I 
rækker af aar, saalænge det var i god stand og endnu 
længer, dannede det kirkens og klosterets største tiltræk- 
ning, hvortil man valfartede som til en relikvie. 

Billedet bestaar af figurer af 14 legemsstørrelse og er 
28 fod langt. 

Man er i besiddelse af talrige studier til Leonardo's 
nadver. Han tog som sædvanlig sagen meget alvorlig. 
Rafael gjorde, som bekjendt, skizzen. til »skolen i Athen« 
i bare nøgne figurer, og Leonardo var ikke mindre streng 
i sit studium af naturen. Hvad begivenheden selv angik, 
og bestræbelsen for at gjengi den saa sand og levende 
som muligt, vendte han sig til sine omgivelser og var 
utrættelig i at udspeide selv det mindste træk, der kunde 
ha betydning for hans emne. Naar de unge malere, hans 
venner og lærlinge, kom sammen om aftenen i en skjenke- 
stue eller i atelieret, disputerede og drak, var Leonardo 
paafærde og optog sine skizzer. Paa disse ser man Judas 
overfor Jesus. Johannes lar ho'det synke i haanden, én 
sidder med det ene ben over det andet, ho'det støttet paa 
haanden og lytter, en tredie taler ivrig og peger. Jesus 
lægger den ene haand paa brystet og peger med den anden 
paa tallerkenen foran sig, eller han holder en pokal i 
haanden. Men dermed var ikke nadveren malt færdig. 
Det største arbeide foregik i mesterens sjæl. Der kombi- 
nerede han og individualiserede enhver med den plads, 


han skulde ha i den samlede aktion. 
6t 

Nadveren er sjelden bleven fremstillet i den italienske 
kunst, Florentinerne alene har beskjæftiget sig med den, 
og da er den fordetmeste opfattet som et rent ceremoni- 
billede. Forræderen Judas og Johannes sættes overfor hin- 
anden for kontrastens skyld og den sidstnævnte ligger da 
op til frelserens bryst. Brødbrydningen er det vigtigste, 
det er det historiske moment, hvorved det efterfølgende 
antydes, idet fristeren gaar ind i den fortabtes sjæl. - Leo- 
nardo alene har forstaaet at forene det historiske og det 
symbolske. Han har grebet det moment, da frelseren i 
forudfølelse af det kommende siger: Unus vestrum — en 
af Eder skal forraade mig! — og en uhyre tilbagetrængt 
bevægelse reiser sig af hans ord mellem disciplene. Hvis 
det blir for lidenskabeligt, trænges frelseren, den lidende 
part, 1 baggrunden.. Derfor har Leonardo fremstillet et 
tilsyneladende roligt maaltid; men hvad der bevæger sindene, 
er noget andet. Hoved og hænder gir psychologi — tolker 
eierens sjælekamp. . I Christi nærhed er bevægelsen størst, 
jo fjernere, jo roligere, jo mere dæmpet. Figurerne selv er 
mindre bevægede, hoved og hænder alene bærer hand- 
lingen, og disse sidste i saa høj grad, at en Leonardo- 
beundrer mener, man kunde tildække alt forresten, var 
kun de frie, vilde man af deres spil forstaa, hvad der 
foregik. I tolvstemmigt kor hører man dette bange og 
bebreidende spørgsmaal: Herre, er det mig, du mener? 
Og saa hvorledes grupperingen er ordnet, hvorledes sel- 
skabet løser sig op i tre og tre, som dog ligesom ved en 
elektrisk strøm staar i forbindelse med, bøier sig frem- 
over mod den blide frelser, midtpunktet. Man kan studere 
nadveren en hel dag og blir mer og mer overbevist om 
mesterens visdom. Iøvrigt gjengis den som et festmaaltid 
i en stor sal .med udsigt mod fjerne bjerge og ved et 


smukt dækket taffel, saadan som italienerne pleier at frem- 
stille det. : ; 

En samtidig fortæller, at Leonardo glemmer mad og 
drikke over dette arbeide. Han kan sidde hele timer, ja 
dage, uvirksom og grublende overfor det. Klosterets prior, 
fortæller Vasari, som ikke forstaar, at det aandelige ar- 
beide i mesterens indre er vel saa betydningsfuldt og 
svært som det ydre, havde paa en meget utaalmodig 
maade opfordret Leonardo til snart at bli færdig med bil- 
ledet. Det forekom ham underligt at se kunstneren under- 


tiden halve dagen fortabt i betragtninger. Det havde været 


ham kjært, om han ligesom ”arbeiderne, som grov om 
bedene i haven, ikke slap penselen af haanden, som de 
ikke spaden. Men det var ikke alt. Han besværede sig 
over det ogsaa overfor hertugen og trængte saalænge ind 
paa ham, at denne saa sig nødt til at sende bud efter 
Leonardo. Med al mulig høflighed bad han denne, at ar- 
beidet dog maatte gaa noget hurtigere fremad og forsikrede, 
han stillede denne anmodning, alene fordi prioren ikke 
kunde la ham i fred. Leonardo fandt, fyrsten havde vist 
al mulig forstand og billighed i denne sag, og derfor be- 
sluttede han sig ogsaa til at tale med ham om det, noget 
han hidtil aldrig havde gjort overfor prioren. Han udtalte 
sig da vidtløftig om kunst og gjorde ham det klart, at op- 
høiede aander undertiden udfører mest, naar de arbeider 
mindst, nemlig i den tid, de opfinder og udformer sine 
ideer, som forstanden skal gribe, og hænderne udføre. To 
ho'der, tilføjede han, var der, som endnu manglede: for- 
løserens, som han ikke vilde lede efter her paa jorden, 
og som han ikke troede kunde foresvæve hans fantasi i 
hele den skjønhed og blidhed, der maatte betegne den 
menneskeblevne gud. Den anden var Judas. Det fore- 
kom ham umuligt at finde passende træk for denne discipel, 
hvis trodsige sjæl efter alle de velgjerninger, som var 
blevne vist ham, var istand til at forraade sin mester, 
verdens frelser. Denne søgte han, og skulde han ikke 
kunne finde ham andensteds, havde han idetmindste den 

besværlige og ubeskedne prior, som ikke skulde undslippe 
ham, — Dette skaffede hertugen en god latter. Han gav 
Leonardo tusende gange ret, og den arme prior, som kom 
i en saadan forlegenhed, beflittede sig for eftertiden paa 
at holde øje med arbejderne i klosterhaven og lod kunst- 
neren i fred. 

Allerede i anden halvpart af det 16. aarhundrede var bil- 
ledet i en ynkværdig tilstand. Frescotekniken er som be- 
kjendt bunden til visse bestemte grænser, der kan aldrig 
være tale om dybe farvef (sort faar f. ex. altid en til- 
sætning af grønt), og besidder ringe koloristisk virkning. 
Nu vil Leonardo forsøge at rydde disse hindringer afveien 
ved at forbinde fresco og olje. Mesteren har altid en 
mani for at løse problemer, experimentere med det uvisse. 
Det har da ogsaa kostet verden mere end et af hans 
bedste værker. Efter hans nye methode skal undermal- 
ingen være fresco, altsaa vandfarve paa fugtig kalkgrund, 
men udførelsen ske i olje. Da han til dette vovelige forsøg 
ikke engang er saa forsigtig at paase, at malergrunden 
forinden er i orden, at den kalk, mureren sætter op, ogsaa 
er ren, kan det ikke undre, at det gik, som det gjorde. 
Følgen var, at kalken efter kort tids forløb løste sig fra 
væggen og faldt af i store stykker. En omstændighed mer 
var det, at refektoriet paa denne side vendte ud til kjøk- 
kenet, hvis dampe trak sig igjennem og ødelagde farverne. 
I det 17. aarh. brødes en dør igjennem hele den nedre 
del af billedet, ved hammerslagene faldt farvedele af i vid 
omkreds. Endelig stod refektoriet en tid under vand, og 
i revolutionskrigene benyttedes. det af franskmændene til 
hømagasin, og soldaterne kastede med sten efter apost- 
lernes ho'der. Hvad der saa er igjen, er forstørstedelen 
overmalet af fuskere. Heldigvis har vi afbildninger fra 
den tid, det endnu saa taaleligt ud, ellers vilde dette som 


saa meget andet af, hvad Leonardo har udrettet, været et 
sagn i vore øren. 

Men denne nadver er ogsaa bleven en fælles eiendom 
for alle nationer, for alle kunstelskende sind. I en masse 
afbildninger har den spredt sig over hele den civiliserede 
verden. Den er ligesåa tidt at finde i bondens stue, som 
i rigmandens og fyrstens hus. Som der har dannet sig en 
Faust- og en Danteliteratur, saaledes ogsaa en literatur af 
beskrivelser og forklaringer til Leonardo da Vinci's nadver. 
Den bedste maleriske gjengivelse (al fresco) besidder landsby- 
kirken i Ponte Capriasca i Tessin (Schweiz). En af hans 
elever, Marco d'Oggionno, anses for at ha malt det. Farven 
paa apostlernes klæder og udsigten fra salen er afvigende. 
Alligevel er vi glad, vi besidder det. Af andre gjengiv- 
elser bør nævnes fire gamle stik af den florentinsk-paduan- 
ske skole og Morghens store stik fra 1800. 

Men ikke blot til saa alvorlige gjøremaal anvendes 
Leonardo i hertugens tjeneste; han maa ogsaa være mangt 
andet. Ved de fester, som fejres, fungerer han som regis- 
sør. Det er værker, som paraderer idag, og imorgen kastes 
i ovnen. Vi vilde kalde det ødslen med kunstnerisk kraft. 
Men slig var renæssancen. Festdekorationer overgik for 
den alt. Der er en brændende -hast, en feberagtig iver 
efter at nyde livet i hele. dets glans ved de dages hofliv. 
Morgendagen vidste man jo mangengang ikke, hvad kunde 
bringe. Lodovico Moro er en vendekaabe i sin politik, og 
saadan er han ogsaa i sine private tilbøjeligheder. Idag 
har han en mætresse, imorgen en anden. Leonardo maa 
male et helt harem for ham, men ikke saaledes, som vi 
vilde tænkt os det. Hertugens elskerinde, hvem det nu 
var, som var i vælten, fremstilles som Madonna med 
Christusbarnet paa skjødet. To vers nédenunder udelukker 
al tvivl om, hvad der er ment. "Den hellige Sebastian 
derimod er ingen helgen, men et profant menneske, der 
fremstilles saaledes, for at den elskede skal vide, hvilke 
kvaler han lider for hendes skyld, gjennemboret af kjærlig- 
hedens pile. I denne tid maler Leonardo ogsaa andre 

billeder, portræter: »la belle Feronniére« (i Louvre), en 
ung pige (i Ambrosiana i Mailand), en ung mand, som 
siges at være Lodovico Morø selv (sammesteds), men deres 
identitet er omstridt. 

Efter Sforzas fald forlader Leonardo Mailand (omkr. 
1500) og vender tilbage til Florents. 

Her anmoder brødrene ved Serviterklosteret ham om 
et alterbillede. Som sædvanlig trækker Leonardo sagen 
ud i det lange og brede — endelig, paa indstændig anmod- 
ning af sine venner, gjør han cartonen færdig; men den 
er ogsaa en af hans mest udførte. Den fremstiller den 
hellige Anna og Maria ved siden af hinanden, Christus 
paa moderens skjød bøjer sig ned mod den lille Johannes, 
som leger med lammet. Leonardo har brudt det pyrami- 
dale ved at føje den lille Johannes til. Cartonen findes 
nu i Royal Academy i London. En anden opgave var et 
historisk billede for raadhusets sal. Signoriet havde be- 
sluttet, at de nøgne vægte skulde smykkes med fremstil- 
linger af republikens. historie. Michelangelo og Leonardo 
faar hver sit sujet. Michelangelo's er det moment, da de 
florentinske soldater bader sig, og forposterne saa pludse- 
varsler fjendens ankomst; Leonardo's det saakaldte Anghiari- 
slag, florentinerne vandt over mailænderne den 29. juni 
1440. For at Leonardo kan sætte sig ind i begivenheden, 
forfattes der først et skrift; hvori der gjøres rede for be- 
givenheden, terrænet og slagets gang, og saa skrider han 
til udførelsen. 1504 paabegyndtes cartonen, 14 maaneder 
efter er den færdig og udstilles, og hele Florents er påa 
benene for at se den. »Saalænge de (Leonardo's og Michel- 
angelo's udkast) var udstillede, den ene i Medicæernes palads, 
den anden i pavens sal i St. Maria della Novella«, siger 
Benevenuto Cellini i sin selvbiografi, »var de en skole for 
alverden.« Men da Leonardo skal overføre cartonen paa 
væggen, begynder han at experimentere igjen. Det er den 
samme tidligere- forbindelse af al fresco teknik og olje, 

som staar ham i ho'det. Kalken er ligesom forrige gang 
saa daarlig tilberedt, at da han begynder at male, falder 
den af, og såa mister han lysten, som sædvanlig.  Car- 
tonen gaar ogsaa tilgrunde. I 1813 er der en liden rest 
igjen af den, som saa helt forsvinder. Havde vi ikke en 
tegning af Rubens efter en kopi af den og et kobberstik 
efter denne tegning, rigtignok bare én scene: kampen om 
fanen — vilde vi ikke ha mindste idé om, hvordan den 
idetheletaget saa ud. 

Under sit ophold i Florents- maler Leonardo flere por- 
træter: Amerigo Benci's hustru, en bekjendt skjønhed — 
det er nu forsvundet — og foruden andre billedet af Ma- 
donna Elisabetta Gherardini, en vis Giscondo's hustru. Det 
er for tiden i Louvre, Frants I kjøbte det for 4000 gylden — 
rigtignok nu en ruin, men alligevel beundringsværdigt. Leo- 
nardo skal ogsaa ha malet hendes mand, men det existerer 
neppe mere. 

Det fortælles, at medens han malte hende, maatte der, 
for at hun ikke skulde kjede sig og faa det stive og lige- 
gyldige udtryk, som saa let ved en saadan lejlighed kan 
snige sig over et ansigt, altid være en tilstede, som kunde 
underholde hende, spille eller synge og paa den maade 
holde hende i aande. Og saaledes blev det Leonardo 
muligt paa lærredet at gjengi-dette smil og den ynde, som 
er eiendommelig for Mona Lisa. Her som i nadveren er 
hænderne. trukne med ind som middel til at gjengi karak- 
teren, og disse fintformede hænder med det rolige lag over 
hinanden er vel saa talende som ansigtet. 

Under opholdet i Florents falder ogsaa hans stilling 
som generalinspektør (1502) for fæstningerne i Kirkestaten. 
Det kan vel undre, at Leonardo vil staa i et saadant af- 
skums tjeneste som Cesare Borgia. Men det, som forbløf- 
fede det øvrige Italien ved denne månd, hans ubændige 
kraft, bedaarede vel ogsaa Leonardo. Ihvertfald kom han 
aldrig personlig i berøring med Borgia, og da pave Alex- 

ander døde (1506) og alle Cesares planer styrtede sammen, 
varede Leonardo's forbindelse med ham kun kort. For- 
resten var den tid, Leonardo tilbragte i sin hjemstavn, 
ikke behagelig for ham. Tvisten med hans egen familie 
forbitrede ham livet. Faderen døde i 1504, brødrene og 
søstrene vilde ikke gi Leonardo del i arven, skjøndt denne 
synes at være lovformelig lyst i kuld og kjøn af sin fader. 
Efterat han er reist til Mailand, maa han i et aar (1507) 
to gange reise fra Mailand til Florents og er gjentagne 
gange nødt til personlig at værge sig imod familiens chi- 
kaner. I 1511 er arvesagen endnu ikke ordnet. 

1506 reiser han altsaa til Lombardiet og opholder sig 
fordetmeste paa en landeiendom, som tilhører en af hans 
venner og lærlinge i Vaprio i nærheden af Mailand. Sam- 
men med ham havde han paa en af husvæggene malt den 
saakaldte store Madonna, der holder sine sex fod. Billedet 
gik senere tilgrunde ved indkvartering. 

Den franske guvernør i Mailand, marechal Chaumont, 
er Leonardo's lidenskabelige beundrer. - Til tvisten med 
familien om arven efter faderen, kom ogsaa ubehagelig- 
heder i anledning af arven efter en onkel, som brødrene 
hellerikke undte ham noget af — og da Leonardo af denne 
grund igjen maa gjøre en af sine hyppige reiser til Florents, 
sender Chaumont med ham en saa varm anbefalingsskriv- 
else, han vil kunde ønske sig, hvori han ber signoriet paa- 
skynde arvesagen saameget som muligt, da det derved gjør 
hans allerchristeligste majestæt og ham selv en tjeneste, de 
begge ikke vil anslaa ringe. Ludvig XII havde allerede 
gjort Leonardo til sin hofmaler og medgir ham ved denne 
eller en anden leilighed et egenhændigt brev. Imidlertid 
hjalp hverken denne eller andre anbefalinger, han vidste 
at forskaffe sig, noget til, at arvesagen fik en gunstigere 
vending. I Florents' er raadet og borgmesteren ikke lidet 
forbitrede paa ham, fordi han, som det- hedder, ikke har 

opfyldt sine" forpligtelser med hensyn paa at udføre det 
bestilte slagbillede. Da han har modtat honorar for det 
og dog ikke gjør noget mere ved det, saa finder man, han 
han vist sig uordholden og lidet respektabel ved denne 
leilighed. Da den modtagne sum penge kommer paa tale, 
hviler Leonardo ikke, før han faar laant ligesaameget af 
en ven og vil betale republiken den tilbage: borgmesteren 
vil imidlertid ikke ta imod den — og saaledes er bruddet 
fuldstændigt. 

Fra hvilken periode, den florentinske eller mailandske, 
oljemaleriet: Madonna med hasreliefet.skriver sig, fra denne 
tid eller senere, er mig ubekjendt. Et andet er det be- 
rømte: Madonna i grotten med Christus og Johannes, som 
fortiden er i Louvre, mens en reproduktion befinder sig i 
England. I denne tid omtales ogsaa den hellige Anna med 
Maria paa skjødet og den lille Christus, som vil ride paa 
lammet. Det er det i middelalderen yndede sujet den hel- 
lige Anna selvtredie, som her er benyttet. Et tredie Guds- 
moderbillede med Madonna og Christus mellem den skal- 
dede Josef og en guitarspillende engel, henføres ogsaa til 
Leonardo. Det findes i Venedig. 

Forresten optar under hans ophold i Mailand ogsaa 
mekaniske arbeider hans tid. Da saa Mailand igjen for 
en kort tid kommer i den fordrevne fyrstefamilies magt, 
og en søn af Lodovico, Massimiliano Sforza, den 29. de- 
cember 1512 holder sit indtog, forholder Leonardo sig som 
en kunstner skal og bør, neutral overfor denne systems- 
forandring, beskjæftiget med sine kunstneriske og viden- 
skabelige projekter. Han haaber vel, at den nye hersker 
skal vide at finde ham og anvende ham i sin tjeneste. 
" Maaske har tanken om mindesmærket for Sforza og den 
tabte model faret igjennem hans ho'de. Hvorom nu al- 
ting er, den unge hertug var altfor optat af sine egne sager 
— han kan ogsaa kun holde sig ved magten til oktober 
1515 — til at kunne ofre noget paa kunstneren, og såa 

ser Leonardo sig nødt til at forlade Mailand' og drage til 
Rom (24. septbr. 1513). To af hans lærlinge, Salai og 
Melzi, deler hans skjæbne. 

Det kunde her være det rette sted til at berøre Leo- 
nardo da Vinci's forhold til sine elever. Det var som en 
fars til sine hørn eller. som en ældre vens. Han synes 
at ha delt alt, hvad han havde, med dem, naar han over- 
ho'det havde noget at dele, og altid været rede til at bistaa 
dem med raad eller daad, om de trængte det. En af dem, 
Salai, synes han i visse tilfælde at ha klædt fra top til 
taa, og senere laante han ham penge til at udstyre sin 
søster for. I regelen gjengjælder hans elever denne hans 
- godhed og omsorg med den oprigtigste hengivenhed . og 
ærefrygt. Den, han holder mest af, Francesco Melzi, er 
ham som en søn, følger ham endog til Frankrig og er hos 
ham i hans sidste stund. Men det hænder jo ogsaa, at 
pengene trækkes ud af lommen paa ham for at ha hans 
godhjertethed tilbedste. Det altsammen, hvortil kommer 
hans sværmeri for heste, gjør formodentlig, at Leonardo 
trods sin berømmelse og sine indtægter aldrig rigtig kom- 
mer påa nogen grøn gren i pekuniær henseende. 

I Rom er medicæerne ved roret. En, Leo X, er pave, 
en anden, Giuliano de Medici, er kardinal. Denne ber 
Leonardo indføre ham hos paven. Men hans forventninger 
som følge af denne presentation opfyldes ikke. Pave og 
kunstner er lige skuffede af hinanden. Den sidste over- 
drages at male et billede, men henfalder i sin gamle slen- 
dian, optat, som han er, med tekniske experimenter — og 
kommer aldrig til at begynde. Paven, bekjendt for sine 
bidende bemærkninger, kan ikke afholde sig fra at la et 
par ironiske ord falde i den anledning... Da han hører, at 
Leonardo, saa saare han har faaet bestillingen, begynder 
at destillere olje og urter til fernis paa det vordende bil- 
lede, udbryder han, at af det blir der vist intet, siden han 
tænker paa enden, før han er begyndt paa begyndelsen. 

— Denne lille vits, som ivrige sjæle bragte til Leonardo's 
øren, gjorde sit til at forstemme ham. At Leonardo har 
staaet i den franske konges tjeneste, er vel ogsaa en torn 
i øjet paa paven. Man ved jo, hvor forhadt det franske 
regimente i Italien var medicæerne — Rafael har som be- 
kjendt, i Heliodor, tempelskjænderen, foreviget Ludvig XII's 
træk — og Leonardo, som »Frankrigs partimand«, kan 
ingen betydelig bestilling vente. Michelangelo kunde vel 
ha gjort noget for at bortrydde denne hindring af sin store 
landsmands vei, men det er bekjendt nok, at Michelangelo 
ikke er fri for at være misundelig paa Leonardo's ry, og 
allede i Florents undsaa han sig ved en leilighed ikke for 
at overfuse den anden med grovheder.”) 

Leonardo forstaar, at her er der ingenting for ham 
at gjøre. Frants I. erobrer i denne tid Lombardiet, og 
Leonardo modtar indbydelse til at begi sig tilbage til Mai- 
land. Og han bier ikke et øjeblik med at følge kaldelsen. 
Nøjagtig, naar han er indtruffen, ved man ikke, men fra 
nytaar 1515 er han i den franske konges tjeneste. Frants 
er aldeles begeistret over den store kunstner og hans talent. 
Han vil ha med sig nadveren til Frankrig, men maa opgi 
det af tekniske grunde. Leonardo er, som under Ludvig 
XII, hofmaler og ordentlig ingeniør. Han gjør talrige kunst- 
værker og dekorationer for kongen, f. ex. ved Frants's 
indtog en løve, der kan gaa, og af hvis bryst der springer 
frem liljer. Fra Mailand følger han saa 1516 kongen, da 


7) ”En eftermiddag, da nogle bekjendte, deriblandt Leonardo, 
var samlede, og man kom i disput om forklaringen af et sted hos 
Dante, ser Leonardo Michelangelo gaa forbi og opfordrer denne, 
der var bekjendt som den, der bedre end alle andre kjendte og 
forstod den store digter, til at gi dem forklaringen af det vanske- 
lige sted. Istedenfor for denne op: ,Du kan forklare det, Du, 
som har gjort udkast til et rytterbillede, som Du skulde støbe, 
men ikke kunde, maatte la det staa med skaden og skammen. Det 
indbildte de tykho'dede mailændere sig om Dig!" Leonardo svarte 
ikke, men vredesrødmen steg op i ansigtet paa ham. 

denne vender tilbage til Frankrig. At kongen tar ham 
med, har vel sin grund i hans veneration for den store 
mester. Leonardo var gammel og sygelig dengang og har 
vel ikke kunnet udrette stort i kongens tjeneste. Der exi- 
sterer et selvportræt af ham fra denne tid — et mægtigt 
hoved med langt haar og skjæg og forskende øine under 
buskede bryn. Der er en vis utilfredshed i hans træk, 
men han har jo ogsaa oplevet skuffelser nok i sit lange liv. 

Det er muligt, at han endnu har fungeret som an- 
ordner af festligheder ved hoffet — hvad. billeder af ham 
angaar, omtales der kun to: enleende Pomona og en Leda 
med svanen i skjødet, rimeligvis paabegyndte allerede i Mai- 
land. Hvilket blandt de talrige Ledabilleder, som endnu findes 
i museerne, der kan tilskrives Leonardo, er uvist. Ihvert- 
fald passer intet af de hidtil kjendte paa denne beskrivelse. 

I kongen af Frankrigs tjeneste havde Leonardo 700 
scudi i aarligt underhold og fri bolig i Cloux ved Amhoise 
og var altid i hans gunst. Aandelig frisk, men med ned- 
brudt legemskraft, døde han efter kort tids sygdom her i 
nærheden af Amboise den 2, mai 1519 i sin mest afholdte 
lærlings arme; denne, Francesco Melzi, selv en dygtig 
maler, fik hans instrumenter og manuskripter og var den, 
som underrettede familien og kong Frants om dødsfaldet. 

Paa kunstens omraade udøver Leonardo da Vinci et 
uindskrænket diktatur i over et halvt aarhundrede. >»I 
oljemaleriet opfandt han en vis schattering«, siger Vasari 
om ham, »hvorved de nyere kunstnere gav sine figurer 
betydelig kraft og afrunding«. Han forstod at trække de 
stræbende og lærelystne til sig; men som rimeligt var, 
besad ingen af hans elever .den mangesidethed i anlæg 
som Leonardo. De blir allesammen specialister. 

For at komme til den kilde, hvoraf vi mere end af 
nogen anden øser vor kundskab om Leonardo da Vinci: 
hans manuskripter, er der intet af disse, som i saa høi 
grad tolker mesterens kunstneriske naturel, som hans af- 

handling om malerkunsten. En kunsthistoriker kalder den 
endog medrette Leonardo da Vinci's bekjendelser om sig 
selv. Ikke alt i denne afhandling dreier sig om maler- 
kunsten — et kapitel omtaler bladenes stilling hos plant- 
erne, et andet handler om optik. De interessanteste er 
dog de, hvori han udtaler sin anskuelse af kunst og kunst- 
nere. Saadan, som han skildrer kunstneren, saadan var 
han selv; saadan, som han tolker kunsten, saadan udøvede 
han den. 

Disse Leonardo da Vinci's manuskripter har i lange 
rækker. af aar været et kors for de lærde. Hvad enten 
han nu var kejthaandet eller ej — til sit private brug 
har han benyttet sig af en slags speilskrift, skreven fra 
højre og til venstre og med en masse afkortninger, som 
gjør hans optegnelser overordentlig vanskelige at tyde. En 
nyere forsker, den før omtalte J. P. Richter, har det ikke 
alene lykkedes at løse dette problem og bringe mening i, 
hvad han læser, men han har ogsaa forøget kundskaben 
om den store mester, idet han har udgivet disse optegn- 
elser, forsynede med fotografier af texten selv, i et værk 
påa to tykke bind paa italiensk og engelsk under titelen: 
Literary works of Leonardo da Vinci. London 1883. Og 
ikke alene er det ved hjælp af dette værk blevet muligt 
at komme til klarhed om mesterens planer og arbeide, 
men opdagelserne fortsættes fremdeles, idet alle hans manu- 
skripter uden undtagelse udgives i facsimile paa den itali- 
énske regjerings bekostning, under ledelse af Ravaisson- 
Mollien, der ogsaa er en ivrig Leonardoforsker, og der er 
saaledes mulighed for tilsidst at kunne. danne sig en be- 
stemt dom om Leonardo da Vinci's betydning som kunstner 
og videnskabsmand. 

Hvad hans afhandling om malerkunsten angaar, existerer 
den, saavidt vides, ikke i original, men alene i afskrift og 
i sammenstilling efter Leonardo's notitser og collegiehefter. 
Det er'allerede nævnt, at der i Mailand var et akademi, som 

bar hans navn — for eleverne der er det, at hans trattato 
della pittura er skreven, og den indeholder bemærkninger, 
som det endnu den dag idag kan være værd at gjøre sig 
bekjendt med. Hans udtalelser har naturligvis stor histo- 
risk interesse, men ogsaa ellers betydeligt værd ved den 
sum af erfaring, de repræsenterer, og den friskhed og det 
fynd, hvormed de foredrages. »Gud havde udgydt en saa- 
dan ynde over denne aand, havde skjænket ham en såa 
usædvanlig fremstillingsevne i forening med klar forstand, 
hans hukommelse stod ham overalt saa villig bi, og han 
evnede saa fuldkommen at gjengi sine tanker i tegninger, 
at han var istand til at beseire enhver med sin tale og 
forvirre ham ved sine grunde« (Vasari, s. 7). 

Springer gir i sin »Bilder aus der neueren kunst- 
geschichte« et høist tiltrækkende referat af disse Leo- 
nardos selvbekjendelser. Jeg tillader mig at oversætte 
smaa stykker af dem for at gi et begreb om denne side 
af hans væsen; 

Ved flittigt arbeide, stadig øvelse, ivrigt, uophørligt 
studium af naturen — ad den vej var det, Leonardo naaede 
sin storhed som kunstner. Han forsømte aldrig nogen an- 
ledning til at øve sit øje, nære sin fantasi. Bestandig bar 
han en liden bog hos sig af tonpapir, glattet med benmel. 
Deri optegnede han med sølvstiften i en fart alt, som var 
værd at lægge mærke til. Saadan udrustet vandrede han 
gjennem gaderne og ud i marken, helst alene. For kun, 
naar han var alene, tilhørte han sig selv, kunde tænke 
over, hvad han saa, uden at en ledsager var ham iveien, 
eller at han fornærmede denne ved ikke at kunne ta hen- 
syn til ham. Spadsereturen blot for. bevægelsens skyld 
kjendte han ikke. Hvert skridt ud i naturen skulde bringe 
ham videre i hans kunst. 

Paa disse vandringer iagttar Leonardo folks stillinger, 
bevægelser, gehærder i forskjellige sindsstemninger, under 
trætte, i vrede, naar de ler, græder osv. Ved disse studier 

maa han ikke ses af de handlende — for blev de vår, at 
de blev iagttagne, vilde deres gebærder øieblikkelig tabe 
i kraft og sandhed. Ved denne søgen efter udtryksfulde 
bevægelser maatte naturligvis de døvstumme fængsle hans 
opmærksomhed. De taler med hænder, øine, den hele 
person, naar de vil udtrykke sin tanke eller vilje. Paa 
denne maade saa Leonardo legemet som sjælens umiddel- 
hare organ, lærte at beherske gebærdernes uendelige rige 
og blev istand til at sammenfatte sine iagttagelser i al- 
mindelige typer. »Smaa børn«, skriver han, »er livlige i sine 
bevægelser, men keitede, saalænge de sidder, frygtsomme 
og usikre, naar de staar. Gamle mænd er sammensunkne 
i knæerne, fødderne sætter de lige frem, bevæger sig lang- 
somt, dukker, naar de gaar, og holder armene temmelig 
tæt ind til legemet. Gamle kvinder er dristige, heftige, 
deres gebærder udtrykker raseri, som om de var furier. 
Unge kvinder derimod maa man fremstille med armene 
lagte over hinanden, benene tæt sammen, hovedet bøjet 
let forover og til den ene side.« Med hænderne over hin- 
anden malte Leonardo la Gioconda, et bevis paa, hvor 
fuldkommen hans lære og hans personlige virken falder 
sammen, og hvorledes han ikke anbefaler noget, han ikke 
selv følger. 

Han foreskriver nøie, hvorledes maleren skal gjennem- 
gaa sin læretid. Først skal han undervises i perspektiv 
og de rigtige proportioner, derpaa tegne efter en god 
mesters fortegninger og endelig studere efter naturen. Han 
skal ogsaa ta forskjellige mestres værker i øjesyn, før han 
forsøger sig i selvstændigt arbeide. Vi ved ikke, om denne 
læremaade var brugelig i Verrocchio's værksted, og Leo- 
nardo her har ældre exempler at støtte sig til, eller om 
han først har opdraget sine egne elever paa denne vis. 

Ihvertfald beror den indretning af atelieret og de øv- 
elser i malning, han anbefaler, paa egen erfaring. Atelieret 
skal ligge mod nord, med et vindu høit oppe, der skal 

betrækkes med lærred uden tvertræer. Forat lyset ikke 
skal staa for stærkt mod skyggen, skal vinduet omkring 
randen faa et mørkere anstrøg. Af samme grund maa de 
gjenstande, man maler i fri luft, ikke staa umiddelbart i 
solskinnet. Bedst passer et 10 alen bredt og 12 alen langt 
gaardsrum med et lærredstelt over til atelier, hvor væg- 
gene er sortmalte og der oventil er tagskjæg.  Portræter 
holdt Leonardo af at male om aftenen eller naar himlen 
var overskyet, for han havde iagttat, at mænd og kvinder 
vandt i ynde og blødhed om aftenen og ved mindre 
klart veir. 

Undertiden gjentar bare Leonardo, hvad allerede er 
praxis, f. ex. om farvernes harmoni og deres love. Men 
i mange tilfælde udtaler han, hvad der først langt senere 
blev »usus« inden kunsten. Man skulde tro, hollænderne 
havde lært af ham, naar de ved portræter helst anvender sorte 
klæ'r, da disse gjør kjødet klart i farven, eller sætter sine 
enlige figurer i et vindu eller med en dør bagved for at 
faa et virkningsfuldt relief. Nutildags prises friluftsmaleriet 
som begyndelsen til al viden, og man venter et opsving i 
kunsten af det. Ogsaa her har Leonardo noget åt lære 
os. Netop det at male i det fri har han viet sin største 
opmærksomhed, og lagt vel mærke til forskjellen mellem 
belysning og farver i fri luft og inden døre. Han gjør 
endda mere og fordømmer den uskik at fylde en scene, 
som skal foregaa under aaben himmel, med figurer, som 
males i et værelse. »Den maler,« skriver han, »tar storligen 
feil, der maler en figur med lys kun fra én side i et 
atelier og saa anvender den i et landskab. Han glemmer, 
at lyset beskinner figurerne fra alle sider, og sætter skygge, 
hvor ingen skygge er eller idetmindste ikke kan føles i 
den almindelige klarhed. Ligedan med reflexer, som an- 
bringes paa umulige steder.« 

I de fleste store kunstkabinetter i Europa findes saa- 
kaldte karikaturer af Leonardo. Mange er vistnok uægte, 

adskillige bare kopier, men der blir alligevel nok tilbage 
til at vise hans forkjærlighed for den slags frembringelser. 
Disse karikaturer kan føres tilbage til forskjellig oprind- 
else. Nogle er overdrevne portræter, typer, som der er 
gjort det mest mulige ud af. Leonardo havde en for- 
kjærlighed for at iagttage mennesker, som havde et paa- 
faldende ydre, paa markeder og værtshuse og saa tegne 
dem i sin skizzebog. Men da dette først kunde ske, naar 
han var kommen hjem, blev det karakteristiske ved ho'd- 
erne uvilkaarlig for skarpt fremhævet. Det paafaldende 
var det, som huskedes bedst. Han holdt kalas for bønder, 
mørede dem med temmelig grov spas, og naar de saa var 
færdige at krepere af latter, indprentede han sig deres 
minespil. Som allerede fortalt, fulgte han forbrydere til 
retterstedet for at præge deres ansigtstræk i sin hukom- 
melse. 

Andre af disse saakaldte karikaturer er aabenbart 
blevne til for et andet øjemed. De har ikke noget por- 
træt som grundlag, de er ikke komiske paa grund af over- 
drivelse, men maa opfattes som forsøg af Leonardo paa 
at kappes med naturen, som bevis for den kunstneriske 
frihed, han altid holder paa. Han konstruerer ho'der, idet 
han gaar ud fra en eller anden besynderlig del og saa 
indretter de andre derefter. Han stabler enten alting op 
eller lar alt hænge — profilen bestaar af en række fordyb- 
ninger eller en mængde pukler. Anatomerne forsikrer, at 
disse ho'der ikke er mod naturens love eller umulige hos 
levedygtige væsener, men de har hellerikke noget side- 
stykke i virkeligheden. Trods sin sælsomhed beror de 
paa et grundigt kjendtskab til naturen, forenet med stor 
fantasi. 

»Jeg siger til malerne,« skriver Leonardo etsteds, »at 
de aldrig skal efterabe en andens maner, for paa den 
maade. er de ikke sønner af naturen, men dens sønnesøn- 

fylde, skal man meget hellere vende sig til den end ta 
sin tilflugt til mestrene, som jo ligeledes alene har lært 
af den,« 

Et andet sted vender han sig forbitret mod kunstnere, 
som bare tænker paa at tjene penge. Man behøver ikke 
saameget for at opholde livet, siger han. Hvad man er- 
hverver mere end til det, er ingen rigtig eiendom, fordi 
det ikke benyttes. Ære og berømmelse, ikke rigdom, er 
den kunstneriske stræbens rette maal. 


April 1890, Mathilde Wergeland. 


Franz Delitzseh. 


En selvbiografi. 


Efter et indtrængende ønske af pastor Blom i Kri- 
stiania sendte Franz Delitzsch på sin 7Ode fødselsdag en 
kort selvbiografi til det norske »missionsblad for Israel«. 
Den findes i dette tidsskrifts april-hefte 1883. Det tyske 
originalmanuskript eksisterer ikke mere. Denne lille selv- 
biografi er den eneste udførlige udtalelse om sit eget liv, 
som eksisterer fra den i dette forår afdøde tyske kirkelige 
stormands hånd. Den lyder således: 

»Jeg er født i Leipzig den 23, februar 1813, og jeg 
blev døbt den 4. marts i Nikolajkirken sammesteds. Min 
fader, som var fra Leipzig, havde den gang som også i 
min drengetid en marskandiserbutik. Fortjenesten var lille, 
og jeg havde en stræng ungdomstid. Min fader døde den 
4. april 1836, i sit 54de år, 

Min velgører fra min ungdom af var en Jøde. Han 
hed Hirsch Levy. Han boede hos. os og handlede med 

bøger. Uden ham havde jeg umuligt kunnet studere. Efter 


at have gået en drengeskole igennem, kom jeg i rådets 
friskole, hvis bestyrere vare Plato og Dolz. Her blev jeg 
fuldstændig rationalist. Jeg følte mig draget til Gud, men 
Jesu person var indhyllet for mig i det dybeste mørke. 
Jeg kom på universitetet for at studere. filosofi og filologi. 
Idet jeg søgte efter sandhed, fordybede jeg mig i de store 
tyske filosofers systemer, især følte jeg mig tiltrukken af 
Fichte. 

Men en af mine universitetsvenner, ved navn Schiitz, 
som havde fundet frelseren og fået ham kær, arbejdede 
uafbrudt på at bringe mig til troen. Jeg stod længe imod; 
men den dag idag vil jeg endnu kunne påvise det sted, 
ikke langt fra den gamle indre grimmaiske port i den nu- 
værende Goethesgade, nærved hjørnet af den grimmaiske 
gade, hvor under en spaseretur en stråle fra oven bragte 
mig i den samme tilstand, i hvilken Thomas var, da han 
råbte: »min herre og min Gud«. Nu blev jeg teolog. Jeg 
søgte omgang med de studerende, som var bleven vakte 
ved Guds nåde, og gik ind og ud i de troende familie- 
kredse i Leipzig. Mine tre universitetsår 1832—34 er de 
skønneste i mit liv. Det var mit åndelige livs forår, den 
første kærligheds skønne tid. 

En kær omgang for mig var Jødemissionærerne Gold- 
berg og Becker, der besøgte messen i Leipzig for der at 
virke blandt Jøderne. Disse to lærte mig først at elske 
det folk, fra hvilket frelseren stammer, og at bede for 
deres omvendelse til den af dem forrådte Kristus. Det 
klinger næsten komisk, når jeg, den bekendte hebraist, 
siger; at missionæren Becker har givet mig den første rab- 
binske undervisning, og dog forholder det sig således. Jeg 
havde fra gymnasiet medbragt noget kendskab til det he- 
braiske. Dette sprog blev mit yndlingsstudium. Min be- 
skæftigelse med det rabbinske begyndte med, at missionær 

Becker læste med mig Frommanns traktat or leéth ereb 
(lys ved aftenstide). 

En af mit missionsarbejdes frugter blev min velgører 
Hirsch. Min bekendelse af Kristus bar sildige, men modne 
frugter i ham. Den 10. maj 1848 blev denne min dyre- 
bare velgører døbt. To år senere gik han hjæm herfra 
i fred. 

I syv år ledede jeg de opbyggelige forsamlinger i en 
troende vennekreds. Nogle medlemmer af samme lever 
endnu. De står, Gud ske lov, faste i troen, og når vi 
ved. lejlighed mødes, udtaler vi det for hinanden, at vort 
anker endnu hviler på den gamle grund. På den ene side 
praktisk i virksomhed gav jeg mig på den anden side 
ganske hen til de hebraiske og gammeltestamentlige studier. 
I Rosenmiillers og Fleischers skole blev jeg ført sammen 
med min kære Paul Caspari. Vort mål var det samme, 
og omendskønt meget forskellige af karakter, fik vi hin- 
anden kær, vi blev intime venner. Jeg priser Guds nådige 
førelser, som lod mig se denne ven i nærværende tid 
blandt bestyrerne for den norske Israelsmission. 

Min moder var datter af stadsmusikanten i en lille 
by mellem Leipzig og Halle. Da hun blev enke og stod 
alene i verden, oprettede hun en lille boghandel, som hun 
endnu forestod, da jeg alt var professor. Denne kontrast 
smertede mig meget; men hun vilde være uafhængig, hvad 
man ikke kunde fortænke hende i. Hun var en brav 
kone, agtet og elsket af alle, som kendte hende." Hun 
har- haft meget lidt glæde i denne verden. Da hun døde 
i mine arme den 7. desember 1857, var hun meget glad 
ved at måtte gå herfra. Jeg er ikke den eneste, som fra 
tid til anden besøger hendes grav. Hun var en standhaftig 
korsdragerinde og en alvorlig kristen. 

Man har allerede ofte bedet mig om erindringer fra 
mit liv, men så meddelsom som her overfor norske brødre 

har jeg endnu aldrig været. Mit senere liv og virken er 
snart fortalt. I året 1842 udgav jeg i Leipzig et skrift 
om profeten Habakuk. Min kommunionbog fremgik af de 
opbyggelsestimer, som jeg holdt. I ungdommelig begejst- 
ring for den jødiske litteratur skrev jeg 1836 min bog 
»om den (efterbibelske) jødiske poesis historie«. I 1846 
blev jeg professor i Rostock, 1850 i Erlangen og 1867 i 
Leipzig, hvor jeg nu håber at blive til min sidste stund. 
I Erlangen begyndte jeg på foranledning af den bajerske 
Jødemissionsforening i året 1863 Jødemissions-tidsskriftet: 
»sæd i håb«. Mit hebraiske ny testamente, som udkom 
1877, bliver nu trykt i 5. udgave. De norske brødres 
offervillighed har frem for alt muliggjort mig udgivelsen 
af dette mit livs værk. 

Min hustru lærte jeg at kende i vore opbyggelses- 
timer. Hun nedstammede fra en troende familie. Vi blev 
viet den 27. april 1845. Frugten af dette ægteskab var 
fire sønner. Den ældste, Johannes, døde som overordenlig 
professor i teologi den 3. februar 1876. Kort iforvejen 
havde han tilendebragt en bearbejdelse af Oehlers »sym- 
bolik«. Han ligger begraven på den evangeliske »Guds- 
ager« i Genua. Allerede den 17. januar 1872 var hans 
broder Ernst gået hjæm. Han havde gjort hele den tysk- 
franske krig med som hjælpelæge. Først længe efter fred- 
slutningen kunde han få orlov. Efterat han havde været 
svagelig i længere tid, bukkede han under for en hæftig 
pneumani. Hans grav er i Leipzig. Mine to yngste sønner 
er endnu i live. Den ældre af dem, Herman, er ansat 
ved den almindelige tyske kreditbank, og den yngre, Fried- 
rich (født den 3. septbr. 1850) er overordenlig professor 
(nu ordenlig honorar-professor) i assyrologi. 

Den 23. februar 1883 nåede jeg min 70de fødselsdag. 
Endskønt jeg hader alle ovationer, gjorde man mere stads 
af mig end jeg holder af. Mange ønsker om velsignelse 

modtog jeg navnlig også fra missionsforeninger uden for 

Tyskland, og' de klingede så sødt i mine ører, så sødt 

som en vuggesang lyder for barnet, der sover ind.» 
Frederik Nygård. 


Bibelforklaringer. 


Medens Provst, Dr. Rørdam fortsætter Udgivelsen af 
sin Oversættelse af Apostelskriften med oplysende Anmærk- 
ninger, er der ogsaa yngre danske Præster, som sysler 
med Arbejder af en beslægtet Natur, der fortjæner Op- 
mærksomhed. — A. Andersen, der 1878 har udgivet »Mat- 
thæus-Evangeliets Opfattelse af Herrens Liv, fremstillet i 
Grundtræk«, og senere tilsvarende Bøger om Lucas-Evange- 
liet og Johannes-Evangeliet, har nu hertil fojet: »Marcus- 
Evangeliets: Opfattelse af Herrens Liv, fremstillet i 
Grundtræk«. (Schønbergs Forlag). Medens Matthæus-Evan- 
geliet i Herrens Liv »ser et Gjentagelses- og. Opfyldelses- 
Liv i Forhold til den gamle Pagts Historie og saaledes 
ser det særligt fra Jødefolkets Standpunkt«, og. medens 
Lucas-Evangeliet »ser det samme Liv som Menneskens Såns 
Liv og paaviser, hvorledes Guds Riges Vej ved dette blev 
lagt fra Jødefolket ind i. Hedningeverdenen og altsaa ser 
det fra Hedningefolkenes Standpunkt«, saa »er der intet 
af disse Standpunkter, der gjår sig gjældende i Marcus- 
Evangeliet. Vel kan der af den Række Ord, laant fra 
det latinske Sprog, som her er brugt, og af de Forklar- 
inger over jødiske Skikke, som gives, drages den Slutning, 
at det er skrevet for Hedningechristne; men . .. Tanken 
er udelukkende henvendt paa Guds Riges Tilblivelses- 

historie, paa dettes Indlevelse i og Forklaring for Di- 
sciplene. Medens det første og det tredie Evangelium nu, 
som svarende til hinanden, maa betragtes som to Side- 
skud, hvert dog indeholdende det hele Evangelium, maa 
det andet nærmest betegne den oprindelige Stamme, der 
paa sin Side svarer til 7opskuddet i Johannes-Evangeliet, 
i hvilket Menighedslivets Tilblivelse i Herrens Liv paa- 
vises«, — Dette Brudstykke af Indledningen til den forelig- 
gende Bog kan give en Forestilling om, hvad Forfatteren 
har tilsigtet med sine Arbejder, der gjør Indtryk af at 
hvile paa grundige og paalidelige Undersøgelser. Men om 
det end er fire ret anselige Bøger, han har udgivet, saa 
synes han ikke dermed at betragte Æmnet udtåmt fra sin 
Haand. »Det er«, skriver han nemlig, »kun en Side af 
det hele Evangeliearbejde,. som herved er fuldført, den, 
der angaar Ejendommeligheden i den enkelte Opfattelse af 
Herrens Liv; den Side, der angaar Ligheden og Enheden, 
er endnu ikke berørt. Nødvendigvis hører den med til 
den fulde Belysning af Evangelierne, men kunde først op- 
tages, naar Forskjellighederne vare belyste. Til denne 
Side hører Spørgsmaalet om Enheden og Ligheden i de 
tre første Evangelier, om disses Forhold til hinanden, om 
denne Overleverings Forhold til den, som det fjærde Evan- 
gelium indeholder; alt dette er imidlertid kun Indledning 
til det, som maa blive Hovedsagen: Enheden af de fire 
forskjellige Opfattelser af Herrens Liv. Først naar denne 
Side tages op, foreligger den hele Sag belyst.« — Medens 
det herefter kan ventes, at A. Andersen vil gaa videre 
med. sine Arbejder over Evangelierne, synes en anden 
Præst, uden først at give sig i Lav med Forklaringen af 
hvert Evangelium for sig, at ville gaa lige løs paa Løs- 
ningen af en Opgave, der ligner den, Andersen har stillet 
for sit Fremtids-Arbejde. Den lollandske Sognepræst Alfred 
Levinsen har nemlig paa Schønbergs Forlag udgivet første 
Del af et Værk om alle Evangelierne (»Vore Evangeliers 

Paalidelighed og Beskaffenhed«) under Særtitelen: »De tre 
første Evangelieskrifters Ælde og Oprindelse efter indre 
Kjendemærker«, Og han har i Indledningen dertil skreven: 
»Denne Bog har nu den Opgave at prøve de tre første 
Evangeliers, de saakaldte Synoptikeres Paalidelighed ved 
at sammenligne dem indbyrdes. I næste Bog ville vi over- 
veje, hvad vi maa slutte, naar vi undersøge deres Forhold 
til det fjærde og sidste Evangelium, der tillægges Apostelen 
Johannes. Ved alle disse Undersøgelser ville vi naa til 
det Resultat, at, selv om Overleveringen intet fortalte os 
om disse Evangeliers Forfattere, maatte vi dog henføre 
det fjærde og det første, Matthæusevangeliet, til Apostle. 
End videre vil den Antagelse paatvinge sig os, at det 
andet Evangelium, Markusevangeliet, paa nogle faa Linier 
nær er en ordtro Optegnelse af Apostelen Peders mundt- 
lige Fortælling om Herrens Liv, og at denne Fortælling er 
benyttet af de to andre Synoptikere. Hvad endelig an- 
gaar det tredje Evangelium, Lukasevangeliet, da skulle vi 
ud fra dets Fortsættelse, »Apostlenes Gjerninger«, godt- 
gjøre, at dets Forfatter er en Aposteldiscipel, og at det 
helt igjennem maa have været Kilder af første Rang, han 
har haft at øse af.) Det vil altsaa blive os klart, at 
Evangelierne hidrøre fra Mænd, der have set eller hørt, 
hvad de fortælle om, eller have været i nær Berøring 
med Øjen- og Ørenvidner hertil. Og tilmed skulle vi se, 
at de bekræfte hinanden indbyrdes paa mange Maader. 
Navnlig ville vi lægge Mærke til, at Johannesevangeliet 
forudsætter de andre paa en Maade, hvoraf det fremgaar, 
at det anerkjender dem. Det Resultat, hvori vi skulle 
havne, er kort sagt dette, at der ikke lader sig tænke 
nogen historisk Overlevering, der måa betragtes som mere 


1). Forfatterne gjætter S. 145—48 paa, at Fattigforstandoren, 
nEvangelisten" Filip er en af Lukas? Hovedbjemmelsmænd, og at 
han er den unavngivne af de to, der vandrede til Emaus. Godet 
har formodet, at den unavngivne Discipel var Lukas. 

tilforladelig end Evangelierne, og det trods alle de under- 
fulde Fortællinger, de indeholde. Thi enten anerkjende 
vi Evangelierne og derigjennem de Undere, de fortælle 
om; eller ogsaa forkaste vi dem og betragte dem væsent- 
lig som Digtninge, men da er den dybe Bekræftelse, de 
yde hinanden, et Undernes Under. Det er altsaa et saare 
stort Resultat, vi her stille Læserne i Udsigt, og endnu 
mere Udbytte mene vi, at vore Undersøgelser ville give, 
naar vi ud fra hint Resultat belyse Evangeliernes Beskaffen- 
hed; de ville medføre en gennemgribende Forandring i 
Opfattelsen af disse, saa det gamle helt igjennem vil blive 
nyt. Og vi antage, at den Læser, der ikke paa Forhaand 
vil forhærde sig mod Tanken om, at Evangelierne hvile 
påa en uventet fast Grund og rumme en uanet stor Rig- 
dom, vil finde, at vi have gode Beyiser at anføre for vore 
Paastande. Vi gjåre aftsaa Fordring paa at have store, 
nye, sikkre Resultater at meddele, og vi bede Læseren 
om i Forventning om saadanne ikke at trættes, om det 
trods megen Umage ikke skulde lykkes os at gjåre Frem- 
stillingen saa let, som vi ønskede. Det er nemlig helt 
igjennem nye Veje, vi vandre, Førstehaandsundersøgelser, 
vi bygge paa, og sligt er det vanskeligere at lægge nemt 
til rette, end naar det er det gamle fortærskede, man 
disker op med. Dog den, der skyr al Ulejlighed, fortjæner 
heller ikke de Resultater, som vi have at bringe.« Man 
kan se, at Forfatteren tager kjækt paa sin Opgave, og 
hans Frejdighed vil sikkert give adkillige Læsere Lyst til 
at følge ham igjennem hans Undersøgelser. Hovedstykket 
i det foreliggende Bind er vel det- femte, der har Titelen: 
»Den store mundtlige Fælleskilde«. — Om én Ting er 
Andersen og Levinsen enige, at de fire Evangelier helst 
maa betragtes hver for sig; det er forskjellige Synspunkter, 
hvorfra de er skrevne, det er forskjellige Læsekredse, de 
har haft Ærinde til, og det er forskjellige Forfattere, som 
har paatrykt de fire Bøger hver sit Præg; en kan frem- 


110 


hæve et, en anden et andet af disse tre Forhold særlig 
stærkt; i hvert Fald bryder man med den synoptiske Be- 
handling af de evangeliske Efterretninger, og dette staar 
for mig som en Vinding. — Naar man tænker paa de 
betydelige danske Bøger, der i senere Tider kommer frem 
til Oplysning om den hellige Skrift, og paa dem, der over- 
sættes fra fransk og engelsk, da kan man ønske de unge, 
som søger at lægge sig efter grundig Kundskab om Bibelens 
Indhold, til Lykke med, at de ikke — som vi ældre i sin 
tid — væsentlig er henviste til at læse tyske Kommentarer. 
L. Schrøder. 


Til det danske Landbrugs Historie. 


Bidrag til det danske Landbrugs Historie: Jord- 
fællesskabet og Landvæsenskommissionen af 1757. Af 
Povl Hausen... August Bangs Boghandels Forlag. Kjøben- 
havn 1889. 175 Sider. 

Det er nu over et Aar siden, at denne: Bog udkom, 
saa det kan maaske synes noget underligt, at den først 
anmeldes nu. Jeg har imidlertid ogsaa havt fat paa det 
Stykke Arbejde før, men den Gang blev der ikke noget 
ud deraf. Nu. har jeg imidlertid for kort Tid siden påa 
Askov Højskole hørt Povl Hansen holde Foredrag om 
Bondens Stilling ved Midten af forrige Aarhundrede, og 
dette Foredrag maatte nødvendigvis vække Interessen for 
det Arbejde, Povl Hansen har gjort ved at gjennempløje 
de gamle Skrifter fra hin Tid, der er opbevarede i Konge- 
rigets Arkiv, et Arbejde, hvoraf nævnte Bog er en saa 
smuk og god Frugt, saa den gjærne skulde udnyttes af 


111 


mange. Det turde vel derfor endnu ikke -være af Vejen 
at gjøre opmærksom paa Bogen, selv om der ogsaa er 
gaaet et Aars Tid, siden den udkom. 

Bogens Indhold svarer fuldstændig til Titlen: »Jord- 
fællesskabet og Landvæsenskommissionen af 1757«. Den 
falder i 3 Hovedafdelinger. I den første og mindste Hoved- 
afdeling, Side 1—9, giver Forfatteren en kortfattet Skil- 
dring af den ynkværdige Forfatning, i hvilken Landboerne 
og Landbruget befandt sig ved Midten af forrige Hundred- 
aar, samt af den eller de Maader, hvorpaa man søgte at 
raade Bod derpaa. En hyppig anvendt Fremgangsmaade 
var Nedsættelsen af Kommissioner, der skulde forhandle 
om, hvad der var at gjøre, og saaledes nedsatte da ogsaa 
Frederik den femte — sikkert paa Forslag af Grev Adam 
Gottlob Moltke — Landvæsenskommissionen af 1757. Denne 
Kommission lod da, for at skaffe sig et saa godt Kjend- 
skab til Tilstanden i alle Egne som muligt, indhente Op- 
lysninger gjennem Amtmændene og Godsejerne om For- 
holdene paa Landet rundt omkring i Riget, særligt angaa- 
ende Jordfællesskabet. Det er de Indberetninger, som 
Amtmændene og en Del Godsejere saaledes indgav til Kom- 
missionen, og som er opbevarede i Kongerigets Arkiv, der 
for en stor Del har dannet Grundlaget for eller Kilderne 
til den anden og den største Hovedafdeling i Povl Han- 
sens Bog. 

Denne, den anden Hovedafdeling, S. 9—126, handler 
om Jordfællesskabet, dets Væsen og Omfang, de Mislig- 
heder, det førte til, og de Vanskeligheder, der vildre hindre 
dets Afskaffelse.  S. 9—14 tales der først lidt am Fælles- 
skabet i Almindelighed, og dernæst gives der Oplysninger 
om, hvorledes mange Godsejeres eller Proprietærers Bønder- 
gods laa »ganske smaalig blændet mellem mange andre 
Proprietærers«, undertiden endog saaledes, at der var 10 
til 15 Mil mellem de yderste Bøndergaarde paa hver sin 
Side af Hovedgaarden. Bøndergaardene i én By tilhørte 

altsaa ikke saa nær altid én og samme Godsejer. Tvært- 
imod. Hyppig var det saaledes, at en Del Gaarde i en 
By hørte til en Godsejer, en Del til en anden, en Del til 
en tredje 0. s. v., og dog dreves alle Gaarde i Byen i 
Fællesskab af Byens Bønder. En væsentlig Grund til dette 
indviklede Fællesskab mellem forskjellige Lodsejere var 
Jagtloven, mener Forfatteren. Danske Lov bestemmer 
nemlig, at enhver adelig Sædegaardsejer har Jagtret, ikke 
blot paa sine egne Jorder, men ogsaa paa alle de Byers 
Marker, i hvilke han er Lodsejer, og han stræbte derfor 
efter at blive Lodsejer i saa mange Byer som muligt. Der 
kunde paa den Maade blive mange jagtberettigede paa en 
Bys Mark. »Naar den 12. Septbr. kommer«, skriver en 
Forfatter fra denne Tid, »da er det, som Fjenden falder 
ind i Landet, i det mindste maa »Mikkel« og »Morten« 
da tro det, thi da maa alle og enhver til Hest og her ud, 
er de end énøjede, krumme, puklede og lamme.« — Var 
Bondens Sæd ikke kommen af Marken, naar Jagten be- 
gyndte, saa fik den sikkert ikke mindre end »Mikkel« og 
»Morten« at føle, at Fjenden var i Landet. 

S, 14—51 skildres Fællesskabet vedrørende Overdrev; 
først omhandles de græsdækkede Overdrev, S. 14—29, saa 
de skovdækkede, S. 29—39, og dernæst de Overdrev, der 
benyttedes til Tørveskjær og Lyngslæt, S. 39—44.  Afsnit- 
tet slutter med at omhandle de Tvistigheder, Fællesskab 
om Overdrev kunde give Anledning til, S. 44—49, samt 
de Vanskeligheder, Ophævelsen af Fællesskab i Overdrev 
vilde møde. — Allerede ved at læse dette Afsnit mærker 
man, hvorledes Fællesskabet gjennemtrænger hele Livet 
paa Landet. Forfatteren faar Lejlighed til at gjøre Strejf- 
tog saa til en Side og saa til en anden Side. Under Om- 
talen af de Ulæmper, som Fællesskab om græsdækkede 
Overdrev medfører, kommer han til at give en meget 
interessant Skildring af Husmændenes Stilling, S. 23—29. 
Her. findes ligeledes en Skildring af; hvor usle Bøndernes 

Heste var, saa en Forfatter fra hin Tid f. Eks. skriver, at 
»vor sjællandske Bonde spænder gemenlig 6 ja 8 Heste 
for sin Plov, og den ganske Ekvipage ser ud, som var 
det en liden Karavane«, S. 21—22. Skovtyvene faar deres 
Behandling S. 34—39. Og hvis nu nogen vil mene, at 
alt saadant ikke kommer Fællesskabet om Overdrev noget 
ved, saa vil han sikkert komme paa andre Tanker, hvis 
han læser Bogen. 

Fællesskabet vedrørende de dyrkede Marker om- 
handles S. 51—114. Dette Afsnit viser ret, i hvilken Grad 
Fællesskabet paatrykkede Livet i Landsbyerne sit Præg. 
Efter at have omtalt Sædskiftet, S. 51—52, giver Forf. 
S. 53—62 en interessant Skildring af Bylaget, dets Embeds- 
mænd, Vedtægter og Virkemaade.  Markernes Dyrkning 
og til Dels Kvægets Pasning medførte nemlig saa meget 
Fællesskab i Arbejde, saa der nødvendigvis maatte en vis 
stærk Organisation til — for at bruge et moderne Udtryk — 
hvis det hele skulde gaa, og denne Organisation dannedes 
af Bylaget. Det havde sin Formand, Oldermanden, sine 
Forretningsførere, Stolsbrødre, Pantemænd, Byhyrder, og 
sin Grundlov, Byloven eller Byskraaen, og hvert Medlem 
havde, hvad de fleste Markarbejder angik, at holde sig 
Bylagets Bestemmelser efterrettelig, hvis han da ikke vilde 
have en Bøde paa Halsen. — S. 62—71 omhandles de 
dyrkede Markers Deling, dels mellem Bymændene i en 
enkelt By, dels undertiden mellem flere Byer. Dernæst 
følger en Skildring af de forskjellige Fællesarbejder og 
deres Iværksættelse, dels vedrørende den Del af den dyrkede 
Jord, der laa »i Vang«, d. e. med Korn, S. 71—78, dels 
vedrørende den Del, der laa »i Fang«, d. e. med Græs, 
S. 78—99. Disse 2 Afsnit er meget lærerige, og navnlig 
bliver blandt andet Bylagets Virksomhed godt belyst. Her 
omtales ogsaa de saakaldte »Fælleshøj«, S. 78—81, d. e. 
Møder af Valgmænd fra flere Byer, der skulde raadslåa om 
Græssets Benyttelse i et for de vedkommende Byer fælles 

Fang. Men den Bestillingsmand, som man her især kom- 
mer til at holde af, er Byhyrden, saaledes som han skildres 
S. 82—88, Af andre Ting, hvorom der kan hentes Op- 
lysninger i disse 2 Afsnit, skal her endnu kun gjøres op- 
mærksom paa de saakaldte »Opeigninger«, der omhandles 
S. 90—93. — S. 99—114 findes et Afsnit om Hegn, deres 
Udbredelse og Vanskelighederne ved at paabyde Hegnsæt- 
ning ved Lov. 

Ulemperne af" stillestaaende Vand omhandles S. 114 
—126. Man kunde saa godt som aldrig enes om Oprens- 
ning af Vandløb, og derfor blev der i Regelen ingen Ting 
gjort. Enkelte mente endog at have Skade af en bedre 
Vandafledning, og særlig stod Vandmøllerne i Vejen for 
Vandets fri Løb. 

Bogens tredje og sidste Hovedafdeling omhandler Kom- 
missionens Arbejde og Virksomhed, S. 126—175.  Kom- 
missionen foranledigede, at der udkom 4 Forordninger om 
Fællesskabets Ophævelse, hvoraf den første udkom den 29. 
Decbr. 1758, den sidste den 15. Maj 1761. Den første 
Forordning, der udkom, er i Korthed gjengivet S. 128— 
131; de andre er omhandlede henholdsvis S. 144, 145 og 
146. — Det Fællesskab, som Kommissionen ønskede at 
faa afskaffet, var paa ingen Maade det; der bestod mellem 
Bønderne om den enkelte Bys Marker, men derimod det, 
der bestod, dels mellem forskjellige Lodsejere om samme 
By og dels mellem forskjellige Byer om Jord. Ophævelsen 
af Fællesskabet mellem de forskjellige Lodsejere frembød 
dog store Vanskeligheder, se S. 132—136. Efter Forord- 
ningerne hurde de mindre Lodsejeres Gaarde i en By efter- 
haanden ved Magelæg eller Kjøb gaa over til en større 
Lodsejer, men de smaa Lodsejere var ikke altid tilfredse 
hermed. Kjøbenhavns Universitet havde f. Eks. sit Gods 
saa spredt, saa det næsten altid var mindste Lodsejer i 
de vedkommende Byer. De store Lodsejere vilde da mage- 
skifte med Universitetet, hvorved dettes Lærere ikke blot 

fandt sig forurettede, idet de stadig skulde fortrække, men 
de fik endog »Samvittighedsskrupler«, idet Fundatserne 
(Regler for Godsets Brug), hvorved Godset var givet til 
Universitetet, fremhævede, at ingen maatte afhænde det 
skjænkede Gods derfra, »under Guds evige Hævn, Straf 
og Vrede«, som det hedder i Frederik den andens Fundats. 
Kommissionen fik saa mange Bryderier med den Slags 
Godser, saa den fik udnævnt en »a parte« Kommission, 
der særlig skulde forhandle om disse Sager; men dennes 
Virksomhed fik dog ingen videre Betydning, se S. 136— 
143. Ogsaa i andre Retninger fik Kommissionen saa mange 
Bryderier, saa den i 1761 faar udnævnt 2 landkyndige 
Mænd i hvert Amt, der skal foretage Aastedssyn, d. e. 
tage Syn paa det omtvistede Sted og søge at mægle. Deres 
Virksomhed møder ogsaa mange Vanskeligheder, S.146— 
163. Ogsaa Bønderne var imod de tilsigtede Forbedringer, 
tildels paa Grund af, at Hoveriet derved vilde forøges. 
Forbedringerne førte nemlig en Masse Hegnsarbejde med 
sig, og naar Godsejeren blev Eneherre i en By, kunde 
han meget anderledes tumle med Bønderne, end naar der 
var flere Herrer; se S. 163—166. Endelig gives S.169— 
173 en kort Skildring af, hvad der naaedes ved hele den 
omtalte Bevægelse. Der naaedes mest paa Sjælland og 
mindst i Jylland. Men paa Sjælland klages der ogsaa over 
en utaalelig Forøgelse af Hoveriet. ; 
Povl Hansens Bog er i det hele en god, let læse- 
lig, fornøjelig og lærerig Bog: Den gjør Indtryk af at 
være paalidelig, og man mærker, at Forfatteren har været 
Herre over sit Stof. Ofte lader han sine Kilder selv føre 
Ordet, idet han gjengiver et større eller mindre Stykke af 
af dem ordret, og disse Gjengivelser passer saa godt ind 
i Bogens øvrige Indhold, saa de — langtfra at trætte Læs- 
eren — paa sin Maade gjør Bogen end mere fornøjelig og 
livlig. Jeg har i det foregaaende søgt at give enkelte 
Eksempler herpaa. — Bogen har, saa vidt jeg skjønner, 

kun én væsentlig Fejl: den er fuldstændig blottet for Over- 
skrifter saa vel som for Indholdsoversigt, og den kjender 
kun lidt til udhbævet Tryk. I det Haab, at det kunde lette 
Brugen af Bogen,. har jeg derfor ogsaa i det foregaaende 
søgt at give en Oversigt over dens Indhold, og af den 
Grund har jeg ogsaa været nødt til at gaa mere i Enkelt- 
heder, end jeg ellers vilde have gjort. 

Forfatteren slutter Bogen med følgende Udtalelse: 

»Er en stor og god Sag ved Slægtleds Arbejde trods 
alle Hindringer ført frem til Sejr, da har Eftertiden stedse 
en stærk Tilbøjelighed til at give hele Æren derfor til den 
eller de Mænd, der endelig hidførte Aføjørelsen, og en 
lignende Tilbøjelighed til at glemme de Mænd, som først 
fik Øje paa Opgaven, og som indledede Arbejdet og gjorde 
de første usikre Skridt hen imod Maalet. Der er altid en 
vis Uret i dette, saa sandt som disse forberedende Arbejder 
om end fejlende og vildledte, dog stedse til en vis Grad 
betinger Sagens lykkelige Udfald. Hver Gang Slægten atter 
staar midt i Arbejdet for at løse et af de store Samfunds- 
spørgsmaal, hver Gang den føler sig utaalmodig over Stil- 
stand eller ringe Fremgang, da er det godt for en Stund 
at fæste Blikket paa Tider, der har været stillede paa 
samme Vis, godt at lægge Mærke til, at de Hindringer, 
der for Eftertiden viser sig som smaa, de har for Samtiden 
ofte vist sig som store, og næsten uovervindelige; den Af- 
gjørelse, der for Eftertiden viser sig som saa hurtig og let 
opnaaet, den har ofte maattet kæmpe sig frem gjennem 
Menneskealdres haarde Kampe, før den kronedes med Sejr. 
— Landvæsenskommissionen af 1757 kan vel give Anled- 
ning til Tanker og Overvejelser af den Art.« 

Ja, sandelig, vi trænger ikke mindst i vore Dage til 
den Slags Minder, og Tanker af omtalte Art vil heller ikke 
udeblive, naar man læser Povl Hansens Bog. 

Af de anførte Slutningsord, saa vel som af enkelte 
andre Udtalelser i Bogen synes det at fremgaa, at Forf. 
ser paa Landvæsenskommissionen af 1757 som den, hvis 
Medlemmer og Ophavsmænd »først fik Øje paa Opgaven, 
og som indledede Arbejdet«, det store Reformarbejde i 
Slutningen af forrige og Begyndelsen af dette Hundredaar. 
Dette er vistnok ogsaa den almindelige Opfattelse; og ganske 
vist: den unge Slægt lever jo altid paa Skuldrene af den 
gamle. Men jeg kunde dog have Lyst til at udkaste det 
Spørgsmaal, om ikke den omtalte Kommissions Arbejde 
snarere skal betragtes som en Aftenrøde, der minder om, 
at der nu snart kommer en Dag med Solskin, end det 
skal betragtes som en Solstraale i den tidlige Morgen- 
stund? Den brave Adam Gottlob Moltke — Farfader til 
Ædlingen Adam Vilhelm Moltke, der i 1848 overtog For- 
sædet i Martsministeriet — var sikkert Hovedmanden for 
hele Bevægelsen, og han var dog i Virkeligheden en be- 
stemt Aristokrat. Povl Hansen har da ogsaa fremhævet, 
at Bevægelsen var aristokratisk, idet den nærmest kun tog 
Sigte paa Godsejernes Tarv, og Bondens Stilling blev der- 
for snarere værre end bedre, værst paa de Steder, hvor 
de- tilsigtede Forbedringer var mest kjendelige. Men dette 
hænger ganske anderledes nøje sammen med den Udvik- 
ling af Landboforholdene, som fra Enevældens Indførelse, 
eller i alt Fald fra Kristian den femtes Tid, havde været 
fremherskende, end det hænger sammen med Landbo- 
reformerne i Slutningen af forrige og Begyndelsen af dette 
Hundredaar. 

Ved Enevældens Indførelse var baade Land og Stat 
ganske overordentlig fattige. Staten maatte fordre over- 
ordentlig store Skatter i Forhold til Skatteevnen af alle 
og enhver. Bonden kunde ikke svare baade Landgilde til 
Godsejeren og Skatter til Staten, ofte ingen af Delene, og 
Staten fandt derfor sin Fordel ved at frigive Sædegaardene 


eller Hovedgaardene for Skatter og saa paa den anden 

Side gjøre Sædegaardsejerne ansvarlige for Skatterne af 
alt deres Bøndergods, hvad enten det var øde eller beboet. 
Dette var sikkert ikke nogen let Sag for Godsejerne, da 
mange Bøndergaarde laa øde hen, og Bønderne paa Resten 
sad i ÅArmod. Statskollegiet udtalte i 1673, at de fleste 
Godsejere rimeligvis havde mere øde end besat Gods. Da 
nu Staten altsaa hævede største Delen af Skatterne paa 
Landbruget hos Godsejerne, saa maatte Spørgsmaalet om 
deres Stilling ogsaa særlig komme til at ligge den påa 
Sinde. Det maatte være en betænkelig Sag for Staten, 
om Godsejerne ikke kunde bestaa, og mange af dem, 
maaske de fleste, sad meget løst i Sadlen. En Masse 
Godsejere gik fallit i de nærmest følgende Aar efter 1660, 
og i 1685 fremhævede Rentekammeret den sørgelige Kjends>- 
gjerning, at de fleste Godsejere eller Proprietærer, som de 
den Gang sædvanlig kaldtes, var enten uformuende eller 
mistrøstige, saa at de ofte forlod deres Herregaarde og 
Godser, fordi de ikke formaaede at udrede deres Bønders 
Skatter. Deres Ejendomme gik da over til Statskassen, 
»Eders Majestæt ikke til ringe Afgang udi sine Intrader«, 
som det hedder i Rentekammerets Betænkning. Grunden 
til disse tilvisse sørgelige Tilstande var Bondens usle Kaar, 
Som nævnt var mange Bøndergaarde øde, og Bønderne 
paa Resten kunde ofte hverken svare Landgilde eller Skatter. 
Værdien af Hoveriarbejdet var derfor og blev i den følg- 
ende Tid i Almindelighed den væsenligste Indtægt, Pro- 
prietæren havde af sit Bøndergods, og om han skulde 
kunne bestaa eller ikke bestaa, maatte i en væsentlig Grad 
bero paa, om han kunde bringe noget ud af: Hoved- 
gaarden ved Hjælp af Hoveriarbejdet. At bringe saa 
meget ud af Hovedgaarden som muligt var da ogsaa Maalet 
for mange Foranstaltninger i denne og den følgende Tid. 
— Naar vi nu hertil mindes, at det netop var paa denne 


Tid, det merkantile System eller Beskyttelsessystemet fik. 


Indgang, og at det i Overensstemmelse hermed. var den 

almindelige Tankegang, at Staten ved Tvangsforanstalt- 
ninger skulde lede Udviklingen i bestemte Retninger, såa 
har vi, synes jeg, Nøglen til Forstaaelsen af Landboforhold- 
enes Udvikling i Enevældens første Hundredaar. 

For Landbrugshistoriens Vedkommende vil jeg kalde 
nysnævnte Tidsrum for Proprietær-Politikkens Tidsrum, og 
af det foregaaende vil man forstaa Meningen hermed. 
Staten maatte ved alle Landbrugsforanstaltninger have 
Proprietærernes Stilling for Øje af Hensyn til Skatterne, 
Proprietærerne. var desuden Landbrugets Fabrikanter, og 
i Overensstemmelse med det merkantile System skulde 
deres Virksomhed ledes og beskyttes fra oven. 

De første enevældige Konger forstod meget godt, at 
Landbruget var Danmarks Hovedindtægtskilde, og naar 
Kristian den femte derfor i sit Testamente indskærper 
sine Efterfølgere, hvad de særlig skal fæste Opmærksom- 
heden paa, »for at de kongelige Intrader maa jo længere 
jo mere tiltage«, saa nævner han som det, der har størst 
Betydning, at »Agrikulturen og Jordens Dyrkning vel i Agt 
tages«. Baade Frederik den tredje, Kristian den femte og 
Frederik den fjerde søgte da ogsaa at fremme Landbruget, 
saa godt de forstod det. Regeringen prøvede paa at fore- 
skrive, hvad der som Regel skulde saas paa en ikke ringe 
Del af fzandets Jorder: Hampefrø, Hørfrø, Roefrø. I 1710 
fik Stiftaritmanden i Aarhus Stift. Ordre til, hvis der paa 
Grund af det foregaaende Aars slette Høst ikke var saaet 
saa megen Rug som sædvanlig, da at tilholde Proprietær- 
erne og andre, at »der da desto mere af Byg og Havre 
og anden Sæd nu i Foraaret bliver lagt«lI!! Men særlig 
søgte dog Regeringen at regulere Udviklingen af Husdyr- 
holdet ved f. Eks. at paabyde, at Hingste, der gik løse 
paa Fælleden, skulde være, af en vis Højde, eller at Pro- 
prietærer og andre, der evnede det, skulde holde gode 
Stutterier. Denne Virksomhed for Landbrugets Fremgang 
svarer, synes jeg, fuldt ud til Adam Gottlob Moltkes Virk- 

somhed i en senere Tid. Landbruget var i Mellemtiden 
gaaet fremad andet Steds, og derfor kunde Moltke, belært 
heraf, arbejde for Indførelsen af et bedre Sædskifte; men 
Maalet for dette hans Arbejde var ikke højere, end det 
havde været for de ovennævnte Konger og deres Mænd. 
— Og naar Landvæsenskommissionen af 1757 særlig ar- 
bejdede for Ophævelse af Fællesskabet mellem de forskjel- 
lige Lodsejere, saa var dette heller ikke noget nyt. Det 
var et Arbejde, der allerede begyndte i Kong Hans's Tid, 
og som siden mer eller mindre stødvis var bleven fortsat 
ned gjennem Tiderne. Da Godserne dannedes i Middelalderen 
kom den enkeltes Gods nemlig i Almindelighed til at ligge 
meget spredt, ofte saa godt som over hele Landet. Og 
mærkeligt nok: som Proprietær-Politikkens Tidsrum slutter 
— mener jeg — med et kraftigt Arbejde for en tæt Sam- 
ling af Bøndergodset i Nærheden af Hovedgaarden, saa- 
ledes at hver Proprietær faar sit for sig uden Fællesskab 
med andre, et Arbejde, i Spidsen for hvilket Landvæsens- 
kommissionen af 1757 altsaa gik, saaledes indledes Tids- 
rummet med et Samlerarbejde af selv samme Art, navnlig 
fremkaldt derved, at Regeringen som en Betingelse for 
Hovedgaardenes-Skattefrihed satte, at der til Hovedgaarden 
skulde høre mindst 200 Tdr. Hartkorn Bøndergods, der 
skulde ligge inden for 1 Mils Afstand fra Hovedgaarden. 
Formaalet med dette Arbejde for at samle Godserne var 
og blev stadig det samme: Jo mere Bøndergodset samledes, 
desto bedre kunde Proprietæren overse det og lede dets 
Dyrkning, desto bedre kunde han udnytte Bøndernes Hoveri- 
arbejde, og desto større Udbytte maatte han kunne have 
af Godset. Men dette er netop god Proprietær-Politik. Og 
gik Landvæsenskommissionen af 1757 end lidt videre, end 
man hidtil var gaaet, idet den søgte at skille By fra By, 
saa forlod man dog derfor ikke det gamle Spor, efter som 
en saadan Adskillelse i Almindelighed var nødvendig, naar 

enhver Proprietær virkelig skulde have sit for sig uden 
Fællesskab med andre. 

Men ogsaa flere andre Foranstaltninger viser os, at 
man før 1757 havde arbejdet. alvorligt for at hjælpe Land- 
bruget frem. -Jeg skal her nævne et Par af de vigtigste. 
Stavnsbaandet indførtes slet og ret som en Beskyttelse 
Jor Landbruget og dettes Fabrikanter. Navnlig Frederik 
den fjerde, men da ogsaa de andre Enevoldskonger forud 
for Frederik den femte havde rimeligvis fuldt saa meget 
som Moltke Syn for, at Bonden var usselt stillet, og at 
han burde hjælpes. Men Proprietær-Politikkens ubøjelige 
Krav tvang først Frederik den fjerde til at se gjennem 
Fingre med, at Proprietærerne til Trods for Loven efter- 
haanden indførte Stavnsbaandet, og siden blev Kristian 
den sjette paa samme Maade tvungen til at gjøre Stavns- 
baandet lovligt, 1733, skjønt han ved sin Regeringstiltræd- 
else havde givet Bønderne fri. Der var nemlig tilsyne- 
ladende ikke andet at gjøre., Proprietærerne raabte i 
Munden paa hinanden, at de ikke paa anden Maade kunde 
bestaa, da Bønderne ellers løb fra dem, saa de ikke kunde 
faa Jorden dyrket, og naar Proprietærerne ikke kunde 
bestaa, hvorfra skulde da Staten hente sine Skatter? Stavns- 
baandet kan altsaa betragtes som en Beskyttelse for Land- 
bruget og dets Fabrikanter, et Slags Udførselsforbud, der 
skulde hjælpe Fabrikanterne til en rigelig og billig Pro- 
duktion. 2 Aar efter Stavnsbaandets lovlige Indførelse, 
1735, kom Modstykket dertil: Forbud. mod Indførsel af 
Korn til Danmark og det søndenfjeldske Norge, hvor- 
ved Prisen skulde hæves paa et af Landbrugets vigtigste 
Produkter, Korn. Men som Udførselsforbudet gik ud over 
. Bønderne, Landbrugets Arbejdere, saaledes kom Indførsels- 
forbudet heller ikke dem til Nytte. Det var nemlig meget 
sjældent, at Bønderne fik Korn til overs til Salg, hvorimod 
Proprietæren skulde have en stor Del af sine Indtægter 
gjennem Kornsalg. 

Der kan altsaa ikke være Tvivl om, at man forud for 
1757 har arbejdet endog temmelig alvorligt for at frem- 
hjælpe det betrængte Landbrug, men selvfølgelig har en- 
hver Tids Mænd arbejdet efter den Forstaaelse, de nu 
havde af Sagen. Det samme gjorde Landvæsenskommis- 
sionen af 1757. Men gjennem alle disse Arbejder — og 
jeg mener ogsaa gjennem nysnævnte Kommissions Arbejder 
— gaar der en rød Traad, som hedder Proprietær-Politik. 
Gjennem de Arbejder, der fremkaldte de store Landbo- 
reformer i Slutningen af forrige og Begyndelsen af dette 
Hundredaar gaar der ogsaa en rød Traad, men denne har 
et helt andet Navn. Det, disse Arbejder sigtede mod, var 
Bonden, hans Frigjørelse og Opkomst, men dette Maal 
kjender Moltke og hans Mænd sikkert endnu mindre til 
end f. Eks. Frederik den fjerde. 

Dalum Landbrugsskole, den 10. Oktbr. 1890. 

Niels Anton Hansen. 


Om Varemarkedet. 
Af Chr. Faber. 

Vare- og Produktmarkedet har i den forløbne Måned 
været fast, jevn Omsætning, med tildels højere Noteringer. 
Pengemarkedet fast, med højere Diskontosats. — Kaffe. 
Tilførslerne til Rio og Santos er vedvarende betydelige og 
Priserne derfor paa Produktionsstedet nedadgående; men 
Udlandet tør under disse Forhold ej købe, da man frygter 
for endnu lavere Priser, forinden man når at få eventuelt 
købte Varer hjem. Priserne er derfor såvel i Amerika 
som og i Europa meget faste, begrundet på, at: Lagrene 
herhjemme mere og mere smelter sammen; men der er 


123 


dog nu nær Udsigt til lavere Priser, såmeget mere som 
den kommende Høst lover meget stort Udbytte. — Sukker. 
Artiklen ligger ikke ugunstig, Stalistiken er meget god og 
de lyse Septemberforhåbninger ikke så ganske slåede til. 
Imidlertid er det vanskeligt på dette Tidspunkt at udtale 
noget positivt om Artiklen — synderlig lavere Priser tror 
jeg næppe, man tør gøre Regning på. — Pis meget fast. 
— Kartoffelmel flovede noget af først i Måneden, men 
er nu atter fast med Tendens til højere Priser. Der klages 
over, at Kartoflerne iår — begrundet på det kolde og 
fugtige Vejr vi har haft — indeholder så lidt Stivelsemel. 
— Sago rolig, men fast. 

Frugter. Tørre Æbler meget faste. — Korender 
ligeså. — Prisen for B/ommer på Levering er stegen be- 
tydeligt i den seneste Tid, og Tendensen for denne Årlikel 
er vedvarende meget animeret. — Valenzia-Rosiner' holder 
sig endnu billig, men der ventes senere hen højere Priser, 
da Høsten iår, såvel af Smyrna- som af Sultana-Rosiner 
er lille, og Priserne for disse Kvaliteter derfor meget høje. 
— Mandler ublu dyre. Istedetfor bitre Mandler begynder 
man nu at bruge Kærnen af Ferskenstene. — Sucade stig- 
ende. — Malaga-Rosiner meget faste. 

Kryderier gennemgående rolig. — Welliker flov. — 
Cassta fastere. 

Frømarkedet uforandret meget fast. 

Amerikansk Kød knapt og- Priserne noget højere. 

Dansk Svinefedt uforandret. Af-fremmed, rent Svine- 
fedt bruges der nu en hel Del her i Landet. 

Sølv noget lavere. - Rubelkursen ligeså. 

Foderstoffer. Skønt. Købelysten for Foderstoffer er 
svag og meget ringere end sædvanlig for Årstiden, hvilket 
også giver-sig tilkende ved små Tilførsler, er Fordringerne 
dog vedvarende faste, og navnlig gælder dette for Hvede- 
klid, der i den sidste Måned næsten er stegen 8 pCt. Til- 

budene heraf er vedvarende meget ringe. — Rapskager 
flovere og udbydes fra alle Sider meget rigeligt til lavere 
Priser. — Palmekager og Hørfrøkager uforandrede. — 
Solsikkekager og Hampefrøkager mattere; ved Bud kan 
Prisen vist trykkes 1 å 2 Mark. ; 

Smørmarkedet. Ganske mod Forventning har Smør-. 
markedet i denne Maaned været overordentlig livligt. Den 
25. f. M. gik Noteringen 5 Kr. lavere, og holdt sig ufor- 
andret i 91 Kr. den følgende Uge, skønt Markedet allerede 
da var betydelig bedre, men gik så den 9. Oktober 5 Kr. 
højere, den 16. igjen d Kr. højere og endelig den 23. gik 
Noteringen op i 105 Kr. — Skal man søge Aarsagen til 
dette glimrende Begær, tror jeg, at to Ting væsentlig spiller 
en Rolle her, nemlig 1) at Produktionerne er aftagne ufor- 
holdsmæssig meget, samt 2) at der iår kun har været 
meget små Lagre i Skotland, og at disse næsten er ud- 
tømte, således at Skotterne bliver nødte til at sende Ordres 
"herover på frisk Smør, hvilket vi ellers ikke er vante til 
på denne Årstid, ialfald ikke efter saa stor en Maalestok, 
som det er sket de sidste Uger. Udsigterne er nærmest 
for et slæbende Marked i de nærmeste Uger. 

Æg: Priserne har nu nået en Højde, som er meget 
sjælden for denne Årstid, og vore engelske Købere trykke 
sig ved at anlægge de exceptionelle høje Priser. Piklede 
Æg kommer nu frem og finder god Påagtning. 


Bremens Industri- og Handelsudstilling. Vestindien ud- 
stillede: Svampe, Skildpaddeskaller, Tobaksplanter, Strå- 
hatte, søde Kartofler (kan veje indtil 150 Pd.), vegetabilsk 
Uld (fin som Dun), Vox, Honning, Træ, Kakao, Sukker, 
Syltetøj, Cigarer, Hamp og Sukkerrør. — Amerika ud- 
stillede ved Standard Oil Compagni i Newyork: Modellen 
af et Tankskib, der er inddelt i forskjellige selvstændige 
Rum, som ved Rørledninger står i Forbindelse med hin- 

anden, og hvorigennem Petroleumen ledes ind i Skibet fra 
Sisternerne i Land. (I Bremen er der nu etableret en 
Petroleumtøndefabrik, der kan lave indtil 2000 Tønder om 
Dagen). Det samme Kompagni udstillede også en Model 
af en Petroleumsbrøndborer, der har meget tilfælles med 
vore hjemlige Aparater for artesisk Brøndboring. Endelig 
udstillede Amerika en stor Model af en Bomuldsplantage, 
hvori man så Negre beskæftigede med at plukke Bomulden 
af Træerne og bagefter pakke den i Baller. (Forts.) 

Mac-Kinley-Lovens Virkninger. (Den nye Toldlov i 
Nord-Amerika). »De betydelige, ofte 100 pCt. store, Pris- 
stigninger, som indtrådte i Amerika efter den 6. Oktober, 
viser bedst, i hvad Retning Loven virker, og af hvilken 
Ånd den er gennemtrængt. 

Den nye Toldtarif er det absolute Kapitalvældes Grund- 
lov. Amerikas Storkapitalister har længe set alle deres 
Foretagender lykkes, og Millionerne har hobet sig i deres 
Pengekaåsser. De store Gevinster, de har taget ind, ægger 
dem mod endnu større Vinding — Millionerne stiger dem 
til Hovedet, en Art begærligt Vanvid griber dem, og gjort 
svimle af de kæmpemæssige Summer, de har indvunden, 
drømmer de nu en Drøm om at suge al Amerikas Rigdom 
ind i deres Formuer. Mac Kinleys Lov er den Skruestik, 
ved hvis Hjælp hin Udpresning skal sættes i Værk. Under 
dens vældige Tryk vil Guldet og Sølvet tvinges ud af alle 
de amerikanske Samfunds brede Lag og samle sig i Milliard- 
mændenes Pengeskabe. Det er Storkapitalens Guldalder, 
som nu oprinder hinsides Atlanterhavet. Fri for al uden- 
landsk Koukurrence kan den amerikanske Producent nu 
tilråbe de forenede Staters store konsumerende Befolkning 
et »Pengene eller Livet«, der er ligeså frygteligt som de 
middelalderlige Vejrøveres Tilråb. : 

Det bliver Amerikas Konsumenter, som må betale dette 
Hausse-Gilde, som nu begynder derovre! I første Række 
Arbejdernes store Masse. Gennem deres Organisation vil 

de søge at værge sig, og det vil måske lykkes dem at 
opnå højere Lønsatser. Men samtidigt med denne Indrøm- 
melse vil Fabrikanten erklære, at Lønningsforhøjelsen har 
forøget hans Produktionsomkostninger så stærkt, at han 
må "sætte Prisen op på sine Varer. Og Arbejderen er 
lige nær. ... 

Skulde da under dette Væddeløb imellem Arbejdsløn 
og Varepris den sidste komme så højt til Vejrs, at Ud- 
landets Produkter atter — Tolden til Trods — kan komme 
med i Konkurrencen, da må enten Tolden forhøjes påny 
eller den amerikanske Industri må vige for Udlandets im- 
porterede Varer — .og den amerikanske Arbejder er der- 
med brødløs. 1 Evropa har Mac Kinleys Lov allerede be- 
gyndt at virke. De wienske Perlemoder-Arbejdere står 
pludselig uden Beskjæftigelse, og det vil gå mange Industri- 
grene som denne. 

Man har henvist til, at der måske i Sydamerika kunde 
findes en Erstatning for det Marked, Evropas Industri har 
tabt i de forenede Stater. Men den nordamerikanske Indu- 
stri vil — styrket ved de høje Priser, dens Produkter be- 
tales med i Indlandet — sikkert kunne underbyde alle 
Konkurrenter på sydamerikanske Markeder. De evropæ- 
iske Producenter har i den Tid, der gik umiddelbart før 
Mac-Kinley-Lovens Ikrafttræden ved en forøget Produktion 
ijent Summer, som tildels holder dem skadesløse for de 
Tab, der nu vil tilføjes dem. Men for de evropæiske År- 
bejdere ser det ilde ud. De sidste Tiders forcerede Pro- 
duktion i de evropæiske Exportfag har draget store Arbejder- 
masser ind i disse Brancher; idet Mac-Kinley-Loven nu 
afskærer disse Industrier fra deres Hovedmarkeder, bliver 
alle disse Arbejdere med et brødløse. I Evropa som i 
Amerika virker den potenserede Protektionisme hinsides 
Atlanterhavet i samme Retning — ødelæggende for Arbejd- 
ernes store Masser, beskyttende Kapitalens få Mænd.« (Efter 
Børtidenden). 

De Lande, der særlig kommer til at lide under Mac- 
Kinley-Loven, er i første Række Frankrig, derefter Tysk- 
land, Østerig og England, men forøvrigt vil den sandsynlig- 
vis blive mærket overalt; ti den betydelige Industri i Amerika, 
som Mac-Kinley-Loven nødvendigvis meget snart må frem- 
tvinge, vil skabe 1) forøget Brug for Arbejdere, 2) høje 
Lønsatser, og. disse Forhold vil igen, ganske naturligt, be- 
virke stor Udvandring fra den gamle til den nye Verden. 
Bismarcks Protektionisme begynder at hævne sig, Amerikan- 
erne har været lærvillige Elever; og hvem, der lider under 
hele den dæmoniske Bevægelse, det er Samfundets brede 
Lag; men Spørgsmålet bliver: hvorlænge vil det tåle det? 
Det synes, som om et Opgjør umulig kan udeblive. 

Tang. Hvorfor driver vi danske ikke Tangindustrien 
langt mere end vi gør? Langs hele Norges Kyst er det 
en stor Industri, hvorved mange Mennesker tjener meget 
betydeligt. Efter at man har bjerget Tangen, spredes den 
på Landjorden og tørres, hvorefter den samles i store 
Bunker og brændes — ikke i Lue — men ulmende, som 
ved Fabrikationen af Trækul. Asken er grålig og meget 
efterspurgt, da den indeholder endel Jod. 


Odense, den 28. Oktober 1890. 


Sommerens Skolemeges 


Dansk Skoleforenings Møde i Viborg i de to første 
Dage af August har efterladt lyse Minder hos Deltagerne. 
"Forhandlingerne samlede sig især om to af "de Hoved- 
Spårgsmaal, som Foreningen har sat paa sit Program: 
Bårnehjems-Sagen og Ønskeligheden af Oprettelsen af 

Seminarier for Lærerinder i Smaabårns-Skoler. Rigs- 
arkivar AA. D. Jørgensen holdt et historisk Foredrag, der 
blev varmt paaskjonnet. Beboerne af Viborg viste stor 
Velvilje overfor Foreningen. 

- Det nordiske Skolemøde i Kjøbenhavn, som fulgte 
kort efter Mødet i Viborg, har vel især haft Betydning ved 
at tilvejebringe ny og forny gamle Bekjendtskaber imellem 
Lærere fra Sverig, Norge, Finland og Danmark. Professor 
Kromans Tanker om Skolevæsenets Omdannelse vil vente- 
lig efter dette Møde, endnu mere end får, komme under 
Forhandling. 

Lærermødet i Askov havde paa Grund af dets Til- 
slutning i Tiden til Mødet i Kjøbenhavn mange Deltagere 
fra Nordens andre Lande, der vilde nytte Lejligheden til 
at se en dansk Folkehåjskole. 

Det store Folkehåjskolemøde sidsti August paa Hvilan 
ved Malmø talte færre Deltagere fra Finland og fra Norge 
end Mødet i Askov; men det gav rig Lejlighed til at bringe 
svenske og danske Folkehåjskolelærere i nærmere Forhold 
til hverandre. Professorerne Ribbing og Weibull fra Lund 
og Literat Svensén fra Stockholm bidrog ved deres Fore- 
drag meget til at give Mødet sit rige Indhold. Dr. Holm- 
strøms Hjem vil være uforglemmeligt for Deltagerne i den 
fornojelige 5 Dages Sammenkomst. 


Historiske Bøger. 

N.E. S. Grundtvigs » Historisk Boørnelærdom« er nys 
udkommen i 9. Oplag (hos Lybecker & Meyer). Som be-. 
kjendt er det den lille Oversigt, hvormed Forfatteren i sin 
Tid indledede sine »Kronnikerim«, som man har fundet 

det ønskeligt at faa trykt særligt, for at den kunde lægges 
til Grund ved den første Undervisning i Historie. De tal- 
rige Oplag af det 24 Sider store Hefte vidner om, at det 
har været brugt mange Steder. Saa længe Grundtvig 
levede, foretog han jævnligt ved de ny Oplag smaa Ændr- 
inger, som man kan faa Rede paa i Sv. Grundtvigs Ud- 
gave af Kronikerimene (1875). Det var i Udgaven fra 1867, 
at den da 84 Aar gamle Mand fremstillede det som Vil- 
kaaret for en lykkelig Fremtid for Evropas Folk, at den 
Oplysning sejrede: »at Menneske-Folkenes virkelige og lykke- 
lige Frihed ikke bestaar i Flertallets Selvraadighed paa 
Papiret og paa Rigsdagene, men i en folkelig Styrelse og 
Jolkelig Lov og Ret, der sikkrer alle Frihed til at éro, at 
tale og at gjåre, hvad de vil, naar de kun lade Næsten 
nyde samme Skjel.« 

M. Mørk-Hansens »Kortfattet Lærebog i Verdens- 
historien for Ungdommen« hører ogsaa til de mest brugte 
Bøger af denne Art. Den foreligger nu i sjætte Oplag (187 
Sider, Schubothe). Det er en bemærkning, som bør be- 
nyttes i fremtidige Levnedsskildringer af den af vort Land- 
brug håjst fortjænte falsterske Godsejer Tesdorph, at Mørk- 
Hansen efter hans Opfordring holdt historiske Foredrag for 
unge Bønder og Bønderkarle, der om Vinteraftenerne sam- 
ledes paa Ourupgaard. Optegnelserne til disse Foredrag 
ligger til Grund for Bogen, og dermed hænger det vel 
sammen, at den udmærker sig ved en anskuelig Fortælling 
i et jævnt og klart Sprog. Paa de sidste 14 Blade dvæles 
der ved Begivenhederne fra 1848 til 1890 (Bismarcks Fald). 
Det kan synes at være, men er dog næppe i Virkeligheden 
en Modsætning til det, der oven for er anført af Grundt- 
vigs lille Bog, naar Mørk-Hansen slutter sin Lærebog med 
den Bemærkning om Rusland: »Her som andre Steder 
i Verden er det ikke saa meget Frihed og Lighed, hvortil 
der trænges for at gåre Menneskene lykkelige, som det er 
en bedre Folkeoplysning i kristelig Aand.« 

M. Trøans »Æn liden kirkehistorie for folkeskolen 
og hjemmet« er udkommen paa Cammermeyers Forlag 
(45 Sider). Det er en kort Fremstilling af Kirkens Historie, 
som vist nok i det hele er paalidelig, om der end i det 
enkelte findes Urigtigheder, f. Eks. 5. 20, at Martin Luthers 
Fader »var Hans Luther i Landsbyen Mohra, ikke langt 
fra Eisleben«. Naar det, at Luther opslog sine 95 Sætninger 
mod Afladshandelen, henføres til 1518, er det vel en Trykfejl. 
Det af Wichern oprettede »Rauhe Haus« har vistnok den 
Opgave »at uddanne kristelige Mænd for den indre Missions- 
virksomhed«, men er dog først og fremmest en »Rednings- 
anstalt«. 

Vilh. Poulsens »Fortællinger af; Norges Historie«, 
der udkommer paa Mallings Forlag, er nu med det 19. 
Hefte naaet. frem til det 18. Aarhundrede, da den tiltagende 
Selvejendom hjalp de »norske Odelsbønder« frem, medens 
deres Fæller i Danmark, som fik Stavnsbaandet at bære 
paa, blev mere undertrykte end nogén Tid får, — da en 
aandelig Paavirkning fra England gav en Del norske For- 
fattere et Præg, der var vidt forskjelligt fra det, de fleste 
danske fik ved deres Skolegang hos Tyskerne, —- og da 
der i det hele viste sig Tegn, som varslede om, hvad der 
skulde fuldbyrdes i det nittende Aarhundrede ved Norges 
politiske Frigjérelse. Poulsen fortæller særdeles godt, og 
hans Bog er udstyret med mange Billeder. 

Å. V. Heffermehls » Gejstlige Møder i Norge« (Cammer- 
meyer) indeholder blandt andet en udførlig Meddelelse om 
den baade af Trøan og Poulsen nævnte Forening » SYU- 
stjernen«, der bestod af 7 romsdalske og normørske Præster 
i det andet Aarti: af det attende Aarhundrede: Thomas 
von Westen i Veø, Jens Juel i Thingvold, Nicolay Engel- 
hart i Næsset, Amund Barlow i Kvernæs, Eiler Hagerup 


smstds., Peder Stråém i Bod og Ments Ascanius i Aure, — " 


og som har efterladt sig et uforglemmeligt Minde i »Finne- 

missionen«; men -»Syvstjernen« har ogsaa arbejdet for en 

Reformation af Kirken »paa Hovedet og paa Lemmerne«. 
L. Schrøder. 


——rærsos—meen 

Om Grundigheden og Pålideligheden af vor 


Naturerkjendelse. 
Af Poul la Cour. 


Naturlovene. 


Naturlovenes Uforanderlighed. Hvis det ikke er en 
medfødt Forvisning, er det i hvert Fald noget af det første, 
et Menneskebarn opdager, at saledes som det hidtil er 
foregået, foregår det fremdeles — det går idag som igår. 
Med hele Selvopholdelsesdriftens Ihærdighed griber Barnet 
såvelsom Dyrets Unge denne Grundsætning og bygger på 
den også imorgen. I mere moden Alder bliver Mennesket 
sig den bevidst, så at man kalder enhver tænkelig Afvig- 
else derfra et Under (Mirakel). 

Tusindtals Erfaringer stadfæster efterhånden denne Sæt- 
nings Rigtighed — Sætningen om Naturlovenes Uforanderlig- 
hed — i den Grad, at mange Mennesker betragter den som 
absolut. Hvem der gjør dette, motiverer denne Betragt- 
ning på forskjellig Måde. Nogle, der ikke anser Naturen 
for knyttet til et personligt Ophav, tager det for en tør 
Kjendsgjerning, at Naturen er, som den er, og ser selv- 
følgelig ingen Mulighed for, at den nogensinde kunde have 
været anderledes. Andre, der tror på en Skaber, mener, 
at denne på Grund af sin guddommelige Uforanderlighed 
må lade sit Kraftens Ord, der bærer hvert mindste Gran, 
lyde uforanderligt til alle Tider. 

I begge Tilfælde hviler Påstånden om, at Naturlovene 
er absolut uforanderlige, på Tro — jeg vil her sige: kun 
på Tro; det vil sige: Påstanden herom har ingensomhelst 
Vægt, når Talen er om Naturerkjendelse. Kun Erkjend- 
elserne, Erfaringerne har her en Stemme. 

Nu er Erfaringerne imidlertid mange — såre mange; 
og det er derfor rimeligt nok, at vi efterhånden har vænnet 


»Danskoren", V. 9 

os til at betragte Naturlovenes Uforanderlighed som noget 
sikkert, noget, hvorpå ikke alene Naturforskeren, men også 
Lægmanden hygger sit Arbejde, ja, indretter sit Liv — 
hvad skulde man vel ellers indrette sig efter? Men, som 
det i forrige Afhandling blev fremdraget, om end Erfaring- 
erne er talrige, er det Ikke-erfarede endnu uendelig tal- 
rigere; og vi kan ikke svare for Umuligheden af Afvig- 


elser, hverken udenfor vore Erfaringsgrændser (vor Levetid 


eller, højt regnet, Menneskeslægtens Historie) eller endog 
midt i vor egen Tid. Naturforskningens Historie har vist 
(S. 12) Utilstedeligheden af sådanne Påstande. 

Naturforskningen kan altså på ingen Måde nægte Plads 
for Underet,. medens den selvfølgelig heller ikke kan befatte 
sig dermed; thi den kan kun arbejde — ligesom ethvert 
Menneske kun kan arbejde — under Forudsætningen af 
Naturlovenes Uforanderlighed. 

Hvad Troen på Mirakler angår, forekommer det mig 
ikke en Gang nødvendigt, at denne knytter sig til en fore- 
løbig Ophævelse af Naturlovene; thi er Naturlovene en 
Udøvelse af Guds Ord, vil Loven jo simpelthen blive, som 
dette Ord lyder; og når nu Gud lader sit Ord lyde ander- 
ledes til en syndig end til en syndfri Slægt, over en op- 
rigtig bedende end over en Gudsfornægter (hvad godt kan 
tænkes, uden at Gud bliver sig selv ulig), så er der ikke 
hermed noget ophævet; thi det, der skulde kaldes ophævet, 
existerede jo slet ikke; det var kun det, der vilde være 
kommen til at existere, hvis Guds Ord havde lydt som 
sædvanlig, 

Men hvorledes man end af andre Grunde — Troes- 
grunde — stiller sig til dette Spørgsmål, så er det klart, 
at vi såvelsom Dyret indretter og må indrette vort Arbejde 
og vort Liv på Naturlovenes Uforanderlighed, men at vi 
ikke i mindste Måde kan indestå for denne Lovs uende- 
lige Udstrækning, hverken i Evighed eller endog i Tiden. 

Naturlovenes Beskaffenhed. Endvidere møder Men- 
nesket Naturen med en Tro, hvortil der næppe kjendes 
tilsvarende fra Dyrenes Verden, og denne Tro er ikke 
bygget på Erfaring, men er Mennesket medfødt. Den går 
ud på, at der må være Enhed i de Mangfoldigheder, som 
åbenbarer sig for os; men er der Enhed, må denne Enhed 
kunne udtales i Ord, og dette på en overkommelig, vente- 
lig enfoldig Måde.” 

I Kraft af denne Tro søger vi at samle så mange 
Fænomener under et enkelt Udsagn, så kort og fyndigt 
som muligt, såsom: »Varmen udvider alle Legemer«. Når 
man nu fra først af har gjort en Del Erfaringer, som har 
ført til Udtalelsen af denne Lov, var det på Forhånd ikke 
urimeligt, men tværtimod på Forhånd det simpleste, at 
begynde med den Antagelse, at alle Legemer udvidede sig 
lige meget med Varmen; men her vilde man dog snart 
opdage, at Ordet »lige meget« ikke kunde bruges, men at 
Loven, for så vidt den skal give ordentlig Besked, ikke 
lader sig udtrykke ret simpelt, men måtte lyde f. Ex. så- 
ledes: Varmen udvider alle Legemer, om der end er For- 
skjel, så at 1 Varmegrad udvider Rumfanget af Kviksølv 
med 180 Milliontedel, af Jern med 35, af Kobber med 
DRE ; og herefter måtte følge en Fortegnelse over alle 
mulige Stoffer i Verden, ikke blot de 60 Grundstoffer, men 
også deres mange Tusinde Forbindelser. 

Dernæst vilde man vel til en Begyndelse antage, at 
dog hvert enkelt Legeme udvider sig lige meget ved en- 
hver Varmegråd; men nærmere Undersøgelse viser, at dette 
ikke heller er Tilfældet, og nu må man til at udtale Loven, 
f. Ex. således: Varmen udvider alle Legemer; men Udvid- 
elsen er for en enkelt Varmegrad for Kviksølvets Vedkom- 
mende 179 Milliontedel ved 0?, 183 ved 100%, 189 ved 
2009, 194 ved 300? osv., for Jernets Vedkommende 35 
ny Denne Tro |] på Enhed hænger åbenbart sammen med Men- 
neskets Forhold til Gud. i 

Milliontedel ved 100% 44 ved 300? osv. osv. Loven vilde 
nu blive en overordentlig vidtløftig Tabel, hvortil der dog 
måtte føjes, at hvert eneste Tal er unøjagtigt (jfr. S. 11). 
Men selv her vilde man ikke kunne standse. Udvidelserne: 
blive nemlig forskjellige, alt efter det Tryk, der hviler på 
Legemet; og skulde vi endnu en Gang omskrive Loven og 
nævne Udvidelsen for hvert enkelt Stof ved enhver Varme- 
grad og ved alle mulige Tryk, så vilde vi komme ind på 
en ren Uendelighed. 

Den første simple Ordlyd for Loven: »Varmen udvider 
alle Legemer« er altså kun en rå Tilnærmelse til, hvad 
der ikke med Nøjagtighed vilde kunne udtrykkes i en stor 
Bog; og den Smule Besked, hin Ordlyd giver, er ikke en 
Gang rigtig; thi der er Legemer, der trækker sig sammen 
ved Opvarmning, for Ex. Vandet, der trækker sig sammen 
ved at opvarmes fra O? til 49, 

Der er mange Exempler på, at Menneslægten først 
har antaget en Naturlov for at kunne udtrykkes på en 
lignende simpel Måde, som foran nævnte, men ved grun- 
digere og grundigere Undersøgelser har fundet, at der var 
Afvigelser og Undtagelser fra Loven, ja, at der tilsidst ikke 
blev det mindste Stykke af Loven tilbage, som var nøjagtigt, 
hvorimod man måtte nøjes med at udtrykke hvert enkelt 
af de mangfoldige Fænomener ved særlige Talstørrelser, 
der alle er beheftede med Fejl. Et andet sådant Exempel 
er i sin historiske Sammenhæng følgende: 

Engelskmanden Robert Boyle opdagede i 1660, hvad 
man. plejer at kalde Mariottes Lov,") nemlig, at en vis 
Mængde afspærret Luft, ved at trykkes dobbelt så stærkt, 
svinder ind til det halve Rumfung, ved at trykkes 3 Gange 
så stærkt, svinder ind til en Trediedel osv. 

Efter at man imidlertid i det attende Århundrede havde - 
opdaget, at der er forskjellige Luftarter til, hver med sine 


; £) Franskmanden Mariotte fandt senere det samme uden at 
kjende Boyles Opdagelse 

særlige Egenskaber, ligeså udprægede som de faste og 
dråbeflydende Legemers (Guld, Bly, Kviksølv asv.), kom 
man ind på at gjøre Undersøgelser over hver enkelt Luft- 
arts Sammentrykkelighed. En Franskmand, Despretz, inde- 
spærrede således ved Hjælp af Kviksølv forskjellige Luft- 
arter, hver i sit Glasrør, og underkastede dem alle samme 
Tryk, hvorved de ikke viste sig nøjagtig lige stærkt sammen- 
trykkede. Da imidlertid nogle af de mest sammentrykke- 
lige ved endnu stærkere Tryk lod sig fuldstændig forvandle 
til Vædske, blev den Mening almindelig blandt Fysikerne, 
at man måtte skjelne imellem Luftarter, der kunde trykkes 
til Vædsker, og Luftarter, der under alle Forhold forblev 
luftformige. De første, mente man, tilkom egentlig slet 
ikke Navn af Luft; man kaldte dem Dampe, således f. Ex. 
Kulsyre, den Luftart, der dannes ved Kuls Forbrænding, 
og som består af Kul og Iltluft, den samme Luftart, der 
stiger op af brusende Drikke, Øl, Sodavand, Champagne. 
Kulsyren har ellers alle en Luftarts Egenskaber, men den 
viste sig at sammentrykkes noget stærkere end efter Mari- 
ottes Lov; og den forvandler sig ved et stærkt Tryk til 
en vandklar Vædske. 

To udmærket dygtige og navnkundige franske Fysikere, 
Årago og Dulong, foretog senere en Række fine Målinger 
af det Rumfang, som atmosfærisk Luft indtager ved for- 
skjellige Tryk. Trykket blev målt ved en Kviksølvsøjle, 
hvis Højde i Meter ses i første Talrække i følgende Tabel, 
det målte Rum af den sammentrykkede Luft findes i anden 
Række; og i tredie Række findes det Rumfang, som Luften 
efter Mariottes Lov skulde indtage. 


Tryk Målt Rumfang Beregnet Rumfang 
076000 501,300 — 
3,61248 E 105,2a47 : 105,470 
5,00078 76,095 76,198 
8,59628 44: 308 44: 325 


1262000 ” 30,119 30,192 

Tryk Målt Rumfang Beregnet Rumfang 
16,58490 22,968 23,014 
20.49868 £ 18,525 18,588 


Om disse Målinger, der blev udførte med en til den Tid 
ukjendt Omsigt og Omhu, siger så Arago og Dulong selv, 
at de bekræfter Mariottes Lov, idet Afvigelserne fra de be- 
regnede Rumfang er så små, at de må anses for Målefejl. 
Disse berømte Fysikere var nemlig overbeviste om, hvad 
der den Gang var den almindelige Mening, at Mariottes 
Lov var rigtig, ja, man betragtede den næsten som en 
Fornuftlov, hvorfra der ikke kunde være Tale om nogen 
Afvigelse, forsåvidt Luften var virkelig Luft og ikke en 
Damp, som kunde gjøres til Vædske og derfor gav for 
stærkt efter for Trykket. — Og dog skulde man have ventet, 
at et ædrueligt Blik på ovenstående Tal, ja, på alle Arago 
og Dulongs Målinger i denne Henseende, kunde have vist 
Fysikerne tilrette; thi de målte Tal er vel ikke meget 
mindre, men dog alle mindre end de beregnede; og dette 
plejer ikke at være Tilfældet med Målefejl. Sådanne plejer 
gjerne at gå, snart til den ene Side, snart til den modsatte. 
Så kom Mesteren for alle fysiske Experimentatorer, 
Franskmanden Regnault, og ved endnu finere Methoder 
end Årago og Dulongs undersøgte han ikke alene atmo- 
sfærisk Luft, men også andre Luftarter, og han fandt, at 
for Ex. ved 14 'Atmosfærers Tryk sammentrykkes 
atmosfærisk Luft omtr. 0,006 mere end efter Mariottes Lov 
Kulsyre » 0,156 » » » » » 
Brint" » "0,007 mindre » » » » 
For atmosfærisk LuftsVedkommende kunde man imidler- 
tid skyde sig hen under, at denne måske ligeså lidt som 
Kulsyre var en rigtig Luftart, men »Damp«, så at den kan 
trykkes sammen til Vædske. Dette sidste har ganske vist 
senere vist sig at være Tilfældet. Det samme måtte da 
siges om alle andre Luftarter, som efter Regnaults Mål- 
inger også viste sig at lade sig sammentrykke stærkere 

"end efter Mariottes Lov. Men hvad skal man så sige om 
Brinten; thi som det ses af ovenstående, følger heller ikke 
denne Luftart Mariottes Lov, men lader sig sammentrykke 
mindre end ifølge Beregning; og for en Afvigelse i denne 
Retning skjønnes ikke nogen Undskyldning. Iøvrigt har 
Brinten senere vist sig også at kunne trykkes til Vædske, 
og den burde derfor ligeså vel som de andre sammen- 
trykkes stærkere end efter Mariottes Lov og ikke mindre 
stærkt. 

Der blev altså i den virkelige Verden ikke nogen 
eneste Luftart tilbage, som følger Mariottes Lov; og end 
ikke Forklaringer byggede på, at alle Verdens Luftarter er 
Dampe, og at virkelig Luft, som kunde følge Fornuftloven, 
slet ikke existerer, kan redde den indbildte »Fornuftlov«; 
thi Brinten, der vitterlig også er »Damp«, viser ved sin 
for ringe Sammentrykkelighed, at det ikke er den begynd- 
ende Fortætning, der .skyldes' Afvigelsen. 

Det går her ligesom ved Varmeudvidelsens Lov: man 
begyndte med at indordne Fænomenerne under en for- 
modet simpel Naturlov; men ved nærmere Eftersyn blev 
der ikke det mindste af Loven tilbage. Den simple Lov 
måtte afløses af lange Registre af Tal, som tilmed kun 
kjendes med en vis Grad af Tilnærmelse. 

Desuagtet kan Loven i grove Træk være ganske bruge- 
lig i Praxis. Det er som med et Espaliertræ:… man op- 
stiller rette Stænger eller spænder Ståltråd, som Træets 
Grene skal følge. I Hovedtrækkene sker dette; men strengt 
taget vil Grenene ikke absolut følge de foreskrevne Linier. 
Dette er uden Betydning i Praxis, og ligeså Afvigelserne 
fra de- udtalte Naturlove;- men når Spørgsmålet er om, 
hvor grundigt vi har erkjendt Naturlovene, da vil det af 
de nævnte Exempler være klart, at, medens vi ikke kan 
måle de enkelte Tilfælde med fuld Nøjagtighed, kan vi 
heller ikke trøste os herover med en Påstand om, at Na- 
turens Love er altid simple, og at vi derfor nok kan få 

Øje på dem i al deres Renhed bag ved vore ganske vist 
unøjagtige Målinger. Hvad vi får Øje på bag ved Måling- 
erne er ikke Naturloven selv, men en af os påfundet 
mathematisk Formel, der i grove Træk ligner den virke- 
lige Lov. 

Jeg tør ikke påstå, at der i enhver Lov, vi udtaler 
med mathematisk Bestemthed, findes og vil blive fundet 
lignende Afvigelser som de foran nævnte, hvortil der dog 
vilde kunne føjes mangfoldige andre; men det anførte er 
tilstrækkeligt til at vise, at det, som vi kalder Naturlov, 
ikke tør påstås at være nogetsomhelst andet end kortfat- 
tede Registre, hvori vi med større eller mindre For- 
gribelse på Sandheden indordner Naturens Fænomener, 
For bedre at kunne samle og overskue dem i vor Be- 
vidsthed. 

Jeg mener selvfølgelig ikke hermed, at Naturen ikke 
skulde besidde Lovbundethed, at for Ex. Brint ved et vist 
bestemt Tryk skulde have en anden Sammentrykkelighed 
ved en Lejlighed end ved en anden, når ellers Forholdene 
er de samme; men jeg mener blot, at hverken kan vi måle 
denne nøjagtigt, ikke heller står det i menneskelig Tænk- 
nings Magt at udfinde, hvor stor den må være. 

Jeg mener selvfølgelig heller ikke, at der skal kastes 
Vrag på Mathematikens Anvendelse på Naturfænomenerne; 
thi den er det bedste Middel, vi har, til ad Tankens Vej 
at bearbejde og anskueliggjøre de indvundne Resultater; 
ja, så længe en Naturvidenskabsgren ikke er nået til at 
give nogenlunde mathematiske Udtryk for sine Resultater, 
må denne Gren vistnok siges at være i sin første famlende 
Begyndelse. — Mathematikens egne Sandheder kan vel 
kaldes absolute Sandheder, og anvendte på Fysiken be- 
tegner de en Bestræbelse efter Nøjagtighed, men ingen- 
lunde, at Nøjagtighed er nået, eller overhovedet opnåelig. 

Det. er påfaldende, at mange Mennesker uden Betænk- 
ning hylder Naturlovene som Fornuftlove, det vil sige: 
Love, der på simple Måder og efter rent mathematiske 
Formler fuldbyrder Fænomenerne, og det er endnu mere 
påfaldende, at det ofte er de samme Mennesker, der ikke 
anerkjender noget fornuftigt Ophav bagved Naturlovene. 
En grundig Undersøgelse og ædruelig Betragtning måtte 
dog snarere lede lige til det modsatte; thi medens en 
Fornuftbestemmelse af Naturlovene viser sig at være umulig, 
er den Del af Naturlovene, som vi kan erkjende og op- 
fatte, på sådan Måde fornuftig, at det er umuligt andet 
end at antage, at de er satte, som de er, med Hensigt. 
Dette ses let, når man vil indlade sig i en Betragtning 
over, hvor uundværligt det vilde være for vor Tilværelse, 
at nætop dette og dette foregår, som det gjør; at, med 
andre Ord, Verden er teleologisk, at der ligger en Hensigt 
til Grund for den, og at den må have et fornuftigt Ophav. 

Jeg har oplyst dette ved adskillige Exempler i en Af- 
handling i »Danskeren«, I, S. 67—82, hvor jeg væsentlig 
holdt mig til de Egenskaber, hvormed Vandet. er forsynet. 
Der er bleven udtalt Ønske om, at jeg skulde angive flere 
Exempler, hvad der vel også ved Lejlighed kan ske; men 
for dem, der ellers er lidt -kjendte med Naturen, behøver 
jeg blot exempelvis at pege på Kullets Egenskaber, navnlig 
i dets talrige Forbindelser med Ilt, Brint og Kvælstof. Den 
Rolle, som disse mangfoldige Forbindelsers ejendommelige 
Egenskaber spiller i hele den levende Verden på Jord- 
kloden, giver rigelig Anledning til at studse ved, at disse 
Egenskaber nætop er blevne, som de er. 


140 


En students rejse fra efteråret 1827, 
(Af Chr. Sigfred Leys papirer.”) 


Efter en del bryderi blev den 21-årige Sigfred Ley i 
oktober 1827 dimitteret til Kjøbenhavns universitet af dr. 
Rudelbach. 

Det første sted, som den unge mand nu længtes efter 
at gæste, var Sønderborg på Als. Her levede endnu hans 
fromme farmoder, Marie Schou.”) Hun var ved den tid 
88 år gammel, svag og meget skrøbelig af legeme, men 
stærk i troen. Hendes unge sønnesøn kom nu til hende 
for at få hendes velsignelse til sin livsgerning. 

Sigfr. Ley har efterladt sig nogle små dagbogsoptegn- 
elser fra denne rejse, som vi her vil følge. 

Fredag den 19. oktober kl. 12 gik han ombord. på 
Kjøbenhavns rhed på et fragtskib, ført af kaptejn Clemmen- 
sen. Kl.1 hejsede de sejl, og søndag middag kastede de 
anker i Flensborg bugt. For denne fart måtte Ley betale 
10 mark kurant (»det er 3 specier på 20 skilling nær«); 
men så lå han også i kahytten og havde »særdeles god 
bekvemmelighed«. Hans medrejsende var, foruden to skibs- 
kaptejner, en juridisk kandidat Preen fra universitetet i 
Kiel og en forvalter Rønnenkam, »en lystig fyr«. Med 
den kielske kandidat samtalede Sigfr. Ley en del. Om lør- 
dagen ud for Falsters kyst fremsagde Ley Baggesens »Dan- 
fane«, og om middagen trakterede kandidaten med vin til 
kødsuppen. Men ude i østersøen tumledes skibet således 
af bølgerne, at borde og. bænke og flaskerne i hans kurv 
styrtede ovenpå hverandre. 

Ud for Kolbergerhejde undredes Ley over, at Holsten- 
eren også kendte Kristian den 4de. Kl. 4 søndag efter- 
middag nåede han Sønderborg og tog om natten ind på 


7) jvfr. ,Danskeren's februar-hefte 1890. 
2) jvfr. historisk månedsskrift", X bind, side 27h. 

»Stadt Hamburg«, hvor han måtte give 2 mark kurant og 
1 skilling for kvarteret og 6 skilling i drikkepenge, så han 
næste dag besluttede at tage ud på landet. 

Ley søgte straks sin bedstemoder op, og skrev samme 
nat hjæm til sine forældre om dette besøg: »Min gamle 
gode bedstemoder og min kære tante har jeg set og talt 
med. Jeg har været hos dem fra kl. 4 i eftermiddag til 
kl. 9 i aften. Min bedstemoder har bedet herrens velsign- 
else over mig, og jeg er inderlig glad derved. Hun ønskede 
nu snart at dø, da herren havde undt hende den glæde, 
som hun så længe havde bedet om, at se os allesammen. 
Hun havde drømt om mig i nat. Hun blev ret munter 
henad aften, bad mig at forskaffe hende et friskt hoved 
fra Kjøbenhavn, ti hendes var sa dårligt, og talte så længe 
med mig, at tante måtte bede hende at tie for ikke at 
blive syg i nat. Med tante talte jeg også meget og spa- 
serede lidt med hende i deres have. Det er herlige men- 
nesker. Der 'er dejligt hos dem. Jeg befandt mig der så 
inderlig vel. 

Også om bibelsager talte bedstemoder. Hun vilde 
vide, hvad synd mod den helligånd var, og et sted i hus- 
postillen havde hun ladet tante lægge et mærke ved for 
at spørge mig, når jeg kom. Jeg forklarede begge dele, 
så godt jeg kunde, og de var ret vel tilfreds dermed. Min 
kære Hanne holdt de så meget af, og de kunde aldrig 
nok som sige mig, hvor meget det glædede dem, at Du 
min gode moder huskede fader imellem på at skrive dem 
til: Vi talte så længe og så meget både alvor og spøg, 
at jeg ikke tør begynde med at fortælle det; ti jeg får 
ikke plads til hundreddelen. Når jeg kommer hjæm, skal 
jeg ret fortælle.« 

Mandag middag tog Sigfr. Ley afsked med sin bedste- 
moder. Han skriver: »armod er vanskelig at bære også 
i vort forhold til andre, men kristentro er også der over- 
vejende.« Han gav sin fattige bedstemoder 15 mk. kurant 

af sine få penge. Med en bonde kørte Ley så om efter- 
middagen til Adserballe præstegård, hvor han hørte, at en 
bekendt af ham, teologisk kandidat Steenfeld,”) for tiden 
opholdt sig som »prædikant«. Om stedets præst, Paerchøj, 
hedder det i dagbogen: »se, hvilke præster«.%) Ved aftens- 
bordet foreslog Steenfeld, at Ley skulde" prædike næste 
søndag, og da præstens familie. stemmede i med, gik han 
ind på at blive der den uge. Han skriver derom til sin 
søster: »Det er ikke sikkert, at jeg gør det, men måske. 
Gud i himlen hjælpe mig for Jesu skyld, så at det, jeg 
foretager mig, falder ud til hans navns ære. Tante ønsker 
meget, at jeg skal prædike, og sagtens kommer hun, hvis 
det sker, for at høre mig. — — Tal ikke til nogen om, 
at jeg prædiker. Bed fader heller ikke gøre det, det er 
jo så ganske uvist. 

Allerede næste dag tog Ley fat på udarbejdelsen af 
sin prædiken og syslede så hver dag i ugen med den. 
Men han tog sig også tid til små udflugter, var i Sebbe- 
lev at gæste guldsmed Clausens fædrehjæm, tog også til 
Augustenborg, hvor han så hertugen og udbryder: »se, 
hvilke adelsmænd«, idet han hører om hertugens valgsprog: 
»ohne religion kein gliick«. (Uden religion ingen lykke). 
Han træffer sammen med pastor Svensen fra Notmark, 
»måske en dygtig bonde, men en ulykkelig præst«, og 
med pastor Bering fra Tanslet, »sagtens en hedre præste- 
mand«. Og søndag den 28. oktober kl. 10 stod så den 
unge student på prædikestolen i Adserballe kirke, »meget 
bange — først skamfuld over mig selv — siden bedre«. 
— Dagens evangelium var kongesønnens bryllup. Vi har 
kun titelbladet til Sigfred Leys prædiken: »herren kalder 
osi« og til motto: »at prædike er ikke at skrive med pen 
og blæk. Grundtvig.« 

Ley sendte næppe denne prædiken til sine venners 


Ey Steenfeld endte i Liørslov på Mors som sindssyg præst. 
2) Året efter entledigedes da også denne præst. 

kritik. Det havde Frederik Hammerich derimod gjort med 
sin første prædiken, som han et par måneder iforvejen 
havde holdt hos sin onkel Salling, sognepræsten i Vonsild, 
en gammel troende, hernhutisksindet præst. 

Medens Hammerichs slægtninge til hans ærgrelse spurgte 
ham, om han ikke have pillet sig i næsen på prædike- 
stolen, og om, hvor tit han under prædikenen havde røm- 
met sig, så tilskrev hans ven, Sigfred Ley, ham derimod 
til hans glæde: »Jeg er ingen kritiker; min mening er kun 
den, at du har talet af dit hjærtes fylde, talt, som det 
kun er givet dem, der har set og smagt vor frelsers søde 
kærlighed.« Og Laurent skrev til Fr. Hammerich: »Mig 
synes, den prædiken er skreven, som det sig bør, i sand 
begejstring. Jeg finder både liv og kraft i den. Gud være 
lovet, det ene fornødne ved enhver prædiken .det behøver 
jeg ikke at lede efter hos dig: den barnlige og faste tro.«") 

Fra Als gik rejsen nu til Åbenrå, Haderslev, Kristians- 
feld og Vonsild præstegård, hvor han var meget glad ved 
at træffe sin ven, den 18-årige Frederik Hammerich. 
Efter al rimelighed meddelte den åbenhjærtige Hammerich 
nu til sin fortrolige ven Ley om det sværmeri, der var 
blusset op hos ham for den unge Marie Boesen, hans 
søskendebarn, hvem han oftere i de dage besøgte til hest 
i Løgumkloster, og som han sang med og læste højt for 
af Aladdins lampe og Jung Stillings ungdomsliv. Da der 
endnu intet var klaret mellem de to unge, var det selv- 
følgelig under tavsheds løfte, Ley modtog meddelelse om 
hemmeligheden. Men i sin lomme havde han et brev af 
27. oktober fra en anden ven. Det var fra den unge 
Laurits Hagen. Brevet var kommet til ham på Als. Men 
nu i Vonsild præstegård måtte han nok læse det for Fr. 
Hammerich. Det begyndte således: »Elskede ven. — Hun 
elsker mig! og intet skal adskille os mere på jorden. Hun 


er ———— 


1) Fr, Hammerich: Et levnedsløb, side 164. 

er min for evig såvel for mennesker som for Gud. — Du 
kan naturligvis gætte, hvad jeg vil sige: jeg er bleven for- 
lovet med min Line!) - Tak Gud med mig, at han atter 
haver samlet os under sine velsignede vinger! Kære ven! 
jeg er nu så glad og fornøjet, og intet kan forstyrre min 
glæde, uden lidt, når jeg tænker på-den smule skænd, jeg 
skal. have af min fader, fordi jeg er forlovet! Du må 
nemlig vide, at enhver, der lyster, må gærne vide- det. — 
Du vilde måske spørge, når det skete, og jeg svarer i søn- 
dags. - Alt andet desangående vil jeg gæmme, til vi ses.« 
— — »Fortæl til Fenger, at jeg er bleven forlovet! Gud 
véd, hvad han vil sige dertill« — — — 

Hjæmrejsen for Sigfred Ley gik nu over Fyn til Sæl- 
land, hvor han nåede Glumsø præstegård søndag den 4. 
november om morgenen. Her traf han sin kæreste ven, 
Harald Laurent, endnu dybt nedbøjet efter den sorg, han 


forrige år fristede, da han mistede sin lønlige ungdoms- 


kærlighed, Marie Tryde. Laurent kunde sidde i timer ved 
hendes grav og han gæmte enhver lille gave, han fik efter 
hende. Da Ley og han havde hørt pastor Tryde prædike 
og "da de havde spist til middag, fulgte Ley med Laurent 
ud til Maries grav. I sin dagbog skriver han her: »Elskede, 
kære Laurent! Danmark skal nu være din brud! ak! så- 
danne studenter!« 

Vi har i ovenstående småtræk et lille vidnesbyrd om, 
hvorledes den øhlenschlægersk-ingemannske digtning. og 
hvorledes Grundtvigs åndelige påvirkning også hjalp den 
danske ungdom til at blive frigjort for de bånd, hvormed 
det 18. hundredårs snusfornuft havde søgt at fjerne den 
fra ægte erotik. Var det end i en såre tidlig alder, at 
Eros vakte sjælens dybeste trang, så blev der dog på denne 
vis banet vej for naturfriske menneskehjæm i Danmark. 


1) d. e. Dorotea Pauline Berg, datter af bødkermester Berg på 
Kristianshavn. Hun var deugang 17 år. Hagen var 19 år. Hun 
blev 11 år derefter hans hustru. : 

I nogle dage tøvede Sigfred Ley i Glumsø præstegård. 
»Se,. det er præstefolk«, udbryder han, »skade, at man 
vil more sig over Grundtvigs Sakse, når man ikke bedre 
forstår at tale til bønder.« Men trods det, at han stadigt 
må disputere,med præsten om Sakse, trosbekendelsen o. s. V., 
så hedder det dog: »her befinder jeg mig vel.« 

Fra Glumsø blev "der gjort en lille udflugt til Slots- 
bjærgby præstegård, hvor Peter Andreas Fenger den.29. 
juli samme år var bleven indsat som sognepræst. — »Elskede. 
kære lærer!« — det er den unge students udbrud. Til 
Fengers overraskelse har -Ley nok blandt nyhederne også 
meddelt den om Laurits Hagens forlovelse. — 

Over Præstø, Køge, Roskilde gik nu turen tilbage til 
Kjøbenhavn, som nåedes efter en måneds rejse den 13. 
november kl. 11 om formiddagen. Sigfred Ley havde efter 
hans egenhændige, nøjagtige regnskab tilbagelagt i denne 
tid 67 mile på landjorden, største delen af dem til fods. 
Alle hans. udgifter, deri beregnet adskillige drikkepenge, 
også 2 skilling kurant for at få sit pas påtegnet, først i 
Nyborg, så i Korsør, beløb sig til 25 rdl. » mk. 12 sk. 

Frederik Nygård. 


Dr. J. Nørregård: 
Spencer, Lotze og Grundtvig. 


Jeg skal først sige et par ord om en anke, som Axel 
Plenge har gjort overfor Nørregård, der i dette stykke 
sammenstilles med mig og andre — i det hele: de nu- 
værende Grundtvigianere.”) 


1) Jyfr. "Septemberhæftet af ,Israel og vore dage", s. 151—152. 

Vi opfatte dåbspagten ikke blot som et »nådestilbud«, 
men som en »trosfordring«. 

Denne fejl. vilde dog ikke være vor alene, men hele 
den hellige almindelige kirkes, som virkelig på sin herres 
vegne stiller den fordring til-enhver, som vil døbes, at. 
han må kunne svare ja til den hele pagt, ej blot til en 
brøkdel af den, før han kan døbes og således optages i 
menighedens og herrens samfund. Der er ej heller nogen 
mening i, at gud skulde £zi/byde os sit hjærte uden at 
kræve vort igjen, så vist som en bejler vilde gjøre sig 
latterlig ved at sige til en kvinde: jeg »tilbyder« dig hele 
mit hjærte, men du må endelig ikke tro, at jeg »kræver« 
dit til gjengjæld; du kan frit beholde det hele, lidt eller 
meget deraf, som du lyster. — 

Vi gjøre os skyldige i den selvmodsigelse, at vi idelig 
ad tankens vej søge at begrunde, hvad der dog på for- 
hånd skal være hævet over al begrundelse; vi lade tros- 
bekjendelsens autoritet hvile på kirken, kirkens igjen på 
trosbekjendelsen; »tanken søger at godtgjøre med vidtløftig 
argumentation, men når den hele kredsbevægelse har våret 
tilstrækkelig længe, ender det dog uvægerlig med, at tanken 
ikke har det allermindste at skulle have sagt: kirken er 
»stolt nok« til at forlange at troes på sit ord.« 

Hertil kan svares: kirken har jo også spurgt hr. Plenge: 
tror du på — den hellige almindelige kirke, og han svarer 
ja dertil, thi han vedkjender sig jo den kristne tro; men 
hvad jeg ved tankens hjælp kan bevise, det tror jeg ikke, 
det véd jeg; overfor troen har tanken dette at skulle 
have sagt: den må bevise muligheden, afbevise umulig- 
heden. af, at det, som udgives for troværdigt, kan være 
sandhed, men sandheden må: så afgjøres ved dens sand- 
færdighed, som fører vidnesbyrdet. 

Det 'er derfor aldeles rigtigt, at trosbekjendelsens 
avtoritet hviler på kirken; når f. eks. hr. Plenge siger: 
troen er fuldkommen fri, da er det meget tvivlsomt, om. 

dette er en kristelig trosbekjendelse; er meningen kun den, 
at troen må tilegnes i frihed, så er dette i sin orden, 
eftersom sandhed aldrig ved nogen tvang kan gjøres tro- 
værdig; men er det meningen, at fordi dåbspagten kun er 
.… et tilbud, så kan jeg frit sige ja til det af den, som jeg 
mener at kunne bruge, og sige nej til det øvrige, fordi 
min tanke har noget, den skal have sagt derimod, da er 
dette uforeneligt med den kristne tro, som ingenlunde 
lyder på, at jeg tror min egen forstand bedre end kirkens 
vidnesbyrd, hvilket er enstydigt med, at jeg ikke tror. 
Trosbekjendelsen har autoritet >: gyldighed og myndighed, 
fordi den ikke er enkeltmands vidnesbyrd, men kirkens; 
og kirken er hellig 2: dens ånd er sandheds ånd; kirken 
er almindelig: fælles for alle tider, den samme gjennem 
alle tider, hvoraf så følger, at et samfund, der nu til dags 
udgiver sig for kirke, men har en pagt, som vitterlig og 
bevislig er forandret, ikke kan være i den hellige alminde- 
lige kirke; heri ligger, at kirkens avtoritet hviler på tros- 
bekjendelsen. — Om kirkens udvortes vidnesbyrd er tro- 
værdigt, om åndens indvortes vidnesbyrd i kirken er tro- 
værdigt — ja, det må troes på ordet, ellers tr"oes det slet 
ikke; kirken siger: jeg vil troes, fordi jeg er den, jeg er 
— jeg nedlader mig ikke til at føre bevis for det, som 
ikke kan bevises, men forud må troes, før det kan er- 
fares; du kan på eget ansvar frit tro mig eller lade være, 
men har du én gang bundet dig til mig, så er din tro ikke 
mere fri, så er den min. 

Har nu enten (dr. Nørregård eller jeg, Grundtvigian- 
erne eller Grundtvig selv heri tillagt kirken en tankegang, 
som den ikke kan vedkjende sig, eller har vi ikke holdt 
os indenfor de her angivne grænser, så er det vor fejl, 
og så kan dette jo påvises, og vi må finde os deri; men 
er det kirkens egen tankegang, man angriber, da er det 
selvmodsigende og meningsløst at bekjende tro på kirken, 
så må man se at finde sig en anden kirke, hvis bekjend- 

else lyder på fuldkommen fri tro og fuldkommen fri 
tanke — hvad den kristne kirkes tro som bekjendt aldeles 
ikke lyder på. ; 

Dr. Nørregårds i overskriften nævnte bog holder sig 
indenfor de angivnefgrænser, og hr. Plenges tale om, hvor- 
vidt den er i overensstemmelse med Grundtvig før 1825, 
har intet at sige i denne sammenhæng: hovedsagen er, 
om Grundtvig har retvist os ved at vise hen til hele kirkens 
vidnesbyrd som det, der afgjør, hvad kristendom er: kirken 
er sat som det rette vidne derom, Grundtvig ikke; véd 
den det ikke, saa véd ingen det; taler man om, at hver 
enkelt har sin Kristus, da er det ikke kirkens kristendom, 
thi i denne er vi alle fælles om Kristus som vor herre, 
vor Kristus. 

Men nu siger man, at dette er uden betydning, efter- 
som hver forstår troen på sin vis, efter sit hoved, og denne 
tale kunde synes at finde medhold hos dr. Nørregård, når 
han søger at vise, at ordene i trosbekjendelsen er »uadæ- 
kvate«, ikke fuldt ud nøjagtige udtryk for det, som de 
betegne. 

Han er kommen til denne tanke ved at gjennemgå 
Spencer og Lotze og jævnstille deres forsøg på at drage 
grænserne for det, som kan være gjenstand for erkjend- 
else, med Grundtvigs opgjør mellem tro og viden; først 
gjengiver han (klart og fortræffelig) de tre mænds tanke- 
gang hver for sig (Grundtvigs efter »sand kristendom og 
kristendommens sandhed«), derpå forsøger han at fastslå 
som det vilkår, på hvilket tro og viden kan forliges, at 
viden bliver sig sine grænser bevidst (et spørgsmål, hvorom 
prof. R. Nielsen vist nok burde været hørt), og at troen 
indrømmer, at dens begreber ere »uadækvate«, hvilket 
søges godtgjort overfor selve trosordet. 

Der er fra flere (sidst fra Laurids Nygård i »Dansk 
kirketidende« for 2. Novbr.) gjort indvendinger imod denne 

tankegang som formentlig uforenelig ved trosordets gud- 
dommelige oprindelse. 

Jeg er for min part i tvivl, om dr. Nørregård har villet 
sige, at udtrykkene ér uadækvate, eller kun, at vi ikke 
kan godtgjøre, at de ere adækvate, eftersom vor tilegn- 
else af dem er som barnets forståelse af voksnes tale: 
såre ufuldkommen, hvilket jo ingenlunde udelukker, at de 
voksnes tale i sig selv kunde fuldkommen møjagtig betegne, 
hvad den skulde. 

Kan gud og mennesker have sprog til fælles? 

Dette er egenlig det store, overordenlig vigtige spørgs- 
mål, som herved rejses; kan gud i ord gjøre sig virkelig 
kjendelig for os, så vi kan forstå, hvad han mener og vil 
os, så vi kan svare ham og leve efter hans ord? Kan 
gud og mennesker have ånd til fælles? umulig, dersom 
vi ikke kan have sprog til fælles! 

Spencer vilde betragte et bejaende svar på dette spørgs- 
mål som et udtryk for »de frommes hovmod«, »langt værre 
end videnskabens hovmod«,og når mennesket Jesus af Naza- 
reth påstod, at han kjendte faderen og var et fuldkommen 
»adækvat« billede af ham, måtte Spencer egenlig stemme 
med dem, der dømte ham til korset, fordi han gjorde sig 
gud lig. Spencer mener nemlig, at menneskelig bevidst- 
hed i enhver henseende er afskåret fra at rumme det 
uendelige i sine bestemmelser, undtagen i den: at vide, at 
det er til! Men dette er jo dog altså. én bestemmelse af 
det uendelige, som den menneskelige bevidsthed rummer; 
konsekvent måtte han sige: vor bevidsthed kan slet ikke 
træde i noget som helst forhold dertil; nu stilles vi med 
trangen til det evige, som indeholder alle livets kilder, så- 
ledes, at vi véd, det er til, mens det dog hviler i evigt 
mørke for os, hvilket ret egenlig er en filosofi til brug 
for helvede og dets beboere. 

Men vi, som tro, at vi kan stå i børneforhold til gud 

er, kan jo ikke indrømme, at selve menneskenaturen er 
en hindring for at kjende gud: så nåede vi det i evighed 
aldrig, og i så fald kunde sikkert guds søn ikke blive et 
virkeligt menneske, og dog påstå, at han kjendte faderen. 
Nørregård siger om Kristus: »han taler det, han véd, og 
vidner om det, han har sét; men der er noget, han ikke 
kunde sige dem: det himmelske, som ikke lader sig 
iklæde menneskelige forestillinger og ord, og som han 
derfor holder tilbage«") (s. 245). Enten måtte man her 
sige: lader det himmelske sig ikke iklæde menneskelige 
ord og forestillinger, så kan Jesus som virkeligt menneske 
ejheller vide noget derom, og i så fald er der ingen sand- 
hed i at tale, som om han nok kunde sige det, men hans 
tilhørere ikke fatte det;”) eller også må man indrømme, 
at menneskenaturen kan have nøjagtigt kjendskab til gud, 
så når vi ikke har den, ligger hindringen ikke i, at vi er 
mennesker og som sådanne fattes »øjne til at se, øren 
til at høre, tunge til at udtrykke det guddommelige«, men 
dels i, at vi er syndige mennesker, dels i, at vi er børn 
endnu, ingenlunde voksne. 

Jeg skal øjeblikkelig gå med til at indrømme, at jeg 
ikke i ét og alt kan eftervise, at trosordene fuldkommen 
dække den tilsvarende virkelighed, men jeg forbeholder" 
mig retten til at tro, af guds egen ånd, som hverken 
fejler eller lyver, virkelig har udtalt sig i disse ord, derfor 
kan øse af dem, så længe kirken står, ja. kan forklare 
dem, når himmel og jord forgår, men herrens ord består; 
men bestå i al evighed gjør sikkert kun det, som ikke 
indeholder stykværk; men ord, som kun ufuldkommen 
svare til virkeligheden, må forgå med alt andet stykværk. - 

Min opfattelse af spørgsmålet er altså denne, at vi 
som børn endnu se stykkevis og som i et spejl, forstå 


1) Udhævet af mig. 


2?) Hvorledes skulde I tro, om jeg sagde eder det himmelske (Joh. 
ev. 8, 12). 

ordet som en dunkel tale, men at ordet selv skal blive 
stående, og vor forståelse deraf klares til at fatte, at det 
udtrykker det, som det skal, adækvat: fuldt ud, som 
sagen er. 

Det forekommer mig, at dersom Nørregårds opfattelse 
er denne, at ordene ere ufuldstændig svarende til virkelig- 
heden, så vilde ånden aldrig kunne samle menigheden til 
troens enhed: der vilde ikke en gang af selve sandhedens 
ånd kunne opstilles nogen fuldkommen møjagtig forståelse 
af ordet, og dette vilde bestyrke denne for al menigheds- 
bevidsthed dræbende tale om, at hver har sin Kristus. 
Jeg venter, at han vil udtale sig nærmere derom. 

Fr. Jungersen. 


Efterskrift. Siden ovenstående blev skrevet, har Nørre- 
gård svaret Nygård, at han mener: vi kan ikke godtgjøre, 
at troens ord er adækvate; om de i sig selv er det, er 
noget, ingen véd, og spekulationen derover betragter han 
som ufrugtbar. 

Man vil se af mit stykke, at jeg ikke kan indrømme 
dette. Men jeg ser ej heller, at man vinder noget som 
helst overfor videnskaben ved at lade dette stå hen i det 
uvisse, så for dens skyld kunde Nørregård formentlig 
gjærne gå med til, hvad jeg ovenfor har sagt: videnskaben 
kan dog ikke modbevise muligheden af, at ordene kan 
være adækvate, og mer forlanger vi ej af den. 

En af Menneskelivets Love. 
Et Foredrag 
af J. P. Kristensen-Randers. 


Et gammelt Ord, der rimeligvis stammer fra en Egn 
med stenede Jorder, siger: »Den Bonde bliver ikke rig, 
som er ræd for at flytte Sten.« Og sandt er det, at mange 
fik en fattig Lykke, fordi de af Modløshed, af Magelighed 
eller af Uvidenhed lod Sten ligge fast, som de kunde have 
væltet bort. Man bør ikke lade det være urørt, som baade 
kan og skal rokkes. 

Dog, det var ikke derom, jeg vilde tale, men om det 
stik modsatte. Der var en Gang en Mand, som sagde om 
Rundetaarn: »Lad nu det staal« Ham kalder jeg et lykke- 
ligt Menneske; thi det er en Lykke at agte det ubøjelige 
for, hvad det er: ubøjeligt. Tusender og atter Tusender 
har spildt deres Tid og ødt deres Kræfter derved, at de 
satte sig op imod det, som spotter Menneskers Magt. — 

Naturens Love lader sig ikke ændre af os, og de 
lader sig heller ikke omgaa. Det er godt at kjende dem 
og at bøje sig for dem. Folk, der ikke kjender dem, kan 
finde paa at ville lave en saadan Umulighed som en 
Evighedsmaskine. Folk, der kjender dem, falder vel vanske- 
ligt paa sligt Galmandsværk. Det er nok en ren Undtag- 
else, at en Mand, som vidste, at ; Følge Naturens Love 
lader en Evighedsmaskine sig ikke gjøre, alligevel holdt 
fast ved Planen om at bygge en saadan, i den Vanvids- 
tanke, at som en klog Sagfører kan vinde en Sag mod 
Loven, maa en klog Mekaniker ogsaa kunne smutte uden 
om en Naturlov. 

Menneskelivet har sine Love. Heller ikke dem kan 
vi rokke eller omgaa. Prøver vi Kunster i den Henseende, 
maa vi lide derunder. Men bøjer vi os for disse Love, 

bliver de til Gjengjæld tjenstvillige over for. os. De er 
paalidelige, trofaste, holder, hvad de giver Løfte om. 

I »Nordens Mythologi eller Sindbilled-Sprog« frem- 
sætter Grundtvig en saadan Lov i følgende fyndige Ord: 
»Klarhed i Grunden og i det hele, den alt gjennemtræng- 
ende Klarhed, er vel nødvendig Maalet for alt, der er sig 
Liv og Aand bevidst; men just fordi den er Maalet og 
Kronen, just derfor kan den umulig tillige være Vandrings- 
staven paa Vejen eller Hjælmen, som smykker vort Hoved 
i Kampen. Aldrig har derfor Menneskeslægtens Fjende 
udruget en Løgn saa fordærvelig som den, at Klarhed 
skulde være Lysets og Haandgribelighed Sandhedens Fødsels- 
Mærke; thi intet under Solen frister saaledes de bedre 
og mest opvakte som Skinnet af Fuldkommenhed, og 
intet er dog heller vissere, end at de, som griber der- 
efter, forfejler Maalet, som de derved ikke blot taber af 
Sigte, men vender sig fra.« 

Som jævn Leveregel lader Loven sig udtrykke saa- 
ledes: »Far sagte, saa fremmes din Færd!«  »Tro, og hast 
ikkel« og saa almengyldig er den, at den drager sine Spor 
hen over alle Verdens Stier og Veje. Lad os derfor være 
varøjede og lydhøre for dens Gang, og lad os se, hvor- 
ledes den gjør sig gjældende paa adskillige Omraader. 

Hvem der har skrevet den ABC, der blev brugt ved 
min første Indøvelse i Læsekunsten, véd jeg ikke. Men 
det skjønner jeg nu, at dens Forfatter har været en »lov- 
løs« Person, og at hans Værk burde have nydt samme 
Skæbne som den, der paa Viborg Landsting overgik Kri- 
stian den andens Love. Værket var nemlig indrettet saa- 
ledes, at først skulde jeg have alle »de store Bogstaver« 
til Livs og derefter alle »de smaa«. Naar jeg saa var 
bleven »klar« over alle de Tegn, der bruges til at danne 
Ord af, skulde jeg til at bruge dem alle sammen i Løbet 
af kort Tid. Følgen af dette Hastværk blev, at det hele 
løb rundt for mig, saa jeg var den sorteste Læselede nær. 

Meningen, om der var nogen, har vel været god nok: at 
jeg hurtigst muligt skulde staa med Klarhedens Krone over 
mit lille Drengehovede i Henseende til den Kunst at læse. 
Men, som sagt, Arbejdets Frugt kunde let være bleven idelt 
Mørke. Jeg blev i hvert Fald narret for Arbejdets Glæde 
i mange Uger. Havde man" derimod haft »/Hanebogen« 
af Julie Heins eller Niels Kristensens »Stave- og Læse- 
bog« at byde mig, det havde været noget andet. Her er 
der »Lovtroskab«. Da havde jeg f. Ex. bare faaet alle 
Selvlydene — 10 i Tallet — med smaa Tegn paa én Gang 
til at begynde med; dernæst havde jeg faaet et lille s, og 
saa kunde jeg have stavet: so, si, sø, sy, aas, OS, es, is 
og øs. Fremdeles et lille t, der kunde hjælpe mig til: 
taa, to, te, ti, tø. Naar jeg endelig var kommen godt igjen- 
nem alle de smaa Bogstaver og stod med en lille Anelse 
om, hvad. de kunde bruges til, havde jeg faaet at se vid- 
underlige Ting, som kan siges i Enstavelsesord, såa som: 
»vi maa ro ud i en sø og gaa op paa en ø og se at faa 
hø til en ko«. Og medens Vejen stadig var bleven gaaet 
med smaa. faste Skridt i glad Forventning efter nye Syner, 
vilde jeg lidt efter lidt have naaet Maalet: Klarhed over, 
at alt, der kan siges, ogsaa kan skrives og læses. 
»Regningen kan ikke lyve, sagde Drengen, han havde 
regnet ud, at han var ældre end sin Fader«. Dette Ord- 
sprog er rimeligvis lavet af et Menneske, der ikke havde 
ret meget tilovers for Regnekunsten, og vist og sandt er 
det, at den har været drevet og tit endnu drives, saa den 
piner de stakkels Lærlinger, der skal tumle med den. Man 
vil naa alt for langt i kort Tid. Smaabørn gjennes til at 
tælle helt til 100 eller 1000, lærer alle Cifrene og deres 
Brug til langt op i Talrækken og er snart helt inde i 
magre Abstraktioner. De véd, inden de er 8 Aar gamle, 
at 171 -|- 88 — 259, at 1717 — 19 — 1698, at 14 X 13 = 
182, og at 4582 — 133; men Glæden ved at sysle med 
»levende« Tal — om jeg maa bruge et saadant Udtryk — 

bliver dem kun sparsomt tilmaalt. Hvor vilde Børnene 
ikke finde Regnekunstens Vej ganske anderledes tiltalende, 
hvis de maatte begynde med nogle faa Tal, f. Ex. Tallene 
til 20, og en Tid lang bruge dem sammen med Virkelig- 
hedens kjendte Ting. Siden kunde da de mange Tal komme 
til. Og endelig kunde man lære dem at tumle med tænkte 
Størrelser. Det vilde aldeles afgjort lønne sig, om man 
lod Abstraktionens Højder være i Fred, til Børnene var 
naaede godt op i Barndomsaarene. 

At fortælle Historie fængslende kræver Agtpaagiven- 
hed overfor den nævnte Lov. Jeg tænker ikke her paa 
et Kneb som det at afbryde en Fortælling paa det mest 
spændende Sted med Løftet: »Resten kan I faa i Morgen,« 
skjønt jeg nok kan se, at en saadan Afbrydelse kan være 
overensstemmende med Loven. Men jeg mener, at den 
Historiefortæller er den bedste, som har mest Evne til at 
give Tilhørerne Indtrykket af det ufærdige, af det, der 
peger videre, af det, der maner til at tage Fortidens Traade 
op for at faa dem spundet længere. Den, der derimod 
giver Historien saaledes, at Tilhørerne er færdige med den, 
naar den er fortalt, han er en daarlig, en »lovløs« For- 
tæller. Meget nytter det vel for Resten ikke at tale om 
i al Almindelighed, hvorledes Historie bør fortælles. Men 
et brugbart Vink ligger der dåg vistnok i den Paastand, 
at har man under Syslen med et historisk Æmne mærket 
, Fremskridtslængslernes Vingeslag i sit Sind, da har man 
nogen Forudsætning for at kunne fortælle Historie til 
Gavns. Paa en Tavle, opslaaet ved en amerikansk Vej, 
staar der at læse: »Hvem er det, Staden N. venter paa? 
Netop Dig!« Et lignende Spørgsmaal og Svar vil Tilhør- 
erne finde i den velfortalte Historie. 

Overfor Naturens Kræfter og Love er vi aldeles af- 
gjort saaledes stillede, at der slet ikke kan være Tale om 
fuld Klarhed som det første eller det tidlige. Vi har 
” maattet famle os frem til mere og mere gjennemtrængende 

Forstaaelse ved Anelsens og Forventningens dæmrende Lys. 
Skridt for Skridt vandt vi frem til Højder, fra hvilke Op- 
dagerøjet skimtede saa hin og saa denne Kraft. Bogstav 
for Bogstav, Stavelse for Stavelse, Ord for Ord lykkedes 
det os at tyde Kræfternes Love. Og Tomme for Tomme 
sneglede vi os frem ad Vejen til Kræfternes frugtbare An- 
vendelse. Men jo videre vi naaede, jo mere fik vi Ind- 
trykket af, at det længste og bredeste Stykke var ukjendt 
endnu. Naturens Bog er af Gud skrevet paa en saadan 
Maade, at Loven om langsom, stykkevis Tilegnelse hævder 
sig selv, i det vi arbejder paa at gjøre os Jorden under- 
danig. Og det kan nok indses, at saaledes er det bedst. 
Hvis denne Bog laa aaben for selv et overfladisk Blik, ja 
saa havde Opdagelsens og Opfindelsernes Vej ikke snoet sig 
gjennem Verden med alle sine fejlslagne Haab og alle sine 
ødte Kræfter; men alle dens opdragende Sejre og al dens 
Jubel vilde da være blevet nægtet Menneskeslægten. I det 
hele og. store havde den ikke faaet andet Udhytte af Na- 
turen for sin Opdragelse end den, som Skoledrengen faar 
ud af Regnebogen, naar han stjæler sig til at kigge i Facit- 
listen. Lessings navnkundige Ord: »Hvis Gud i sin højre 
Haand holdt den soleklare Sandhed og i sin venstre Trangen 
til at søge Sandhed, og han bød mig vælge, da vilde jeg 
sige: »Den venstre, Herre! den højre er ikke for mig,«« 
disse Ord, siger jeg, har fuld Gyldighed, naar Talen er 
om de Sandheder, der gjælder Naturen. 

Forstaaelsen af Menneskeverdenen har samme Vilkaar 
som Forstaaelsen af Naturens Verden. Ogsaa her maa vi 
fare sagte ved Anelsens, Forventningens, Haabets, Troens 
dæmrende Skjær. Fra gammel Tid af hedder det her til 
Lands om to, der elsker hinanden: De har skjænket hin- 
anden deres Tro. Trolovede kaldes de. Forholdet mellem 
dem grundes selvfølgelig til Dels paa det, .de kan se og 
sikkert vide om hinanden: hans Udseende og hendes Ud- 
seende, hans Evner og hendes Evner, hans Dannelsestrin 

og hendes Dannelsestrin, hans Stilling og hendes Formue 
0. S. V.; men hvis de ikke har Tro og Haab til hinanden 
langt ud over, hvad de véd om hinanden, ja vi kan føje 
til mange Gange: stik imod deres Viden om hinanden, 
da bygges der nok paa gyngende Grund. Vi tør godt sige 
rent ud, at kun i samme Mon, som vi i Forhold til hver- 
andre gaar den gode Tros og det lyse Haabs Vej, faar vi 
Gavn og Glæde af hverandre og kommer vi til Klarhed 
over hverandre. Naturligvis undgaar den, som vandrer 
ved Mistænksomhedens indbildt klare Lys adskillige Skuf- 
felser; men han gaar til Gjengjæld glip af Menneskelivets 
Rigdom. Ikke for intet har der lydt en Forjættelse om, 
at de sagtmodige skal arve Jorden. Det er dem, der 
færdes sagte blandt deres Medmennesker med Tro påa 
langt mere godt, end de klart kan se hos dem, og som 
kan unde det gode Tid til stille Væxt, det er dem, der 
bliver de store Arvtagere til sidst. 

Naar Talen -er om Grundvilkaarene for Menneskelivet, 
vilde det være unaturligt at se bort fra det religiøse, Guds- 
forholdet. Dér mere end andensteds gjælder det, at Klar- 
heden umulig kan være Staven, der støtter vor Haand paa 
Vejen, eller Hjælmen, der pryder vort Hoved i Kampen. 
At dette fastholdes, er en Nødvendighed for en Tid som 
vor, da der — efter Digterens Ord — »raabes med- Klar- 
hed som med Rejer paa Gaden«. Overalt, hvor en løs 
Kritik faar en snæver og lidet dybtgaaende Oplysning sat 
i Højsædet som den formentlig fuldkomneste Klarhed, vi 
kan naa, dér tilsidesættes store Livsværdier som gamle 
Fordomme, og dér spærres i Grunden Fremskridtets Vej. 
Hvor mange har ikke bragt »Tæring« ind i deres aande- 
lige Liv ved utaalmodigt at vrage Tro og Haab for en 
indbildt Tankens Klarhed! Derfor er det vel værd at 
mærke sig de mange Træk i det religiøse Livs Historie, 
som godtgjør, at dette ikke skal have Klarheden til Udgangs- 
punkt, men tværtimod til Endemaal. Jeg gaar tilbage til 

Begyndelsen. At læse den gamle Skrift om Træerne i 
Edens Have er som at se ind i et Par dybe Øjne. der 
lyser af Gudfrygtighedens Hemmeligheder. Hvilken under- 
lig vis Tale, den om Havens tre Slags Træer! Der var 
Livets Træ” midt i Haven, der var en Mængde af 'Træer, 
som var gode at æde af, ligesom de var skjønne at se 
til, og der var Kundskabens Træ, som Adam og hans 
Hustru ikke maatte røre. Her har vi hele Menneskelivets 
Historie i nogle faa Linjer. Det Træ, der staar paa Hæders- 
pladsen, Havens Centrum, og som bærer det store Navn 
Livets Træ, er et ypperligt Billede af den Sandhed, som 
vel ingen vil nægte, at vort aandelige Livs Opholdelse, 
Væxt og Lykke i Grunden altid er knyttet til noget enkelt 
og enfoldigt, det, der kaldes »det ene fornødne«, det barn- 
lige Tillidsforhold til Gud. De mange andre Træer, som 
Adam og Eva maatte nyde Frugten af, udtrykker påaå 
deres Side lige saa godt alt det meget her nede, som i 
god Forstand kan krydre Livet uden, strængt taget, at 
være nødvendigt for dets Opholdelse. Og Kundskabens 
Træ, som sikkert i sin Tid skulde have ydet Menneskene 
Næring, men først, naar de havde en lang Udvikling at 
se tilbage paa, afbilder den Klarhed, der aldrig er til 
Livets Gavn, undtagen naar den kroner et Levnedsløb, der 
har været levet efter Loven: »Saligt er det at tro uden 
al se.« Slangen fik vore første Forældre til at synde mod 
Troen, i det han skildrede den for dem som en aflægs 
Fordom. For tidligt søgte de da Klarheden, og som 
umoden Frugt bekom den dem ilde. Da Grundloven var 
brudt, bar Jorden Torne og Tidsler; thi kun med Loven 
kan Landet bygges. — Gaar vi fra Tidernes Morgen til 
det store Vendepunkt i Slægtens Liv: Frelserens Komme, 
ser vi strax, at Loven om den stille Væxt og den sent 
indtrædende Klarhed fremdeles staar ved Magt. Den gjælder 
for Jesus Kristus selv. Han, til hvem al Magten i Himlen 
og paa Jorden skulde gives som Sejrskransen efter Kampen, 

fødes som et lidet hjælpeløst Barn, der foreløbig hverken 
kan støtte eller staa; der gaar for ham — som for andre 
Børn — rum Tid, inden han har en eneste klar Forestil- 
ling, og da han er langt oppe i Drengeaarene, hører vi 
om ham, at han voxer i Visdom og Naade for Gud og 
Mennesker, som han voxer i Alder. Som trediveaarig 
Mand mødes han med Fristelsen til at bryde Loven; den 
onde vil have ham til at foregribe den jævne Udviklings 
Gang og naa Maalet i et Spring. Jesus slaar Fristeren 
af Marken, tager Kampen op, lever sit Liv i barnlig 
Tro til sin Fader, tager med Bøn og Tak hver fornøden 
Gave af hans Haand, har saa liden Klarhed lige for ved 
Dødens Port endog, at han ikke véd, om han kan slippe 
for at gaa igjennem den eller ej. lægger saa alt i den al- 
raadendes Haand, gaar tillidsfuldt ind i det store Mørke 
og sent, men sødt svinger han sig op i Paaskemorgen- 
røden: Dæmringsskjæret, der indleder den klare Dag. — 
Selvfølgelig slipper ingen i sit Forhold til Frelseren for 
den Lov, han selv levede under. Der tales undertiden 
om, at det var ingen Sag at blive Kristen, hvis Frelseren 
vandrede om her nede som i sit Kjøds Dage. En stor 
Misforstaaelse! Historien om hans samtidige viser det 
modsatte. Hans himmelske Herlighed blev ikke baaret 
. saaledes til Skue som Helgenbilleders Glorie. For det ydre 
Øje var han Lægprædikanten fra Nazareth, vel nok et 
mærkeligt Menneske, men dog kun et Menneske at se til. 
Bare én eneste Vej førte ind til hans Guddomsglans, 
Troens Vej, som er lang at vandre. Det maa vi forstaa, 
ellers føres vi vild af saadanne Oplysninger som den, at 
hans nærmeste Slægt og Disciple, som daglig fulgte ham, 
har ondt ved at bøje Knæ for ham som den enbaarne. 
Hans hele Skikkelse kræver Tro. De store Øjeblikke i 
hans Liv, naar det er, som om alle Skyer gjennembrydes 
af Himmelglansen, kan støtte Troen paa ham, men gjøre 
den overflødig kan de ikke. I Sammenhæng hermed maa 

det fremdrages, at han efter sin Opstandelse aldrig viser 
sig for sine Fjender. Kun de troende og den Thomas, 
der sørgede over sin Vantro, fik hans Opstandelses-Skik- 
kelse at se. Havde han gaaet ind blandt sine Fjender, 
vilde Synet af ham sagtens have lamslaaet dem med Rædsel 
eller have virket en Trodsighedens Forstening hos dem. 
Men lamslaa eller forstene vil han ikke; han vil éros paa. 
Saaledes ogsaa den Dag i Dag. Nu er han tagen bort fra 
vore Øjne. Hans Magt og Herlighed er nu klædt i det 
Ord, han efterlod sig, og kun ad Troens Vej naar vi ind 
til ham. Naar der er dem, der sætter Kraft paa at vise, 
at »Troens Ord« ikke er Herrens eget Mundsord, er der 
andre, som længes efter at faa videnskabelig godtgjort, at 
det stammer fra Herren selv. Overfor de første bør vi, 
mener jeg, nøjes med at vise, at deres Arbejde er frugtes- 
løst, da der er Vidnesbyrd nok imod dem til, at det aldrig 
kan lykkes dem at godtgjøre, at Trosordet bare er Men- 
neskeværk. Og overfor de sidste skal det siges, at selv 
om Videnskaben, hvad den ikke kan, aldeles uimodsige- 
ligt kunde vidne, at Daabspagtens Ord stammer fra Jesus 
selv, saa kunde den dog ikke forvisse nogen om, at han 
er Guds enbaarne Søn, i hvis Navn der er Frelse. Det 
kan være godt at lægge Mærke til Grundtvigs myndige 
Tale om denne Sag paa det første skandinaviske Kirke-. 
møde 1857: »Om det virkelig er sandt, hvad vi læser i 
de fire Evangelier og i Apostlernes Gjerninger om Ordet, 
som blev Kjød og boede iblandt os med den enbaarnes 
Herlighed, fuld af Naade og Sandhed, eller med rene og 
tydelige Ord, at Gud-Faders enbaarne Søn blev et Men- 
neske som én af os, kun uden Synd, for at frelse det 
fortabte, og at han, Vorherre Jesus Kristus, ved sine , 
Apostler stiftede et nyt Tros-Samfund, der blev kjende- 
ligt fra alle andre ved sin levende, faste og urokkelige 
Tros-Bekjendelse og var besjælet af den Aand, som ud- 
gaar fra vor himmelske Fader og gjør levende, gjør alle 

ægte Kristne til Guds Børn og opelsker dem til nye, fuld- 
voxne Mennesker, der er i denne Verden, ligesom Jesus 
Kristus var, og skal i al Evighed dele hans Herlighed: 
herom har jo de lærde tvistet, lige siden den lærde Fari- 
sæer Saulus blev vidunderlig omvendt til Apostelen Pavlus 
og tvistedes med de lærde i Athenen, og derom vil sik- 
kert de lærde, baade i Kjøbenhavn og Kristiania, baade i 
Lund og Upsala, saa vel som andensteds, blive ved at 
tvistes til Verdens Ende; men det er dog i Grunden slet 
intet /ærd Spørgsmaal, som de boglærde eller skriftkloge 
kan eller skal afgjøre; thi det er aabenbart et Livs-Spørgs- 
maal for de læge, saa vel som for de lærde, for hvert 
Menneske, som kommer til Verden og faar det glædelige 
Budskab, det mageløse Evangelium at høre; og det er til- 
lige et Spørgsmaal, som umulig kan afgjøres af al Verdens 
Lærdom og Skriftklogskab, men kun af deres Livserfaring, 
som fæster Tro til Evangeliet og faar da her og hisset at 
fornemme, om det holder Stik eller ikke. At det nu er 
ligesaadan med min, saa meget miskjendte og lastede 
Grundsætning, at det er med Ordet til os af Herrens egen 
Mund, ved den hellige Daab og den hellige Nadver, at 
den kristne Tro paa Evangeliet /ever og dør, den sande 
Kristi Kirke staar og falder, saa at til dette Herrens lev- 
ende Ord til os skal alle de, som vil være Kristne, hen- 
vises og henledes, for at de kan høre Guds Søns Røst og 
leve, saa dette mit Vidnesbyrd er heller ikke noget /ærd 
Spørgsmaal, men et Livs-Spørgsmaal, som ikke al Verdens 
Lærdom, men kun de troendes og hele den kristne Menig- 
heds Livs-Erfaring kan afgjøre: det er, hvad jeg kalder at 
stille min bekjendte Grundsætning i sit rette Lys, og det 
er, hvad jeg en hel Menneske-Alder har stræbt at lægge 
mine Tilhørere paa Hjærte og med Pennen stadig henpeget 
til for mine Læsere.« Saa vidt Grundtvig. Naar han 
siger, at de lærde ikke skal afgjøre, om de fire Evang- 
elier farer med Sandhed eller ej, er der al Grund til at 

lægge Øren til i vore Dage. Den Kamp, der for Øjeblikket 
staar om Evangeliernes Paalidelighed, kan Kristne fristes 
til at lægge alt for megen Vægt paa. Vi maa vistnok 
ikke finde os roligt i, at Evangeliets Fornægtere kommer 
til at staa med Skinnet af uomtvistelig Sandhed paa deres. 
Side; men langt mindre maa vi glemme, at Videnskaben 
aldrig i det væsentlige kan afgjøre, om Evangelierne farer 
med Sandhed eller Løgn; thi ogsaa her er Livserfaringen 
den rette Prøvesten. Det er vel ikke for intet, at Gud 
har maget det saaledes, at Skriftens Ægthed og Paalidelig- 
hed alle Dage bliver et aabent Spørgsmaal fra Viden- 
skabens Stade. 

Nu har jeg faaet sagt i alt Fald det meste af det, 
jeg havde tænkt at føre frem ved denne Lejlighed. Men 
af praktiske Grunde vil jeg nødig slutte, inden jeg har 
gjentaget det alt sammen i Korthed. 

I Guds Styrerplan for denne Tilværelse opdager vi, 
at han har anlagt Menneskelivet saaledes, at dets Trivsel 
er betinget af en jævn Udvikling ud fra smaa Begynd- 
elser. To Mennesker, bare to Mennesker, det er Udgangs- 
punktet for Menneskebørnenes Vrimmel. To Mennesker, 
bare to Mennesker, det er Spiren til hele det udvalgte 
Folk. En liden Flok, »svag og bly og bange nok«, den 
er det Frø, som hele Kirken voxer op af,,Sennepskornet, 
der bliver til det vældige Træ. Saa langmodig er Gud, 
at han giver Regn og frugtbare Tider gjennnem Tusender 
af Aar og først kræver at se moden Frugt ved » Verdens. 
Ende, som er Høsten«. Vi har noget at lære af dette, 
baade i Henseende til vor egen Udvikling og til andre 
Menneskers: Taalmodighed og Haab. : 

Trosevnen er af langt rigere Livsværdi end den kri- 
tiske Klarhed; den er Betingelsen for de store Udviklings. 
sejre. Alle de Sværd, som Uffe mønstrede kritisk, før 
han skulde gaa i Kampen paa Ejderholmen, brast som 
skørt Glas; men Skræp, som han tog i Tro til den gamle: 

Vermunds Ord, blev ikke underkastet anden Prøve end 
Livets egen: Kampens Prøve, og det holdt. Deri ligger 
der ogsaa en Lære. 

Alt i alt! det var slet ikke saa ilde, hvad der stod 
paa den gamle Forskrift: 


Menneske! betænk dit Livs Vilkaar! 


»I det mørkeste Afrika. 
Af Henry M. Stanley.« 


Da Stanley i 1872 kom hjem fra Afrika efter at have 
bragt Livingstone den Hjælp, han saa haardt trængte til, 
stempledes han som en simpel Bedrager, der selv havde 
skrevet de Breve, han udgav for Livingstones, saa han 
maatte til” offentlig at værge sin Ære. Det er kjendt, hvor 
grundigt Munden da blev lukket paa hans Fjender. 

Nu da han atter (i 1887—89) vovede sit Liv paa et 
lignende men langt vanskeligere Tog for at bringe Emin 
Pascha Hjælp, fik hans Fjender atter Mæle. Der blev ikke 
levnet ham Spor af Ære. Der var intet saa lavt, han 
kunde jo beskyldes derfor, lige til, at han kun var rejst 
til Afrika som en simpel Røver for at bemægtige sig Emins 
store Elfenbensskat, altsaa egentlig var en hvid Tippu-Tib. 
Desværre synes det, at han i Emin og Casati langt fra 
har fundet saa ædle Personer som sin gamle hedengangne 
Ven, David Livingstone, hvilket jo ogsaa vilde have været 
en aldeles enestaaende Lykke. 

Som Svar paa de talrige Angreh og Ærekrænkelser 
foreligger nu Stanleys Rejseskildring »I det mørkeste Afrika« 
i 10 Sprog, og han giver deri saa klar og fyldig Besked, 

at man bliver i Stand til at danne sig en ret vel grundet 
Mening om Manden og hans Arbejde. Noget, som straks 
slaar en ved Læsningen af dette Værk, er den religiøse 
Alvor, som der kommer til Orde. Af Livingstone modtog 
Stanley en saa stærk aandelig Paavirkning, at han maa 
nævnes som dennes aandelige Søn, men først i hans sidste 
Værk mærkes det, at der er sket et aandeligt Gjennem- 
brud hos ham. Man leder forgjæves i hans tidligere Værker 
efter Udbrud som disse: 

»Nødt til i den mørkeste Time ydmygt at tilstaa, at 
jeg foruden Guds Hjælp var hjælpeløs, gjorde jeg midt i 
de store Skoves Ensomhed det Løfte, at jeg lige overfor 
Menneskene vilde bekjende hans Hjælp. En Tavshed som 
Dødens laa omkring mig, det var Midnat, jeg var svækket 
ved Sygdom, bøjet af Anstrængelse, og jeg pintes af Uro 
for mine hvide og-sorte Ledsagere, hvis fremtidige Skjæbne 
var mig en Gaade. I denne legemlige og aandelige Nød 
bønfaldt jeg Gud om at give mig mine Folk igjen. Ni 
Timer senere jublede vi i overvættes Glæde, thi for vort 
Syn udfoldede sig Purpurflaget med Halvmaanen og under 
dets vajende Folder den længe savnede Bagtrop.« 

. »Vi nærmede os de Strøg, hvor vort Ideal af en 
Guvernør sagdes at være belejret. Alt det, vi havde hørt 
af de indfødte, som vore Spejdere havde fanget, forheredte 
os paa fortvivlede Træfninger med Folkehobe, om hvis 
Tal eller Beskaffenhed ingen formaaede at give os noget 
klart Begreb.... Dersom han (Paschaen) med sine 4000 
Soldater trængte til Hjælp, hvad kunde vi saa med 173? 
Natten før havde jeg læst Moses' Opmuntringstale til Josva, 
og enten det var en Virkning af disse kraftige Ord, eller 
det var en Stemme, det ved jeg ikke, men det forekom 
mig, at jeg hørte nogen sige: »Vær frimodig og vær stærk 
.…. Og Herren, han, som gaar for dit Ansigt, skal være 
med dig; han skal ikke slippe dig og ikke forlade dig; 
frygt ikke og ræddes ikkel« Da Mazamboni Dagen derpaa 

befalede sine Folk at angribe og ødelægge os, fandtes der 
ikke én Kryster i vor Lejr, medens jeg Aftenen før havde 
udraabt i Bitterhed, idet jeg saa fire af mine Mænd flygte 
for en indfødt: »Og dette er de Uslinger, med hvem vi 
skal naa Paschaen!«« 

Et andet Sted skriver han: »Naar jeg i Aanden lader 
de mange stygge Episoder gaa forbi mit Syn ... føler jeg 
mig endmere ude af Stand til at tilskrive vor Frelse anden 
Aarsag end et naadigt Forsyn, der bevarede os til Fremme 
for sine uransagelige Planer.« 

Stanley er af en tysk Forfatter bleven kaldt Afrikas 
Bismark, og det kan der være noget rigtigt i, men naar 
man saa fra anden Side gjør ham til en Blodmand, der 
særlig udmærker sig ved Foragt for de indfødtes Liv, da 
er man paa Vildspor. Allerede i »Gjennem det mørke 
Fastland« mærkes det tydeligt, at han i de vilde ser Men- 
nesker af samme Oprindelse som han selv og med samme 
menneskelige Følelser, og han giver talrige Eksempler paa 
en Taalmodighed, der var en Livingstone værdig, en Taal- 
modighed, som hans Anklagere hurtigt vilde fornægte, naar 
de kom til at indtage hans Plads overfor de vilde. Ogsaa 
i dette Stykke er Stanley bleven sig selv lig. Man læse 
blot følgende i hans sidste Værk: 

»Man kan ikke vente, at Afrikas indfødte skal begribe, 
at der er Velsignelse i Civilisationen, naar man tillader, 
at de bliver undertrykte og behandlede, som om de ikke 
fortjente samme Behandling som ethvert andet menneske- 
ligt Væsen, og naar de bliver vilkaarlig plyndrede og gjorte 
til Slaver af en tøjlesløs Soldaterhob. Vanen til at be- 
tragte de indfødte som intet bedre end hedenske Abid 
eller Slaver skriver sig fra Ibrahim Paschas Tid og maa 
blive fuldstændig udryddet, førend noget som helst Lys af 
Civilisationen kan ses udenfor de militære Stationer. Naar 
hvert Korn, hver Høne, Ged, Faar eller Ko, der behøves 

Ækvivalent i Livsfornødenheder, da vil Civilisationen blive 
uimodstaaelig i sin Indflydelse; da kan ogsaa Evangeliet 
blive indført, men uden upartisk Retfærdighed er ingen 
af Delene mulig, og sikkerlig aldrig, naar de indledes og 
ledsages af Plyndring, som jeg frygter for har været en 
altfor almindelig Skik i Sudan. — De, som har noget til- 
overs for en stræng Retfærdighed, maa finde Trøst i den 
Tanke, at indtil Civilisationen i sin sande og virkelige 
Skikkelse bliver indført i Ækvatorialprovinsen, saa skal 
de indfødte allerede nu nyde nogen Fred og Hvile.« 

I sin Bedømmelse af Emin søger Stanley med Held 
at vise stræng Retfærdighed; han sparer ikke paa aner- 
kjendende Ord, om han end er langt fra at være en blind 
kritikløs Beundrer af ham, og det er en kjendt Sag, at 
Sandheden er ilde hørt. "Han priser Emin som en ud- 
mærket Administrator, der elskede de indfødte, var ret- 
færdig, menneskekjærlig, ærlig og barmhjærtig. »Man kan 
ikke ønske sig noget bedre og højere Bevis paa den An- 
seelse, i hvilken han stod hos sine Tropper, end at hans 
Liv blev frelst ved det Ry, han havde vundet for Retfærdig- 
hed og Mildhed.« »Hver Time, han kunde spare af Søvnen, 
»anvendtes til nyttige Øjemed, skikkede til at fremme Op- 
lysning, udvikle- Menneskelighed og befordre Civilisation.« 

Sine hvide Ledsagere yder Stanley den største Aner- 
kjendelse. Han skriver f. Eks,: »Det er med usigelig Fryd, 
jeg anerkjender mine Venner, Stairs, Jephson, Nelson og 
Parke's uskatterlige Tjenester, fire Mænd, hvis Offervillig- 
hed for sine forskjellige Pligter var saa fuldkommen, som 
Menneskenaturen er i. Stand til.« For de ulykkelige ved 
Bagtroppen, der ved Ulydighed mod hans Instrukser voldte 
deres egen Fordærv, har han undskyldende, ja til Dels 
endog rosende Ord, medens han dog paa samme Tid stiller 

Stanleys Hovedopgave var at undsætte Emin, og hvad 
der ikke kunde forenes dermed, maatte sættes til Side. 
Det var ikke nogen videnskabelig Expedition, han drog ud 
paa; han skulde blot se at naa frem til Emin hurtigst 
muligt. Følgelig kan der ikke med Rette kræves store 
videnskabelige Resultater af hans Rejse. Kampen med de 
fjendtlige vilde og den vældige Skov samt Nødvendigheden 
af at bringe Emin - hurtig Hjælp lod ham ikke megen Ro 
til videnskabelige Iagttagelser, men han er en hurtig, skarp 
og sikker Iagttager, og man finder derfor langt mere viden- 
skabeligt Stof i hans Rejseskildring, end nogen med Rette 
kunde vente. Særlig faar man god Besked om Afrikas 
mærkværdige Dværgfolk, Folkene i Ruwenzoriegnen, de 
politiske Forhold i Afrikas Indre o.s. v., og som bekjendt 
har Rejsen været rig paa geografiske Opdagelser. 

Men hvad der mere end noget andet tager ens Inter- 
esse fangen under Læsningen af »I det mørkeste Afrika«, 
er Skildringen af selve Rejsen med dens utallige Besværlig- 
heder, som man undrer sig over blev overvundne. Som 
man lærer Stanley at kjende der: modig og uforskrækket, 
med Jærnvilje arbejdende sig frem mod Maalet og en 
sjælden Evne til at opretholde Lydighed og Orden, selv 
under” de .vanskeligste Forhold, men tillige i høj Grad 
menneskelig med Hjærte for sine Ledsageres Lidelser, de 
sortes ikke mindre end Evropæernes — kan han ikke andet 
end afvinde en Beundring, ja vække Begejstring. -— Og 
saa at se ham selv begejstret for Menneskelighedens Sag 
i Afrika! Der er saa faa, der begejstres i vore Dage. Han 
prædiker formelig Korstog mod Elfenbensjagten, Slave- 
handelen og Slavejagten, og han prædiker med Kraft og 
Forstand. 

Efter at have givet en gribende Skildring af Araber- 
nes Røverier skriver han: »Det er mere end sandsynligt, 
at dersom man forbød Indførsel af Krudt til Afrika, vilde 
der blive en almindelig og hurtig Udvandring af alle Arabere 

fra det indre til Kysten, thi de indfødte Høvdinger vilde 
være umaadelig stærkere end hvilken som helst Styrke af 
Arabere, bevæbnede med Spyd.... 

»Der er kun et eneste Middel mod denne Ødelæggelse 
i det store af Afrikas Indfødte, og det er en højtidelig 
Forening mellem England, Tyskland, Frankrig, Portugal, 
Syd- og Østafrika og Kongostaten mod Indførsel af Krudt 
til nogen som helst Del af Fastlandet, undtagen til Brug 
for deres egne Agenter, Soldater og Betjente, eller en Be- 
slaglæggelse af hver Elfenbenstand, som udføres, da der 
ikke er et eneste Stykke nu til Dags, som er erhvervet 
paa lovlig Maade. Hver Tand, hvert Stykke, hver Smule, 
der er i en arabisk Handelsmands Besiddelse, er bleven 
dyppet og farvet i Blod. Hvert Pund har kostet en Mands, 
en Kvindes eller et Barns Liv, for hvert femte Pund er 
en Hytte bleven nedbrændt, for hvert Par er en hel Landsby 
bleven ødelagt, hver Snes er vunden for en Pris af et 
helt Distrikt med Befolkning, Landsbyer og Plantager« ... 

Særlig Interesse har Stanleys Bog ved den Samling 
gamle Kort (fra 500 Aar før Kristus og fremover) den 
bringer fra det kongelige Bibliothek i Kairo. 

Dette faar være nok. Alle bør læse om ikke eje >I 
det mørkeste Afrika«. Afrikas Morgengry synes at være 
nær, om det ikke allerede er inde, og faa eller ingen har 
bidraget saa meget dertil som Henry M. Stanley. 

S. N. Mouritsen. 

Fra Bogmarkedet. 
Af Holger Begtrup. 


Julen nærmer sig, og med en vis Uro tænker ÅAn- 
melderen paa det Arbéjde, den lægger paa ham. Paa 
denne Aarstid fyldes jo Markedet med en stadig voxende 
Bogdynge, der kræver at blive expederet. — Først maa 
dog Lageret af overgæmte Varer rømmes for at give Plads 
for de ny, og idet jeg hermed gaar til dette Arbejde, beder 
jeg udtrykkelig bemærket, at det er en daarlig Egenskab 
— ikke ved Bøgerne men ved Anmelderen —, der har 
voldet, at de først nu bliver omtalte i »Danskeren«. — 
Dette gaar til Gengæld ud over ham selv, thi det er meget 
vanskeligt at skrive noget om Bøger, der enten forlængst 
er bleven læste af alle, e//er som «allerede har faaet Tid 
til at glemmes af de faa, som maatte have læst dem. 

Til den første Klasse hører bl. a.: 

Kong Midas, Skuespil i fire Akter af Gunnar Heiberg. 
(Schubothes Forlag, 1890). Kong Midas var som bekendt 
» en gammel frygisk Konge, der kunde gøre alt til Guld, 
hvad han rørte ved; men denne Egenskab havde nær taget 
Livet af ham, for selv Mad og Drikke blev til Guld i Munden 
paa ham. I Heibergs Skuespil optræder der en Redaktør og 
Folkehøvding under Navnet Ramseth, som har den Egenskab 
at gøre alt det, han rører ved, til store, gyldne, moralske 
Spørgsmaal, saa selv de uskyldigste Fornøjelser og natur- 
lige Nydelser bliver aldeles usmagelige efter hans Behand- 
ling. Meningen er, at hans Moraliseren just ikke er det 
ægte Guld, og hele Stykket stiler paa at gennemhegle Norges 
»store Lægprædikant«, Bjørnstjerne Bjørnson, der alle- 
vegne »kommer stikkende med sit Sandhedskrav« og netop 
den Gang havde gjort »sin store Sædelighedsturné«,« 

Mange retskafne Folk -har forarget sig over Heibergs 
Stykke, og dets Opførelse paa Nordens forskællige Theatre 

vakte overalt en livlig Meningskamp og Pennefejde. Bjørn- 
stjerne Bjørnson selv hører dog næppe til de forargede. 
Han har tidligere selv bragt sig selv paa Brædderne, rigtig- 
nok paa en mere elskværdig Maade, i »Geografi og Kærlig- 
hed«. hvis Hovedrolle hans Søn sidste Vinter spillede med 
Faderens Maske i København; og han har ikke fundet 
noget at indvende imod, at hans gode Ven A/ex. Kielland 
i Sé. Hansfest paa det kendeligste har fremstillet og hud- 
flettet Præsten Lars Oftedal. — En ganske anden Sag 
er det, om slige »Virkelighedsbilleder« under poetisk For- 
klædning i sig selv er fuldt tilsiedelige, naar man ind- 
fletter stygge Træk, som kommer til at kaste Skygge paa 
Kunstnerens »Model«. Men Heiberg er i al Fald ikke den 
første moderne Digter, som har gjort sig skyldig i saadant, 
og hans Skuespil hævder sig ved Siden deraf paa en vis 
Maade ved sit Forsvar for den friske Naturlighed, som 
altid fortjæner en Talsmand, naar Moralens Røst længe 
har tordnet. Skade kun, at Naturlighed og Sædelighed 
skal regnes for Fjender. Alvor og Gammen kan ikke 
længer altid sammen hos vore Digtere. 


Klytæmnestra. Drama i fem Handlinger af P. Å. 
Rosenberg (K. Schønbergs Forlag, 1889) blev ogsaa opført 
sidste Vinter, paa Dagmartheatret. Det er et agtværdigt 
Forsøg, efter fremmed Forbillede, paa at genoplive den 
græske Tragedie paa Nutidens Skueplads. Stykket vandt 
imidlertid intet Bifald. I »Kong Midas« laa Æmnet Dagens 
Spørgsmaal vel nær, i Klytæmnestra .laa det for fjærnt. 
Kunde Læsningen af det give Folk Mod til at give sig i 
Lag med de virkelige gamle græske Tragedier, som fore- 
ligger i ret gode danske Oversættelser, vilde Forfatterens 
Møje dog ikke være ganske spildt. 


Strømskavl, Fortælling af Kristian Gløersen — første 
Del (C. A. Reitzels Forlag, 1889) — er trods Titelen en 

meget retskaffen Bog, hvis Handling foregaar i den ikke 
længer ubekendte norske Vestfjordsby. Da Bogen kun er 
forste Del af et stårre Arbejde, maa den endelige Dom 
opsættes, indtil Fortsættelsen kommer. Det vilde være 
godt for Forfatteren, om anden Del kom, inden Læserne 
har faaet Tid til at glæmme fårste. 


I Tusmørke, Fortællinger af Fanny Sueusson (Schu- 
bothesForlag, 1890) er endnu mere retskafne. Forfatterinden 
indrømmer, at vi ikke længer lever i den romantiske Tids- 
alder, men Tonen i de smaa Fortællinger vidner om, at 
hun ikke helt har kunnet rive sig løs fra den svundne 
Romantik. Dog vasker hun sine Hænder og kaster Skylden 
paa de handlende Personer. Se den sidste lille pæne For- 
tælling om »Idioten«, der trods sit eventyrlige Indhold 
skal være en nøgen Virkelighedsskildring. 


Korte Veje, Scener og Smaahistorier af Peter Nansen 
(Schubothes Forlag, 1890), er i Modsætning til foran nævnte 
Bog en meget moderne Samling af galante Eventyr. Vi 
Landboere vil maaske let lade os støde af Københavnerens 
flotte Elegance; men det gaar med disse Historier som 
med saa mange smukke Modeherrer, at der i Grunden 
stikker et meget skikkeligt Menneske i de fine Klæder. 
Men »dybt« er Indholdet just ikke. — I den Henseende 
er der mere at hente i 


Herman Bang: Under Aaget. Noveller. (Schubothes 
Forlag, 1890). — Forf. begynder med en lang og varm Til- 
egnelse til Jonas Lie, hvem han -hilser som Mester. De 
to Digtere har øjensynlig det tilfælles, at se med Forstaa- 
else paa Livet i de smaa og daglige Forhold, men Herman 
Bangs Opfattelse er mere sygelig og aparte end Jonas Lies. 
Dog gaar det fremad med den unge Digters aandelige 
Sundhed. Hans Udvikling minder deri noget om Ingemanns 

og H.C. Andersens, der begge i deres tidlige Ungdom har 
lavet mange højst usunde Poesier, inden den gode danske 
Natur brød igennem. Ogsaa Herman Bang har en dansk 
Natur i sig, som forhaabenlig med Tiden vil faa Held til 
at tage hans mærkelige Ævner i sin Tjæneste. 

»Under Aaget« indeholder, foruden Tilegnelsen paa 19 
Sider, tre Fortællinger: En dejlig Dag, Irene Holm og 
Frøken Caja. De er en Slags Mellemformer mellem For- 
fatterens »Ææcentriske Noveller« og »Stille Eæistenser« 
og handler om dagligdags Liv paa Tilværelsens Udkanter. 

Inden jeg slutter disse Linjer, maa jeg endnu nævne 
af nysudkomne Bøger: Schandorph: Fra Udlandet og fra 
Hjemmet (C. A. Reitzels Forlag) og Amalie Skram: S. G. 
Myre (Schubothes Forlag), som jeg haaber at kunne give 
en nærmere Omtale i næste Hefte af »Danskeren«. 

Den 18. November 1890. 


Til og om en Skibskaptein.” 


I. 


Som -Skibskaptein og Forlovet. 
… (April 1866.) 


Velkommen, Dagens Minde! 
i Vaardagsmaaned prud, 

da af den gamle Stamme 
et Skud paany sprang ud. 
Det Skud vi hilse gjærne, 
det er Kapteinen vor, 

som fylder just paa Dagen 
de sex og tyve Aar! 


1) Martin Bentsen, yngre Broder til den ogsaa i Danmark kjendte 
Storthingsmand, nu Postmester, Halvor Bentsen. 

Alt aarle han paa Voven 

i Kaagg og Skjækte") stod, 
til paa Atlanterhavet 

blev prøvt hans Ungdomsmod, 
saa kjæmped han med Ære 

i mangen Bølgedyst, 

fuld værdig Høvding-Navnet 
vi hilse ham med Lyst. 


Og mens fra Gut han vokste 
til Høvdingkaaret op, 

paa Kjæmpeveje kolde 
henover Bølgetop, 

han blev i varme Egne 

dog fremmed ej derfor: 

som Bejler, Ven og Broder 
han hjærtefavnet staar. 


Gud signe da Kapteinen 
hver Dag og saa hvert Aar, 
og hende, som trolovet 

her ved hans Side staar! 

et Hus for dem snart bygget 
paa Krippegrunden staa, 
hvor lyse Alfer lege 

som Sangens Toner gaa! 


Naar Stormens Døn vi høre 
og mørke Skyer gaa, 

det hviskes i vort Øre, 

naar ham vi tænke paa: 
hvordan end Strøm sig vender 
med Stormene om Stavn, 

han er i gode Hænder, 

ja i Guds-Lykkens Favn! 


Til Bryllupet. 
(April 1867.) 


Velkommen Dag i Vaaren 
med Myrtekrands om Haar 


7) Smaa Farkoster i Kragerø-Egnen. SE: 

paa Husets unge Datter, 

hvor Brudehjærtet slaar! 
velkommen Dag i Vaaren 

til den Sø-Høvidsmand, 

som hende frit har kaaret 
blandt Blomsterne paa Strand! 


Til ham er Bruden viet, 
hun dele vil hans Kaar, 

om hun paa Snekken følger, 
om hun tilbage staar; 

dog det han stille hvidsker: 
du véd det, Sømandsbrud ! 
tit har vi Dage haarde 

i Storm og Regn og Slud. 


Ja, svarer Havets Vætte, 
hvor Storme gale højt, 

hvor Toug og Takkel knage 
i vilde Bølgers Sprøjt, 

hvor skjules tit hver Stjærne 
i Mulmet under Gny, 

der Lodd for jer er kastet, 
Brudgom og Brud saa bly! 


Til Lykke dog i Vaaren, 
trods hvert et Stormens Døn! 
— saa synger Lykkesfuglen, 
som daler ned i Løn — 

til Lykke, du, som Haanden 
har til den Sømand rakt! 
jeg ogsaa med vil synge 

til eders Ægtepagt. 


Jeg véd, hvor Magter milde 
udrette hvert et Vink, 3 
jeg véd, hvor Magter vilde 
maa flygte for et Blink, 

jeg véd, hvor Liv har Kilde 
og Kræfter har sit Væld, 

jeg véd, hvor Lys med "Styrke 
brat splitter Mørkets Tjæld! 

Der Lykken er beskaaret 
den Høvding rigt som faa; 
den Egn med Klippegrunden 
ham favne vil og maa; 

I har til Ven den Bedste 
hvor Kjærligheden bor, 
staar midt i Havets Fraade 
paa Lykkens Fastlandsjord. 


ILL. 


Udgangen her. 
(1876.) 


To Aar fra nu at, 
Langfredag var det, 
vesterude 
sig Bølger vælted, 
græsgrønt, skumhvidt 
med Hvirvler vilde. 
Der paa »Alice«, 
paa Agterdækket 
stod ædlest Høvding, 
den høje, slanke; 
graaned i Skyen 
som Skudens Grander 
Shetlands Klipper 
i Uvejrs-Kampen. 


Saa vild en Bølge 
med Brus og Bragen 
da slog i Vælde 

med højest Hævning 
om Agterdækket. 

— Ej mer da stod der 
den stille Stærke, 

den Mandskabs-Yndling 
med Troens Eje. 

Tyst var Farvellet 

fra Havets Fraade. 

— Men Alfer hvide 

i Savnet hvidsked: 

I gode Hænder, 
i. Lykkes-Havnen! 
det gyldned Taaren 
hos Troens Kvinde. 


IV. 
Opstandelses-Haabet. 
(1885?) 
I Vorherres Menighed 
Død skal ej sin Sejer love; 
selv med »Støv«, som sænkes ned, 
her i Grav og hist i Vove, 
skal engang Guds-Under ske, 
det er »Kjøds-Opstandelse«. 


Jesus Krist, som klar og gild 
selv stod op -i Morgenrøde, 
Livets Sejer dele vil 
saa med alle sine Døde. 
Evig blomstrer Livet da 
under lydt Haleluja! 
H. Brun. 


Hr. Ludvig) og Daledronningen. 
(Norsk Kjæmpevise fra 1860.) 


»Fjeldmelodien«, den vene Viv, 
hun fristed i Fjeldet saa længe sit Liv; 
men Lykken hun vender sig ofte om. 


Hun sukked: jeg før var en Dronning i Dal,. 
nu lister jeg mig om i Kveldstunden sval; 
men Lykken hun vender sig ofte om. 


NEED ie RE ASER RRNSSE 
1) Naturligvis Ludvig Lindeman, hvis ,,Fjeldmelodier" vist ogsaa 
kjendes i Danmark. g 

Og taler med mig nu en Mø eller Viv, 
det er som en Helg i et useligt Liy. 
Men Lykken hun vender sig ofte om. 


Hr. Ludvig tog Syvmilstøvlerne saa: 
Luk op! Bergevæggen den bankte han paa, 
for Lykken hun vender sig ofte om. 


Og hør, du Bergekonge, hvad jeg siger Dig, 
den vene Daledronning beholder du ej! 
for Lykken hun vender sig ofte om. 


For Bergekongen ringte Hr. Ludvig saa, 
at bedre knap »Bøherreds Klokker« end gaa; 
for Lykken hun vender sig ofte om. 


Hr. Ludvig den Dronning fremleder i Gaard, 
hun var vel værd at klædes i Sobel og Maar; 
og Lykken hun vender sig ofte om. 


Det mindes i Dal, hvad Hr. Ludvig han kvad: 
det var en ædel Dronning, bag Bergevæggen sad; 
for Lykken hun vender sig ofte om. 


Nu rygtes det vidt over Dal, over Strand, 
det rygtes i alle tre Nørreleds Land; 
for Lykken hun vender sig ofte om. 


Og alle vene Møer og Fruer i Sal 
saa mildelig de hilse den Dronning fra Dal; 
for Lykken hun vender sig ofte om. 


Og derom kurrer »Duen paa Lilliekvist«, 
imorgen drager Fruen til Kirke forvist; 
for Lykken hun vender sig ofte om. 


H. Brun. 

Bognyt 


af Ludvig Schrøder. 


1. Bidrag til den nyeste Historie. 


Af de forskellige Livs-Erindringer, der i den senere 
Tid har set Lyset, har ikke mange vakt den Opmærksom- 
hed som den Bog, Vilhelm Birkedal har begyndt at udgive 
påa Schønbergs Forlag under Titelen: »Personlige Oplev- 
elser i et langt Liv«. Det er ikke sit Levned, Birkedal 
fortæller, om man end i Bogen kan finde Oplysninger om 
hans indre Udvikling, om hans Livs Gerning og om den 
Maade, hvorpaa han er kommen til at faa Indflydelse paa 
vor kirkelige Udvikling (f. Eks. ved Dannelsen af Frimenig- 
heden i Ryslinge). Han har meget mere valgt en tilbage- 
trukken Stilling, idet han vilde løse den Opgave, han vel med 
god Grund kunde finde, han skyldte Efterslægten at tage 
op, at gåre Rede for, hvordan de danske Stormænd, han i 
sit lange Liv var kommen i Forhold til, havde vist sig 
for hans Øje. Der er jo mellem dem en hel Række af 
vore betydeligste Politikere, Andræ, Fenger, Hall, Knuth 
og Monrad, der er imellem dem mange fremragende Theo- 
loger og Præster, F. Hammerich og Martensen, V. Bloch, 
Fr. Bojsen og" P. A. Fenger, der er mere eller mindre be- 
tydelige Digtere og Forfattere, Oehlenschliiger og H. P. Holst, 
K. F. Allen, Fr. Barfod, P. O. Brøndsted og M. Hammerich. 
Og her har jeg endda kun nævnt Personer, der træder i 
Forgrunden i Bogens første Del. Man kan vente at møde 
Mynster og Grundtvig og vel adskillige andre i den anden 
Del. Bogen,bærer Præg af Forfatterens ejendommelig liv- 
lige Personlighed og har Ærinde i en langt videre Kreds 
end Historikernes, for hvem saadanne Meddelelser altid 
er særligt kærkomne. — Dette samme gælder den Dagbog 
i Brevform, som den forhenværende Sognepræst i Ullerup 
i Sundeved, N. L. Feilberg, har offentliggjort først i Tids- 

skriftet »Museum« og siden i Særtryk under Titelen: »Æn 
Præstegaard i Sundeved under Krigen 1864«. Det 
første Brev er fra 9. December 1863; men det tager kun 
et Blad; den betydeligste Række begynder 16. Februar 1864 
og gaar til 30. Juli samme Aar og tager 126 Sider, Det 
er en god dansk Mands Liv mellem Fjender og under nåje 
Samkvem med håjere preussiske Officerer, som vi faar et 
levende Indtryk af ved at læse denne Bog, og der er sik- 
kert Træk i den, som ogsaa de, der til Gavns vil oplyse 
Krigen i 1864, vil vide at benytte. —— C. E. Bardenfleths 
ufuldendte »Livserindringer«, der er udkomne med hans 
Portræt hos C. A. Reitzel, har stor Betydning, dels ved 
de Bidrag, Bogen indeholder til Belysning af Frederik 
den Syvendes Personlighed, dels ved Meddelelsen om, hvad 
der gik forud for Marts-Ministeriets Dannelse. Der er ikke 
mange, som har kendt Kong Frederik bedre end hans 
jævnaldrende Ungdomsven, og vel ingen, der har haft mere 
Indflydelse paa ham i de første Dage af hans Regering. 
— Eduard Løventhals lille Skrift »Æfter 16 Aar i Indien« 
(Schønbergs Forlag), er ikke blot et Indlæg i Spårgsmaalet 
om den danske Hedningemission, der ventelig vil give Ån- 
ledning til en Del Strid, hvori nærværende Anmelder ikke 
ønsker at blive indblandet. Men det er tillige et Bidrag, 
som jeg i håj Grad paaskånner, til at lære den Udvikling 
at kende, der foregaar mellem de dannede Hinduer under 
Mødet med den evropæiske Kultur. I denne Retning bringer 
Skriftet vist nok ikke andet, end hvad flere end jeg har 
hørt af Løventhals Mund; men det kan baade minde dem, 
der har hørt ham, og hjælpe andre Læsere til at se, at 
den Stund nærmer sig med stærke Skridt, da Hinduerne 
vil staa over for det afgårende Valg mellem Kristendom 
og Fritænkeri. — Ernst Triers »F'emogtyve Års Skole- 
virksomhed i Vallekilde«, første Afsnit, er »trykt for 
Venner«, men kan dog købes i August Bangs Boghandel 
i Kjøbenhavn. Naar Karl Jørgensens Afhandling i H6j- 

skolebladet om Rødding Håjskoles Historie kaster Lys over 
Folkehåjskolens første tyve Aars Historie, saa aabner Triers 
Bog et Indblik i de Stemninger og Forholde, hvorunder 
man. tog fat efter Krigen i 1864. Ikke mindre end over 
disse to Afhandlinger skal jeg udtale min Glæde over, at 
Forstander A. Svendsen har udgivet en lille, men indholds- 
rig Bog om Tune Landboskoles Virksomhed i 20 Aar. 
([ Kommission hos August Bang). 


2. Andre Bøger af historisk Indhold. 

Til Oplysning om Jødernes Historie har den nyere 
Tid set flere Bøger komme for Dagen, som her skal nævnes. 
Lie. theol. A, C. Poulsen har under Titelen: Fra Kampen 
om Mosebøgerne paa den Gyldendalske Boghandels Forlag 
udgivet en. Bog, der foruden en Indledning af ham selv 
omfatter en Fremstilling og Kritik af Wellhausens Lære 
af en schweitsisk Præst Rudolf Finsler og en Forelæsning 
om det jødiske Skriftstudiums Begyndelse af Professor 
Ryssel. — Stiftsprovst Fr. Helveg har nys paa Schønbergs 
Forlag udgivet anden Halvdel af sit med offentlig Under- 
støttelse trykte Værk om »/sraels Aandsliv i Hjemfærds- 
tiden«, hvori han blandt andet har givet udførlige Bidrag 
til at belyse »Apokryferne« (Tobiæ Bog, Judits Bog, Salo- 
mons Visdom, Siraks Såns Bog, Baruks Bog, Manasse Bog, 
Makkabæernes Bøger, Henoks Bog m. fl.). — Paa Schu- 
bothes Forlag er udkommen en dansk Oversættelse af. M. 
Kayserlings korte Fremstilling af Jødernes Historie fra 
Bibelens Afslutning til Nutiden, forøget med et Tillæg 
om Jødernes Forhold i det danske Monarki af M. A. Levy. 
Det er en nyttig Bog med gode — om end korte — Op- 
lysninger om de Forfølgelser, Jøderne har væset udsatte 
for, og om deres boglige Virksomhed. 

De, der vil læse Grækernes og Romernes Historie 
i Kildeskrifterne, kan glæde sig ved, at der er begyndt at 

udkomme en ny Oversættelse af Herodot ved F. Falken- 
stjerne og en ny Oversættelse af Polybios ved Hovgaard. 
Det er »Selskabet til historiske Kildeskrifters Oversættelse«, 
som har begyndt et nyt Afsnit af sin Virksomhed med at 
udgive et Hefte af hvert af disse Skrifter tilligemed et 
Hefte af »Skibbykrøniken« i A. Heises Oversættelse. Sel- 
skabet, der nu selv er Forlægger, har faaet en Bestyrelse 
bestaaende af Professorerne ved Kjøbenhavns Universitet 
Kr. Erslev og M. Cl. Gertz, Rektor H. H. Lefolii, Håj- 
skoleforstander J. Nårregaard og den, som skriver disse 
Linjer. Og at det er for at lægge et virkeligt Arbejde ind 
i denne Virksomhed, at de to Professorer er traadt til, 
giver det foreliggende Hefte af Polybios Vidnesbyrd om, 
idet Kr. Erslev baade har givet sit Bidrag til Indledningen 
ved at gåre opmærksom paa, hvad der maa paaagtes »for 
at kunne værdsætte Polybs Troværdighed som historisk 
Kilde«, og samtidig har stillet i Udsigt, at der ved de 
vigtigere Punkter i Anmærkninger blandt. andet vil blive 
gjort Rede for, »hvad andre Kilder fortæller om de Be- 
givenheder, Polyb omhandler«, og hvor vidt dette fortjæner 
Tiltro; »ved Værkets Slutning vil der maaske være Lejlig- 
hed til i en samlet Oversigt at fremstille det almindelige 
Resultat, der kan uddrages af de enkelte Bemærkninger«. 
Lige som det kan ventes, at Selskabet i sin ny Skikkelse 
vil vinde Indgang i ny Kredse, saaledes tør det vel haabes, 
at dets gamle Venner vil hilse det med Glæde, at det 
bedre end får kan vejlede til en ret Brug af Kilde- 
skrifterne. 

Frederik Nielsens »Dagbogsblade fra Italien« stam- 
mer fra en Rejse til den apenninske Halvø, som Forfat- 
teren har gjort i Forsommeren. Bogen svarer for saa vidt 
ikke til de Forventninger, Titelen kan fremkalde, som det 
kun er faa Meddelelser, man finder om det nuværende 


Italien. Det er en vakker Samling historiske Studier, 

der er samlede i det lille Hefte paa 90 Sider, som hører 
til de paa Schønbergs Forlag udkommende »Smaaskrifter 
til Oplysning for Kristne«, der nu snart udgår 5 Bind. 


3. Ny Udgaver af værdifulde Bøger. 


«+ Siden Bøghandler P. G. Philipsen tilkøbte sig For- 


laget af Oehlenschlågers Skrifter, har han ladet en hel 
Del af dem udkomme i en Folkeudgave, hvad der for- 
haabentlig har bidraget og fremdeles vil bidrage til, at 
vor store Digters Hovedværker bliver saa kendte, som de 
fortjæner. — Det priselige Spor, som saaledes er traadt, 
har en anden Boghandler fulgt. C. A. Reitzel, der havde 
en hel Række af vore betydeligste Forfatteres Skrifter paa 
sit Forlag, har nemlig nu begyndt en »Folkeudgave af 
danske Forfattere«, der vil "hjælpe til, at en stor Del 
gode Bøger vil blive tilbudte til billig Pris. Der er sikkert 
ikke faa Skoler, hvori Folkeudgaven af en Bog af Oehlen- 
schlåger er bleven benyttet ved Dansk-Undervisningen, og 
det er muligt Erfaringen heraf, der har bragt Reitzel til 
at sætte sig i Forbindelse med »Dansklærerforeningen«, 
som i 1890 bestaar af følgende Medlemmer: S. Bauditz, 
R. Bay, O. Borchsenius, F. Christensen, F. Claudi, V. Dahle- 
rup, C. Dorph, H. Gad, A.G. Ø. Hauch, N. Hjort, G. Horne- 
mann, Alfr. Ipsen, L. Jacobsen, O. Jespersen, P. Kistrup, 
G. A. Kofod, H. Larsen, H. Michelsen, Kr. Nyrop, Joh. 
Ottosen, H. V. Rasmussen, P. A. Rosenberg, O. G.T, Ruschke, 
E. Rønning, K. A. Schneekloth, O. Siesbye, E. Slomann, 
A. Sorensen, P. K. Thorsen, H. Trier, L. Trier. S. L. Tuxen 
og K. P. I. Wiese. Medlemmer af”denne Forening besørger 
delvist Udgivelsen og forsyner, hvor dette er Tilfældet, 
Bøgerne med oplysende Indledninger, hvori der saa gærne 
er indflettet Levnedsskildringer af Forfatterne, og Anmærk- 
ninger, der an lette Bøgernes Benyttelse i Skolerne, 
og som vil gåre dem mere skikkede til at være Folke- 

læsning. Chr. Dorph har besørget: Holbergs »Det lykke- 
lige Skibbrud«, Aæel Sørensen: Fru Gyllembourg-Ebren- 
svårds »Ekstremerne«, F. Christensen: Heibergs »Recen- 
centen og Dyret«, Verner Dahlerup: Christian Winthers 
»Hjortens Flugt«, og Gerh. Hornemann: Blichers »Brud- 
stykker af en Landsbydegns Dagbog«. H. C. Andersens: 
»Billedbog uden Billleder og Gudfaders Billedbog« samt 
»Lykke-Per« har ingen oplysende Anmærkninger, som vel 
heller ikke behøves. Oplysningerne i de andre Bøger har 
gennemgaaende megen Værdi. Naar man ser denne Række 
Bøger af klassiske Forfattere falbudne for Kr. 2.50, da 
kan det ventes, at mange vil nytte denne Lejlighed til at 
forsyne sig med et Udvalg af den danske Literatur og 
derved opmuntre Boghandleren til at gaa videre ad 
denne Vej. 

Bestyrelsen for det grundtvigske Salmefond (M. Cold, 
Fr. Nielsen, Skat Rørdam og P. Sehjårring) vil inden Jul 
have forelagt Læseverdenen N. F. S. Grundtvigs »Sangværk 
til den danske Kirke og Kirke-Skole« i fjerde Udgave. 
Det vil udgåre 5 Hefter paa omtrent 12 Ark og koste 
Kr. 4,50 (i Kommission hos Karl Schønberg). Det er jo 
de to første Dele af Grundtvigs Salmer og aandelige Sange, 
der paa denne Maade paa ny tilbydes Læseverdenen i en 
smuk og billig Udgave. 

Endelig skal Opmærksomheden henledes paa en lille 
Bog, der nu er udkommen (hos Lybecker og Meyer) i »fem- 
tende Oplag« med den af Ministeriet paabudte ny Retskriv- 
ning. Det er den af P, A. Fenger i sin Tid besørgede saa- 
kaldte- »Pave-Katekismus« eller Luthers lille Katekismus 
med Reformatorens Billede og det beråmte Vers: 


Hør mig, du Paw", jeg være vil ; 
Din Pestilens, mens jeg er til; 

Naar jeg er død, skal du forgaa, 

Det siger Luther, vaer derpaa! 

Den lille Bog indeholder jo foruden Bårnelærdommens fem 
Parter bl. a. en Del Salmer som: »Frygt, mit Barn, den 
sande Gud!« »Nat, Søvn og Slum og Seng far vel«, »Dagen 
nu sin Afsked tager«, »Vor Disk og Dug er alt bered«, 
»Hav Tak, o Gud, vor Skabermand«, »Et Barn er født i 
Bethlehem«, »I Døden Jesus blunded« og »Gud Helligaand! 
i Tro os lær«. 


4. Underholdende Bøger. 

I Ernst Bojesens Kunstforlag udkommer i denne 
Tid »Oldemoders Fortælling om Nordens. Guder ved 
S. Tvermose Thyregod, illustreret af L. M. Moe«. Naar 
et Værk udkommer i et Kunstforlag, maa det først og 
fremmest være Billederne, der tildrager sig ens Opmærk- 
somhed, og den norske Maler Moes Tegninger fortjæner 
det ogsaa, at man ser paa dem den ene Gang efter den 
anden. Det er en saare betegnende Modsætning, han stadig 
véd at faa frem imellem Aser og Jætter. Og efter de 
Tegninger, der alt er kommen frem, tør jeg anbefale Værket, 
der vil komme i 6 Hefter å 85 Øre. Om Teksten skal 
jeg ikke fremsætte nogen Mening. Det er en saare vanske- 
lig Opgave at samle alle de mythiske Fortællinger, der jo 
er af håjst forskellig Værdi, i én Fremstilling. |Kendere 
af Oldkvadene og af Gylfelegen vilde vel hellere set Brud- 
stykker af disse gengivne som Tekst til Billederne, Men 
dette lod sig af praktiske Grunde næppe gåre. 

Paa Cammermeyers Forlag i Kristiania udkommer 
Nordahl Rolfsens 1/lustreret Tidende for Bårn med et 
koloreret Billede af Werenskjold paa Omslaget og med et 
righoldigt Indhold, baade af Tekst og Illustrationer. Man 
kan her finde historiske Stykker som »Kampene ved Lier, 
Matrand og Skotterud 1814« af Premierlåjtnant K. I. Nan- 
drup og »Billeder fra Paris' Belejring« af G. Gran; i 
dette meddeles blandt andet, hvordan den berømte Statue 

»Venus fra Milo« først kom til Paris, og hvordan den blev 
gemt hen under Krigsurolighederne; Skildringen er ledsaget 
af" et godt Billede af Kunstværket. Til de historiske 
Stykker kan ogsaa regnes: »F/ugt fra preussisk Fangen- 
skab i 1864« af en dansk Frivillig, der da kun var 18 Aar 
gammel, og hvis Fader var Præst tæt ved Dybbøl. Blandt 
de danske Bidrag kan videre fremhæves et Stykke af 
Missionær Eduard Løventhal: »Fra Hinduernes Land«. 
Mathematikeren Æ/ling Holst, der forleden Aar udgav en 
meget fornåjelig Bérnebog, har skreven Teksten til et Bil- 
lede, der kaldes »Sygebesøg«, og gjort Rede for, hvordan 
man bygger et Dukketeater. Af Forfatternavne, der ellers 
er kendte i Danmark, skal foruden Udgiverens og hans 
stadige Medarbejder Sofus Tromholdts Navn endnu nævnes 
Wenche Sivle, der har skreven en Fortælling: Lille Ida. 


Om Varemarkedet. 
Af Chr. Faber. 

Den lyse Horizont, der gennemgaaende hvilede over 
Forretningsverdenen for knap en Måned siden, varede kun 
kort; allerede i Begyndelsen af November trak et heftigt 
Uvejr op på Fondsbørserne i London og Newyork, der i 
nogle Dage — da et af Evropas største Bankfirmaer måtte 
standse — så ret truende ud. Sølvet faldt endel i Pris, 
og Rubelkursen trykkedes efterhånden 20 Points; men 
allerede nu synes det værste Stød overstået, Londons 
Banker har heldigvis fået endel Guld skrabet sammen, 
og de mest ansete Bankhuse i England og New York er 
trådte hjælpende til overfor det nødlidende Bankfrma i 

London. — Penge noget rigeligere. Diskontoen høj endnu, 
men dog noget lavere end den har været. 


Vare- og Produktmarkedet, med deres selvstændige 
Banker på Hovedpladserne, har endnu ej været synderlig 
berørt af Spektaklerne på Fondsmarkedet, hvilket beviser, at 
Stillingen her ligger meget sundt. — Kaffe. Til Rio og 
Santos vedvarer de enorme Tilførsler fra Indlandet. Mar- 
kedet derfor flovet af og Priserne cirka 4 å 5 Øre lavere 
end for en Måned siden. Pr. Marts—Maj noteres Kaffe 
på Spillebørserne yderlig lavere, men da Beholdningerne 
i de konsumerende Lande er overordentlig små, er det 
tvivlsomt, hvorvidt vi senere hen legitimt kommer synder- 
lig ned med Priserne. Den kommende Høst 1891 tegner 


"til at blive den største, man nogensinde har kendt, og 


anslås allerede til ca. 10 Millioner Sække. Hvis denne 
Spådom slår til, vil 1891—92 bringe billige Kaffepriser 
for Konsumenterne. — Sukker. De synlige Forråd tager 
til, Konsumen forsyner sig sparsomt, hvorfor Priserne er 
flovet af og noteres 88 pCt. Rendement fr. o. B. Hamborg 
12 å 127/, Mark. — Ris uforandret, japanesiske Varer 
meget knappe og så dyre, at de nu foreløbig så godt som 
er gået ud af Konsumen. — Kartoffelmel stiger uafbrudt. 
— Sago fast. 

Frugter. Amerikanske Æbler bliver meget dyre iår. 
— Korender stigende. — Blommer gik kun en kort Tid 
ned i Prisen, så svingede Fløjen atter, og Noteringerne er 
nu højere, end de har været i mange År. Artiklen synes 
at ligge meget gunstig. — Valenzia-Bosiner er stegne 
endel i den sidste Tid, og går vist højere endnu. — Sul- 
tana-Rosiner meget knappe og så kostbare, at de iår ej 
når vort hjemlige IKonsum. 


Kryderier gennemgående flov. 


Frømarkedet. Rajgræs i Skotland noget lavere, men 
meget fast og ikke så lidt højere end vore hjemlige Noter- 

inger. — Rødt Frø rolig, men prisholdende. Hvidt og 
gult Alsike i stigende Retning. 

Amerikansk Kød er der iår brugt betydeligt af her i 
Landet. Priserne er stigende. Endnu er det måske for 
tidlig at udtale sig om de forskellige Mærker, der er 
komne frem på vort hjemlige Marked. 

Dansk Svinefedt knapt og stigende. Beholdningerne 
på vore hjemlige Slagterier vedvarende meget små. 

Taffel-Svinefedt fra Amerika i Spande på 50 Pd. slår 
godt an, der bruges allerede ikke ubetydeligt heraf her i 
Landet. Prisen er jo — i Forhold til danske Varer — 
enorm billig. 

Kornmarkedet vedvarende meget fast, Stillingen synes 
at ligge sundt, og der er ikke Udsigt til lavere Priser. 
snarere det modsatte. Under Børskraket krængede Pris- 
erne i et Moment, men det var kun af kort Varighed, så 
var Skuden atter på ret Køl igen. e 

Sølv endel flovere. 

Rubelkursen har fået Smæk under sidste Krak, og 
er sunken fra 261 Mark til ca. 240. Pari Kurs på 100 
Rubler er 300 Mark. 

Foderstoffer med Undtagelse af Klid, som har været 
stærk efterspurgt til stigende Priser, sluttede i det hele 
taget med dalende Tendens for alle Sorter. — Hvedeklid 
er atter stegen ca. 5 pCt. og har nu nået en Højde, som 
ingen turde påregne, og til Trods for, at Efterspørgslen i 
Virkeligheden har været meget mindre end den plejer for 
Årstiden. — Rapskager udbydes fremdeles fra alle Kanter 
til reducerede Priser, hvilket dog især gælder for franske 
Kager, som udbydes til Priser, man ikke har kendt i 
mange År. — Palmekager noteres 1 å 2 Mark lavere. — 
Hampefrøkager og Solsikkekager stille, Priserne noget 
variable, eftersom Kursen noteres, og der er fragtsøgende 
Skibe, 

Smørmarkedet. Markedet i sidste Uge af Oktbr. Måned 
sluttede temmelig roligt med 5 Kr. højere Notering; den 
højeste Sats gik op til 110 Kr. pr. 100 Pd. I November 
Måned er Markedet gået jævnt tilbage, den 13. blev Noter- 
ingen uforandret til Trods for, at Ordrerne fra England 
indløb meget sparsomt, og at meget forblev usolgt. Den 
20. kunde Noteringen imidlertid ikke opretholdes mere, 
men blev kun saft 5 Kr. ned, hvilket uden al Tvivl var 
ct stort Fejlgreb. Noteringen sknlde have været sat 10 Kr. 
ned den 13., vi vilde da have kunnet gå bedre Tider i 
Møde, hvilket der ikke er Udsigt til nu. Der siges, at 
Noteringsudvalget holder Priserne oppe for at demonstrere 
mod de høje Overpriser, der af enkelte Firmaer betales 
til Landmænd og Mejerier; men hvis dette er Tilfældet, 
er det højst urigtigt, da det foruden at skade en Mængde 
Købmænd, der handler i god Tro til, at Noteringsudvalget 
sætter Noteringen i Sympati med de engelske Markeder, 
tillige skader selve Noteringssystemet i Englændernes Øjne, 
og derigjennem ødelægger disses Lyst til at give frit-om- 
Bord Ordre. 

åg meget knappe og Prisen stigende; men denne er 
nu så høj, at man ikke tør vente væsentlig højere Noter- 
inger. Som Følge af Mac-Kinley-Loven, hvorefter Ind- 
førselstolden i Amerika er 19 Øre pr. Snes Æg, har et 
større Exportfirma påbegyndt Indførsel af kanadiske Æg 
til England, som utvivlsomt vil øve sin Indflydelse på 
Prisen for danske Æg. 


Baring Brothers i London. Allerede i nogen Tid har 
der løbet urolige Rygter om, at anséte Bankhuse i Eng- 
lands Hovedstad har haft Vanskelighed ved at overstå 
Londons Fondsbørs sidste Afregningsdag, og at særlig et 
stort og anset Bankhus i London, der har været Med- 
deltager og Underskriver af sidste Års større og største 

internationale Ny-Emissioner og Konverteringer, og hvis 
Rekurser ansås som mere end uendelige, måtte henvende 
sig til Venner, for ved disses Hjælp at klare Situationen. 
Efterhånden blev Rygterne mere og mere vilde, og ved 
Forespørgsler herfra til England fik man det Svar, at for 
Tiden talte man i London ilde både om »Bank of Eng- 
land«, om Rotschild, om Baring Brothers og mange andre, 
men at Rygterne alle vare grundløse og tåbelige; dog — 
hvad der end blev meddelt fra England, Rygterne blev 
ved at holde sig, og mærkelig nok kun en enkelt bekendt 
Bankdirektør stod klar og turde nævne Navnet Baring 
Brothers som det Firma, der var i Forlegenhed, hvorimod 
alle andre Bankfolk og Pengemænd i Kjøbenhavn stod i 
Uvished om Navnet. Som en Høne værner om sine Kyl- 
linger, således rugede Londons indviede Børsmænd over 
Hemmeligheden, og i det skjulte arbejdedes der i England 
paa at forebygge Katastrofen; Masser af Penge blev opkøbt 
til Englands Bank for at sætte den i Stand til at opfylde 
alle mulige og umulige Krav. Imedens man i England 
arbejdede i det stille, stod man ængstelig og afventende 
over hele Verden. 

Wienerbladet »Neue Presse« skrev i Lørdags otte Dage 
i sin Børsberetning: »Londons Børs holder på sin uhygge- 
lige Hemmelighed, som ingen endnu vover at sige højt. 
Vi ser Krampetrækningerne, vi mærker, at Organismen er 
i Ulave, vi hører de svirrende Rygter om Firmaer, der 
antages byggede på Granit og nu synes at vakle, vi iagt- 
tager, hvorledes Bankhuset Rotschild opbyder al sin Kraft 
for at kvæle Krisen i Fødselen, for at bringe Hjælp og 
afværge, at en Forlegenhed vokser til Ruin. Rotschilderne 
har skaffet Guld, de har gjort de største Anstrengelser. for 
at holde »de synkende« oppe. De har stillet sig i Breschen, 
og har i denne Situation vist sig -som virkelige Stor- 
købmænd. « 


Er 

Så i Søndags Morges blev Hemmeligheden åbenbaret, 
rentud blev der sagt, at det var Londons største Bank- 
firma, Baring Brothers, der havde haft Vanskeligheder, og 
som var bleven tvungen til at søge Hjælp. I Fredags 
havde Barings sammenkaldt sine vigtigste Kreditorer, Re- 
præsentanter for flere ledende Banker og store Finans- 
mænd var tilstede, og her enedes man om at støtte Huset. 
Som et koldt Lyn slog Meddelelsen om Baring Brothers' 
Vanskeligheder ned, i al Almindelighed havde ingen vovet 
at tænke sig Muligheden heraf. Firmaets storartede En- 
gagement i sydamerikanske Statspapirer havde hidført 
Katastrofen, og skønt Barings er lovet fuld Assistance, 
ængster man sig dog på Londons Pengemarked for Afvik- 
lingen ved denne Måneds Slutning.  Baring Brothers li- 
kviderer deres Forretning, og hvad en sådan Likvidation 
vil sige, vil føles mer eller mindre i den kommercielle 
Del af den civiliserede Verden. Baring Brothers har For- 
bindelser over hele Verden, dets Vexelforpligtelser angives 
til ca. 270 Millioner Kroner, og at få dette Beløb ud af 
Verden — eller over på andre Hænder — bliver .slet ingen 
let Sag. Firmaets nominelle Overskud anslås til 70 Mill. 
Kroner; dets Rigdomme er naturligvis reduceret betydelig 
ved, at Formuen er rendt fast i sydamerikanke for Tiden 
næsten usælgelige Papirer. Garantien, der er tegnet i 
London til Fordel for Barings, andrager nu 14 Millioner 
Pund Sterling eller 252 Millioner Kroner. Såvel i Buenos 
Ayres som i Uruguai hersker stærk Bevægelse, begrundet 
på Baring Brothers Likvidation.  Guldagioen er stegen, og 
sydamerikanske Papirer falder stærkt. 

I Berlin imødeser man med stor Ængstelse Vanskelig- 
hederne på det engelske Pengemarked, og med ikke mindre 
Ængstelse ser Tyskerne, at det er deres nærmeste Rivaler 
— Franskmændene — der må forstrække Englands Bank 
med Guld; men med endnu større Skræk hører man i 
Berlin Lyden af det franske Udenrigsministeriums Organ 


Er RR 
Enten sm 


NE DE BEER EDR 732 


191. 


»Temps«' Sejerstoner ovér, at i Frankrigs Bank er opkøbt 
og henligger 2500 Millioner i Guld, og — ikke uden 
Grund — over, at Frankrig føler sig sejerssikker i den 
ødelæggende økonomiske Krig, der snart har været ført i 
tyve År.  Millitarismens Levetid i Evropa synes næppe 
at have Udsigt til at fortsættes i mange År. 


Jay Gould i Amerika. (Tildels efter »Børstidende«). 
Hvem er Jay Gould? Verdens rigeste Mand! Amerikan- 
erne kalder ham — med fuld Berettigelse — »den lille 
Djævel«, og det synes også, som om alle dæmoniske 
Magter er samlet i denne Person. I New York som i 
London er man i Pengeforlegenhed, flere Banker er trådt 


til for at assistere de større Forretningsfolk, og — som 
sædvanlig — Jay Gould opererer, og skraber endnu flere 


Kapitaler til sig. Jay Gould er en lille mager Mand; i 
sin Barndom var han ustyrlig, Forældrene kunde ikke 
magte ham, og han stod derfor allerede i 12 Års Alderen 
ude i Verden, blottet for alt, hvad der hedder Penge. Jay 
Gould led ligefrem Nød, han gik i Skole om Dagen, og 
om Aftenen kæmpede han for Føden hos en Grovsmed. 
Allerede i 18 Års Alderen var Gould Ågerkarl, og ud- 
sugede alle, hvem han kom i Forretningsforbindelse med. 
Senere blev han Garver, tog en Kompagnon; men da For- 
retningen gik godt, smed han en skøn Dag med Vold og 
Magt og med Assistance af en lille Trup Lejesvende, Kom- 
pagnonen og hans trofaste på Porten, og tvang ham til 
at sælge sig sin Part for så godt som ingenting. Ved 
Eriebanen tjente han sine første Millioner. Gould kom 
ind i Eriebanens Bestyrelse, udspredte løgnagtige Rygter 
om dette Foretagende, hvorved han bragte Banens Aktier 
i Miskredit, disse faldt og ganske hemmelig opkøbte han 
Aktierne til en lav Kurs, og man mener, at han ved denne 
Operation tjente 10 Millioner Dollars. Senere kom natur 

ligvis Eriebanens Aktier i bedre Kurs, Gould solgte sukses- 
sivt og til gode Priser, hvad Aktier han havde, og alle 
Pengene, han fik ind herfor, indsatte han i New Yorker- 
Banker. I en flov Finansperiode forlangte Gould alle sine 
Penge, c. 20 Millioner Dollars, på engang udbetalt. Bank- 
erne måtte ty til overordentlige Forholdsregler: opsagde 
Lån, solgte Aktier, søgte at gøre Penge o. fr. — det hele 
fremkaldte Panik med nedadgående Kurser, som Gould 
benyttede til atter at erhverve sig Aktierne. Goulds hele 
Liv har været dæmonisk eventyrligt. For Exempel anlagde 
Amerikanerne engang en Konkurrencebane til Eriebanen, 
og berøvede denne derved dens Eneret. Gould bestak en 
Dommer, og denne gav G. Ret. Gould udrustede så et 
et helt Tog fuldt af bevæbnede Folk, satte Vognene ind 
på Konkurrencelinien og kørte i fuld Fart mod et vent- 
ende Jernbanetog. Begge Lokomotiver knustes, en Mængde 
Mennesker dræbtes og kvæstedes, men Gould lod Skin- 
nerne oprive og satte sluttelig sin Vilje igennem. 

I Præsident Grants Regeringstid ansloges hans Formue 
allerede til omtrent 200 Millioner Dollars; han var en 
mægtig og »anset« Mand, der selskabelig kom sammen 
med Præsidenten. Grant var egenlig en taus Mand, men 
desuagtet lykkedes det dog for Gould en Aften at få ud 
af ham den Hemmelighed, at de amerikanske Papirpenge 
snart vilde blive indløste med Guld. Gould anstillede sig 
da, som havde han fået grundig Mistro til de amerikanske 
Seddelpenge; han fik alle »sine Venner« til at sælge heraf 
på Levering, opkøbte i al Hemmelighed Slutsedlerne, og 
da det endelig viste sig, at Sedlerne var gode som selve 
Guldet, havde han ruineret hele sin Bekendtskabskreds; 
mange af dem fallerede, flere tog sig af Dage; nen Gould 
var endnu mere mægtig, rig og anset end nogensinde før. 
I disse Dage, og under den seneste Panik, er det atter 
Gould, der tumler sig, og som har bragt Skræk på New 

York Børsen; nu som forhen er hans Vej betegnet med 
Selvmord og Fallitter; men Gould er stadigvæk rigere og 
rigere, mægtigere og mægtigere i »denne Verden«. 


Odense, den 24, November 1890. 


Fra Finland. 
Af L. Schrøder. 


For nogle Aar siden var jeg til Stede i en Kreds af 
Mænd og Kvinder fra Nordens tre Kongeriger og fra det 
Naboland i Øst, der er knyttet saa nåje til os, dels derved, 
at det har faaet Kristentroen fra Sverig og endnu har den 
lutherske kirkelige Oplysning til fælles med vore nordiske 
Folkekirker, hvad der som bekendt begynder at blive en 
Sjældenhed i Reformatorens eget Fædreland, de/s derved, 


at det særligt ved Digtere som Runeberg og Topelius har . 


ydet sit store Bidrag til at gåre det nordiske Aandsliv rigt. 
Ved hin Sammenkonsst blev der talt om det danske Sønder- 
jylland og om den Trængsel, Folkelighed og Modersmaal 
der maatte lide, og man hørte med Deltagelse derpaa. Men 
da jeg i Sommer mødte en af dem fra Finland, jeg ved 
hin Lejlighed havde gjort Bekendtskab med, saa lød det 
første Ord efter Hilsenen omtrent som saa: »Nu forstaar 
jeg først, hvad jeg den Gang hørte om Sønderjylland.« 
Der har været og er i Finland en alvorlig Bekymring 
for, at der kan komme svære Tider baade for den finske 
og for den svenske Folkelighed indenfor Landets Grænser. 
Finland er siden 1809 et »konstitutionelt Storfyrstenddomme«, 
men forenet med det russiske Zarrige. Det har sin egen 
Rigsdag -(»Landdagen«) med fire Stænder, som Sverig havde 
sin til 1866, og Kejser-Storfyrsten styrer Landet ved et Senat, 
hvis Formand, Generalguvernøren, er hans Stedfortræder i 
Landet; i Petersborg er en »Komité for finske Sager« under 
Ministerstatssekretæren, som er Kejserens nærmeste Raad- 
giver for Finland. Forholdet mellem Finland og Rusland 

maa siges i en Aarrække at have været lykkeligt. Men 
i den sidste Tid har der været forskellige Vanskeligheder. 
Det synes, som den russiske Presse vil forsøge at vække 
Misnéje hos Regeringen med den Forfatning, Finland har, 
og som hjælper dets Folk til at leve sit eget Liv. 

Russiske Bladskrivere søger at forhindre, at den af 
Finlands Landdag vedtagne og af Kejser-Storfyrsten stad- 
fæstede nye Straffelov træder i Kraft fra Nytaar. Der kan 
i russiske Blade fremkomme Ytringer om, at der i Finland 
skal være en skarp Modsætning imellem »Overklassen« 
og » Underklassen«, og at det kun er hin, der er imod 
Landets fuldstændige Saymmensmeltning med Rusland. Over- 
for Paastande af denne Art staar de finske Blade sammen; 
al anden Uenighed imellem dem ophører, naar Sporgs- 
maalet er om at bevare deres Lands nuværende Stilling. 

Det har vakt stor Glæde, at Professor Danielson i 
en paa Svensk, paa Finsk og paa Russisk udgiven Bog 
om »F'inlands Forening med det russiske Rige« med 
stor Dygtighed har gendrevet en russisk »Videnskabsmands« 
Fremstilling af, hvordan de to Lande fik samme Fyrste. 
Den finske og den svenske Udgave blev reven bort paa 
nogle faa Dage, og Forfatteren har ogsaa paa andre Maader 
faaet Beviser paa, at man i håj Grad paaskånner hans 
Arbejde. 

Den stærke Folkehåjskole-Bevægelse, som er opstaaet 
i Finland, bliver heller ikke uberørt af den herskende 
Gæring. Den Savo-Karelske Afdeling af Studenterne i 
Helsingfors har ikke kunnet faa Tilladelse til at afholde 
et Lotteri til Fordel for sit Folkehøjskolefond, og Folke- 
oplysningsselskabets Andragende om at faa Lov til over 
hele Landet at indsamle Penge til Oprettelse af Folke- 
højskoler har mødt Afslag. Men det er rimeligt nok, at 
det ikke vil skade Sagen, at den faar nogen Modgang at 
kæmpe med. 

N. F, S. Grundtvigs Breve fra England 


til Dronning Karoline Amalie. 
1843. 
Ved F. L. Grundtvig. 


Der maa jo selvfølgelig have været en særlig Anled- 
ning til, at Dronning Karoline Amalie i Foraaret 1843 tilbød 
N. F. S. Grundtvig en Rejse til England. Det er rimeligt, 
at G. i Samtaler med Dronningen kan have sagt, at han 
nok kunde have Lyst til paa nært Hold at se den kirke- 
lige Bevægelse derovre, og maaske faa Lejlighed til at 
give et Ord med i Laget. Med sin Ven Gunni Busck havde 
han som i Spøg talt om »en Rejse til Oxford«.") Han 
blev imidlertid, som han skriver til Ingemann, »over- 
rasket af et Brev fra Dronningen med Tilbud om en såa- 
dan Rejse paa hendes Bekostning«. Dette Brev fik han 
den 3dje Maj,”) og den 10de Maj var han indbudt til at 
møde paa Sorgenfri for at gjøre nærmere Aftale med Dron- 
ningen. Øde Maj tilskrev han hende, og udtalte sin Glæde 
over »den Engelske Rejse«. Han mente ikke at kunne 
rejse før efter Pinse, men han vilde dog se at komme 
afsted i Juni Maaned, »den sidste Time, man endnu tør 
vente at finde dem, man søger, enten i London eller Ox- 
ford«. »Mit inderlige Ønske er nu kun — skriver han —. 
at Rejsen maatte blive lidt kjendeligere frugtbar end mine 
Forrige, saa D. M. kunde have den Glæde at see, De virke- 


lig gjorde en god Gjerning ved at skjænke mig saa stor , 


og uventet en Glæde, og, hvad der for mine Øjne var, 
Lejligheden til den mest indgribende Virksomhed, i viden- 
skabelig saavelsom kirkelig Henseende!l. Jo mindre der 


1) Gunni Busck. 2. Udgave. "S. 275. 
?”) Grundtvig og Ingemann. S. 258. Maaske dette Brev endnu 


er i Behold. 

imidlertid blev Tegn til, at D. M.s Godhed herved udret- 
tede mere end at vise sig for mig i al sin Ynde, desmere 
vilde det vistnok paaligge mig at gjøre min Taknemmelig- 
hed umiskjendelig, men jo bedre Rejsen lykkes, desbedre 
vil jeg være istand dertil, og Lysten dertil, vil jeg haabe, 
skal med Guds Hjælp under ingen Omstændigheder fattes. « 

G. tog sin Søn Svend med sig. Han var netop den . 
Gang i Færd med at fordanske »Engelske og skotske Folke- 
viser«, og for ham havde Rejsen særlig Betydning ved 
den Lejlighed, den gav ham til at sætte sig ind i den 
engelske Folkedigtning.”) 

Hvad der foreligger trykt om G.s Rejse, er kun saare 
lidt,”) Mere findes der vel i hans efterladte Papirer; men 
dem har jeg ikke haft Lejlighed til at gjennemse. Om 
Udbyttet af Rejsen udtaler han sig i et Vennebrev til Inge- 
mann;?) men hvilken stor Betydning dette sidste Ophold 
i England havde for ham, blev ham vistnok først senere 
ret bevidst. Allerede i »Brage-Snak« spores det dog paa 
mange Steder. 

De efterfølgende Breve vil maaske til Dels skuffe ad- 
skillige; men de forekommer mig dog at indeholde meget, 
som nok fortjener Opmærksomhed. 

F. L. Grundtvig. 


l. 
London. 13de Juni 1843. 


Allernaadigste Dronning! . Igaar Middags ankom jeg 
"til den store Stad ved Floden, hvori man virkelig kan 
sjøre Dagrelser, som KO i DENG og jeg | er endni 


JESSE Grundtvig: rr og skotske Folkeviser. S. 3831. 

?) H. Brun: Grundtvigs Levnedsløb. I. S. 178 fg. Nogle 
Digte fra Rejsen findes i N.F.S. Grundtvigs poetiske Skrifter. VI. 
S. 465 fg. 


3) Grundtvig og Ingemann. S. 262. 


197 


alt for ør af al den Knagen og Kragen, jeg hørde ombord, 
hvor Vind og Vove især i Søndags holdt en meget larm- 
ende Gudstjeneste, saa jeg vil idag ikke engang prøve paa 
at skildre, hvad Indtryk Verdens-Staden gjør paa mig; 
men da Fru Browne?) iaften gaar til Danmark, er Lejlig- 
heden til at sende et Brev, uden at skulle bryde sit Hoved 
med Udskriften, dog meget for god til at lades ubenyttet. 

Uagtet jeg derfor med Hovedet sejler endnu, sidder 
jeg dog virkelig midt i London, i en udmærket stille Egn 
og i en saa hyggelig og pyntelig lille Storstue, at jeg tyde- 
lig kan se paa min Søn, han er voxet en hel Tomme og 
befinder sig som en Prinds. 

Sætter jeg mig tilbage til den Tid, da jeg var ifærd 
med at fylde mit nittende Aar, da forstaar jeg ogsaa godt, 
hvordan en saadan lille Prinds i sine egne Tanker maa 
føle sig smigret ved at komme til London uden mindste 
Frygt enten for Lommetyve eller Lokkeduer, med saadan 
en glimrende Verden for Øjne og endelig med saa god en 
Ven og Ledsager som Dennis, der med sin velsignede 
Aabenhed jubler ved at kunne vise Svend, at alt Engelsk 
er mageløst. 

Hvad D. M. neppe vil kunne samle af disse sejlende 
Linjer, vil Fru Browne vist melde, at Mr. Wade,”) forhen i 
Helsingør, nu i Nord-London, med al sin venlige Omhygge- 
lighed har skaffet mig en lille hyggelig Bolig ved Siden 
ad sig, og at Dennis er hos ham. 

Det mærkeligste jeg for Resten endnu har set og hørt 
paa Rejsen er, hvad jeg opdagede i Fredags Aftes, da jeg, 
vranten i Regnvejr kom ombord paa Damperen i Ham- 
borgs Havn, thi der fandtes ikke blot ved et Vidunder 
blandt 19 Passagerere 8, skriver otte Danske, men iblandt 


1) Den engelske Legations-Sekretær Brownes Hustru. I det 


følgende nævnes Sønnen Dennis. 
2) Til denne Mand havde G. skrevet: Aabent Vennebrev til en 


engelsk Præst. 1839. De var gamle Kjendinge. 
18% 

dem igjen en Mand, kun tre Aar yngre end jeg, som for- 
talde i alles Paahør, at han gjorde denne Rejse for at 
vise sin Fader England. Dersom Dron. veed, hvad en 
Kjeldermand er i figurlig Forstand, vil D. M. vel fristes til 
at tænke, jeg, i Mangel af bedre Selskab, har taget til 
Takke med en såadan ombord, men her var det dog en 
aldeles bogstavelig Sandhed, at en rig Planter fra Jamaica, 
der, efter to Giftermaal vilde slaa sig fra Verden med det 
Tredje, og leve af sine Renter, havde været ovre i Jylland 
og besøgt sin gamle Fader, Jubeldegn og Skoleholder Skou- 
borg, og tog ham nu med sig i hans 89de Aar, for at 
vise ham England og saa følge ham hjem igjen, og, hvis 
Landet behagede hans tredje Kone, opslaa sin Bolig paa 
en Herregaard midt iblandt os. Dette er noget, jeg veed 
vilde strax tiltrukket sig D. M.s Opmærksomhed, saa jeg 
vilde ønske, jeg kunde fortælle den lille mærkværdige Hi- 
storie hel og holden, men det forhindrede den gamle Paters 
vedholdende Søsyge fra Elben til Themsen, udentvivl den 
første Sygdom i hele hans Liv, ligesom det var første 
Gang, han forlod Landjorden. 


låde Juni. 

Da Fru Browne for ondt Vejr opsatte sin Rejse til 
imorgen, og jeg fik det for sent at vide til at kunne skrive 
med Posten, haaber jeg, D. M. overseer den Fejl i Formen, 
at jeg fortsætter det i Mandags begyndte Brev, som om 
jeg skrev til en af mine Jævnlige, da jeg ved at skrive 
det om, vilde gjøre det stivere, altsaa daarligerel 

Da jeg allerede igaar fandt det nødvendigt at tage en 
Hviledag, har jeg vel endnu ikke seet meget andet end 
Tummelen og det umaadelig Brogede, London altid mod- 
tager sine Gjæster med, men dog var jeg i Tirsdags nær- 
værende ved et Møde i Overhuset, som gav mig en lev- 
ende Forestilling om de høje Herrers offenlige Samtale. 

Hertugen af Wellington var jeg imidlertid baade for 
kortsynet til ret at betragte og for langt fra til tydelig at 
høre, da han ingen Taler er og har desuden mistet sine 
Tænder. Jarlen af Aberdeen, som har det udenlandske 
Departement, hørde jeg derimod tydelig, og, skjøndt der 
hverken var noget Genialsk i hans Tankegang eller synder- 
lig Veltalenhed paa hans Læber, ønskede jeg dog af mit 
Hjerte, at vore Ministre i Hjemmet baade saa godt kunde 
bruge Modersmaalet og saa aabent, mandig og klart yttre 
sig om vigtige Folke-Anliggender. 

Ved et godt Lykketræf var det nemlig den højst vigtige 
og meget indviklede Tvist mellem den Skotske Kirke' og 
den Engelske Regjering, Ministeren udtalte sig om, og jeg 
maa i den Henseende anmærke, at Tvisten angaar den 
Skotske Kirkes gamle Ret til at forkaste de Præster, som 
kaldes enten af Regjeringen eller Private, naar de ikke 
findes skikkede til deres Post. Her kommer det aabenbar 
saa ganske an paa, hvad Vedkommende forstaar ved at 
være skikket til Embedet paa et vist Sted, at det er en 
Sæd til uendelig Tvist, hvori lettelig begge Parter kan 
have Uret, men nu har omtrent 600 Skotske Præster, med 
de Dygtigste i Spidsen, haardnakket besluttet at træde nd 
af Stats-Kirken, hvis ikke hver Menighed maa have Ret 
til, uden at anføre nogen Grund, med de fleste Stemmer 
at forskyde den Præst, der sendes dem. 

Ministeren foreslog naturligvis en Middelvej, som han 
selv forudsaa vilde mishage begge Partier, men Hoved- 
sagen er, at vi i alle Protestantiske Stats-Kirker finde en 
Trang til Frihed, som maa tilfredssstilles, hvor ikke Stats- 
Kirken skal gaa vis og snar Opløsning imøde. 

Ingen Regjering er i denne Henseende saa lykkelig, 
som den Danske, der kan redde sin Stats-Kirke og beholde 
hele sin Indflydelse paa dens Embedsmænd, og fri Haand 
ved Kaldenes Besættelse, naar Den blot, ved at løsne 
Sognebaandet (som her slet ikke kjendes), vil gjøre det 

muligt for .den enkelte Christen at have en frelst Sam- 
vittighed og bevare sine Børn fra Fristelse, skjøndt han 
har en vantro Skolemester og Sognepræst. Gud aabne 
den Danske Regjerings Øjne for sin Lykke, før den er 
forspildt, hvad i vore Dage kan være een Dags Værk! 

Føler jeg mig rask nok, da gaar jeg paa Mandag til 
Oæford, for at betragte tætved den Gjæring, der truer 
Englands egen Stats-Kirke med Opløsning, og da D. M. 
vil, saavidt muligt, sættes ind i de Engelske Tilstande, 
skal jeg da stræbe at fremstille, hvad det her kommer an 
paa, som er noget langt dybere end det Skotske, og, vil 
Gud give en god Vending, langt glædeligere. 

Paa D. M.s Taalmodighed og Nøjsomhed har jeg frem- 
for alt sidste Vinter havt saamange Prøver, at jeg dristig 
sender dette fattige Brev til en Dronning, som, vil Gud, 
at Rejsen lykkes, har skjænket mig den rigeste Nydelse 
under Solen, som jeg har Forestilling om. 

Gud velsigne og bevare, oplyse og forherlige Majstæt- 
erne og Fædernelandet! 

Allerunderdanigst 
N. F. S. Grundtvig. 


2. 
London. 2den Juli. 

Allernaadigste Dronning! Henved 14 Dage tilbragde 
jeg i Oxford, og det var den allerbekvemmeste Tid for 
en Fremmed at see Universitetet i sin Glands, da det var 
Slutningen med alle Examiner, Højtideligheder og Pris- 
Uddelinger, som lokker Folk fra alle Kanter til dette 
Musernes Hovedsæde; men D.M. veed nok, at alt Saadant 
er spildt paa mig, som i alt Saadant kun seer en Chine- 
sisk Tragi-Comoedie, saa det morsomste for mig var, hvad 
D. M. ventelig ogsaa har seet de Tydske Aviser fælde 
Taarer over, det store Oprør nemlig, som forstyrrede og 

afbrød den store Universitets-Fest i Onsdags (28de Juni), 
hvad jeg paa en saadan Fødselsdag tager for et godt 
Varsel. Kunde jeg med Pennen give et levende Billede 
af den store Hurlumhej, troer jeg, selv D. M. vilde trække 
paa Smile-Baandet; men da det er ugjørligt, vil jeg blot 
sige, hvad der morede mig. Det er nemlig en gammel 
Skik eller Uskik, at Studenterne paa denne Dag har deres 
Frisprog paa Galleriet, som de ene besætte, medens Salen 
under dem er amphitheatralsk beklædt med pyntede Damer 
i Hundredetal og Gulvet fyldt med Magistre og deres gode 
Venner, til hvem ogsaa jeg uværdig var at regne, medens 
Vice-Kantsleren og Universitetets andre Embedsmænd i 
gammeldags Stads med mange septersirede Pedeller throne 
under Damernes Fødder. 

Efterat nu de unge John-Buller efter Sædvane havde 
klappet, hysset og brølet Bifald eller Mishag med deres 
Foresatte, andre dem bekjendte Mænd og Tildragelser, 
Damernes blaa Hatte etc., og Højtideligheden skulde aabnes 
med en Latinsk Tale af Professoren i Poesier& da blev 
Brølet fra oven saa umaadeligt, at man ikke kunde høre 
et Ord af den Latinske Taler, men saae ham blot staa 
og gjøre Grimacer, som en Stum, der forgjæves stræber 
at tale, eller (hvad just er det Samme) et dødt Sprog, der 
vil lege levende. Det tog jeg for et godt Varsel, uden 
naturligvis at takke de ubændige Lømler for det, og da 
jeg, efter den sørgelige Afbrydelse, deltog i en stadselig 
Frokost hos en af dem, der havde vundet en academisk 


Pris, men var besveget for sin offenlige Ros og Berøm- | 


melse, benyttede jeg Øjeblikket til at indskærpe de tilstæde- 
værende Damer, at siden de udgjør Kjærnen af det store 
Auditorium, burde de for længe siden lært Universitetet 
af med at tale Latin. At jeg saaledes benytter mit Fri- 
sprog i Frihedens Hjem til daglig paa barbarisk Engelsk 
at prædike Oprør mod Dødbideriet under alle Skikkelser, 
tvivler D. M. vist ikke om, men skjøndt det er et Kætteri, 

ingen af alle Engelands Secter .har vovet at bekjende sig 
til, synes det dog at finde aabne Øren, da Engelskmanden 
igrunden sætter Daaden og det virkelige Liv langt over al 
Boglæsning og alle Luft-Kasteller, saa han kun af en 
urimelig Overtro har gjort en Undtagelse med det »Clas- 
siske« Dødbideri og Bogstav-Væsen. Selv mellem Vinflask- 
erne efter Maaltidet i Oxfords rige Collegier har man der- 
for leet ret hjertelig ad det classiske Afguderi, som den 
forvovne Udlænding blottede i hele dets Tomhed.)) 

Dog, Hovedsagen, som er det kirkelige Røre, hverken 
glemde jeg i Oxford, eller kan glemme her,” hvor jeg har 
den Lykke at skrive til en Dronning, for hvem »Christi 
Brud« er den sande Himmel-Dronning, der, skjøndt af 
jordisk Byrd, dog i samme Grad, som Hun »glemmer sin 
Slægt og sin Faders Hus«, vinder Dejlighed og Naade for 
Kongens Øjne. 

Den Biskoppelige Kirke' har nemlig lige fra Begynd- 
elsen været en ligesaadan Selvmodsigelse, som den Engelske 
Carachtergi flere Henseender, saa den vel paa den ene 
Side med sine gammeldags Biskopper, sin dybe Ærbødig- 
hed for den »Apostoliske Tros-Bekjendelse« og den »op- 
rindelige« Christendom, var langt mere kirkehistorisk end 
nogen Anden af de Protestantiske Stats-Kirker, men paa 
den anden Side, i Henseende til Sacramenterne, Korsets 
Tegn, Alter og Kirkeskikke var næsten reen Calvinistisk 
og. vilde have Alt bevist af Skriften. Denne baade løjer- 
lige og sørgelige Orthodoxi, der bestandig slog ihjel med 
Bogstaven, hvad Aanden gjorde levende, tog igjen med 
” den ene Haand, hvad den gav med den Anden, lastede 
Romerne for hvad den gjorde selv og roste Calvinismen 
for hvad den ej selv vilde rette sig efter, denne, igrunden 
selvmorderiske ;Orthodoxi har bestandig havt sit Hoved- 
sæde i Oxford, men blev i det attende Aarhundrede næsten 
v: 7) Om Optrinet i "Oxford findes nogle Bemærkninger hos H. 
Brun. I. S. 184. 

fortrængt af en reen calvinistisk Prædiken, som udgik fra 
Cambridge, og herimod er det først og fremmerst endel 
Oxfordere siden 1833, med Dr. Pusey og den veltalende 
Præst Newman i Spidsen, har gjort en kraftig og højst 
mærkelig Opstand, som sætter hele den Biskoppelige Kirke 
i Gjæring og maa føre til en afgjørende Sejer eller Under- 
gang. I Almindelighed beskylder man nu de saakaldte Pusey- 
iter for at være rene Papister, og skjøndt der i Engeland 
kun hører meget lidt: en Smule Ærbødighed for Moder- 
kirken, som fødte os alle, og en Smule Kjærlighed til 
Korsets Tegn og de oprindelige Kirke-Skikke, til at kaldes 
Papister, saa kan jeg, efter flere Samtaler baade med 
Pusey og Newman, ej tvivle om, at de jo er paa farlige 
Veje tilbage, om ikke til Paven i Rom, saa dog til det 
Hierarchi, der, uden Pave, er et Rige uden Konge og kun 
med en Dronning (Kirken og Jomfru Marie) i Ideen, der 
faar Skyld for Alt, hvad Bisperne gjør. Er nu Hoved- 
mændene igrunden Papister, da staar vist nok hele Partiet 
Fare for enten at blive det Samme eller blive til Intet, 
men da selv Hovedmændene er alvorlige, ærværdige og, 
saavidt man kan dømme, retsindige og oprigtige Mænd, 
kan selv de mulig komme paa rette Vej, naar de see, at 
den oprindelige Christendom, Troens og Bekjendelsens 
Uafhængighed af Skriften og Sacramenternes guddomme- 
lige Virksomhed langtfra at føre til Papisteri, netop ude- 
lukker det, og jeg har fundet saa aabne Øren for denne 
her hidtil ubekjendte Udvikling hos dygtige Mænd af begge 
modsatte Partier, at jeg tør haabe, mine Bestræbelser for 
at klare den sælsomt indviklede' Kirkesag vil, med Guds 
Hjælp, ikke blive frugtesløse, thi det er ikke her som i 
Danmark, hvor de Fleste slet ikke veed, hvad Talen er 
om, men apellere til Cancelliet. Begge Partier afnødte 
mig det Løfte at komme til Oxford igjen sidst i Juli, da 
der atter findes Folk, og, skjøndt det forsinker min Rejse 
nordpaa, er jeg glad ved at have lovet det, da Oxford er 

den store Brændpunkt, og Dørren der synes aaben, hvad 
især slog mig, da en Præst fra den Calvinske Side, hvem 
jeg, Dagen i Forvejen, havde bekæmpet saa skarpt som 
sjelden Nogen, selv kom med, just da jeg vilde rejse, for 
at overtale mig til enten at blive eller komme igjen. 

Hvad jeg nu egenlig skal tage mig for disse tre Uger 
i London, veed jeg vel ikke saa lige, da mine Besøg i 
det Brittiske Museum denne Gang mere er en Indførelse 
af min Søn, som, Gud ske Lov! synes at slaa godt an, 
end Sysselsættelse af mig selv, og min Jagt efter ny- 
udkomne Angelsaxiske og andre historisk mærkelige Bøger 
er en Bisag, der trætter mer end den sysselsætter; men 
jeg formoder dog, at Lady Radstock, som en ærlig Søster 
til Fru Browne, vil holde Ord og gjøre mig bekjendt med 
Damer, som er værd at tale med, og D. M. veed, at For- 
kjærligheden for det smukke Kjøn er det poetiske Element, 
der sidder fastest hos mig, saa naar jeg kan komme til- 
rette med Damerne, trøster jeg mig let over Herrernes 
Mishag. 

Egnen omkring Oxford, som jeg tilfældigvis paa en 
lille Udvandring stiftede nærmere Bekjendskab med, er 
saa yndig med en lille Flod Isis (Moder til den over al 
Verden berømte Thems), Enge, Bakker og Skove, er saa 
yndig, at jeg bestandig tænkde paa Sælland og savnede 
kun Bøgen.?) 

Farten paa Jernbanen, som jeg ved denne Lejlighed 
førstegang prøvede, behagede mig derimod ikke synderlig, 
men alle smaa Ubehageligheder -veje dog intet mod den 
store Behagelighed D. M. har skjænket mig: at kunne i 
et afgjørende Øjeblik have levende Samkvem med Europas 
ypperste Folk, der ved alle Lejligheder møder mig med 
en Velvillie, som jeg maa forundre mig over. 

At det netop var i »Dronningens« Collegium i Oxford 


1) ,Fuglesyn af Oxford". Poetiske Skrifter. VI. S. 465. 

jeg fandt ligesom et Hjem, var mig for Navnets Skyld 
dobbelt kjært, og at jeg tør skrive til Dronningen, som en 
Mand til sin Næste, om hvad der møder mig, gjør mig 
naturligvis denne Udenlands-Rejse dobbelt dyrebar. 

Dr. Bowring”) har jeg endnu ikke fundet hjemme, og 
Mrs. Fry,?) hører jeg, er endnu i Frankrig. 

Allerunderdanigst 
N. F. S. Grundtvig. 


London. 20de Juli. 

Allernaadigste Dronning! Førend jeg, vil Gud, paa 
Mandag tiltræder Skotlands-Rejsen, vil jeg dog benytte D.M.s 
Tilladelse til at sende et Brev, skjøndt det er langt fra, 
jeg kan give det et værdigt Indhold, da jeg, siden jeg kom 
fra Oxford, næsten ikke hår gjort andet end skrive ud af 
en gammel Almanak i det »Brittiske Museum«?”) og løbe 
Byen rundt efter Bøger, og ingen af Delene har, selv efter 
min Bogorme-Dom, mindste Krav paa Dronningens Op- 
mærksomhed. Som det imidlertid gaar, kan jeg dog ikke 
bare mig for at skrive om en Bog, der har gjort mig 
Livet surt, uden at jeg endnu er blevet den mægtig. Det 
er nemlig en nys begyndt Udgave af Angel-Sachsiske Præ- 
kener, som er af stor kirkehistorisk Vigtighed, da de lære 
os, hvordan Christendommen var kjendt og blev forkyndt 
paa Modersmaalet i Knud den Stores Tid af det Folk, 
som var Tydskernes og vore Lærere. Man skulde nu vel 
tænke, at naar Engelsted stifte et Selskab til Udgiv- 


7) Om denne Mand gives Oblrakoy i Bogen: Chr. Molbech 
og N. F. S. Grundtvig. -S. 242. G. havde Hilsen med til' ham fra. 
Ingemann. Grundtvig og Ingemann. S. 261. 

?) Den bekjendte Elisabeth Fry. 

?) Maaske den samme, der 1830 var udgivet af S. Fox: Meno- 
logium, or the poetical calendar of the Anglo-Saxons. 

else af, hvad der gjør deres Forfædre Ære over hele 
Christenheden, de da ogsaa ønskede først og fremmerst, 
det maatte blive Alle vitterligt, men det er saa langt fra, 
at Selskabet, der har begyndt sin Virksomhed i Aar med 
Udgivelsen af de mærkværdige Prækener, ikke paa nogen 
Maade vil overlade Andre end Selskabets Medlemmer et 
Exemplar, og vel ærgrede det en af mine engelske Venner, 
som selv sidder i »Raadet«, da jeg spurgte ham, om jeg 
da i den Kirkehistorie, jeg agter at skrive, skulde fortælle 
Verden, at jeg ikke, som jeg ønskede, kunde lade den 
Protestantiske Verdens Moderkirke vederfares Ret, da dens 
vanartede Sønner ej vilde overlade mig dens Prækenbog; 
men Enden blev dog, at vilde jeg have den, fik jeg at 
gaa ind i Selskabet, og betale strax 2 Pund og aarlig eet, 
ventende taalmodig paa, hvad jeg fik for mine Penge. Det 
var da paa Dansk, at det var mig, som skulde gjøre Offeret 
til deres Fædres Ære, og skjøndt jeg krymper mig endnu, 
bliver det vel ogsaa Slutningen.?) 

En anden Bog, som jeg dog endelig fik Fingre paa, 
skjøndt den ej engang fandtes i det »Brittiske Museum«, 
er en i Frankrig udgivet gammel Historie om Hervard 
Lofrikson,”) den sidste Angel-Sachser, som jeg husker, 
allerede flere Aar tilbage tiltrak sig D. M.s Opmærksomhed. 

Dog, dette vil være meer end nok om gamle Bøger, 
og af nye Mennesker har jeg ikke i Vrimmelen stødt paa 
Nogen, som jeg tør indføre hos D. M., uden det skulde 
være en gammel Diplomat, som har øvet sig baade i 
Peking, Constantinopel og Heidelberg, og som jeg forleden 
mødte ved en Frokost hos den berømte »Tory« Sir Robert 


7) Den omtalte Samling er sikkert: The Homilies of the Anglo- 
Saxon Church. Udg. af B. Thorpe for Ælfric Society. 1—2. Af 
denne Bog ejede G. to Exemplarer. Han omtaler Prædikenerne i 
»Kirkespejl", 2, Udg. S. 157. 

2) ,Chroniques Anglo-Normandes", II, udgiven af F. Michel 
(Rouen 1836). 

Inglis; men om China fik jeg dog en langt mere levende 
Forestilling ved at betragte et Hus, her er bygt, aldeles i 
Chinesisk Smag og opfyldt med eftergjorte Chinesiske 
Guder og Mennesker i fuld Størrelse, med allehaande 
Meubler, hele Værelser, Boutiquer, Værktøj, Bøger etc., 
saa man virkelig paa en Maade finder sig hensat midt i 
det »himmelske Rige« og selv »John-Bullerne«, man er 
omringede af, forstyrre, efter den Chinesiske Krig ej mere 
Illusionen, men forhøje den snarere. Dette ret Engelske 
Indfald skal have kostet 40000 Pd., men forrenter sig 
vist godt. 

Nys kom jeg hjem fra »Underhuset«, som jeg dog 
ogsaa maatte besøge, men skjøndt jeg af stor Gunst var 
kommet paa det ypperste Galleri, maatte jeg dog tilstaa, 
at jeg saae kun lidt, hørde mindre og forstod saagodt som 
slet intet, undtagen at det for alvorlige Mænd maa være 
en sand Lidelse at sidde og tale i et Raad, hvor det er 
en Naade at blive hørt, selv naar Talen er om saa vigtige 
Ting, som JZrlands Beroligelse. Den, jeg bedst kunde høre, 
var en rasende Irlænder, der skabde sig, som om han 
vilde gjort kort Proces med Næverne, men jeg lyttede for- 
gæves efter en rolig Udvikling af den Sandhed, at naar 
man mer eller mindre gjør det til en Forbrydelse at have 
Vaaben, da afvæbner man kun dem, der ikke vil misbruge 
deres Vaaben, thi de, der vil, vove intet ved at overtræde 
Loven, som altid maa sætte mindre Straf for blot at have 
Vaaben end for at slaa Folk ihjel med dem, og jo flere 
Vaabenløse Morderen finder for sig, des dristigere kan han 
gaa frem. 

Dr. Bowring traf jeg omsider, men han er blevet saa 
aldeles en Statsmand, at Alt, hvad han fandt Stunder 
til, var at vise mig Radicalernes ny Clubhus, der i Pragt 
kappes med et Kongeligt Slot af første Rang, til over- 
flødigt Bevis paa, at Folket ikke vilde vinde noget ved, 
at deres republicanske Dyder blev herskende. 

I Tankerne følger jeg nu Majestæterne over Smaa- 
øerne til Føhr, og ønsker, at Rejsen maa have været saa 
behagelig og Opholdet blive saa vederkvægende, som muligt! 

Allerunderdanigst 
N. F. 5. Grundtvig. 


4. 
Edingburg. 6te August. 

Allernaadigste Dronning! til Skotlands Hovedstad, som 
var den yderste Grændse for mine Rejse-Ønsker, kom jeg 
i Gaar Eftermiddags, og om den veed jeg da kun af egen 
Erfaring, at det er en paa ganske ejendommelige Skjøn- 
heder rig Stad, hvis Beliggenhed mellem Havet og en 
Højde, dobbelt saa stor som Dronningstolen, ej lader sig 
beskrive uden til Kjedsommelighed og kun forestille ved 
Øjesyn. 

Af de 14 Dage, jeg har været borte fra London, til- 
bragde vi de Halve i Oxford, hvor jeg vel ikke saae mere 
enten til Dr. Pusey eller Mr. Newman, men blev saa fulde- 

"lig bekjendt med den kirkelige Stilling, som neppe nogen 
Engelskmand er, da de gjerne hver indskrænke sig. til 
deres eget Parti og forstaa ej hinanden. Det var denne 
Gang »Magdalen College«, hvor jeg kom mest, og i Søn- 
dags var jeg tilgjæst hos Collegiets meer end graa Hoved, 
Dr. Routh, en Olding paa 89 Aar, noget tunghør, men 
rask og rørig og æret som en Patriarch ved hele Univers- 
itetet. Han talde om Christian den Syvendes Besøg i Ox- 
ford (1768) som en temmelig ny Begivenhed, og spurgde 
til hans Søn, saa det varede lidt, før jeg fik hans Danske 
Historie til at holde Skridt med Tiden, saa vi naaede D. M., 
men da drak han paa godt Gammeldags-den Danske Konges 
og Dronnings Skaal, som jeg takkede for saa godt' jeg 
kunde og var vis paa at handle i Majestæternes Aand ved 
at ønske Patriarchen en sund og fornøjet Alderdom. 


209 


Havde jeg nu været en Engelskmand, da havde jeg 
i Mandags, ved Hjælp af Jernbanerne, tilbagelagt hele Vejen 
fra Oxford til Lancaster (50 Danske Mil), men da jeg nu 
hørde til de noget langsomme og eridnu mere magelige 
Danskere, saa nøjedes jeg med en Formiddags-Rejse, paa 
15—-16 af vore Mil, med lévende Heste til Birmingham, 
og anvendte Eftermiddagen til at besee denne uhyre Damp- 
Maskine med sine 100000 Skorstene, thi et mere passende 
Navn veed jeg ikke til denne gruelig ensformige og kjede- 
lige Fabrikstad i Ørken, hvor man syndes kun at tænke 
ved Damp paa Penge, men da det nu er ligedan i hele 
det store Nordamerica, fornøjede det mig dog ved nogle 
Timers Opoffring at faa en levende Forestilling om Bisse- 
kræmmer-Livet paa hin Side Verdenshavet. Ved Indgangen 
til Jernbane-Contoiret stod med store Bogstaver: »tør jeres 
Skol« og det mindede mig om Ordet: »drag dine Sko af, 
du staar paa hellig Grund!« thi det var jo Birmingham- 
ernes Helligdom. Herfra begyndte jeg da ogsaa min eneste 
Jernbane-Fart, som er værd at nævne, da jeg Tirsdag For- 
middag foer henved 30 D. M. til Manchester, saae mig om 
der 4—5 Timer, og rejste om Eftermiddagen 12 D. M. tif 
Lancaster, og derpaa endnu 6 D. M. til Baads med gallop- 
perende Heste ad Canalen til Kendal. Denne Sejlads, 
hvor man bestandig nærmer sig Bjergene og gjennemsejler 
tilsidst et af dem og faar et Glimt af Atlanterhavet, var 
smukkere end jeg kunde forestillet mig den, skjøndt jeg 
havde hørt den berømme, og Kendal, en lille By mellem 
grønne Bjærge, har efterladt sig et særdeles smilende Ind- 
tryk, skjøndt det var en Regndag, jeg opholdt mig der, 
saa vi maatte aagre med enkelte Solskinstimer og til 
Slutning betale en dejlig Aftenvandring med en ægte Bløde. 

Det var ex af de Oxfordske Magistre i Dronning-Col- 
legiet (og os der ubetalelig), som havde overtalt os til, 
naar vi drog nordpaa, at lægge Vejen om ad Kendal (hvor 
han i Ferierne levede hos sin gamle Moder: ret et Pragt- 

Exemplar af en gammelengelsk Matrone), og kun ved hans 
Hjelp blev vi da ogsaa istand til at gribe de gunstige 
Øjeblik. Vi var nu tæt ved de berømte Indsøer mellem 
Vestmorlands de grønne og Cumberlands de sorte Bjærge, 
og skjøndt jeg ikke kunde bekvemme mig til, efter Engelsk 
Mode, at anvende 5—6 Dage til en ordenlig Rundar, saa 
jeg. kunde sige, jeg havde været paa alle de smukke 
Steder, man finder nøjagtig beskrevne i »Søernes Rejse- 
bog«, besluttede jeg dog at bruge mine Øjne saa godt jeg 
kunde i hele to Dage, og jeg angrer det ingenlunde, thi 
skjøndt vi forlod Kendal i Torsdags Morges under mørke 
Udsigter, og skjøndt jeg allerede Fredag Middag afbrød 
Runderingen for at være her i Gaar, har jeg dog paa 
denne min første Bjærgrejse seet saameget Nyt og Smukt, 
at mig synes, jeg for Øjeblikket ej kunde rumme meer af 
det Slags; thi, efter: min Erfaring kan man af det Smukke 
let see for meget ad Gangen. 

I Kendal-Fruerburet mellem de grønne Bjærge modtog 
jeg Brevet fra Stege, hvormed D. M. har beæret og glædet 
mig, og ønskede da dobbelt, at Møens Klint maa have 
viist sig for D. M. i al sin Glands, som et Billede af den 
Danske Skjoldmø, der unægtelig har straalet paa Dronning- 
stolen, er vel, som D. M. henpeger til, endnu i »Skjærs- 
ilden«, men vil sikkert, naar vi, trods den stive Protestant- 
ismes Forbud, læse en stille Messe for hende, besøge den 
elskede »Plet af Jord« lyslevende og. »favne Dronningeng, 
saa hver Tvivl forsvinder. Saaledes udlægger idet mindste 
jeg Dronningens Drøm, og mig bedrøver det slet ikke, 
at de »Himmelske« vilde gjøre Besøget i Danmark saa 
langt som muligt, thi det ligner den Danske Kjærlighed, 
der heller for en Stund vil undvære den fuldkomne Glæde 
end forlade det elskede Fæderneland i saa sørgelig en 
Tid, som den sidste vil være, før Herren kommer. 

Dersom Skotland lader mig see eller høre noget, som 
er værd at gjentage, skal det være mig dobbelt kjært for 

Tilladelsen jeg har til at meddele D. M. det, men Vars- 
lerne er ikke de bedste, thi vi har kun faa Anbefalinger, 
og min Ven, Mr. Wade, som trolig har fulgt med og banet 
Vej, er blevet syg her; men Vorherre vil nok vende Alting 
til det Bedste, saa naar vi kun rigtig kan lære at forstaa 
Ordsproget, at >det Bedste er godt nok«, da vil vi altid 
være fornøjede. 

D. M. er nu hos »Friserne« paa Føhr, og altsaa, efter 
min historiske Regnemaade baade Engeland og Danmark 
nærmere end Tydskland, saa Luflen der maa vist være den 
Anskuelse gunstig, at et Engelsk Forbund vilde være 
Norden ligesaa gavnligt, som et Tydsk Formynderskab har 
været fordærveligt og hindret den kraftige Gjenfødelse og 
Udvikling af Folkelivet, som er vort store Savn. 

Gud bevare Kongen og velsigne Majestæterne med et 
lyksaligt Liv og en højlovlig Ihukommelse! 

Allerunderdanigst 
N. F. S. Grundtvig. 


J. 
London. 16de August. 

Allernaadigste Dronning! skjøndt jeg ikke veed Noget 
mellem Edingburg og dette, hvorom jeg kan fortælle, hvad 
D. M. ikke rimeligvis har hørt bedre før, maa jeg dog 
betegne, at jeg er sluppet vel fra den for en Hjemføding, 
som jeg, baade lange og besværlige Rejse, og det maa jeg 
vel skjønne paa, thi da Mr. Wade laa syg i Edingburg af 
Rosen i Ansigtet og jeg selv ikke befandt mig ganske vel, 
var jeg virkelig nærved at grue ved Tanken om en Land- 
rejse paa henved 100 Mile Dansk. Imidlertid havde jeg 
dog det Haab til Vorherre, at ligesom Han i det, Hele 
underlig har styret til denne uformodenlige Udenlands- 
Rejse, Han ogsaa vilde gjøre en god Ende paa den, og 
Haabet blev ikke beskæmmet, thi skjøndt Opholdet i Eding- 

burg baade var kortere og ugunstigere, end jeg havde 
ventet, fik jeg dog et smukt og levende Indtryk af denne 
mærkelige Klippestads Ejendommelighed og fik over For- 
ventning den gamle Dr. Chalmers, de kirkelig Misfornøjedes 
berømte Hovedmand i Tale. Vel kom jeg til ham som 
en Tyv om Natten, og vel var vi langtfra at kunne enes 
om Christi Kirkes faste Grundlag og rette Skikkelse, men 
jeg fandt dog en saa aaben, godmodig og kraftig Olding, 
at mit Aften-Besøg hos ham og hans milde, livlige og be- 
tænksomme Kone, der immer vilde mægle imellem os, 
svæver for mig som en behagelig Drøm mellem Bjærgene. 

I Torsdags (10de) begav vi os paa Hjémvejen, men, 
for at prøve vore Kræfter, den Dag kun til Melrose, som 
ligger yndig i Bjærgenes Skjød ved Bredden af Tved, hvor 
baade de storladne Ruiner af et berømt Abbedi tildrager 
sig Alles Opmærksomhed, og hvorfra man kun har en 
halv Mils Vej til Abbotsford, Walter Scotts dejlige Herre- 
gaard, som vi.i Mag besaa, med Digterens Bibliothek, 
Vaabenhald og 'Studere-Kammer, der bevares til hans 
Minde og besees af de fleste Rejsende. Vel gjorde Digt- 
eren Southeys Hus mellem Cumberlands Bjærge, som stod 
øde og var tilleje,”)) mere Indtryk paa mig end Herre- 
gaarden ved Tved, hvor en gammelagtig snaksom Madame 
med sin Pegepind viste os alle den Dødes Herligheder, 
men i Studerekamret stod, ved Siden af Kongers og Jarlers 
prægtige Foræringer, en gammel Lænestol, som han havde 
siddet paa ved sin-Pult til Overtrækket var slidt itu og 
Blækklatterne blevet utallige, den vakde dog min Skriver- 
Sympathi, saa jeg ikke kunde bare mig for at prøve det 
Sæde. ?) 


Efter den 24 Timers Idyl i Melrose,?) kjørde vi en 


1) Digt om ,Southeys Hus", Poetiske Skrifter. VI. S. 468. 
2) Her skrev G. i Fremmedbogen det engelske Vers, som er 
anført i Poetiske Skrifter, VI. S. 470. 
s) Omtales i ,Kirkespejl", 2. Udg. S. 159. 

besværlig Vej over Grændsebjærgene, berømte af Jagter 
og af Fejder i fordum Tid, da Percyerne raadte i North- 
umberland og de Skotske Douglasser kappedes med dem; 
og Natten efter i Newcastle, den gloende Ovn mellem 
hundrede Kulmiler, gav ingen Vederkvægelse; men derfor 
fulgde vi heller ikke Strømmen, som gaar paa een Dag 
henved 60 Danske Mil fra Newcastle til London, men foer 
i Mag gjennem Durham og York, beundrende især den 
Sidstes Cathedral, som jeg aldrig saae Mage til, og holdt 
saa Søndag i Leeds, en temmelig stor men styg Fabrik- 
Stad i Yorkshire, hvor vi havde Anbefaling til Ypperste- 
præsten Dr. Hook, navnkundig blandt Oxforderne af den 
ny Skole. Han var saa artig at behandle os som sine 
Gjæster hele Dagen, men da han tilbragde den for det 
meste i Kirken, var det knap nok, jeg slap med at komme 
der to Gange, hvad dog er Alt hvad jeg kan bære, for- 
nemmelig i. Engeland, hvor Højkirken er umaadelig kold 
og stiv. I Mandags overgav vi os endelig til Jernbanen 
paa Naade og Unaade, og kom efter meer end 40 Miles 
Fart, over og under Jorden, ved højlys Dag til London, 
som efter den lange Omflakken syndes mig et roligt Hjem. 
Langtfra 'der at glemme mit Danske Hjem, tænker jeg 
imidlertid nu kun paa at tage ordenlig Afsked med det 
Brittiske Museum, med London og i det Hele "med Elve- 
dronning-Øen, som jeg ej meer skal see, og som dog ikke 
blot har havt en afgjørende Indflydelse paa mit det lille, 
men paa hele Menneske-Slægtens det store Levnedsløb. 
Mit aandige Forhold til den er vist nok langt mere æventyrligt 
end historisk, men just derfor har mine Besøg en poetisk 
Virkelighed om ikke for Andre saa dog for mig selv, saa jo 
mere jeg faar Stunder til at tygge Drøv paa Alt, hvad der 
har omringet og gjennemfaret mig, des mere vil jeg takke 
Gud og Dronningen for et Æventyr, der poetisk talt gjør 
mig en halv Snes Aar yngre igjen, ved at oplive gamle 
Minder og nye Forhaabninger. Øjeblikkelig kan jeg vel 

ærgre mig over, at Folk her, ligesom hos os, igrunden 
intet Begreb har om et virkeligt Liv i Aandens Verden, 
men jeg indseer dog snart, at Haabet om bedre Erfaringer 
var ogsaa æventyrligt, mig nødvendigt for muntert at gjøre 
mit Bedste, men derfor lige udsvævende, da Guldet, som 
Milton siger, selv i Himlen var Mammons højeste Glæde, 


17de August. 

Da jeg her slet ikke læser Aviser, er det kun tilfældig- 
vis, jeg har hørt, at Espartero har afraadt i Spanien, at 
Danmark skal belave sig paa en Russisk Dronning og at 
Tanken om et venligt Forbund mellem de tre Nordiske 
Riger gjælder for en stor Forbrydelse i Rusland, som med 
Rette i et saadant Forbund seer en Hindring for sit inder- 
lige Ønske at indlemme os i det store Slave-Compagni, og 
skjøndt det mellemste aabner en sørgelig Udsigt, vil jeg 
dog ikke sætte mig til at græde derover, thi dels skal 
med Guds Hjelp mine Øjne ikke see en Russerinde paa 
Danmarks Dronningstol, og dels har jeg det Haab, at Vor- 
herre tager sig anderledes faderlig af det lille, foragtede 
Danmark end at gjøre det til et Russisk Guvernement med 
en Hessisk Statholder. Skulde det blevet Enden, er jeg 
vis paa, Gud iblandt andet havde skjænket mig en Hytte 
mellem Norges eller Northumberlands Bjærge, hvor min 
Afkom, fribaaren som jeg, kunde aande i Guds fri Luft 
og tænke og tale i Fædrenes Nordiske Aand; thi det føler 
jeg, at om jeg saa var halvfemtsindstyve Aar, vilde jeg 
lade mig bære bort fra et Land, hvor enten Tydsken eller 
Russen herskede. D. M. vil kalde det min overspændte 
Danskhed, men skjøndt jeg ligesaalidt i denne som i nogen 
anden Henseende er fejlfri, føler jeg dog, at selv vort Støv 
nødvendig maa krympe sig ved at nedtrampes af deu 
Aands Foragtere, som har svævet over os, og maa ønske 
at kunne flyve bort med Aanden, som indviede den Plet 

af Jord, der bar vor Vugge, til et virkeligt Fæderneland, 
og tager det med sig, naar den forsvinder. 

Denne Følelse blev ogsaa nys ret levende hos mig, 
da jeg en dejlig Morgen i Keswick mellem Bjærgene van- 
drede ensom ved Digteren Southeys øde Hus, i hans Have, 
hvor Blomsterne var nær ved at kvæles af det frodige 
Ukrudt, og paa den smalle Sti ned til den brusende Flod, 
med Cumberlands sorte Bjærge for Øje, thi da blev mit 
Hjerte blødt ved Tanken om Livet, som her havde blomtret, 
og jeg følde, at Døden var dobbelt, naar ingen beslægtet 
Aand skulde besøge de Steder, hvor vi vandrede, hvor vi 
glødede, og nød det fulde Maal af Menneskelivets Glæder 
og Sorger, som det er Digteren tilkejset. 

Dog Sværmeriet, vil man sige, klæder ikke nær saa 
godt til de graa Haar, som til de gule, og jeg skulde der- 
for neppe røbet mig selv, naar jeg ikke vidste, at D. M., 
om end ikke saa indtaget for det Danske og Nordiske, 
som jeg, dog hår Hjerte til at deltage i alt Menneskeligt, 
og Øre for et andet Sprog end det, der kalder Alt, hvad 
man . ikke kan faa Fingre paa, vildt eller dog tomt 
Sværmeri. 

Nu, med mit gamle Haab, at ingensteds paa Jorden 


skal Mindet om hjertelige og folkelige Konger og Dron- 


ninger, Kæmper og Skjalde findes mere varigt og levende, 
velsignet og frugtbart end i det lille Danmark 
allerunderdanigst 
N. F. S. Grundtvig. 


6. 
London. 28de August. 
Allernaadigste Dronning! det er Søndag, og ventelig 
den sidste Søndag i London, saa i Engelske Øjne er det 
en stor Synd, at jeg, uden endnu at have været i Kirke. 
tager Pennen i Haanden; men kunde jeg blot skrive et 

Brev til D. M., som var værdt at læse, da vilde jeg let 
kunde bære Sukket af den Engelske Overtro ved min 
Sabbats-Overtrædelse, da jeg er vis paa, man maa langt 
hellere gjøre Lidt godt end Meget slet, og fornøjer mig 
derfor langt mere over den Engelske Hverdags-Virksomhed 
end over Søndags-Ørkesløsheden, der vel stræber at skjule 
sig under Kirke-Tjenesten fra Morgen til Aften, men bliver 
derved for aabne Øjne kun desmere indlysende. Hvor 
lidt de forstaa eller tro, at Sabbaten er gjort for Men- 
neskets Skyld, fik jeg da ogsaa i Søndags et slaaende 
Bevis paa, thi jeg kom med min Søn til Sé. Pauls lidt 
efterat Tjenesten var begyndt og vistes tilbage af en Politi- 
betjent, der ganske koldt fortalde mig, jeg kom bag efter, 
hvad dog paa Londons lange Veje maatte synes saameget 
mere tilgiveligt, som Aviserne, trods deres uhyre Størrelse, 
ej har Rum til et'Ord om Kirketiden eller nogen anden 
Oplysning i denne Henseende. Man skriger sig hæs mod 
Papisteri, og seer ikke, at Grunden til alt-Papisteri er Be- 
tragtningen af den legemlige, regelrette Gudstjeneste, som 
en god Gjerning, enten saa Hjertet tager Del deri eller 
ikke, thi kun i saa Fald var det ligegyldigt, kvor man 
gik i Kirke, naar kun alle Bønnerne blev læst og man 
holdt ud fra først til sidst, og desværre er det dog ikke 
blot Puseyiternes, men næsten alle Partiers Indbildning. 
Vist nok har man ogsaa hos os kun lidt Tro paa det Ord, 
at det er kun Aanden, Guds Aand, som i Sandhed gjør ” 
levende, men man føler dog lidt bedre, at Gud er ikke 
de Dødes Gud men de Levendes, og bliver derfor heller 
rent borte fra en Kirke, hvor man finder det koldt og 
dødt, saa der tør man haabe, at naar Sjælene føle det 
Tomme i Verdens-Livet, de vil sukke efter et bedre Liv 
og flokkes hvor det findes, medens vi næsten maa opgive 
alt Haab om dem, der indbilde sig, de kun blive salige 
ved en himmelfarvet Død, ja maa vente i dem, ligesom i 
Oldtidens Pharisæer, at finde fnysende Fjender ad det 

sande aandelige Liv, der nødvendig maa bekæmpe, blotte 
og beskæmme deres Daarskab. 

Nu kom jeg fra Kirke, men fristes til snarere at 
angre Kirkegangen end mine ringe Tanker om den, thi 
skjøndt Alt gik meget ordenligt og var meget sandt, og 
henpegede paa meget Smukt, saa var dog det Hele kun 
et balsameret Lig af Herrens Huses Dejlighed, og en Skygge 
af de Bjærge, som er trindt om Jerusalem. " Mellem alle 
de Bønner, der saa klarlig pege paa al menneskelig Elen- 
dighed, Skyld og Trang, og gjentages efter. god gammel 
Skik baade af Lærd og Læg, hverken hørde jeg det mindste 
Suk eller mærkede det mindste til nogen Følelse af, hvor 
højt vi trænge til Vorherre og hvor god Han er. Saaledes 
gaar det med Bønnerne, som dog er det grønne Træ, end- 
sige da med Prækenen, som i Bispe-Kirken altid har været" 
det Tørre, saa naar jeg vil høre- en taalelig, maa jeg gaa 
til Methodisterne, som imidlertid ogsaa er ved Haanden, 
thi ligefor mine Vinduer, paa- den anden Side af Grøn- 
ningen, har jeg deres Hoved-Kirke, hvor deres Patriarch, 
John Wesley, prædikede mangfoldige Aar og hviler nu i 
Fred, og der har jeg endog hørt en overordenlig god Præ- 
diken, der kun fattedes Anvisningen til virkelig at finde 
det Guds Rige, den levende udtalde vort Savn af og dejlig 
skildrede, saa den oplivede mit” gamle Haab, at Wesley- 
anerne, der aabenbar kun flygtede for Døden, -da de i 
forrige Aarhundrede forlod Bispe-Kirken, vil endnu avle 
en Levning af levende Christendom.”) 

Forleden Dag, da Dronningen sluttede Parlamentet, 
stod jeg med de mange Tusinde i St. James Park for, om 
muligt, at see, hvad der sad paa Stor-Britanniens Throne, 
men skjøndt jeg var hvad man kaldte nær nok, fik jeg 
dog bogstavelig en lang Næse, thi Hendes Næse var Alt 
hvad jeg saae. Det maa ellers være en besynderlig Stil- 


1) mil dette Kirke-Besøg sigtes i ,,Kristenhedens Syvstjærne". 
8. Udg. S. 65. 

ling at beklæde en af Verdens højeste Throner og dog 
ingen Ting Have at sige uden hvad Ministrene foreskrive, 
thi det er, synes mig, mindre end Intet. Man beskylder 
Hende imidlertid for at være Puseyite, især fordi Hun til 
sin Søns Lærer har valgt en af den berømte Wilberforce's 
Sønner, der hælder til Oxforderne, og man forundrer sig 
meget over, at Sir Robert Peel har tilladt Hende saa fri 
en Bevægelse. Hun skal da ikke rose af de Fremskridt, 
Friheden har gjort siden Dronning Elisabeths Dage, men 
saaledes gaar det: man har vel opdaget, det var alt for + 
lidt, at kun een Person i hvert Land havde menneskelig 
Frihed, men man har glemt, det er topmaalt Daarskab at 
ville have den Person, der skal beskytte Alles Frihed, til 
at være den eneste Slave, som om man kunde være det 
og dog have Lyst til at virke og lide for Andres Frihed. 

Jeg var i Gaar første Gang oppe i det berømte Coli- 
seum og saae Panoramaet af den store Stad, som har 
Magt over Hedningerne, og det er tilvisse i sit Slags et 
mageløst Syn, men Kuppelen, som skal forestille Himmelen, 
er nu paa flere Steder revnet af Alderdom, hvad nødvendig 
hos mig just ikke forstyrrede I[llusionen, men førde til 
alvorlige Betragtninger, som kun ligge alt for nær, men 
dem vil jeg saameget mindre stræhe at beskrive, som 
Brevet allerede noksom viser, jeg er igjen paa Vej til 
Prædikestolen, og vilde ikke bytte den lille i Kjøbenhavn 
med den Største i London! 

Dog, kunde jeg end ikke, uden at bruge Vold, hindre 
Pennen fra alle disse Udskejelser, saa maa de dog heller 
ingenlunde hindre mig fra, hvad jeg denne Gang ene greb 
Pennen for, da jeg umulig med god Samvittighed kunde 
forlade London uden aabenlyst at minde mig selv om den 
varige Erkjendtlighed, jeg skylder D. M. for Udenlands- 
rejsen af Dronningens Naade, en Erkjendtlighed, der maa 
være saa meget større, som jeg ikke for Verden kan be- 
vise, at Rejsen var Pengene endsige da Naaden værd. 

At jeg imidlertid, som er vant til at tro paa Trods imod 
Verden, ogsaa tror, Rejsen har sit Værd, er naturligt, saa 
jeg ønsker kun, at D. M. maatte tro det Samme, tro som 
jeg, at den uberegnelig har bidraget til baade at jeg kan 
slutte min og min Søn begynde sin Virksomhed bedre end 
ellers; thi er det kun vist, at vi begge trængde til saadan 
en Rejse, da følger: det af sig selv, at Dronningens Naade 
har hele Fortjenesten, da den ved vore egne Kræfter var 
aldeles umulig. 

Hvad nu min Virksomhed angaar, da veed jeg vel, 
at efter de Treds, som jeg, vil Gud, fylder i næste Uge, 
er derpaa ikke stort at regne, men da jeg dog baade 
ønsker og haaber, at Vorherre vil skjænke mig Lyst og 
Kraft til endnu endel Aar at virke levende med Mund og 
Pen, kan jeg ikke være blind for den store Vederkvægelse, 
det er, efter 12 Aars Kværsæde at røre sig frit en Som- 
mers Tid, eller for den Oplysning baade om det Forbi- 
gangne og Nærværende, Omgangen med Engelske Mænd 
og Bøger og andre Mindesmærker har givet mig og føder 
naturlig af sig, og da jeg agter, om Gud vil, at lade en 
Kirkehistorie blive mit første boglige Værk herefter, staar 
det soleklart for mig, at den Engelske Rejse dertil var 
ganske nødvendig. 

Nu at tale om den Virksomhed, jeg venter af min 
Søn, kan vel kun undskyldes af den Forkjærlighed, vi 
naturlig har til hvad vi kalde vort eget, men det er dog 
ikke blot for min egen men ogsaa for Kirkens og Fæderne- 
landets Skyld, jeg ønsker og haaber, at mine Sønner kan 
og vil begynde hvor jeg slipper, thi »Høsten er stor men 
Arbejderne faa«, og Ungdoms-Kræfterne kvæles sædvanlig 
saaledes ved den bagvendte Skolegang, at jeg med Rette 
venter noget Ualmindeligt selv af Ungersvende med alminde- 
lige Anlæg, naar de har ved en Undtagelse beholdt deres 
Kræfter og fattet Maalet for en Virksomhed, som er Men- 
neske-Livet værdt. 

For hvem der nu har noget poetisk Anlæg, som Til- 
fældet er med min yngste Søn, kan jeg ikke tænke mig 
en lykkeligere Omstændighed end i voxen men dog tidlig 
Ungdom, i en gammel Digters Selskab at se et saadant 
Land og Folk som det Engelske, om han end ikke, som 
min Svend, var, netop ved sin Sprogkundskab og sin 
Kjærlighed til Storbritanniens poetiske Middelalder, sær- 
deles skikket dertil, saa, med Guds Hjelp, maa denne 
Rejse have en ligesaa velgjørende som afgjørende Indflyd- 
else påa hele hans følgende Liv og Virksomhed I 

Jeg kan derfor umulig andet end anse denne Rejse 
for en af Guds store Velgjerninger mod mig og mit Hus 
og bede Gud velsigne Dronningen, som vilde og udrettede 
dette, saa D. M. maa føle megen Glæde baade deraf og 
af alle Deres Bestræbelser for at gavne og glæde baade 
Store og Smaal 

Ja, Gud velsigne Kongen og Dronningen og gamle 
Danmark med sine bedste Velsignelser, som er dem, der 


glæde Hjertet og ældes kun som Vin og Venskab til vox- 
ende Glands! 


Allerunderdanigst 
N. F. S. Grundtvig. 


Unge danske teologer fra 1827—1829. 


(Af Chr. Sigfred Leys papirer.) 


Sigfred Ley valgte theologien til sit studium. Men 
det var kun så småt, han begyndte at høre professorernes 
forelæsninger. Den megen latin huede ham ikke. Der- 
imod blev han stærkt optaget af deltagelsen i det ungdoms- 

liv, som Grundtvigs unge venner i hovedstaden i de nær- 
meste år levede med hinanden. Der har måske næppe 
siden hen været levet så rigt et ungdomsliv, som de unge 
i disse år fik lykke til at leve det. Kampen for livet i 
kirke og skole gav det sit indhold. Kampens høje og 
stærke bølgeslag skænkede det sin friskhed. 

Sigfred Ley var i begyndelsen selvskreven som for- 
mand i de unge grundtvigske theologiske studenters lag. 
Selv var han af fuldt hjærte med i livsbevægelsen. Også 
havde han en god forstand på de grundtankér, som denne 
rummede. Derhos kunde Sigfred Ley danne et bindeled 
mellem de unge og de ældre på grund af sit personlige 
venskab med Grundtvig, Jakob Kr. Lindberg, dr. Kudel- 
bach, Jens Hornsyld m. fl. Men alt som virkeligheds- 
kravene gjorde sig gældende under de unges fremvækst, 
glippede styret for den unge Ley, indtil livet kom til en 
tid at stå for ham som helt i tåger. 

Den unge vennekreds af theologiske studenter bestod 
for det første af Leys skolekammerater fra borgerdyds- 
skolen på Kristianshavn, arald Laurent, Laurits Hagen, 
Frederik og Martin Hammerich, Jørgen Hansen, Holger 
Tryde og jøden Syskind. Hertil kom nu Georg Jensen,") 
en urmagersøn fra Kjøbenhavn, jævnaldrende med. Ley, 
men allerede 1825 privat dimitteret; dernæst Ludvig Daniel 
Hass, født 1808, student fra metropolitanskolen 1826. Han 
gik i de unges kreds under navnet »fader Hass«, fordi 
der dengang var noget gammelagtigt i hans væsen. Så 


var der Carl Frederik Hassenfeldt, født 1800 på Sorø 


akademi, hvor hans fader var forstkasserer. 1828 tog han 
theologisk embedseksamen, men opholdt sig et par år der- 
efter i hovedstaden som lærer. Det er denne mand, som 
Vilh. Birkedal?) synger om, at han var: 


1) Jvf. Morten Eskesen: minder og udsigter, s. 54 flg. og 87 flg. 
2) En livsførelse, II, s. 44. 

— — »en ridder uden frygt og dadel, 
en mand af hjærtets ægte adel, 
et barn og dog en helt.« 


Det var Hassenfeldt, der som præst i Velling ved Ring- 
kjøbing »ringed sammen« for Birkedals sjæl, så det spredte 
blev til ét i »ordet«. 

Kristian Østergård, som blev student 1828, følte sig 
som den yngste i kredsen både hvad åndsevner og kund- 
skaber angik. 

Den 13. i tallet i dette unge grundtvigske vennelag, 
men tillige den navnkundigste, var ans Lassen Marten- 
sen. Han er født 19. august 1808, og blev 1827 student 
med udmærkelse fra Metropolitanskolen. 

Martensens slægt stammer fra en gårdmand i Bovlund, 
Agerskov sogn, i Sønderjylland. Dennes søn, Hans Kresten- 
sen Lassen, kom til at bebo et lejehus, der hørte ind under 
gården Mandbjærg i samme sogn. Han havde lidt penge 
og holdt to køer på stedet. Det var Martensens oldefader. 
Han døde 1780, 72 år gammel. Martensens bedstefader, 
Marten Hansen Lassen, ernærede sig ved at tække for folk 
og ved at lave træsko. Martensens fader, Hans Andersen 
Martensen, var født i Rurup, Branderup sogn, det samme 
sogn, hvor Hans Andreasen Krygers slægt var fra, og hvor 
Frederik Barfoeds fader var præst. Han nød en god og 
dansk skolegang i Rurup, kom siden til Flensborg, blev 
styrmand og derpå skibskaptajn. Martensens sønderjydske 
fædreneslægt har ord på sig for at have været rigt be- 
gavede hvad forstand angår. 

Hans Lassen Martensen var alt i sin skoletid bleven 
åndelig og tildels kristelig vakt. Dette skyldtes væsenlig Jakob 
Kristian Lindbergs indflydelse, som i de år var adjunkt ved 
Metropolitanskolen: Lindberg havde fattet godhed for den 
unge, begavede discipel. Og denne var bleven draget til 
sin lærer. Under den hebraiske undervisning, læsningen af 
1. mosebog, besvarede Lindberg ofte Martensens religiøse 

Spørgsmål og indlod sig i udførligere samtaler med ham. 
I disse skildrede han Grundtvig som det største åndelige 
lys iblandt dem, hvem alle sandhedsvenner måtte følge. 
Det var på opfordring af Jakob Kr. Lindberg, at Martensen 
læste Grundtvigs verdenskrønike af 1812. Også lånte Lind- 
berg ham af Grundtvigs skrifter og bragte ham undertiden 
på skolen et hæfte af Grundtvigs »Dannevirke«. Det unge 
hjærte blev på denne måde truffet af adskillige glimt og 
lyn. Og et røre fremkaldtes indeni ham. 

Martensen valgte straks det theologiske studium. Og 
alt tydede i begyndelsen på, at han helt og holdent vilde 
slutte sig til Grundtvig. Jakob Kr. Lindberg indbød ham 
til sammenkomster med ligesindede i sit gæstfri hjæm. 
Her stiftede han bekendtskab med Grundtvigs ældre og 
yngre venner. Blandt de ældre var det særligt dr. Rudel- 
bach, han kom i berøring med. Ikke blot ved sin kriste- 
lige alvor, men også ved sin store lærdom og sit uhyre 
bibliothek drog Rudelbach den unge student til sig. Når 
Martensen stod midt i Rudelbachs bogsamling lige overfor 
R. selv, havde han en fornemmelse af, at nu var han be- 
gyndt at komme ind i theologiens land. 

Blandt de unge var det især Sigfred Ley og Laurent, 
som Martensen tidligt knyttede venskabsbånd med, noget 
senere foretrak han brødrene Hammerich, i hvis hjæm han 
nød stor gjæstfrihed. 

I personligt forhold til Grundtvig kom Martensen først 
senere, Men det levende kendskab til Grundtvigs skrifter 
øgedes i rigt mål hos ham i studenterårene. Afhandling- 
erne i »Dannevirke« og theologisk månedsskrift, Grundt- 
vigs mythologiske arbejder og poetiske værker, de vid- 
underlige optrin af kæmpelivets undergang i nord, Roes- 
kilde rim, krønikerim og særlig nyårs morgen greb ham 
mægtigt. Et var der fremfor alt hos Grundtvig, som gjorde 
et uudsletteligt indtryk på den unge Martensen, det var 
Grundtvigs opfattelse af ånd og ord, hans opfattelse af 

ånden og åndens verden som det eneste virkelige, medens | 
alt andet er mer eller mindre uvirkeligt, kun skin og 
skygge, og af kraftens ord, når det levende ytrer sig, som | 
den højeste magt blandt livets magter. Og han fik ikke 
dette »som en læresætning, men som en levende kraft, i 
ånd og liv, i ånds og krafts bevisning, at der derom ikke 
kunde være den fjærneste uvished«. 

Det er kun i få og temmelig løsrevne træk, at biskop 

Martensen i sin selvbiografi") skildrer disse sine ungdomsår. 
Og på et par steder i denne skildring lader den høj- 
ærværdige forfatter endog skimte igennem en mulighed 
for, at han har ført sit ungdomslivs selvkritik fra bag- 
klogskabens kateder. Men i hvert fald løfter Martensen 
dog så meget sløret fra sin sjælelige udviklings første 
historie, at vi får at vide, at den mægtige ånd, som igen- 
nem Grundtvig på hint tidspunkt tiltrak ham så stærkt, 
bragte hans udvikling i fremvækst. Og der er ingen tvivl 
om, at Martensen i sine første ungdomsår med glæde gav 
sig helt hen i det, som var kærnen i hine dages kirke- 
kamp, åndens overhøjhed i Jesu Kristi rige, barnetroens 
førstefødselsret og den bestemte hævdelse af en virkelig 
grundsætning mellem tro og vantro, det kristelige og det 
antikristelige, sandhed og løgn, lys og mørke. Derfor 
kunde den unge Martensen så godt være med til i de 
unges kreds at føre angrebet på den gamle og den ny 
rationalisme, kunde være med til på en munter måde at 
fortælle »anekdoter« om rationalisterne, om hvad stifts- 
provst Clausen havde sagt eller gjort, hvad sønnen havde 
sagt på sine forelæsninger o. s. v. 

Men ved siden af denne inderlige selvhengivelse til 
livets første stormagt søgte hans rige sans for det humane 
tidligt at gøre sig gældende. Han besad ikke selv nogen 
synderlig oprindelig end sige storslået natur, men han 


”) Af mit levned. I. 1882. 

havde rige evner til at samle sammen på andres marker 
og i fremmede haver. Han følte tidlig trang til at vandre 
frem ad filosofiens bugtede tankeveje, at stå stille overfor 
kunstens skønhedsværker, at bade sig i poesiens og æste- 
tikens solstråler og at fordybe sig i naturvidenskabens 
granskninger. Længslen herefter var alt så småt vakt hos 
ham i skoleårene ved læsningen af Henrik Steffens »om 
den falske theologi og den sande tro«. I sit rusår fik 
han af dr. Rudelbach anvisning på Marheinekes system 
des catholicismus. Snart fik den unge begavede student 
også adgang til Hans Christian Ørsteds hjæm. Denne førte 
vejledende samtaler med ham om adskilligt i naturen. 
Her hørte han stundom på en filosofisk samtale, i hvilken 
Anders Sandø Ørsted lagde sin fortrolighed til Kant, Fichte 
og Schleiermacher for dagen. Også Øhlenschlæger lærte 
den unge Martensen at kende. I hans sidste studenterår 
åbnedes tillige professor H. N. Clausens studerekammer for 
ham, Om theologi førtes der ikke synderlig tale her, men 
derimod om kunst, om Rom, om Thorvaldsen, Øhlenschlæger 
og Weyse, om politik og om sociale spørgsmål. 

Der blev på denne og flere måder givet den unge 
mand rig lejlighed til at samle sammen på adskillige frø- 
korn, ideer, tanker og oplysninger, udsprungne af højst 
forskellige kilder. Men ud af disse var det, at der efter- 
hånden kunde fremspire åndrige betragtninger i mængde. 
Det var en særlig vanskelig stilling, den unge Martensen 
således efterhånden kom i. Det åndfulde og det åndelige 
— og det af allerbedste art — greb dybt i hans hjærte. 
Men det krævede en langsom og stille vækst, måske en 
udvikling under adskillig trængsel og modgang fra verdens 
side, men så også med en forjættelse i sig om en op- 
standelse af alt det ædle, der lå skjult i bjærtets grav, og 
som stammer fra himlen. Men det åndrige — det Marten- 
sen vistnok siden hen gav navnet »mellembestemmelserne« 
— det fængslede i sine mange og brogede skikkelser tillige 

hans sjæl og drog ham hen imod en langt hastigere ud- 
vikling, men også langt skrøbeligere, fordi verdens glans 
var ikke fri for at låne den noget af sit lys. Tillige må 
man dog huske på, at der alt i Hans Lassen Martensens 
ungdom var naturlige evner i vækst, som kunde begunstige 
hans vågnende sympati for det geniale og det åndrige. 
Han var rask i sin tankegang og havde let ved at ud- 
trykke sig både i tale og i skrift, og det endog i visse 
måder i en formfuldendt stil. 

Det var i Sigfred Leys værelse i stuen i Boldhusgade, 
hvortil der var egen indgang, at de 12—13 unge theologer 
af Grundtvigs vennekreds samledes én gang om ugen og 
holdt »disputérøvelser«. Man skrev afhandlinger eller theses. 
En skrev om den apostoliske trosbekendelse, en anden om 
munkene, om poesien 0. s. v. De blev så forsvarede og 
angrebne. Sigfred Ley betragtedes i begyndelsen som 
ungdomslagets formand. Han udøvede nemlig endnu en 
hovedindflydelse på de fleste af dem, også en tid på 
Martensen. Men det varede dog ikke længe, inden disse 
to så forskellige naturer tørnede sammen — og de kom 
så til at stå som de to modsatte yderpunkter i venne- 
kredsen. 

Martensen omtaler i sine livserindringer kun to af 
denne vennekreds. Den ene er Harald Laurent, som 
efter hans dom »havde et blidt gemyt og stor modtagelig- 
hed for åndelige ting«. »Han vedblev at være min ven 
indtil sin død«, siger Martensen. Den anden var Sigfred 
Ley. Om denne skriver han: »jeg formener, at han uagtet 
de mange hårde og skarpe kanter, ikke blot var et dybt 
gemyt, men også et dybere tænkende hoved. Få var 
trængt så dybt ind i Grundtvig som han, der granskede 
Grundtvig ved dag og ved nat. Med ham kunde man også. 
indlade sig om alvorlige problemer, hvad jeg oftere gjorde. 
og med nytte«, — 


227 


Sigfred Ley var ikke nogen fin natur i almindelig for- 
stand. Alt, hvad der hed form, var ham tildels et ukendt 
land. Han var heller ingen ordenens mand. Der var 
tvertimod noget kaotisk over ham, så det var ikke så 
underligt, at Martensen på mange måder slet ikke kunde 
med Ley. Martensen skriver om hine unge Grundtvig- 
ianere, at »de paradokser, Grundtvig udtalede, men som 
hos ham dog oftere havde et stænk af det åndfulde og 
poetiske, bleve hos disse forvandlede til plumpe, prosaiske 
påstande, hvor ethvert spor af vingestøvet var forsvundet.« 
Kan være, at dette til en vis grad passede på Sigfr. Ley, 
der anvendte en stor nidkærhed for at hævde mesterens 
standpunkt i alle retninger: Men forresten var — morsomt 
nok — Martensens egen selvstændighed ikke synderlig stor 
i de dage. Han kopierede endog i sin ydre optræden dr. 
Rudelbach, vistnok sig selv ubevidst. Han gik med stok 
som Rudelbach, vred munden, så bister ud, satte benene 
skævt og talede efter Rudelbach.)) 

Martensen blev aldrig vred i de unge kammeraters 
kreds, når han blev modsagt. Men jævnligt så man et 
ironisk smil på hans læber, og han kunde godt give den 
overlegne og komme med sit yndlingsudtryk: »ja, han er 
nu, hvad man kalder et kvæg«. — 

Engang var Martensen opponent ved »disputérøvels- 
erne« hos Ley. Kragerop (senere præst ved Frue kirke 
i Århus), som stod kredsen fjærnere, var kommen med 
den aften og var præses. Som sådan havde han fået 
noget at tænke på af Martensen, men vidste ikke, hvordan 
han skulde rede sig ud deraf. Martensen stod med det lune 
smil, slog på dåsen, tog sig langsomt en pris, ventede. 
De andre lo alle sammen, præses var som tilintetgjort. — 
En anden aften havde Martensens glimrende fægtemåde 
aeg en Dee nå af Frederik Hammerich om Schillers 


1) Fr. Hammerich: Et levnedsløb, s. 187. 


»Danskeren" SV. 

die Råuber, Forgæves havde Hammerich værnet om den 
til det yderste, men til ordkampen duede han ikke synder- 
ligt. Hans tanker klarede sig ikke hurtigt nok. »Ja, ja«, 
sagde Ley, »hver mand har sit, og Hammerich har nu det, 
som just fejler Martensen. Det bruser lidt i ham, hvor 
tør han end kan være. Vilde vi lægge dem begge sammen, 
fik vi en hel karl ud af det.« Glad var Fr. Hammerich, 
og han kastede sig stolt hen i sofaen. Hans ære var 
reddet.”) 

Under disse disputérøvelser havde Martensen gerne 
for skik at gå op og ned ad gulvet. Når han så -— som 
jo stundom skete — kom med beviser, som var tynde i 
Leys øjne, tog denne en lille stok, som han sædvanlig 
havde i hånden, og svippede med denne over Martensens 
ryg og tynde ben, så han måtte hoppe lidt derved.”) 

Der var imidlertid en anden ting, som optog disse 
ungersvende i lige så høj grad som drøftelsen af de brænd- 
ende livsspørgsmål. Og det var deklameringen. Men når 
der skulde deklameres, blev scenen forflyttet til 1. sal oppe 
hos skrædermesteren selv. Mangen en søndag eftermiddag 
om vinteren samledes de her, stundom også om hverdagen. 
På deklameringens område var der ingen, der kunde gøre 
Sigfred Ley førsterangen stridig. Han var ypperlig dertil 
og almindelig beundret af sine venner i så henseende. 
Hans kraftige og klangfulde og indøvede organ, hans lev- 
ende indbildningskraft og fremfor alt hans dybe selvhengiv- 
else i digterens ord, måtte gøre indtryk og vække be- 
gejstring hos: den, der hørte på. Særligt længe mindedes 
man hans fremsigelse af »Habor og Signe« ud af Sakse. 

L. Hagens yndlingsnummer var Jens Baggesens »biskops- 
vise«, hvis begyndelse er: 


»Fanden, fra den tid han drat 
ned fra himlen i den mose, 


1) Smst., s. 188. 
?) Meddelt mig af Vilh. Birkedal, som har hørt det af L. Hagen. 

vi som bedste verden rose, 
baglænds, hov'dkuls, uden hat; 
mens han nu som amtmand snyder 
Russer, Tyrker, Prøjser, Jyder — 
er vor herres abekat.« 


Brødrene Hammerich var begge meget lystne efter at 
komme til at deklamere. Engang pladsen var ledig, ud- 
brød de i munden på hinanden: »lad mig — nej lad mig«. 
— Sigfr. Leys søster Hanne fremsagde: Grundtvigs »Karen 
Bjørns minde«, Danmarks datter vil Du vinde ærligt navn 
af Dannekvinde 0. s. v. — »Gamle Ley« bad gerne Laurent 
om at deklamere Grundtvigs »til Elises søster«. Han tænkte 
da på sin yngste søn. 

Undertiden samledes en mindre kreds i dagligstuen 
om Sigfred Leys sjælden gode oplæsning- »Nyårsmorgen« 
af Grundtvig, Ingemanns »De sorte riddere« og »Reinald 
underbarnet« var dengang den kæreste læsning. — H. L. 
Martensen og Jakob Kr. Lindbergs hustru samt en del af 
slægten udgjorde den stadige tilbørerkreds ved disse op- 
læsninger. 

Om sommeren samledes dette ungdomslag af danske 
theologer jævnligt i Frederiksberg have. Her lejrede de 
sig i det grønne og frydedes ved Sigfr. Leys oplæsning. 
Også her var Martensen stadigt med. Endnu på sine 
gamle dage omtalte biskop Martensen med glæde de timer, 
som han havde nydt under Leys kønne og åndfulde op- 
læsning.") 

Også til såkaldte »mjødgilder« samledes de unge ven- 
ner et par års tid med hinanden. Men i disse vilde Marten- 
sen ikke deltage. Han skriver herom: »det var disse unges 
mening, at det oldnordiske aldeles ikke fandtes i sin ægt- 
hed hos Øhlenschlæger, men kun hos Grundtvig; og for 


tg — 


1) Meddelt mig af Niels Lindberg, til hvem biskop Martensen 


ved en lejlighed personligt udtalte sig derom. 
15" 

at hæve det oldnordiske blev der endogså i aftenkredse 
drukket mjød.« 

Ved et par lejligheder optrådte denne ungdomskreds 
mere offenligt i samling som en grundtvigsk kreds. 

En del kristelige lægmænd opfordrede i foråret 1827 
Jakob Kr. Lindberg til at opsætte en erklæring af al- 
mindeligt indhold om Grundtvigs kirkekamp med professor 
H.N. Clausen. Erklæringen skulde være således beskafften, 
at kristelige folk kunde underskrive den og at den således 
kunde udgives. Arbejdet voksede op for Lindberg til en 
lille bog, »om kristendommens forsvar. Men da politiet 
foreløbig gjorde vanskeligheder med dens udgivelse, be- 
sluttede han sig til at lade den afskrive. Lindbergs mange 
unge venner påtog sig at skrive hver et eksemplar, — 
også Martensen skrev sit. En del af de unge, deriblandt 
Fr. Hammerich, samledes til dette arbejde ude på Bleg- 
damsvejen hos Lindbergs. Arbejdet gik rask, men trak 
dog i langdrag og tog hele natten med indtil morgengry. 
Da det var færdigt, blev de endnu en stund sammen i 
oprømt stemning og sang fædrelandssange. — En halv 
snes stykker af vennerne samledes i den store sal hos 
Leys en søndag formiddag for at skrive bogen af. Her 
var Martin Hammerich. Han foreslog, at de skulde kaste 
frakken. »For vi har jo rene skjorter på«, føjede han 
til. Som de var i fuldt arbejde, ringede det på. Det var 
Jakob Kr. Lindberg, som kom. Han vilde tilse de unge. 
Hans ansigt strålede af glæde og deres ligeså. 

»Om kristendommens forsvar« fik mange underskrifter 
landet over. Ley sendte den bl. a. til en farver Kåbe i 
Præstø, ledsaget af følgende brev: 


»Højstærede hr. Kåbel 
Lad det ikke undre Dem at se brev fra mig. " Def 
er en sag, som angår alle danske kristnes tro, jeg skriver 
til Dem i. Såvel. Deres personlige omgang, medens jeg 

var i Præstø, som Deres ærede og kære breve til mig 
lod mig kende Dem som en sand kristen. Jeg tager 
mig derfor den frihed at sende Dem medfølgende bog 
med anmodning om at underskrive den, hvis De, som 
jeg sikkert véd, er grundenig med alle kristne, som alt 
har undertegnet. Dernæst beder jeg Dem at forevise 
den med samme anmodning til alle troende kristne, som 
De kjender, ligemeget af hvad stand de er. . Det var 
forunderligt, om der ikke i Præstø eller dog i Skibbinge 
skulde findes nogle, på hvem Grundtvigs prædiken havde 
virket i den tid, han var hos dem. Vi vide det jo nu 
alle, at den ædle Grundtvigs forsvar for kristendommen 
har bragt ham til at måtte søge sig et andet sted, hvor 
han dog idetmindste tør skrive frit, og sikkerlig rejser 
han herfra, om ikke sagerne forandre sig. Gud give. 
at denne bogs udgivelse måtte vise, at troen ej er død 
for folket, men at der end findes mange, som lør være 
deres tro bekendt for al verden. — Dog bogen må tale 
for sig selv. Jeg vil kun endnu melde Dem, at den 
for nogle dage siden er begyndt at gå rundt i Kjøben- 
havn, og at alt henved hundrede troende have påtegnet. 
Til kristelige præster og skolelærere rundt om i Danmark 
ere håndskrifter af den sendte. I Guds navn er fore- 
tagendet sket, det vil vist falde ud til hans ære, — — 
En god hilsen ønskes Dem af hjærtet og Guds velsignelse 
over Dem og Deres hus med kærlighed og ærbødighed. 


Deres 
C. S. Ley 


(Boldhusgade no. 157). 
E. s. Er der brave bønder på Deres egn, da vilde 
De forbinde dem ved også at lade skriftet komme til 
deres kundskab og underskrift. 


Kbhvn., d. 29. maj 1827, 


Søn: 
hr. farver Kåbe.« 


Ley. 

Den anden lejlighed, hvorved endel af det unge venne- 
lag kom til at optræde i samling, var dr. A. G. Rudel- 
bachs bortrejse fra Danmark 1829, da han var kaldet til 
gejstligt embede i Glaucha i Saksen. Det var under et 
ophold i Saksen i efteråret 1828, at Rudelbach fik em- 
bedet. Sigfr. Ley fik så det ærende at fortælle Grundtvig 
herom, hvad han så også gjorde. Det var den første gang, 
skriver Ley i sin dagbog, at han fik en ordenlig samtale 
med Grundtvig. I flere dage før afrejsen boede Rudel- 
»bach og hans hustru i skrædder Leys gæstfri hjæm. Sig- 
fred Ley havde ved sammenskud fra sine unge venner 
fået købt en stor og smuk sølvpokal, som skulde skænkes 
Rudelbach som en mindegave med tak for hans deltagelse 
i kirkekampen. 

Indbydelsen til at være med i hædersgaven lød således: 


»Til dr. Rudelbachs kristelige venner! 

Det er os alle vitterligt, at dr. Rudelbach nu for- 
lader Danmark. Det gøres ikke behov at minde om, 
hvor stor danske kristnes gæld er til udgiveren af theo- 
logisk månedsskrift, den augsburgske konfession med 
sammes apologi, Thomas af Kempis og trøste- bogen, 
hvad de er den mand skyldig, der, til harme for herrens 
uvenner først i en kristelig sag føjede sit navn til Grundt- 
vigs. Det gøres ikke behov at minde om dette og mere; 
ti vi ære og elske ham jo alle som Guds ords højlærde 
og trofaste tjener, 

Han forlader os nu, ikke fordi han elsker noget 
folk på jorden højere, men fordi fremmede tilbyde ham, 
hvad han blandt os forgæves søgte: lejlighed til at virke 

. som en mand, hvis ærlige tro herren udrustede med 
mandig kraft og sjelden lærdom. Den tak, som ved 
hans bortgang visselig er ham den kæreste. og som vi 
jo med Guds hjælp også alle ville yde ham, er først al 
vi i en god samvittighed bevare troen, hvis vidne han 

var iblandt os, og dernæst, at vi i et kærligt hjærte 
gæmme mindet om ham. Dog, som det er den sande 
kærligheds og taknemligheds skik,.at den ikke blot op- 
fylder hjærtet, men også stræber at gøre sig kendelig, 
så vilde det vist også være os alle kært, om dr. Rudel- 
bach i det fjerne kunde bevare et erindrings og tak- 
nemligheds tegn fra danske venner. 

Man opfordres derfor herved til at sammenskyde 
en liden sum, hvorfor, som en passende foræring, en 
sølvpokal kunde anskaffes. 

Endelig håber jeg, at ingen vil finde det ubeskedent, 
at jeg gør denne opfordring; i så fald må min kærlig- 
hed til min gamle lærer undskylde mig. 

Chr. Sigfr, Ley, 
stud. theol. 
Kjøbenhavn, i februar 1829.« 


Bidragyderne, som selv har tegnet deres navne, følger 
derefter samt Sigfr. Leys regnskab over gaverne. Listen 


ser således ud: 


SEG hev ener ERESE ESS TER ".. 10 rdl. 
Chr Sig BY NERE d -—— 
H. A. Laurent, stud. theol.............. ren 10 -— 
M.:.G.Clausens- enke; 1355 ES ERESE 20 — 
G. -Jensen,” stud: theol ES SERENE d — 
C. F. Hassenfeldt, cand. theol. ............ Bd — 
L: D:-Hass skud theol ESS SEE SEER 2 — 
L. Siemonsen, katechet ..................- d — 
Er Gøricke; stud the 0 lee 5. — 
Em "ubenævnts 2 SS ERE RE ER 2 — 
Stud. theol. L, C. Hagen ................. 3 — 
H. Martensen, stud. th......... Re REESE 3 — 
I. L. W. Hansen, stud. theol............... 3 — 


C. F. Kragerop, cand. th.................. 3 — 

P. C. Petersen, cand. philos. & philog…..... 2 rdl. 
H. C. Hansgaard, fdm. i admiral : 
H. C. Andersen, bogholder i g. p. direktionen. 3 — 


BÆRPBIOChr OSSE SERGE MA ES ESSEN ENDS 
En ubenævnt............. EDER EEK SÆT es NE 
NET SE Er re SEN KE … & — 
J. Høi, snedkermester ..:................2 20 — 
Spandet, assessor........... SSR IEE age SÆr 2 — 
LL NER Rons SEN I ENEDES G SSR MESER REESE RÅ 5 — 
Shades eo ENES ea 2 — 
M. P. Kierkegaard ..........…. HEE ri DI 
IN OTS Or RE EET ENG b — 
Åborre, skomagermester ......... LE ER SØS NG 
P. Fenger, sognepræst......... 5 -— 

FE Gram ers Rs ma 5 — 

Cand. theolog. L. S. Borring .......... ... , 1species 
Hammerich, J., grosserer ...... .....…. .… 10 rdl. 
Tx GÆEMaller can det he ol EEN 2 -— 

FSBAG AC ODS EN ES re ASSER 

summa. .173 rbdr. 

For pokalen... .154 rbdr. 
for futteralet ...... 10 — 

for tegningen ...... DER 

summa. .169 rbdr. 

Overskud .... 4 rbdr.. 


Disse fire rbdlr. gav jeg til Rudelbachs søstre og 
bad dem anvende dem som de selv vilde. 
Chr. Sigfr. Ley.« 


Følgende indskrift af Grundtvig fandtes på sølvpokalen: 
»Mellem klipperne, som tale 


end om Luthers faste borg, 
hvor fra himlens kongesale 

fly på vinger suk og sorg, 
kom i hu, at på det jævne 
did og danske venner stævne!«”) 

Skønt det atter var gået tilbage i timelig henseende 
for skrædder Ley, kunde han dog ikke andet end give sit 
minde til, at sønnen måtte samle en større vennekreds i 
hans hjæm til et afskedsgilde for Rudelbach. I den store 
sal samledes så henved 30 mennesker den 4. april 1829. 
To lysekroner med vokslys oplyste salen. Fint skåret 
smørrebrød og vin af bedste slags blev båren rundt. For- 
uden hædersgæsten, dr. Rudelbach, var tilstede Grundtvig, 
Jakob Kr. Lindberg, assessor Spandet, Ludvig Chr. Miller, 
Martensen, Georg Jensen, Laurent og adskillige andre. 
Hanne Ley kom også ind i gildessalen med sin yngste 
broder, ét ar gammel, på armen. Grundtvig gik venligt 
hen til hende og sagde: »der er krummer i drengen«. 
Grundtvig talte i det hele meget den aften imod sædvane 
og var i strålende humør. Han og Rudelbach og Lind- 
berg sad ned. De andre måtte stå op. Lindberg vilde 
have haft Jens Hornsyld med. Men de unge havde sat 
sig derimod, da de var ængstelige for, at den gamle præste- 
mand ved sin megen talen skulde ødelægge deres fest. 
Hele selskabet kom i mørkningen. Festen begyndte i den 
oplyste sal med at Sigfred Ley med pokalen i hånden 
nærmede sig Rudelbach for at-overrække ham den. Rudel- 
bach vilde afvise gaven med et gentagende: nej — nej. 
»Jo, De skal virkelig have den«, sagde Ley så, idet han 
skubbede pokalen fra sig. Denne blev da fyldt med vin 
og gik rundt til hele selskabet. Grundtvig drak først. 
I det hele taget var der en festlig og mild stemning oppe 
blandt de mange ved den lærde vens afsked. Ingen disput- 
eren hørte man — som ellers mellem de unge. Det var 
som sagt Grundtvig, der førte ordet. Den 21årige Martensen 


7) Grundtvigs poetiske skrifter, V., s. 494. 

kom ikke til at tale med Grundtvig i dette selskab. Han 
siger selv"): »ikke længe iforvejen havde jeg en aften hos 
Rudelbach første gang set Grundtvig ligeledes uden at tale 
med ham«. — I øvrigt skiltes dette selskab hos skræder 
Ley i god borgerlig tid ved det-lag klokken 11. 

En knap månedstid efter dette afskedsgilde stod Sig- 
fred Ley fadder til Jakob Kr. Lindbergs søn, Nils Lind- 
berg. Det var den 1. maj 1829. Assessor Spandet var 
også fadder. Fra faddergildet fulgtes han -og Ley hjæm 
sammen. Og Spandet fortalte da Ley en hel del om 
Grundtvig i hans tidligere tid. Ley har opskrevet denne 
fortælling således: 

»I foråret 1810 holdt Grundtvig dimisprædiken. I 
efteråret 1810 begyndte hans sindssygdom. Han var til 
alters og begyndte med ét at græde højt. Da han med 
de andre kommunikanter kom op i koret, og den forreste 
række knælede ved alteret, var han bag ved, men kastede 
sig dog på knæ og græd højt. Siden den gang sagde 
folk, han var bleven gal. Han sad ofte og.stirrede på én 
plet, afbrød ofte en samtale og hulkede, faldt ikke sjelden 
i gråd 0. s. v. — Engang gik han også midt ad gaden 
med en lang pibe, som han holdt i spidsen i den ene 
hånd og en flaske i den anden. — Spandet kendte den- 
gang ikke synderlig til ham, skønt han lå på Walkendorfs 
kollegium med ham. —-(Hvem kan forstå, ja hvem kan 
ane, hvad der har krydset sig i et hoved som Grundtvigs, 
da pludselig hele hans tankegang skulde have en anden 
retning; og nu hans hjærte, det rene, det ædle fra moderen, 
det hjærte fra faderen og fra fædrene, de gamle troens 
præster, der holdt hardt ved deres kristendom og gæmte 
den som deres dyrehareste skat; det hjærte, der ej altid 
havde hængt ved gamle Danmark, men i drømme svunget 
sig til de kolde fjelde, det vågnede nu; hvad må det da 


7) Af mit levned, s. 30. 

ikke have haft for en kamp? Hvad må ikke en natur så 
sandhedskærlig dyb som Grundtvigs have følt for en rædsel 
og pine, da den vågnede af dødssøvnen, og så det,.som 
den hidtil havde fulgt som strålende sole, være kun irlys, 
det, den hidtil havde søgt som diamant og ægte perler, 
være ved dagens lys kun uægte, bedragerske stene og 
malet glasstumper, — og solen, det sande lys, det havde 
den klemt øjnene til for, og perlen, som ene er værd at 
eje, havde den foragtet.) 

Engang (jeg husker ej, hvordan Spandet sagde, talen 
faldt om gråd og latter) sagde Grundtvig: »ja, der står i 
i biblen, at Jesus græd, men står der nogetsteds, at 
han 10? — 

Grundtvig var i det hele i den tid meget indesluttet 
i sig selv, og ofte så og hørte han ikke, hvad der pas- 
serede omkring ham — en ting, som han nu er så aldeles 
fri for som ingen anden, så åndrig og lævd mand er det. 
Han kan være, sagde også Spandet, dybt inde i den mest 
levende samtale, men hører dog på samme tid, hvad hans 
kone siger til børnene eller pigen i sideværelset. — 

Til etatsråd Olsen kom Grundtvig også ofte før 1810. 
Han og fru Olsen ere sødskendebørn; ti fruens moder 
(Balles første kone) var en søster til Johan Grundtvig. 

Med en Fich (nu præst i Fyen"), som var huslærer 
hos Blichers (Grundtvigs kones fader) på Låland, havde 
Grundtvig temmelig megen omgang. Han skal være en 
kristelig præst. 

Grundtvig har nok aldrig brugt papir, når han præ- 
dikede. I førstningen idetmindste, han prædikede her i 
byen, brugte han det ikke. Han stod ganske rolig uden 
at gestikulere og talte af hjærtets fylde (Spandets eget ud- 


1) Det er Hans Jakob Fich, født 1784, død 1852 som præst 
i Bogense. 

tryk). Han prædikede ofte for Østrup!) 2 gange på samme 
søndag, men holdt da 2 forskellige prædikener.« 


I sommeren 1829 var Grundtvig en videnskabelig rejse 
i England, fra hvilken han vendte tilbage midt i september. 
Under hans fraværelse trnede kirkekampen i Danmark 
med at antage så skarpe, lidenskabelige former som ikke 
tidligere. Hvor meget sprængstof, der var kommen i 
luften, mindes vi om gennem følgende linjer i et brev fra 
Grundtvig til Ingemann af 28. september 1829: »allerede 
i London, hvor jeg tilfældigvis hørte tidende om den fiskal- 
ske tiltale mod den ærlige, konge og fæderneland tro hen- 
givne Lindberg, formindskedes glæden, hvormed jeg efter 
en sørgelig sommer havde tænkt at gæste den kære hjæm- 
stavn, og hvad jeg mere har set og spurgt siden min 
hjæmkomst, er desværre kun skikket til at nære min be- 
kymring og i det mindste for øjeblikket afskære mine for- 
håbninger, så vel om en gavnlig virksomhed for mig her- 
hjæmme som om en glædelig løsning af den hårde knude, 
man synes at ville stramme til det yderste. Sandelig, er 
timen ikke kommen, da jeg vil føle mig tvungen af min 
samvittighed til at gøre brug af den frihed, herren trods 
al verden mægter og vedbliver at skænke sine tjenere, da 
ser jeg ikke andet råd end at berede mig på udvandring; 
ti stillingen, som den er, og som den tegner til at måtte 
vorde, kan jeg umulig længe være en uvirksom tilskuer af.« 

Det var under Grundtvigs bortrejse den sommer, åt 
Jakob Peter Mynster den 12. søndag efter trinitatis havde 
holdt en prædiken i hovedstaden, som vakte mistanke hos 
flere af den unge grundtvigske teologiske kreds, deriblandt 
også hos Martensen. Flere af disse unge følte sig åben- 
bart som en art forposter med forpligtelse til at råbe an, 


1) Det må være Nils Kristoffer Østrup, kateket ved Garnisons- 
kirken fra 1812—19 og tillige fra 1817—19 præst ved Citadelskirkon. 

hvad der nærmede sig, for at erfare, om det var en fjende. 
Frederik Hammerich var i deres tal, han skriver!) herom: 
»Vi havde da skrevet en opfordring til ham (Mynster) om 
dens (prædikenens) udgivelse og undertegnet os »flere theo- 
logiske studenter«, hvorefter opfordringen afleveredes af 
Laurent på adressekontoret. Man vilde dog ikke trykke 
den i avisen, inden navnene på disse studenter meddeltes 
redaktionen. Laurent meddelte dem altså, men det syntes 
Martensen ikke havde været nødvendigt og var slet ikke 
tilfreds med.« — 

Foruden denne første offenlige opfordring til Mynster 
angående hans prædikens udgivelse fulgte der en ny, også 
i »adressekontorets efterretninger«, sålydende: 

»Nyligen anmodede nogle unge theologer hr. konf. 
dr. Mynster om at udgive sin i slotskirken den 6. sep- 
tember. holdne prædiken om den kirkelige kamp i yort 
fædreland. Nogle andre unge theologer, som også gerne 
ønskede at kende hr. konf.s synsmåde for denne sag, 
anmode ham ligeledes herved om at udgive bemældte 
prædiken, e//er dog offentligen at erklære sig i denne 
For alle kristne højst vigtige sag.« 

På denne opfordring svarede Mynster så i »adresse- 
kontorets efterretninger« tordag den 24. september 1829 
således: 

»At jeg ikke har holdt nogen prædiken »om den 
kirkelige kamp i vort 'fædreland« finder jeg mig for- 
anlediget til at erklære. Derimod har jeg på sidst af- 
vigte 12. søndag efter trinitatis prædiket »om de. indre 
bevægelser i Kristi kirke« i almindelighed. Skulde jeg 
blive sindet at udgive denne prædiken i. trykken, da 
vilde det kun være, dersom jeg turde tro, at dette kunde 
tjene til opbyggelse, og ikke for at nære strid eller at 
tilfredsstille nysgerrighed. Mynster.« 


7) Hammerich: Et levnedsløb, s. 188. 

Hassenfeldt, Georg Jensen og Sigfred Ley sendte 


da privat med navnes underskrift følgende brev til Mynster: 


»Til hr. konf. dr. Mynster! 

I adresse-avisen anmodede undertegnede Deres høj- 
ærværdighed om at udgive Deres på 12. trinitatis søndag 
holdne prædiken, fordi vi ikke tvivlede om, at flere end 
de, .der hin søndag vare Deres tilhørere, ønskede al 
kende Deres anskuelse af den kirkelige kamp i vort 
fædreneland.  Fjorten dage efter ytrede nogle af vore 
medstuderende samme ønske og tilføjede den bøn, at 
Deres højærværdighed, hvis De ikke fandt for godt at 
udgive prædikenen, dog vilde erklære Dem i denne for 
alle kristne højst vigtige sag. I adresse-avisen for igår 
har Deres højærværdighed ladet os vide, at Deres præ- 
diken ikke var »om den kirkelige kamp i vort fædrene- 
land«, men »om de indre bevægelser i Kristi kirke« 
i almindelighed, samt, at De ikke vil give Deres præ- 
diken i trykken for at nære strid eller tilfredsstille nys- 
gærrighed. . 

Hvad det første punkt angår, da synes. det os klart, 
at under en kirkelig kamp i fædrenelandet må en præ- 
diken om de indre bevægelser i Kristi kirke, når den 
er udarbejdet efter tidens tarv, nødvendig tage nærmest 
hensyn til denne kamp og altså vel kunne siges at være 
om den kirkelige kamp i vort fædreneland. Det kan 
altså ikke være meningen af Deres højærværdigheds ord, 
at De intet hensyn har taget til den religiøse gæring 
iblandt os, så meget mindre som Deres tilhørere, hvor 
uenige de end ellers ere om bemældte prædiken, dog 
deri synes at være enige, at den tog stadig hensyn dertil. 
Der står da kun tilbage at antage, at hvad Deres høj- 
ærværdighed kalder indre bevægelser i kirken, det kalder 
vi kirkelig - kamp; men så bliver jo dog tingen den 
samme. 


ev ncnd Bee 


kirkelig retning. 

Hvad det andet punkt angår: beskyldningen for strids- 
lyst eller nysgerrighed, da vide vi os fri for disse drive- 
fjedre til vor anmodning, og kunne heller ikke af vore 
medstuderendes opfordring se, hvad der har bevæget 
Deres højærværdighed til at beskylde dem derfor. Vi 
har, som vi håbe, med den skyldige agtelse anmodet 
Deres højærværdighed om at udgive Deres prædiken og 
kunné godt være vore bevæggrunde til denne anmodning 
bekendt. De har nemlig, siden De udgav Deres prædiken 
»om den kristelige visdom« intet ladet trykke, hvoraf 
man kunde kende Deres mening om en sag, som visselig 
ingen kristen anser for ubetydelig. Nu ønskede vi at 
kende Deres anskuelse af denne sag, og vidste ikke, åt 
den mand, som hidtil ytrede sig med kristelig frimodig- 
hed og siden, som agtet theolog og yndet præst havde 
en stor indflydelse på alt kirkeligt i vort 'fædreneland, 
vilde stødes over, at unge theologer æskede hans dom.« 

Der skulde en ikke lille kristelig frimodighed til under 


kirkekampens hidsighed for de unge grundtvigske theologer 
at træde op på livets side imod mænd med sådan en 
statskirkelig indflydelse som kongens skriftefader J. P. 
Mynster og theologisk professor H. N. Clausen. Og vi må 
derfor ikke se altfor strængt på, at det for en enkelt 
iblandt Grundtvigs unge venner, som for Hans Lassen 
Martensen, kom til at skorte noget på denne frimodighed, 
om vi end samtidigt må beklage, at han derigennem noget 


for tidligt kom ud af sit ungdomslivs religiøse gæring i 


Frederik Nygård. 

Fra Bogmarkedet. 


Af Holger Begtrup. 


S. Schandorph: Fra Udlandet og fra Hjemmet. For- 
tællinger. (C. A. Reitzels Forlag, 1890). 

De to sidste af disse fire Fortællinger, nemlig » Valg- 
tryk« og »En behagelig Juleaften« handler om hjemlige 
Æmner og har tidligere været trykte, »Valgtryk« i » Ven- 
stres Almanak« for 1890. De to første, større Fortæl- 


linger, »Agnes« og » Villaen«, er Frugter af Forfatterens - 


langvarige Ophold i Paris og Omegn. Men skånt de er 
»fra Udlandet«, er der dog kommet meget »fra Hjemmet« 
med i dem. Schandorphs danske Natur går sig stadig 
gældende. I den fårste Fortælling er Heltinden, Agnes, 
tilmed en rigtig rar lille dansk Frue, som er rejst til Paris 
med sin Mand, der er Kunstmaler, og her faar man der- 
for paa en morsom Maade et pænt dansk Hjem stillet midt 
ind imellem franske Hoteller og Restaurationer. Agnes er 
en Kvinde paa henved 40 Aar, lidt ældre end sin Mand 
og mindre paavirkelig under de ny Omgivelser. Hun er 
fulgt med ham til Udlandet for at sørge for, at han kan 
have gode Kaar at arbejde under. Meget af hendes Tid 
er optagen af det rene Linned og den megen Stopning. 
Fransk forstaar hun ikke meget af, og det franske Kunstner- 
liv er hendes jævne, lidt prosaiske Natur aldeles fremmed. 
Hvor gærne hun vil, har hun ikke Ævner og Bevægelig- 
hed nok til at følge sin Mand i hans Liv og Ideer. Men 
hun har moderlig Omsorg for ham, passer paa, at han 
bestiller noget, og lader ham for Resten have sin Frihed, 
endogsaa lidt ud over, hvad en Ægtemand burde kræve. 
Manden, Ludvig Hansen, har naaet at vinde sig et godt 
Navn, og han bindes til sin Hustru af taknemmeligt Minde 
om, at hun i den usikre Tid, da han maatte arbejde sig 
frem, trofast hjalp ham med Opmuntring og "Tillid. Uden 

hende var han aldrig bleven dygtig nok til at bryde igen- 
nem. Men nu, da det gælder om at hævde Stillingen ved 
fortsat Fremgang, er det, som om han med hende ingen 
Vegne kan komme. — Den lille Fru Agnes mærker med 
Sorg, at hun er ham som en Klods om Benet. Og Manden 
fjærner sig, med hemmeligt Samvittighedsnag, mere og 
mere fra sin Ægtehustru og hengiver sig i sin Daarskab 
til en meget koket fransk Baronesse, hvis indtagende Skån- 
hed Forf. går nogle slemme Streger i ved sine realistiske 
Detailskildringer af Tænder og Tæer. — Tilsidst bryder 
Agnes overtvært og rejser hjem, for at Ludvig Hansen 
kan faa uhindret Lejlighed til at udvikle sig i Frihed — 
uden Ansvar. Det er ijnefaldende, at Heltinden og For- 
fatteren ved denne Løsning har ladet sig for stærkt paa- 
virke af den frie Kærligheds Lærdomme blandt Kunstnerne 
i Paris. Fortællingens Moral er i al Fald mindre god. 
Men Skildringen af Agnes er nydelig og maa vist være 
hentet fra nært Hold, saa livagtig og ægte træder Billedet 
af den lille, blide, bestemte, begrænsede, men finttænkende, 
lidt smaalige, men yderst agtværdige og altid elskværdige 
danske Dame frem i de brogede Omgivelser. 

>» Villaen« er en Studie af fransk Smaaborgerliv med 
en Række grovkomiske Figurer. Der hører stive Øren til 
at tage imod den Dynge af græsselig sjofle Skældsord, 
hvormed de opvarter hinanden. Det hagler med Uartig- 
heder. Schandorph overgaar sig selv i Rundhaandethed. 
Han maa have gjort et særligt Studium i dette Fag, og 
for Folk med Vid er der nok at grine af. — Men ikke 
blot: moralsk, ogsaa kunstnerisk maa det beklages, naar en 
Forfatter i den Grad går sig til Skjald for Grøftens Mudder. 


Amalie Skram: S. G. Myre. Roman. (Schubothes 
. Forlag, 1890): 

Hos Schandorph vrimler det med Udtryk, som man 
faar Lyst til at springe over, naar man læser hans Bøger 


»Danskeren", V. 16 

højt i en blandet Kreds. Grundtonen er dog elskværdig 
og sund. Fru Skram er" ikke elskværdig som Forfatter- 
inde. Hun mangler aldeles Schandorphs lystige Humør 
til at bøde paa det grimme, men er tilvisse lige saa dum- 
dristig som han i Udmalingen af Livets Laster. Hos hende 
virker derfor hele Fremstillingen pinlig, og det samlede 
Indtryk bliver stygt og frastødende. Side efter Side vælger 
Forfatterinden med Flid de skrækkeligste Æmner og Scener 
til Fremstilling og overdænger sine stakkels Personer med 
det sorteste Dynd. At man tilsidst faar lidt til overs for 
de skikkeligste iblandt disse Væsener, er ikke Fruens 
Skyld — det er netop af pure Medlidenhed med den græsse- 
lige Behandling, hun giver dem. Men denne Medlidenhed 
vender sig derefter hos veltænkende Mennesker mod Forf. 
selv, hvis glimrende Fremstillingsgaver og livskraftige Ind- 
bildningskraft enhver maa beundre. — Hvem vil nægte, 
at de »dyriske« Drifter er Betingelse for et kraftigt Men- 
neskeliv? Men det dyriske maa aves af en overlegen 
Vilje. Digterens Arbejder faar ogsaa Kraft og Farve fra 
Driftslivet,. men der kræves af Kunstneren aandeligt Herre- 
domme over Lidenskabens Ytringer. Han maa kunne tåjle 
sin Pegasus, ellers traver den muskelstærke Hest med 
ham igennem Dynd og Taager ad Tartaros til. — Hos Fru 
Skram savner jeg en virkelig Aandskraft, som kan an- 
vende hendes rent ud enestaaende, hos en Kvinde håjst 
forbavsende Naturkræfter i det godes Tjeneste. Det Kaos 
af Lidenskaber, som hun magter at give Udtryk, begraver 
i sin utæmmede Gæring- enhver højere Stræben. Det er 
ligefrem tragisk at se en Forf. ligge saaledes under for 
sine egne Ævner. Tænk, om en kraftig og ren Vilje fik 
Herredomme over alt dette! Det vilde give -Spændkraft 
til en storartet og .velgårende Magtudfoldelse. Nu fuser 
og hvisler det ud til alle Sider som Spildedamp og Søle. 

»S, G. Myre« er en Slags Fortsættelse af »Sjur 
Gabriel«. Bøgerne fører Fællestitlen Hellemyrsfolket, og 

det er gamle Sjur Gabriels Sénnesån, Sivert Jensen, som 
… er Fortællingens Helt. Hvad han fra 19 til 26 Aars Al- 

deren oplever af Overtrædelser mod fjerde, femte, sjette, 
syvende og ottende Bud er overordentligt. Og dog er han 
en ganske flink Fyr i Sammenligning med sine Omgivelser. 
Den pæneste i Munden er en Jordemoder. Og da hun 
efter saadanne gode Kvinders Sædvane taler djærvt ud af 
Posen, kan man deraf slutte sig til de andres Tone. — 
Men dygtig er Pennen ført. Scenerne staar en for Øje 
som skarptegnede Landskaber,. Fjældstrand og Bygader i 
styg Regn og Snesjap. —- Var der bare Varme og Sol, 
vilde det være et anderledes lysteligt Livsbillede, Men 
saa maatte Forfatterinden først skyde Ham. 


Amalie Skram: Bårnefortællinger. Dansk Udgave. 
(Schubothes Forlag, 1890). 

Naar man har læst S. G. Myre, studser man ved, af 
samme Forfatterinde giver sig af med at skrive Bårne- 
fortællinger. Det er da ogsaa mere Fortællinger om Bårn 
end for Born. Men der er meget fornøjeligt i dem. For- 
ældre og andre Bårneopdragere kan godt have Nytte af 
dem og maaske genfortælle dem for Bårnene. Synskredsen 
er videre end i almindelige Bårnebøger. En Historie fore- 
gaar i det Asovske Hav, en anden paa Hondurasfloden. 
Den sidste er den bedste. En ung Dame sejler med en 
Missionær og hans Kone op ad Floden i en Baad, som 
ros af fire Negere. Kaktus, Kalaer, Palmer og Kæmpe- 
liljer gror langs Bredderne mellem Rør og Siv. Paa en 
Gang tysser Præsten paa den unge Dame: de maa ro 
ganske stille et Stykke videre, fordi. der ligger Krokodiller 
i Floden. Naar man passer paa, går de ingen Ting. Men 
der var en Gang et Selskab, som vovede at drille de 
skrækkelige Dyr, og det blev fuldstændig maset og opædt. 
Man forstaar den stakkels Piges Skræk. Hun tår knap 


sé paa de- uhyggelige, lange, smalle, grånlige Dyr, som 
167 

næppe tre Alen fra Baaden ligger i Mudderet ved Bredden 
og slaar langsomt med Halen. De slipper dog godt forbi. 
— Paa en lignende stilfærdig Maade fører Forf. os i disse 
Fortællinger helskindet forbi de Dyndets Uhyrer, hun ellers 
saa tit fremmaner. Men man er jo ængstelig og tror 
overalt at 6jne Krokodilrygge i det mildt bølgende, grån- 
lige Vand. 


K. Franzos: Judith Trachtenberg. (Schubothes For- 
lag, 1890). 

Franzos, som jeg tidligere har skrevet nærmere om 
her i Tidsskriftet, har to Strænge paa sit Instrument. Den 
ene har en dyb og ægte Klang og toner vemodig om hans 
jødiske Landsmænds sørgelige Kaar. Den anden er mere 
håjstemt, men ikke rigtig ægte i Klangen. Naar han griber 
i den, færdes vi blandt romantiske og forbryderiske Mænd 
af den østerrigske Adel. I Judith Trachtenberg klinger 
begge Strenge. Heltinden er nemlig en jødisk Fabrikants 
Datter, men lader sig bortføre af en kristen Greve. Sammen- 
spillet er ikke harmonisk. Det hele bliver en meget spænd- 
ende Feuilletonroman, men Udbytte giver i Grunden kun 
de Blade, som er anvendt paa Skildringen af Jødernes 


Liv og Fordomme og det sårgelige Racehad mellem dem 
og de k»ristne«. 


Sjæledyrkelse og naturdyrkelse, bidrag til bestem- 
melsen af den mytologiske metode af H. S. Vodskov. Første 
bind: Rig-Veda og Edda. 1—2. hefte. 1890. 

Det er et større værk på mytologisk område, som 
cand. Vodskov her har begyndt at udgive med kultus- 
ministeriel understøttelse. Værket vil udkomme i tre bind, 
hvert på seks hefter; men hvert bind kan købes for sig. 
Efter al rimelighed vil købernes tal ikke blive så stort 

som til andre gode skrifter. Dertil er emnet for spesielt, 
undersøgelserne for vidt favnende. Og efterdi det i mange 
enkeltheder er videnskabelige førstehånds - undersøgelser, 
der her bydes, bliver fremstillingen også sine steder for 
tung og knudret for læsere i almindelighed. Og dog er 
der vist ingen tvivl om, at disse bidrag til bestemmelsen 
af den mytologiske metode, som her bydes, vil have en 
ikke ringe værdi for adskillige, deriblandt også lærere og 
folkeoplysere i det hele taget. 

Det hedder i indbydelsen: »For øjeblikket er som be- 
kendt den nordiske mytologis oprindelse og betydning, ja 
næsten dens tilværelse i højeste grad omstridt. Medens 
dog endnu adskillige forskere mene, at de tyske og nord- 
iske folk som alle andre have haft deres religion, og al 
denne religion er deres egen, så skal den efter de nyeste 
teorier være importeret vare. S. Bugge lærer, at det først 
var ved hedenskabets slutning, norske vikinger med norsk 
genialitet digtede størsteparten af vore myter ud fra græske 
sagn; den keltiske skole har med ret, og støttet på virke- 
ligt urtidsslægtskab, påvist en lang række analogier mellem 
oldkeltiske og oldnordiske guder, John Rhys træder i 
Bugges fodspor, og alt dette er kun de sidste udslag af 
den store komparative bevægelse, den komparative myt- 
ologi, som fører alle indogermanske mytologier tilbage til 
en urindogermansk, der renest skal genfindes i rig-veda. 
Hertil kommer, at selv -de, som ikke tro på, at rent belle- 
lristisk oversættelse og efterligning kan blive til religion, 
at de ere lige så uenige om myternes betydning. Efter 
nogle ere de naturmyter, efter andre etiske. Victor Ryd- 
berg synes i sine undersåkningar at opfatte samtlige ger- 
manske myter som en oprindelig afsluttet episk enhed, 
medens endelig nutidens største og vigtigste religiøse skole, 
den animistiske, som har ført beviset for, at alle »vilde« 
folkeslag er sjæledyrkere, det vil sige tilbede deres for- 
fædre, medens den har fået repræsentanter, som nægte, 


summen 

at der gives nogen som helst naturdyrkelse, det være sig 
nordisk, indisk eller græsk, som forsikre, at det er sjæle- 
dyrkelse ét og alt. Der er neppe et eneste spørgsmål i 
nordisk mytologi lige fra dens væsen som helhed til dens 
mindste enkeltheder, der ikke netop hos de nyeste for- 
skere, hos Bugge, Vigfusson, Rydberg, Hoffory, H. E. Meyer, 
Lippert etc. har fået de mest modstridende svar. 

Det er disse forhold, der har bestemt nærværende 
værks hele anlæg og art. Ved kritisk at gennemgå alle 
disse teorier, søger det at vinde faste udgangspunkter for 
undersøgelsen og en ny metode, og ved at påvise den 
nordiske mytes plads indenfor den hele religions historiske 
udvikling, kommer det til det dog egentlig ret naturlige 
resultat, at den nordiske religion er en religion og er 
nordisk.« 

Blandt adskillige ny værdifulde ting, som Vodskovs 
bog vil bringe, er rig-vedas mytologiske alder og art; det 
er første gang, vi herhjæmme vil få en anskuelig forestil- 
ling om denne indiske edda, der nu engang for alle har 
trængt de hrahmanske og buddhistiske spekulationer til- 
bage. — Det vil ikke mindst for os Danske i vore dage 
være af stor interesse at lære kultur- og åndslivet, som 
knytter sig til Hinduerne, at kende. Vor danske mis- 
sionær Edvard Løventhal har jo nemlig i sin udmærkede, 
klare og overbevisende bog: »Æfter 16 år i Indien« atter 
vakt opmærksomheden for Hinduerne som: det hedenske 
hovedfolk, man i nutiden må ønske, missionens hoved- 
bestræbelser vil samle sig om. Rig-veda vil være af en 
ikke lille interesse til oplysning om Hindustan. Blot denne 
lille oplysning. Rig-veda var og blev grundlaget for den 
theologiske dannelse blandt Hinduerne; men det vil sige, 
man lærte den udenad og så ikke mere. En indisk lærd, 
der har gået i skole hos Evropæerne, erklærer, at der er 
tusinde Brahmaner, som kunne alle rig-vedas fyrretyve- 
tusinde verslinjer på' deres fingre, men neppe ti, der har 

gjort noget forsøg på at forstå dem. Da Englænderne 
vilde afskaffe den indiske skik, at enkerne brændtes sam- 
men med deres afdøde mænd, da var det evropæiske 
lærde, som viste, at det eneste sted i rig-veda, hvorpå 
Brahmanerne beråbte sig, netop med rene ord sagde, at 
enkerne ikke skulde følge deres mænd i døden. — Til 
visse et sjældent og mærkeligt syn. Et stort folk med 
forfinet åndelig kultur og med verdens rigest lønnede teo- 
loger. De holder den helligste af deres bøger højt i ære, 
den lyder fra de lærdes læber, overleveres gennem det 
levende ord fra slægt til slægt, og dog er den død, død 
som vor Edda var det, før biskop Bryniulf genopdagede 
den, død som et oldtidsminde, der gæmmes i jorden, hvor- 
over årtusinder uforstyrret har dynget deres grus og muld, 
— indtil mænd fra en anden verdensdel træder til, indtil 
evropæiske lærde indså de indisk-persiske sprogs betydning 
for vore nordiske og for de romanske, indtil selv det lille 
Danmark sendte to af sine bedste sønner til Indien, Rask 
1819—23 og Westergaard 1841—43, indtil endelig siden 
1876 en indfødt lærd i Bombay med evropæiske hjælpe- 
midler for første gang udgiver og oversætter rig-veda for 
sine landsmænd. 


Fader vor, digt af Chr. Richardt, med tegninger af 
Carl Thomsen. (Milo, 1890. 3 kr. 50 øre). 

De fleste af billederne er nydelige og tiltalende ved 
deres hjæmlige præg; og de fleste af versene er ægte 
Christian Richardt'ske vers. Som eksempel: 


»Hør vor bøn, når middagsheden brænder, 
om velsignelse til dagligt brød! 
så med tak af dine faderhænder 
alt vi tage, viv og børn og venner, 
lys og lykke — trøst i savn og nød! 
og som svaler, uden næringssorg 
kline reden mod din faste borg« ! 
Frederik Nygård. 

Medens det paa Kunsthandler Ærnst Bojesens Forlag 
udkommende Pragtværk »Oldemoders Fortælling om Nordens 
Guder« med Tekst af 7vermose Thyregod og Illustrationer 
af L. M. Moe, hvorpaa jeg før har henledt Opmærksom- 
heden, nu foreligger afsluttet i 6 Hefter å 85 Øre, saa er 
der fra samme driftige Firma til Julen 1890 ikke blot 
som for tidligere Aar udgivet »Juleroser« og »Børnenes 
Juleroser«<«, som baade ved deres Indhold og ved deres 
overordentlig smukke Udstyrelse fortjæner den Paaskøn- 
nelse i vide Kredse rundt omkring i Nordens lande, som 
bliver dem til Del, men tillige en Bog, der er udmærket 
vel skikket til Jule- eller Nytaarsgave. Det er L. Buddes 
Julefortællinger med Billeder af Car/ Thomsen og Melodier 
af J. P, E. Hartmann. Jeg haaber ved en anden Lejlig- 
hed al kunne komme nærmere ind paa Buddes Forfatterskab. 


Paa V. Pontoppidans Forlag er udkommen Rejse- 
erindringer af Chr. Martini og Chr. Schønberg: To danske 
Kongofarere, med Illustrationer af den samme Kunstner 
(V. Jastrau), som havde tegnet Billederne i J. Kr. Knud- 
sens »Rejse i Rødkarenernes Land«. 


Johannes Ferdinand Fengers Det Sydvestsjællandske 
Broderkonvent — Optegnelser af Forfatteren fra Aarene 
1837 til 1854 om det nævnte Præstekonvents Møder — 
er et betydningsfuldt Bidrag til dette Hundredaars danske 
Kirkehistorie. (Karl Schønbergs Forlag). 

L. Schrøder. 

Levneds-Skildringer af Mænd og Kvinder, 
der er døde i Aaret 1890. 


I. 

Den 8. November 1890 døde Gaardejer Jens Hansen 
i Holev ved Odense. Denne ualmindelig dygtige, men 
dog jævne, stille og vennesæle Bonde fortjener at kjendes 
og mindes af alle danske, men dog særlig af Landmændene, 
og jeg skal derfor efter Opfordring søge at tegne et Billede 
af ham og hans Virksomhed for »Danskeren«s Læsere. 

Jens Hansen fødtes den 8. Juni 1816. Hans Fader 
havde Hollufgaards Mølle ved Odense i Forpagtning, men 
han døde tidlig, saa da Jens Hansen var 8 Aar gammel, 
fik han Stedfader. Skjønt Jens Hansen i sin Ungdomstid 
havde stor Lyst.til at komme ud for at se sig om og lære 
noget, blev han dog hjemme, da Stedfaderen mente, der 
var nok at lære hjemme. 21 Aar gammel sendtes han 
til Holev for at styre sin Moders Fødegaard, som Sted- 
faderen havde overtaget. Efter at have styret Gaarden i 
7 Aar for sin Stedfader, forpagtede han den i 1845, og 
endelig naaede han i 1852 saa vidt, at han blev Selvejer. 
Det var paa denne Gaard, han levede og virkede som 
Landmand lige til sin Død. Han var 2 Gange gift, og 
hans efterladte Enke er en Søster til hans første Hustru. 
Paa sine sidste Dage gav han disse to Søstre det Lov, at 
dersom han havde udrettet noget, der var værd at tale 
om, da havde han de to udmærkede Søstre, han havde 
været gift med, at takke derfor. 

Jens Hansen var ihærdig og udholdende i sit Arbejde 
som faa. Da jeg for 14 Aar siden søgte at skildre E. 
Tesdorpøs Virksomhed for »Danskeren«s Læsere, udtalte 
jeg, at man passende over hans Historie kunde skrive: 
»En Arbejders Liv«. Denne Overskrift kunde med samme 

Ret sættes over Jens Hansens Historie. Skjønt meget for- 
skjellige i mange Retninger kom de 2 jævnaldrende Mænd 
dog til at følges ad paa de fleste af Landbrugets Om- 
raader, og de har da ogsaa flere end én Gang prøvet 
Kræfter Side om Side, hvor det gjaldt at vinde Prisen for 
Frugten af deres Arbejde, saaledes ved Landmandsforsam- 
lingen i Svendborg 1878, hvor det var Jens Hansen, der 
vandt Prisen, nemlig Kongepræmien for en Samling Malke- 
kvæg. — Ved Siden af at være en ihærdig og udholdende 
Mand var Jens Hansen en Mand med et frejdigt og lyst 
Blik paa Livet, en Mand, der ikke var bange for at sætte 
sig ind i og prøve det nye, der kom frem paa hans Virk- 
somheds Omraade, men som tværtimod altid gik i Spidsen 
for sine Kaldsfæller, og det lige indtil Alderdomssvagheden 
standsede hans store Virksomhed. Han vilde stadig ud- 
føre sin Gjerning bedre og bedre, og skjønt han derfor 
sikkert mangen Gang har maattet betale dyre Lærepenge, 
naar han slog ind paa noget nyt, saa er han dog ved 
Hjælp af sin sunde Tankegang og sin praktiske Sans altid 
kommen godt forbi .Skjærene, saa han døde som en vel- 
havende Mand. 

Naar man kjender de omtalte Egenskaber hos Jens 
Hansen og desuden kjender Landbrugets Udvikling i den 
Tid, han har arbejdet, saa kan man noget nær slutte sig 
til, hvilken Gren af Landbruget han til de forskjellige 
Tider har skjænket sin særlige Opmærksomhed. I Trediv- 
erne og Fyrrerne var det paa Mergling, Brakning og god 
Jordbehandling i det hele, man skulde kjende den dygtige, 
fremskridtslystne Landmand, og her træffer vi da ogsaa 
Jens Hansen som den, der til ikke ringe Forbavselse for 
sine Bysbrødre gaar i Spidsen. Men navnlig syntes disse 
dog, det gik for galt, da Jens Hansen — ligesom Tesdorpf 

- først i: Halvtreserne for Alvor begyndte at dræne. Ved 
dissé »Indretninger«, Rørene, mente de da, at alt Vandet 
maatte tappes ud af Marken. I Treserne begynder de 

mest fremskredne Landmænd — og blandt dem Jens Hansen 
— at indse, at Jorden udpines ved de omtalte Forbedr- 
inger, og at der hør tilvejebringes en større Gødnings- 
mængde ved Hjælp af en større og mere velfodret Kvæg- 
besætning, end man hidtil havde været vant til. Jens 
Hansen begynder derfor i 1860 at fodre med Kornskraa- 
ning og i 1862 med Oljekager i ikke ringe Udstrækning, 
noget, der den Gang var yderst sjældent. Roedyrkning 
og Sommerstaldfodring var han heller ikke sén. til at tage 
fat paa, og allerede i 1880 naaede han til at dyrke et helt 
Skifte, d. e. 10 Tdr. Land eller 4 af Marken, med Roer. 
Ogsaa paa Mælkebrugets Omraade var Jens Hansen blandt 
de fremmeligste. 

Men det er dog fremfor alt som Opdrætter af rødt 
fynsk Malkekvæg, at Jens Hansen har vundet sin Berøm- 
melse, og Grunden dertil turde maaske være den, at mens 
andre nogenlunde let kunde følge Jens Hansen med de 
ovenomtalte Forbedringer, naar han først havde vist dem 
Vejen, saa er Arbejdet i Kostalden af en saa vanskelig 
Natur, naar det virkelig skal føre til noget i den Retning, 
Jens Hansen arbejdede, saa at faa eller ingen har kunnet 
følge ham paa denne Plads. Saa vidt som det røde fynske 
Malkekvæg er kjendt og skattet, saa vidt er ogsaa Jens 
Hansens Navn kjendt og skattet. Hans Ko, Holevkoen 
kaldet, er en temmelig stor og stærkt bygget Ko med 
stærkt udviklede Mælkeredskaber, og dens Form i det hele 
saavel som som dens Farve er saa ejendommelig, og dens 
Nedarvningsevne saa .sikker,. at sagkyndige Folk let kan 
gjenkjende Holevkoen og dens Afkom i andre-Besætninger. 
Som Vidnesbyrd om Jens Hansens Dygtighed som Kvæg- 
opdrætter skal jeg her efter hans egne Optegnelser, saa- 
ledes som Forstander Jørgen Petersen har meddelt i »Vort 
Landbrug«, opføre, hvor mange Præmier, han har faaet 
for sit Kvæg: 

iKongepræmien for en Samling Malkekvæg ved Landmands- 
forsamlingen i Svendborg 1878. 

Første Præmie for hele Besætningen (en Sølvvinkande) af 
»F. St. patr. Selsk.« 1884, 

li første Pr. for Samlinger af Malkekvæg ved Dyrskuerne. 

b anden » — — — 

32 Præmier for Tyre (enkeltvis og i Samlinger). 

20 » » enkelte Køer. 

11 Bø »… Ungkvæg (første og anden Præmier). 


Desuden har Jens Hansen faaet 25 Præmier for Faar 
og Væddere, Sølvmedalje, Broncemedalje og hædrende Om- 
lale for Smør, samt endelig som Belønning for sin Virk- 
somhed som Landmand i det hele: 

1878 en Ærespræmie (et Sølv-Kaffeservise) af »F. St. patr. 

Selsk.« for fremadskridende Landbrug. 

1881 det kgl. danske Landhusholdningsselskabs 1. Sølvbæger. 


Det tør vel saaledes slaas fast, at Jens Hansen har 
været cen af de Landmænd, der har gaaet i Spidsen med 
Hensyn til det danske Landbrugs Udvikling, og at han 
derfor ogsaa har arbejdet for mer end sig selv. Thi ikke 
blot har han givet sine Kaldsfæller et godt Eksempel, som 
de bag efter med Fordel kunde følge uden at give dyre 
Lærepenge, men mange har kunnet og kan fremdeles nyde 
Gavn af det udmærkede Malkekvæg, som han har op- 
drættet, og det er da heller ikke sjældent, at man træffer 
Kvægavlsforeninger, der mere eller mindre kan takke Jens 
Hansen for deres gode Tyr. Siden 1877 har Jens Hansen 
til Avlsbrug solgt — saa vidt det kan skønnes af Optegn- 
elserne — 26 Køer, 29 Kvier, 38 Tyre og 78 Kalve. 

Men ogsaa ud ad til som Borger i det danske Sam- 
fund fyldte Jens Hansen sin Plads saa godt, at han vil blive 
haardt savnet i sin hjemlige Omgangskreds. Han var 
fremdeles en Ven af Højskolen; han efterlader sig 10 Børn, 
der alle bar været paa Højskole, og selv besøgte han som 


(1 ] 


20 


ældre Mand ikke sjældent Højskolen, naar der var Møde, 
undertiden i flere Dage. 

Men hvad var saa Grunden til, at Jens Hansen fik 
Lykke til at udrette saa meget? 

En væsentlig Grund hertil var som nævnt hans store 
AÅrbejdsomhed i Forbindelse med hans stadige Lyst til 
Fremskridt. Disse Egenskaber medførte, at Jens Hansen 
flittig gjæstede Landbrugsmøder og Landmandsforsamlinger, 
at han var en opmærksom Læser af Landbrugsblade, og 
at. ham ikke blot sendte sine Børn paa Højskole, men ogsau 
paa Landbrugsskole eller til andre gode Læresteder, f. Eks. 
ogsaa til Ourupgaard hos Tesdorpf. Ved alt dette bødede 
Jens Ilansen påa sin i Ungdomstiden mangelfulde Uddan- 
nelse. Han holdt sig nemlig ikke for god til at lære af 
sine Børn, naar de havde været ude og lært noget godt. 

Dernæst skal det fremhæves, at Jens Hansen ikke ar- 
bejdede alene for at skaffe sig et større økonomisk Ud- 
bytte af sin Gjerning, men ogsaa fordi han virkelig havde 
Kjærlighed til sin Gjerning. Derfor gik det med ham 
som med de store Kunstnere, der stadig søger større og 
større Fuldkommenhed og ikke slaar sig til Ro med, at 
de allerede er langt foran andre. Fik han Øje paa noget, 
hvorved han troede at kunne fuldkommengjøre sin Gjer- 
ning, da kunde han vanskelig undlade at forskaffe sig det, 
selv om det syntes tvivlsomt, hvorvidt det kunde betale 
sig. Det var derfor ogsaa paa sin Plads, da en sjællandsk 
Bonde, en Mand, der ogsaa har udvist stor Dygtighed paa 
Landbrugets Omraade, stod frem ved Jens Hansens Baare 
og tolkede sin og sine Standstfællers Taknemlighed til Jens 
Hansen, »thi den Slags Virksomhed som Jens Hansens, 
den betaler sig ikke«, sagde han. Og han føjede til, at 
ligesom Samfundet understøtter Digtere, Kunstnere. og lign., 
saaledes burde det ogsaa understøtte en Mand som Jens 
Hansen. Denne Sammenstilling passer godt. Jens Hansen 
var noget af en Kunstner, men hans Kunstværker var lev- 

ende; og hvis man over hans Kunstværker vilde sætte 
Overskriften: »Ej blot til Lyst!« saa vilde denne Overskrift 
indeholde en ikke mindre dyb Sandhed i dobbelt Ketyd- 
ning, end den indeholder, hvor man ellers anbringer den 
over Kunstværker, Og det var ikke blot i Kostalden, man 
fandt Vidnesbyrd om Jens Hansens kunstneriske Evner. 
Hvis nogen skulde være saa lidt Landmand, saa han ikke 
kunde finde Vidnesbyrd i denne Retning i Jens Hansens 
Gaard, hans Møddinghus eller paa hans Mark, saa kan 
han vises ud i den venlige Have og den dejlige Lystskov 
med Gange, Parkanlæg 0. s. v., som under Jens Hansens 
Årbejde og Omhu er »opelsket« paa et Sted, hvor der 
tidligere var Mose og Morads. 

Endelig skal det fremhæves, at Jens Hansen var en 
ydmyg og gudhengiven Mand. Han vilde ikke have 
noget skrevet om sig efter sin Død, da han syntes, at det 
kun var saa lidt, han havde udrettet; men var det værd 
at skrive om, da skulde de to udmærkede Søstre, han 
havde været gift med, i det mindste dele Æren med ham. 
Det var tilvisse sandt, hvad der vidnedes ved hans Baare, 
at han ofte tænkte alvorligt over saadanne Spørgsmaal 
som: »Hvad har vi Mennesker, som vi ikke har modtaget 
fra oven?« og: »Hvad gavnede det et Menneske, om han 
vandt den ganske Verden, men tog Skade paa sin Sjæl?« 
Den gamle, bekjendte Pastor Strøm fra Marslev, der i 42 
Aar havde været: Jens Hausens Præst, vidnede, at skjønt 
han og Jens Hansen ikke sjældent havde været uenige i 
borgerlige Spørgsmaal, saa var der dog aldrig kommen 
Mislyd mellem dem, fordi de var enige i de højeste Spørgs- 
maal, og fordi de gjensidig troede om hinanden, at de 
hver for sig i borgerlige Forhold arbejdede for, hvad der 
efter deres Overbevisning var virkelig Sandhed og Ret. 
Strøm var derfor ogsaa sikker og glad i sit Haab for den 
afdødes Sjæl, saa meget mere som han i de sidste Aar 
stadig havde mødt den samme Tanke, aandelig talt, hos 
Jens Hansen, som vi møder hos Abrahams gamle tro 
Tjener: »Opholder mig ikke! Herren har givet mig Lykke 
paa min Rejse; lader mig drage, for at jeg kan rejse til 
min Herrel« Ja, det var sikkert Jens Hansens inderste 
Overbevisning, som Præsten her udtalte: »Herren har 
givet mig Lykke paa min Rejse«. 

At Jens Hansen stadig og flittig arbejdede paa at ud- 
føre sin Gjerning bedre og bedre; at han dernæst virkelig 
elskede sin Gjerning; og at han dog, naar alt kom til alt, 
søgte Lykken fra oven, det var sikkert nok de egentlige 
Grunde til, at han fik Lykke til at gaa foran og bane 
Vejen for såa mange andre. 

E. Tesdorpf havde den prisværdige Opfattelse, at de 
store Gaarde skulde være Kulturens Planteskoler, Mønster- 
gaarde i Ordets bedste Forstand, hvorfra det fremadskrid- 
ende Landbrug skulde forplante sig til Omegnen gjennem 
Eksemplet. »Vi, dé store Jordbrugere, er kaldede til at 
bryde Isen,« sagde han, og deri saa han den egentlige Be- 
rettigelse for de store Gaardes Tilværelse. De smaa Gaarde 
kunde ikke gaa i Spidsen, mente han, og derfor burde 
der ogsaa være et passende Antal store Gaarde i et Land. 
Og det kan ikke nægtes, at ligesom Tesdorpf med Held 
stræble efter at gjøre sine Gaarde til Mønstergaarde, saa- 
ledes var det ogsaa paa den Tid, da Tesdorpf og Jens 
Hansen var i deres kraftige Alder, gjennemgaaende Herre- 
gaardene, der gik i Spidsen. Men Jens Hansen staar som 
et lysende Vidnesbyrd om, at det dog alligevel er muligt 
for den jævne Bonde at kappes med den store Gods- 
besidder, naar det gjælder Fremgang i Landbruget. 

Jens Hansen søgte aldrig at gjøre sig bemærket. Han 
var, som der blev sagt ved hans Baare, ikke af dem, som 
man vender sig om og ser efter, naar man møder dem 
uden at kjende dem; men han var af dem, hvis Minde 
man vil vende sig om og se efter. Maatte mange af hans 
Kaldsfæller faa Lykke til at træde i hans Spor, saa vilde 
det sikkert lysne ud over Danmark! 

Dalum Landbrugsskole ved Odense, i Decbr. 1890. 
Niels Anton Hansen. 


Om Varemarkedet.. 
Af Chr. Faber. 
Om Varemarkedet er der i Øjeblikket ikke meget andet 


at sige end: meget rolig, men med fast Tendens. — Kaffe 
uforandret flovt; men Priserne er i den seneste Måned ej 


synderlig lavere. De store Tilførsler i Brasilien vedvarer, 
særlig i Santos; men på den anden Side er Beholdning- 
. erne i Evropa mindre, end de har været i de sidste 5 År. 
— Sukker rolig, men Priserne synes temmelig konstante. 
— Ris uforandret, men Tendensen dog noget vaklende. 
Det samme kan siges om Sago. — Kartoffelmel meget fast. 

Frugter. Amerikanske Æbler holder sig vedvarende 
højt. — Blommer, Valenzia-Rosiner stigende, hvorimod 
Smyrna- og Sultana-Rosiner og Korender er flovere. 
Mandler rolig, men fast. | 

Kryderier gennemgående flov, undtagen Peber, der er 
noget fastere. E 

Frømarkedet meget fast. Hen i Tiden ventes, højere 
Priser. 

" Amerikansk Kød i Fustager noget lavere. Forbruget 
heraf er stoppet noget af, derimod bruges der nu endel 
pakket i Blikdåser å cirka 14 & 6 Pund Brutto. Original- 
Emballagen heraf er Kasser på 6 eller 12 Dåser. 

Svinefedt uforandret. 

Cikorie fast. Fabrikanterne er bleven enige om at 
indskrænke Produktionen og noterer derefter Priserne 3 Kr. 
højere pr. 100Pd. Eiby Cikoriefabrik bliver nedlagt, hvor- 
imod Tørreriet er lejet ud for et længere Tidsrum. 

Kornmarkedet svinger noget frem og tilbage, men 
Tendensen må — med Undtaågelse af Rug, der er flov — 
kaldes fast. Der ventes højere Hvedepriser længere hen 
i Tiden. 

Rubelkursen bliver ved at holde sig flov. 

Sølv. Amerika synes at have svært ved at gennem- 
føre Sølvloven. 


Foderstoffer uforandret — længere hen i Tiden ventes 
bedre Priser. 


Alg flove og nedadgående. 
Smør ligeledes. 


Odense, den 23. December 1890. 

Thomas Carlyle. 


Kilder: Carlyles Erindringer og hans ,Sartor Resartus", V. Troyes 
Bog om ham. Forskjellige Artikler. 


Ved U. Birkedal. 


Navnet Carlyle mødte mig første Gang, da jeg tilfældig- 
vis kom til at kaste et Blik på det lille Forord, Charles 
Dickens har medgivet sin udmærkede Fortælling: »To 
Byer«, hvor den store franske Revolution skildres. Her 
nævner nemlig Dickens >Hr. Carlyles vidunderlige Bog« 
om samme Æmne, og jeg fik da hurtigt Bud efter »Den 
franske Revolution«. 

Det forekom mig, som havde jeg aldrig før anet, hvad 
Historieskrivning vil sige, og ganske særligt, som om jeg 
først nu fik en Forestilling om, hvad »den franske Re- 
volution egentlig var. Vel havde jeg læst Thiers' Behand- 
ling — men den syntes mig nu som dovent Øl i Sammen- 
ligning med den fyrige Vin. Betaget og uden at kunne 
standse læste jeg de tre Bind igjennem og er tidt, tidt 
siden vendt tilbage dertil med usvækket Beundring. Dog 
nærmere herom på sit Sted. Først en kort Skitse af den 
store Englænders Liv. 

Han blev født 1795 i en Landsby i det sydvestlige 
Skotland i Grevskabet Annandale. Forældrene var Almues- 
folk af de små Jordbrugeres Klasse, og fattigt og småt 
var det i Hjemmet. Men Faderen-var, efter Sønnens Skil- 
dring af ham, en sjælden begavet, »dybttænkt« Mand, i 
Almindelighed meget fåmælt, men med glimrende — ube- 
vidst — Veltalenhed, når noget greb ham, fuld af ypper- 
lige Tanker og slående Vendinger og Udtryk, Carlyle 
mener, at Faderen var langt ævnerigere end han selv og 
at fra Faderen havde han arvet alt det dygtige i sin Natur. 
Moderen var en blød og mild Kvinde. Medens den gamle 

Carlyle vakte Ærefrygt, men ikke Fortrolighed hos de ni 
Børn, hvoraf Thomas var den Førstefødte, hang de ved 
hende med deres fulde Tillid. Da hun højt bedaget døde, 
efter at den ældste Søn forlængst havde vundet Ære og 
Berømmelse, var det ham et tungt Tab. Ingen elskede 
han dog som hende. 

Det var et Hjem, hvor den gammeldags strænge Guds- 
frygt prægede hele Livet. Forældrene havde sluttet sig 
til en lille Menighed, der var udtrådt af Statskirken. Guds- 
tjenesten holdtes i et ringe, lyngtækt Hus, men Præsten 
var en »apostolisk Mand«, der forstod at- føre Ordet, og 
Carlyle modtog uforglemmelige Indtryk herfra; Indtryk, 
som sikkert havde deres væsentlige Del i, at endskjønt 
han tidlig vedkjendte sig en dogmefri Guds- og Forsynstro 
og i Kristendommen kun så en historisk Religionsform, 
bevarede han sin dybe Ærbødighed for Kristendommen 
som den hidtil fuldkomneste Form og dens Stifter som 
det fuldkomne Forbillede for Menneskelivet. 

Nøjsomt og tarveligt gik Barndomsdagene, med strængt 
Arbejde fra Børnene kunde begynde at tage lidt fat. Det 
var »ikke just morsomt, men sundt«. Viljesstyrke. lige 
til stædig Trods, -og Virkelighedssands opøves under så- 
danne Forhold. Alt Skinvæsen, al Løgn hadedes i det 
Hjem. som den rene Pest og Elendighed. 

Han fik sin første Undervisning i Landsbyskolen, men 
allerede som tiårs Dreng sattes han i Latinskolen i Annan, 
og kun fjorten År gammel lod Faderen ham indskrive 
som Student ved Universitetet i Edinburg. Mange Familje- 
venner frarådede Faderen dette, da de frygtede, det skulde 
skille Sønnen fra Forældre og Sødskende. Dette blev dog 
aldrig. Tilfældet. 

Der holdtes kun Forelæsninger fem Måneder af Året. 
I den øvrige Tid tog de unge Mennesker så Arbejde i deres 
Fødeegn eller underviste privat. Trangt var det for den 
unge Carlyle, indesluttet og sky var han af Naturen. 

Kammeraterne forstod dog snart, at han var den betyde- 
ligste af dem og spåede ham en stor Fremtid, 

Foreløbig dyrkede han især Mathematiken. Den til- 
lalte ham ved sin Klarhed og Bestemthed. Snart kom 
dog andre Spørgsmål op i ham, Spørgsmål af den dybest 
indgribende Betydning for hans hele Fremtid, udvortes og ind- 
vortes. Og skjønt han var en overordentlig lovende Student 
i de mathematiske Fag — deriblandt Astronomi — opgav 
han det som Livsvej. Universitetsstudierne dreves, efter 
hans Mening på den åndløseste Måde og førte kun til dum 
Opblæsthed og småligt Pedanteri. Det var »Rationalis- 
mens« gyldne Dage i Edinburg som andetsteds. 

Forældrenes Mening var, at han skulde være Præst. 
Det stod naturligvis for dem som det højeste Mål. Thomas 
følte sig ikke draget den Vej. Stærke Tyivl var begyndt 
af gjære hos den tyveårige Ungersvend. Indtil videre tog 
han en Lærerplads i Annan i Mathematik. Stor Respekt 
forstod han at indgyde, men liden Hengivenhed. Det var 
som med hans Fader. Han stiftede her Bekjendtskab 
med Edvard Irving, den navnkundige Præst, efter hvem 
»Irvingianerne« har fået Navn. Han var fem År ældre 
end Carlyle. og havde allerede vakt store Forventninger 
ved sin Begavelse, sine Kundskaber og sin hele glimrende 
Personlighed. Foreløbig forestod han en Skole i Kirk- 
caldy, men da Folk dér syntes, han var for stræng, søgte 
de en anden, der kunde tage Luven fra ham, og Valget 
faldt på Carlyle, der også tog derimod, ikke uden stor 
Betænkelighed. Men da han første Gang mødtes med 
Irving, kom denne ham så hjærteligt i-Møde, at: de to 
konkurrerende Skoleforstandere snart blev de inderligste 
Venner. Tidt strejfede de sammen omkring i Egnen på 
lange Udflugter. Irving ejede en stor Bogsamling, som 
Carlyle ret svælgede i. 


Den første, dybe Ungdomsforelskelse — ikke af lykke= 


lig Art, — greb ham ved denne Tid. Hun var ung og 

smuk, gjengjældte også hans Følelser — men frygtede for 
hans fattige Kår. De måtte skilles, og der blev som et 
uhyre Øde og Mørke om ham. I en af sine første Bøger: 
»Sartor Resartus«, har han, under opdigtede Navne, givet 
en gribende Skildring af den berusende Elskovslykke og 
det nagende Savn. 

Theologien havde han afgjort opgivet, og Juraen kunde 
han ikke ret længe holde ud med. Hans Barndomstro 
var bristet for ham og først efter tunge, åndelige Kampe 
kom han til Hvile i den Livsanskuelse, der bærer hele 
hans Gjerning — en mandig Erkjendelse af Tilværelsens 
strænge Alvor, men tillige af den Tilfredsstillelse, der ligger 
i Arbejdet, i dette at gjøre sin Pligt på sin bestemte Plads 
i Livet, Der er en Gud, der holder Verdenstøjlerne, og 
hvis Lov er Sandhed og Retfærd. — Mere herom i sin 
egen Sammenhæng. 

Det var jo et tungt Slag for Forældrene. De forstod 
ikke hans. Tvivl, men de lod ham være i Fred dermed. 
Kun til Irving, nu Kapellan hos Dr. Chalmers i Glasgow, 
kunde han betro sig helt og fuldt, og at Venskabet holdt 
uforandret trods dette, er et Vidnesbyrd både om, hvor 
grundfæstet det var, og om Irvings store Frisind og ånde- 
lige Skønsomhed. — Da Carlyle endelig havde gjennem- 
stridt sin Kamp, var han fra Yngling modnet til Mand. 
Nu stod han ved Trediveårsalderen og skulde se at finde 
sin bestemte Gjerning i Livet. At det var med Pennen i 
Hånd, han skulde bryde sig en Bane, følte han, men var 
ikke bleven sig sin Ejendommelighed bevidst. — Han havde 
til »Edinburgs Encyclopædia«, et da meget bekjendt Tids- 
skrift, leveret en Del Levnedsskildringer af fremragende 
Mænd, Frugten af betydelig Belæsthed, samt nogle mathe- 
matiske Arbejder af megen Værd. Men slige Opgaver tilfreds- 
stillede ikke hans brændende Trang til at frembringe noget 
dygtigt. Vel ejede han poetisk Sans og Ævne i sjælden 
Grad, men hans hele Natur forbød ham at udtale sig i 

bunden Stil, pyntende og filende på Vers. Formen var 
ham intet, Tanken alt, men just derfor blev hans Tanker 
Digte i Prosastil. 

Der var dog en Gjerning, han følte sig drevet til — 
at gjøre sit Folk bekjendt med den tyske Literatur, som 
netop den Gang havde tilbagelagt sin strålende Banes 
Højdepunkt. I England var man bunduvidende om Goethes 
og Schillers Betydning. Man vidste kun om den nyere 
"tyske Literatur i det hele, at den ikke tog de »Anstændig- 
heds-Hensyn«, som man hinsides Kanalen betragtede som 
hellige. Carlyle var dybt greben af disse mægtige Ånder, 
og han bød først sine Landsmænd en Oversættelse af 
Goethes: »Wilhelm Meister«, omhyggeligt og tro udført, 
således som i det hele alle hans Oversættelser fra Tysk 
er det. Han sendte et Eksemplar til den gamle Digter- 
konge i Weimar og heraf udsprang en Brevveksling, som 
Carlyle henregner til sine lykkeligste Tilskikkelser. Sam- 
tidigt havde han arbejdet på en Livsskildring af Schiller. 
Det er en i sig selv udmærket og fint skrevet Levneds- 
tegning af den store, alt da længst afdøde Digter, men 
det er endnu ikke den egentlige Carlyle. Det smukke 
klassiske Sprog er som en stram Klædning, der hindrer 
hans frie Bevægelser. Han udtalte senere en hård og 
meget uretfærdig Dom over Bogen, som han sammen- 
lignede med en gammel Hest, der egentlig burde have en 
Kugle for Panden. Alligevel dukker hist og her den Carlyle- 
ske Ild frem, og for en Kjender som Goethe var det straks 
klart, at denne »rent og roligt tænkende fremmede« var 
en ny oprindelig Kraft med store Muligheder. Oversæt- 
telsen af »Wilhelm Meister<« udkom 1824, Schillers Liv 
Året efter. 

Irving havde skaffet ham en Lærerplads 1822 hos en 
rig Familie Buller. De to opvakte Drenge, han underviste, 
sluttede sig til deres alvorlige Lærer med Liv og Sjæl, og 
han fik rigelig Pengeløn for sit Arbejde:  Bullers flyttede 

til London, hvor han opholdt sig et halvt Års Tid og hvor- 
fra han var en lille Udflugt i Paris, der gav ham nye Im- 
pulser. Det literære Liv i Hovedstaden tiltalte ham ikke. 
Det harmede ham især at se den Mængde journalistiske 
Skriblere, der levede af Skandale og Bagvaskelse, og dog 
vilde betragtes som Hædersmænd. »De er ikke Mennesker 
med rødt Blod, de er bare Indretninger til at skrive År- 
tikler«. Jrving var nu Præst i London ved Caledonia- 
Kapellet. I Begyndelsen havde han været svært på Moden. 
Alle Landets åndrigste Mænd og Kvinder flokkedes om 
hans Prækestol. Men han havde ikke kunnet bære det. 
Den fine Verden havde snart fået andre Afguder og nu 
var det kun skikkelige Hverdagsfolk, der fyldte hans Kirke, 
Folk med kritikløs Beundring, medens Irving just trængte 
til et alvorligt, besindigt Ord, som også Carlyle gjentagne 
Gange prøvede at sige ham — men forgjæves. Irving 
vilde nu overtale Vennen til at slå sig ned i London. Men 
Carlyle var bleven træt af sin Stilling i den Bullerske 
Familje, der flakkede ham for meget omkring, og London 
var han indtil videre mæt af. Da nu et gammelt legem- 
ligt Onde — -dårlig Fordøjelse -— plagede ham på det 
heftigste, besluttede han at rejse hjem til Annandale. Han 
tog en lille Gård i Forpagtning, lod en af sine Brødre 
"drive den og arbejdede selv med sine Oversættelser fra 
tysk. At han formåede at give også metriste Oversæt- 
telser, kan man overbevise sig om ved f. Eks. at se de 
Stykker af Schillers Dramaer, han har indflettet i Levneds- 
beskrivelsen. Et Års Tid nød han således Landlivet og 
smagte en Fred, som sjælden før eller siden. 

Ved denne. Tid - mødte Carlyle. først sin tilkommende 
Hustru. Det gamle Hjærtesår havde efterhånden lukket 
sig. Frøken Jane Welsh, en ung, smuk Pige, Datter af 
en afdød formuende Læge, havde i sin Barndom haft Irving 
til Lærer. Irving havde senere som Skolebestyrer i Kirk- 
caldy forlovet sig med en Datter af Sognepræsten dér. 

Han besøgte undertiden sin forrige Elevs Hjem, og da 
Jane Welsh snart blev voksen og meget indtagende, blev 
hans Hjærte fangen af hende og hun sværmede på sin 
Side stærkt for ham. Han vilde gjerne hæve sin Forlov- 
else; men da et sådant Skridt siger mere i Skotland end 
andetsteds, og da han tilmed var en Kirkens Mand, måtte 
hans Forlovede frivilligt have givet ham hans Ord tilbage. 
Det vilde hverken hun eller Faderen — og Irving måtte 
holde Bryllup med tungt Sind. Det er mer end sand- 
synligt, at denne hans Livs Ulykke fik stor Del i hans 
sværmeriske Forvildelser. »Var jeg bleven hans Hustru,« 
sagde Fru Carlyle senere, »så vilde der ingen Tunger have 
været«. Irving brevvekslede stadig med Frk. Welsh, der 
bad ham om Råd og Vejledning med Hensyn til de lite- 
være Studier, hun drev. Hun vilde uddanne sig til For- 
fatterinde. Irving følte sig ikke hjemme nok på dette Om- 
råde og gav hende Anvisning på sin Ven Carlyle. De 
syntes straks godt om hinanden, beslægtede Naturer som 
de var. Han havde kastet sig ikke blot over den engelske, 
men også den franske Literatur, og var desuden godt inde 
i den spanske og italienske Bogverden, medens han stadig 
var sysselsat med at gjøre sit Folk bekjendt med Tysk- 
lands store poetiske Rigdom. Han åbnede nu hele denne 
rige, åndelige Verden for sin unge kvindelige Lærling, og 
hun så' snart, at han var en Mand, sit Hoved højere end 
alle, hun nogensinde havde kjendt. Hun følte sig over- 
bevist om, at han vilde blive en af Englands Stormænd i 
Fremtiden. 

Carlyle vidste intet om hendes tidligere Forhold til 
Irving. Hun havde endnu ikke forvundet sin smertelige 
Erindring og afviste derfor Carlyle. da han bejlede til 
hende. Men netop derved erfarede hun, hvor stor en 
Plads han havde i hendes Hjærte. Irvings blændende, men 
holdningsløse Personlighed blegnede ved Siden af den en- 
somme, tungsindige Skikkelse, der helt ud var en Mand. 

Da gav hun ham sit Ja, men hun mente at burde sige 
ham, at et Liv i Armod og Forsagelse kunde hun næppe 
bære. Hun beundrede ham mere end hun elskede. Det 
syntes da at have lange Udsigter med Giftermål. 

Men just nu skulde det hænde sig, at en kvindelig 
Bekjendt af ham, der vidste Besked med Irvings Ungdoms- 
kjærlighed, omtalte denne Sag i et Brev til Carlyle; hun 
gik ud fra, at han kjendte dette. Det stod nu for ham 
som om han måtte give sin Forlovede hendes Frihed; hans 
Bane lå så mørk og trang, og hun var skabt til Lys og 
Glæde. Da brød hun overtvært. Hun vilde ved straks 
at blive hans Hustru aflægge et Vidnesbyrd om, at hun 
følte sig ubrydelig bundet og ingen anden Lykke attråede. 
Han opholdt sig i sit fattige Barndomshjem; hun gjæstede 
ham dér og hendes frie, kvindelige Ynde vandt hende den 
simple Bondefamiljes Hjærter. Lidt havde han lagt op og 
han håbede på tilstrækkeligt Arbejde fra forskjellige Tids- 
skrifter. Selvstændig vilde han være og afviste med en 
ikke elskværdig Heftighed Svigermoderens Tilbud om, at 
det unge Par kunde bo hos hende. — Han gik med ikke 
liden Ængstelse til Ægteskabet. Dagen forud havde han, 
for at berolige sig, læst i Kants: »Den rene Fornufts 
Kritik!« 

Det blev et Ægteskab fuldt af Lys og Skygge. Hun 
havde mange Karaktertræk fælles med ham, og derfor var 
der forsåvidt en sjælden gjensidig Forståelse. Men det 
selvstændige, påståelige i begges Natur førte til mange 
Brydninger. Hun var i usædvanligt Mål literært anlagt; 
hendes efterladte Breve viser det. Nu måtte hun lade 
alle Tanker og Drømme i den Retning fare og hengive 
sig til en knap tilmålt Husholdnings Økonomi. Hun gik 
med fuld Bevidsthed ind i dette forsagende Liv. Hun 
havde sat det til sit Livsmål: at skåne sin Husbond for 
alle de smålige Sorger og Bekymringer, der vilde have 
oprevet ham og stækket hans Ånds Vinger. . Hun blev 

denne Opgave tro til det sidste — men det kostedel Og 
han tog det som noget selvfølgeligt, tænkte ikke på, hvad 
hun ofrede" — før det var for sent. Da skjønnede han 
det af hendes efterladte Breve, som han selv samlede og 
udgav, skjønt han derved lod Offentligheden vide sin blinde 
Selvoptagethed. Det var ham som en smærtelig, men be- 
friende Bod. 

Hun bredte Solskin over hans Liv og forstod selv i 
de trange År at give Hjemmet et forunderligt poetisk, skjønt. 
Skjær. De første Par År boede de tæt udenfor Edinburg 
på Comely Bank. Det gik kun småt med det Arbejde, 
han havde håbet at få fra londonske Forlæggere, og den 
lille Kapital svandt stærkt. Da flyttede han til en lille 
Bondegård, som hans Kone ejede, Craigenputtock, lidt 
nordost for Dumfries, i et øde Hedelandskab tæt ved irske 
Sø. I denne Ensomhed levede de 6 lange År. Det blev 
hans »Patmos«. Her kunde de leve billigere end noget 
andet Sted. Gården gav selv de første Livsfornødenheder 
og selv med små Indkomster kunde de komme igjennem. 
Da han herude stiftede Bekjendtskab med Redaktøren af 
det da meget ansete Tidsskrift: »Edinburg Review«, Jeffrey, 
Englands daværende navnkundigste Kritiker, og. fik sine 
Afhandlinger (Essays) til Tidsskriftet godt. betalte, levede 
han sorgfrit med Hensyn til Udkommet. For Fru Carlyle 
var det hårdt nok, kun med en. klodset Tjenestepiges 
Hjælp, at sørge for Husvæsnet. Hun måtte nu og da med 
sin fine Damehånd selv malke Køerne. Han sad fordybet 
i sine Arbejder eller færdedes ude på lange, enlige Ture, 
tilfods eller tilhest, hensunken i Tanker. Vistnok talte 
han tidt og længe, men ikke såmeget med som for hende, 
ypperligt og betagende; men den dybe Fortrolighed mang- 
lede. Han læste i disse År mere end måske ellers nogen- 
sinde og tilegnede sig en udstrakt Viden, med den hurtige 
Opfattelsesævne og den fortrinlige Hukommelse, han ejede. 
Han skrev sine Essays om Skotlands Evald, den rigt be- 


268 


gavede, ulykkelige Robert Burns, noget af det bedste i 
den Art, der nogensinde er skrevet; også Voltaire og Dide- 
rot hehandlede han med fin, overlegen Forståelse, med et 
vidt og rummeligt Syn. »Frygt aldrig nogen seende Mand«, 
siger han om Voltaire. I en Tidsbetragtning: »Tidernes 
Tegn« har vi hans Livsanskuelse i dens store Omrids: 
Tidens Ulykke er, at de gamle Tros- og Tankeformer ikke 
længer rummer Livet. Men Tvivlen vil blive den lutrende 
Ild, hvorpå en Slægt med Tro på Livet og dets ægte 
Værdier vil gå frem. 

Men i Længden kunde det ikke tilfredsstille ham så- 
ledes at skrive og skrive for Udkommets Skyld, og des- 
uden meldte Trangen sig til gjennnem et Samfundsliv at 
modtage ny Tilskyndelser. Han havde skrevet sin ånde- 
lige Historie i en Bog »Sartor Resartus« (den lappede 
Lappeskrædder) eller »Klædernes Filosofi«. Helten er han 
selv i let gjennemskuelig Forklædning. Han holder her 
Dom over al Tidens Fladhed, Løgn og Humbug i Skole 
og Universitet, Samfundslivet, Stat og Kirke. Det er 
her, han med sælsom betagende Magt skildrer sine ånde- 
lige- Kampe i Ungdomsårene; skildrer, hvorledes Livsleden, 
den fortvivlede Selvopgivelsestanke, rugede over hans Sjæl, 
med sin døde Vægt; hvorledes han da med »ildøjet Trods« 
udæskede Tilværelsen, Døden og Helvede og lod det »evige 
Nej« runge gjennem sit Væsens Dybder; og hvorledes da 
omsider »det evige Ja« som en Sol brød frem og gav ham 
Tro på en levende Gud, hans Sandhed og Barmhjærtighed. 
Hans første smerterige Ungdomskjærlighed er, som oven- 
for sagt, også her skildret med gribende Styrke. Man 
mærker, at der endnu findes Ar som efter et dybt Sår. 

Vild og uformelig som denne Bog er -og med en be- 
sværlig Iklædning, virker den dog uimodståeligt fængslende 
på alle, der har erfaret noget lignende; det er en engelsk 
»Werthers Lidelser«. Sagtens er den også påvirket af dette 
mærkelige Udslag af Goethes unge »Storm- og Trængselstid«. 

Da han År 1831 gjæstede London med Håndskriftet til 
denne Bog i Lommen, kunde han ingen Forlægger finde. 
Ingen vilde tage sig af dette hans Smærtens Barn, und- 
tagen et Ugeblad, der vovede sig dertil i små Billinger ad 
Gangen. Flere Abonnenter truede med at afsige Bladet. 

Så fandt han Forlægger i Amerika. Syv År måtte 
gå, før den udkom som Bog i England. Da var Dommen 
fuld af Anerkjendelse. Carlyle havde i Mellemtiden vundet 
sit afgjørende Slag og var bleven anerkjendt som en frem- 
ragende Ånd. 

Dette Besøg i London, der varede et godt halvt År, 
bragte ham i Forbindelse med en hel Skare af det unge 
England, frem for alle med Stuart Mill. Mill så straks, 
at Carlyle sad inde med rige Ævner; han antog, at det 
var som en Førsterangs-Digter, den alt da 36-årige Skotte 
skulde vinde sin Plads i Historien; og at Carlyle er en 
digterisk Natur med et vidunderligt Væld af Oprindelig- 
heder i sig, er også vist, men Formens Gave var ham 
dog ikke skjænket, eller rettere: hans hele voldsomme, 
ildsprudende Natur kunde ikke tvinge sig ind i Formerne. 
Det var ham kun om at gjøre at få sagt, hvad han vilde; 
hvordan var ham ligegyldigt, men just derved får han en 
Stil så ejendommelig, så gjennemglødet af virkelig, lødig 
Poesi, frisk fra Naturen selv. Der er her det, der minder 
om Grundtvig, om hvem det med Rette er sagt, at han 
»altid vilde noget mere end blot et smukt Digt«. Carlyle 
på sin Side fik varm Hengivenhed for den unge Mill, men 
savnede Poesi hos: ham. »Han er uheldigvis bare spekula- 
tiv«; en Dom, "der sikkert må sandes. 

Den politiske Bølgegang gik højt just da. Det var 
Reformbillens Dage. Carlyle så på det hele med For- 
agt. Hån så alt da, at Samfundsonderne ligger for dybt 
til at helbredes ved selv de ypperligste Love, almindelig 
Stemmeret o. s. v.; sine Tanker herom har han senere 
udformet i flere Lejlighedsskrifter, —— men tillige Skrifter 

af blivende Værd, og som kan studeres med rigt Udbytte 
den Dag i Dag. Også her påtvinger sig Sammenligningen 
med Grundtvig — konservativ og radikal på en Gang, og 
det i fuld og god indre Sammenhæng. De literære Be- 
rømtheder som Bulver så han på med uforstilt Ringeagt. 
Byron og Scott dømte han også strængt, fordi de efter 
hans Mening havde misbrugt deres rige Ævner. 

Irving måtte han nu med dyb Sorg og Medfølelse be- 
tragte som tabt for sig og Folket. Det »tungetalende« 
Sværmeri var brudt ud blandt hans Tilhørere. Et »Åndens 
Værk«, mente Irving, der altid lod sig drive længer og 
længer ind i sygelig Ophidselse, Carlyle søgte at åbne 
hans Øjne, men forgjæves. Irving kunde ikke længer vende 
om. God og kjærlig var han som altid, når de mødtes, 
men urolig, spændt, som med stadig tilbagetrængt Gråd. 
Carlyle delte jo ikke Irvings Tro og kunde derfor intet 
videre Indtryk gjøre på ham. Først da Irving et Par År 
senere lå på sit Dødsleje og så' tilbage over sit Liv, der 
med. alle rige Betingelser var så mislykket, sukkede han: 
»Havde jeg dog holdt Carlyle fasterel« 1 et efterladt Brev 
til sin Menighed udtalte han Tvivl om hele Bevægelsen. 
Han var bleven anklaget for Kjætteri, udstødt af den skotske 
Kirke, dømt, som Vennen fra de unge Dage siger, »af 
nogle ærværdige Stokke i sorte -Kapper, der dømte i en 
Sag, som næppe St. Johannes på Patmos kunde have været 
Dommer i.« — Under Opholdet i London fik Carlyle Bud 
om sin Faders Død. I hans »Erindringer« har vi en 
Skildring af gamle Jakob Carlyle, så fuld af kjærlig, ær- 
bødig Forståelse, at den på en-Gang er et Vidnesbyrd om 
Sønnens rige Hjærtelag. under den barske, kantede Op- 
træden og tillige et ypperligt Stykke Menneskeskildring. 

En Mand op mod de firti, som endnu ikke har vundet 
noget Hovedslag,.- har ikke megen Udsigt til, at det nogen- 
sinde vil ske. Hans skotske Landsmænd mente også, at 
han forløftede sig på umulige Opgaver. Knugende Mod- 

løshed kunde også gribe ham selv, — men nu fik han'sin 
»Kongstanke«. 

Han »længtes efter at skrive et Mesterværk«, Han 
havde omfattende historisk Viden og følte, at i Retning 
af Historieskrivning lå håns Fremtid. Skulde det være 
John Knox, Skotlands Kalvin, hvem han beundrede og be- 
tragtede som en Mand uden Mage — eller skulde det være 
den franske Revolution? Han opfordrede Mill til at be- 
handle sidstnævnte Æmne, men Mill turde ikke binde an 
med denne Opgave. Så gav Carlyle sig selv i Vej. Han 
havde i enkelte Essays givet Skildringer af Forhold og 
Personligheder. der hang nøje sammen med Æmnet. »Vol- 
taire«, »Diderot«, »Cagliostro« og »Diamanthalsbåndet«, 
(den berygtede Historie, hvori Marie Antoinette, Frankrigs 
Dronning blev indviklet, skjæbnesvangert nok for hende) 
havde været som Stationer på Vejen til dette Mål. Men 
på Craigenputtock kunde han ikke blive. Han: vilde og 
måtte til London og de satte alt ind på det ene Kort, om 
hans Bog vilde lykkes. Ellers vilde han kjøbe Spade og 
Riffel og begynde Livet påny i Amerikas Urskove. 

Som en fuldmoden Mand, i Besiddelse af sin hele 
åndelige Spændkraft, kastede han alle Broer af bag sig 
og tog Bolig i den.larmende Hovedstad. Det var Året 
1834. Han gik da i sit 40. År. Hans fremtidige, blivende 
Hjem var nu et lille Hus i Chelsea. 

Han omgikkes her stadig med Mill og den åndrige 
Enkefru Taylor, der siden blev Mills Hustru. De unge 
Radikalere dømte han nu strængere;' de forekom ham at. 
være uden sædeligt Alvor. Han siger, at medens de ud- 
bredte sig om Sætningen: »Den største Lykke for de fleste 
Mennesker«, var deres egne Hjem tidt Småhelveder af Ufred 
og Dårskab. Kun Mill hævede sig langt over dette, men 
Carlyle mente, det var dårligt Selskab for den unge Tænker. 

En stor Prøvelse forestod ham, da han havde fået 
første Del af »den franske Revolution« færdig. Han havde 

lånt: Mill Håndskriftet, inden det skulde i Trykken og Mill 
havde igjen lånt Fru Taylor det. Hun lå en Åften i 
Sengen og læste deri og lagde det skjødesløst fra sig på 
Bordet, da hun slukkede Lyset. Følgen var, at da Pigen 
næste Morgen kom ind for at lægge Ild i Kaminen, tog 
hun Håndskriftet og tændte op med! Mill kom, bleg som 
Døden, til Carlyle om Aftenen og kunde næppe få sit 
Ærinde stammet frem. Det var også et næsten knusende 
Slag. Carlyle gjemte ikke sine Optegnelser og Kladder. 
Han skrev i. det hele lige ud af sin glødende Sjæl. Han 
måtte være i Stemning — og Stemninger lader sig ikke 
således pa Kommando kalde frem. Og han havde bygget 
sit Håb om Udkommet på dette Arbejde. Mill fik ham 
dog til at modtage en Forstrækning, som kunde fri ham 
for ligefrem Næringssorg. Men at skrive Bindet om igjen 
blev ham en Lidelse så tung som ingen anden. Han 
prøvede og prøvede — forgjæves. Da sad han en Dag og 
så' på en Mursvend ligeoverfor. Han så, hvordan denne 
lagde Sten på Sten, hurtigt og uden at spilde Tiden med 
streng Nøjagtighed i Linjen — bare blive færdig, når ellers 
Arbejdet er trofast. Så sagde Carlyle til sig selv: Fuld- 
kommenhed nåes nu en Gang ikke; lad mig tage fat, så 
godt jeg kan. — Og så kom Stemningen efterhånden igen, 
— så endskjønt han selv påstår, at det forulykkede Bind 
stod langt over det udkomne, er det dog ikke godt at 
vide, hvordan Skildringen skulde være bleven mægtigere 
og mere gribende. Færdig var han med hele Værket 1837. 

Det gav et Sæt i den engelske Læseverden, da det 
udkom. Man vidste ikke, hvordan man skulde tage denne 
Lavastrøm af en historisk Fremstilling. Det er Féberglød, 
Jubel, Harme og Trods, der står ud af disse Blade og 
river Læseren med ind i det vilde Revolutionskaos. Lige 
fra det første Kapitel, hvor vi føres ind til »Ludvig den 
højt-elskedes« (o: den 15.s) Dødsleje, ind i den forpestede 
Stank af levende Forrådnelse — et Sindbillede på den 

Elendighed, hvori Frankrig var sunken, og hvorfra kun 
Lægedom var at vente i en vildtrasende, men også lutrende 
og rensende Brand — til det sidste Kapitel, da vi hører 
Kanonskuddene drøne, hvormed Napoleon Bonaparte knuste 
Jakobinismens Levninger, følger vi med åndeløs Spænding 
det mægtige Drama, der rulles op. 

Men noget, der lignede den carlyleske Stil, var ikke 
hidtil kjendt. Selve Kapiteloverskrifterne må man stejle 
ved, f. Eks.: »Mumbo Jumbo« (om Fornuftsgudsdyrkelsens 
Galskab), »gå ad H...... til« (Rædselsregjeringens Fald) 
0.s.v. Selv står han midt i dette Ildhav, taler som Del- 
tager og gjør Læserne til Deltagere (»vi«), tiltaler de op- 
trædende Personer, spottende bifaldende, beundrende. Han 
forstår dem, føler, lider og håber med dem, Han har vidt- 
rækkende Sympathi for alle menneskelige Bevægelser, Attråer 
ogKampe; og Sympathien er altid Betingelsen for Forståelsen. 

Han ser op til alle de Skikkelser, der forstår Virkelig- 
heden og ser til Bunds i Tingene. Selv i sine ubændigste 
og vildeste titanske Ytringer er Kraften, Viljen, Oprindelig- 
heden, ham et tiltalende Skue.  Mirabeau maler han med 
glødende Farver, en Mand, »født til Menneskenes Konge«; 
en »Konge« kan nemlig aldrig undværes. Vi ser denne 
Vulkan af Lidenskab, Veltalenhed og Sandselighed, i to 
korte År sprude Ild i Natten, -— og så slukkes og efter- 
lade Mulmet endnu tykkere. — Vi sér »Pøbelens Mirabeau«, 
Danton, med sit store Hjærte drive ind i den uundgåe- 
lige Kamp med »den søgrønne Formel«, Robespierre, og 
bukke under. Vi sér Napoleon Bonapartes Skikkelse 
tone bestandig tydeligere frem i Forvirringen og forstår, 
at han måtte blive Enden på Revolutionen. 

Men selv mange af de Personer i det store Sørgespil, 
der står brændemærkede for den almindelige- Bevidsthed 
som Uhyrer og Afskum, har han Forståelse af. Han ser, 
at der selv i en Robespierre gjemte sig noget oprindeligt 
godt og dygtigt. Han kalder mod vor Vilje Medlidenheden 

frem, når han viser os den usalige »dydige og ubestikke- 
lige Advokat fra Arras« hin Julinat liggende i det sejr- 
ende Konvent med sin knuste Kæbe bundet op i smudsigt, 
blodigt Linned, iført den himmelblå Kjole, han bar ved 
»Festen for det højeste Væsen«, og udbryder: »o Læser; kan 
dit hårde Hjærte stå for det?>«x — Marat er bleven dræbt . 
af Charlotte Corday. »Også han lå engang i Svøb og sov 
trygt i Vugge som alle vi andre. 0, I Menneskenes Børn! 
Charlotte og han, den skjønne og den hæslige, sov vel, i 
den Moders Skjød, som bar Eder begge!« — Kun for 
blodgale Uhyrer som Carrier, i hvem der ingen Idé findes, 
men kun Rovdyrsinstinkt, har han intet tilovers. — Vil 
man have et lidt mere samlet Indtryk af dette Mesterværk, 
kan det anbefales at læse Kapitler som disse: »Proces- 
sionen«, »Mirabeaus Død« eller »Kongens Flugt«. Han 
ligefrem ser Tingene gå for sig og får sine Læsere til det 
samme. Og så denne Humor, der glimter igennem alle 
Vegne, af ægte nordisk Art; også den er Udtryk for den 
dybe Deltagelse. Gråden ligger tæt op ad den. Der er 
mangfoldige Steder, der lyder som en Prædiken, der går 
til Marv og Ben og vidner om dyb Menneskekundskab og 
praktisk filosofisk Sands... F. Eks.: »Folks Ord er et stak- 
kels Udtryk for deres Tanker; ja selv deres Tanker er et 
stakkels Udtryk for den indre, unævnte Hemmelighed, hvor- 
fra både Tanke og Handling har deres Oprindelse. Intet 
Menneske &an forklare sig, kan få sig forklaret; Folk ser 
ikke hinanden, men forvrængede Gøglebilleder, som de 
kalder hinanden; som de må slås med; thi om al Kamp 
er det træffende sagt, at det er Misforståelse.« — Af den 
Slags slående Bemærkninger vrimler der.”) 

Vil man i det hele have en levende Forestilling om, 


7) De, der ikke kan Engelsk, henviser jeg til en Oversættelse 
i Udtog af Værket i nork ,,Ørebibliothek", besørget af Troye. — 
På Engelsk findes meget billige Udgaver af Carlyles fleste Bøger. 
(Routledges Shilling-Udg.; British autors). 

hvad den franske Revolution egentlig var, hvad særligt 
Sansculotismen og »Bjærget« betød, så skal man studere 
Garlyle. Grundtvig har sikkert benyttet hans »vidunder- 
lige Bog« flittigt i de Forelæsninger (»Mands Minde«), der jo 
netop holdtes i Årene lige efter, at den var udkommen. 
»Historiens statelige Muse er forvandlet til en henført Profet- 
inde med vilde, sære Fagter (Troye).« Men just således 
må den vældige Verdensbrand beskrives. 

Med et Slag var Carlyle nu optaget blandt Samtidens 
Storånder; alle Næringssorger var nu forbi for stedse. 
Men medens Bogen var i Trykken havde det knebet, Han 
havde da bekvemmet sig til at holde offentlige Forelæs- 
ninger. Det var hans Natur hårdt imod således at »ud- 
stille sig selv«. Med nedslagne Øjne og stammende be- 
gyndte han; men snart tog han Ild og det fængede i 
Tilhørerne. Det lykkedes aldeles over Forventning, og 
gjentoges År for År. Folk brast i Gråd ved denne for- 
underlige vilde Veltalenhed. 

Af disse Forelæsninger vilde han kun udgive én, den 
»om Helte eller Heltedyrkelse«. Hans historiske Tros- 
bekjendelse er her udtalt med en forbausende Klarhed og 
Styrke. 

Der er en såkaldet »Geniusdyrkelse«, der består i en 
blind Beundring for de rige Begavelser, »Stormenneskene«, 
som vi er kommen i Gang med at kalde dem herhjemme. 
Disse må, hedder det, ikke bedømmes efter de gængse 
Sædelove, men kan tillade sig, hvad almindelige døde- 
lige ikke tør. En Mand som Napoleon (den store) udtalte 
ligefrem, at »Moralen ikke kunde være til for Mennesker 
som ham«. Denne »Dyrkelse« forudsætter, at der over- 
hovedet ingen almengyldige Sædelove gives. 

Carlyles »Heltedyrkelse« er af en anden Art. Han 
ser Verdenshistorien som Indbegrebet af »Heltenes« — de 
store Begavelsers — Liv og Virken og han gjør enhver 

af dens store. Man har at lytte til og adlyde, hvad »Helten« 
siger. Men — vel at mærke — det er kun forsåvidt og 
sålænge, som Helten er Budbringer af de evige, urokkelige 
Sandheder, og står på Virkelighedens Grund i dødelig 
Kamp med Løgn og Skinvæsen — det er kun forsåvidt og 
sålænge han er en Helt. Carlyle er selv den første til at 
bryde Staven over ham, når han kommer uden for Virke- 
lighedsgrunden og ind i Skinverdenen. Således behandler 
han Napoleon i Kapitlet »Helten som Konge«. I sin Ung- 
dom, da han griber ind i Revolutionens Forvirring og 
bringer Orden, er han »Helt«. Da han senere lader sig 
blænde af tom Glans, synker han ned blandt almindelige 
Lykkeriddere. Sammenholdt med Cromvell er Soldater- 
kejseren lille. Hans Kejsernavn og Magt er kun Stylter, 
der giver ham et falsk Indtryk af Storhed. Englands Lord- 
Protektor er derimod en virkelig Storhed, fordi han levede 
på og kæmpede for en evig Sandhed, for Retfærdighed, 
for et Guds Rige på Jorden. Han troede selv derpå og 
når han kaldes for Hykler, den største, der har værét, 
kommer det kun af den godtkjøbs »Rævekløgt«, der i 
Virkeligheden er elendig Dumhed, ude af Stand til at for- 
stå andet end Rævestreger og måle med anden Alen end 
den foragteligste Småligheds. Carlyle drog her Grund- 
linjerne til den Opfattelse af den puritanske Storskikkelse, 
som han senere ved Udgivelsen af »Cromvells Taler og 
Breve« gav en urokkelig Underbygning. Foruden Helten 
som Konge skildrer han i denne udmærkede Bog Helten 
som Guddom (Odin i Norden), som Profet (Muhamed), 
Digter (Dante, Shakespeare), Præst (Luther, Knox), For- 
Satter (Samuel Johnson, Rousseau, Robert Burns). Han 
viser os Enheden i Mangfoldigheden af Særevner, nemlig 
det store Hjærte, det klare, indtrængende Øje, ubevidst 
Oprigtighed og Enkelthed. Der er — dette er Carlyles 
dristige Påstand —' i enhver Helt Stof til alt — Digter, 
Profet, Præst, Konge. Luther kunde f. Eks. under andre 

Forhold være bleven en stor Digter, Shakespeare en navn- 
kundig Hærfører og den fattige skotske Bonde Burns en 
overlegen Statsmand. At leve i Tingenes Kjærne og sky 
»Humbugen« som Pest, det er det, der skaber »Helten«. 

Men det var ikke alene det forbigangne eller de frem- 
farne Stormænd, han syslede med og forklarede, — han 
tog også på sin Vis levende Del i Samtidens Bevægelser. 
i hans eget Englands Farer, Kampe og Håb. Arbejder- 
spørgsmålet var trådt ham nær ind på Livet alt i hans 
Ungdom, da han var Vidne til Opløbene i Glasgow og 
hørte de brødløse Arbejderes forbitrede Råb mod Rig- 
mændene, der hjærteløs vedtog en Korntold og lod de 
fattige Klasser sulte og lide. I sin »Chartism« krævede 
han nu både Aristokratiet og Radikalismen til Regnskab 
for det store, menige Folks Nød, og han slog fuldt så 
hårdt til den sidste Side, der hidtil havde regnet ham 
blandt sine. Han hudfletter Radikalerne for deres hjælpe- 
løse Opgivelse af at råde Bod på Samfundselendigheden: 
»ethvert Onde ophører at være et Onde, blot det mødes 
mandigt; det er ædelt Kamphåb i Stedet for uvirksom 
Jammer. Ondet selv bliver da et Gode.« I Oplysning, 
spredt blandt Menigmand i størst mulig Omfang, og der- 
næst i Udvandring, ser han Råd for Uråd, og kalder harm- 
fuldt på Kirken og dens Mænd. Malthus's berygtede Over- 
befolkningslære undergiver han en skånselsløs Dom. 

I »Fortid og Nutid«, der udkom 1843, fører han 
atter et tungt Slag mod de styrende med deres begrænsede 
Tankegang. Øjeblikket var alvorligt. De vanvittige Korn- 
love medførte Hungersnød trindt i England. Tusinde arbejds- 
kraftige og arbejdsvillige Mennesker puttedes ind i Fattig- 
husene til et elendigt Dagdriverliv. Ved Selvsyn på en 
Rejse rundt i Landet havde Carlyle fået et Indtryk af Egen- 
nytten og Dårskaben opadtil og nedadtil og lod atter såvel 


Regjeringen som dens Modstandere høre drøje Sandheder. 

Han havde fået fat i en gammel Dagbog fra St. Ed- 
mundsburys Kloster, affattet i det 12. Århundrede af Munken 
Jocelyn. Denne naive, men levende Fremstilling af Til- 
standene, som de var i England under Kongerne af Huset 
Plantagenet, naturligvis skrevet på det morsomste Kloster- 
latin — havde han nu den udmærkede Tanke at bruge 
som en Modsætning til Nutidens Forhold — og Sammen- 
ligningen faldt ikke ud til Gunst for vore Dage. 

Han viser nemlig, at den store Hovedbrøst, den egent- 
lige Brådd i Arbejderspørgsmålet, det er den oprørende 
Ligegyldighed, hvormed Arbejdsgiverne se på Arbejd- 
erne, ikke som Mennesker med Kjød og Blod, med Nerver 
og Følelser som de selv, men som et Stykke Værktøj. 
Man giver dem deres Løn, — denne afpasset efter den 
jernhårde Lov om Tilbud og Efterspørgsel og uden noget 
somhelst andet Hensyn, uden Tanke om, at det er Med- 
mennesker med samme Ret til Livet som Fabrikherren; 
dermed er alt sagt. At dette skaber et Klassehad, er 
selvfølgeligt, en Kløft åbner sig, altid bredere og dybere, 
tilsidst vil den sluge hele dette Samfund, der hviler på 
en eneste stor Løgn, «den oplyste Egenkjærlighed«, med 
sit »lad stå till« »Vi må tilbage til Naturen og dens 
Sanddruheder og Ærligheder, at de indre Livskilder atter 
kan begynde at rense vor oppustede, svulne, væmmelige 
Tilværelse.« Vi må begynde at reformere os selv. Uden 
det hjælper alle Love ingenting, hvor fortræffelige de end 
er, — Så midt i denne fortvivlet forvænte Nutid. oprulles 
Billedet for os af Fortiden. Den gamle Munk maler os 
England af Anno 1200 så friskt og levende, at vi forstår, 
at således var det. Alle »historiske Romaner« blegner 
overfor dette uforlignelige Maleri, som Kulisserne ved Dags- 
lys. Det, der er den ledende Tanke, det er: den Gang 
talte de ikke om deres Religion, deres Pligter o.s. v., men 
levede simpelthen deri, så godt de forstod det. »Abbed 
Samsons« Skikkelse træder i al sin Simpelhed så stor- 

laden frem, ivrigt, men uden mange Ord, beskjæftiget 
med at styre Klostret, altid en Fader overfor sine Munke, 
og overfor enhversomhelst, der stod i Forhold til Klostret, 
Bønder, Forpagtere og Daglejere, selv de vornede, der 
gjorde Dagværk i Mark eller Have. Disse Mennesker er 
for Abbed Samson —— Mennesker og ikke Maskiner, ikke 
Nummere, der, uden at der skjænkes dem en deltagende 
Tanke, straks erstattes af andre Nummere. 


På denne Baggrund — hvis mange rige Enkeltheder 
ikke engang kan- berøres —- ses ret Nutidens himmelråb- 


ende Synd, den Ryggesløshed, hvormed Mennesker på Livets 
Solside behandler Medmennesker på Skyggesiden. Der er 
ingen Tro længer, intet Samfund, intet værd at kalde Tro 
eller Samfund, klager han, Forfaldet i Rettergang, i Kirke 
og Skole, blotter han skånselsløst, og taler truende Ord til 
Englands Godsejerstand, disse ørkesløse, tidt værre end 
ørkesløse, fine Dagdrivere, der særlig er kaldede til at 
afhjælpe Folkets Nød, men ikke føler deres Pligt. For- 
svind af Jordens Overflade! tiltordner han dem, hvis I 
ikke kan finde ud af Eders Pligter. Mammonsdyrkelsen 
og Mammonsregimentet må ophøre. Arbejdet må ses som 
den største Velsignelse og Hæder. 

Carlyle vil overlade andre at gjøre Forslag om Enkelt- 
hederne i en ny Ordning af Forholdet mellem Arbejds- 
herrer og Arbejdere; kun mener han, at en varig Overens- 
komst maa træde imellem de to Parter i Stedet for den 
usikre og korte, som nu er det almindelige. 

Denne vægtige Bog med sin mægtige, harmglødende 
Veltalenhed burde studeres af enhver, der vil søge at 
trænge ind til Arbejderspørgsmålets Kjærne, forstå, hvad 
det er og vinde noget Begreb om, hvad der skal og kan 
gjøres.. Endnu halvthundrede År efter er den at kalde 
for et af de værdifuldeste Indlæg i Ordskiftet i denne Sag, 
der efterhånden melder sig med hele sit frygtelige Alvor 
og bydende kræver sin Løsning. 

Når en Afhandling om Walter Scott, hvem Carlyle (i 
Lighed med Grundtvig) ikke sværmer for, fordi Scotts Ar- 
bejde ikke går indenfra udad, men omvendt: fra Skindet 
indad uden at nærme sig sine Personers Hjærte, samt 
»Cromwells Taler og Breve« er nævnte, er dermed et 
Hovedafsnit af Carlyles Forfatterskab til Ende. Hans store 
Bog om Cromwell er alt omtalt. Brevene og Talerne (i 
Parlamentet) er forbundne ved Indskud af Forfatteren; 
efter Sædvane taler han lejlighedsvis selv med og gjør 
sine Bemærkninger til sin Helts Ord. Et uhyre Arbejde 
er gået med — umådelige Dynger af Flyveskrifter fra den 
cromwellske Republiks Tid og større historiske Værker fra 
Eftertiden — de fleste af disse uden al Forståelse af Crom- 
well — måtte gjennempløjes og sigtes. Men det tør nok 
siges, at ingen fremtidig Forfatter mægter at rokke væsent- 
lig ved Carlyles Cromwell-Billede — Killedet af Manden, 
der levede i sin Tro, i sin brændende Overbevisning og 
følte sig som Guds Tjener på Jorden. Den menneskelige 
Ømhed, der kommer frem i den bloddryppende Krigers 
Breve til Børnene, Slægt og Venner virker underligt grib- 
ende. Det er et Stykke Historieskrivning, dette, som i 
mine Øjne er fuldt i Højde med »den franske Revolution«. 

Nu fulgte en halv Snes År, hvori Carlyle ikke ud- 
sendte noget større Værk. I disse År optog den politiske 
Stilling i hans Fædreland ham stærkt, ikke mindst det 
irske Spørgsmål. Han tænkte endogså på at få Sæde i 
Parlamentet. Han rejste selv derover og så' i Kartoffel- 
sygdommens Tid det frugtbare Land hærget af Ulykken. 
Foruden dette Spørgsmål beskjæftigede det om en for- 
svarlig Folkeundervisning, om Kolonierne og endelig om 
Slaveriets fuldkomne Ophør, ham i høj Grad. Han var 
med Hensyn til dette sidste ikke bange for at gå stærkt 
mod den filantropiske Strøm, der flød over af Lovtaler 
over dette store Fremskridt. Carlyle gik ud fra, at Negerne 
nu en Gang er af en ringere Race end de Hvide og ikke 

vil arbejde, uden de tvinges dertil, Han vilde have Love, 
der skulde sikre dem mod Mishandling og have forbudt, 
at de solgtes som andre Varer. Nærmest tænkte han sig 
Forholdet som et humant Livegenskab, hvor der gaves de 
fremmeligste af de sorte Adgang til at kjøbe sig fri. At 
lade f. Eks. de vestindiske Øer med deres rige Kultur gå 
til Grunde under de dovne, uvidende Negeres Vanrøgt fore- 
kom ham Dårskab. 

Da hans Artikler herom udkom i et Tidsskrift, vakte det 
en Storm af Uvilje. Stuart Mill, hans tidligere Ven, angreb 
ham skarpt, og Venskabet var ude. De var også for for- 
skjellige til at det kunde holde. Mill var en Logiker, Carlyle 
en brændende Digterånd,—og tillige etVirkelighedsmenneske. 

Da Revolutionen udbrød 1848, ventede han sig i Be- 
gyndelsen meget af den — en Fuldendelse af den store 
Revolution, som han selv så mesterligt havde skildret. 
Han håbede, at bedre Samfundstilstande skulde udvikle 
sig. Håbet blev jo skuffet; Ludvig Napoleon, denne usalige 
Eventyrer, ødelagde med Svig og Vold de Frugter, den 
kunde have båret. Carlyle udsendte i 1850 otte Hefter 
— thi intet Blad turde i hine Dage vove at optage Artik- 
lerne — »Flyveskrifter om den sidste Tid«. 

Det er de velkjendte Carlyleske Tanker, men frem- 
stillede friske og levende fra hans brændende Sjæl. Fyrste- 
magten havde tabt Troen på sig selv og faldt for Revolu- 
tionsårets vældige Stormløb. Demokratiet rejste sig i sin 
Vælde og der må regnes med det som en Kjendsgjerning. 
Men en demokratisk Fristat har i Virkeligheden aldrig 
kunnet bestå. Oldtidens Historie har vist det, Nutidens 
bekræfter det. Det amerikanske offentlige Liv giver, mener 
Carlyle, de uhyggeligste Varsler. »Det er Fuskernes — de 
er altid de fleste — evige Forret at styres af de kloge.« 
Men nu er det Bladsmørerne, ikke Guds udkårne, der 
råder. De virkelige store, det er de tavse, der fylder deres 
Plads hver i sin Kreds, og først kommer, når de så at 

sige må tvinges dertil — en Cromwell f. Eks. Den såkaldte 
»britiske Frihed« foragter han af sit Hjærte, fordi det kun 
er forgyldt Elendighed, Skin og Bedrag, sålænge utallige 
engelske Arbejdere med samt deres »britiske Frihed« ikke 
lærer at læse og skrive og går løse og ledige, fordi man, 
i Kraft af »britisk Frihed«, ikke tør begrænse Kapital- 
ismens hellige Ret. »For vor britiske Frihed bor vi oven 
på giftige Kloaker.« Han foreslår at give bemeldte Frihed 
Løbepas for en Tid, for dog en Gang at få gjort noget. 
— Han taler om de utallige irske og andre Arbejdere og 
Måden at få dette pinlige Spørgsmål ordnet: lad dem under 
streng, jernhård Tugt sættes til at udtørre Irlands Sumpe 
og opdyrke Englands og Skotlands hidtil unyttigt henlig- 
gende Jord. »Nægter I at tage fat«, burde en engelsk 
Førsteminister sige, »eller er I ulydige, vil jeg begynde 
med at advare jer, prøve at opmande jer. Hjælper det 
ikke, får I Pidsk. Hjælper heller ikke det, så vil jeg lade 
jer skyde og befri Guds Jord for eder!« 

Han revser Øllebrødskjærligheden, som bygger de 
hyggeligste Fængsler for alt det værste Pak, holder Lærere 
0. s. v. til dem — mens rundt om dette herlige Fængsel 
utallige Familier lever i Elendighed, uden at der tænkes 
på dem, deres Oplysning og Forhjælpelse til menneske- 
værdige Kår. Først når" de bliver Tyve eller Røvere og 
kommer i Fængslet, får de disse Goder! — Dette er, siger 
Carlyle, et hæsligt Spøgelse af Kristendommens egen ærlige, 
oprigtige og retfærdige — derfor også vise — Tankegang. 
Det er et af Beviserne for, »at Kristendommen er så godt 
som udslukket af alle Hjærter«. Medlidenhedens Ret be- 
gynder først der, hvor en Strenghed, sorgfuld, tavs, ubøn- 
hørlig som Skæbnen, er gået forud. Det er ikke Parlaments- 
veltalenhed, der viser, hvad en Mand duer til — snarere 
det modsatte. Vil du have en Mand til ikke at udføre 
det, han tror, så få ham til at tale en hel Del derom.« 
Carlyle kom en Gang ind og overværede en Parlaments- 

forhandling. Den ene tungefærdige Tåler stod op efter 
den anden, bifaldet af Meningsfæller. Men for C. var det 
Vindbøjtleri. Så kom Hertugen af Wellington, Sejerherren 
fra Waterloo. Han talte stammende og ubehjælpsomt, — 
men der var mere overbevisende Kraft i de få Sætninger, 
det endelig lykkedes ham at få sagt, end i al den anden 
glimrende Veltalenhed. Og, spørger han med Rette, er 
det dog ikke til syvende og sidst »Veltalenhedens« eneste 
Målestok: den overbevisende Evne? 

Han vil have Ungdommen våbenøvet. I det hele nærer 
han stor Beundring for Mandstugten, der tvinger alle de 
mange Viljer ind under en: gå, så går han, kom, så kom- 
mer han! men i Fredstid skal Soldaterne ikke gå i det 
fortærende militære Pedanteri, men bruges til store offent- 
lige Arbejder, efter Romernes Forbillede. — Frem for all 
er Fattigdomsondet den store truende Fare, avlet af al 
Uretten, Løgnen og Hykleriet gjennem mange Slægtled, — 
Jesuitismen i det offentlige som i det private Liv, den 
religiøse såvel som den politiske, hudfletter han ubarm- 
hjærtigt. Der. har vel altid, været Løgn og Hykleri til, 
men nu er den sat i System. Han mener, at Parlamentet 
— som han atter og atter vender tilbage til — egenlig nu, 
i den kæmpemæssigt udviklede Presses Dage, er overflødigt 
som en ridende Post langs en Jernbanelinje. Det er i 
Bladspalterne, ikke i Underhussalen, den oftentlige Mening 
nu udtales med sin afgjørende Vægt. Siden »det lange 
Parlament« — det fra Cromwells Dage — er det gået be- 
standigt tilbage. Siden da har der endnu kun været et 
Parlament, der var Sandhed i; men ikke i England. Det 
var det franske Nationalkonvent med sin Alvor og Viljeskraft. 

I disse »Flyveskrifter om den sidste Tid« er der en 
god Del af Jonathan Swifts skjærende Vid, der går til 
Marv og Ben, som et Våben, der tilføjer vanskeligt lægte 
Sår, Han skildrer således Nutidssamfundet under Billedet 
af en Svinesti med Svinefilosofi, hvis Mening er den, at 

enhver må rive til sig det bedste han kan. Svinehedens 
Svinevidenskab, Svinebegejstring og Svinefromhed skildres. 
»Hvad er Retfærdighed?. din egen Del af det almindelige 
Svinetrug, ikke noget af min. Men hvad er så min Del? 
Ja, deri ligger rigtignok den store Vanskelighed, hvorom 
Svinevidenskabeligheden nu, efter lange Overvejelser, intet 
afgjørende kan sige. Min Del? ja, det er i det hele alt 
det, jeg kan få fat på uden at hænges eller komme i Tugt- 
huset. Jeg behøver jo ikke at sige, at der er Galger, 
Trædemøller og Lovbestemmelser, som de Retskyndige har 
foreskrevet.«< — 

Der rejste .sig et Harmskrig også ved denne Bog — 
han lod hånt derom og ventede trygt, at Tiden skulde 
give ham Ret. Og Tiden har i mange Ting givet ham Ret. 

Ikke længe efter udkom en Bog af ham, helt af anden 
Årt, en Levnetstegning af John Sterling, en højt begavet 
ung Mand, der med hele sin Kraft havde fordybet sig i 
Spørgsmålet over alle Spørgsmål: Livets Mening og Mål. 
Han vilde vie sig til det Stykke Arbejde at gjenføde den 
engelske Statskirke, men efter knap et Års præstelig Tjen- 
este havde han opgivet Håbet herom og nedlagt sit Embede. 
Forøget Interesse får den udmærket skrevne Bog, hvori 
Carlyle viser sig. som den overlegne Sjælekjender, ved at 
indeholde en Værdsættelse af Englands daværende mærke- 
ligste kirkelige Personlighed, Coleridge, der længe og for 
en stor Kreds af den åndsvakte Ungdom næsten var som 
et Orakel. Også Carlyle havde en Tid hørt til hans Be- 
undrere, men- havde snart set, at Coleridge var mere en 
upraktisk Drømmer, der kunde fylde 'sine Tilhørere med 
en vis uklar Begejstring, end en virkelig Bannerfører. 

Arbejde, Arbejde, mens Årene gik! det var ham. en 
Livsfornødenhed. Men hvilket Æmne skulde han nu tage 
for. Cid »el Campeador«, Spaniens vidtbesungne Helt; 
William Erobreren eller de gamle Nordmænd? nærmest 
tiltrak dette sidste Stof -ham. Han mente, at det norske 

Blod i de engelske Årer havde givet Englænderne nogle 
af deres største Egenskaber. 

Men så blev det til noget helt andet, noget, der ikke 
let kunde været gjættet på — nemlig Frederik den 2. af 
Prøjssen, med Tilnavnet »den store«. 

For os Danske er det en Skikkelse, der på Forhånd 
møder os som noget fjendtligt og støder os bort. Den 
kongelige Røver, der brød sit højtidelige Tilsagn om at 
agte Maria Theresias, den unge østrigske Kejserindes, Arv, 
sikret hende ved Faderens, Kejser Karl den 6.s, berømte 
»pragmatiske Sanktion«; Gudsfornægteren — som man, 
rigtignok med påviselig Uret, kalder ham såvel som Vol- 
taire. Frem for alt afskyr vi Polens første Deling. 

Ikke desto mindre kan det ikke nægtes, at Frederik 


den 2. var et stort Hersker- og Hærførersnille, en ubøjelig. 


Karakter, der med næsten enestående Sjælsstyrke holdt 
ud i den forfærdelige »Syvårskrig«. Han lagde Grunden 
til Prøjssens Magt, som den senere har udfoldet sig, holdt 
Orden i Finanserne og gjennemførte en strængt retfærdig 
Retspleje, ens for store og små. Han var en Kjends- 
gjerningens Mand og en Arbejdets Mand. 

Det er dette, der tiltaler Carlyle. For ham er der 
egentlig kun de to Mænd i Evropa i det 18. Århundrede: 
Frederik af Prøjssen og Voltaire — dette forunderlige Venne- 
par, hvis Forhold også udførligt belyses i det tretten Bind 
store Værk. Om Voltaire havde han for mange År siden 
skrevet en Afhandling, der ikke er blind for den navn- 
kundige Franskmands Svagheder — Forfængeligheden, Mis- 
tænksomheden, Kattevenligheden — men giver ham den 
Ros, at han havde Øjne at se med, — unægtelig "et For- 
trin i en Verden, hvor de fleste enten har Briller på med 
farvet Glas, eller er noget. nær blinde. 

Carlyle måtte gjøre en Rejse til Tyskland for på Stedet 
at sætte sig ind i Tingene — på Bibliotheker, Musæer, i 
Statsarkiver o.s.v. På selve Valpladsen for de schlesiske 

Krige færdedes han. En tysk Beundrer, en rig Kjøbmand, 
havde påtaget sig at ledsage ham og lette den nu aldrende 
Mand Rejselivets Ubehageligheder. Tyskerne tiltalte ham 
som »ærlighjærtede, hårdføre, grove i Trækkene, men 
sjældent afgjort stygge«. I Lutherværelset i Wartburg greb 
Tanken ham stærkt om den store Kirkemands Kraft, Kamp 
og Sejr. Det berlinske Selskabsliv skyede han, nervøs og 
pirrelig, også plaget af Søvnløshed som han var. 

Kort efter sin Hjemkomst mistede han sin gamle Moder, 
hvem hans Hjærte hang inderligere ved end ved noget 
andet Menneske. Det giver et smukt Indblik i hans Hjærte 
at mærke den Taknemlighed, han føler for sin Moder, den 
simple, skotske Bondekone. Uden at tabe Ligevægten havde 
hun set sin »stakkels Tom« blive en stor Mand, hvem 
alle så' op til. De fjerne Barndomsdage stod så levende 
for hans Erindring med Hjemlivet og Kirkelivet, og han griber 
påny Lejligheden til at bekjende, hvor meget han skylder 
sine Forældre og især sin Moder. 

Tretten År gik med til »Frederik den 2.«. Han var 
en Olding pa 70 År, da han lagde sidste Hånd på Værket. 
Et Kæmpearbejde — et uhyre Stof skulde atter gjennem- 
pløjes og sigtes, endnu mere end da han arbejdede på 
sine to foregående større historiske Værker (D. fr. R. og 
Cromwell). Englænderne har et ejendommeligt Ord for en 
åndløs Historieskriver. De kalder en sådan for »Dry-as- 
dust«, ordret »Tør-som-støv«. Hr. »Tør-som-støv« findes 
alle Vegne, men den tyske er den værste, siger Carlyle. 
Tyskernes Grundighed bliver til en Last. 

Værket begynder med den tyske Histories Daggry; 
går ud fra Brandenburg, skildrer de tyske Riddere og 
deres Betydning. Man ser glimtvis Henrik Fuglefænger, 
Konrad af Hohenhaufen, Stamfaderen til Hohenzollerhuset 
(det prøjssiske Kongehus), og følger den lange Række Kur- 
fyrster; enhver af dem har fået sin Karakteristik, så man - 
glemmer dem ikke let. Fortællingen bliver som en altid 

bredere Flod, der optager mere og mere Tilløb undervejs 
hele det tyske Rige, hele Evropas Historie efter Hånden 
som vi skrider frem. Tilsidst kommer vi til Frederik Wil- 
helm den 1. I den almindelige Bevidsthed står han jo 
som en mer end halvgal Tyran, en ren Husdjævel og besat 
af et Vanvid efter unaturligt høje Gardister, som han dog 
aldrig vilde bruge, gjerrig som han var. 

Carlyle skjuler ikke Mandens Særheder, — men lader 
os bag ved se en Oprindelighed, Ægthed og Dygtighed 
samt en Herskerævne, der må kaldes genial. Han lagde 
Grunden til Prøjssens Storhed og »fægtede med« i sin 
mere glimrende Søns Kampe. Hele hans ejendommelige 
Husliv med sine Lys- og Skyggesider åbenbares for os og 
vi tvinges — det er en af Carlyles ejendommelige Ævner 
ligefrem at tvinge sine Læsere til at opgive tidligere, dybt 
rodfæstede Synsmådér, som man hidtil holdt for urokke- 
lige — til at anerkjende denne Konge. Vi ser hans Tobaks- 
kollegium og fatter, at her har man endelig et Statsråd, 
der duer noget, Med Hensyn til Frederik Wilhelms unægte- 
lige Hårdhed og Råhed overfor sin Familje, især Kron- 
prinsen, oplyses vi om, at flere af hans Rådgivere har op- 
hidset og opægget hans af Naturen heftige Sind på en 
uforsvarlig Måde. Fr. Wilh. har virkelig været en oprigtig 
gudfrygtig Månd, hvem man intet som helst har kunnet 
påsige som Ægtemand, og hvem man aldrig så' drukken, 
— i en Tid som den, hvori han levede. 

Det er ovenfor påvist, hvad der havde vakt hans Be- 
undring for Frederik den 2. At han delvis har Ret, er 
vist unægteligt. Men Carlyle er ligeså vist gået den polit- 
iske Moral, som han dog ellers anerkjender den uundgåe- 
lige Nødvendighed af, for nær ved at undskylde, ja for- 
svare sin Helt i Ting, der nu en Gang ikke skal eller 
kan forsvares.  Overfaldet på Maria Theresia var et 
Brud på al Tro og Love. At Frederik den 2, udviklede 
store Egenskaber som Hersker og Hærfører dækker ikke 

over denne IKjendsgjerning.  Tilbøjeligere synes mig må 
man være til at indrømme, efter Carlyles grundige, ved 
historiske Aktstykker støttede, Fremstilling, at Polen var 
aldeles opløst og ikke kunde råde sig selv, så Valget stod 
kun imellem at overlade det til en ødelæggende Borger- 
krig eller at dele det, hvormed naturligvis ikke Rænke- 
spillet — som dog nærmest kommer på den russiske Kejser- 
inde Katarinas Part — er retfærdiggjort så lidt som Tro- 
løsheden overhovedet. . 

For Carlyle er Frederik den 2. af Prøjssen »den sidste 
Konge i Evropa. Når den næste vil komme er et meget 
langt Spørgsmål«. — Hans karakteristiske Foragt for alt 
det politiske Bavl i det fri England får i denne Bog om 
en prøjssisk Enevoldskonge ret Lejlighed til at ytre sig. 
England har egenlig kun haft én »Konge« siden sin »Re- 
volution« (af 1689) — den ældre Pitt, hvis Karakter på 
Bunden er den samme som den »store« Konges. 

Værket — hvis to første Dele udkom 1858, de elleve 
sidste 1865 — hilsedes med den største Anerkjendelse, 
også i Udlandet, selvfølgeligt især i Tyskland. Mac Auley, 
den berømte historiske Forfatter, nedlagde dog en skarp 
og ikke uberettiget Indsigelse imod Carlyles énsidige Be- 
undring for den »store« Frederik. For Moralens Dom- 
stol kan denne ikke gå fri for de vægtigste Anklager. — 
Men med alt det og trods den Manierthed, hvortil den 
carlyleske Ejendommelighed ikke sjældent forfalder, lige- 
som hans Yndlingstanker atter og atter tages op, så det 
næsten trætter, er det et dygtigt, udmærket dygtigt Stykke 
Arbejde. - Tyske Officerer stiderer endnu de schlesiske 
Krige efter den engelske Forfatter. Man får Besked, 
grundig og pålidelig Besked om alt, hvad der i nogen 
Måde kan bidrage til at belyse Æmnet. Der er sagt — og 
det er rigtigt nok —, at Ilden fra »den franske Revolution« 
fattes, og at »Frederik den 2.« for så vidt bærer Alder- 
.dommens Mærke. Men førstnævnte Bog skildrer jo en helt 

anden Tid og Optrin af ganske anden Årt og et Folk af helt 
forskjellig Natur. Stilen måtte derfor ganske af sig selv blive 
anderledes Ild og Glød, end hvor det rolige prøjssiske Folk 
og dets hårdnakkede, udholdende Konge skulde skildres. 

Han blev udnævnt til Lord-Rektor ved Universitetet i 
Edinburg — efter at Gladstone netop havde været det. 
Det er mere en Æresbevisning end et virkeligt Embede 
med Pligter, og Carlyle undgik altid Skinnet. Men her 
vilde han dog tage imod Udmærkelsen, da det var en 
Hyldest, hans særlige Fædreland, Skotland, beviste ham. 
»Det tredje Slægtled anerkjendte ham herved som en ikke 
helt uværdig Arbejder«. Han modtoges med stormende 
Begejstring i Edinburg, da han drog der op for efter Skik 
at holde sin Tale. Det gjorde et gribende Indtryk, da den 
gamle, høje Mand med det grå Skjæg og de dybe, sorg- 
fulde Øjne rejste sig op og begyndte sin Tale, — først 
sagte og bævende, men efter Hånden stærkt og kraftigt 
med den ægte, ukunstlede Veltalenhed. Han talte til de 
unge Studenter naturligt og jævnt om, hvad der hører til 
et sundt og sandt Liv. Det er ikke Veltalenhed, siger han 
— en gammel Tanke hos ham —, ikke derom det gjælder, 
nej snarere er »Tavshed en Mands evige Pligt«. Han talte 
til dem om »det ærlige Arbejde« som den store Lægedoms- 
kilde på Jorden. Lønnen? »at vi får.gjort Arbejdet eller 
dog prøvet på at gjøre det; der er ingen bedre Løn i Al- 
verden.« — Ny Bifaldsstorm, da han havde endt. 1 den 
nærmeste Tid derpå solgtes hans Værk i umådeligt Om- 
fang i Skotland, selv hans før så miskjendte »Sartor Re- 
sartus«, dette »stakkels Bæst«, hans smertefødte Barn, gik 
af i 20,000 Eksemplarer. Nogle Dage var han derpå hos 
sin Slægt i Barndomshjemmet i Annandale. 

Men her mødte ham det tungeste Budskab — hans 
Hustru var død. Der havde været Tider — årelange —, da 
en Skygge havde rejst sig imellem dem; ikke at han så' 
eller anede det, optaget af sig selv og sit Arkejde, som 

han var. Han kom i den store Verden, følte sig — for- 
øvrigt i al Uskyldighed — tiltrukken af Lord Ashtons 
smukke og åndfulde Hustru, medens hans Hustru sad 
hjemme. For hende var det usigeligt bittert. I sine Dag- 
bøger og Breve gav hun sit Hjærte Luft. Med Årene var 
hendes Helbred svækket. Han satte den største Pris på 
hende, større end hun og han selv vidste, — at vise det 
faldt ham svært. De senere År havde dog bragt dem nær- 
mere. Hun havde drevet på ham, at han skulde tage til 
Edinburg, havde hørt om hans store Dag og glædet sig og 
følt sig stolt over sin Husbond. Dette var den sidste 
Glæde, Livet bragte hende, — en Dag ude i Hydepark 
sank hun tilbage i Vognen og var død. — Carlyle kunde 
næsten ikke fatte det. Nu kom han først til at se, hvad 
hun havde været for ham — og nu var hun borte, og han 
kunde aldrig få hende det sagt, havde kun et »skjælvende 
Håb« om et Møde hinsides Graven. I sine »Erindringer« 
og i hendes Breve, som han udgav uden at undtage noget, 
hvor lidet smigrende det end var for ham, gjorde han 
Bod for sin Forsyndelse i dette Forhold. Bøjet og færdig 
med Livet var han egenlig fra den Dag, skjønt han levede 
mangt et År efter, modtog store Æresbevisninger — den 
prøjssiske Fortjenstorden, Tilbud om en Statspension og 
Bathkorset. Det første modtog han, da han følte det for- 
tjent,- det sidste afslog han. Han havde forudset Prøjs- 
sens Sejr over Frankrig og skrev i Times i Novbr. 1870 
et berømt Brev, hvori han viste, at Frankrig fik Løn som 
forskyldt. — Han var i sine sidste År optaget af Tanken 
om den voksende Gudløshed, der i sig bar mørke Varsler 
for de næste Slægtled, -— men vel også var nødvendig for 
at Troen på Gud og hans Retfærdighed og Kjærlighed atter 
kunde vinde Magt over Sjælene. Skrive kunde kan ikke 
mere, da hans højre Hånd var lam. Stille og blidt døde 
han 5. Februar 1887, næsten 86 År gammel. »Det blev 
ligesom koldere og mørkere i Verden, siden den gamle 


291 


grå Mand gik bort«, stod der i Times. Bevidnelser af Tak- 
nemlighed for alt, hvad han havde været for utallige en- 
kelte og for England i det hele, kom frem. Regjeringen 
vilde lade hans Støv hvile i Westminster Abbediet; men 
han havde selv bestemt, at det skulde være i Annandale 
ved hans Moders Side, stille og uden Stads. 

Også for mig har han været meget. Derfor dette For- 
søg på en Levnedsskildring af den store Englænder. 

Han har været en Prædikant med noget af »Elias' Ånd 
og Kraft«, stadig i frygtløs Kamp med Løgn, Skin og Hykleri, 
og Talsmand for Livets store bærende Grundsandheder. 


Stavnsbaandene. 
Efterklang fra Stavnsbaandsfesten. 
Af Alfred Levinsen. 


Digtningen blev afsluttet for sent til at kunne udkomme til Stavnsbaandsfesten. 
Dog blev et større Brudstykke optaget i et Dagblad umiddelbart før Festen. Nu 
er 21/e Anr forløbne siden da. Mantte der vise sig at være et og andet i Digtningen, 
som ikke behøver Festens forhøjede Stemning for at have Betydning! 


December, 1890, 
Den 20. Juni 1888. 


Et gyldent Ord er Frihed; hvor den kom, 

I Fryderaab udbryder Land og Stad. 

Et andet Ord, der drager Verden om, 

Er Kjærlighed; den kommer stille glad. 

En Frihed uden Kjærlighed er tom, 

De tvende store Ord skal følges ad. 

Held den, der fri paa Foden er og Haanden, 
Naar Kjærlighedens Baand har bundet Aanden! 


I Dag til Ende randt et Hundredaar 

Fra Stunden, da den første Friheds Vind 

Saa mægtig ændred Bondens Trællekaar. 

Vi prise vil hans Held, det varme Sind 
»Danskeren!, V. 

Hos dem, der letted vist hans Tynge haard, 
Og Friheds Guldold, som de vied ind. 

Saa mindes vi det Baand, der steds bør holde, 
Til Jorden skjuler Lemmer stive, kolde. — 


Paa bøjet Ryg og mørke, sløve Blik 

Man fordum kjendte Bonden i vort Land. 
En Trællesjæl var Frugt af Trælleskik. 
Med Blusel mindes vi hin Trællestand. 
Dog ej af Haardhed ene frem den gik, 
Langt mer af Tidens Tryk og Uforstand. 
Dog Ivt! fra Oldtid, Midold, Nytid lyde 
Der Røster nu; de Tidens Tanker tyde. 


Til Vaaben! vort Liv er et kæmpende Spil! 
Svinger Sværd! Griber Skjold! 

Thi snart drikker Ørnen, der hæst 

Hist skriger, Jert Hjærtes Blod. 

Skyder Baaden .i Sø; lad det rask kun staa til! 
Lader Aarenes Told 

Kun stønne; i rygende Blæst 

Gyng lystig paa Bølgernes Flod! 

Snart i vildeste Stævne staar Bryst imod Bryst, 
Og Bytte og Ære Du vinder i Dyst 

Nu ved List, nu ved Mod. 

Velkommen, Du Kæmpernes Lyst! 

Dog hvo røgter din Gaard, hvor fra Fædrenes Høj 
Tit Blikket med Længsel mod Havdybet fløj; 
Hvor hver Tue har haaret din Fod? — 

Til Trællen det lyder: vogt Kvæget og pløj! 
Og, skal Kæmpen sig fjærne fra Gaarden trygt, 
Trællen skal kues og skjælve af Frygt! —— 


Til Vaaben! vort Liv er et Korsfarertog 
For Gud Herrens Sag, 

Til i Himlenes Helligdom 

Vi hisset for Tronen staa. 

Grib Lansen, hvormed Du Hedninger vog, 
Ringbrynjen tag, 

Byd Farvel til Din Hustru saa from, 

Og sving Dig paa Gangeren graa! 

Den Vender har Kirkerne hærjet med Ild, 

Og han flygter saa hurtig og skjuler sig snild; 
Dog til Hest kan Du naa 

Og tugte Røveren vild. 

Dog hvem skal koste Din Ganger stærk? 

Og Vaabnene tunge? og Panserets Særk? 

Og Din Gaard tit forlade Du maa, 

Naar Kongen kalder til Ledingsværk! — 

Lad da Bonden betale med Slæb og Slid; 
Ridderen vover sit Liv i Strid! — 


Til Arbejd! thi Fjenden har hærjet vort Land. 
Svinger Pisk! Griber Plov! 

Kun ilde det gik her og der, 

Saa ussel var Landets Vagt. 

Thi styre ej mange! Lad herske én Mand! 
Hans Bud være Lov! É 

Ham lyde en Landeværns Hær, 

Og et Hof skal højne hans Magt! 
Korporalstokken rette da Bøndernes Ryg, 

Der bøjer sig dybt under Skatternes Tryk: 
Ved vort Hof er der Pragt 

Med Silke og Fløjl og Paryk! 

Dog hvad Under, om længselsfuldt Bøndernes Blik 
Fra Spidsrod og Træhest og Grødgryder gik 
Og paa Lejlighed gjærne gav Agt 

Til at flygte .og prøve de fremmedes Skik? 
Dog Jorden og Hæren behøve hans Haand; 
Lad Foden lænkes af Fødestavns Baand ! 


Og saa fødtes da Jeppe Nielsen. 
Mørk hans Fa'r i sit Haar sig purred; 
Ej fik Drengen en venlig Hilsen: 
Moderen græd og Faderen knurred. 


Jord var Gulvet, og Ler var Væggen; 
Græsset groede tæt paa Taget; 

Horn var Ruden, og stor var Sprækken; 
Faderen drak, og Moderen klaged. 


19" 

Hjem drev Hyrden, naar Dagen endte, 
Landsbyens Kvæg; da Drengene fulgte. 
Det var den eneste (Glæde, de kjendte; 
Hjemme de tit maatte græde og sulte. 


Jeppes Lærer, en Degn afdanket 
(Før var han Kusk), kun lidet formered 
Jeppes Lærdom; til Slut afbanket 
Blev paa sit Fadervor han konfirmeret. 


Nu til Hovmarken ofte han skikkes; 
Dér han lærer at sleske og sløse. 

Ude paa Kroen om ÅAftnen der drikkes; 
Eder der vanker og Handel med Tøse. 


Holdes der Gilde, hans fejreste Glæde 
Er det at æde, saa længe han orker, 
Ganen saa jævnt med Øllet at væde; 
Derpaa han strækker sig, gaber og snorker. 


Saare nødig Soldat han springer, 
Allerværst er de Staklers Stilling; 
Derfor han kløver sin ene Finger, 
Skaffer sig saaledes fri Bevilling. 


Fjærnt er det Ønske et Hjem at stifte, 
Ene at leve er sikkert det bedste, 

Dog. man ham tvinger til snart sig at gifte, 
Driver ham ud paa et jammerligt Fæste. 


Ak, naar saa Kornet dog lykkes omsider, 
Trampes det ned af Jægernes Skare; 
Mælder sig Høstens de trange Tider, 
Herremanden -1a'r ej ham fare. 


Nu skal der saas, — og han kaldes til Ægter! 


Hen ad de usle Veje hans Krikker 
Vognen at trække kun vanskelig mægter. 
Jeppe græder, thi Haabet klikker. 


Stakkels Jeppe skal villig kjøre, 
Taalig lide og rolig slide! 

Siger Du »bæ!« lad ingen det høre! 
Du vil dog ikke Træhesten ride? 


Ja, hvad skal man sige? Den historiske Ret! 
Og Forholdenes Magt! 

At gjøre en Ændring er ikke saa let 

Som at faa det sagt! 

For Spring i Blinde tag Jer i Vare: 

Statens Grundvold kan komme i Fare! 


Nej, lad os kun blive paa gammel Vej 
Ved Fædrenes Årv! 

De nymodens Tanker de passe ej 

Til danskes Tarv. 

I krænke de store, og Bøndernes Skare 
I nye Forslag ser kun en Snare. 


Ja, vel er der meget, som Sagerne gaar, 

Der ikke er ret; 

Dog hvad skal man sige? Mens Verden staar, 
Er Verden slet. 

Den bedre ej bliver! Blot selv vi os klare! 
Vi skal jo dog ej for de andre svare! 


Et Væld af Blod 

Udstrømmed fra Golgatha; 

Som varmende Flod 

Det rislede bort derfra. 

Det skvlled over de Hjærter øde 

Med Kraft fra ham, der for Verden døde. 
Da slog Hjærter hinanden imod, 

Sammen i Kjærlighed stod. 


En Ild faldt ned 

I Sjælene Pinsedag 

Med væbnet Fred, 

Med Gløden for hellig Sag, 

Der hviler ej og slaar af paa Maalet, 
Saa Sløvhed, Mismod udslukker Baalet. 
Trods andres Haanen og dorske Ro 
Ilden brænder i Tro. 


Og det var Fredrik, den Kronprins god, 
Han var saa hastig en Herre: 

Længe nok suged man Bøndernes Blod, 
Det blev alt værre og værre! 

Dagene strænges, mens Vinteren gaar; 
Lad os nu faa Vaar! 


Og det var Kronprinsens ædle Mænd, 
Tyske, norske og danske, 

De smiled saa glade og svared igjen: 
Eders Ønske dele vi ganske; 

dog, dersom vi sikkert vort Maal vil naa, 
I Skridt maa det gaa. 


Da kom der et Bud en Skjærsommer fejr, 
Da Dagene vare saa lange: 

Endt er Trældommen, Lyset vandt Sejr, 
Forbi er de Tider trange! — 

St. Hansblus jubled fra Høj til Høj, 

Hvor Budskabet fløj. 


Og gamle Jeppe han gloed stort, 
Der brændte noget i Øjet; 

Og, kjørte han ind ad Vesterport, 
Det hvide Hoved han bøjed; 

Og unge Jens svang sin Hue da 
Med højt Hurra! 


Det hørtes aldrig i Danmark end, 
At Bonden var løst af Lænke, 

At nu imellem de frie Mænd 

Saa trygt han kunde sig bænke. 

Og derfor steg der saa mangen Bøn 
For Kongens Søn. 

Hil være den sjette Frederik! 

Hvad end som Konge han fejled, 
Alle dog hilste med Tak i Blik, 
Naar i Baaden ved Slottet han sejled. 
Saa stolt laa Frederiksberg Kanal 
Den Aften sval. 


Ej bar han et Navn, der stiger mod Sky 
Paa Heltes svimlende Baner; 

Os rører hans Bomuldsparaplyv 

Dog mer end de vajende Faner. 

Han elsked sit Folk og løste dets Baand: 
Gud signe hans Aand! 


Den store Landbokommission 
Med mangen god Betænkning kom 
Om Fæstegaardes Taxation 

Og Overgang til Ejendom. 


Et billigt Laan de Bønder fk; 
Og Øxne gumled snart i Stald; 
Paa -Hoveri der blev sat Skik, 
Og læmpelig det gled mod Fald. 


Man skifted Jord: ihjel man slog 
Hint Fællesskab, der før blev set, 
Og i Betragtning snildt man tog 

Beliggenhed og Bonitet. 


Man rejste Hegn og skaffed Fred 

Mod Skovens Dyr og Næstens Kvæg; 
Man skjærmed Skov; hjalp Vand af Sted, 
Hvor Jorden var for sur og klæg. 


Ja mangt et yderst vigtigt Krav 

Blev lagt i Kommissionens Vold, 
Og hver Erklæring, som den gav, 
Bar Præg af Kraft og Maadehold. 


I den saa mangen Ædling sad: 
Colbjørnsen, Bang og Reventlow; 

Man ænsed ikke hines Had, 
Der kaldte Frihed for et Rov. 


I nitten Åar man sammen kom, 
Trods Arbejd stort man blev ej træt; 
Og Tienden blev lavet om, 

Og fattige til Hjælp fik Ret. — — 


I det fjærne lød Brag 

Som Vulkanen, der sprænger den Jordskorpe svag, 
Der var samlet paa Skjændsel i Hundreder af Aar, 
Nu paa Slot, nu i Lund, 

Og hvor skumle Bastille saa truende staar, 

Nu aabner Jorden sin Mund, 

Det er Dommens Stund. 

Det gamle synker med et eneste Slag, 

Én Nat, og det nye er rejst paa sin Grund: 

Nu har vi den klare Frihedens Dag, 

Mørket er kun bag. 

Ej Forskjel! ej Strid! ikke Stænder! Nationer! 

Én Sjæl i Millioner! — 

I Slottets Sal, under Hyttetag, 

I de fjærneste Zoner 

Man vildes af Jubel, man raver i Rus ved de liflige 


Og hvad mener nu Du? 

Ikke sandt? det er stort; hvor det løfter vor Hu! 
Det er andet end langsomt om Retten at lede, 
End Smaating at veje, med Omhu sig brede, 
End Jorder at skifte og Marker at frede! 

Og dog, hvilken Gru! 

Se, hvor Frihedens Søn blev Tyran i et Nu! 
Ej er hellig den Ild, som Vulkanen nu slynger, 
Det er Slakker og Dynd; hør Faldøxen synger 
Med hvinende Skrig over Ligenes Dynger. 

Nej, pris, at det vilde hos os blev holdt nede! 
At Varmen ej voxed til Feberens Hede! 

Ja, ve hint Folk! det i Blod sig forynger; 
Bølgen svulmer, Skibet gynger! 


Toner. 

Da stod frem der en Mand. 

Da Landet vakled ved Afgrundens Rand. 

Se ham storme af Sted med en sejrende Hær, 

Der til ham slaar sin Lid, 

Ved Italias Floder, i Snemarkers Skjær, 

Rastløs fra Strid og til Strid. 

Det er Eventyrs Tid. 

Over Spaniens Bjærge og Ørkenens Sand 

Tykt hvirvler sig Krudtdampen hvid. 

Hvo ikke er skjærmet af Is eller Vand, 

Ej holder Stand. 

I Støvet for Kejserens Batailloner! 

En Mand blandt Millioner! 

Én Vilje lyder fra Land til Land. 

Selv de mægtigste Troner 

Maa skjælve: han kommer som Folkenes Forsyn og leger med 
Kroner! 


Ogsaa Dig, ikke sandt? 

Har han blændet; Dit Blik og Din Tanke han bandt! 
Det er andet saa dristig med Livet at spille, 

At stige saa højt og saa mægtig at ville 

End at leve saa jævnt i det skjulte og stille. 

Og dog, paa hver Kant 

Er der Vold, er der Svig: hvilke Rænker han spandt! 
Og for Issen med Kroner og Lavrbær at smykke 
Han knuser med Ro. Millionernes Lykke' 

Thi Blodet strømmer, og Byrderne trykke! 

Nej, Ære for hine med Hjærterne milde! 

De tænkte paa andre aarle og silde. 

Ja, se, hvor de vandre saa lvst, dog i Skygge! 

Tyst de virke, fast de bygge. 


Grev Kristian Ditlev Reventlow 

Var hyppig Gjæst i straatækt Hjem. 
Glad hilsed Bonden bag sin Plov, 
Hvor jævn og mild han vandred frem. 


Og, hvor han kom, han fik Besked 
Om Markens Grøde, Havens Frugt, 

Om hvad i Huset der gik med, 
Om Barnet skrev og læste smukt. 


Naar da han stod ved værdig Nød, 
Han Hjælp og Raad saa villig gav; 
Og op i Slottets Sale bød 

Han Fattigmand fra Hytte lav. 


I Skolens Stue tit han sad 
Og hørte ad og spurgte ud; 
Og den, han roste, straaled glad; 
Og varmt han talte da om Gud. 


I Nød, i Fryd mod ham han saa 
Med barnligt Blik, før ind han sov; 
Og ham gjaldt Takken, naar han laa 
Og Hvilen nød i herlig Skov. 


Hans Blik var klart; dog saa han lyst. 
Trods Kamp han priste Lykken god. 

I Kongens Borg var kjendt hans Røst, 
Hans Hu til Hjemmets Fred dog stod. 


En Plads i Venners Kreds saa vid 
Fik Bonden sky og plump og grov; 
Thi mindes skal til sene Tid 

Grev Kristian Ditlev Reventlow. 


Ja, Øjet dvæle maa med Velbehag 

Ved saadant Liv: et Liv i Herrens Frygt. 

Sin Kraft han lagde og i Gjerning svag, 

Den blev en Grund, hvorpaa der bygtes trygt. 
Hint Junibud blev Gry for liflig Dag 

Med Vidnesbyrd om Danskens Aand og Kløgt. 
Der kom et Hundredaar, der mere vejer 

Paa Mindets Vægt, end hvad fra før vi ejer. 


Saa send os, Dag! Glimt af Din hele Pragt, 
Til Frihedsbudet staar Du helt i Gjældl! 
Den friske Friheds Aand, som det har vakt, 

Ej i det ydre blot blev Folkets Held, 

Den Kirke, Kunst Velsignelse har bragt. 

Saa straal da, Dag! og først om Timen mæld,)) 
Da Aandens Sky hen over Danmark svæved, 
Og i Forventning Folkehavet bæved | 


En Torden lød 
Ved Axels By. 
Lynet brød 
Gjennem Sky. 

Se atter dets Glødl 
Det lvned paa ny! 


j Hin Vaar, da Kongedyb saa Kampens Brus, 
I Digterkongens Dyb slog Lynet ned 
Og vakte Vaar: hans Digtning blev et Baand 
Imellem Nordens Vinter, Sydens Sommer. 


Hin Høst, da Frue Taarn sank træt i Grus, 

Dog vælted Masketog sig kaad af Sted, 

Da tændte Lynet Digterpræstens Aand; 

Hans Kvad var Høstens Storm, hin Seer-Dommer. 


Og Sommervindens milde, søde Sus 
Udfolded Vaarens skjulte Herlighed, 

Saa liden Kvist blev stor og løvrig Vaand. 
Med Digt og Toner Kongens Følge kommer! 


Mens end man lagde Grund for Danmarks Hus, 
I Danmarks Have var der Sommerfred; 
Dér sysled Gartnerskarens snilde Haand 
Med rene Liljer, skjære Rosenblommer. 


Skikkelser store 
Stode for Synet: 
Jason, Hakon; 

Thor rynked Brynet; 


ballet i Danmark", 

Gudrun græd, 

Da smelted der Is; 
Brynhild lo 

Paa sin vilde Vis. 


Skikkelser milde 
Svæved for Øje: 
Valborg, Dagmar, 

Inge den høje. 

Gurre Dig hæv 

Paa nv af Dit Grus! 
Engle, bring Trøst 

Til Svend Dyrings Hus! 


Fra Oldtid det lysned, fra Midold det lued, 
Saa rent blev da mejslet, hvad Sjælene skued. 
Da saa man til Siden, hvad nærmest der laa; 
Saa fint blev nu malet, hvad Øjnene saa. 


Man hvilte i Hverdagshistoriers Hygge, 

Man samled paa Bukkar i Bøgenes Skygge, 
Man saa gjennem Laagen paa Ændernes: Færd, 
Man vandred paa Heden, kom Bønderne nær. 


Man revsed de usle, der ynded saa fade 
For Aandens Olje Frasens Pomade. 
Huldsalig man lo af den Borgermadam, 
Baroner og Naader fik Last øg fik Skam. 


Og ned da i Videnskabs Dybder man trænger; 
Dér blotte Fæstere var vi ej længer: 

Vi selv kunde søge til Mosernes Bund, 

Til Ordenes Rod og til Sjælenes Grund. 


1 Kunst og i Videnskab fremdrog man Guldet. 
Nu præges til Mønter det, renset fra Muldet, 
Og sættes i Omløb, at Menigmand maa 

En højere aandelig Møntfod (aa. ; 


Jo mer man dog mønter, des mindre man finder, 
. Kun Talens Sølvaarer rigere rinder. 

En taalelig Velstand man træffer hos fler, 
Men Rigdom som den Gang kun sjælden man ser. 


En Guldalder var det. Luk op kun Dit Øje, 
Da skuer med Undren Du Guderne høje; 
Paa Guldtavl flytte de Brikker med Lyst, 
De prøve paa Leg, og de møde til Dyst. 


Som Odin bekvemt i det fornemste Sæde 

Sad Digternes Konge. En Ring var hans Glæde. 
Den dryppede Ringe hver niende Nat.”) 

De andre Nætter var Kongen lidt mat. 


En Thor, der hamred paa Jætterne bister, 
Var Grundtvig i Kampen mod Rationalister. 
Han aged med Bukke; de haltede lidt: 
Hans Venner havde for stor Appetit.”) 


I Sorø var Bolig for Balder hin gode: 

At skyde paa ham var den højeste Mode.” 
Frej-Winther i Lunden saa drømmende gik, 

For Bøndernes Døtre han mangled ej Blik. — — 


I Hallen Guder sade 

Hos Vandets Fyrste Æger; 
De Guder var saa glade, 
Thi Honning flød i Bæger.”) 
I Sal da Loke traadte; 

Han tit var Guders Ven, 
Tit deres Sag forraadte: 
Asloke-Baggesen. 


I Tiders Gry han blanded 
Med Odin Blod det røde; 
Nu syntes han, for vandet 
Var Køsten, Guder nøde. 


1) Saaledes forælles der om Odins Ring Drøpner. 2) Da Thor en Gang havde 
slagtet Bukkene, slog Tjalfe trods hans Forbud et af Laarbenene itu for at komme 
til Marven. Da nu Thor bagefter gjorde Bukkene levende, haltede en af dem. 3) 
Aserne morede sig med at kaste og skyde paa den formentlig usaarlige Balder. Man 
erindre bl. 2. Heibergs Angreb pan Ingemann i hans ,Julespøg og Nytaarsløjer”. 4) 
Det var til Dels som Modvægt mod Tidens vandede ,rosiflængiske" Kritik, at Bagge- 
Sen rettede sit Angreb mod sin tidligere Ven Øhlenschlæger. u 

Han gød da i en Draabe 
Saa sur og bittersød ; 

Strax hørtes Guder raabe: 
Han har fortjent sin Død. 


De brat sig vilde hævne; 

Han ene stod mod Hæren. 

Af den vil jeg kun nævne 
Tyr-Hauch, hin Gud for Æren. 
Han ogsaa fik at mærke, 
Skarp var hin Jægers Sax. 
Kun foran Thor den stærke 
Sprang Loke som en Lax.”) 


Og saa blev Loke bunden; 
Og Tider kom og glede; 
Med Gjallarhorn for Munden 
Stod Guderne nu rede: 

»Sig Fimbulvinter mælder”) 
Med løste Stormes Flok; 
Og Ulvetid fortæller: 

Det gaar mod Ragnarok!« 


Kun langsomt der hygtes paa Statens Grund: 
Fortjenesten var kun fra Haand og i Mund. 


Da hørtes det Budskab: nu Kongen tilpas 
Er Stænderforsamlingens lette Stillads. 


Bag det var der Væxt som hos Barnet i Svøb; 
Dog syntes det mange, at Dagene krøb. 


Men da kom der Storm, og med vajende Flag 
Stod Bygningen færdig og fri nu en Dag. 


Og trindt var der Jubel; som Hæderssalut 
Fik Flaget da Mærke af Kugler og Krudt. 


1) Som bekjendt tabte Baggesen i panfaldende Grad sin Sikkerhed og sit Lune, 
da han under Kampen mantte vexle Hug med Grundtvig. 2) Foran Ragnatok 
(Verdens Undergang) kommer Fimbulvinter og Ulvetiden, De ældre Digtere saa 
Fyrrerne meget mørkt paa de nye Rørelser i Tiden. 

Dog, medens de Storme om Bygningen slaa, 
Lidt sent i det Indre maa Arbejdet gaa. 


Frem trængte dog Dampen med Aktier og Drift, 
Skjønt Tiderne trange gav Modet en Rift. 


Vi gøded og feded, drog Sukker af Jord; 
Paa Smørret og Øllet for Tiden vi tror. 


Vi stræbte vor Ungdom at drive i Flor; 
Og Højskoler rejstes — dog ikke i Soer. 


Ved Bygningen knejse et Taarn imod Sky! 
Det gamle sank under Fjendernes Gny.)) 


Det gjaldt om at vinde Gud Herren et Folk; 
Dertil han behøved saa mangen en Tolk. I 


En Moses var Fører i Ørkenens Sand; 
Han stod og saa mod »det hellige Land«. 


Blandt Psalmedigternes Davidskor 
En Psalmetænker gik dunkel-stor. 


Fra Sønden kom Pris til vor Salomon 
For værdig Form og en dannet Aand. 


Elias stod ene med Jordskjælvets Brus. 
Da fulgte Aandens det stille Sus. 


Om Synden og Naaden den Tale saa sand 
Gav Gjenlyd i Hjærter saa vide om Land. 


Fra Livsens Kilde der strømmed en Flod, — 
Da hævede Taarnet sig højt fra sin Fod. 


Nu efter Ord kommer Gjerning bag! 
Da løftes Taarn over Husets Tag. 


1) Rationalismen stod paa sin Højde, da Frue Taarn faldt ved Bombardewent 
1807 under Englændernes Jubelraab. — Som bekjendt kaldte Mynster det sydvestlige 
Sjælland for ,det hellige Land", — Som ,Dronningen fra Sønden" (fra Saba) ærede 
Salomon, saaledes kom der Pris sydfra, fra Tyskland, til Martensen. — Om Elias 
(S. Kierkegaard) se 1, Kong. 19, 11—12, I det følgeude sigtes bl. 2. til de to Vil- 
holw'er, til V. Birkedals Postille ,Synd og Naade" og til V. Becks ,fra Livsens Kilde". 

Ja, rigt som aldrig før var Folkets Liv, 

Og til dets frie Færd i hundred Aar 
Stavnsbaandets Løsning var et mægtigt Bliv! 
Dog ak! det ægte Stavnsbaand, det, som gaar 
Fra Aand til Hjærte, under indre Kiv 

Og inderst Kulde og ved ydre Saar 

Blev altfor løst. Vi fastere det binde! 

Lad Frihed, Kjærlighed hinanden finde! 


Den første Sorg kom en Vinternat, 

Da Dannevirke blev tavst forladt. 

For stærkt var Strængen da spændt; den sprang; 
Trods ivrig Bøden saa slap den hang. 

Og Skyttefester og Sang om Norden 

Og Forsvarsmøder faldt tungt til Jorden. 

Man rokked og nikked: ja, hvad kan det nytte! 
Her var et Bjærg, som ingen kunde flytte. 


Den værste Kval, jeg i Verden véd, 

Er venstres og højres Proces saa fed. 

Med samme Klapren fra Aar til Aar 

Taalmodig Talerens Mølle gaar. 

Og svært i Vælten de Herrer komme, 

Der ret kan røre den hule Tromme. 

Ved dens Musik man sin Vrede varmer: 

Man danser for Estrup eller nappes med Gendarmer. 


Den største Fare var dog hin Vind, 

Der tørred Hjærter og huled Sind. 

Som tomme Skyer dem splitted ad, 

Hvad ej man greb med Forstanden flad. 
En gammel Visdom blev nu moderne. 
Man før holdt tæt, for de Tanker gjærne; 
Dog nu frøs Tappen med ét af Tønden, 
Da Vinden blæste her ind ifra Sønden. 


Mens Hjærtet pintes af Ulvetid, 
Kom Fimbulvinter saa stræng og hvid. 

En Istid”) var det; fra Fjæld da skred 

Saa mangen Blok, der kom tung her ned. 
Da kvaltes Blomst, og da sluktes Stjærne: 
Dødt i det nære, mørkt i det fjærne! 

in Hvisken der lød om »det tredje Rige«: 
Hvad dermed mentes, skal ingen kunne sige. 


Ja meget der sled i de bedste Baand; 

Det bøjed og kølned og huled vor Aand. 

I Støv vi knæled for fremmedes Gud; 

Han hører dog ej, skjønt vi skikke ham Bud 

Og hoppe, skrige, i Haar os rive, 

Til Blods os skære paa skarpe Knive.”) — 

Træd nær! Vi tales nu ved om det gamle, 

Om det, vi kan elske, om det, der skal os samle! 


Vi tales ved om vort Fædreland. 

Et Land at elske vort Hjærte kræver. 
Af Folkedybets det store Vand 

Som Bølge liden vort Hjem sig hæver. 
Snart Bølgen synker og viskes bort, 
Dens Sted ej kjendes, men Havet bliver, 
I Tider lange det ruller fort, 

Og nye Bølger det Fylde giver. 

Vort Hjærte søger bag Bølger smaa 

Mod det, der varer, mens Tider gaa. 


Og Hjærtet kræver at aande frit. 

Det trættes, byder man det at dvæle 

1 trange Spørgsmaal om Dit og mit. 

Det længes ud mod de mange Sjæle, £ 
Mod fler end dem, som vort Øje saa. 

For hver, der huser vort Hjærtes Tanker, 

Hvem Tak vi skylde, til hvem kan naa 

Vor Gjernings Frugter, vort Hjærte banker. 


1) Før Danmark hævede sig af Havet, indtraf den snukaldte ,Istid, da der 
overalt lan store Ismasser. Pana disse førtes mange store Blokke ned fra de norske 
Fjælde til Danmark. 2) Som Baalspræsterne ved Karmels Bjærg. Elias havde bedre 
Held med 'sig. Han lod Folket træde nær til det Alter, han havde bygget af ,tolv 
Stene efter Tallet paa Jakobs Børns Stammer", og paa hans Bøn svarede Gud du 
ved at sende Lynet ned at fortære Offeret paa Alteret, hvorpaa Elins dræbte Baals- 
præsterne, Kort efter strømmede den længe ventede Regn ned over det udpinte Land. 

Dog, om det end trodser hver Skranke saa frit, 
Et Sted dog det standser 'og hviler sig tit. 


Det Sted det hedder: vort Fædreland. 
Med lige Varme at rumme alle, 

Det Altets Skaber alene kan. 

En Del af Jorden vi vor vil kalde. 

Den Del af Slægten, som staar os næst, 
Hvis Væsen vort som et Spejl bekræfter, 
Hvis Trang, hvis Færden vi kjende bedst, 
Ved den vil Hjærtet sig særlig hæfte. 

Til Slægten sender vort Hjærte Bud; 

I Folket hviler vort Hjærte ud. 


Et jordisk Fædreland er dets Krav. 

Vi til Gudsfolket os gjærne knytter; 

Den Aand, der løfter fra Jorden lav 

Dets Haab og dets Virken, ej bort vi bytter. 
Mod Fædrelandet bag Skvers Vold 

Med Længsel ofte vort Blik vi sende. 

Dog, mens vi færdes paa Jordens Bold, 

Vi udad ogsaa vor Gjerning vende. 

Vor Aand har Plads i Gudsfolkets Kor; 

Vor 'Sjæl begjærer: et Land paa Jord! 


Dog, før den et jordisk Fædreland 

Endnu kan søge, det alt er fundet. 

Før end vort Ønske vi tolke kan, 

Der alt saa mangen en Traad er tvundet, 
Der binder fast til vort Folkehjem. 

O, lad i Mindet herom os mødes! 

Den gamle Ild lad os lokke frem, 

At fælles Kjærlighed kan opglødes, 

At samles kan vi med Mod og Tro 

Og virke godt for vort Fædrebo! — 


Den Vinterkvæld faldt os ikke lang, 

Vi ivrig slugte de gamle Skrifter 

Om Fortids Liv udi Dannevang, 

Om Hjælp i Nød og om skjønne Bedrifter. 

Og, naar den liflige Sommerstund 

Os lokked ud under Bøgens Krone, 

Til Danmarks Pris vi af Hjærtens Grund 
Da lod de jublende Sange tone. 

I Sjælen bruste da Danmarks Åand, 
Den bandt os til sig med stærke Baand. 


Saa kom da de Aar, der kued vor Sang. 
De gamle Bøger blev sat paa Hylde. 
Parolen lød over Dannevang: 

Nu med Romaner I skal Jer fylde! 

Man skærped Øjet og spidsed Pen 

Og bød Farvel til al Tro og Glæde. 

Man glemte. Kunsten: at gi' sig hen; 

Og tit, naar vi hørte en Sanger kvæde, 
Var Tanken sløret og Klangen tom, 

Skjønt flot med Brændingens Kast det kom. 


Vi længtes efter lidt ægte Klang 

Af trofast Hjærte bag spraglet Kaabe; 

Vi længtes efter den gamle Sang, 

Der bød os elske og tro og haabe. — 

Dog, naar Du gaar i det lyse Skin 

Af Jomfruløv i Skjærsommertiden, 

Du glemmer Dig selv og Dit triste Sind, 

Og Loupen gjemmer Du da til Siden; ; 
Og atter lyde de gamle Sange, 

Og ud de vide de Hjærter trange. 


Ja, priset være den Sang saa kjær, 

Thi ved dens Toner vort Hjærte hænger; 

Og mens de lyde, fra fjærn og nær 

Sig liflige Billeder sammen trænger 

Fra Bølgemarken bag Bølgers Ly, - 

Saa mildt bevæget, ej vild, forvoven, 

Med Kæmpehøjen ved venlig By, 

Med Kornet, der skifter med Sundet og Skoven, 
Hvor Fristed findes for travle Støj, 

Dog skimter man Hyttens blaalige Røg. 


Den Billedskare har samme Præg. 
Dog stor Mangfoldighed Øjet fryder: 

Se Vikingslandets Klippevæg, 

Hvor trodsig den Østersøs Bølger bryder, 
Mens Marehalms Klitter ved Vesterhavs Bred, 
Der Formen skifte og Farven dæmpe, 

Paa ægte jysk for at naa sit Med 

Sig lidt efter Stormens Luner maa læmpe; 
Og husk saa Klinten saa fast og fin 

Med grønne Krans over snehvidt Lin! 


Ja, Forskjel er der paa hér og dér: 

Thi jomfrufrisk smiler Sol i Lunden, 

Mens lyngklædt Bakke i Solens Skjær 

Er som et vemodigt Træk om Munden. 

Ja, Heden er en alvorlig Svend, 

Mens Glæden igjennem Skoven strømmer; 
Dog Heden længes mod Skoven hen, 

I Nætterne lange den sukker og drømmer 
Om Nattergalsangen i Skovens Sal 

Ved Søen saa skjult og saa dyb og saa sval. 


Ja, godt vi føle, trods Forskjel klar 

De Billeder alle tilsammen høre. 

Og Landets Dele saa aabenbar 

Fik Vink om Livet til fælles at føre. 

Som Manden paa Vagt for Børn og for Viv 

Saa Jylland sindig mod Havet dækker. 

I Hæl bider Dragen; det værger sit Liv, 

Og Haanden til Sælland, sin Hustru, det rækker 
Af Døtre en Flok blandt Forældrene staar; 

En Dreng lidt ensomt paa Eventyr gaar. 


Ja, naar, mens Du nynner paa gammel Sang, 
Saa herlig for Sjælens Øje fremstiger 

De Billeder mange fra Danmarks Land, 

De smelte sammen til: Danmarks Rige. 

Vi mægter ej skille den Billedhær, 

Thi Plads de har i det samme Hjærte; 

De tidlig kvæged det med sit Skjær 

Og væved sig ind i dets Fryd og Smerte. 
Derfor som ét de for Sjælen staar. 

Og stærkt føles Baandet, der Hjærtet naar. 

Thi hvor vi elske vort gamle Land, 
Naar ret til Bunds vi i Sjælene kigge! 
Vi længes nok efter paa sydlig Strand 


Den blomstrende Pragt med Øjet at drikke; 


Og, naar med Øxe og Tov vi gaa 

Did hen, hvor Fjælde til Fjælde smiler, 
Det store Syn vi da undres paa; 

Dog inderst inde vor Sjæl kun hviler, 
Naar ret den mættes af dansk Natur: 
Dens Toner staa i den samme Dur. 


Og hvor vi elske vort gode Maal, 

Til Spøg og Alvor saa lige tjenligt, 

Ej slesk i Klangen, ej haardt som Staal, 
Saa mildt bevæget, saa kvsk, saa venligt. 
Ej praler Sproget paa Alfarvej, 

Men Sløret falder for trofast Bejler: 

Han skuer en Skjønhed, han glemmer ej; 
Saa rent den danske Natur det spejler! 
Ja, Sproget er vort: vi klart det forstaa, 
Og deri vi høre vort Hjærte slaa. 


Og Hjærtet banker vort Folk imod, 
Vort Folk fra nu og fra gamle Dage, 
Med sjette Fredrik og Fredegod, 

Med Landsoldaten og Uffe hin spage, 
Med Æsbern Snare og Willemoes. 

Vort Folk har Landets Natur med rette; 
Det ej forkjæle skal blinde Ros, 

Dog heller ikke dets Præg vi slettel 

Og, staar dets Ære og Liv for Fald, 
Hvem hører da ikke vor Moders Kald? 


Ja, er det ej sandt, at i Sjælenes Grund 
Den gamle Kjærlighed ej er rusten? 
Og var det en sørgelig Drøm ej kun 


Hin Fejghed, hin Kulde, hin Kjævlen saa gusten? 


Saa træder da nær som paa Karmels Top, 
Om Fædrelandsaltaret samler Jer alle, 
At Luen fra oven kan ildne Jer op, 


Og Frugtbarhedsregnen kan plaskende falde! 

At hver, som forgifter vort Hjærteblod, 
Maa bøje sit Knæ eller falde for Fod! 


Ja, smelt nu, Is! Og af Bølgernes Flod 

Hæv, Danmark, Dig atter! Du skjøn Dig forynge! 
Som høj efter Syndfloden Regnbuen stod, 

Det ædleste Stavnsbaand mod Himlen sig slynge! 
Da mødes Guder til Leg paa ny, 

Thi Vinteren endte og Ragnaroksstunden; 

Da kommer der atter et Frihedsgry, 

Frit Kræfterne gode sig røre fra Grunden! 

Ja, maatte vi virke i Frihed til Gavn 

For Danmark, vort Hjem og vor Fødestavn!! 


Levneds-Skildringer af Mænd og Kvinder, 


der er døde i Aaret 1890. 


I det forløbne Aar er der ved Døden bortkaldt usæd- 
vanlig mange betydelige Personligheder. Deres Tal er nu 
i de første Dage af 1891 forøget med den holmslandske 
Skolelærersøn, NV. J. Fjord, der som en tredive Aar gammel 
Seminarist kom til Kjøbenhavn for at lægge sig efter Ma- 
tematik og Naturvidenskab, men som efter at have fuld- 
endt dette Studium snart fik en stor Virksomhed som 
Docent paa Landbohøjskolen, som Medlem af Skolelærer- 
Eksamens-Kommissionen, som Tilsynsmand ved de længere 
og kortere Undervisningskursus for Lærere og Lærerinder 
i Ferierne, og endelig som Leder af en Række betydnings- 
fulde landøkonomiske Forsøg og som Præsident i Land- 
husholdningsselskabet. Han var en af de faa, som havde 
den misundelsesværdige Lykke i en politisk splittet Tid at 
kunne samle Mænd fra de stridende Partier til enig Sam- 

virken; hans jævne, bramfri Optræden, hans selvfornægt- 
ende Iver for at tjæne sit Folk under et ihærdigt Arbejde, 
hans Hensynsfuldhed over for de mange, han kom i For- 
hold til, og ganske særligt over for sine Medarbejdere ved 
Forsøgene, og hans samvittighedsfulde Paalidelighed, 
det er disse Egenskaber, som gav ham den Plads, han 
har haft i vort Samfund, og som det ikke vil være muligt 
for nogen anden at udfylde. Naar Fjords Død over hele 
Landet har fremkaldt en levende Følelse af, hvor meget 
han har været for vort Folk, saa er der i de kirkelige 
Embedsmænds Kreds kommen en lignende Følelse frem 
ved Efterretningen om Kontorchefen Jonquiéres' Død; der 
er noget ejendommeligt i, at den vigtigste Embedsstilling 
under den danske Kirkestyrelse i en meget lang Aarrække 
har været betroet en Mand, som hørte til det reformerte 
Kirkesamfund; men alle Vidnesbyrd gaar ud paa, at han 
har været sin Stilling voksen. Naar det ligefrem er utænke- 
ligt, at nogen kan udfylde Fjords dobbelte Stilling i For- 
hold til den danske Lærerstand og til det danske Land- 
brug, og naar det trækker ud med Besættelsen af Jon- 
quiéres Plads, saa er den Bestilling som Organist ved 
Holmens Kirke, der blev ledig ved Professor Gades Død, 
hurtig bleven besat. Derfor vil hans Bortgang ikke føles 
mindre stærkt, saa vist som han indtog en saare frem- 
ragende Plads iblandt vore Tonekunstnere, og det med god 
Grund er fremhævet, at han var den mest evropæisk be- 
rømte Mand, vort Fædreland ejede, ligesom Johanne Louise 
Heiberg, der døde i det samme Døgn, var den videst 
kendte danske Kvinde. — Disse Bemærkninger har jeg 
villet forudskikke Fortsættelsen af Levnedsskildringerne. 
L. Schrøder. 

II. 

Det er næsten som et Æventyr, at der var en Missionær 
af den gamle Trankebarmission, som levede til ind i 1890. 

Den engang saa blomstrende Mission var bleven under- 
gravet af Rationalismen; Krigen havde udtørret dens ydre 
Hjælpekilder, og det saa meget mere, som det lille Trankebar- 
distrikt, af Størrelse som Amager, var omgivet af Land, 
som Engelskmændene nylig havde taget i Besiddelse og 
ikke mere vilde slippe. Fra 1810 var den Mission, som 
kort forinden havde favnet en stor Del af Sydindien, ind- 
skrænket til det danske Distrikt. Endnu var der i Tranke- 
bar ansat baade Præster ved Zionskirken for at betjene 
Garnisonen og de bosiddende Danske, og Missionærer, som 
virkede ved Jerusalemskirken, men 1825 udstedtes en kgl. 
Resolution, i hvilken det bestemtes, at disse Embeder her- 
efter skulde forenes. Det hedder her, at »de gejstlige 
Embedsmænd, som i Trankebar vedbliver at føre Navnet 
Missionær, skulle kun der, hvor de kunne haabe at udrette 
noget, og hvor Personernes moralske Karakter opmuntrer 
dertil, bestræbe sig for at udbrede Kristendommen, til hvis 
Udbredelse iøvrigt ingen Pengeunderstøttelse bliver at an- 
vende.« — Med disse lidet opmuntrende Udsigter varede 
det et Par Aar, inden en dansk Præst kunde bestemme 
sig til at rejse til Trankebar, men han døde paa Over- 
farten. Saa kom Møhl. 

Knud Eskild Møbl er født 1805 i Østerlinnet i det 
Tørninglenske, hvor hans Fader dengang var Præst. Knap 
23 Aar gammel udnævntes han til Præst for Zions Menig- 
hed og Missionær, og arbejdede i Trankebar i 7 Aar. Han 
har i en særdeles livligt skreven Bog skildret sine Oplev- 
elser i Indien, og heri tillige givet en anskuelig Beskrivelse 
af Trankebar. Fenger skriver i Missionens Historie om 
ham kort og godt: »Han gjorde, hvad han kunde«. Ved 
sin Hjemkomst til Danmark medbragte Møhl 2 Hindudrenge, 
til hvilke Missionsvennerne knyttede store Forventninger. 

Grev F. A. Holstein til Holsteinborg (død 1836) paatog sig 
at bekoste deres Opdragelse, og de sattes først i Huset 
hos den tidligere grønlandske Missionær Jakobsen, da Skole- 
lærer i Lynge, under Fengers Opsyn. Folk, der kunde 
iagttage Drengene, naar disse troede sig ubemærkede, var 
rigtignok betænkelige ved Braminen Ignatius, naar de saa 
hans Overmod overfor Kammeraten, som var af en lav 
Sudrakaste, og de frygtede for, at Josva ikke kunde have 
nogen Fremtid som Ordets Forkynder, naar han saa sløvt 
lod sig hundse; men de to unge Mennesker skulde nu 
videre uddannes, og saa satte man dem i Jonstrup Semi- 
narium, hvorfra de i 1841 sendtes hjem til Indien. Her- 
med er de ude af Sagaen. Møhls Eftermand, den energ- 
iske Hans Knudsen, blev ved Sygdom tvungen til at vende 
hjem til Danmark, blev her Landsbypræst, derpå en kort 
Tid Præst ved Diakonissestiftelsen, udviklede en forbavs- 
ende frugtbar litterær Virksomhed, og stiftede siden Sam- 
fundet, der antager sig vanføre og lemlæstede Børn; død 
1886. Leipzigmissionen tog sig nu af den lutherske 
Kirke i Trankebar, og da den danske Regering 1845 solgte 
vore Besiddelser i Ostindien til England, var den tankeløs 
eller hensynsløs nok til at overdrage Missionens Kirke, 
Bygninger og Kapitaler til Leipzigmissionen, skjønt Dansk 
Missionsselskab alt havde bestaaet i 24 Aar. Leipzigerne 
har siden benyttet sig af deres Ret og holdt fast paa 
Byttet, saa at Dansk Missionsselskab, da det optog År- 
bejdet i Indien, var udelukket fra Trankebar, og maatte 
bryde sig nye Baner. & 

Da Møbl drog ud, var han lige bleven gift med sit 
Søskendebarn, f. Møhl. Hans Hustrus Helbred nedbrødes 
i det usunde Klima, og han mistede hende paa Hjemrejsen. 
Men nu begyndte et nyt Afsnit af hans Liv: i Sommeren 
1836 udnævntes han til Præst i Ølstykke, hvor han skulde 
henleve saa mange Aar ved sin anden Hustrus Side (født 
Schram). Men skjønt den fordums Missionær nu førte et 

stille Liv paa den minderige Egn (Ølstykke ligger nord for 
Roskilde, ved Værebro), fulgte han dog levende med i 
Tidens Spørgsmaal, og lod i sin høje Alder trykke nogle 
Betragtninger over Stemninger og Tilstande, bestemte for 
Venner, I de sidste 6 Aar var han Senior for Danmarks 
Præster, og sov hen, mæt af Dage, den 15. Juni 1890. 
Ludvig Wagner. 

Efterskrift. Til ovenstående vil jeg kun føje den lille 
meddelelse, at i sidste forår skrev Møhl til L. Schrøder, 
at han vilde skænke sin samling af mineralier og forsten- 
inger til Askov højskole, og samtidig indbød han ham til 
at besøge sig for at træffe nærmere aftale. Den gamle 
præst døde dog, inden sagen var bragt i orden, men enken 
meddelte, at hun ønskede, det skulde blive ved den af- 
dødes bestemmelse i den henseende. Den udgør nu en 
værdifuld del af Askov højskoles naturhistoriske samlinger. 
Ved meddelelsen om hans død rejste jeg til Sælland for 
på Askov højskoles vegne at være med ved hans jorde- 
færd, som var smuk og stemningsfuld og overværedes af 
en stor del af Nordøst-Sællands præster. 

Gamle Møhl var en ejendommelig mand; han vår — 
i det mindste i sin nærmeste kreds — bekendt for sine 
pikante og træffende bemærkninger om personer og for- 
hold. Også forskellige afhandlinger og småskrifter af ham, 
navnlig i årene 1843—1855, er ejendommelige, især ved 
hans opfattelse af den »evangeliske urkristendom«, som 
han søgte i Jesu taler, således som -de er optegnede af 
evangelisterne. Han havde iøvrigt mange interesser 0% 
har efterladt sig mange optegnelser i højst forskellige ret 
ninger. Særlig havde han stor sands for naturen. Derom 
er præstegården med have og omgivelser et levende vidne; 
men det bedste vidnesbyrd derom er dog vist hans livlige 
bog: »Skildringer af jordens mærkværdigheder« (1840), der 


blev udsolgt og senere udkom i forkortet udgave. 
H. Nutzhorn. 

TIT. 

Den 9. januar 1890 døde den gamle domorganist i 
Roskilde, Hans Matthison-Hansen, en sønderjyde af fødsel. 
Hans fader var en dansk Flensborger-skipper, Hans Hansen, 
som boede uden for Flensborg by ved den såkaldte »Sønder 
hulvej« (Adelby sogn). Her fødtes sønnen den 6. januar 
1807. Fra sin moder arvede han interesse for musik og 
begyndte at spille både klaver og fløjte. Men da han til- 
lige havde lyst og anlæg til tegning, sendte faderen ham 
16 år gammel til Kjøbenhavn, hvor han blev optaget i 
sønderjvden Eckersbergs hus (1823) og et par år efter kom 
ind på kunstakademiets modelskole. Men interessen for 
den bildende kunst fik i de følgende år en farlig med- 
bejler hos ham i en tiltagende kærlighed til tonekunsten. 
Han øvede sig ihærdig i at spille på forskellige instru- 
menter, begyndte at komponere og havde i sinde at slå 
ind på en musikalsk livsbane. Kuhlau anerkendte hans 
begavelse, men mente, at han allerede var for gammel til 
at begynde på at uddanne sig grundig i den retning. Weyse 
derimod, hvem han viste nogle af sine kompositioner, 
lovede at støtte ham, og dermed var tærningerne kastede 
for hans fremtid. 

Weyse ikke blot påtog sig selv at undervise ham, men 
gav ham også adgang til sit orgel i Frue kirke, og det 
blev særlig som orgelspiller, at Matthison-Hansen opnåede 
en overordentlig dygtighed. Imidlertid havde den unge 
mand stiftet familie og trængte til et levebrød. Da så 


organistpladsen ved Roskilde domkirke" blev ledig, an- 


befalede Weyse ham kraftigt til pladsen, og det havde 
vistnok dobbelt vægt, at anbefalingen kom fra ham, der 
ikke blot var den navnkundige komponist og orgelspiller, 
men også gennem sit mangeårige nøje forhold til dom- 
provst Hertz's familie var bleven nærmere kendt med andre 
i Roskilde. Man valgte Matthison-Hansen i januar 1832, 
og kongen stadfæstede valget i marts. ; 

Han flyttede altså til Roskilde og overtog pladsen. 
der snart blev ham kær, og i hvilken han vedblev at virke 
til sit livs sene aften. I de første åringer i Roskilde fødtes 
hans to ældste sønner, Gotfred og Viggo, der begge arvede 
faderens anlæg. Han komponerede adskilligt; to af hans 
romanser blev 1838 udgivne i trykken af den nystiftede 
musikforening i København, der også tre år senere sendte 
ham en skriftlig anerkendelse for en kvartet for stryge- 
instrumenter; men den langt overvejende del af hans ar- 
bejder er kirkelige kompositioner. Hans genialitet som 
orgelspiller kom stærkt på tale ved Frederik den sjettes 
bisættelse i Roskilde den 16. januar 1840. Man havde 
nemlig bedt Weyse om at påtage sig orgelspillet i dom- 
kirken ved den lejlighed; men han svarede, at de nu i 
Roskilde havde en organist, der selv kunde hævde sin 
plads, og Weyses ord stadfæstedes ved sørgehøjtiden. 
Melodien til Ingemanns: »På sin ligseng ligger kong Frederik 
hvid«. (kæmpevise-melodien: »Dronning Dagmar ligger i 
Ribe syg«) indflettede han på forskellige måder i en fri 
orgelfantasi, der vakte ikke blot musikeres beundring, men 
en forunderlig stemning hos alle. 

I 1841 blev han anden gang gift, og sønnen af dette 
ægteskab er Våge Matthison-Hansen, der på faderens gamle 
dage blev hans hjælper og nu er hans efterfølger i Ros- 
kilde. Det er ikke her stedet til at omtale Matthison- 
Hansens mange kompositioner; han hørte på dette område 
til den såkaldte eftermozartske periode, og alle senere ud- 
viklingstrin i musikalsk komposition lod han sig ikke på- 
virke af. På hans 25 års jubilæumsdag 1859 gjorde Frede- 
rik den syvende ham til ridder, og en talrig vennekreds 
skænkede ham et stueorgel. Også i udlandet skaffede han 
sig et anset navn som orgelvirtuos. Med sin søn Gotfred, 
der 1859 havde fået sin første organistplads, gjorde han 
en konsertrejse til Norge og Sverig, og 1864 var han i 
England. Hans ældste barn var en datter, der var gift 

med marinemaler Melby åg i mange år var med denne på 
rejser i udlandet, navnlig i London, og disses ophold i 
den store verdensby har formodentlig gjort sit til at få 
faderen i besøg til verdensstaden, i hvert fald i forening 
med prinsesse Alexandras indbydelse til at give konsert 
der ovre. Han vakte det engelske hofs beundring ved sit 
orgelspil i Westminster; og i krystalpaladset viste han sin 
fremragende dygtighed ved at spille på Håndels-orgelet. 
Ligeledes har han givet konserter i Tyskland. Kong Kri- 
stian den niende gav ham 1869 professor-titlen og sendte 
ham på hans 50 års jubilæum 1882 sin lykønskning; konge- 
døtrene Alexandra, Dagmar og Thyra havde hørt til den 
gamle mesters beundrere; ikke sjældent havde de i sin tid 
gået ind i domkirken i al stilhed for at høre på hans spil. 

Domkirkens orgel var for kam som en trofast ven, 
hvem han betroede sine stemninger til. Ikke blot ved 
gudstjenstlige handlinger, men så at sige daglig kunde man 
se ham gå ind ad domkirkens lille sidedør for at spille 
på orgelet, også uden at nogen som helst ydre anledning 
kaldte ham. Hans årlige orgelkonsert strømmede folk til 
langsvejs fra. Det store og indviklede instrument forstod 
han at behandle, så ingen tænkte på de mangfoldige vanske- 
ligheder, der er at overvinde ved at spille på det, og hans 
store livlighed og rige fantasi gjorde, at man altid fik noget 
nyt 'og stemningsfuldt at høre, ikke mindst når han ufor- 
beredt satte sig til at spille. 

Han var en barnlig natur, let til smil og gråd, fordrings- 
løs og hjælpsom. På »bondetinget« ved kirkebakken lå. 
hans lille hus, dækket med vinløv over hele muren. I det 
lille hyggelige hjem var der fuldt af potteblomster, ungdom 
og musik; over alt fandtes der flygler, stueorgler og andre 
instrumenter. Tæt ved ligger domkirken, på hvis kirkegård 
hans kære lærer Weyse har sit gravsted, Der hviler han 
nu også selv. H. Nutzhorn. 

Om Varemarkedet. 
Af Chr. Faber. 


Den strænge Vinter, som tildels har hersket over hele 
Evropa den sidste Måned, har hæmmet Forretningen. Vare- 
markedet har derfor været roligt, men gennemgående bi- 
beholdt sit faste Præg. — Kaffe fastere. Sidste Rio-Depeche 
kom væsentlig højere, så de nuværende Priser synes — 
idetmindste foreløbig — ej at være farlige. Bliver den 
kommende Høst stor, som forventet, vil vi temmelig sik- 
kert hen i Efteråret få lavere Priser. — Sukker synes at 
bedre sig; men i Øjeblikket er det ej let at danne sig 
nogen bestemt Mening om Artiklen. — Ris og Sago pr. 
strax rolig, men fast; begge disse Artikler vil vist hen i 
Foråret komme noget lavere. — Kartoffelmel. ligeledes 
rolig, men fast; hen i Tiden tør man vel nok påregne 
højere Priser for denne Artikel. 

Frugter. Beholdningen af B/ommer er ikke stor,. og 
der tales om fabelagtige Priser længere hen i Sæsonen. 
Mandler, begrundet på dårlige Høstefterretninger, vedvar- 


ende stigende. — Valenzia-Rosiner fast. — Smyrna- 
Rosiner flovere. — Korender uklar. 

Kryderier. Peber fast. — Der er bedre Mening for 
Nelliker. — Kardemomme stigende. — Cassia meget fast 


til nugældende Priser. 

Frømarkedet vedvar. meget fast med stigende Tendens. 

Amerikansk Oxekød i Tønder er noget lavere. Corned 
Beef i Blikdåser på 6 å 14 Pd. engelsk bliver der nu også 
brugt en Masse af. Kvaliteten heraf er ligefrem delikat. 

Dansk Blærefedt flovere. 

Amerik. Taffel-Svinefedt vinder mere og mere Indgang. 

Pengemarkedet rigeligt; Diskontoen allevegne lavere. 

Kornmarkedet har i den sidste Tid været vaklende. 
men er de seneste Dage kommen noget fastere med lidt 
højere Priser, 

Rubelkursen er atter lavere, dog med fastere Tendens. 

Foderstoffer. Foderstofforretningen har i sidste Måned 
været uden større Betydning, og Priserne er som Helhed 
uden videre Forandring. — Hvedeklid uforandret fast ved 

indskrænket Tilbud såvel pr. strax som pr. Forår. — Æ2aps- 
kager flove. Fra Frankrig udbydes pr. Forår til usædvanlig 
lave Priser, hvorimod man ganske naturlig er uden Sælge- 


lyst til lignende lave Priser pr. Efterår. — Palmekager 
uforandrede. — Solsikkekager og Hampefrøkager lavere, 


og ved Bud kan Priserne sikkert endnu trykkes nogle Mark. 

Æg. Til Trods for de små Udførsler fra Danmark er 
Priserne i England flove, og yderligere Prisfald er fore- 
stående. 

Smørmarkedet har i Januar Måned været ret livligt, 
tl Trods for, at Priserne iår er t. E. denne Uge 10 Kr. 
højere end i den tilsvarende Uge ifjor. Grunden til det 
gode Marked og den høje Pris må vistnok tilskrives det 
usædvanlig kolde Vejr, vi har haft, og nu da Tøvejret er 
indtrådt, kan vi sikkert vente dårligere Marked med lavere 
Priser. — Endel Manchester-Kjøbmænd har holdt Møde 
for at demonstrere mod Kjøbenhavns Børsudvalgs Smør- 
notering, som de finder, bliver holdt for stramt, og givet 
hinanden Løfte om ikke at købe efter denne, samt, hvis 
ingen Forandring heri kunde skaffes tilveje, da at uddrage 
deres Kapitaler og anvende dem andetsteds. Dette er dog 
nærmest at betragte som et Slag i Luften; men meget 
værre og skæbnesvangert er det, at der fra London meldes, 
at der den forrige Uge landede 4000 Fustager australsk 
Smør, hvoraf endel opnåede Priser kun 10 shilling under, 
hvad allerfineste dansk noteres til. Vi har her en IKon- 
kurrent, der sikkert bliver mindst ligeså farlig som Irland. 


Sølv. Under den såkaldte latinske Møntunion, som i 
sin Tid dannedes af Frankrig, Belgien, Italien, Schweitz 
og Grækenland, var det tilladt Møntanstalterne fra private 
at modtage Guld og Sølv til Udprægning. 2 Pund fint 
Guld gav ca. 3445 Franc, 2 Pund fint Sølv c. 222 Franc. 
Når private Folk, særlig Sølvmineejerne, indleverede Sølv- 
barrer, og herfor fik udleveret præget Sølvmønt, indsatte 
man strax igen disse i Bankerne, for nogen Tid efter atter 
at tage dem ud som Guld. En Masse Sølv strømmede da 
— som man kan tænke sig — til de omskrevne Staters 
Møntanstalter; disses Beholdninger forøgedes så væsentlig, 
at en Forandring blev aldeles nødvendig. En ny Konven- 
tion blev afsluttet, Udprægningen af Sølvbarrer for private 
Folks Regning blev forbudt, og Sølvudprægningen for Stat- 

ernes Regning indskrænket. Denne Foranstaltning gav 
Sølvet sit Knæk, og da samtidig Sølvproduktionen tiltog, 
flere Lande gik over fra Sølvmøntfod til Guld, måtte Pris- 
erne naturligvis falde på Sølvet; men dette fremkaldte et 
Ramaskrig fra Sølvmineejerne; man råbte ak og ve og på 
Nødvendigheden af at beskytte Sølvmineejerne, begrundet 
på Sølvunionens Opløsning (man talte slet ikke om den 
stærkt voxende Sølvproduktion), og da Sølvminerne i Ev- 
ropa og Amerika nærmest ejes af Rothschilderne og andre 
rige Bankfirmaer, så man sig istand til at sætte en kraftig 
Agitation igang for at nå det,'og det nåedes. Forrige År 
gennemførtes Mac Kinleys Sølvlov i Amerika, der for- 
pligtede de forenede Staters Regering til et månedligt Op- 
køb af 43 Mill. Unzer Sølv. Hermed mente man at kunne 
tvinge Sølvpriserne ivejret; men det viste sig senere, at 
Virkningerne ikke svarede til Forventningerne. Sølvet er 
endnu stadig 20 pCt. under Guldets Værdi, og derfor er 
Loven allerede nu bleven forandret. Det månedlige Opkøb 
af Sølv indskrænkes, men istedetfor tillader Loven her- 
efter private Folk Sølvudmøntninger af amerikansk Sølv, 
akkurat som i Sølvunionens Dage her i Evropa. For at 
forhindre, at fremmed Sølv indføres i Amerika og nyder 
godt af denne Lov, bliver der samtidig lagt en Indførsels- 
told på alt udenlandsk Sølv af 20 pCt. Kun Amerikan- 
erne må tjene de 20 pCt., der er Værdiforskellen imellem 
Sølv og Guld. Beskyttelse på Pengene, Beskyttelse på 
Produkter og Industrien, ja på alt, hvad nævnes kan, 
hvorledes mon det vil ende tilsidst — mon ikke med en 
Explosion? 

Telegrafen melder i disse Dage, at Præsidenten agter 
at bruge sin Vetoret imod Lovens Gennemførelse i sin 
nuværende Skikkelse. 


Odense, den 25. Januar 1891. 

Peter Hiort Lorenzen. 
Fd. 24. Januar 1791, dd. 17. Marts 1845. 
Af L. Schrøder. 

»Han talte dansk og blev ved at tale dansk«. Det 
er den brave Sønderjydes Eftermæle, som der er god Grund 
til,at opfriske i Hundredaaret efter hans Fødsel. Dette Efter- 
mæle blev skrevet paa tysk i den slesvigske Stænderfor- 
samlings Protokol for Fredagen den 11. November 1842. 
Det blev skrevet paa dansk paa Sølvdrikkehornet, som — 
»hamret af gode danske Markstykker« — blev overgivet 
ham den 18. Maj 1843. ved den første Fest paa Høj- 
Skamling. Det er indristet i Historiens Aarbøger med en 
Skrift, der ikke vil slettes, saa længe der imellem Skam- 
lingsbanke og Danevirke findes et Folk, som taler dansk 
og bliver ved at tale dansk. Ti P. H.' Lorenzen blev i 
denne Retning en Mærkesmand for Sønderjyderne. 

Der er faa Optrin i det saakaldte parlamentariske Liv, 
som har været mere følgerige end det, at den Deputerede fra 
Sønderborg talte dansk i Stænderforsamlingen paa Gottorp. 
Over en Menneskealder efter skrev Goldschmidt: »Hvor 
denne lille Begivenhed i det fjærne Norden kom, til at ud- 
øve Indflydelse i Verden! Hvor sælsomt et Tilbageblik nu 
kan gribe en! Da P. H. Lorenzen i 1842 blev ved at tale 
dansk, begyndte han at rokke ved Louis Napoleons Trone, 
ti Aar får den var rejst. Da han, og alle vi danske, der 
toge hans Parti, vilde sikre Slesvig for Danmark, da National- 
striden opkom, begyndte den Stråmning, der førte Preussen 
og Østerrig imod os, tog begge Hertugdåmmerne fra os, 
gjorde de to uenige om Byttet og førte til Sadova og fra 
Sadova. til Sédan.« Det er jo ikke Goldschmidts Mening, 
at Kejser Napoleon ikke vilde være bleven styrtet, hvis 
P. H. Lorenzen ikke havde bleven ved at tale dansk hin 
11, November, eller at der ikke vilde være opstaaet noget 

samlet Tyskland med Preusserkongen som Kejser, dersom 
de øvrige Medlemmer af Forsamlingen paa Gottorp havde 
fundet sig roligt i, at Sønderborgs Udsending brugte det 
Sprog, som var Nordslesvigernes Modersmaal. Han afværger 
denne Mistydning ved at minde om »den Wiener, der ved 
Donau-Eschingen holdt Haanden for Kilden og sagde: Hvor 
de imorgen ville undre sig i Wien, naar Floden med et 
bliver bortel« Donau har mange andre Tilløb end fra 
Kilden ved Donau-Eschingen. Der er mange andre Be- 
givenheder, der har virket sammen til at frembringe den 
Flod, som skyllede Tronen bort under Napoleon og løftede 
Preusserkongen saa håjt, at han kunde faa Navn af Tysk- 
lands Kejser. Men Henvisningen til Historien om Wieneren 
viser tillige, at det er Goldschmidts Mening, at vil man 
paavise et enkelt Kildespring til den nyere Tids stårste 
Begivenheder, paa samme Maade som man paaviser Donaus 
Kilde og søger om Nilens Kilde, da maa man gaa tilbage 
til hint Sammenstød den 11. November 1842 i den got- 
torpske Stænderforsamling. 

Men hvilken Sammenhæng der nu end er imellem Peter 
Hiort Lorenzens danske Tale og de store Verdenbegiven- 
heder, der førte til, at Frankrig blev en Republik og Tysk- 
land et Kejserdåmme, saa er der dog frem for alt en tydelig 
Forbindelse imellem, hvad der skete den 11. November 1842, 
og hvad der siden er sket til Fremme af Danskhedens Sag, 
og derfor er der god Grund for vaagne danske Mennesker 
til at holde Mindet levende om hin Danskhedens Ridder, 
og om det store Øjeblik i hans Liv. Ganske særligt ligger 
det nær for den, der er knyttet til Folkehåjskolen, at 
værne om dette Minde, saa vist som Stiftelsen af Folke- 
håjskolen i Rådding staar i den nåjeste Sammenhæng med 
P. H. Lorenzens Kamp for Modersmaalet, og han selv med 
fuld Foje kan regnes til denne den ældste Folkehåjskoles 
Fædre. ; 

Efter L. Skaus Bog om sin ældre Medstrider for den 

danske Sag i Sønderjylland skal P. H. Lorenzen have ført 
sin Stamtavle tilbage til en brabandsk Soldat ved Navn 
Laurenz, som i det syttende Aarhundrede var kommen 
herind i Landet med Wallensteins Hær, men som forelskede 
sig i en Pige paa Als og derfor ønskede at blive der, 
Hun skal saa have skjult ham, indtil Hæren var ude af 
Landet.  Efterkommerne af dette Par boede i lang Tid 
paa Hesselgaard i Ringenæs ved Graasten, hvor deres Bo- 
mærke, et Lavrbærtræ, var udskaaret i Bjælken over Døren. 
Familien var dog siden kommen til Als. Thomas Lorenzen 
blev født 1754 paa Gaarden Hjortholm paa Kegenæs og 
var Ridefoged i Gram Herred, da hans Hustru, Martha ” 
Hiort, fødte den Sén, der blev opkaldt efter hendes Fader, 
Købmand, Sukkerraffinadør og Raadmand Peter Hiort i 
Haderslev; senere blev Th. Lorenzen Amtsforvalter i Haders- 
lev Østeramt og døde som Justitsraad, Ridder af Dnbr. og 
Dnbmd. 1834. Det blev tidlig bestemt, at P. H. Lorenzen 
en Gang skulde overtage sin Morfaders Forretning, og der- 
efter blev hans Uddannelse ordnet. Da han havde gaaet 
i nogle Aar i Latinskolen i Flensborg, kom han bagefter 
i Lære hos den rige Købmand Sthur i samme By. Men 
allerede 1815 blev han sin egen Mand. Som Følge af 
den engelske Krig gik Sukker-Raffinaderiet i Staa; men 
P. H. Lorenzen fik en god Købmands-Forretning. 

Men den 24aarige Købmand gik ikke op i sin daglige 
Dont. Grundtvig har en Gang bemærket, at Napoleons 
æventyrlige Tog til Ægypten og til det hellige Land, og 
igennem Rom og Madrid, Wien og Berlin til Moskov og 
til St. Helena tilbagegav aabenbar den i Smaalighed ned- 
sunkne Slægt Synet og Maalestokken for det store og kæmpe- 
mæssige, saa det nittende Aarhundredes Bod-Svende og 
Gaards-Karle har i det hele en mere poetisk Anskuelse af 
Livet end det attende Aarhundredes Digtere. Men at hine 
Begivenheder har virket stærkt især paa dem, som fik et 

oplyses af P, H. Lorenzens Historie. En Borger i Haderslev, 
der havde været i Lære hos Sthur, medens Lorenzen var 
ansat paa hans Kontor, har fortalt, at Hurtighed i at hente 
Aviser, naar Posten var kommen, var et sikkert Middel 
til at vinde Yndest og Velvilje hos ham. Da P. H. Lo- 
renzen som Købmand i Haderslev holdt sine egne Aviser, 
fandt han i mange Aar ikke meget i dem, som han kunde 
have Glæde af. Ti det var i det hele en trang og mat 
Tid, der fulgte paa den store Kraft-Anstrængelse i Napoleons- 
Tiden. Men den tyske Folkerejsning imod den franske 
Trældom drog dog i en Del Aar nogle Dønninger efter sig. 
”Fra 1823 havde Preussen raadgivende Provinsial-Stænder- 
forsamlinger. Og der arbejdedes i Nord-Tyskland med 
Held paa at nedrive Toldskrankerne imellem de forskel- 
lige Lande. I Danmark var der næsten fuldstændig stille 
og dødt. Lige som det derfor ikke var underligt, at 
det var en Mand, der havde studeret i Tyskland, Uwe 
Lornsen,”der inden for den danske Stats Omraade først 
gentog nogle af de Tanker, Juli-Revolutionen 1830 havde 
sat paa Dags-Ordenen i Frankrig, og som han satte i For- 
bindelse med »Slesvig-Holsten«, saaledes var der ikke noget 
mærkværdigt i, at en ung Forretningsmand som P. H. 
Lorenzen, der sværmede for Frihed og Fremskridt, men 
endnu ikke var bleven sig bevidst, hvad Modersmaal og 
Folkelighed har at betyde, ventede sig mere af Udvik- 
lingen i Tyskland end i Danmark. Det var da fornem- 
melig i tyske Blade, særlig i et Blad, der udkom i Kiel, 
at han fra 1830 skrev om Tale- og Trykkefrihed, Nærings- 
og Handels-Frihed, om den ønskelige Skilsmisse mellem 
den dåmmende og den styrende Myndighed o. s. v. Hån 
vilde arbejde for, at den Landsdel, hvori han havde hjemme, 
kunde vinde disse Goder; men han mistvivlede om, at 
dette kunde ske i Forbindelse med Kongeriget; derfor var 
hans Blik vendt imod Syd. 
1834 udstedte Frederik den Sjætte Forordningen om 


Provinsialstænderne, hvorefter Hertugdåmmet Slesvig skulde 
have en raadgivende Forsamling med 44 Medlemmer; de 
31 skulde vælges af Grundejere paa Landet og i Stæderne 
og 5 af de større Godsejere, medens Kongen forbeholdt 
sig at udnævne 4 Medlemmer af det slesvigske Ridderskab, 
2 Præster og 1 Professor i Kiel; Hertugen af Augusten- 
borg fik en livsvarig og arvelig Plads i Forsamlingen. P. 
H. Lorenzen blev valgt for Haderslev og sluttede sig i de 
to første Samlinger, 1836 og 1838, til det slesvig-holstenske 
Parti, hvis Fører Hertugen var. Da det danske Trykke- 
friheds-Selskab havde udgivet et fysisk-geografisk Kort over 
»Danmark med Holsten og Lauenborg«, var det P. H. 
Lorenzen, som bragte det paa Tale i Stænderforsamlingen; 
han oplyste, at han paa dette Kort slet ikke havde kunnet 
finde »Hertugdåmmet Slesvig«, men kun »Sønderjylland«, 
og bad om Tilladelse til at henlægge det til almindeligt 
Eftersyn paa Forsamlingens Bord. 

Men den samme Drift til at arbejde for Frihed og Frem- 
skridt, som havde bragt P. H. Lorenzen til at se imod 
syd og holde sig til Slesvig-Holstenerne, fjærnede ham 
ogsaa fra dem. Han skønnede, at Hertugen af Augusten- 
borg ingenlunde var nogen Ven af virkelig Frihed saa lidt 
som af borgerlig Lighed, at han var imod, at Bønderne 
skulde have Jagtret, og ikke kunde fordrage Tanken om 
Skattebevillingsretten i et Folkeraads Hænder. Da For- 
slaget om dansk Retssprog for dansk talende Folk kom 
frem i 1838, fandt P. H. Lorenzen det billigt, men kom 
ved at stemme for det i skarp Modsætning til Hertugen. 
I Holsten var der et Parti, som under Olshausens Ledelse 
udskilte sig fra Slesvigholstenerne, fordi de ikke kunde 
finde sig i det friheds- og ligheds-fjendske Sindelag, der 
kom frem hos Hertugen, og som haabede uden Slesvig 
bedre at kunne gaa frem imod Selvstyret. Endelig fik P. 
H. Lorenzen Lejlighed til at erfare, at der var Mænd i 
Danmark, som delte hans Kærlighed til Englands og Norges 

frie Forfatninger. Orla Lehmann skrev hyppigt tyske Breve 
til ham for at knytte Forbindelse imellem ham og de 
danske »Liberale«, og da Frederik den Sjætte sidst paa 
Aaret 1839 blev efterfulgt af den Fyrste, som havde været 
med at give Norge dets fri Forfatning, kom det paa mange 
Maader for en Dag, at man ventede, han nu skulde gøre 
det samme over for Danmark. 

I Juni 1838 havde Købmand Peter Christian Koch i 
Haderslev, støttet af de to Universitetslærere i Kiel, Chri- 
stian Paulsen og Christian Flor, begyndt at udgive Bladet 
»Danevirke«. Fra først af var der intet Forhold mellem 
dette Blad og P. H. Lorenzen. Men der var Mænd i 
Nordslesvig, som med deres Hjærte var stærkt optagne af 
Kampen for Danskheden, og som tillige havde jævnligt 
Ærinde paa Lorenzens Kontor. Naar de nu hørte ham 
udtale sig med stor Bitterhed om Hertugen og hans Venner, 
saa kunde de ikke undlade at fortælle det til Koch. En 
Dag gik denne til Lorenzen og blev meget venlig mod- 
tagen. Fra den Tid kom de jævnlig sammen; de spad- 
serede med hinanden, og Lorenzen kom i Kochs Hjem. 

Da P. H. Lorenzen var bleven klar over, at han 
maatte bryde med Slesvigholstenerne, fandt han det ikke 
rigtigt at beholde den Plads i Stænderforsamlingen, som 
hans Bysborn i Haderslev havde betroet ham under andre 
Forudsætninger end de, der nu var til Stede. Den 14, 
August 1840 begrundede han i. en offentlig Skrivelse, hvor- 
for han opgav det ham betroede Tillidshverv. »Jeg er nu 
kommen til den Overbevisning,« skrev han iblandt andet, 
»at en Forfatning i Lighed med den norske er ganske 
, umulig at opnaa i Forening med Holsten, og at den, selv + 
om Holsten vil, aldrig kan faa praktisk Gyldighed påa 
Grund af dets Forhold til. det tyske Forbund. Og selv om 
der: var en Mulighed for, at Slesvig kunde faa en anden 
Forfatning sammen med Holsten, saa tror jeg dog, at den 
kun da vilde blive til Sandhed, naar Slesvig blev indlemmet 

i det tyske Forbund; men til at virke derfor vilde jeg aldrig 
kunne beslutte mig.« 

Da P. H. Lorenzen 1842 paa ny mødte i Stændersalen, 
var det som Repræsentant for Sønderborg. Laurits Skau 
skriver om det Omslag, der bragte ham til at skifte Valg- 
kreds: »Gennem en haard Kamp og utallige Ærgrelser 
havde han erhvervet sig en fast og urokkelig Overbevisning 
om, at hvis nogensinde hans elskede Fødestavn, Slesvig, 
skulde erholde sand Folkefrihed, da maatte det være i 
Forbindelse med Kongeriget, og efter at han først havde 
vundet Klarhed i dette Punkt, sluttede han sig med samme 
rastløse Iver, med samme Energi og samme ærlige og tro- 
faste Stræben til de danske Frihedsvenner, som han tid- 
ligere havde gjort til de tysk-slesvig-holstenske. Hvad Loren- 
zen gjorde, det gjorde han %e/t; der var ingen Halvhed skabt 
hos denne Mand.« 

Kong Christian den ottende havde voldt de dansksindede 
Sønderjyder en stor Sorg ved at udnævne Prinsen af August- 
enborg (Prinsen af Noer), Hertugens Broder, til Statholder 
i Slesvig-Holsten og til kommanderende General i begge 
Hertugdommer,.- og de holstenske Grevebrådre Reventlow- 
Griminil til Ministre; den ene skulde styre de udenrigske 
Sager og den anden det slesvig-holstenske Kancelli; den 
sidste mødte derhos som kongelig Kommissarius ved den 
slesvigske Stænderforsamling, der traadte sammen 12. Ok- 
tober 1842. Det saa da paa Forhaand sort ud for den 
danske Sag. Men dens Fjender tog dog haardere fat, end 
man vel kunde have ventet. I Samlingens fire første Uger 
havde P. H, Lorenzen Ordet fra Møde til Møde -for at 
kæmpe imod dem, der tidligere havde regnet ham til deres 
Parti. Han brugte i denne.Tid ligesom i 1836 og 1838 
stadig det tyske Sprog. Dansk var vel hørt i Stænder- 
forsamlingen baade i 1836, da Kæmner Klestrup fra Ærø 
holdt et Foredrag om Udkastet til en ny Toldforordning, 
og i det mindste en af de Gange da Nis Lorenzen havde 

Ordet, i: 1840.) Men danske Taler havde været rene Und- 
tagelser, og de nordslesvigske Deputerede synes ikke at 
have havt Øje for Betydningen af, at de talte den Befolk- 
nings Sprog, som de. repræsenterede. — Advokat Giilich, 
der var valgt i Aabenraa, indbragte et Andragende fra en 
Del Skibsredere om, at det gamle Mærke paa Skibene 
»Dansk Ejendom« maatte blive ombyttet med »Schleswig- 
holsteinisches Eigenthum«, og under Forhandlingen derom, 
som blev taget op paa ny, da en anden Sag laa for, blev 
det tidligere Mærke kaldt et Trældomsmærke og sammen- 
lignet med de »Brændemærker«, der skamskændede Fæst- 
nings-Slaver. De Haansord, der paa denne Maade blev 
udslyngede mod det danske Rige, følte P. H. Lorenzen sig 
forpligtet til at gore Indsigelse imod; men saa vendte man 
sig imod ham selv som et Værktåj i den danske Propå- 
gandas Tjæneste, der »syntes at ville nedtræde Hertug- 
dommernes Rettigheder i Støvet, udsaa Tvedragtens Sæd 
i Forsamlingen og handle i urene Hensigter.« Og da han 
saa vilde svare paa disse grove Beskyldninger, nægtede 
Præsidenten, Professor Falck fra Kiel, ham Ordet, under 


-Paaskud af, at Forretningsordenen ikke tillod det, da han 


alt. flere Gånge havde talt. Men — lad det nu komme 
frem ogsaa her, hvad P. H. Lorenzen den 13. November 
1842 skrev til sin Broder, Adjunkt Karl Lorenzen i Sorø, 
og som først er offentliggjort af hans Sån i den smukke 
Levnedsbeskrivelse, hvormed han har ledsaget hans Billede 
i Illustreret Tidende:”) 

»I Forgaars gik jeg over Rubikon. Mit Maadehold bar 
hidtil ikke ført til andet, end at mine Modstandere Dag 
for Dag blev giftigere. I den sidste Tid indkom der næsten 
hver Dag ny fornærmelige Forslag, ved hvis Motivering 
Tiedemand, Giillich, Libbes, Beseler og andre overbød 
Holsteneren Léck. Falck var aabenbart KOrhaysmandgs og 


1) Fr. Barfod i Ill. Tid. for 1. Februar 1891. 2?) 1891, Nr. 17. 

sammen med Kommissarius fuldkommen enig om den hele 
Historie. Selv blev jeg skammelig insulteret af Tiedemand, 
hvorfor Falck vel kaldte ham til Orden, men samtidig 
under et intetsigende Paaskud forbød mig at svare derpaa. 
Efter at nu i Forgaars (11. November) et i højeste Grad 
ondskabsfuldt og fornærmeligt Forslag af Giillich var ved- 
taget med stort Flertal, optraadte jeg og erklærede paa 
dansk, at alt det, der var forefaldet i de sidste Dage, havde 
fremkaldt den Beslutning hos mig fremtidig kun at be- 
ljæne mig af det danske Sprog ved Forhandlingerne, og 
da jeg i Folkets Navn krævede som en Ret, at mine Fore- 
drag skulde tages til Protokols paa dansk, saa vilde jeg 
sporge Kommissarius, om de nuværende Hjælpesekretærer 
var i Stand dertil. Denne Tale slog som et Lyn ned i en 
Krudttønde, det var en uforglemmelig Scene. Kommissarius 
forsikrede, at han ikke havde forstaaet mig (jeg tror ogsaa 
virkelig, at han ikke forstaar dansk, men des værre for 
ham og Kongen), hvorpaa jeg anmodede Falck om at 
oversætte min Tale for Kommissarius. Falck svarede 
haanlig, at han ikke vilde være min Tolk, Forsamlingen 
var tysk, mit Forlangende kunde ikke opfyldes, Protokol- 
lerne turde kun indeholde tysk. Jeg gentog fast og bestemt 
mit Forlangende. Omsider svarede Kommissarius, at han 
troede at have forstaaet mig, men han vidste ikke, om 
Hjælpesekretærerne kunde opfylde mit Forlangende. Nu 
erklærede Storm, at de af Forsamlingen valgte Sekretærer 
ikke vilde verificere en saadan Protokol. Andre skreg, at 
de ikke forstod mig, atter andre, at man fremtidig ikke 
vilde svare mig o. s. v. Jeg blev stadig staaende med 
Årmene over Kors og svarede koldt og skærende: hvem 
der ikke vilde svare, kunde lade det være, hvem der ikke 
forstod mig, gjorde bedst i at vige sit Sæde for en anden, 
der forstod det Sprog, som over Halvdelen af det sles- 
vigske Folk talte. Falck brugte nu Magt, forbød mig at 
tale mere og erklærede Mødet for hævet. — I Morgen 

gaar Dansen atter løs. Jeg vil ikke vige eller vakle, komme 
hvad komme vil. Mit Liv staar i Guds Haand og er viet 
Fædrelandet.« 

Det er om Lorenzens Optræden i det her skildrede 
Møde, at Stændertidenden kun indeholder disse Oplysninger: 
»Den deputerede fra Sønderborg talte dansk,«"— »Depu- 
teret Lorenzen fra Haderslev blev ved i det danske Sprog« 
0. s. v, endnu tre Gange. Det er fuldt værd at agte paa, 
hvordan han selv har opfattet Sagen. 7 Folkets Navn 
krævede han som en Ret, at danske Foredrag blev gengivne 
i Stændertidenden. Den, som ikke forstod dansk, gjorde 
bedst i at vige sit Sæde i den slesvigske Stænderforsamling, 
"saa vist som over Halvdelen af det slesvigske Folk 

talte dansk. Det var denne Kendsgerning, der skulde 
stilles i Lys ved hans danske Tale. Der maatte en Gang 
gores Ende paa den Tilstand, da man med den kongelige 
Kommissarius i Spidsen lod, som om der ikke var nogen 
dansktalende, Befolkning i Sønderjylland. — P. H. Loren- 
zen havde fuld Klarhed ”over, at det var et afgorende 
Skridt, han foretog sig; derfor brugte han det fra Julius 
Cæsars Historie beråmte Udtryk, at han var gaaet »over 
Rubikon«. Og han var sig bevidst, at det kunde komme | 
til at svie haardt til ham selv: »Mit Liv staar i Guds 
Haand og er viet Fædrelandet.« Naar man ser ham, 
som han har tegnet sig selv »staaende med Armene over 
Kors«, da er der noget, som minder om Historiens stårste 
Optrin, hvor Talsmænd for Sandhedens Sag, naar de roligt 
har kunnet holde sig til at give den Vidnesbyrd, har lignet 
den faste Klippe midt i den stærke Brænding. Man kan 
blandt andet komme til at tænke paa Verset om Schweizer- 
Bønderne: 


Modigt, roligt uden Mage 
Hyrdestav mod højen Hal 
Satte saa i gamle Dage 
Schweits og Uri, Unterwald. 


FE 

Om de følgende Dages Begivenheder foreligger der en 
Beretning fra P. H. Lorenzens Haand i et Brev, som han 
den 19. November skrev til Kongen, og hvoraf her skal 
anføres et Brudstykke: »Den 12. og 13. var ingen For- 
samling, og den 14. afgav jeg til Præsidenten en Propo- 
sition paa dansk »at allerunderdanigst anmode Deres 
Majestæt om at ville drage Omsorg for, at kun saadanne 
Mænd blive udnævnte til Forsamlingens Embedsmænd, som 
besidde saa megen Færdighed i det dauske Sprog, at de 
tilfulde forstaa et dansk Foredrag og formaa at føre samme 
til Protokollen«.« — Men Præsidenten nægtede siden at 
ville forelægge Forsamlingen den, »fordi den var skreven 
paa dansk.« Striden om. min Befåjelse til at tale dansk 
begyndte igen. — Flere forlangte, at Præsidenten skulde 
aldeles forbyde mig at tale baade dansk og tysk; men 
denne tilstod, at han ingen Ret havde til at forbyde dansk 
Tale i Forsamlingen; derimod tilstedede han ej, at dansk 
Tale indførtes i Protokollerne, fårend Hs. Majestæt udtryk- 
keligen havde tilladt det. Den 15. holdtes ingen For- 
samling; men den 16. gik Præsidenten og Forsamlingen 
endnu et Skridt videre, idet Præsidenten befalede mig at 
tie, hvis jeg ej vilde tale tysk. Jeg forlangte som Folke- 
repræsentant Deres Majestæts Kommissarius' Beskyttelse 
imod denne vilkaarlige og voldsomme Behandling; men Hr. 
Kommissarius tav aldeles stille, og Præsidenten befalede 
mig at forlade Salen. Jeg forsikrede kun at ville vige for 
fysisk Vold, og Præsidenten erklærede ej at ville anvende 
den idag, men at ville sørge for, at jeg siden med fysisk 
Tvang formentes Indgangen til Salen, og hermed hævedes 
Forsamlingen. En Time herefter blev jeg ved en Haand- 
billet indbudt til den kngl. Kommissarius, hvor jeg straks 
mødte. Hr. Kommissarius truede først med at ville rekvi- 
rere Politiets Hjælp, for at forhindre min Adgang til Stænder- 
salen. Præsidenten indfandt sig kort derefter. Begge 
trængte nu ind paa mig, for at faa mig til at afstaa fra 

mit Forsæt, fordi det vilde være Deres Majestæt ubehage-- 
ligt, dersom der skulde opstaa offentlig Skandale.« De 
sidst omtalte Forhandlinger førte vel ikke straks, men dog 
senere til en Overenskomst, hvorefter P. H. Lorenzen mødte 
i Forsamlingen den 18. November, men uden at tale. 
Brevet er trykt i L. Skaus Bog. Sammesteds er der 
meddelt en udførlig Beretning om Mødet den 16. November, 
affattet af P. H. Lorenzen i Forening med hans tilstede- 
værende Meningsfælle, Jepsen fra Rinkenæs. Nis Lorenzen 
kom først et Kvarter efter Mødets Slutning. I denne Be- 
retning fortæller P, H. Lorenzen om en lang Formanings- 
tale af Præsidenten, som gik ud paa, at han burde fåje 
sig og tale tysk og tilfåjer: .»Jeg var imidlertid bleven 
staaende, med korslagte Arme og kold som Is, i hvilken 
Stilling jeg forblev under hele Debatten, stadig med Øjnene 
stift heftede paa mine Modstandere.« Lorenzen svarede, 
at han ikke miskendte Præsidentens gode Hensigt, men 
at han holdt sig af Kærlighed til sit Fædreland og til det 
undertrykte danske Folk, forpligtet til at blive sit Forsæt 
tro, indtil Kongen forbød ham at tale dansk. Saa raabte 
Modstanderne: »Zur Ordnung, zur Ordnung!«  Præsi- 
denten raabte, at Lorenzen skulde tie, og spurgte, om For- 
samlingen vilde tillade ham at tale dansk. De fleste rejste 
sig og raabte: »Nein, nein!« Lorenzen sagde: »Det er 
ulovligt, Hr. Præsident, hvad Forsamlingen har besluttet.« 
Præsidenten: »De skal tie stillel« Lorenzen: »Skal jeg 
tie stille, fordi jeg har forset mig, eller har handlet imod 
Loven, eller fordi jeg taler dansk.« »Zur Ordnung, zur 
Ordnungl« brølte man igen. Præsidenten: »Ja, De skal tie, 
fordi De taler dansk.« Han oplæste en Paragraf af Stænder- 
Forordningen, og sagde: »I Medfør heraf kalder jeg Dem 
til Orden og befaler, at De skal tie stille.« Lorenzen: 
»Godt, Hr. Præsident.« Da der atter brøltes: »Zur Ord- 
nung, zur Ordnung,« opfordrede Lorenzen den kongelige 
Kommissarius til at beskytte ham mod Vold. Kommissarius 

tav. Præsidenten: »De har vist Dem ulydig imod min Be- 
faling, forlad Salen!«  »Heraus, heraus!« brøltes der. Lo- 
renzen: »Jeg viger kun for fysisk Vold.« Præsidenten 
tog rystende sin Klokke, men satte den hen, idet han sagde: 
»Idag vil jeg ikke bruge Magt imod Dem; men jeg skal 
sørge for, at De ved fysisk Magt bliver forhindret i atter 
at komme ind i Salen. Mødet er hævet for idag.« 

Det er et spændende Drama, der opførtes paa Gottorp 
i hine November-Dage. Men skal det historiske Billede 
komme "fuldstændig frem, såa maa der tillige dvæles ved 
P. H. Lorenzens Forhandlinger med sine Meningsfæller i 
Stænderforsamlingen, navnlig da med Nis Lorenzen fra 
Lilholt, ved hans betydningsfulde Brevveksling med Chri- 
stian Flor i Kiel, ved dennes Skrivelser til Kongens Kabi- 
netssekretær, J. G. Adler, og ved Beretningerne, der blev 
tilstillede den Stænderdeputerede i Viborg, Herredsfoged 
J. P. With — saa vel som ved den kongelige Kommis- 
sarius' og Præsidentens Indberetninger og de Overvejelser, 
som disse gav Anledning til i Kongens Raad. Efter hvad 
H. R. Hiort-Lorenzen har oplyst, forefindes der i Rigs- 
arkivet en hel Række hidtil ukendte Aktstykker, der kan 
kaste Lys over Sagen, og som ventelig vil blive lagte til 
Grund for en Afhandling om den mærkelige og følgerige 
Tildragelse. Naar en saadan grundig Undersøgelse fore- 
ligger, kan der være Anledning til ogsaa her i Maaneds- 
skriftet at vende tilbage til, hvad der vedrører selye den 
mærkelige slesvigske Stænderforsamling i November 1842. 
Men her maa det være nok med, hvad der allerede er 
fortalt, om Gennembruddet. Nu skal der peges paa, hvad 
der fulgte efter, og som vidner om en Rejsning af den 
danske Folkefølelse i en Styrke og i et Omfang, i og uden 
for Nordslesvig, i stårre og stårre Kredse, hvortil man.kun 
finder faa Sidestykker i vor Historie. 

Allerede den 21. November 1842 foreslog Justitsraad 
J, P. With, at Stænderforsamlingen i Viborg skulde indgive 


Babies kendetegnende ene 

en Adresse til Kongen med Bon om, at han vilde beskytte 
den danske Nationalitet i Nordslesvig, og en saadan Adresse 
blev kort efter vedtaget med 46 Stemmer mod 3, skånt 
den kongelige Kommissarius, A. S. Ørsted, modsatte sig 
den af al Kraft og paastod af et Brev, han »tilfældigvis« 
samme Dag havde faaet fra sin Ven, Etatsraad Falck, at 
være bleven overbevist om, at P. H, Lorenzen havde be- 
smykket sin Sag. 

»A. S. Ørsteds brat synkende Anseelse i det danske 
Folk skriver sig fra denne Tid,« bemærker H. N. Clausen 
i Optegnelserne om sit Levnet. : 

Grundtvig udtalte i den Nyaarstale, han kort efter holdt 
i. »Danske Samfund«, sin Glæde over, at Sønderjyden, 
»Angul Dane-Fostre«, til Trods for sin ubarmhjærtige 
tyske Skolemester, havde erklæret, at han vilde blive ved 
at tale dansk, en Glæde, som blev dobbelt stor, fordi 
Nåorre-Jyden, »Amlet Danefostre«, paa Timen lod os høre: 
»Det sejer a med.« 

Efter H. N. Clausens Fremstilling havde man ovre 
påa Øerne lidt vanskeligere ved at forstaa, hvad der stod 
paa Spil. Da den roskildske Stænderforsamling var sluttet, 
blev de Medlemmer af den, som var i Kjøbenhavn, tillige- 
med Stadens Borgerrepræsentanter indbudte til at samles 
hos ham den 30. November. Der blev forelagt. et Forslag 
med flere Afstemningspunkter, og Hvidt overtog Ledelsen 
af Forhandlingen; »men det var, som om Ørsteds Aand 
svævede over denne Forsamling.« Mork-Hansen, som 
henlægger dette private Møde til den 29. November, melder 
intet om den trykkede Stemning, men priser et Foredrag 
af Hother Hage paa et af Balthasar Christensen ledet 
offentligt Møde (30. November i Hotel d'Angleterre), 
hvor der efter Tschernings Forslag enstemmigt blev. be- 
sluttet at tilstille P., H. Lorenzen en Tak-Adresse og at 
aabne en Mark-Subskription til en Hædersgave til ham. 

Den 2. December 1842 svarede Kongen paa P. H. 

Lorenzens Klage, at han »ikke kunde billige« hans Op- 
træden, fordi han ikke havde efterkommet Præsidentens 
Anmodninger — Lorenzen havde jo ytret nogle faa Ord, 
efter at Falck havde befalet ham at tie —, men at han 
paa den anden Side "ikke kunde indromme Stænderfor- 
samlingen Ret til at afgére i ethvert enkelt Tilfælde, om 
, en Deputeret maatte tale dansk, da dette stred mod de 
dansktalende Deputeredes »naturlige Rettigheder.« Kongen 
begærede Stændernes Betænkning om, hvorledes man kunde 
sikre de dansktalende Medlemmers virksomme Deltagelse, 
derved at deres Taler optoges i Protokollen i nåjagtig 
Oversættelse. Under den ny Forhandling, som denne konge- 
lige Skrivelse fremkaldte, tog Nis Lorenzen 20. December 
Anledning af Advokat Giillichs Tale om Frederik Rødskæg, 
der sov i et Bjærg, men en Gang vilde vaagne og hænge 
sit Sværd paa en tår Gren (Slesvig), som da skulde grån- 
nes og overskygge hele Verden, til at bemærke, at det var 
altfor farligt at vække disse gamle Helte; ti da vilde 
Holger Danske ogsaa vaagne, og da vilde der opstaa 
en blodig Kamp, som var langt værre end den, der førtes 
med Mund og Pen. 
I December 1842 foregik der for øvrigt et lille Optrin 
i Byen Slesvig, der vidner om, at det kunde medføre Fare 
for Liv og Lemmer at være sig sit danske Sindelag be- 
kendt. P. H, Lorenzen har fortalt derom i et Brev til 
Fædrelandets Redaktion af 9. December 1842. To Dage 
i Forvejen havde der været Fakkeltog for. Statholderen, 
Prinsen af Noer, og bagefter samledes der store Skarer 
udenfor det Hus, hvori de to Lorenzener boede. »De be- 
gyndte med at bombardere Vindues-Skodderne med Flasker 
og Stene under Brølet »Landesverråther«, »Propagandist« 
m. m. Skodderne holdt Bombardementet ud, medens Nis 
Lorenzen og jeg sad rolige i vor Stue og lod Pøbelen rase. 
Vi slukkede ikke Lampen, for at Pøbelen ikke skulde tro, 
at vi vare bange. Vi havde ladte Pistoler liggende paa 

Bordet, og det var bekendt i Byen, at vi vilde skyde enhver 
paa Panden, der brød ind i vor Bolig. Kl. 12%/2 var atter 
alt roligt, og vi gik til Sengs.« Under et Fakkeltog for 
den »tyske« Stænderforsamling, ved hvilket man ogsåa 
vilde skræmme P. H, Lorenzen, spadserede han en hel 
Time paa Gaden med sine Venner, ja tændte endog sin 
Cigar ved en af Faklerne; det maatte derved, mente han, 
blive indlysende, at der ikke mere kunde være Tale om 
at fordrive ham. 

I Julen rejste P. H. Lorenzen til Kjøbenhavn Fog g 
tale med Kongen, og den 4. Januar 1843 holdt Kjåben- 
havns Borgere en smuk Fest for ham: — Grundtvig priste 
ham i en Kæmpevise om »Hr. Peder fra Sønderborg«, der 
rider til Slesvig paa et Føl af Sigurd Fofnersbanes berdmte 


Hest Grane, for at kaste sin Handske til Hr. Hartvig [Ad- 
vokat Beseler]: 


Han lære det skal mellem Angu/s Born 
ej Dannemarks Venner uddøde; 

stat op af Mulde, du gamle Skrep, 

og .kling som i Konningkamps Møde. 


Den stumme har faaet sit Maal paany 
som Uffe i Hedenolds Dage, 

og Tyskere to til Ejderholm 

han æsker som Uffe hin spage. 


Hr. Peders Kamp »for Danmarks Tunge«, varslede Skjalden, 
skulde ikke glemmes i Bøgelund, »mens Fuglene kvidre 
og sjunge.« 

Et aabent Brev, som P. H. Lorenzen først i 1843 ud- 
sendte til sine danske Medborgere gjorde et stærkt Indtryk 
paa de Bønder i Nordslesvig, for hvem den unge Laurits 
Skau fra Sommersted oplæste det, da de var samlede 
for at tales ved om, hvordan de skulde hædre den kække 
Talsmand for deres Ret. De vilde holde en Fest isHaders- 

lev; men ingen af Byens Gæstgivere vilde tage imod dem; 

saa maatte Kromanden i Sommersted rive Skillerummene 
ned i sit Hus, for at der kunde blive Plads til det Sel- 
skab, som maatte ventes. Det var 21. Februar 1843, at 
dette første politiske Gilde blev holdt af de danske Sønder- 
jyder. Da man ud paa Natten vilde bryde op, var der 
falden. håj Sne, og derfor blev mange sammen lige ;til 
Morgenstunden. Ved denne Lejlighed blev der forhandlet 
om en Sammenslutning af Nordslesvigerne til Værn om 
deres folkelige Ret. Men foreløbig blev det bestemt, at 
der skulde holdes en Folkefest paa Skamlingsbanke den 
18. Maj 1843. 

Det var et kongeligt Reskript, der sikrede Nordsles- 
vigerne dansk Retspleje, hvis Treaarsdag man vilde fejre. 
Men der kom mere ud af Festen. Den højeste Del af det 
anselige:Bakkestrøg med den vide Udsigt til alle Sider, men 
da navnlig over Binderup-Bugten til Fyen, blev indkøbt, 
og et Skamlingsbanke-Selskab blev dannet til at værne 
om denne Ejendom. En Stænderdeputeret fra Østifterne, 
J. C. Drewsen, mødte for at overgive P. H. Lorenzen Sølv- 
Drikkehornet, og Laurits Skau holdt den Tale, der gav 
Grundtvig Anledning til de bekendte Vers i en Sang til 
28. Juni samme Aar: 


Kan Munden vi faa ret paa Gang 
til andet end at spise, 

hvert andet Barn i Danevang 
forstaar halvkvæden Vise. 


For hvad vi fattes først og sidst, 
til Lykke ej saa ganske, 
men lidt dog baade her og hist 
det er det ægte danske. 


Derom sang nys en lille Fugl 

i Syd paa Skamlings Banke, 
og Synd det var at lægge Skjul 
paa hele Folkets Tanke. 


»Danskeren”, VV, 22 

Vi fører Løver i vort Skjold, 
af Hjærter tæt omsatte, 

dem førte vi fra Hedenold, 
og ingen Åbekatte. 


Paa Skamlingsbanke blev endelig den foreløbige Aftale 
truffen om Dannelsen af »den slesvigske Forening«, der 
traadte frem for Lyset den 12. Juni 1843, da Hans Nissen 
fra Hammelev valgtes til Formand, L. Skau til Sekretær 
og Nis Steffensen fra Hammelev til Kasserer. — Om 
Sommeren var H. Nissen og L. Skau paa Før, hvor de 
kom til at tale ret aabent ud til Christian den ottende. . — 
18. September blev der ved en Fest i Grams Slotshave 
paa Kongens Fødselsdag overgivet Nis Lorenzen og en 
anden dansk Stænderdeputeret hver et Sølvbæger. 

I Kjøbenhavn var der imidlertid dannet en Forening 
til Støtte for Slesvigerne i deres Kamp for det danske 
Modersmaal under Ledelse af den beråmte »Syvstjærne« 
(H. N. Clausen var Formand, J. C. Drewsen, N.P. Han- 
sen, L. N. Hvidt, J. E. Larsen, N. I. Meinert og J. F. 
Schouw). For at forhandle med denne Kreds drog de tre 
Bestyrere af den slesvigske Forening til Kjøbenhavn i 
Efteraaret 1843. Især Laurids Skaus Person vakte, som 
Clausen skriver, »uåalmindelig Opmærksomhed«. Den 5. 
November samledes hundrede Mænd fra Kjøbenhavn med 
de tre Slesvigere til »en livfuld og oplivende Fest paa 
Skydebarnen«. »Til Danskhedens Skaal« ved denne Fest 
skrev Grundtvig en Sang med Begyndelses-Linjen: »Møens 
Klint og Skamlings Banke«, hvori han anbragte P. H. 
Lorenzens: »Dansk vi blive ved at tale«, og' sluttede med 
en Hentydning til Nis Lorenzens Tale: 


Derfor hjærtelig »velkommen« 
over Bølgen blaa ! 

Danemark i Alderdommen 
skal forynget staa, 

klarlig mindes Vermunds Dage, 

Klang af Skrep og Sang af Brage, 

og med Holger Danske trodse 
hver en Barbarosse! 


Den 29. Marts 1844 udkom et kongelig Patent, hvor- 
efter kun de deputerede maatte tale dansk, som først vilde 
afgive den Erklæring, at de ikke kunde tysk. Dette bragte 
P. H. Lorenzen og hans fire Meningsfæller i Stænderfor- 
samlingen til at erklære, at de ikke kunde møde i Stænder- 
salen, saa længe de naturlige Rettigheder var dem nægtede, 
som Kongen tidligere havde indrommet dem. Baade Flor 
og Clausen, Ploug og Skau fraraadede dette Skridt; men 
P, H. Lorenzen var urokkelig.”) — Videre indgav den sles- 
vigske Forening en i meget bestemte Udtryk affattet Adresse 
til Kongen og offentliggjorde den 12. Juni en Erklæring, 
som paadrog Bestyrelsen en skarp Forfølgelse. — Det var 
i den ved alt dette fremkaldte Stemning, at den anden 
store Skamlingsbanke-Fést blev holdt 4. Juli 1844, som 
skal have talt 12000 Deltagere, og hvor Grundtvig i sin 
Sang mindede om Folke og i sin Tale baade om ham og om 
Uffe, medens ellers blandt andre Orla Lehmann, Ploug 
og Goldschmidt havde Ordet. Men særlig maa det mærkes, 
som Grundtvig bag efter skrev, at »Bonde-Sénnen, fra 
Sommersted, - Laurids Skau, soleklart beviste, at Danne- 
mænd kan faa langt mere Dannelse paa deres Modersmaal 
end paa latin og græsk og paa det underlige mesopotam- 
iske Sprog«, som de skolerette »Latinere« kan udenad påa 
deres Fingre, og har m&jsommelig skabt med dem; be- 
viste det og forklarede bedre end nogen Præst, hvad det 
fjærde Bud »ær din Fader og din Moder, at det maa gaa 
dig vel, og du maa længe leve i Landet«, hvad det har 


1) Naar man læser hans Brev til Christian VIII, vil man for- 
staa, at den ærekære Mand ikke vel kunde følge et Raad, som i 
og for sig var klogt. 3 

I Viborg Stænderforsamling stillede Prof. J. E. Larsen 
Forslag om et Andragende til Kongen om kraftigt at ståtte 
den danske Nationalitet i Slesvig, navnlig ogsaa ved danske 
Undervisningsanstalter. " Paa Mødet den 16. Juli blev dette 
Forslag varmt anbefalet af Biskop Tage Møller. Der var 
Enstemmighed for Andragendet, da det forelaa til endelig 
Afstemning. Roskilde Stænderforsamling fulgte efter H. 
N. Clausens Forslag i Jydernes Spor, og en Adresse med 
over 20000 Underskrifter om samme Sag overbragtes senere 
Kongen af J. Fr. Schouw. Grundtvig skrev et Digt: 
»Viborg-Ting«, som først blev trykt 1885, hvori det hedder: 


Fri som Fuglesangen, Danefolkets Tunge 
raable jyske Mænd, trods det tyske Nid 
tone over Vangen tale skal og sjunge 
Modersmaalet end, som fra Årildstid, 

over Mark og Skove, sjunge om det gamle, 
Hedelyng og Vove, det med nyt ophamle, 
over Tyras Hus puste Blad fra Mund 
Danevirkes Grus! ret af Hjærtens Grund. 


Og ligesom han ved Nyaarstid havde kaldt Norre-Jyden for 
Amlet-Danefostre, saaledes brugte han nu Lignelsen om 
Amlets Hævn over Fenge, der skulde gaa ud over alle dem, 


som vil gåre Kaal 
paa vort Modersmaal. 


Det er en underlig rig Tid de to Aar, som følger påa 
P. H. Lorenzens første modige Optræden som Modersmaalets 
Ridder midt i Fjendens Lejr. Det var en Tid, som kaldte 
den ene efter den anden af vore aandelige Høvdinger til , 
at stille sig paa de danske Sønderjyders Side, og det var 
en Tid, da Begivenhederne kaldte Skjaldesangen frem; 
dette er nu vist med Hensyn til en af vore store Digtere; 
men der kan let fremhæves andre gode Sange, som de 
skildrede Begivenheder har fremkaldt. Her skal endnu 
kun mindes om Carl Plougs Vers: 

Og se — det lysner alt i Syd: 
midt paa de tyske Tinge. 

Peer Hiort Lorenzen slog til Lyd 
med Modersmaalets Klinge; 

og Tyras Vold er rejst paa Tryk, 
og Slesvigs Bønder Ryg mod Ryg, 
vil slaa en Skanse fast og tryg 
om Danmarks gamle Rige! 


Det bidrog yderligere til at oplive hine Aar, at det første 
Studentertog til Upsala fandt Sted i 1843, at det skan- 
dinaviske Samfund, som blev stiftet kort efter, blev for- 
budt af Kancelliet, og at nogle ansete Mænd, som Kan- 
celliet ikke vilde have Sag med, straks efter stiftede det 
skandinaviske Selskab. Nordens Enhedssag mægtede lige 
som Danskhedens Sag i Sønderjylland at samle Mænd som 
Clausen og Grundtvig til Samarbejde. Det var det skan- 
dinaviske Selskab, som havde indbudt Grundtvig til at LejEe 
med til Skamlingsbanke. 

Men dersom der saa spårges, om den paa de mange 
livfulde og poetiske Optrin saa rige Tid har baaret en varig 
Frugt, da maa der særlig henvises til Rødding Håjskoles 
Oprettelse. 

»Handsken er kastet« — saaledes begynder Indled- Mi 
ningen til det lille Skrift af Grundtvig, hvori han offentlig- i 
gjorde Kæmpevisen om Hr. Peder fra Sønderborg — »ja, ; 
den er kastet fra begge Sider, og vi vil ikke, som Born, " 
trættes om, hvem der gjorde det først, ikke heller, som 
Filistere, tænke, at Kampen om S/esvig mellem dansk og É 
tysk enten er Enkeltmands Værk, eller kan og skal afgåres i; 
med Næver. Kampen har nemlig længe været »fra iffor«, 
og er aabenbar lige saa gammel som Naboskabet....; og 
kunde Sværdet eller Tiden jævnet Trætten, da havde den 
været endt, mange hundrede Aar for Danevirke bygtes.« 
»Alt det tyske, der findes herskende i Sønderjylland, i 
er noget fremmed og fjendtligt, som vi derfor, med Aandens i 

Hjælp, vil stræbe at fortrænge.« Det var i sin gode Orden, 
at Danmark raabte Hurra for P. H. Lorenzen, og at det 
bad Kongen hævde Danskens naturlige Ret i Slesvig. Men 
»hvad andet der end kan og maa gåres, kun ét vil for- 
slaa, og det er, at Danmarks Folk viser, det er bleven sig 
bevidst og fortsætter sit gamle Levnedsløb saa kraftig og 
elskelig, at Vennerne faa Lyst og Mod til at følge med, 
og Fjenderne faa Syn for Sagn om, at der er et dansk 
Rige og Tungemaal, der vel ej er skabt til at gåre Er- 
obringer, men dog i Stand til at forsvare sine gamle 
Grænser i det nærværende Aarhundrede, som i de forrige 
ÅAartusender!« 

Altsaa: Kampen, der var indvarslet i Sønderjylland 
ved P. H. Lorenzens danske Tale-den 11. November 1842, 
var en aåandelig Kamp. Det gjaldt om, at de danske 
aandeligt kunde blive stærkere end Tyskerne i det gamle 
Grænseland. Maalet maatte være, at det danske Folke- 
liv kunde vise sig saa kraftigt og elskeligt, at Sønder- 
Jyderne kunde faa Lyst til for Alvor at være med deri 
— ogsaa de, som en Tid var bleven dragne af det tyske. 
Det gjaldt ogsaa om, at Fjenderne kunde blive nødte til 
at båje sig for den Kendsgerning, at det danske Folk var 
levedygtigt. Men hvad maatte der saa til, for at dette 
kunde naas? Der maatte aabnes »Lejlighed for alle livlige 
og letnemme Ungersvende, af håj eller lav Byrd, til at 
møde en folkelig, en dansk Dannelse, som de levende kan 
tilegne sig, og derved blive fortrolige med Fædernelandet 
i hele dets Tilværelse og med Modersmaalet i hele dets 
Rigdom, Fynd og Fylde. Ungdommen er nemlig ikke 
blot Rigets Styrke, men Ungdommen er ogsaa Livets 
Blomst og Aandens Skaber-Time, da de vide Udsigter, vi 
skal have Gavn og Glæde af, maa aabne sig for os, og 
da den Kærlighed, der skal opflamme os til et daadfuldt 
Levnedsløb, maa finde sin Gerning.« 

Det var Grundtvigs kære, stadige Tanke om den folke- 
lige Højskole, hvor Modersmaalet skulde sidde paa Dron- 
ningstolen, hvor Kærligheden til Fædrelandet skulde op- 
elskes, og hvor den voksne Ungdom kunde blive rustet 
til at øve Stordaad i ædle Fædres Spor, — det var denne 
Tanke, der trængte sig frem hos ham ved Budskabet 
om, hvad der var sket paa Gottorp, ligesom den havde 
meldt sig med Styrke hos ham, da Forordningen udkom 
om de raadgivende Stænderforsamlinger. Men naar han 
for altid havde gjort gældende, at det skulde være en af 
Staten oprettet Hojskole i Sorø, der skulde blive Midlet 
til at oplive Danskheden, saa blev det ham nu klart, at 
Ojeblikket var kommen, da der skulde handles, saa kunde 
Sorø Akademi ikke nu blive omdannet til en saadan Skole, 
da maatte Tanken søges virkeliggjort paa anden Maade. 

»Derfor, alt hvad jeg mægter, det vil jeg, i Forbindelse 
og Forening med Dannemænd af alle Farver, gærne bi- 
drage til enhver Indretning, stor eller liden, som har til 
Ojemed at gåre Ungdommen levende bekendt og kærlig 
igaaet med Fæderneland og Modersmaal, og med alt 
hvad der hører til at gåre dem begge virksomme, ærede 
og glædelige, og det samme maa de nu alle, hver og en, 
som har glødet for gamle Danmark!« 

Det er i Indledningen til »Nyaars-Ønske i Danske Sam- 
fund«, at man læser disse Linier. I selve Nyaars-Talen 
har Grundtvig meget stærkt fremhævet Nødvendigheden af 
nu at faa en dansk Håjskole rejst. Men da han holdt 
den, har han vist nærmest tænkt paa Sorø. Det var, da 
han skulde give den i Trykken, at han ikke kunde andet 
end i Forordet at tilfoje et Vink om, at kunde Ønsket om 
Sorø ikke virkeliggéres, da var der endnu en Udvej. 

Men ligesom det var P. H. Lorenzens danske Tale den 
11. November, der bragte Grundtvig til at se, at nu maatte 
ingen Tid spildes, saa vilde Staten ikke oprette den danske 
Højskole, da maatte Enkeltmænd rejse den, saaledes førte 

den Bevægelse, hin Tale fremkaldte, ogsaa til, at der baade 
var Mænd til at stille sig i Spidsen for og Mænd til at 
yde Penge til Oprettelsen af Skolen, og til at den to Aar 
efter hin Tale kunde aabnes med et godt Hold Lærlinger. 

P. H. Lorenzen, der kunde takke den historiske Sans, 
som var vakt hos ham i hans Ungdom, og de Kundskaber, 
som den havde dreven ham til at samle, for Dygtigheden, 
hvormed han havde kunnet kæmpe for Frihed og Frem- 
skridt og værge for Modersmaalet i Stændersalen, var 
hurtig bleven klar over, at der maatte danske Undervis- 
ningsanstalter til, om Nordslesvigerne skulde blive styrkede 
til at føre deres Sag igennem til Sejer. Da han derfor 
sidst paa Aaret 1842 rejste til Kjøbenhavn for at tale med 
Christian VIII, var det en Hovedsag for ham at lægge 
Kongen paa Sinde, at der maatte oprettes Skoler af for- 
skellig Slags i Nordslesvig, i hvilke der blev undervist paa 
dansk. Han har været virksom for, at den slesvigske 
Forening satte Skolesagen paa sit Program som et af sine 
vigtigste Formaal. Hvad han har tænkt ved at læse det, 
som Grundtvig skrev i Flugt med Visen om »Hr. Peder fra 
Sønderborg«, og som maa være sendt til ham, kan vel 
ikke nu oplyses. Men da Præsten Hagen, som da var i 
Medolden, sammen med andre Præster i Egnen mellem 
Ribe og Tønder begyndte at forhandle med deres Venner 
blandt Landboerne om et Forsøg paa ad privat Vej at 
virkeliggåre Folkehåjskole-Tanken, saa skønnede P. H. Lo- 
renzen, at det maatte Vestboerne ikke staa ene om, og 
han satte sin Kraft ind paa at faa den slesvigske For- 
ening, der havde sin Styrke iblandt Haderslev-Egnens 
Bønder, til at arbejde sammen med Mændene i Vester- 
egnen om denne Sag. Da de tre Bestyrere for »den sles- 
vigske Forening« i Efteraaret 1843 var"i Kjøbenhavn for 
at forhandle med »Syvstjærnen«, var Sporgsmaalet om 
danske Undervisnings-Anstalter et af de vigtigste, der kom 
under Overvejelse, og ligesom Oprettelsen af Rødding 

Højskole blev den slesvigske Forenings egentlige Stordaad, 
saaledes vil »Syvstjærnen« især blive ihukommet, fordi 
den ydede kraftig Ståtte dertil. Grundtvigs Rejse til 
Skamlingsbanke havde især til Maal at lykønske Sønder- 
jyderne til, at de havde faaet Mod til at oprette Skolen i 
Rødding, saa man med god Grund kan sige, at han den 
den 4. Juli 1844 holdt Indvielsestalen for Folkehåjskolen. 
Johan Wegener, som blev Skolens første Forstander, stod 
i nåje Forbindelse med P. H. Lorenzen, og han affattede 
den Erklæring, som bragte den slesvigske Forening en 
retslig Forfølgelse. Christian Flor har vist nok saa stor 
Del i at faa Samarbejdet i Stand imellem Vestboer og 
Østboer, imellem Nordslesvigere og Kjøbenhavnere, imellem 
Clausen og Grundtvig 0. s. v., at Virkeliggérelsen af Folke- 
håjskoletanken ikke vel kan tænkes uden ham, som opgav 
sin Lærerstilling ved Universitetet for selv at forestaa 
Skolen, da Wegener efter et halvt Aar traadte tilbage. Det 
kan vel være vanskeligt nu at afgåre, hvordan Takken 
skulde udstykkes imellem ham og Hagen og P. H. Loren- 
zen. Men de høre alle tre til Rødding Håjskoles Fædre. 
Her, hvor der særlig skulde dvæles ved den sidstes Minde, 
maa det fremhæves, at han mere end nogen anden har 
Æren for, at Skolen kunde aabnes med et godt Hold (20) 
Lærlinger. Hvad det har at betyde, kan man maaske bedst 
skonne, naar man tænker paa, hvor svært det var for 
Kold i Kegyndelsen af Halvtredserne at samle saa mange 
Karle, at han kunde faa en Skole i Gang paa Fyen. Det 
er det første Skridt, der koster. Og den, der nu oplever, 
at over 2000 unge Mennesker hvert Halvaar samles paa 
Skoler, der ikke forbereder til nogen Eksamen, har svært 
ved at tænke sig, hvad Måje det har kostet at faa saa 
mange samlet i Rødding den 7. November 1844, at Skolen 
kunde aabnes. P. H. Lorenzen havde en Sån blandt det 
første Kuld Folkeh&jskole-Elever, og han har ved sin Ind- 
flydelse bragt adskillige Gaardmænd til at sende deres 

Sønner til Rødding. En af hine Rødding Højskoles første 
Lærlinger har fortalt mig, at P. H. Lorenzen fremhævede 
Historie- Undervisningen som Skolens vigtigste Fag. I 
hans Séns ovennævnte Artikel i »Illustreret Tidende« er 
det bleven meddelt, at det var paa en Rejse paa Landet 
i Rødding Håjskoles Ærinde, at P. H. Lorenzen paadrog 
sig den Sygdom, der førte til hans Død den 17. Marts 1845. 
Hans Helbred har været! svækket i Forvejen.; Politiske 
Modstandere har pint ham paa mange Maader. Hans 
Sønner dåjede saa meget under deres Skolegang i 
Haderslev, at Faderen. maatte sende dem til Sorø. De 
Hamborger-Huse, der havde Penge til Gode hos ham, lod 
sig bevæge til at trænge paa, for at faa deres Tilgodehavende 
udbetalt, medens det var svært for ham i en Hast at faa 
inddrevet, hvad han havde udestaaende. Denne økono- 
miske Krig tog haardt paa ham. I det hele synes han 
bedre at have kunnet staa i en Kugleregn end udholde 
Naalestik. De mange smaa Angreb udtåmte hans Kraft, 
saa den Sygdom, der slog sig til, lagde ham i en tidlig 
Grav. Et stårre Mindesmærke blev ikke rejst for ham påa 
Sønderjyllands Grund, og nu kan der ikke tænkes påa det. 
Men ogsaa om ham har den Rødding Håjskole været et 
Minde, hvorom A. DD. Jårgensen har skreven: »Det sandes 
endnu den Dag i Dag over hele Nordslesvig, at  Moders- 
maalet blandt sine djærveste Talsmænd har ikke faa af 
denne Skoles Lærlinge fra denne og de følgende Tider.« 

Her skal ikke dvæles ved, hvad Rødding Håjskole fik 
at betyde som Banebryder for den Håjskole-Bevægelse, som 
siden er vokset frem i og udenfor vort Fædreland. Men 
lad mig endnu med Hensyn til det, Grundtvig skrev i An- 
ledning af P. H. Lorenzens Tale, gåre den Bemærkning, 
at dersom der har været Tider, da man mente at kunne 
føre den danske Sag til Sejer i Sønderjylland ad andre 
Veje end den, han pegede paa, da er de nu for længst 
forbi. Regeringen i Kjøbenhavn kan nu ikke værne om 

de danske Sønderjyders »naturlige Rettigheder«. Men den 
aandelige Kamp for at tilbagevinde for det danske Folkeliv, 
hvad der en (Gang har tilhørt det, kan fremdeles føres, 
og tager jeg ikke fejl, saa føres den nu djærvere dernede 
end nogen Tid. Der kan fremdeles i det øvrige Danmark 
arbejdes for at vise Venner, at det danske Folkeliv er 
saa kraftigt og elskeligt, at det nok er værd at have Lod og 
Del i det, og at vise Fjender, at det har Livskraft. Mindet 
om hine Dage i Fyrrerne, da P. H. Lorenzen vandt sin 
Navnkundighed, maatte gærne mane os til at holde dette 
Maal fast! — Der er nylig død en brav Mand, Mejerifor- 
pagter Burkardi paa Birkendegaard, som var født og op- 
dragen i Sydslesvig, men paa hvem det danske havde 
gjort et saa kraftigt og elskeligt Indtryk, at han havde 
sluttet sig til det med hele sit Hjærte, og som det er 
gaaet ham, er det vel gaaet adskillige Sønderjyder, at de 
ved at færdes i det øvrige Danmark er kommen dil at op- 
dage, at der kunde de rigtig godt finde sig hjemme. Mange 
andre er der, som i alt Fald ved at se Udviklingen af 
vort Landbrug, vort Mejerivæsen, vor Hedeplantning, vor 
Dampskibsflaade, har faaet langt stårre Forestillinger om, 
hvad vi kan udrette, end de havde først i Fyrrerne, og det 
kunde jo vel være, at denne Fremgang i ydre Ting staar 
i nogen Sammenhæng med en Vækst i aandeligt Liv og 
Oplysning. Men der er meget andet imellem os, som ikke 
går noget tiltalende Indtryk paa Venner, og som ikke 
bidrager til at skaffe os Agtelse hos fremmede. = Maatte 
det overvindes i de Aar, som kommer, såa vi mere og 
mere kunde blive et virkelig stærkt Rygstød for vore Lands- 
mænd i deres daglige aandelige Kamp for deres Moders- 
maal og Folkelighed ! 

»Der' er slaaet Reveille,« skrev Goldschmidt i »Cor- 
saren« i December 1842. »I have ikke hørt det? Det lød 
alligevel — der er slaaet Reveille!) Trommerne gaa, vi 
danske staa om vor Moder, vort Fædreland.« Og saa 

sluttede han: »De danskes Kærlighed skal vokse ved 
Smerten!« Mon han anede, hvilke Smerter Kærligheden 
til det danske skulde komme til at gennemgaa hos Sønder- 
jyderne og hos dem, der har lidt og stridt for og med 
dem? Han har næppe, saa lidt som nogen anden, tænkt 
sig de Trængsler, der skulde komme, saa langvarige, saa 
mangfoldige og saa pinlige. Men det var et Spaadomsord: 
»De danskes Kærlighed skal vokse ved Smerten.«  Kærlig- 
heden er vokset med Smerten hos de sønderjyske danske, 
der i P. H. Lorenzens Spor taler dansk og bliver ved at 
tale dansk, og den Kærlighedens Vækst har virket og vil 
fremdeles virke paa det danske Folk nord for Grænsen og 
øst for Lillebelt, som hans danske Tale paa Gottorp i sin 
Tid virkede. 


Sønderjylland i 1890. 


Af H. P. Hanssen-Noørremølle. 


For Sønderjylland er Rigsdagsvalget Årets vigtigste Be- 
givenhed. Det imødesees med Spænding; thi Valgresultatet 
er fintfølende som Barometret og udviser med dets Nøj- 
agtighed Fremmedherredømmets Virkninger. Når de danske 
Stemnetal falder, er Fremtidsudsigterne ikke gode, thi så 
går det tilbage for den danske Sag; men når de stiger, er 
der Sejersglæde over Landet, thi så føler alle, at det går 
fremad mod Befrielsens Dag. 

Fra 1867—1881 iagttoges en almindelig, stærk og uaf- 
brudt Nedgang i de danske Stemmetal. Modstanderne 
jublede allerede over Sejren, og Vennerne begyndte at 
mistvivle om Fremtiden, men Sønderjyderne holdt desuagtet 
Modet oppe, og påstode, at Nedgangen ikke skyldtes Frafald, 

men kun de særegne Udvandringsforhold. Saa ophørte 
Udvandringen, og da Stemmetallene var drevne unaturligt 
langt ned, måtte de atter stige, hvis Sønderjyderne havde 
Ret i deres Påstande. Og Stigningen kom. Den sporedes 
allerede enkelte Steder 1884 og blev almindelig over hele 
Nordslesvig 1887. Men Valget i 1887 fandt-Sted under 
særegne Forhold. Rigsdagen var bleven opløst, fordi 
Oppositionen ikke vilde bevillige nye store Militairudgifter, 
og Regeringen foregav, at der var Krig i Sigte. Hvis de 
danske Stemmetals Stigning derfor skulde tages som et 
uomstødeligt Bevis for den danske Sags Fremgang, måtte 
en ny Stigning kunne påvises ved Valget i Febr. 1890. 

Da Valgresultatet blev bekjendt, viste det sig, at der 
var en betydelig Nedgang (c. 200 St.) i de danske Stemme- 
tal i Flensborg By, hvor de fleste danske Arbejdere har 
sluttet sig til Socialdemokratiet, og desuden en Tilbagegang 
i Flensborg og Åbenrå Amter som Helheder, der omtrent 
svarede til Socialdemokraternes Fremgang. Men i Haders- 
lev, Sønderborg og Tønder Amter var der overalt en be- 
tydelig Fremgang i de danske og — hvor utroligt det end 
lyder — en forholdsvis endnu større Tilbagegang i de 
tyske Stemmetal. Ialt blev der ved Rigsdagsvalget afgivet 
13,672 danske Stemmer mod 12,359 i 1887. Dermed er 
det en med nøgne Tal fastslået Kjendsgjærning, at der er 
Opsving i den nationale Bevægelse, og at det går fremad 
med den danske Sag i Nordslesvig. 

Dette fremgår iøvrigt også af mange andre Forhold. 
Det stærke nationale Tryk, "der hviler på vort offentlige 
Liv, og især den i de senere År stærkt påskyndede For- 
tyskning af Skolen, har vakt nyt nationalt Liv i mange 
Hjem, hvor Sløvheden og Interesseløsheden var i Færd 
med at bane Tyskerne Vejen. - Det går her som så ofte, 
at man først for Alvor lærer at skatte de Goder, man har, 
når man står i Fare for at miste dem. Mange, som tid- 
ligere smilte overlegent, når der blev talt om Modersmålets 

store Betydning, har nu lært at skatte det, ikke blot som 
det naturligste. og fyldigste Meddelelsesmiddel, men også 
som Grundlaget for al sund Oplysning og sand Dannelse. 
Og nu, da Forældrene daglig har rig Lejlighed til selv at 
gjøre Erfaringer, indser flere og flere, hvor stor en Ulykke 
det er. at have en Skole, som helt ignorerer Modersmålet 
og arbejder i fuldstændig Modsætning til Hjemmene. Dette 
er allerede et stort Fremskridt, for i samme Grad, som 
Forældrene føler Ulykken og forstaar, at deres Børn under 
de nuværende Forhold vil blive aandelige Krøblinge, hvis 
Undervisningen helt overlades til Statsskolen, vil de gribe 
ind for personligt at udføre, hvad de ævner, af det Arbejde, 
en god Skole skal udføre — i samme Grad vil Hjemme- 
undervisningen blive almindelig og Ungdommen besøge 
kongerigske Skoler for Voksne. Endnu har vi ikke meget 
at rose os af i disse Henseender, men man har dog her 
og der. begyndt med Hjemmeundervisning, og Højskole- 
besøgene fra Sønderjylland har i de senere År været hyp- 
pigere, end de har været siden først i Halvfjerdserne, da 
de stod i Forbindelse med den stærke Udvandring. 
Misfornøjelsen med de bestående Skoleforhold har 
udadtil givet sig kraftig Udtryk i fortsatte Forsøg på at 
få Modersmålet gjenindsat i sin Ret. Som det betydeligste 
af disse Forsøg må man betegne en stor Petition, som ved 
Juletid blev indbragt i den preussiske Landdag, forsynet 
med 13,404 Vælgeres Underskrifter. Petitionen var bleven 
udbredt af Vælgerforeningen for Nordslesvig i Haderslev, 
Åbenrå, Sønderborg og Nørre-Tønder Amter, samt i enkelte 
Kommuner af Flensborg Amt, ialt i Distrikter, som ved 
sidste Valg afgav ca. 12,500 danske Stemmer. Da Under- 
skrifternes Antal er betydeligt større, fremgaar det deraf, 
at Misfornøjelsen med Skoleforholdene strækker sig betyde- 
ligt videre end til dem, der stemmer Dansk ved Valgene. 
Et af Kjendetegnene på, at der er kommen nyt Liv i 
den nationale Bevægelse, er Foreningslivets stærke Udvikling. 

De to store danske Foreninger, »Sprogforeningen« og 
»Vælgerforeningen«, - kan begge opvise et stærkt stigende 
Medlemstal, og der er i Årets Løb oprettet flere ny Fore- 
dragsforeninger, tildels paa Egne, hvor der ikke tidligere 
er afholdt Foredragsmøder. Desuden er der samtidig 
bleven afholdt mange offentlige Møder udenfor Foreningerne. 
Gustav Johannsen 'har således afholdt en Række stærkt 
besøgte politiske Møder i den Tid, ban ikke har været 
optaget af sin Virksomhed i Rigsdagen og Landdagen. 
Myndighederne har allerede i flere År søgt at hæmme 
Foredragsforeningerne ved at føre et skarpt Tilsyn med 
Foreningsmøderne, som altid må anmeldes til Politiet, og 
ved at udstede forskjællige Forbud, hvoraf især et, som 
forbyder alle »Udlændinge« — altså også alle Foredrags- 
holdere fra Kongeriget ”— at tale i Sønderjylland, har 
ramt Foreningerne meget føleligt. I det sidste År har man 
i forskjellige Henseender yderligere søgt at indskrænke 
Forenings- og Forsamlingsretten. Regeringen har således 
indskærpet et tidligere Forbud mod at foretage Penge- 
indsamlinger i offentlige Forsamlinger, og derved i høj 
Grad vanskeliggjort 'Afholdelsen af frie Foredragsmøder 
udenfor Foreningerne. Sådanne Møder har ellers det store 
Fortrin fremfor Foreningsmøderne, at de ifølge én Højeste- 
retskjendelse kan overværes af Kvinder, selv om der af- 
holdes politiske Foredrag.  Landraaden i Haderslev har 
ganske vist i en Instruks til en Politimester i Haderslev 
Amt i Efteråret søgt at give Foreningsloven en anden For- 
tolkning; men der er i denne Anledning indsendt Klage til 
Regeringen i Slesvig, og der kan ikke være Tvivl om, at 
den vil underkjende Landrådens Fortolkninger. Loven er 
tydelig nok: Ingen Kvinder i Preussen må være Medlemmer 
af politiske Foreninger eller overvære politiske Foreningers 
Møder; men det er ikke Kvinderne udtrykkelig forbudt at. 
deltage i politiske Møder, som ikke afholdes af Foreninger; 
thi sådanne Møder forudså man ikkei 1860, daForeningsloven 

blev udstedt. Vedkommende Landraad har været heldigere 
i andre Henseender. I Haderlev Vesteramt har han givet 
Politimesteren Ordre til ikke at give de Kromænd, som over- 
lader Foredragsforeningerne deres Lokaler til Afbenyttelse, 
Lov til at afholde Bal, Dans etc. og derigjennem med Held 
indirekte tvunget Kromændene til at nægte Foredragsfor- 
eningerne Husly. Det viste sig imidlertid, at den Foredrags- 
forening, som først blev husvild, straks vedtog at bygge 
sit eget Forsamlingshus, og derved fik de tjenstivrige 
Embedsmænd Lejlighed til at gjøre en ny Erfaring med 
Hensyn til, hvad Tvang formaar, når der står åndelige 
Magter bagved. 

Tyskerne er blevne meget hetænkellige ved det stærke 
Opsving, som den nationale Bevægelse har taget i de 
senere År, og de har derfor i Efteråret oprettet en ny 
»stor« tysk Centralforening til Tyskhedens Fremme i Nord- 
slesvig. En lignende Forening, som blev stiftet i Løgum- 
kloster i Slutningen af 1888, er forlængst havnet hos en 
Række Forgængere, som alle til Hobe er døde en ynkelig 
Strådød. Og der kan næppe være Tvivl om, at den ny 
Forening snart vil gå samme sørgelige Skjæbne imøde, da 
der er altfor få Tyskere i Nordslesvig til at bære en sådan 
Forening, og det atter og atter viser sig, at de unge hid- 
sige Embedsmænd, der sætter slige Foretagender i Gang, 
er trætte, så snart de har nået deres egentlige Maal: gjort 
sig fordelagtigt bemærkede af deres Foresatte og dermed 
vundet Udsigt til hurtig Forfremmelse. 

Til den nye tyske Forenings Formål hører bl. a. også 
det, at Medlemmerne skal modarbejde de danske For- 
eninger, ved at indmelde sig som Medlemmer, give Møde 
i Forsamlingerne og eventuelt tage Ordet for at imødegå 
Talerne. Det første Skridt er gjort af den nidkjære Præst 
i Skjærbæk, som sidder i Foreningens Bestyrelse, idet han 
i Spidsen for en Række Meningsfæller, har indmeldt sig i 
den nyoprettede Foredragsforening for Skjærbæk og Omegn, 

for at gjøre Spektakler, såsnart den belejlige Stund kommer. 
Dette smukke Formål vil Præsten imidlertid næppe få Lov 
til at arbejde for ret længe, da vi nu snart har lært at 
værne om og derigjennem at få Modstanderne til at respek- 
tere vor Forenings- og Forsamlingsret. 

Den danske Presse i Nordslesvig er i 1890 bleven for- 
øget med et billigt og godt »Illustreret Børneblad«, som 
allerede har vundet stor Udbredelse og yder en kjær- 
kommen Hjælp i mange Hjem nu, da Børnene ikke lærer 
at læse Dansk i Skolen. Et godt redigeret Børneblad vil 
fængsle Børnene og være en stærk Spore til Selvarbejde. 
Derfor må det meget påskjønnes, at Sprogforeningen søger 
at skaffe det nye Børneblad Indgang overalt, hvor det er 
muligt. — De danske Dagblade — ialt fem, hvoraf flere 
imidlertid udkommer i forskjellige Udgaver — kan ganske 
vist ikke alle, men dog i det store og hele opvise en ny 
Tilgang af; Holdere, og, trods idelige og forholdsvis hårde 
Straffedomme, udvikler vor Presse sig meget heldigt for 
Tiden. De fleste Blade er i de senere År blevne udvidede 
betydeligt; Udstyrelsen er bleven smukkere og Læsestoffet 
rigere og mere afvekslende. Og hvad der især må på- 
skjønnes er, at der — i det mindste når man undtager et 
enkelt Blad — hersker en langt større Fordragelighed i 
Pressen nu end tidligere. Dette gjør sig især gjældende 
i Omtalen af indre Forhold og Stridigheder i Kongeriget, 
som de fleste Blade nu øjensynlig stræber efter at holde 
så objektiv som muligt, mens stærke Angreb på enkelte 
Retninger tidligere var hyppige og gjorde megen Fortræd 
både hjemme og ude. — Tyskerne har ved Årsskiftet be- 
gyndt at udgive et nyt Dagblad i det danske Sprog, som 
udkommer i Haderslev. De har derved påny, trods alle 
Påstande om det modsatte, stadfæstet den Kjendsgjerning, 
at endog den tysksindede Del af den nordslesvigske Be- 
folkning er uden Kjendskab til det tyske Sprog. Det er 
ikke så sært, at disse »Tyskere«, der nødes til at læse 

deres tyske Avis i det danske Sprog, er misfornøjede med 
og føler sig generede af, at deres Børn kun lærer Tysk i 
Skolen, og derfor ogsaa naturligt, at de i et Antal af ca. 
500 har sluttet sig til deres politiske Modstanderes sidste 
Forsøg (Petitionen til Landdagen) på at få Modersmålet 
gjenindført som Undervisningssprog. 

Året 1890 har været rigt på politiske Retssager og 
mange danske Mænd har måttet tilbringe Måneder, en 
enkelt, Redaktør Jessen, endog næsten hele Året i preus- 
sisk Fængsel. I flere Tilfælde har et enkelt uforsigtigt Ord 
været nok til at hidføre en hård Straffedom. 

Som et Lyspunkt kan nævnes, at der endelig har åbnet sig 
Udsigt til en heldig Løsning af det såkaldte Optantspørgs- 
mål. Den nuværende preussiske Indenrigsminister Herrfurth 
viser sig i denne som i mange andre Henseender, som en 
meget human Mand i Sammenligning med Bismark og den 
tidligere Indenrigsminister Puttkammer. Trods Hjemme- 
tyskernes og de underordnede Forvaltningsembedsmænds 
Modforestillinger, har han næmlig givet Regeringen i Sles- 
vig strængt Pålæg om at meddele alle Optanter") preussisk 
Borgerret, når de ansøger derom, og der ikke foreligger 
individuelle Grunde, som taler derimod. Som Følge deraf. 
er mange Hundrede Optanter allerede blevne preussiske 
Borgere i Årets Løb og flere Tusender har for Tiden gjort 
Skridt til at blive det. Afslag meddeles, bortset fra enkelte 
af deStrøg, hvor Tyskerne har Flertallet, kun undtagelsesvis. 
De danske Undersåtter er næmlig i en lang Årrække blevne 
behandlede på en sådan Måde, at der i Reglen ikke kan 
foreligge personlige Grunde, som taler mod deres Optagelse. 


ly Optanter 9: fødte og i Sønderjylland bosatte Sønderjyder, 
som i Tidsrummet fra 1864—70 valgte at opretholde deres danske 
Undersåtsforhold, og derfor fremdeles er danske Statsborgere. " De 
er selvfølgelig som saadanne uden borgerlige Rettigheder i Preussen, 
og kan til enhver Tid landsforvises uden Anklage og Dom, hvorfor 
deres Stilling i Virkeligheden er retsløs. 

Før var en almindelig Påstand af en underordnet Embeds- 
mand, eller måske endog af en Hjemmetysker, nok til at 
begrunde et Afslag, nu derimod må der fremføres Kjends- 
gjærninger, Beviser for, at Ansøgeren er besjælet af et 
udpræget statsfjendtligt Sindelag eller lignende, hvis Re- 
geringen skal kunne afslaa Ansøgningerne, og det er en 
stor Forskjæl. Der er ialt ca. 30,000 danske Undersaatter 
i Nordslesvig. Det viser sig, at en Del af dem af forskjæl- 
lige Grunde ikke vil gjøre Skridt til at blive preussiske 
Borgere, mens på den anden Side, efter de hidtil gjorte 
Erfaringer, 5—10'/o vil modtage Afslag paa deres Ansøg- 
ninger. Hvis imidlertid blot Flertallet af Optanterne — 
hvad der i hvert Fald er god Udsigt til —- får preussisk 
Borgerret, vil det have vidtrækkende Betydning. Mange 
bundne Kræfter vil dermed blive løste, den nu desværre 
kun altfor almindelige Følelse af Rastløshed vil atter for- 
svinde, og den enkelte vil på ny lære at føle sig som fri 
Borger i en Retsstat. Lad være, at Friheden kun er ringe, 
og at Retten i mange Tilfælde kun kan vindes gjennem 
Kamp: Fremskridtet fra: som dansk Undersåt at være 
prisgivet til den rene Vilkårlighed er dog alligevel umåde- 
ligt stort. 

De sidste Års Erfaringer med Hensyn til den opvoks- 
ende Ungdom er blevne stadfæstede i Årets Løb. Det 
viser sie, at Preusserne lige så lidt kan vinde Ungdommen 
i Kasernerne som Børnene i Skolen. Ja for de nordlige 
Egnes Vedkommende er det endog utvivlsomt, at flere Børn 
af Hjemmetyskere blive danske end omvendt Børn af danske 
Forældre blive tyske. 

På den anden Side kan man imidliertid ikke lukke 
Øjnene for, at den opvoksende Ungdom på mange Egne er 
bitterlig fattig i åndelig Henseende, og at der deri ligger 
en stor Fare for Fremtiden. Jeg har i det sidste Års Tid 
i mange enkelte Tilfælde sammenlignet Fader og Søn, særlig 
i mere fremragende Bondeslægter, og Sammenligningen er 

i det store og hele desværre ikke faldet ud til Fordel for 
den unge Slægt. Der gives mange Undtagelser, men som 
Regel er der ikke Fremgang at spore fra Fader til Søn; 
mine Erfaringer går endog ud på, at der er en beklagelig 
Tilbagegang. 

Men den sønderjydske "Ungdom ligner den sorte rus- 
siske Jord, og den vil utvivlsomt bære- rig-Frugt, når der 
først bliver pløjet og sået, thi der spores gjærende Kræfter, 
og der er for mig ikke Tvivl om, at vi for Tiden har 
Grødevejr hernede — Grødevejr, som trods Vinterkulden 
varsler om et godt År. 


Om Grundigheden 


og Pålideligheden af vor Naturerkjendelse. 
Af Poul la Cour. , 


Forklaringerne (Theorierne). 

At der må tales i Lignelser, når det gjælder åndelige 
Ting, er temmelig indlysende; thi med selve de åndelige 
Ting har vor Sandsning intet at gjøre. Når Laplace siger, 
at han har spejdet ud blandt Stjernerne, men ingensteds 
set Gud, da er dette barnagtig Tale; thi Gud er — endog 
efter mange ukultiverede Folks Forestilling /— en Ånd, som 
intet sandseligt, altså heller intet synligt, har ved sig. Når 
vi altså tale om Gud, hans Magt, hans Kjærlighed og om 
andet åndeligt, må vi låne Ord og Forestillinger fra de 
Ting i Sandseverdenen, vi kjender. 

Men at vi bærer os ad på lignende Måde, når vi for- 
klarer Natursammenhæng, er næppe så almindelig aner- 


359 


kjendt; og dog kan det vistnok siges, at herpå går alle 
Naturforklaringer, al vor Theoretiseren, ud. 

TI Oldtiden nøjedes man ikke en Gang med at sammen- 
ligne Naturfænomener med Naturfænomener, men man hen- 
førte Naturfænomenerne til menneskelige Stemninger. Et 
vel kjendt Exempel herpå er den Forklaring, Aristoteles 
giver for, at Vandet nede fra Brønden følger efter Pompe- 
stemplet op i Røret. Aristoteles siger nemlig, at dersom 
Vandet ikke fulgte efter, vilde der blive et lufttomt Rum 
i Røret, og da Naturen har »Skræk for det tomme Rum: 
(horror vacui), sørger Vandet for, at der ikke bliver noget 
tomt Rum. 

Aristoteles har skrevet en meget mislykket Bevægelses- 
lære, der ér fuld af sådanne menneskelige Sindsstemninger; 
og disse aristoteliske Forklaringer fik — navnlig efter at 
de så at sige var kanoniserede af Pavekirken —i det 13. 
til 17. Århundrede en overordentlig Magt. Der hørte en 
Kamp til at bryde dem, så svær, som man nu vanskelig 
kan forestille sig, ikke blot med Pavekirken,' der holdt 
Hånden over dem, men med de Forestillinger, som gjen- 
nem 2000 År havde fæstnet sig. 

En af dem, der ganske særligt kæmpede imod at til- 
lægge den livløse Natur menneskelige Stemninger, er den 
også for sin politiske Virksomhed bekjendte Lord Francis 
Baco (1561—1626), som Engelskmændene kalder den store 
Reformator. Det kan ikke nægtes, at han med den store 
Myndighed, som hans hele Stilling gav hans Ord, frem- 
førte gode Bemærkninger om, hvorledes Naturforskningen 
skulde gå frem: ikke Spekulation, men Forsøg skulde være 
Midlet; »alle Erfaringens Bække skulde strømme ud i 
Filosofiens Ocean«; derved. vilde man erkjende de virke- 
lige Årsager og få Ende på de »Hensigtsårsager, som i 
Fysiken er gudindviede ufrugtbare Jomfruer«. 

Men hvor svært det den Gang var at frigjøre sig for 
Hensigtsårsagerne, kan man slutte deraf, at selve den 

Mand, der fremførte sådanne Grundsætninger, i sin Be- 
vægelseslære bl. a. anbragte sådanne Forklaringer som for 
Ex. »Afsky for -Bevægelse«. 

Bacos store Samtidige Galilet derimod (1564—1642) 
handlede, medens Baco talte om, at der skulde handles. 
Galilei er vistnok den første Naturforsker, som på ethvert 
Punkt afskaffer de menneskelige Stemninger ved Forkla- 
ringen af livløse Fænomener. Også Naturens »Skræk for 
det tomme« forkaster han som Forklaring for, at Vandet 
følger med Pompestemplet op i Rørvet, skjønt han endnu 
ikke nåede til at erkjende den rette Sammenhæng. 

Det viste sig nemlig, at Vandet ikke vilde følge med 
til en hvilkensomhelst Højde, og at der dog altså måtte 
være en Grændse for Naturens Skræk. Galilei gjorde da 
opmærksom på, at enhver Ting, f. Ex. en Metaltråd, som 
på Grund af Sammenhængskraften holder sammen, dog vil 
rives over af sin egen Vægt, dersom den bliver tilstrække- 
lig lang. Ligeså, siger Galilei, vil også Vandsøjlen under 
Stemplet, når den bliver tilstrækkelig lang, rive sig løs 
fra Stemplet. — Man vil bemærke, at Forklaringen egentlig 
blot er en Sammenligning: /igesom Kobbertråden river 
sig selv itu, når den er lang nok, således gjør Vand- 
søjlen også. 

En sådan Sammenligning plejer man at regne for en 
god Theori, sålænge alle Enkelthederne i det ene Tilfælde 
foregår ligesom Enkelthederne i det andet; men hører Lig- 
heden op, og kan der ikke bødes på Uoverensstemmelserne 
derved, at man tør antage, at der er visse Ejendommelig> 
heder i det ene Tilfælde, som ikke findes i det andet — 
og disse Ejendommeligheder må så gjerne lånes fra et 
tredie Tilfælde — så får man Mistillid til Theorien og ser " 
sig om efter en ny. 

Således gik det med Vandsøjlen. Hvis nemlig en 
Kobbertråd brister: af egen Vægt, falder den helt ned; men 
Vandsøjlen, der på Grund af sin store Vægt har sluppet 

Stemplet, synker ikke helt ned til Brøndens Vandspejl, 
men bliver stående i omtrent 30 Fods Højde. 

Galileis Discipel, Torricelli (1608—47), kom derfor 
med en ny Forklaring. Han antager, at Luften, der om- 
slutter Jorden, hviler som et Hav med sin Vægt på denne 
og udøver et Tryk på enhver Ting ved Havets Bund. Luften 
trykker således også på Vandet i Brønden, og driver det 
op i det tomme Rør; men da Lufthavet har en bestemt 
Vægt, ligesom et Vandhav har, udøver det også kun et 
vist Tryk, og' kan derfor kun lade Vandsøjlen følge med 
Stemplet til en vis Højde. | 

Forklaringen går altså atter ud på Sammenligning, 
nemlig med det mere kjendte, Vandhavet. Denne For- 
klaring blev yderligere stadfæstet, da Pascal (1623—62) 
påviste, at Lufthavet trykker stærkere ved dets Bund (Over- 
fladen af den jevne Jord) end højere oppe (på Bjergene), 
ligesom Vandhavet trykker stærkere i store Dybder end 
højere oppe. Men Sammenligningen måtte modificeres, da 
Boyle og Mariotte påviste, at Luften lader sig sammen- 
trykke, hvad Havet ikke i nogen nævneværdig Grad gjør. 
Heraf følger, at Luften har mindre Tæthed i Højden end 
"længere nede, hvad Vandet ikke har; og når man nu vil 
til- at forklare Luftens forskjellige Tryk, må man ty til 
andre Sammenligninger, nemlig til Stoffer, som fylder, men 
ikke vejer lige meget, og til de for dem kjendte Love — 
altså bestandig Sammenligning. 

Om dette endnu kan forslå, eller om der skal bringes 
helt nye Forklaringer ind i Lufthavet, når man en Gang 
nåer til at gjøre Rede for Stormhvirvler o. l., vil vi måske 
få at se, når der en Gang foreligger en Theori, som løser 
disse Meteorologiens nuværende Gåder. 

Vi skulle nu vælge et Område, hvor Naturforskningen 
ganske særligt synes at være trængt dybt ind i Fænomen- 
ernes sande Væsen: Lysets Natur. 

Oldtidens Theori gik ud på, at vort Øje ligesom be- 
føler de Gjenstande, vi ser på. Vort Syn sammenlignes 
altså først med det mere håndgribelige, Følelsen. Med 
den Bemærkning, at så måtte man jo ligeså godt kunne se 
i Mørke, gik man dog tidligt over til den Mening, at Synet 
ikke' forårsagedes ved noget, der udgik fra Øjet, men ved 
noget, der udgik fra de lysende eller belyste Gjenstande 
og trængte ind i Øjet. — Italieneren Gassendi (1592— 
1655) antog, at dette noget var Atomer, at der altså flyver 
Atomer efter rette Linier i alle Retninger ud fra det lys- 
ende Legeme. Dermed er så Lysets retlinede Forplantning 
forklaret og ligeledes den Omstændighed, at den lysende 
Virkning aftager til 3, 4, 7g osv., når Afstanden voxer 2, 
3, 4 Gange; thi i dobbelt så stor Afstand vil Atomerne 
være fordelte over en 4 Gange så stor Flade, så at hver 
Del af Fladen kun får 1 så mange Atomer, osv. — Denne 
Theori blev gjenoptaget af den store ANYeroton (1642—1727) 
og yderligere udviklet, så at den passede på alle da kjendte 
Lysfænomener. Spejlingen forklaredes ved de små Lys- 
projektilers Tilbagekastning fra den spejlende Flade i Lig- 
hed med en elastisk Boldts Tilbagekastning fra en hård 
Flade. — At Lyset ved at trænge ind i Vand eller Glas 
brydes stærkere indad i disse Legemer, forklaredes ved, 
at disse indøvede en Tiltrækning på Projektilerne. 

Man havde ganske vist ondt ved at tænke sig Atom- 
erne så små, at det lysende Legeme dog aldrig tabte det 
mindste i Vægt, og at de trods deres svimlende Hastighed 
(Ole Rømer havde allerede den Gang fundet Lysets Hastig- 
hed, 40,000 Mil i Sekundet) dog ikke ødelagde Øjet ved 
at bombardere dette; men man kjendte jo dog ikke disse 
Atomer, og der var jo intet i Vejen for, at et Atom kunde 
have en Lidenhed som en Sexilliontedel af et Gram eller 
endnu mindre. 

Trods Newtons store Autoritet, der opretholdt denne 
Theori i omtrent 100 År, næredes der dog nogen Mistro 

til den, indtil man endelig opdagede Fænomener, som var 
absolut i Modstrid med den, og som bestyrkede en anden 
Theori, først fremsat af Italieneren Grimaldi (1618—63) 
og senere af Hollænderen Huyghens (1629—95), Tyskeren 
Euler (1707—83) og Engelskmanden Thomas Young (1773— 
1829), indtil endelig Franskmanden Fresnel i 1815 ved 
Forsøg beviste, at to Slags Lys i Forening kan under visse 
Forudsætninger give Mørke, noget, der er ganske utænke- 
ligt, hvis Lyset bestod af udslyngede Atomer, men som 
netop indtraf under tilsvarende Forhold som de, der kan 
bringe 2 Sæt af Vandbølger til at ophæve hinandens Virk- 
ninger. 

Nu blev Lysbølgetheorien anerkjendt som den eneste, 
der kunde gjøre Fyldest overfor alle Fænomener. Man 
forklarede nu ud af denne Theori Lysets retlinede Bevæg- 
else, Spejling og Brydning; ja Fresnel målte" Bølgernes 
Bredde, der er forskjellig for de forskjellige Farvearter, 
og det viste sig, at det just er Bølgebredden, der bestem- 
mer Farvens Art, så at f. Ex. rødt Lys består af Bølger, 
der har en Bredde på 0,000620 Millimeter, medens violet 
Lys har Bølgebredder på 0,000423 mm. 

Nu kjender man imidlertid Bølgefænomener af for- 
skjellig Slags. Tænker man sig et Guttaperkatoug spændt 
fra en Væg over til en anden, vil et lille Slag fra Siden 
mod Touget tæt ved den ene Ende frembringe en lille Fold, 
der som en Bølge på Touget iler afsted henimod den anden 
Væg. Tougets hele Længde gjennemløbes således af en 
såkaldet »Tværbølge«. Giver man derimod Touget ved 
den ene Ende et lidet kortvarigt Træk efter Længden, vil 
den Fortynding, som Touget får på dette Sted, forplante 
sig igjennem Tougets hele.Længde. Det gjennemløbes så- 
ledes af en »Længdebølge«. Hvilken af de to Slags Bølger 
er det nu, Lysbølgerne består af?  Forskjellige Undersøg- 
elser, som det her vilde blive for vidtløftigt og vanskeligt 
at komme ind på, har vist, at det er ingen af disse Bølge- 

arter. Lysbølgerne i Lysstrålen er nærmest en Art Tvær- 
bølger, men dog ikke således, at et enkelt Punkt svinger 
til en bestemt Side i et enkelt Øjeblik; nej, man må sige 
det — næsten meningsløse —, at et enkelt Punkt i et 
enkelt Øjeblik svinger til alle Sider på en Gang. Ved 
visse Slags Lys (plansat) nøjes et enkelt Punkt dog med 
det — rigtignok ligeså meningsløse — at svinge til to 
modsatte Sider, på en Gang. — Hertil kommer en anden 
Vanskelighed, nemlig Spørgsmålet om, hvad det er, der 
svinger eller bølger. Ved Lysets Forplantning i Luft, Vand, 
Glas osv., kunde man ganske vist tænke sig, at det var 
selve disse Stoffer, der bølgede; men ude i Verdensrum- 
met, som almindelig anses for tomt, må der dog sættes 
noget til at besørge Lysforplantningen fra de fjerne Kloder 
til vort Øje. Man antager derfor, at der er et særligt Stof, 
der gjør "Tjeneste ved Lysets Forplantning. Dette Stof 
kalder man Ætheren; men det antages at savne den Egen- 
skab, som ellers ethvert Stof har, at veje noget, at være 
underkastet den almindelige Tiltrækningslov. — Det er der- 
for ikke så sært, at man, efter således i adskillige År at 
være gået på Akkord med sin Sammenlignings- og Ån- 
skuelsesevne, nu begynder at slippe denne Theori og op- 
stille en elektrisk, der, hvis' det lykkes at gjennemføre 
den, vil blive en Forklaring, som tyer til et andet i vore 
Dage ret vel kjendt Område af Naturen — de elektriske 
Fænomener. 

Således går Theorierne bestandig ud på at henføre 
mindre kjendte Fænomener til mere kjendte. Disse sidste 
kan muligvis igjen være forklarede ved endnu mere kjendte 
Fænomener; men. tilsidst bunder Forklaringerne dog i 
noget, som vi ikke har tilegnet os ved Forståelse, men 
ved så hyppige Erfaringer, at vi ofte fejlagtig bilder os 
ind at have forstået dem. Å 

Hvad der altså stundom kaldes Nutidens dybe Indsigt 
i Naturens Kræfter, er i Virkeligheden kun en Evne til at 

sammenligne de forskjellige Naturfænomener. Dette er 
det største, vi kan nå af Naturerkjendelse, at se Lighed- 
erne — at opdage noget af Enheden i Mangfoldigheden. 
Men dette er i og for sig en skjøn Opgave. Det er en 
af Menneskesjælens reneste Glæder at erkjende Enheden 
på et eller andet Område; og en sådan Erkjendelse løfter 
samtidig Mennesket til at kunne udrette med Naturens 
Kræfter, hvad ingen tidligere drømte om. Således har 
Erkjendelsen af Kraftens Enhed (at Bevægelse, Varme, 
Elektricitet, Lys osv. er forskjellige Former af et og det 
samme) siden 1840 udfoldet en Teknik, hvorom man med 
Undren kan spørge: hvor skal det ende? 

Historien har måske på få Områder så klart som på 
Naturforskningens lige til den nyeste Tid vist, at hver Gang 
man ydmygt erkjendte, at dette eller hint (f. Ex. at skabe 
Stof eller Kraft) formåede man ikke, er et Fremskridt sket, 
hvorved man fik ny Magt, nye Evner. Heller ikke båder 
det Naturforskningen, at den gives ud for at yde grundige 
Forståelser og Forklaringer, medens den kun giver Sammen- 


ligninger. Jo mere lige den kan styre efter dette — om 
end beskednere — Mål, des mere Glæde vil den yde sine 


Dyrkere, og des mere vidunderlige Ting vil den udrette i 
Verden. 


Den prøjsiske Union og Præsteseminariet 
i Kropp- 
Oversat fra Tysk og ledsagct af en Efterskrift af 
Frederik Jungersen. 


Rationalismen havde hærget den lutherske Kirke i 
Tyskland. Guds Ord var forvist fra Prædikestolene og 
Kirkerne og holdt sig kun i de smaa troende Kredse, som 

Politiet behagede at kalde Konventikler. En stor Del af 
den lutherske Kirkes Kirkegods var taget som Laan til 
militære Øjemed, men er aldrig blevet tilbagebetalt. Det 
prøjsiske Over -Konsistorium blev af Sparsommeligheds- 
hensyn uden videre afskaffet, og man kunde jo i alt Fald 
ogsaa spare noget ved at sammensmelte den reformerte og 
den lutherske Kirke saaledes, at man kun behøvede en 
Overbestyrelse og kunde bruge samme Kirkelokaler. Kong 
Frederik Wilhelm den tredje ønskede det saa meget mere, 
som det prøjsiske Kongehus ved en dyb Kløft var skilt 
fra Folket. Kongehuset var faldet fra den lutherske Kirke 
og blevet reformert; men det luthersk-sindede Folk saa 
fra nu af med Mistro paa de kirkelige Anordninger, som 
udgik fra dette reformerte IKongehus: Paul Gerhards Af- 
sættelse havde i sin Tid klart og tydelig lagt for Dagen, 
hvad man kunde vente sig af det.) Derfor længtes Reger- 
ingen efter at faa denne Kløft mellem Konge og Folk ud 
af Verden, og det lod sig jo gjøre, naar man kunde faa 
en Union istand, en Sammensmeltning af de to Kirker. 
Derpaa havde de prøjsiske Konger længe stilet. Kong 
Frederik Wilhelm den første, mest bekjendt som den, der 
stjal sig en Hær af høje Karle sammen fra alle Lande, 
brugte sit Herredømme over den lutherske Kirke til at af- 
skaffe Altertjenesten, den gejstlige Embedsdragt, den luther- 
ske Maade at fejre Nadveren- paa; dersom en og anden 
Præst ikke kunde finde sig heri, blev han uden videre 
afsat. Man kjender, hvorledes Frederik den store op- 
fattede sin Stilling som Kirkens øverste Biskop: da Pro- 
fessor Franke i Halle havde prædiket mod et letfærdigt 
Skuespillerselskab, indløb der kongelig Ordre til ham, i 
Kraft af hvilken han havde at tilvejebringe Attest for, at 
han havde været i Theatret og selv hørt Skuespillertrup- 


3) Paul RENSErE Forfatter til »Befal du dine Veje" og ,Nu 
hviler Mark og Enge" m. fi. blev afsat af den saakaldte store Kur- 
fyrste i det 17. Aarhundrede for sin lutherske .Bekjendelse. 

pen, og paa denne af Forgængerne banede Vej skred Frede- 
rik Wilhelm den tredje videre frem, idet han ophævede 
det kirkelige Konsistorium og henlagde alt til Theater, 
Kirke og Lægevæsen henhørende under en og samme 
Mand, der nu fik Navn af Kultusminister. Dermed havde 
man jo røvet Kirken dens Mund, og den havde nu intet 
Middel til at værge sig mod fremtidige kongelige Vilkaarlig- 
heder. 

Og disse lod ikke længe vente paa sig. 

Den 31. Oktober 1817 skulde i Henhold til kongelig 
Forordning den lutherske Kirke ophøre og den unerede 
Kirke træde i dens Sted. 

I denne unerede Kirke maatte der naturligvis ikke 
prædikes om Forskellen mellem de Lutherske og de Re- 
formerte; alle den lutherske Kirkes Hovedlærdomme maatte 
ikke mere fremsættes: følgelig maatte hele Læren om Sakra- 
menterne slet ikke berøres i Forkyndelsen; de theologiske 
Kandidater maatte ved den saakaldte Unionsrevers ud- 
trykkelig med Navns Underskrift forpligte sig til paa 
Prædikestolen og for Alteret at rette sig efter denne Unions- 
praksis. Den 31. Oktober 1817 holdtes saa Nadveren i 
Overensstemmelse med Unionsritualet, som i Virkeligheden 
var reformert.) Menigheden mærkede foreløbig ikke meget 
til denne Forandring og man opfordrede den ikke til at 
udtale sig derom: saaledes blev i Virkelighed Unionen ind- 
ført ved et Bedrag mod Menigheden. 

Professor Schleiermacher har senere spottende sagt, 
»at Unionen fløj gjennem Landet paa »den røde Ørns« 
Vinger«: de Gejstlige, som viste sig ivrige for Unionens 
Indførelse, blev Riddere af den røde Ørn. 

Saaledes syntes den lutherske Kirke paa en Gang at 


1) Præsten siger ved Nadveren, ikke: dette er Herrens Legeme 
men: Herren siger: dette er mit Legeme — om det er sandt eller: 
ej, skal jeg ikke kunne sige" — sualedes gjengav Pastor Paulsen 
Meningen i sit Foredrag. 

være afskaffet i Prøjsen og i den paafølgende Tid i hele 
Tyskland, og over alt aabnede Unionen Døren for den 
nøgne Vantro. ; 
Men Herren sendte i rette Tid en Mand, som traadte 
i Skranken for den undertrykte lutherske Kirke: det var 
Professor Scheibel i Breslau"): han rettede den Bøn til 
Kultusminister von Altenstein, »om der ikke kunde vises 
den Imødekommen over for hans Samvittighed, at han 
kunde faa Lov at holde sin Ordinationsed«. Til Svar blev 
han .først' suspenderet, kort efter afsat: han forvistes fra 
sit Fædréland og døde som landsforvist i Bajern. Nu 
rejste flere Gejstlige sig, først i Schlesien, senere i andre 
Provinser; de bad om at maate blive ved den lutherske 
Kirke. Svaret var: Afsked og Forfølgelse af Politiet, Unionen 
viste sig snart som en frygtelig Forfølgerske af den luther- 
ske Kirke, hvad den indtil denne Dag er vedbleven at 
være. Justitsminister Miihler har gjentagne Gange erklæret, 
at Lutheranerne var i deres fulde, gode Ret, naar de 
kæmpede mod Unionen; men i Virkeligheden sattes de 
udenfor Lov og Ret. Juleaften blev Kirken i Hønigern 
med 500 Soldater erobret for Unionen og Vejen til Alteret 
banet for den unerte Præst — med Bajonetter! Dernæst 
blev der, aldeles som i de berygtede Dragonader påa 
Trediveaarskrigens Tid, paalagt Indbyggerne saa stor Ind-" 
kvartering, som ansaas nødvendig for at vække Villigheden 
til at gaa i Kirke hos den unerede Præst. Præsten Kettner 
blev bortført og i syv Aar holdt i Fangenskab uden at 
blive stillet for Domstolen; de lutherske? Gejstlige bleve 
jagede som Vildt, udpantede og slæbte i Fangenskab; 
Menighederne udpintes ved Fængselsstraffe og Bøder af 
uhørt Størrelse. Lod Fædre deres Børn døbe af en luthersk 
Gejstlig i Nattens Mulm og Mørke, maatte de til Straf bøde 
150 Mark; den lille Bygd Luzine i Nærheden af Breslau 


By Jyfr. Prof. Fr. Nielsen: Statskirke og Frikirke: I. Gammel- 
Lutheranerne i Preussen, s.. 27 fig. = 

maatte alene udrede Bøder til et Beløb af c. 8000 Mark. 
Man holdt Gudstjeneste i afsides Dale og Skove, men kom 
man påa Spor efter Deltagerne, blev Bøndernes Kvæg 
trukket ud af Kostalden for at bringe Ejermændene paa 
bedre Tanker; det var en Tid, som om den første Kristen- 
forfølgelse var levet op igjen. 

Da var det en dansk Mand, Professor Henrik Steffens, 
der tog sig af de ulykkelige Lutheranere. Han bestormede 
Kronprinsen, den senere Kong Frederik Wilhelm den fjerde, 
at han dog endelig maatte gjøre Ende paa disse Plagerier. 
Og virkelig fik han ved sine uophørlige Forbønner for sine 
Trosfæller udvirket, at Frederik Wilhelm den fjerde ved 
sin Regeringstiltrædelse straks frigav de fænglede Præster. 
ca. 30 i Tallet, og den 23. Juli 1845 udstedtes en »General- 
Koncession« for de forfulgte Lutheraner, »: man gav dem 
Lov til at danne en luthersk Kirke, om end under store 
Indskrænkninger. Dog fratog man dem alt Kirkegods; men 
med storslaaet Oftervillighed har Lutheranerne siden bygget 
over 100 Kirker fra nyt af, i hvilke nu det uforfalskede 
Gudsord forkyndes. 

Mange Landskirker omkring i Tyskland efterlignede 
Prøjsens Forbillede ved Indførelsen af Unionen, såaledes 
f: Eks. det liberale Mønsterland Baden, hvor den trofaste 
lutherske Præst Eichhorn, der i Revolutionsaarene havde 
udvist stor Troskab mod sin Storhertug, endnu i Begynd- 
elsen af Halvtredserne blev jaget som et Stykke Vildt: ni 
Gange har han været kastet i Fængsel. 

Med Annektionen af de nye Provinser begyndte Unions- 
bestræbelserne ogsaa i disse: Prøjsen og Unionen synes 
nu en Gang at være uadskillige Begreber. I Kurfyrsten- 
dømmet Hessen blev 44 Gejstlige afsatte, fordi de ikke 
vilde anerkjende den nye unerte kirkelige Øvrighed. I 
Østfriesland faldt som første Ofter Pastor Beer, som ud- 
talte sin Misfornøjelse med. at man gjorde næsten hele 
Konsistoriet reformert. I Hannover afsattes 8 Gejstlige. 

som ikke vilde gaa ind paa Afskaftelsen af den kirkelige 
Vielse, saaledes som det var paabudt af den unerede 
Minister. I Slesvig-Holsten anvendtes lige til dette Øjeblik 
allehaande Plagerier imod de lutherske Præster, da de 
kom sammen for at nedlægge Indsigelse imod Udeladelsen 
af det fjerde og femte Hovedstykke af Børnelærdommen,”) 
medens haardere Straffe stilledes dem i Udsigt. Pastor 
Paulsen i Kropp havde stiftet en Kirketidende for at kæmpe 
mod Unionen: det første Nummer blev straks konfiskeret 
og Pastor Paulsen idømt fire Ugers Fængsel, fordi han 
»gjorde Regeringens Paabud foragtelige og hidsede Folket 
til Ulydighed«. Siden den Tid er der næppe gaaet noget 
Aar, i hvilket han ikke har været underkastet nye Straffe 
for sin Kamp imod Unionen. Omtrent 2000 Mark har han 
maattet udrede i Sagsomkostninger og Bøder og har nylig 
siddet 6 Uger fængslet. Den unerede Minister truer frem- 
deles med Afsættelse, Konsistoriet har dømt ham til Suspen- 
sion fra sit Embede paa 1 Aar, og alle de Plagerier, som 
kan tænkes, udøves over Pastor Paulsen. 

Pastor Paulsens Menighed i Kropp er vakt til et kraftigt 
kirkeligt Liv og er rede til ethvert Offer for Guds Rige; 
der gives næppe ret mange saa levende Menigheder i hele 
det tyske Rige. Midt i denne Menighed stiftede Pastor 
Paulsen en luthersk Præsteskole og kaldede som Lærere 
ved den fire Gejstlige af anerkjendt videnskabelig Dygtig- 
hed, to theologiske Kandidater og to andre Lærere. Skolen 
blomstrede meget hurtig op; fra de fornemste Præstefamilier 
sendte man sine Sønner, saa at største Delen af de studer- 
ende bestod af. Præstesønner. Selv den højeste Gejstlige 
i den meklenburgske Landskirke lod sin Søn studere i 
Kropp. Meklenburg er hidtil den eneste tyske Landskirke, 
som har holdt Unionen ude. Ogsaa i de lutherske frikirke- 
lige Kredse blev man opmærksom paa Præsteskolen i 


DJ) Som bekjendt handler disse to to Stykker "af Luthers lille Kate- 
kismus om Daaben og Nadveren. 

Kropp. Protestmenighederne i Elsas-Lothringen erklærede 
at ville uddanne sine Præster i Kropp, fordi de fleste 
tyske Universiteter var besatte med Vranglærere. Ogsaa 
fra Rusland kom Lutheranere for at studere i Kropp. Fra 
Amerika bleve studerende sendte dertil, saa at Kropp i 
stedse stigende Grad blev et Midtpunkt for alle Lutheran- 
erne i Frikirkerne. Først og fremmest var Præsteskolen 
bestemt til at forsyne de Udvandrede i Amerika med 
Præster.  Udvandringen til Amerika er særlig stærk i 
Hertugdømmerne; det hedder sig saaledes, at der i Amerika 
skal findes ligesaa mange Folk fra Kropp, som hjemme i 
Kropp Menighed. Men Hovedsagen for Pastor Paulsen var, 
at Præsteskolen skulde være et Bolværk mod Unionen. 
Han var fast overbevist om, at det ogsaa i Hertugdøm- 
merne maa komme til en Frikirke, og hans Haab var at 
samle de forskjellige Frikirker til én Organisme, et Haab, 
som turde være nær ved at blive til Virkelighed. De til- 
kommende unge Præster faa i Kropp ikke alene viden- 
skabelig Dygtighed, men ved det kraftige Menighedsliv -og 
ved at færdes i troende Kredse vækkes hos dem et brænd- 
ende Hjærte for deres hellige Embede og gives dem en 
fortrinlig praktisk Fordannelse. Desuden arbejder 2 Hurtig- 
presser og ca. 20 Arbejdere i Guds Riges Tjeneste, hver 
Uge udkommer 5 Blade, og den derværende Boghandel 
har et Lager til Værdi af ca. 80,000 Mark. For Tiden . 
udgjør den hele Anstalts Ejendom: 11 Huse og et Jord- 
tilliggende af ca. 200 Tønder Land; en Ejendom alt i alt 
af Værdi til henved 2 Million Mark. Alle Beboere af An- 
stalten udgjøre én Familie og spise ved ét Bord; den fælles 
Husandagt, der slutter med Trosbekjendelsen, omslutter 
en Kreds af 150 Personer som én stor Familie, Ogsaa fra 
Nordslesvig er der mange, som besøger Kropp. ; 
Denne Præsteskole, en Perle i den lutherske Kirke, 
kunde selvfølgelig ikke være, tiltalende for en Regering, 


hvem Unionen laa stærkt paa Hjærtet; "paa særlig smertelig 

Maade maatte den hele Virksomhed i Kropp, til hvilken 
nu ogsaa et Vajsenhus hører, faa dette at mærke. De 
studerende blev mod Loven indkaldte til Militærtjeneste 
midt i deres Studier; for en Nordslesviger nedlagdes For- 
bøn selv af Officererne og Feltpræsten, men hvad der ellers 
ikke nægtes nogen Bondesøn, blev nægtet denne tilkom- 
mende Præst: han maatte holde ud som Soldat fulde tre 
Aar for saa at begynde forfra påa sine Studier. — En 
Ansøgning om at matte bortlodde Guld- og Sølvsager, som 
var skænkede Anstalten, blandt Anstaltens Venner, blev 
af Overpræsidenten afslaaet, uden at der gaves Grunde til 
Afslåget. Da man søgte Konsistoriets Tilladelse til at 
maatte kjøbe et Stykke Præstegaardsjord i dyre Domme 
til en Legeplads for Børnene, afsloges dette, skjønt Kaldet 
derved lider et aarligt Tab af 30 Mark. Ja, det forbød 
endog Pastor Paulsen at være med ved Missionsfester, for 
at han ikke skulde virke for den lutherske Kirke, et Skridt, 
som har fremkaldt kraftige Udbrud af Harme selv hos 
Regeringens Venner. 

Dog, da alt dette ikke hjalp, saa kom der Opsigelse 
fra alle Sparekasser af de i Anstalten indestaaende Laan. 
Fik man saa Pengene fra en anden Sparekasse, saa kom 
der Opsigelse fra denne efter en kort Frist, hvad der har 
skadet den hele Virksomhed i Kropp meget. Alt dette til 
Trods for, at Kirkens Øvrighed har givet Pastor Paulsen 
udtrykkeligt Vidnesbyrd for en rosværdig Embedsførelse 
og for, at hans Menighed er i en blomstrende Forfatning! 

Da Konsistoriet i Kiel ikke vilde gaa tilstrækkeligt 
energisk tilværks mod Pastor Paulsen, saaledes som Minist- 
eren krævede, sendte denne fra den unerede Kirke en ung 
Mand, der hidtil havde havt Ansættelse ved Konsistoriet i 
Brandenburg, for at tilvejebringe en kraftigere Optræden 
fra Kieler-Konsistoriets Side, skjønt det ved Indretningen 
af Konsistoriet for Hertugdømmerne var lovet, at kun Mænd 
fra de to Generalsuperintendenters Kredse, altsaa indfødte 

fra Hertugdømmerne, maatte faa Sæde i deres Konsistorium. 
Men Ministeren satte sig ud over dette, og hans Udsending 
foer straks løs paa Pastor Paulsen, der havde offentlig 
protesteret mod hans Ansættelse. Med Tilsidesættelsen af 
alle Rets- og Billighedsgrundsætninger blev Miller udnævnt 
til særlig Undersøgelsesdommer. Han satte endog igjennem, 
imod de ældre Konsistoriemedlemmers Vilje og til trods 
for, at alle gejstlige Medlemmer fraraadede det, at Pastor 
Paulsen, lige saa snart han kom ud af Fængslet i Flens- 
borg, straks igjen blev forfulgt; og der kan ikke være Tvivl 
om, at Ministeren har sendt Miller til Kiel for at drive paa 
Pastor Paulsens snarlige Fjærnelse fra sit Embede. Kon- 
sistoriets Præsident, som selv en Gang har baaret Vaaben 
mod sin Konge, arbejder Haand i Haand med Konsistorial- 
raad Miller for at faa Kropperne kastede ud af Kirken. 
Med Ringeagt for Vedkommendes hellige Embede drager 
man tilfelts imod Pastor Paulsens Venner: Pastor Beer, 
Lærer ved Præsteskolen, skal tvinges til at afgive Vidnes- 
byrd om, hvad hans Ven, Pastor von Barm, har sagt til 
ham om Kultusministeren, han skal tvinges til at begaa 
Forræderi mod sin Ven. Da han ikke vil dette, kommer 
han nok til at vandre i Fængsel. Pastor v. Barm i Sie- 
dorf (Lauenburg) straffes, fordi han nogle Gange har over- 
ladt Redaktionen af den ny lutherske Kirketidende, til 
Pastor Beer. Ærværdige Gejstlige, som har forestaaet deres 
Embede paa dadelfri Maade, straffes, fordi de ikke har 
villet arbejde i deres Menigheder for Indsamlinger til unerede 
Anstalter. 

Skulde nu Lutheranerne i Hertugdømmerne under såa- 
danne Tilstande ikke kunne gjøre Regning paa Støtte hos 
deres Trosfæller i Danmark? 

Naar et Lem lider, lider alle Lemmer (Gal. 6, 10). 

Præsten Johannes Paulsen fra Kropp, som sikkert vil 
mindes af »Danskeren«s Læsere fra Frederik Nygaards 
Stykker om hans Liv og Færd, har nylig gjæstet Kjøben- 
havn og holdt ved den Lejlighed et Foredrag ved et Møde 
i Kjøbenhavns Valgmenighed af omtrent lignende Indhold 
som det her méæddelte (der dog, saa vidt vides, ikke er affattet 
af ham, men af en af hans Medhjælpere ved Præsteskolen). 

Han har vundet mange Hjærter iblandt os ved sin hele 
mandige Personlighed og vakt megen Deltagelse for den 
Sag, for hvilken han strider saa djærvt. 

Kjærnen i hans Kamp er jo denne: han vil med Luther 
hævde den levende Frelsers virkelige Nærværelse i Sakra- 
menterne som det, hvormed Kristendom og Kirke tilsidst 
staar og falder; han har en Forstaaelse af, at dette ogsaa 
var Kjærnepunktet i Grundtvigs Kamp, og om han end 
hidtil har levet for fjærnt fra os til ret åt forstaa vore 
kirkelige Forhold, saa har han dog længe havt en Følelse 
af, at det vilde være naturligt for ham at søge aandelig 
Forbindelse med den danske Kirke for at støttes og styrkes 
af dens Aandsliv. Nu har han gjort Alvor deraf, og lige 
som jeg véd, at han har været glad ved. at komme i For- 
bindelse med os, lige saa vist tror jeg, det vil have Be- 
tydning for os at komme mere end hidtil i Forstaaelse 
med den lutherske Frikirke i Tyskland, som for Øjeblikket. 
har trange Kaar, men i hvilken der ogsaa under Kampen 
udvikler sig Kræfter, som sikkert fortjener vor Opmærksom- 
hed; der er dog ingen Tvivl om, at en Forstaaelse mellem 
de levende Kræfter paa begge Sider baade er skikket til at 
udvide Synet og styrke Kraften hos begge Parter; vi danske 
tror, at Gud gjennem Grundtvig har givet os det bedste ii 
Oplysning, men den haarde Kamp udvikler hos vore syd- 
lige Naboer en Offervillighed og et Mod i Kampen, der i 
Øjeblikket ikke har saadanne Vilkaar for at udvikle sig hos 
os, og som vi har godt af at kjende paa nært Hold. 

Aarbog for Dansk Kulturhistorie. 


udgiven af 


Povl Bjerge. 


Denne Bog er af Udgiveren sendt med venlig Hilsen 
til Venner og Kyndinge trindt om i Landet og med en 
varsom Bøn til disse om at arbejde for Bogens Udbredelse. 
Efter at have læst Aarbogen synes mig dette Ønske let at 
imødekomme, da den efter mit Skjøn byder en saare til- 
talende og gavnlig Læsning. Er det just ikke et lysteligt 
»Tidsbillede fra Hoveritiden«, som Povl Hansen har tegnet 
i »Bonde og Herremaud«, saa er det derimod klart, kvikt 
og let overskueligt. Det gaar en ganske vist til Marv og 
og Ben at læse om Forholdene i en Tid, man knap kan 
tro kun ligger et godt Hundredaar tilbage; men har man 
begyndt med Læsningen, skal man nok fortsætte, thi 
Skildringen fængsler som en spændende Roman, skjøndt 
tilvisse og til Lykke paa en anden Maade. 

I vore Dage er der paa en haanlig Maade undertiden 
ymtet om, at med Hensyn ogsaa til Nutidsbønderne maatte 
man ikke vente Højsind eller Fribaarenhed hos Efterkom- 
merne af hine Trælleslægter, der endnu kun for et Hundred- 
aar siden red Træhesten og dansede under Ladefogdens 
Pisk... Læser man imidlertid Skildringerne af denne Tid 
og korser sig over den hjærteløse Vilkaarlighed, som Hov- 
bondén paa mange Steder var prisgiven til, da undres 
man over den Sjælsstyrke og Modstandsævne, hvormed 
han taalte Trykket og Mishandlingen, saa han ikke gik 
helt tabt og led Skibbrud paa sin Menneskefølelse og 
Menneskeværd, mer end Tilfældet var. Med hine Tider 
og Tilstande for Øje og i Minde faar man tværtimod et 
saare godt Haab for Fremtiden, naar man nu til Dags ser 
ud over Danmarks Bondestand, der har bragt det over- 
raskende vidt med at glemme og forvinde hine tunge 

Tider og Forhold, og kan, hvad Højsind og sand Sjælsadel 
angaar, godt taale en Sammenligning med de Stænder og 
Klasser, der handlede saa ilde med og saa' saa haanligt 
ned påa den. Det er vist ikke for meget sagt, at med 
Hensyn til Fremskridt i sand og ædel Kulturudvikling kan 
ingen anden Samfundsklasse i vort Fædreland staa Maal med 
Bondestanden for det sidste Hundredaars Vedkommende. 

Termansen, N.J. Termansen — selv et lysende Vidne 
om, hvad Bondestanden bærer i sit Skjød — har da ogsaa 
i sin kulturhistoriske Skitse fra Malt Herred gjort opmærk- 
som paa — iøvrigt ikke første Gang — at man ikke skal 
male alt for sort ved at skildre Bondens Trællesind og 
Dybtsunkenhed selv i de trangeste Tider, og han fortæller 
om Bønder i Dagene under og kort efter Nødstanden, som 
viser i hele deres Færd og Forhold, at de var fribaarne 
Mænd trods Tidernes Pinagtighed. Malt Herred, der jo 
er Gjenstanden for Termansens hyggelige Skitse, hører nu 
ganske vist med til Kolding-Egnen, som Povl Hansen siger 
om, at den slap forholdsvis godt fra Herremandsvælden, 
og det er vel ogsaa af den Grund, at Bonden der i alle 
Maader holdt sig mere rank og oprejst end andetsteds, 
hvor han anderledes fik »Kjærligheden at føle«.  Skue- 
pladsen for Povl Hansens Skildring er væsentlig Falster, 
hvor det aabenbart har gaaet »paa Livet løs« baade med 
Hensyn til Krop og Sjæl; men selv her maa man undres 
over det Livsmod, den Villiekraft og Ihærdighed, som de 
jagede og plagede Bønder lagde for Dagen. Den Tillid, 
hvormed Hovbonden i sin Nød saa' op til Kongen, er tidt 
ligefrem rørende. Vidste Kongen bare, hvad Bonden maatte 
døje af de herskabelige Voldsmænd, da skulde han nok 
skaffe ham Ret og gode Kaar! Dybt nede paa Bunden af 
den skræmte, ilde medhandlede Sjæl fandtes der et Barn- 
lighedens Væld, der let kunde bringes til at risle frem, 
berede og frugtbargjøre det oprevne, opirrede og udpiskede 
Sind til at bære skjønne Afgrøder til Næring og Trivsel 

for det ædle Menneskeliv. Men der var en lang og i Reglen 
ufremkommelig Vej fra Bondens Suk og Klage til Kongens 
Øre og Hjærte. Kongerne faar vist sjælden set med egne 
Øjne og hørt med egne Øren, naar Talen er om det menige 
Folk... De Samfundsklasser, der danner deres nærmeste 
Omgivelse, har saa tidt haft helt andre Interesser end dette 
menige Folk .og funden det svarende bedst Regning for 
disse Interesser, at Kongerne kom saa lidt som muligt i 
Berøring med Befolkningen i dens hele store Almindelighed. 

Der peges endnu bestandig fra visse Hold paa den 
Mistænksomhed, som den saakaldte Almue nærer mod de 
højere, dannede, eller som det hedder, bedre stillede Sam- 
fundsklasser. Der kan være noget, hist og her maaske 
ogsaa meget, sandt i denne Anke, men naar man har 
læst slige Skildringer som Povl Hansens, maa dog Hoved- 
indtrykket blive Undren over, at vi har et menigt Folk 
saa ædelt, saa frisindet og fremskredet, saa udviklet, ud- 
viklingsdygtigt og udviklingskjært som det, vi i Danmark 
kan se lyslevende med vore egne Øjne. Hvem der ikke 
kan — i det mindste dog i nogen Maade — se dette, maa 
være »hjærteblind«, og en saadan har efter det gamle Ord 
»sine Øjne forbrudt«. 

Det var nok værd at lægge Øren til en bundalvorlig 
og forstandig Tale om, hvad der kunde og burde gjøres 
for at udjævne de Mistænksomhedens og Fordommens 
grimme Kløfter, der ogsaa hos os adskiller de forskjellige 
Lag og Grupper i Folket. Bare en saadan Tale maatte 
blive hyppigt holdt og hørt! Men mon der då ikke maatte 
begyndes med den Indrømmelse, at det slet ikke er en 
enkelt Klasse eller Gruppe, der er den egentlige Bærer af 
Mistænksomhed, Fordom, Selvforgabelse, raa Egennyltte, 
smaalig Selviskhed 0. s. v., men at alle disse og hvilke 
andre onde Samfundsvætter, der kunde peges paa, er ret 
jævnt og ligeligt fordelt gjennem alle Klasser og Afdelinger. 
Uvætterne kan træde frem i meget forskjellige Skikkelser, 


378 


under mange Klædninger: i Silke og Fløjl som i Vadmel 
og Sækkelærred, under det fine, belevne Væsen som i plump 
og uhøvlet Færd, i Sale som i Hytter, med Balsko som 
med Transtøvler 0. s. v., 0. s. v.; men Tingen er i Grunden 
den samme, Den adelige Junker og Manden i Tørvemosen 
kan i saa Henseende være lige gode, »hendes Naade« og 
Gadefejersken ligervis. 

De stærke Brydninger og Kampe i Politiken hidser nu 
mere Partiaanden frem. Raaddenskab, Opløsning og Virvar 
er der nok af. Interessens Kapløb er i fuld Fart. Kloge 
Folk venter meget af de forskjellige Interessers forholds- 
rigtige Repræsentation paa Magtomraadet, og det er vel 
ogsaa uimodsigeligt, at al god og gavnlig Virksomhed, alt 
frugtbart og heldbringende Samfundsarbejde maa klart. be- 
lyses, varmt understøttes og retfærdigt indordnes i hele 
Statshusholdningen. Maaske er der i denne Henseende 
megen Brøst at raade Bod paa; men saa gjælder det jo 
at kunne gjøre det altsammen i den rette Aand.  Parti- 
aanden, den være politisk eller social, er aldeles forkastelig 
og volder kun Ulykke. Den selvisk-glødende Lidenskab 
er altid en Dødens Engel. Der maa slippes udenfor den 
kvælende, af selviske Interesser overmættede Parti-Atmo- 
sfære og vindes frem til et friere, mere ophøjet Standpunkt, 
hvor alle, der endnu har nogenlunde sunde Lunger, kan 
styrkes ved at indaande den rene Fjældluft, der er for- 
holdsvis frigjort for alle Smaalighedens og Selviskhedens 
væmmelige Uhumskheder. Der maa fra dette Standpunkt 
vindes frem til et ædelt, klart, frit og højsindet Storblik 
over. de almenmenneskelige og folkelige Livs- og Samfunds- " 
spørgsmaal, at Sindene kan indvies til med Varme og 
Kraft at »løfte i Flok« og i trofast Fællesskab. arbejde paa 
at løse de store uafviselige Samfundsopgaver. 

Vi har i det sidste Halvhundredaar oplevet to store 
Vækkelsestider, der begge hænger sammen med de to sles- 
vigske Krige. Folkefølelsen blev begge Gange stærkt vakt, 

og der blev Ørenlyd for et aandeligt Folkeord. Den første 


Vækkelse tonede hen i Sejr og Jubel, den sidste havde 
Nederlag og Sorg til sin Forudsætning. Det kån imidlertid 
nok være, at Bevægelsen sidste Gang var dybest og at 
det just derfor var saa misligt, at indre Splidagtigheder 
saa bedrøvelig snart fremkaldte Rivninger og Spaltninger 
i selve Folket, Spaltninger, der netop paa Grund af den 
dybere Rørelse slog &ybtgaaende og farlige Saar. Et stort 
og ædelt Folkearbejde blev dog imidlertid under alt dette 
sat i Gang: Arbejdet paa hele Folkets Oplivelse og Fælles- 
oplysning. Der toges fat paa mange Maader; et Brænd- 
punkt for hele Virksomheden kan man dog vel nok pege 
påa i den f0/kelige Højskole. Denne tog, som bekjendt, 
Sigte paa hele Folket, har ikke sluppet og kan ikke uden 
Selvmord slippe dette Sigte. Lad kun Navnet kaldes højt- 
klingende og Planen højtflyvende: slig Oplysningsanstalt 
paa den jævne, hjemlige Grund, med Modersmaalet som 
Livsnerve, og en Oplysning, der som »Kjærligheden be- 
gynder hjæmme fra«, maa der til, skal Kløfterne mellem 
de forskjellige Samfundslag og Samfundsgrupper nogen- 
sinde udjævnes paa menneskelig, det vil sige paa frivillig 
og væsentlig aandelig Vis, inden fra ud ad. 

De saakaldte højere, dannede og fine Kredse skulde" 
derfor nødig tage saa fornem Afstand fra Folkehøjskolen; 
de staar sig daarligt ved det, staar sig kun selv i Lyset 
og kaster mørke Skygger ikke alene over sig selv, men 
over Samfundet i det hele. Det gaar aabenhbart ikke ret 
længe med at kredse i Selvforgabelse og bare Selvoptaget- 
hed omkring de mange Midtpunkter for de forskjellige 
Særherligheder, hvad enten det gjælder Fødsel og Byrd, 
eller Lærdom, Rigdom, Embedsstilling, selskabelig Uddan- 
nelse, Maalføre o. s. v., 0. s. v. — Man har ment og sagt, 
at ingen Samfundskløft er dybere end den mellem Adelige 
og Ikkeadelige. . Maaske. Jeg kjender kun faa Adelsmænd 
og Adelsfruer paa nært Hold, men de faa har været af en 

saa ædel og højsindet Tænkemaade og Færd, at jeg ikke 
personlig er fristet til at drage ugunstige Slutninger med 
Hensyn til Adelens fremtidige Holdning lige over for den 
folkelige Oplysning, ihvorvel maaske faa eller ingen adelige 
Elever endnu har sat Foden inden for Højskolens Døre. 
Det turde være et Spørgsmaal, om ikke Kløften mellem 
Lærde og Ulærde, Akademikere og Ikkeakademikere i saa 
Henseende er af en værre Art. I hvert Fald drager den 
Skjel paa mange flere Punkter og i mange flere Forhold, 
ofte paa en stejl og utilgivelig Maade, ligesom den ogsaa, 
ret beset, turde være en af de latterligste Indhegninger 
omkring et Herlighedsomraade, for saa vidt Kløften drages 
af en Smule Stordrenge-Examen: den saakaldte »Artium«. 
Man maa her gjærne minde mig om de bekjendte »sure 
Rønnebær«, meget gjærne. Endvidere skal jeg slet ikke 
nægte, at jeg, skjøndt Ikkeakademiker har paa min Vis 
haft min Rem af Huden og har vel endnu; men den er 
dog i Aarene Løb altid bleven smallere og hindrer mig i 
alt Fald ikke mere i at se det tomme i det Trylleri, der 
endnu staar omkring Examensvæsenet i Almindelighed og 
i en fremspringende Beskuelighed om Examen artium i 
Særdeleshed.  Prøvernes virkelige --—- enten pædagogiske 
eller praktiske — Betydning og mulige Uundværlighed i 
det hele er her slet ikke Tale om, kun om de talrige 
Exameners klassificerende Indflydelse i Samfundslivet og 
navnlig om den derved stærkt rubricerede Lærdoms Stilling 
til den almenfolkelige Oplysning. Alle de øvrige omtalte, 
mer eller mindre ideløse Midtpunkter vil vi nu her lade fare. 

Hvorom alting er, saa maa det anses for et umisteligt 
Gode at have en saadan Ordfører for Livsoplysningen i 
Almindelighed, for Menneskelivets Oplysning i Folkelig- 
hedens historiske Skikkelse som den, vi Danske allerede 
ejer i den folkelige Højskole. Der er jo ingen anden 
Skole, der saa afgjort tager Standpunkt i den fælles 
Menneskeligheds store Livsforhold, for at oplyse disse i 

Menneskesamfundets folkeejendommelige Skikkelse, som 
just denne Skole. Den aabner for Alle, kalder ad Alle; 
dens Maal er fælles for alle i Folket, og den virker med 
de Midler, der er hele Folkets aandelige Sameje. Ikke vil 
den standse med Udsigten lukket ved Folkegrændsen som 
for en kinesisk Mur, nej, den vil gjærne naa frem til en 
levende Udsigt over hele Slægtens Liv; men den vil be- 
gynde Vandringen hjæmme fra og våndre ad hjæmlige 
Veje. En saadan Skole med et stort fælles folkeligt Midt- 
punkt, til Forskjel fra de mange særegne Skoler, hver med 
sit særlige Maal og sine særlige Midler og Virkemaader, 
gjælder det om at vedligeholde, støtte og udvikle. Den 
kommer ogsåå paa Dagsordenen nu flere Steder i Ud- 
landet. Selv den for Øjeblikket maaske interessanteste 
Mand i Europa, den unge tyske Kejser, har aabenbart 
ogsaa mærket noget til, at en slig Oplysningsmaade er et 
levende Nutidskrav, ligesom han jo i det hele synes i en 
ikke ringe Grad at være tilgængelig for en livlig Opfat- 
telse og Forstaaelse af Nutids-Spørgsmaalene og at være 
varm for at finde Svar paa disse og Vej til de forelig- 
gende Opgavers heldige Løsning. Skal den i det nittende 
Hundredaar herskende almindelige Nationalitets Ide, Folke- 
lighedens store Livstanke, virkelig naa frem. til en ægte 
Udvikling i Inderlighed, Aandelighed og menneskelig Virke- 
evne, da er det ogsaa paa Tide, at den til Gavns faar en 
ledende Indflydelse paa Ordningen af Folkenes fælles Skole- 
indretning. Det er Lysets og Varmens Vej gjennem Men- 
neskesjæléne, vi maa slaa ind paa, og den Sol, vi maa 
vende os mod, det er den, der »med Straalecarme af Lys 
og Varme« slutter den inderste Kjærne i Mennesket, Per- 
sonlighedens sande Grundvæsen i sin Favn og bliver for 
»Muldets Frænde« i Aandsverdenen »hvad Solskin er for 
det sorte Muld«. 

Dette Standpunkt er valgt i den folkelige Højskole, 
navnlig ganske særlig i den grundtvigske Højskole. Man 

skulde her hjæmme helst lade fare den overlegne Fornem- 
hed lige overfor denne Skole. Mon ikke Tiden turde være 
nær, da selv de, der maaske hver for sig kan paa for- 
skjellig Vis have meget at udsætte paa det, der i mange 
Enkeltheder rører sig i de saakaldte »grundtvigske Kredse«, 
alligevel maatte være tilbøjelige til at se mere tillidsfuldt 
paa hele denne Aandsretning end paa hvilken som helst 
anden inden for vor Folkekreds. Lad os se lidt paa de 
forskjellige Aandsretninger her hjæmme hos os! Der er 
nu Socialismen, den europæisk-fritænkerske Retning, »Indre 
Mission«, den højkirkelige, stramt officielle og confessio- 
nelle Retning og saa endelig den grundtvigske. Naar alt 
kommer til alt, mon saa ikke det vaagne og varme danske 
Folkesind med den billige frihedskjære Tankegang nærmest 
vil føle sig tiltalt og draget hen imod det ved denne sidst- 
nævnte Retning fremkaldte Livsrøre? Det er nok værd 
gjennem grundig og alvorlig Overvejelse at tage Standpunkt 
til denne Sag. Der trænges haardt til et vækkende og 
samlende Oplysningsord for Ungdommen, der i vore Dage 
maa laane Øre til de- mange forvirrende Røster, et Ord, 
der i lige Grad kan styrke det personlige Frihedsliv hos 
det enkelte Menneske og det ædle Fællesliv i Samfundet. 
Den folkelige Højskole baade i dens første almindelige og 
nu navnlig ogsaa i dens udvidede Skikkelse staar netop 
midt i dette Oplysningsarbejde og burde kjærlig og kraf- " 
tigt understøttes i sin Gjærning. 

Naar vi nu til Slutning atter vender tilbage til Aarhogen, 
skal det ske med den Bemærkning, at ligesom Bogen jo 
væsentlig er et Arbejde af Højskolemænd, vil den vel 
ogsaa først og fremmest blive læst af Højskolefolket i det 
hele; men ligesom Folkehøjskolen gjærne skulde kjendes, 
skattes og udnyttes af hele Folket, saaledes har »Aarbog 
for dansk Kulturhistorie« aabenbart Ærinde til alle, der 
har folkelig Oplysning kjær. 

Foruden Poul Hansens og Termansens ypperlige Skil- 
dringer indeholder den en udførlig Fortælling af H. Nutz- 
horn om Fæstebonden Peder Smed, en Fortælling fra det 
17de Hundredaar med et hartad æventyrligt Indhold, der 
imidlertid giver et meget oplysende Tidsbillede og er frem- 
stillet med et mildt Lune og i en indgydende Form, der 
ikke er ualmindelig hos Nutzhorn som Taler og Skribent. 
Den i vor Læseverden vel kjendte og højt skattede Gran- 
sker og Forfatter. paa Folkelivets og Folkeoplysningens 
Omraade, Præsten Fejlberg i Darum, har givet sit Bidrag 
i en livfuld og tiltalende Fremstilling af Cyprianus-Sagnet 
i dets mange forskjellige Skikkelser, og Bogens Udgiver 
har meddelt et Par oplysende Aktstykker til Landbrugs- 
forholdenes Historie paa Jyllands Vestkyst. 

I Februar 1891. - C.- Appel. 


Om Varemarkedet. 
Af Chr. Faber. 


Vare- og Produktmarkedet har, trods det milde Vejr, 


.der har afløst Vinteren, gennemgående været roligt og uden 


synderlig Omsætning. — Kaffe fastere. Priserne er i den 
sidste Måned avanceret 2 å 3 Øre. Tilførslerne i Rio og 
Santos er vedblivende meget rigelige; men Lagrene over 
hele Verden er små, hvorfor Konsumen rigelig kan optage, 
hvad der kommer frem fra Produktionslandene. Høsten 
på Java er omtrent mislykket; derfra venter man ej større 
Tilførsler iår, end hvad Holland alene kan forbruge. — 
Sukker. Artiken på Verdensmarkedet er højere end i 
Januar, men i de senere Dage atter flovere. Verdens- 
forrådene i Øjeblikket noget større end forrige Års Februar 

Måned. Cuba-Efterretninger melder om en forventet stor 
Høst på Øen iår, der endogså anslås til 1400 Mill. Pund. 
Amerikas Sukkermarked desuagtet meget fast. Det er 
vanskeligt i Øjeblikket at danne sig nogen Mening om de 
nærmeste Fremtidsudsigter for Artiklen. — is rolig men 
fast. Den nye Kampagne vil snart tilføre Konsumen bedre 
Kvaliteter end forrige Års Høst. — Sago uforandret. — 
Kartoffelmel meget fast. 

Frugter. Blommer rolig men fast. — Rosiner og 
Korender flov. — Mandler bliver ved at stige. 

Kryderier helt igennem meget fast. 

Frømarkedet ligeså. Amerika afgiver iår meget lidt 
til det evropæiske Marked. 

Amerikansk Kød til de lavere Priser mere efterspurgt. 
Det i Bladene omtalte Forgiftningstilfælde, fremkommen 
ved Nydelsen af amerikansk Kød, viser sig ved nærmere 
Undersøgelse ikke at være korrekt. Man formener nu, at 
Ulykken er forårsaget ved, at Gryden, hvori Kødet var 
kogt, kort i Forvejen har været anvendt til Farvning af Tøjer. 

Pengemarkedet rigeligt. Diskontoen lavere. 

Sølv flov. Om den påtænkte Sølvlov i Amerika bliver 
gennemført eller endelig forkastet, derom er-det evropæiske 
Marked endnu i Uvidenhed. 

Rubelkursen uforandret. 

Foderstoffer. Stemningen på Foderstofmarkedet har 
i den forløbne Måned været rolig -til gennemgående lavere 
Noteringer; men til Trods for de reducerede Fordringer 
er Købelysten meget ringe. Priserne at notere 3 å 4 pt. 
lavere. Tendensen nedadgående. 

Æg. Markedet meget flovt, og skønt Priserne Uge 
efter Uge er dalede 3 å 6 Pence, imødeser man yderligere 
større Fald, da Tilførslerne er betydelige. 

Smørmarkedet stigende. 

Kornmarkedet roligt, men fast. 

Hungersnød. I Montenegro har Kulden med stærke 
Snefald iår fremkaldt stor Nød i flere Egne af Landet, 
enkelte Steder er Folk endogså døde af Sult. Selv bedre- 
stillede Folk i Cetinje kunde en Uges Tid ej opdrive 
Levnetsmidler, da Forbindelsen med Omverdenen var af- 
brudt, hvorfor man blev tvungen til at indskrænke For- 
bruget i Husholdningerne. 


Baneanlæg i Serbien. lår skal der påbegyndes større 
Baneanlæg i Serbien. 

Tunellen mellem England og Frankrig. Der er igen 
stærk Tale om Anlæget af en undersøisk Jernbane imellem 
Dover og Kap Grisnez. Arbejdet formenes "at kunne ud- 
føres på en halv Snes År. 

Folketællingen i Østrig. 1. Januar 1891 havde Wien 
1,103,857 Indbyggere, Prag 176.649, Lemberg 113,648, Triest 
162,118, Gratz 107,413, Brinn 90,029, Salzburg 25,964, 
Olmiitz 16,147, Basen 11,203 — Militæret ej iberegnet. 

Børssvindel. Falske Telegrammer blev for en Tid siden 
afsendt fra Paris til endel Vexelmæglere i London. Tele- 
grammerne var undertegnede »Carmondo« og indeholdt 
Ordre til Salg af brasilianske Værdipapirer. Da Carmondo 
fra London fik at vide, at Ordrer var blevne udførte, der 
ej stammede fra ham, angav han strax Bedrageriet til 
Politiet. Men mente ved de falske Manøvrer at kunne 
trykke de brasilianske Papirer. 

Dansk Industri-Export. - Industriforeningens Sekretær, 
Hr. C. Nyrop slutter sig til Thor Langes Bestræbelser for 
en større Export fra Danmark. Ved at udsende. dygtige 
Agenter i Udlandet formener man, ligesom Sverig at kunne 
opnå et smukt Resultat og skaffe Afsætning i Udlandet for 
Sprit, Papir, Porcellæn, Stole og Kunstindustri. Det er 
en smuk og god Tanke, som jeg tror der er Væxt i. 


Rigskansler Caprivi. Den nye Rigskansler blev ved 
sin Tiltrædelse vel modtaget fra alle Sider; men Hvede- 
brødsdagene varede kun kort, nu er der allerede Uro, 
Misfornøjelse og Gæring, og særlig er det i Højrelejren, 
hvorfra man mærker Opposition imod »den nye Æras 
Mænd«. 1) Landmændene holder på Sukker- og Korntolden 
og vil ingen Handelstraktat have med Østrig. 2) De Industri- 
drivende arbejder ivrigt imod Arbejderbeskyttelsesloven og 

for Bibeholdelse af stor Beskyttelse. Fabrikanterne erklære 
endelig, at det i Længden ej kan gå som det nu går på 
det socialistiske Område. 3) Og endelig er man misfornøjet 
med Caprivis Kolonialpolitik. — Den samlede Opposition 
imod »den ny Æra« har ingen ringere Medarbejder end 
den gamle Jernkansler Bismarck, der nu som før er en 
ivrig Forkæmper for Korntold, Beskyttelse af Industrien og 
endelig Tvang imod Arbejderne igennem en ny Socialistlov. 

Engelske Skibsrhedere og engelske Søfolk. United 
Council of the Dock of London udsendte i Slutningen af 
forrige År følgende Manifest: »Medlemmer af alle Arbejder- 
foreninger opfordres til at afholde sig fra ethvert Arbejde 
på og ved de Skibe, der tilhører Selskaberne: Show, Sawill 
& Albion, New-Zeeland, Shipping Company og British Com- 
pany, og først at genoptage Arbejdet, når disse Selskaber 
have forpligtet -sig til kun at antage i deres Tjeneste Folk, 
tilhørende the National Amalgamates Sailors & Firemens 
Union. og til at engagere Folkene på vore Forhyrings- 
kontorer.« Overfor dette Manifest sluttede Skibsrhederne 
sig fast sammen, og denne Enighed fra Arbejdsgivernes 
Side- har bevirket, at Fagforeningerne i disse Dage har 
måttet tilbagekalde Manifestet. 

Den amerikanske Sølvlov. Fra Washington er der den 
20. Februar ankommet følgende Telegram: »Repræsentant- 
husets Udvalg for Møntspørgsmålet har med 8 mod 4 St. 
besluttet at forelægge Kamret en Betænkning, der ikke bil- 
liger den af Senatet vedtagne Lov om fri Udprægning af 
Sølv og tilråder Kamret at forkaste Loven«. 

Berlin. Det nye 3 pCt. prøjssisk-tyske Lån er bleven 
overtegnet 45 Gange. 


Odense, den 24, Februar 1891. 


Rettelse: 


Side 343, 8. Linje f. 0.: ,,Danmarks gamle Rige", læs: »Dan-- 
marks nye Rige". 

